
AUTORIAUS PAAIŠKINIMAI 


Du dalykai skatino autorių leisti šį veikalą. Visų pirma 
nepaprastai didelė mūsų literatūros stoka pedagogikos istori- 
jos srityje. Jeigu pedagogikos teorija dar turi vieną kitą kar- 
tais net ir stamboką — originalų ar verstinį — veikalą, tai iš 
pedagogikos istorijos mes neturime visiškai nieko, jeigu ne- 
skaitysime Esmaičio „„Pedagogijos istorijos“ (Kaunas 1930). 
Per dvidešimtį nepriklausomo gyvenimo metų mūsų pedagogi- 
kos atstovai šios spragos neužpildė. "Todėl autorius, įsijungęs 
į šių atstovų eiles, jautė pareigą tuojau paruošti kiek išsamesnę 
pedagogikos istoriją. Be abejo, tokios apimties darbas, para- 
šytas dviejų metų eigoje (nors medžiaga jau buvo surinkta 
anksčiau), negali būti tobulas. Vis dėlto net ir tokiu pavidalu, 
manau, jis galės būti naudingas studentams, mokytojams ir 
mokytojų seminarijų mokiniams. Ilgiau laikyti šiuos žmones 
be pedagogikos istorijos, parašytos sava kalba, nebegalima. 


Antras akstinas buvo autoriaus darbas universitete. Auto- 
rius yra įsitikinęs, kad nedera universitete dėstyti elementari- 
nių kursų, kad juos išeiti reikia palikti patiems studentams. 
Universiteto auditorija turėtų būti skiriama pagilintiems kur- 
sams. Tuo tarpu kol šių elementarinių kursų sava kalba ne- 
turime, tol noromis nenoromis jie įsiveržia į universiteto pro- 
gramas. Todėl ir autorius buvo priverstas dėstyti pedagogikos. 
istorijos elementarinį kursą, nes jokio pakaitalo mūsų kalba 
nebuvo. Išleidęs šį veikalą, autorius bus laisvas nuo minėtos. 
pareigos ir galės atsidėti gilesniems ugdymo istoriosofijos klau- 
simams. 


Savo medžiaga šis veikalas, be abejo, nėra originalus. Tik 
nuolatinis darbas archyvuose gali istorijai duoti naujų dalykų. 
Bet medžiagos sutvarkymo atžvilgiu jis gal kiek išsiskiria iš. 
kitų tuo, kad jame stengtasi organiškai sujungti tris pagrindi- 
nes pedagogikos istorijos sritis: ugdomuosius principus, ugdo- 


mąsias praktikas ir pačius ugdytojus bei pedagogus. Kiek šis 
sujungimas pavyko, tenusprendžia veikalo vertintojai. 

Atpasakojęs pedagogų teorijas, autorius duoda ištraukų iš 
jų veikalų. Iš sykio buvo manyta šalia vertimo duoti ir origi- 
nalų tekstą. Bet dėl įvairių kliūčių — spaustuvės neturi kiek 
gausiau graikiškų spaudmenų, pabrangsta veikalo išleidimas, 
skaitytojams naudos nedaug — nuo šios minties atsisakyta. 
Atrodo, kad gali visiškai pakakti tiktai vertimo. Šios peda- 
gogų veikalų ištraukos, bent šiuo tarpu, gal atstos mūsų ne- 
turimą pedagogikos istorijos chrestomatiją. Be to, jos galės 
būti vaizdingi pavyzdžiai anų laikų pedagogų mąstysenai su- 
prasti. 

Pirmasis šios „Pedagogikos Istorijos“ tomas apima pir- 
mykščių tautų, graikų, romėnų, patristikos ir viduramžių ug- 
dymą arba visą senąją pedagogikos istoriją. Autorius nelie- 
čia, kaip įvade plačiau paaiškina, senovės Rytų ugdymo, nes 
laiko netikslinga jungti jį su Europos ugdymu, kuris išaugo iš 
kitokių principų ir iš kitokios gyvenimo praktikos. Antrasis 
"tomas, kuris, jei visos aplinkybės bus palankios, galės pasiro- 
dyti ateinančiais metais, apims renesanso, baroko, apšvietos ir 
romantikos udgymą arba visą naująją pedagogikos istoriją. 
Dabarties ugdymo srovėms autorius skirs trečiąjį tomą, kuris 
"apims paskutinius pedagoginius sąjūdžius, prasidėjusius su 
Elenos Key individualizmu. 

A. Maceina 
Kaunas, 1939 m. vasario 28 d. 

Pedagogikos istorijos mokslas 


Turinys: 1. Pedagogikos istorijos žymės. — 2. Pedagogikos 
istorijos apimtis. — 3. Pedagogikos istorijos padalinimas. — 4. Pe- 
dagogikos istorijos bibliografija. 


Literatūra: 1. H. Brunnengrūber, Geschichte der Er- 
ziehung und Erziehungswissenschaft: Lexikon der Pidagogik der 
Gegenwart I, 918. Freiburg i. Brsg. 1931. — 2. H. Brunnengrūber, 
Geschichte der pūdagogischen Ideen und Einrichtungen. Ihre me- 
thodologische Grundlegung: Handbuch der Erziehungswissenschaft 
hersg. v. Fr. X. Eggersdorfer u. a. V. Teil, 1 Band, Miinchen 1934. 
— 8. W. Dilthey, Padagogik. Geschichte und Grundlinien des Sys- 
tems. Gesam. Werke IX. Bd. Berlin 1934. — 4. J. Dolch, Gegen- 
stūnde und Formen der pždagogischen Geschichtsschreibung: Zeit- 
schrift fur Geschichte der Erziehung und des Unterrichts, 1930. — 
5. J. Heigenmooser, Zur Geschichtsschreibung der Pždagogik: Pha- 


rus 1917/1. 
1. Pedagogikos istorijos žymės 
AB Pedagogikos istorija, kaip rodo jau pats šito 
Istorinis a“ Ė A 
Ek mokslo pavadinimas, yra istorinė disciplina, va- 
pobūdis 


dinasi, tokia, kuri savo objektą tyrinėja geneti- 
niu atžvilgiu. Ne statinis atskirų ugdymo tipų, atskirų teorijų, 
atskirų problemų ar įstaigų pavaizdavimas yra šio mokslo už- 
davinys, bet dinaminis ugdymo aprašymas laiko eigoje. Kiek- 
vienas istorinis mokslas stengiasi užčiuopti gyvą gyvenimą, 
kuris pulsavo gal jau net prieš tūkstančius metų, stengiasi pa- 
rodyti mums šitą gyvybę su visais jos pasikeitimais ir leisti 
mums pajausti josios pulsą. Istorija stengiasi atgaivinti pra- 
eitį, nes tik per šitą atgaivinimą įvyksta istorinis pažinimas. 
Kol istorijos mokslas yra šaltas, negyvas, kol jis yra tik senienų 
registravimas ir statinis jų aprašinėjimas, tol jis neduoda tikro 
istorinio pažinimo, nes kiekvienas pažinimas yra sykiu ir per- 
„gyvenimas. 


Visas šitas istorinio mokslo žymes turi ir pedagogikos is- 
torija. Ji tyrinėja savo objektą gyvenimiškoje tikrovėje; ji 
stengiasi jį atvaizduoti visoje jo pilnumoje; ji bando mums 
atskleisti išvidinį jo kitimą ir išsivystymą. Pedagogikos isto- 
rijai yra svarbūs ne tiek patys statiniai ugdymo pavidalai, kiek 
šitų pavidalų susidarymas, jų susiformavimas ir tos priežastys, 
kurios juos sukūrė ir keitė, amžiams slenkant. Pedagoginio 
gyvenimo išsivystymas yra pagrindinis pedagogikos istorijos 
mokslo objektas. "Tuo būdu pedagogikos istorija įsijungia į vi- 
suotinę istoriją ir pasidaro viena disciplina istorinių mokslų 
sąrangoje. 


Iš kitos pusės, pedagogikos istorija yra peda- 
dagoginis mokslas, vadinasi, jis savo objektu 
renkasi tiktai pedagoginę gyvenimo sritį. Ne- 
gatyviai pedagogikos istorija atsisieja nuo visų tų gyvenimo 
apraiškų, kurios nėra pedagoginės arba kurios pedagoginiam 
išsivystymui turi tiktai netiesioginės reikšmės. Pozityviai pe- 
dagogikos istorija apima visas tas gyvenimo apraiškas, kurios 
vyra pedagoginės tikra prasme ir kurios tiesioginiu būdu susi- 
siekia su ugdymu. Tuo būdu pedagogikos istorija savo objekto 
neišskiria iš gyvenimo ir jo neizoliuoja nuo kitų sričių. Ji žiūri 
i ugdymą, kaip į viso gyvenimo, visos kultūros rezultatą, ir ši- 
toje visumoje stengiasi jį mums pavaizduoti. Pedagoginis dar- 
bas visados yra visuotinis. Jis kyla iš viso žmogaus ir iš viso 
gyvenimo. Vis dėlto jis turi savų žymių, kurios jį skiria nuo 
kitų žmogaus darbų. Todėl pedagogikos istorija, nors ir nagri- 
nėja savo objektą gyvenimo visumoje, nevirsta bendrąja isto- 
rija, bet visados pasilieka pedagogine disciplina ir įsijungia į 
ugdymo mokslų eilę. 


Pedagoginis 
pobūdis 


Rišdama pedagoginį išsivystymą su artimomis 
tiesioginėmis gyvenimo apraiškomis, nagrinė- 
dama jį gyvenimo visumoje, pedagogikos isto- 
rija virsta savotiška kultūros istorija tiek, kiek ir pats pedago- 
ginis darbas yra kultūrinis. Tarp ugdymo ir kultūros yra es- 
minė ir organiška sąveika. Ugdymas padaro, kad kultūrinis 
vyksmas yra nuolatinis ir nepertraukiamas, nes tik ugdymu 
vieno amžiaus laimėjimai yra perteikiami kitam amžiui. Iš ki- 
tos pusės, kultūra duoda ugdymui gėrybių, nurodo jam kryptį, 
apsprendžia jo priemones ir tikslus. Dėl šito išvidinio ryšio 


Kultūrinis 
pobūdis 


o 
< 


tarp kultūros ir ugdymo pedagogikos istorija kaip tik ir virsta 
pedagogine kultūros isiorija. Atskirti pedagogikos istoriją nuo . 
kultūros istorijos reikštų atimti jai gyvybę, paversti ją lavonu, 
padaryti ją sausų faktų, vardų ir datų rinkiniu. Tik kultūri- 
nio gyvenimo visumoje ji saugo gyvybinį savo pobūdį. Kultūri- 
nis pedagogikos istorijos pobūdis yra vienas iš pagrindinių jo- 
sios bruožų. 

Kai kurių pedagogikos istorijos tyrinėtojų darbai bu- 
vo nevaisingi dėl to, kad jie ugdymą nagrinėjo be ryšio su 
kultūriniu gyvenimu. Atskirų pedagoginių darbų ir peda- 
goginių institucijų aprašymas yra reikalingas, bet jis turi 
būti tik atrama tam kultūriniam fonui, kuriame turi vykti 
pedagoginio išsivystymo pavaizdavimas. Bandymų rašyti 
tokias pedagogines kultūros istorijas pirmieji yra padarę 
romantikos pedagogai: Fr. A. Schwartzas (Geschichte der 
Erziehung nach ihrem Zusammenhang unter den Vėlkern 
von alten Zeiten her bis auf die neueste, 1802), E. Anhal- 
tas (Geschichte des Erziehungswesens im Zusammenhang 
mit der allgemeinen Kulturgeschichte, 1846) ; mūsų laikais 
šiuo atžvilgiu pro kitus prasikiša P. Bartho veikalas „Die 
Geschichte der Erziehung in soziologischer und geistesge- 
schichtlicher  Beleuchtung“ (Leipzig *— 1925). K. 
Schmido manymu pedagogikos istorija įvedanti žmogų į 
„tikrąjį kultūros istorijos centrą ir gyvybės šaltinį“. 


Šiandien vis labiau imama suprasti, kad ugdymo 
objektas ir veikėjas gali būti ne tik atskiras in- 
dividas, bet ir visuomenė, kad visuomeninis ug- 
dymo atžvilgis yra tiek pat reikšmingas, kaip ir individualinis. 
Ugdymas yra ne tik asmens dalykas, bet ir visuomenės. Ugdy- 
me reiškiasi kolektyvus visuomenės noras išlaikyti savo gyve- 
nimo būdą, savo tradicijas, savo papročius, savo objektyvinę 
dvasią ir savo kultūrą. Visuomeninis ugdymo atžvilgis praple- 
čia ir papildo individualinį. 


Visuomeninis 
pobūdis 


W. Jaegeris žinomame savo veikale ,„Paideia. Die 
Formung des griechischen Menschen“ (Berlin und Leip- 
zig 1934) kalba apie ugdymą, kaip apie tokį principą, ku- 
riuo žmonija pasigelbsti, kad „išlaikytų ir perteiktų kūni- 
nę ir dvasinę savo rūšį“ (1 p.). Toliau Jaegeris pastebi, 
kad ugdymas esąs ne kas kita, kaip tas pat kūrybinis žmo- 

gaus noras, kuris esąs žmogui bendras su gyvosios gamtos 
gimdomuoju noru. ,„Ugdyme, sako Jaegeris, kaip jį žmo- 
gus praktikuoja, veikia ta pati plastinė gimdančioji gam- 
savą formą ir ją toliau perteikti“ (2 p.). Taip pat ir 
O. Willmannas teigia, kad „auklėjimo ir lavinimo mokslo 
uždavinius tik tada galima suprasti visoje pilnumoje, kai 
jau iš anksto esti susiejami individualinis ir socialinis už- 
daviniai (26 p.) ir kai teisingai yra įvertinami tiek asme- 
ninių santykių, tiek įvairių socialinių bei istorinių sampy- 
nių turtai“!. Dėl to jeigu pedagogikos istorija turi savo 
objektą tyrinėti gyvenimo visumoje, tai tuo pačiu ji turi 
neišleisti iš akių ir visuomenės vaidmens ugdymo išsivys- 
tyme. Jau tik tas faktas, kad ir primityviųjų tautų, ir 
graikų bei romėnų, ir vidurinių amžių ugdyme visuomenė 
turėjo sprendžiamosios reikšmės, verčia pedagogikos isto- 
riją savo objektą vaizduoti visuomeninio gyvenimo švie- 
soje ir perspektyvoje. 


Todėl pedagogikos istorija yra ne tik pedagoginė kultūros, 
bet ir pedagoginė visuomenės istorija. Ji yra istorija visuo- 
meninių tendencijų, visuomeninių santykių, visuomeninių teori- 
jų, kiek visi šie dalykai turėjo tiesioginės įtakos ugdymui vie- 
naip ar kitaip išsivystyti. Pedagogikos istorijos visuomeninis 
pobūdis organiškai jungiasi su kultūriniu jos pobūdžiu, nes 
kultūra ir visuomenė yra susijusios savo esmėje. 


Ugdyme turi reikšmės ne tik visuomenė, bet ir 
asmuo. "Tuo tarpu asmens veikime didžiausios 
svarbos turi pasaulėžiūra. Asmuo ugdyme vei- 
kia visu savimi: savo charakteriu, savo įpročiais ir savo pažiū- 
romis. Didžiosios pasaulėžiūros yra perteikiamos ir palaikomos 
ugdyme tuo, kad joms atstovauja ir jas reprezentuoja atskiri ug- 
dytojai. Pasaulėžiūra yra perteikiama ir palaikoma ne teoriniu 
j0s išdėstymu, bet asmeniniu išpažinimu. Tik toks ugdytojas ga- 
li būti pasaulėžiūros perteikėjas, kuris yra karštas josios išpa- 
žintojas. Dėl to pasaulėžiūros santykis su ugdymu yra toks pat 
esminis, kaip jo santykis su kultūra ir su visuomene. Iš pasau- 
lėžiūros kyla pedagoginės idėjos, kurios dedamos pedagoginių 

teorijų ir pedagoginių institucijų pagrindais. Tai yra dėsnis, 
kurio tikrumą patvirtina visa žmonijos istorija. Kiekviena pa- 
saulėžiūra turi savą pedagogiką, ir kiekviena pedagogika turi 
savą pasaulėžiūrą. Platonas pirmas sukūrė pedagoginę teoriją 
ir pirmas parodė, kiek šitoji jo teorija priklauso nuo jo pasau- 
lėžiūrinio nusistatymo. 

Todėl savaime suprantama, kad ir pedagogikos istorija tu- 

1i būti susieta su pasaulėžiūrų atsiradimų, jų išsivystymu ir ki- 
timu. Pedagogikos istorija negali tylomis praeiti pro pasaulė- 
žiūros įtaką ugdymui, nes tokiu atveju ji praeitų pro pagrin- 
dinį veiksnį, kuris ugdymą apsprendžia. Kintant tautos arba 
amžiaus pasaulėžiūrai, kinta ir jo ugdymas. Šita prasme K. 
Kesseleris ir sako, kad „visi pedagoginiai tyrinėjimai turi pra- 
sidėti didžiaisiais pasaulėžiūrų idealais, kurie apsprendžia at- 
skirų pedagogų kūrybą“?.  Pasaulėžiūrinis pedagogikos istori- 
jos charakteris natūraliai atsistoja šalia kultūrinio ir visuome- 
ninio josios pobūdžio. 
Trimis tad žymėmis yra būdinga pedagogikos 
istorija, kaip istorinis ir pedagoginis mokslas: 
savo kultūriškumu, savo visuomeniškumu ir savo pasaulėžiūriš- 
kumu. Sujungę šitas žymes organiškai vieną su kita, galėsime 
gauti tokią pedagogikos istorijos mokslo apibrėžtį: 


Apibrėžtis. 


Pedagogikos istorija yra tasai istorinis mokslas, ku- 
ris pedagoginį vyksmą, tyrinėja kylantį iš kultūrinio gyve- 
nimo, vykstantį visuomeninėje aplinkoje ir vedamą pa- 
saulėžiūrinių principų. 


2. Pedagogikos istorijos apimtis 


Pedagogikos istorija apimą ugdymą visame jo 
Trys atžvilgiai įvairume ir turtingume. Bet kadangi pedago- 
ginė gyvenimo sritis yra labai plati, todėl pe- 
dagogikos istorija praktiškai gali labiau pabrėžti vieną arba 
kitą pedagoginio gyvenimo sritį, vieną arba kitą jo atžvilgį. 
Tuo būdu ir pats pedagogikos istorijos mokslas pasidaro vie- 


2 Padagogische Charakterkopfe, 2 p. Frankfurt a. M. 1916. 


naip ar kitaip paspalvintas, žiūrint koks ugdymo momentas, ko- 
kia sritis arba koks atžvilgis turi jame persvaros. 


Trys yra pagrindiniai atžvilgiai arba gal net trys sritys, 
kurios nuolatos traukia į save ugdymo istorikų dėmesį, būtent: 
pedagoginės idėjos arba pedagoginiai principai, pedagoginės 
praktikos arba pedagoginės institucijos ir patys pedagogai vei- 
kėjai: teoretikai ir praktikai. Pedagogikos istorijos išsivystyme 
visais laikais šios sritys kaip tik ir buvo stengiamasi iškelti ir 
aprašyti. Vieni ugdymo istorikai labiau tyrinėjo pedagogines 
idėjas, jų atsiradimą, jų santykius, jų išsivystymą, kitimą ir 
Žormavimąsi. Kiti kreipė daugiau dėmesio į atskirų tautų ir 
amžių pedagogines praktikas, pavyzdžiui, į mokomuosius ob- 
jektus, į lavinamąsias ir auklėjamąsias įstaigas, į jų santvarką 
ir į jų organizaciją. Treti aprašinėjo daugiau atskirų peda- 
gogų gyvenimą, jų veikimą, jų pažiūras ir teorijas. Tokiu bū- 
du pedagogikos istorijoje susiformavo šiandien aiškiai užčiuo- 
piamos trys kryptys, kurios savo pobūdį įgyja iš savo objekto 
apimties, būtent: pedagoginių problemų istorija, pedagoginių, 
praktikų istorija ir pedagogų istorija arba pedagoginė bio- 
grafija. 


Pedagoginių problemų arba idėjų bei principų 
istorija sudaro pagrindą kiekvienai pedagogi- 
kos istorijai. Jau buvo minėta, kad ugdymas, 
o nuosekliai ir istorinis ugdymo tyrinėjimas, esmingai yra su- 
sijęs su kultūriniu gyvenimu ir su pasaulėžiūra. "Tuo tarpu kul- 
tūros ir pasaulėžiūros sritys specialiai yra idėjų sritys. Kultū- 
roje idėjos yra realizuojamos, pasaulėžiūroje jos pasidaro gy- 
venimo normomis. Todėl ugdymas, būdamas susijęs su kultūra 
ir su pasaulėžiūra, tuo pačiu esmingai susyja ir su kultūrinė- 
mis bei su pasaulėžiūrinėmis idėjomis. Šiuo atžvilgiu J. Wag- 
neris teisingai sako, kad „pedagogikos istorija realizuoja sa- 
vyje dvasios istorijos dalį. Idėjos yra kultūrinės kūrybos pa- 
grindas ir sykiu pagrindas pedagoginių teorijų““. 


Problemų 
istorija 


Pagrindinis pedagoginių problemų istorijos uždavinys yra 
iššifruoti centrinę idėją, aplinkui kurią telkiasi tos ar kitos tau- 
tos, to ar kito amžiaus pedagoginės mintys ir pedagoginiai dar- 


3 Lehrbuch der Erziehungswissenschaft I, 65 p., Leipzig 1926. 


bai. K. Kesseleris pastebi, kad visos kitos pedagoginės idėjos 
yra „vienos didžios žmonių formavimo idėjos atspindžiai“*. 
Kiekviena tauta ir kiekvienas amžius savaip supranta šitą ben- 
drą žmonių formavimo idėją, todėl kitaip sprendžia pedagogi- 
nes problemas ir kitaip tvarko savo pedagogines praktikas. Pe- 
dagogikos istorijos uždavinys yra parodyti šitą centrinę idėją, 
atskleisti josios reiškimąsi pedagoginėse teorijose ir pedagogi- 
niame gyvenime. 


Pedagoginių problemų istorija yra dar gana jauna. 
Tiesa, nuo pat pedagogikos mokslo atsiradimo kiekvienas 
pedagogikos istorijos veikalas negalėjo apsieiti daugiau ar 
mažiau nepalietęs ir pedagoginės problematikos. Vis dėlto 
specialus pedagoginių problemų tyrinėjimas atsirado pa- 
lyginti gana vėlai. Metodinį pagrindą jam davė sėkmin- 
gos Windelbando pastangos rašyti problemų istoriją filo- 
sofijos srityje. Savo veikalu „„Lehrbuch der Geschichte 
der Philosophie“ (Tibingen * 1919) Windelbandas pa- 
rodė, kad tokia problemų istorija faktiškai yra visai gali- 
ma. Šito bandymo paskatinti ir ugdymo istorikai atkreipė 
daugiau dėmesio į pedagoginės problematikos tyrinėjimą. 
Iš sistemingesnių veikalų, kurie nagrinėja pedagogines 
problemas istoriniu atžvilgiu, galima paminėti: S. Behno 
„„Geschichte der Pidagogik in problementwickelnder Dar- 
stellung“ (Bonn 1928), K. Kynasto ,„Problemgeschichte 
der Padagogik“ (Berlin 1932). Prie šių veikalų taip pat 
priklauso ir jau minėtas P. Bartho veikalas. Šioje vieto- 
je tenka paminėti ir puikų, jau cituotą W. Jaegerio vei- 
kalą „Paideia“. Tiesa, šis veikalas nagrinėja tiktai grai- 
kų ugdymą. Bet graikiškojo ugdymo problematikos išvys- 
tymas čia yra tiesiog pavyzdingas. 


Bet viena pedagoginių problemų istorija viso 
pedagogikos istorijos objekto išsemti negali. 
Šalia pedagoginių problemų ir sykiu su jomis 
eina ištisa eilė pedagoginių praktikų, kurios sudaro integralinę 
pedagoginės gyvenimo srities dalį. E. Sprangeris teisingai sa- 
ko, kad „ugdymo istorijoje teorijų išsivystymo negalima atsieti 
nuo institucijų išsivystymo. Abu jie sudaro vieną didžiulę or- 

ganinę kultūrinę vienybę: dvasinis gyvenimas susikuria išvir- 
šinių formų, o iš šitų formų vėl gema naujos gyvenimo kryp- 
tys“? Pedagogikos istorijoje pedagoginių praktikų ir pedago- 
nių institucijų tyrinėjimas turi eiti sykiu su pedagoginėmis idė- 
jomis, kaip šių pastarųjų konkretus reiškimąsis gyvenime. Jei- 
gu pedagogikos istorija paliktų neaprašiusi pedagoginių prak- 
tikų, ji nebūtų gyvenimiško pobūdžio. 


Pedagoginių praktikų ir institucijų istorija yra žymiai 
ankstesnė už pedagoginių problemų istoriją. Josios pra- 
džia sutampa su pedagogikos istorijos pradžia. Ugdymo 
istorikai visų pirma yra atkreipę dėmesio į ugdymo prak- 
tikas, jas tyrinėję ir aprašę. Todėl šiuo metu beveik kiek- 
viena platesnė pedagogikos istorija faktiškai yra pedago- 
ginių praktikų istorija. Šiandien mes turime monografi- 
nių veikalų, kuriuose yra aprašoma net atskirų pedagogi- 
nių institucijų arba mokomųjų objektų išsivystymas. Iš 
jų, kaip pavyzdžius, galima paminėti: Fr. Paulseno „Ge- 
schichte des gelehrten Unterrichts auf den deutschen 
Schulen und Universitūten“ (1919), Z. Deniflės „Die Uni- 
versitūten“ (Berlin 1885), J. B. Hermano S. J., „La pė- 
dagogie des Jėsuites“ (Louvain 1914). 


Galop pedagogikos istorija susiduria su di- 
džiaisiais pedagogais, kurie ugdymą formavo, 
reformavo ir jį lenkė vienokia ar kitokia kryp- 
timi. Pedagogų gyvenimas, jų darbai ir jų pažiūros taip pat 
yra labai plati ir labai dėkinga dirva ugdymo istorikui. Peda- 
gogai labai dažnai esti minėtos centrinės pedagoginės idėjos: 
ieškotojai ir reiškėjai. Jų darbuose dažnai susitelkia visas jų 
tautos ir jų amžiaus pedagoginis genijus. Todėl organiškas jų. 
įterpimas į pedagogikos istoriją yra būtinas. 


Pedagogų 
istorija 


Bet čia vėl tenka pastebėti, kad viena tiktai pedagoginė bio- 
grafija ugdymo neišsemia, kaip jo neišsemia tik viena pedago- 
ginė problematika arba tik viena pedagoginė praktika. "Tuo. 
tarpu naujųjų laikų pedagogikos istorijoje aiškiai yra pastebi- 
mas linkimas kalbėti daugiausiai apie atskirus pedagogus, per 
maža kreipiant dėmesio į problemas ir į praktikas. Tiesa, nau- 


5 Wilhelm v. Humboldt und die Humanitatsidee, 1 p., Berlin 1909. 


jaisiais laikais genijalių pedagogų gal būta daugiau, negu ki- 
tais amžiais. Net ne jie vieni suformavo naujųjų laikų ugdymą. 
Šalia genijalių pedagogų veikimo ir naujaisiais laikais ėjo gilus 
visuomeninės ir kultūrinės aplinkos veikimas, taip pat didelės. 
reikšmės turėjo pasaulėžiūrinis pasikeitimas. Naujųjų laikų 
pedagoginis sąmyšis yra atsiradęs ne tiek dėl pedagogų gausu- 
mo, kiek dėl pasaulėžiūrinio sąmyšio. Didžios pedagoginės as- 
menybės turi didžios reikšmės. Vis dėlto jos yra, kaip Dilthey 
gražiai yra pasakęs, kultūrų ir organizacijų  susikryžiavimo 
punktai. 

Pedagoginė biografija šiuo metu yra išsivysčiusi ga- 
na gerai. Retas kuris kiek žymesnis pedagogas nėra ap- 
rašytas net specialioje monografijoje. R. Lehmanno reda- 
guojamas rinkinys „Die grossen Erzieher“ yra davęs pui- 
kių šiuo atžvilgiu veikalų. Iš vieningesnių biografinio po- 
būdžio veikalų galima paminėti: K. Kesselerio „„Pždago- 
gische Charakterkopfe“ (Frankfurt a. M. 1919); leidžia- 
mas E. Hahno „„Pidagogik der Gegenwart in Selbstdarstel- 
lungen“ (Leipzig, 1 Bd. 1926, 2 Bd. 1927), Fr. de Hovre'o 
„Le Catholicisme. Ses pėdagogues et sa pėdagogie (Bruxel- 
les 1930), kuriame autorius kalba apie naujuosius kata- 
likų pedagogus: Spaldingą Amerikoje, Dupanloupą Pran- 
cūzijoje, Newmaną Anglijoje, Mercierą Belgijoje ir Will- 
maną Vokietijoje. 


Visa tai rodo, kad pilnutinė pedagogikos isto- 
rija turi būti ir pedagoginių problemų, ir peda- 
goginių praktikų, ir pedagogų istorija. Ji turi 
išryškinti ir surasti atskirų tautų ir atskirų amžių pedagoginę 
problematiką, ji turi aprašyti ir paaiškinti tautų ir amžių pe- 
dagogines praktikas ir institucijas, ji galop turi išdėstyti at- 
skirų pedagogų darbus, pažiūras ir teorijas. Tik organiškas 
visų šių trijų momentų sujungimas gali duoti pilną pedagogi- 
nės gyvenimo srities išsivystymo vaizdą. Pedagogikos istorija, 
aprėžta tiktai viena kuria sritimi, visados bus nepilna, ir josios 
objektas bus neišsemtas. 

Šiame veikale kaip tik ir bus stengiamasi eiti tokiu sinte- 
tiniu keliu. Autorius ryžtasi savo pedagogikos istorijoje duoti 
ne kurios nors atskiros srities, bet ugdymo visumos istoriją. 
Čia bus nagrinėjama atskirų istorinių periodų pedagoginės pro- 

blemos, kiek jos priklauso nuo kultūrinio ir pasaulėžiūrinio gy- 
venimo; čia bus charakterizuojamos pedagoginės praktikos ir 
pedagoginės institucijos, sykiu nurodant, kiek jose reiškiasi 
bendri amžiaus pedagoginiai principai; čia galop bus išdėsto- 
ma atskirų pedagogų teorijos ir aprašomas jų praktinis veiki- 
mas. Šitų trijų klausimų nagrinėjimas kaip tik ir sudarys kiek- 
vieno skyriaus bendriausią planą. Visų pirma kiekvieno sky- 
riaus pradžioje bus apibūdinamas patsai laikotarpis, iškeliant 
aikštėn pasaulėžiūrinį ir kultūrinį jo charakterį. "Toliau bus 
atskleidžiami šio laikotarpio pedagoginiai pagrindai, kaip kul- 
tūrinio ir pasaulėžiūrinio gyvenimo išraiška. Šitie du klausi- 
mai sudarys pirmąjį kiekvieno laikotarpio pedagogikos istori- 
Jos skyrių, kuris bus pavadintas „„..ugdymo pagrindai“. 
"Toliau bus einama prie pedagoginių praktikų, kurias sudarys 
Šeimos ir mokyklos veikimas, lavinimo turinys, lavinimo tipai, 
lavinimo įstaigos ir kiti šios rūšies dalykai, kurie kiekviename 
laikotarpyje paprastai esti skirtingi. Šie klausimai sudarys 
kiekvieno laikotarpio pedagogikos istorijos antrą skyrių, kuris 
bus pavadintas „...ugdymo praktikos“. Galop bus aprašo- 
mi to ar kito laikotarpio pedagogai: jų gyvenimas, jų praktinis 
pedagoginis veikimas, jų veikaluose išdėstytos pedagoginės pa- 
žiūros ir jų reikšmė ugdymo išsivystymui. Šie dalykai sudarys 
kiekvieno laikotarpio pedagogikos istorijos trečią skyrių, kuris 
bus pavadintas ,...pedagogai“. "Tokiu būdu autorius tikisi gal 
galėsiąs sintetiškai atvaizduoti ugdymo visumos istoriją ir pa- 
dėti skaitytojui susivokti margame pedagoginio gyvenimo 
vaizde. 


3. Pedagogikos istorijos padalinimas 


Pedagogikos istorijos padalinimas yra gana 
keblus dalykas. Pedagoginė gyvenimo sritis pa- 
saulio istorijoje reiškiasi labai įvairiai. "Todėl 
surasti kokį nors aiškų ir visiems priimtiną pagrindą yra ne- 
lengva. Mūsų laikų pedagogikos istorijos veikalai paprastai ei- 
na sykiu su tuo istorijos vyksmu, kuris veda kultūrą nuo Rytų 
per klasikinę senovę prie Europos centro ir šiaurės. Juose pa- 
prastai dėstoma senovės Rytų auklėjimas, paskui graikų, ro- 
mėnų, vidurinių amžių, galop naujųjų laikų. Šitoks padalini- 

mas yra naudingas mūsų europiško ugdymo šaknims susekti. 
Bet jis anaiptol neatvaizduoja pedagoginės gyvenimo srities 
žmonijos istorijoje. Rytų tautos gyveno ne tik senovėje. Jos 
gyvena ir šiandien. Bet šiandien jų ugdymas jau yra kitoks, 
negu buvo prieš tris tūkstančius metų. Dėl to yra netikslu ir 
net klaidinga kalbėti apie Rytų ugdymą žilojoje senovėje, o 
nekalbėti apie jo išsivystymą ir apie jo formas dabartyje. Be 
+to, šitas Rytų ugdymas paprastai paliečiamas tik apgraibomis. 
Iš kitos pusės, Europos ugdymo istorija mūsų pedagogikos vei- 
kaluose yra dalinama pagal dabar priimtą istorijos mokslo sche- 
mą: į senovę, viduramžius ir naujuosius laikus. Šitas padalini- 
mas yra tik darbo hipotezė. Realybėje gyvenimas yra žymiai 
įvairesnis ir turtingesnis. Jo negalima išreikšti šita trinare 
schema. Pedagogikos istorijai šioji schema yra per daug plati. 
"Ypač tai jaučiama, kalbant apie naujuosius laikus, kuriuose 
įvairios srovės ir srovelės nesiduoda palenkiamos kuriam nors 
vienam principui. Dėl to pedagogikos istorijai reikia ieškoti 
kitokio pagrindo jos medžiagai padalinti. 


Jeigu ugdymas turi esminių ryšių, kaip buvo minėta, su 
"kultūriniu gyvenimu, todėl visai natūraliai šitas kultūrinis gy- 
venimas galima padėti į pedagogikos istorijos padalinimo pa- 
grindą. Pedagogikos istorija tikrumoje yra savotiška kultūros 
istorija. "Todėl kaip dalinasi kultūros istorijos vyksmas, taip 
natūraliai pasidalina ir pedagoginio gyvenimo vyksmas. Pe- 
«<lagogikos istorijai tereikia susekti šito vyksmo narius ir pagal 
juos paskirstyti savo nagrinėjamąją medžiagą. 


Jeigu perbėgsime dabartinę pasaulio kultūrą, 
nesunkiai galėsime joje įžiūrėti šiuo tarpu tre- 
jetą esančių tipų, būtent: Tolimųjų Rytų kultūra — Indijos, Ki- 
nijos, Japonijos —, Tolimujų Vakarų kultūra — Amerikos su 
jos šakomis ir niuansais —, ir Europos kultūra, kuri sudaro 
vidurį, ne tik geografinį, bet ir kultūrinį. Pietų kultūra — 
Afrika su visu savo turtingumu — šiuo tarpu nevaidina pasau- 
Tio istorijoje jokio specifiško vaidmens. Vietiniai josios gy- 
ventojai yra pasilikę pirmykštės kultūros tarpsnyje. Ateiviai 
yra importavę kultūrą daugiausiai iš Europos. Tikrumoje to- 
dėl Pietų kultūra yra tiktai Europos kultūros filialė. Tuo tarpu 
to negalima būtų pasakyti apie Tolimųjų Rytų ir Tolimųjų Va- 
karų kultūras. Tolimųjų Rytų kultūra yra visai savotiška ir 

savo kilme, ir savo išsivystymu, ir savo pavidalais. Tolimųjų 
Vakarų kultūra, tiesa, kilusi iš Europos, bet patekusi į skirtin- 
gas gyvenimo sąlygas ir kuriama savotiško nusiteikimo žmo- 
nių, jau spėjo išsivystyti kitokia kryptimi, negu Europos kul- 
tūra. Tolimųjų Vakarų kultūra jau baigia susiformuoti atskiru 
kultūros tipu, kurio vaidmuo pasaulio istorijoje, atrodo, bus. 
labai reikšmingas. 

Šitie trys tipai kaip tik ir apsprendžia pedagogikos isto- 
rijos padalinimą. Kiekvieno šito tipo ir kultūrinis ir pedago- 
ginis gyvenimas vyko ir tebevyksta skirtingai. "Todėl reikia. 
apie juos visus kalbėti skyrium. Pedagogikos istorija tuo būdu 
pasidalina į Tolimųjų Rytų pedagogikos istoriją, į Tolimųjų 
Vakarų pedagogikos istoriją ir į Europos pedagogikos istoriją. 
Tai yra pirmutinis stambiausias padalinimas. Toliau, laikantis. 
to paties pagrindo, galima kiekvieno šito tipo pedagogikos isto- 
riją skirstyti smulkesniais periodais, žiūrint, kaip realiai for- 
mavosi, laikui slenkant, kultūrinis, o su juo sykiu ir pedagogi- 
nis, kiekvieno tipo gyvenimas. 

Šiame veikale imamės nagrinėti tiktai vidurinio kul- 
tūros tipo, būtent, Europos ugdymą. Nei Tolimųjų Rytų 
nei Tolimųjų Vakarų neliesime. Kalbėti apie šių kultūrų 
ugdymą probėgomis yra netikslu, tuo labiau, kad palaidos. 
mintys, neišnagrinėtos ligi galo, neatskleidžia jokio šių 
kultūrų ryšio su Europos ugdymu. Jeigu laikas ir sąlygos 
leistų, autorius gal galės šių mums svetimų kultūrų ugdy-- 
mą nagrinėti atskiruose veikaluose. Šiuo tarpu jis duoda 
skaitytojui tik jam artimos, jam savos kultūros ugdymo 
istoriją. "Todėl faktiškai šis veikalas turėtų būti vadina- 
mas „Europos ugdymo istorija“. Bendras pavadinimas. 
jam yra paliktas aiškumo ir, gal būt, mūsų europiškos 
„puikybės“ dėliai. 


Bet yra dar vienas kultūros ir ugdymo tipas, 
kuris istoriškai yra ankstyvesnis, negu visi mi- 
nėti tipai ir kuris sudaro pagrindą visai pasau- 
lio istorijai ir visam ugdymui. Tai yra pirmykščio gyvenimo ir 
pirmykštės kultūros tipas. Visa įvairi pasaulio kultūra yra ne 
kas kita, kaip šio pirmykščio tipo išsiskleidimas ir išsivystymas. 
vienokia ar kitokia linkme. Šio tipo nagrinėjimas yra reika-- 
lingas ne tik kultūros, bet ir ugdymo istorijai, vistiek ar ji būtų: 


Ketvirtas 
tipas 

Tolimųjų Rytų, ar Tolimųjų Vakarų, ar Europos ugdymo isto- 
rija. Todėl ir šiame veikale mums teks visų pirma kalbėti apie 
pirmykštės kultūros ugdymą, kaip apie pagrindą visos žmo- 
nijos ugdymui. 


Pirmykščių tautų reikšmė yra suvokta tik labai ne- 
seniai. Kol etnologijoje vyravo evoliucionistinė mokykla, 
tol į pirmykštės tautas buvo žiūrima, kaip į artimas gyvu- 
lių gyvenimui, iš kurio pamažu išsivystė tikrai žmogiška- 
sis gyvenimas. Visa, kas primityvu, buvo laikoma neto- 
bula. Tuo tarpu naujoji, vadinamoji kultūristorinė etno- 
logijos mokykla, tarp kurios atstovų minėtini: Grūbneris, 
Koppersas, Schmidtas, Schebesta, Gusindė, atskleidė visai 
kitokį pirmykščio gyvenimo vaizdą. Čia buvo pamatyta, 
kad pirmykštis gyvenimas yra tikrai kultūrinis gyveni- 
mas, kad jame yra daug tokių dalykų, kurie išsigimė tik- 
tai vėliau, kad šitas gyvenimas nėra vieningas, kad jis su- 
sideda iš savotiškų tipų, kuriuos naujoji etnologija vadi- 
na Kultūros ciklais (Kulturkreis) ir kurie aukštajai kul- 
tūrai formuotis turėjo labai didelės reikšmės. 


Tinkamai supratus pirmykščių tautų reikšmę kultū- 
ros gyvenimui, ir pedagogikos istorijai atsidarė platesnės 
perspektyvos. Šiuo metu ne tik kultūros istorija negali ap- 
sieiti be pirmykščių tautų tyrinėjimo, bet ir pedagogikos 
istorija negali tylomis praeiti pro pirmykščių tautų ugdy- 
mą. Šiandien ugdymo istorija turi prasidėti ne babilonie- 
čiais ir asyriečiais, bet pigmėjais*, nes šitų mažaūugių gy- 
venime glūdi vėlesnės pedagoginės evoliucijos šaknys. 
K. Schmidas sako, kad „net ir menka ugdymo pradžia va- 
dinamose gamtinėse tautose yra pamokanti, kaip liudytoja 
bendrai žmogiškojo noro auklėti ir pirmųjų dvasios pa- 
stangų pralaužti gamtinį dėsningumą ir gamtą palenkti 
savo tarnybai““. Taip pat žinomas etnologas Gusindė tei- 
gia, kad „gamtinių tautų auklėjimas slepia savyje ligi pat 
žmonijos pradžios besitraukiančio patyrimo ir neapsako- 
mai brangaus ilgai išbandyto patvarumo vertybių““. Štai 


Žodžiai, pažymėti žvaigždute (*), paaiškinami realiniame teksto 


žodynėlyje veikalo gale. 


Geschichte der Erziehung I, 7 p. Stuttgart 1884. 
Der Urmensch als Erzieher: Um Seelen, 6 p. 2 nr. 1929. 


kodėl prie minėtų trijų tipų dar reikia prijungti ketvir- 
tąjį tipą — pirmykštės kultūros ugdymą. 


Dalinant smulkiau Europos pedagogikos istori- 
ją, taip pat reikia laikytis to paties pagrindo, 
būtent, kultūrinio gyvenimo išsivystymo. Kaip 
jau buvo minėta Europos kultūros padalinimas į senovę, vi- 
duramžius ir naujuosius laikus yra teoriškas ir per platus. Eu- 
ropos kultūra savo išsivystyme realiai skirstosi į žymiai smul- 
kesnius tarpsnius, ypač vadinamais naujaisiais laikais. Tik ši- 
tie smulkesni tarpsniai pedagogikos istorijai yra naudingi. 


Europos ugdy- 
mo padalinimas 


Peržiūrėdami Europos kultūrinio bei pasaulėžiūrinio vyks- 
mo bangavimus, galėsime rasti šiuos vienas nuo kito skirtingus. 
periodus. Visų pirma graikų kultūra su savo pasaulėžiūra, su 
savo filosofija ir menu. "Toliau eina 70mėnų kultūra su savo 
praktika, su savo teise ir valstybe. Paskui prasideda patristikos 
periodas, kurio metu Krikščionybė ne tik atsirado, bet sufor- 
mavo savo užuomazgas ir pergyveno klasikinį savo periodą. Po 
šio tarpsnio eina tikrieji viduramžiai, kada germaniškosios tau- 
tos įsijungė į aukštosios europiškos kultūros kūrybą. Toliau ei- 
na renesansas, kaip naujos dvasios apsireiškimas Europos kul- 
tūriniame ir pasaulėžiūriniame gyvenime. Renesansas pagim- 
dė baroką, kaip savotišką priešginybę ir kaip milžiniškas pas- 
tangas pasukti pasaulį atgal į buvusios koncentracijos principą. 
Po baroko Europos kultūroje pasirodė apšvieta, atpalaidavusi 
žmogaus mintį ir jo gyvenimą nuo visuomenės ir pasukusi kul- 
tūrą individualizmo linkme. Po apšvietos eina 70mantikos są- 
jūdis, kuris savotiškai suprato kultūrą ir kuris ugdymui turėjo 
didelės reikšmės. Galop dvidešimtasis šimtmetis dar neturi sa- 
vo vardo. Vadinkime jį dabartimi. 


Vadinasi, Europos kultūros ir tuo pačiu pedagogikos isto- 
rijos susidaro devynetas tarpsnių. Pridėję prie jų pirminės 
kultūros tarpsnį, gausime iš viso dešimtį, kuriuos ir ryžtamės 
šiame veikale išnagrinėti, būtent: I tomas: 1. pirmykštės kul- 
tūros ugdymas, 2. graikų ugdymas, 3. romėnų ugdymas, 4. pat- 
ristikos ugdymas, 5. viduramžių ugdymas; II tomas: 6. rene- 
sanso ugdymas, 7. baroko ugdymas, 8. apšvietos ugdymas, 9. r0- 
mantikos ugdymas; III tomas: 10. dabarties ugdymas. 

4, Pedagogikos istorijos bibliografija 


Kiekvieną pedagogikos istorijos periodą liečiantieji svar- 
besnieji veikalai bus surašyti atitinkamuose skyriuose. Čia pa- 
minėsime tik keletą tokių veikalų, kurie yra bendro, bet ne va- 
dovėlinio pobūdžio. 

1. K. A. Schmid, Geschichte der Erziehung, 5 Bde. Stuttgart 
1884— 1902. 


Šitas veikalas, pradėtas K. Schmido (nesumaišyti jo. 
su K. Schmidtu, kuris taip pat yra parašęs menkos vertės 
pedagogikos istoriją) ir atbaigtas G. Schmido, yra para- 
šytas įvairių autorių ir apima visą ugdymo istoriją. Savo 
medžiagos gausumu jis yra vertingas ir šiandien. 


2. O. Willmann, Didaktik als Bildungslehre, Braunschweig 
“1928, 


Willmannas savo garsaus veikalo pirmą dalį yra sky- 
vęs lavinimo istorijai.  Charakteringa, kad autorius čia 
nagrinėja ne tik lavinimo objektus, priemones ir įstaigas, 
bet ir lavinimo ethos. Willmanno veikalas istorine savo 
dalimi, kaip ir teorine, yra nesenstantis. 


3. E. Krieck, Menschenformung, Leipzig 1925. — Bildungs- 
systeme der Kulturvėlker, Leipzig 1927. 


Šiuose abiejuose veikaluose Krieckas parodo, kiek ug- 
dymas yra susijęs su visuomenės gyvenimu. Savo dėsnį, 
kad „ugdymas yra visuomenės funkcija“, kurį Krieckas 
reiškia savo veikale „Philosophie der Erziehung“ (Jena 
2 1930), čia jis pailiustruoja konkrečiais pavyzdžiais. 


4. P. Barth, Die Geschichte der Erziehung in soziologischer 
und geistesgeschichtlicher Beleuchtung, Leipzig *-* 1925. 


Šitas veikalas yra charakteringas tuo, kad, kaip jau 
pavadinimas rodo, jame autorius pedagoginę gyvenimo 
sritį sieja su socialiniu ir dvasiniu gyvenimu. Tokiu būdu 
Barthas šiuo veikalu, kaip jau buvo minėta, įsijungia į 
pedagoginių problemų istoriją, nors joms vienoms ir ne- 
atsideda. Šalia pedagoginių problemų šiame veikale gausu 
ir praktinių dalykų. 

W. Moog, Geschichte der Padagogik, 2 u. 3 Bd. Oster- 
wieck 1933. 


Šio veikalo yra išėję dar tik antras ir trečias tomas, 
kurie nagrinėja ugdymo istoriją, pradedant nuo renesan- 
so laikų. Senajai pedagogikos istorijai skiriamas tomas 
dar tebėra neišleistas. Moogas savo veikale duoda daug 
medžiagos įvairiais klausimais, nors ryškių linijų ir ne- 
išveda. 


E. Durkheim, L'Evolution pėdagogigue en France, 2 vol. 
Paris 1938. 


Nors šitas veikalas yra skiriamas Prancūzijos peda- 
gogikos istorijai, bet jis yra reikšmingas apskritai Euro- 
pos ugdymo tyrinėjimui, nes Prancūzijoje ilgus amžius 
koncentravosi pedagoginis sąjūdis, ypač senesniais laikais. 


Die Pidagogik der nichtchristlichen Volker, hersg. v. J. 
Schr6teler, Miūnchen 1934, 


Fr. X. Eggersdorferio ir kitų leidžiamas ,,„Handbuch 
der Erziehungswissenschaft“ yra skyręs savo plane pe- 
dagogikos istorijai ketvertą tomų. Pirmas tomas aukščiau 
minėtu pavadinimu jau yra išėjęs. Jis apima Rytų tautas, 
„graikus ir romėnus. Parašytas įvairių autorių. 


PIRMAS SKYRIUS 


PIRMYKSTĖS KULTŪROS UGDYMAS 


I. Pirmykščio ugdymo pagrindai 


Turinys: 1. Pirmykščio ugdymo pobūdis. — 2. Pirmykščio 
ugdymo vyksmas. — 3. Pirmykščio ugdymo tarpsniai. 

Literatūra: 1. E. Franke, Neuere Forschungen iiber die 
Erziehung und Entwicklung des Kindes bei den Naturvolkern: In 
memoriam K. Weule, Leipzig 1929. — 2. M. Gusinde, Der Urmensch 
als Erzieher: Um Seelen, 2 Nr. 1929. — 3. H. Hendenus, Wesen 
und Aufbau der Erziehung primitiver Volker: Basler Archiv, 1933. 
— 4. A. Knabenhans, Die Erziehung bei den Naturvėlkern, Ziūrich 
1918. — 5. W. iKoppers, Padagogik in der Urkultur: Oesterreichs 
padagogische Warte, 7/8 Nr. 1927. — 6. W. Oehl, Primityviųjų 
tautų auklėjimas: Lietuvos Mokykla, 1-2 nr. 1938. — 7. L. Walk, Die 
Erziehung bei den Naturvolkern: Handbuch der Erziehungswissen- 
schaft, hersg. v. Eggersdorfer u. a. V T. 1 B. Miinchen 1934. 


1. Pirmykščio ugdymo pobūdis 


Evoliucionistinė etnologijos mokykla buvo linkusi manyti, 
kad pirmykštės tautos ugdymo visiškai arba beveik visiškai ne- 
turi, kad pirmykščio žmogaus šeima yra palaida, kad vaikai 
auga tik saugojami ir maitinami, kaip gyvuliukai, be jokio auk- 
lėjimo ir lavinimo. Tai buvo apriorinė tezė, kuri jokių prakti- 
nių įrodymų neturėjo. Priešingai, naujoji etnologijos mokykla 
įrodė, kad kaip nėra tautų be kalbos, be dorovės, be religijos, 
taip lygiai jų nėra ir be ugdymo; kad šitas pirmykštis ugdymas 
yra pakankamai turiningas, net komplikuotas, pavyzdžiui, ini- 
ciacijų atveju; kad jis turi savus principus, savus veikėjus, sa- 
vas gėrybes, savas formas ir laipsnius. Pirmykščio žmogaus 
vaikai anaiptol nėra paliekami be dvasinės priežiūros, be auk- 
lėjimo, be įvedimo į giminės gyvenimą. Naujaisiais laikais pe- 
dagogikoje iškelta įjungimo funkcija (Einordnung) pirmykš- 
čiame ugdyme kaip tik yra gerai išvystyta. Daugybė etnologijos 
Zaktų liudija, kad pirmykštis ugdymas yra tikras pedagoginis 

veikimas, nors ir skirtingas savo pobūdžiu nuo aukštosios kul- 
tūros ugdymo. Pedagogikos istorijos uždavinys yra susekti cha- 
rakteringus šio pirmykščio ugdymo bruožus ir parodyti kuo jie 
skiriasi nuo aukštosios kultūros pedagoginio veikimo. 


a. Ugdymas, kaip asimiliacija 


Pagrindinis pirmykščio ugdymo bruožas yra 
asimiliatyvinis jo pobūdis. Pirmykštis ugdymas 
yra savaiminga asimiliacija. Jis įvyksta ne tiek 
sąmoningo veikimo, kiek savaimingo pasisavinimo keliu. Ne 
pamokymas, patarimas ar įpratinimas čia yra svarbiausios prie- 
monės, bet pavyzdys ir pamėgdžiojimas. Pirmykščių žmonių 
vaikai išmoksta visko, ko moka ir suaugusieji. Bet šitų darbų 
jie išmoksta pamėgdžiodami suaugusius. 


Asimiliacijos 
supratimas 


Fr. Krausė pastebi, kad vaikai čia „nėra mokomi; jie 
mokosi pasekdami ir bandydami““.  Schebesta sako apie 
semangiečius: „Ten nėra jokio įvedimo į gyvenimo for- 
mas ir jokio teorinės rūšies mokymo. Visoks mokymas čia 
vyksta žaidimais ir pamėgdžiojimu“*. Etnologija žino tik 
vieną darbą, kurio naujoji karta yra išmokoma planingai 
ir ligi smulkmenų. Tai medaus rinkimas Ceylono Weddas* 
giminėje. Šitas darbas yra labai sunkus, pavojingas, rei- 
kalauja daug apsukrumo ir miklumo. Be to, medus yra 
svarbiausias Weddas valgis ir mainų objektas su kitomis 
tautomis. Todėl jį rinkti jaunimas yra mokomas planin- 
gai. Bet visa kita vaikai asimiliuoja savaime, pasigelbėda- 
mi puikiu savo pastabumu ir dideliu noru pamėgdžioti. 


Tiesa, jaunimo įvedimas į suaugusiųjų gyvenimą arba vadina- 
mos iniciacijos, apie kurias kalbėsime vėliau, jau vyksta pla- 
ningai ir sąmoningai. Vis dėlto šitas ugdymo tarpsnis yra gana 
trumpas. Jis pirmykštį ugdymą tiktai atbaigia. Jis yra pirmas 
pirmykščio žmogaus bandymas pedagoginėje srityje atsipalai- 
duoti nuo instinktyvaus savaimingo veikimo ir pereiti prie są- 
moningo darbo pagal tam tikrą planą. Bet šitas bandymas dar 
neapima visos pedagoginės pirmykščio gyvenimo srities. Ilgas 


1 Cit. A. Mairon, Eine Untersuchung iber die Erziehung bei den 
primitiven Volkern der niederen Jūger und Sammler, 49 p. Steyl 1928. 
2 Cit. A. Mairon, op. cit. 50 p. 

keliolikos metų ugdymo darbas šeimoje dar yra paliktas savai- 
mingai asimiliacijai. 

Asimiliatyvinis pirmykščio ugdymo pobūdis tu- 
Tri didelės įtakos ir patiems ugdymo rezultatams. 
Visų pirma asimiliacijos įtakoje laisviau išsi- 
vysto ugdytinio individualybė. Kiekvienas sąmoningas planin- 
gas pedagoginis veikimas jau yra savotiškas ugdytinio suvar- 
žymas. Reikia didelio apdairumo ir pedagoginio takto, kad pe- 
dagoginė sistema nesužalotų išsivystančios vaiko individualy- 
bės. Pirmykščiame ugdyme šio pavojaus nėra. Čia vaikas auga 
laisvoje aplinkoje. Veikti linkstančios jo galios čia nėra varžo- 
mos. Fantazijai ribų niekas nenustato. Geros ir blogos prigim- 
ties ypatybės išsivysto pagal imanenčius dėsnius. 


Asimiliacijos 
rezultatai 


Iš kitos pusės, asimiliacija padaro, kad ugdytinis visiškai 
xatūraliai ir organiškai įauga į savo gamtinę ir kultūrinę ap- 
linką. „Dvylikos, penkiolikos metų vaikai, sako L. Walkas, jau 
yra įaugę į savo bendruomenės dvasią ir papročius. Be prie- 
vartos, jiems net nepastebint, dorinio ir socialinio gyvenimo 
principai esti į juos įvedami, jų charakteris esti suformuojamas 
pagal giminės ypatybes““. Įjungimo funkcijos reikalavimas 
kuo glaudžiausiai suaugti su savo tautos gyvenimu čia yra vi- 
sai gerai patenkinamas. 

Be abejo, asimiliacija turi ir neigiamų pusių. Visų pirma 
ji neleidžia atrinkti, kas ugdytiniuose yra gera ir kas bloga. Ji 
nesugeba vaikų tinkamai atsieti nuo netikusių giminės papro- 
čių, kurių nemaža pasitaiko ir pirmykščiame žmonių gyvenime. 
Vaikai čia asimiliuoja viską. Toliau, ji neskatina pedagoginės 
pažangos. Pirmykštis ugdymas pasidaro per daug tradicinis, 
per daug sustingęs. Vis dėlto, apskritai imant, pirmykščio ug- 
dymo rezultatai yra patenkinami, o kartais, net visai geri, ypač 
vadinamojoje pagrindo kultūroje (Grundkultur), apie kurią 
kalbėsime, nagrinėdami pirmykščio ugdymo apraiškas. 


b. Ugdymo gyvenimiškumas 
Asimiliatyvinis pirmykščio ugdymo pobūdis padaro, kad 
pedagoginiame veikime pirmaeilis vaidmuo tenka gyvenimui. 
Pirmykštis vaikas yra ugdomas daugiausiai paties gyvenimo. 


3 Die Erziehung bei den Naturvėlkern, 64 p. Mūnchen 1934. 

Gyvenimo vyksmas, gyvenimo gėrybės ir gyvenimo formos jį 
apsprendžia ir jį ugdo. Šitas bendras gyvenimiškas pobūdis pa- 
daro, kad pirmykštis ugdymas yra utilitarinis, praktinis ir kon- 
kretinis, kitaip sakant, kad jis eina naudos, praktikos ir konkre- 
tumo linkme. 


Pirmykštis vaikas yra ugdomas ne tik gyveni- 
mo, bet ir gyvenimui. Apie pirmykštį ugdymą 
A. Maironas sako, kad jis „yra orientuotas gy- 
venimiškai utilitaristiškai, nors ir yra jaučiamas, kaip šventos 
pareigos atlikimas“*. Anksti pakrypti į praktinius naudingus 
darbus pirmykščius žmones verčia paties jų gyvenimo aplinky- 
bės. Nuolatos susidurdami su žiauria gamta, nuolatos turėdami 
budėti dėl savo gyvybės, rūpintis maistu, jie ir savo vaikus 
anksti pradeda pratinti į naudingus ir reikalingus darbus. Ug- 
dymas visados yra ištikimas gyvenimo sekėjas. Tai ypač yra 
jaučiama pirmykščiame gyvenimo tarpsnyje. Pirmykštis žmo- 
gus instinktyviai suvokia, kad jo gyvenimo aplinkybėms tinka 
tik toki žmonės, kurie sugeba ką nors naudingo padaryti, kad 
silpni, svajingi individai turės greitai žūti, nes nesugebės pri- 
sitaikyti prie savo giminės tradicijų ir neįstengs vesti nuolati- 
nės kovos už savo egzistenciją. Štai kodėl L. Walkas sako, kad 
„pirmykščiame auklėjime vaikas turi būti naudingas žmogus, 
sugebąs savo darbu išlaikyti šeimą ir vertingai patarnauti savo 
giminės grupei“, 


Naudos 
linkmė 


Auklėjimas naudos linkme verčia pirmykštį 
žmogų pedagoginį savo darbą pakreipti prak- 
taškumo linkime. Visas pirmykštis ugdymas es- 
mingai yra praktiškas. ,,Primityvios pedagogikos principas, sa- 
ko L. Walkas, yra išauklėti jaunimą gyvenimui, įvedant jį į gy- 
venimo darbo reikalavimus. Ketvirtais šeštais metais vaikui jau 
duodama progų dalyvauti kasdieniniuose suaugusiųjų užsiėmi- 
muose. Mergaitėms darbo gyvenimas prasideda net anksčiau, 
negu berniukams““. Be abejo, jaunimo išmokymas praktiškų 
darbų kinta pagal pirmykštės kultūros tipus. Pavyzdžiui, pa- 
grindo kultūroje jaunimas yra pratinamas pažinti valgomus 


Praktikos 
linkmė 


+ Op. cit. 84 p. 
5 Op. cit. 48 p. 
s Op. cit. ibd. 

augmenis, žinoti jų naudingumą žmogui, mokėti susirasti žvė- 
rių ir paukščių gyvenamas vietas, mokėti apsieiti su medžioklės 
įrankiais. Totemistinėje kultūroje jaunimas yra pratinamas 
dalyvauti kolektyvinėse medžioklėse, drožinėti, gamintis iš ak- 
mens įrankius ir ginklus. Matriarchatinėje kultūroje mergaitės 
yra pratinamos pinti, austi, žiesti puodus ir tvarkyti namus. 
Nomadinėje kultūroje jaunimas turi įgusti apsieiti su gyvuliais, 
juos liuobti ir prižiūrėti. Kiekvienas pirmykščio gyvenimo ti- 
pas turi specifiškų darbų. Bet kiekvienas kreipia dėmesio, kad 
jaunimas šitų darbų išmoktų, nes tik tokia praktiškumo linkme 
einanti pedagogika laiduoja žmogui pasisekimą pirmykštėje 
kultūroje. 


Gyvenimui reikalingų nusiteikimų bei pažinčių 
perteikimas čia vyksta visai konkrečiu būdu. 
Teorinių pamokų pirmykščiame ugdyme beveik 
nėra. Vaikai stebi suaugusius ir paskui juos pamėgdžioja. Nuo- 
latiniu įvairių veiksmų kartojimu jie įgyja puikaus įgudimo. 
Jau patys pirmykščių vaikų žaidimai yra konkretinio pobūdžio. 
Aukštosios kultūros vaikų žaidimai yra labai panašūs į pir- 
mykščių vaikų žaidimus. Bet kiek aukštosios kultūros vaikams 
jie turi tiktai psichologinės reikšmės, kaip jų išsivystymo ska- 
tintojai, tiek pirmykščiams vaikams jie yra konkretus jų ren- 
gimas gyvenimo darbams. „Jei berniukai, sako S. S. Dornau, 
yra per jauni lydėti tėvą medžioklėn, jie žaidžia su kitais vai- 
kais stovykloje. Jie pasigamina mažus lankus ir strėles ir bando 
šaudyti į akmenis, į medžius, į krūmus, lavinasi mėtyti jietį į 
paukščius, į driežus ir į mažus žinduolius““. Ir aukštosios kul- 
tūros vaikai taip daro. Bet jiems tai yra tik žaidimas. Užaugę 
jie nemedžios lankais arba jietimis. Tuo tarpu pirmykščiam 
vaikui šitas žaidimas yra tikras įvadas į konkrečius gyvenimo 
darbus, nes jis užaugęs kaip tik turės naudotis lanku ir jietimi, 
gaudyti paukščius ir žvėris. Tiesioginis žaidimų tarnavimas gy- 
venimui yra pirmykščio ugdymo konkretinės linkmės išraiška. 


Konkretumo 
linkmė 


Konkretumas apsireiškia net tokiuose dalykuose, kurie yra 
dvasiniai ir kurie tarnauja žmogaus vidui. L. Walkas pastebi, 
kad „paskatinimai, pamokymai, paaiškinimai visados yra įvilk- 
ti į konkrečius gyvenimo atsitikimus arba susieti su realiais 


7 Cit. A. Mairon, op. cit. 48 p. 


įvykiais; jie pamažu kildina, lyg kokią mozaiką, primityvų pa- 
saulėvaizdį vaiko sieloje““. Primityvios pažiūros, primityvi fi- 
losofija ir religija čia taip pat yra perteikiama ne sistemingai, 
ne teoretiškai, bet praktiškai, kiekvieną sykį pagal reikalą, sie- 
jant šitą perteikimą su konkrečiais pavyzdžiais ir įvykiais. Kaip 
pirmykštis gyvenimas neturi iš anksto numatyto plano, taip jo 
neturi nė pirmykštis ugdymas. Viskas čia yra perteikiama kon- 
krečiais gabalais, ne nuolatiniu vyksmu, ir iš šitų gabalų susi- 
deda primityvus pasaulėvaizdis, kaip kokia mozaika. 


<. Ugdymo tradiciškumas 


Visa žmonija yra valdoma vieno didelio pažangos 
principo, kuris ją veda nuolatiniu tobulėjimo keliu. Vis 
dėlto šitame kelyje — vienoje ar kitoje jo vietoje — pa- 
silieka didesnės ar mažesnės žmonių grupės, kurios su- 
stoja vietoje ir pasitraukia iš bendro pažangos kelio. Tuo- 
met jų gyvenimas sustingsta, konservuojasi, jos pradeda 
gyventi tik pasiektais laimėjimais ir nebedaryti pažangos. 
Tokios grupės kaip tik ir yra pirmykštės tautos. Ilgus lai- 
kus jos yra ėjusios sykiu su visos žmonijos pažanga ir net 
buvusios šios pažangos pionierės. Bet dėl kaž kokių mums 
tuo tarpu nežinomų priežasčių jos sustojo, sustingo, neteko 
pažangos principo savo gyvenime ir pasiliko lyg kokios 
gyvos archeologinės liekanos, kurios liudija apie eito žmo- 
nijos kelio tarpsnius. Primityvios tautos nevisos yra vie- 
nodai pažengusios kultūroje, nes jos nevisos sustingo tuo 
pačiu metu. Bet jos visos šiandien pažangos nebedaro. Ko- 
kios jos buvo prieš tūkstančius metų, tokios jos yra ir 
šiandien. Kultūrinis jų gyvenimas yra ištikimai palaiko- 
mas, bet nebetobulinamas. 


Šitas pirmykščio gyvenimo bruožas turi labai 
Įtaka didelės įtakos ir pirmykščiam ugdymui. Pir- 

mykštis ugdymas yra tradicinis. Nesant pažan- 
gos minties gyvenime, jos nėra nė ugdyme. Pirmykštis ugdymas 
stengiasi ištikimai pakartoti tai, kas yra sukurta ankstesnių 
kartų. Jis stengiasi kuo tobuliausiai atskirą žmogų įjungti į 
giminės gyvenimą, į josios papročius ir tradicijas, visiškai ne- 


s Op. cit. 58 p. 


sirūpindamas jį nuteikti kritiškai šias tradicijas įvertinti ir“ 
ryžtis gyvenimą reformuoti. „Kad perimtas kultūrinis giminės. 
lobis, sako L. Walkas, gali būti būsimų jo palaikytojų išryški- 
namas ir pakilninamas, šita mintis primityvios bendruomenės 
auklėjime yra svetima. Pedagoginių pastangų tikslas yra socia- 
linės bendruomenės pastovumas. Šitos pastangos turi patikrin- 
ti visišką buvusios kultūros atgaminimą be jokio pakeitimo““. 
Aukštosios kultūros ugdymui artima mintis, kad vaikai turi 
pakilti aukščiau už savo tėvus, kad jie turi gyventi geresnį gy- 
venimą, kad jie patys turi būti tobulesni, pirmykščiams žmo- 
nėms yra nesuprantama. Čia, „šeima, kaip ir bendruomenė, pa-- 
stebi A. Maironas, gali vaikui duoti tik tai, ką ji turi pati, kame 
ji pati gyvena ir veikia. Ji nori pakelti jaunimą tik ligi savo 
aukščio, kuris, be abejo, yra labai kuklus“*?. Pirmykštis žmogus 
neturi savo gyvenimo plano. Jis neturi gyvenimo uždavinio. 
Todėl nesugeba jaunajai kartai įdiegti minties, kad gyvenimas 
nėra tiktai tobulas pakartojimas to, kas pasiekta, bet kad jis 
yra nuolatinis pasiektų laimėjimų pralenkimas. 


d. Ugdymo gamtiškumas 


Pirmykštis žmogus, nuolatos gamtoje gyvendamas, su ja 
susidurdamas ir su ja santykiuodamas, savaime pasidaro savo- 
tiškas gamtos žmogus. Neveltui vokiečiai pirmykštes tautas va- 
dina gamtinėmis tautomis — Naturvėolkev. Tai nereiškia, kad 
jos neturėtų kultūros. Šitas pavadinimas tiktai parodo, kad pir- 
mykštės tautos turi ypatingai artimų ryšių su gamta. 


O. Menghinas savo veikale ,Weltgeschichte der Stein- 
zeit“ (Wien 1930) yra suskirstęs kultūros išsivystymą pa- 
gal santykius su gamta į tris laipsnius. Pirmame laipsnyje 
žmogus yra gamtos vaikas (Naturkindschaft), antrame 
laipsnyje jis yra gamtos brolis (Naturverbriūdung) ir tre-- 
čiame jis pasidaro gamtos valdovas (Naturbeherrschung). 
Pirmieji du laipsniai kaip tik ir liečia primityviąsias tau- 
tas. Vienos iš jų, kaip pigmejai ir apskritai visa vad. pa- 
grindo kultūra (Grundkultur) yra gamtos vaikai. Kitos, 

9 Op. cit. 29 p. 

apskritai visa vad. kamieno kultūra (Stammkultur) yra 
gamtos broliai. Gamtos vaiko tarpsnyje primityvios tau- 
tos nepergyvena gamtos, kaip esančios šalia žmogaus. 
Žmogus čia jaučiasi esąs gamtos dalelė. Jo santykiai su 
gamtiniu pasauliu yra vaikiški. Gamtos brolio tarpsnyje 
pirmykštės tautos save pergyvena kaip lygias su gamta. 
Žmogus čia stovi priešais gamtą ne kaip subjektas prieš 
objektą, bet kaip lygus prieš lygų. Jis pergyvena aplinką, 
kaip turinčią sielą, kaip statančią jam savų reikalavimų, 
kuriuos jis turi patenkinti, jeigu nori, kad gamta jam bū- 
tų palanki. Gamtą jis stengiasi apvaldyti magijos-bur- 
tų priemonėmis. Todėl burtų nepaprastas gausumas žymi 
visą šio tarpsnio žmogaus gyvenimą. 


Šitie ryšiai su gamta padaro, kad ir ugdymas 
čia yra artimai jungiamas su gamtiniu gyveni- 
mu. Dvejopu būdu įvyksta šitas sujungimas. 
Visų pirma pirmykščiame ugdyme gamta yra plačiai naudoja- 
ma, kaip ugdymo priemonė. Pirmykštis ugdymas daugiau pasi- 
gelbsti gamtinėmis, negu kultūrinėmis gėrybėmis, nes gamti- 
nio gyvenimo plotas čia yra žymiai didesnis. Todėl gamtiniai 
daiktai, gamtiniai įvykiai čia tarnauja, kaip priemonės arba 
kaip progos teikti įvairiems pamokymams arba paaiškinimams. 
Toliau, ugdymas yra sujungiamas su gamta tuo, kad pirmykš- 
čių tautų vaikai išmoksta gerai gamtą pažinti, į ją įsigyventi ir 
ją pajausti. Žaisdami nepaliestos gamtos aplinkoje, nuolatos įsi- 
klausydami į gamtos garsus, stebėdami aplinkui juos vykstantį 
zamtos gyvenimą, jie savaimingai įsijungia į gamtos ritmą, į 
gamtos pulsą ir pasidaro nepakeičiami gamtos žinovai. 


"Ugdymas 
ir gamta 


Pirmykštis jaunimas, pasak F. M. Oldbrechto, „gam- 
tiniuose dalykuose yra nepaprastai įgudęs. Savo tėviškės 
augmenų ir gyvulių pasaulį jis pažįsta daug geriau, negu 
mūsų akademikai, jeigu jie gamtos mokslų nėra pasirinkę 
savo specialybe“'*, Tai, ką J. Siewertas yra pasakęs apie 
Afrikos pigmejų Bagielli giminę, daugiau ar mažiau tinka 
ir visiems pirmykščiams žmonėms. Štai kaip jis vaizduoja 
šios giminės įgudimą į gamtos gyvenimą: „Su pirmykščio 
miško paslaptimis jie yra puikiai susipažinę. Jie žino vi- 


11 Cit. A. Mairon, op. cit. 58 p. 

sokiausių laukinių žvėrių urvus ir papročius. Jie žino, kur 
yra paukščių lizdai ir laukinių bičių drevės. Jie pažįsta 
kiekvieną augmenį ir kiekvieną medį. Jie sugeba iš įvai- 
riausių vaisių ir riešutų, iš lapų ir žiedų, iš uogų ir bran- 
duolių, iš sakų ir syvų, iš šaknų ir ataugų pasigaminti 
įvairiausių prieskonių, gydančių tepalų ir vaistų, bet taip 
pat pavojingiausių nuodų, kuriais jie savo nereikšmingas, 
lengvas, kaip plunksna, strėles padaro mirtį nešančiais 
ginklais. Reikia tik stebėtis, kokio įgudimo ir vikrumo, ko- 
kios drąsos ir užsispyrimo parodo šie maži žmogiukai, taip 
nedrąsūs kitų žmonių akivaizdoje, kovoje su laukiniais 
pirmykščio miško žvėrimis. Jie puola šimpanzę ir gorilą, 
leopardą ir buivolą, net pati galingąjį dramblį'““*. 


Pirmykščio žmogaus kova su gamta yra labai sunki. Todėl jis 
turi gerai ją pažinti ir gerai įprasti į josios gyvenimą. Ugdymo 
artimas sujungimas su gamta palengvina žmogui šią kovą lai- 
mėti. 


Keturios tad pagrindinės žymės charakterizuoja pirmykštį 
mgdymą: 1. asimiliacija, 2. gyvenimiškumas, 8. tradiciškumas ir 
4. gamtiškumas. Pirmykštis ugdymas yra gamtinės ir kul- 
tūrinės aplinkos asimiliacija. Jis yra vedamas utilitarine, prak- 
tine ir konkretine linkme. Jis yra nepalaužiamai tradicinis. Jis 
yra organiškai susietas su gamtos gyvenimu. Šios žymės skiria 
pirmykštį ugdymą nuo aukštosios kultūros ugdymo ir suteikia 
jam savotišką pobūdį. 


2. Pirmykščio ugdymo vyksmas 


a. Pirmykščio ugdymo veikėjai 


Pedagoginis pirmykščio žmogaus ethos yra apsprendžia- 
mas dviejų motyvų; reikalo ir pareigos. Pirmykštis žmogus jau- 
čia, kad ugdymas yra reikalingas ir pačiam kūdikiui ir bendruo- 
menei. Taip pat pirmykštis žmogus ugdymą pergyvena, kaip 
Aukščiausios Būtybės uždėtą sakralinę pareigą. Šie du motyvai 
veda pirmykščio ugdymo veikėjus į pedagoginį darbą. 


12 Cit. A. Mairon, op. cit. 47 p. 

Ugdomųjų veiksnių eilėje pirmoje vietoje pir- 
mykščiame ugdyme stovi šeima. Ankštas indi- 
vido įsijungimas į giminės gyvenimą, į josios tradicijas, į josios 
kultūrą čia įvyksta šeimoje ir per šeimą. Kitos bendruomenės 
didesnės reikšmės neturi jau tik dėl to, kad jos dar nėra ryškiau 
išsivysčiusios. Nei valstybė nei bažnyčia didesnio vaidmens ne- 
vaidina, nes šių bendruomenių čia yra tik užuomazgos. Viena. 
tik bendruomenė šalia šeimos turi ugdymui reikšmės, būtent, 
totemistinės kultūros vadinamos amžiaus klasės, apie kurias 
kalbėsime vėliau, liesdami totemistinės kultūros ugdymą. Bet 
visų kitų bendruomenių funkcijas atlieka šeima, nes ji yra ryš- 
kiausia ir labiausiai išsivysčiusi bendruomeninio gyvenimo for- 
ma. Giminė, kaip ugdomasis veiksnys, dalyvauja tiktai atbaigia- 
majame ugdymo tarpsnyje arba vadinamosiose iniciacijose. 
Šiaip visas ilgas pedagoginis darbas yra sutelktas šeimos ran- 
kose. 


Šeima 


Šeimoje ugdomieji veikėjai yra tėvai. Pir- 
mykštėje šeimoje tėvai yra ir mokytojai ir 
auklėtojai, nes jokių kitų pedagoginių profesijų pirmykštė kul- 
tūra nežino. Kol vaikai maži, tėvai juos auklėja ir prižiūri abu. 
Tik vėliau, maždaug nuo 6—8 metų berniukai daugiau pereina 
tėvo žinion, o mergaitės — motinos. Taip įvyksta dėl to, kad ber- 
niukai turi iš tėvo išmokti vyriškų darbų, o mergaitės iš moti- 
nos moteriškų. Pagrindo kultūroje šitas lyčių perskyrimas ug- 
dyme neturi tokios didelės svarbos. Jis yra daugiau praktinio 
pobūdžio. Bet kamieno kultūroje jis pasidaro jau principinis, 
ypač totemistinėje kultūroje, kuri ypatingai ugdo berniukus, ir“ 
matriarchatinėje, kuri ypatingai ugdo mergaites. 


Tėvai 


Jeigu ugdyme dalyvauja giminė, jai atstovauja burtinin- 
kai, žyniai, giminės vyresnieji arba šiaip senesni žmonės. 
Jų vaidmuo yra žymiai trumpesnis, negu tėvų, bet užtat 
žymiai sąmoningesnis. Apie jų reikšmę pirmykščiam gy- 
venimui, kalbėsime, nagrinėdami pirmykščio ugdymo at- 
baigiamąjį tarpsnį arba iniciacijas. 


b. Pirmykščio ugdymo gėrybės 


Nors pirmykštis ugdymas daugiausiai yra asimiliatyvinio 
pobūdžio, vis dėlto ir čia galime kalbėti apie ugdomąsias gėry- 
bes, kurias vaikas asimiliuoja ir pagal kurias jis yra formuo- 

jamas, nors ir nesąmoningai. Pačioje pradžioje reikia paste- 
bėti, kad pirmykščiame ugdyme nėra pedagoginių gėrybių at- 
rankos. Tokį liuksusą, kaip pedagoginių gėrybių atranką, mes 
galime rasti tiktai aukštojoje kultūroje. Pirmykštė kultūra dar 
yra perdaug neturtinga, kad galėtų ugdyme ką nors praleisti, 
kad iš savo gyvenimo galėtų ką nors išmesti. Pirmykštis vaikas 
+ik tada esti tinkamai išugdytas, kai jis pasisavina visa, ką jo 
protėviai yra sukūrę. Visas pirmykštis gyvenimas yra viena iš- 
tisa ugdomoji gėrybė. 


Žiūrint atskirų pirmykščio gyvenimo sričių, 
reikia pastebėti, kad svarbiausias pedagogines 
gėrybes sudaro: 1. technika, 2. kalba, 3. dori- 
niai papročiai, 4. visuomeninė santvarka, 5. religija. "Tai yra 
svarbiausios pirmykščio gyvenimo sritys ir sykiu svarbiausios 
ugdomosios gėrybės. 


Gėrybių 
zūšys 


Technikoje pirmą vietą užima ugnies pasigaminimas 
arba josios saugojimas. Ne visos pirmykštės tautos moka 
ugnį pasigaminti. Bet visos ją naudoja. Todėl nemokan- 
čioms ugnies saugojimas yra vienas iš pagrindinių užda- 
vinių, kurį atlieka visi šeimos nariai iš eilės. Technikos 
sričiai priklauso taip pat ginklų pasigaminimas ir sugebė- 
jimas juos vartoti, ūkinių įrankių dirbimas, amatų prad- 
menys, ypač totemistinėje kultūroje, palapinės statyba. — 
Kalbos sričiai pirmoje eilėje priklauso išmokimas kalbėti, 
nes rašto nė viena pirmykštė tauta nevartoja. Fr. Kernas 
net linksta tautas skirstyti pagal tai, ar jos moka rašyti, 
ar ne, nes rašto išradimas yra be galo svarbus žingsnis 
žmonijos išsivystyme ne tik susižinojimo, bet ir dvasios 
pasikeitimo atžvilgiu. — Dorinių papročių srityje visų pir- 
ma eina pasisavinimas elgesio normų su savaisiais, su Vy- 
resniaisiais, su moterimis ir vaikais, su priešais; paskui 
išmokstama mandagumo ir svetingumo taisyklių. — Vi- 
suomeninės santvarkos srityje jaunimas turi pasisavinti 
nerašytus įstatymus, kurie tvarko santykius tarp atskirų 
žmonių, tarp įvairių bendruomenės klasių, ypač totemis- 
tinėje kultūroje, galop tarp atskirų giminių ir šeimų. Čia 
taip pat tenka įsigyventi į karo ir taikos papročius. — 
Religinėje srityje visų pirma eina teoriniai pasakojimai 
apie Aukščiausią Būtybę, kuri valdo pasaulį (pagrindo 

kultūroje), apie dievus (kamieno kultūroje), apie žmogaus 
santykius su šitais antgamtiniais pradais. Vėliau jauni- 
mas yra įvedamas į religinio kulto ir į religinių misterijų 


sritis. 
siersido pasi Gėrybių rūšys rodo, kad pirmykštis gyvenimas 
e yra pakankamai įvairus ir galįs jaunimo dvasią 
savimimas 


bent minimaliai patenkinti. Visų šitų gyvenimo 
sričių pasisavinimas reikalauja nemažų dvasios pastangų ir 
dvasinio veiklumo. Vis dėlto šitas pasisavinimas čia vyksta vi- 
sai savaimingai, nejučiomis ir net gana lengvai. L. Walkas, nu- 
rodydamas, kodėl pirmykštis ugdymas yra lengvesnis, negu ug- 
dymas aukštojoje kultūroje, pastebi, kad „primityvios bendruo- 
menės kultūra yra ne tik nepalyginamai vieningesnė ir vaizdin- 
gesnė, bet ir vaikiškam interesų rateliui žymiai artimesnė, ne- 
gu mūsoji“*. Pirmykščio žmogaus objektyvinis gyvenimas yra 
išaugęs iš savotiškai vaikiškos išvidinės jo struktūros. Todėl 
vaikui yra labiau suprantamas ir labiau prieinamas, negu aukš- 
tosios kultūros komplikuotos ir abstrakčios sritys. Dėl to net ir 
įvairios gėrybės pirmykščių vaikų yra pasisavinamos gana leng- 
vai tuo labiau, kad pirmykštis gyvenimas nėra išskaldytas, iš- 
specializuotas, bet sudaro vieną organišką visumą. Jis visas 
yra vaizdingas, konkretus, vieningas, vadinasi, natūraliai toks, 
kokį mes norime vaikams sudaryti jau pedagoginėmis priemo- 
nėmis. Vaizdingumo ir savarankiškumo principai, už kuriuos 
taip ilgai kovojo aukštosios kultūros pedagogika, pirmykščia- 
me ugdyme yra savaime aiškūs ir savaime realizuojami. Todėl 
pasisavinmio darbas iš vaiko nereikalauja jokių ypatingų pa- 
stangų ir įsitempimo. 
<. Pirmykščio ugdymo priemonės 
Bendras pirmykščio ugdymo pobūdis apsprendžia ir šio 
ugdymo priemones. Asimiliacija turi įtakos ne tik pačiai peda- 
goginio vyksmo esmei, bet ir konkretinėms jo apraiškoms. Ug- 
domosios priemonės taip pat yra josios apsprendžiamos. 


Visų pirma asimiliacija padaro, kad. svarbiausia 
ir pagrindinė pirmykščio ugdymo priemonė yra 
pavyzdys. Tik pavyzdžiu sekdami, pirmykščiai vaikai pasisavi- 


Pavyzdys 


13 Op. cit. 29 p. 

na iš savo tėvų visa, kas reikalinga tolimesniam gyvenimui. Pa- 
vyzdžio reikšmė pirmykštėje kultūroje yra žymiai didesnė, negu 
mūsų gyvenime. Aukštojoje kultūroje, išsivysčius ir įsigalėjus 
pamokymui, net ir blogas pavyzdys dar galima kiek pataisyti 
žodžiais. Tuo tarpu pirmykštėje kultūroje pamokymų esti labai 
nedaug. Jie yra atsitiktiniai, nesistemingi ir reti. Tiesa, inicia- 
cijų metu jie žymiai padaugėja. Bet iniciacijos trunka neilgai. 
Tuo tarpu šeiminio ugdymo tarpsnyje pamokymų esama labai 
nedaug. Čia viską nusveria pavyzdys. Pirmykščiai žmonės jau- 
čia pavyzdžio reikšmę, todėl vaikų akivaizdoje elgiasi labai san- 
tūriai: nekalba piktų žodžių, nesibara, nepadoriai nesielgia, 
žodžiu, vengia viso, kas vaikus galėtų pastūmėti į blogą. 


Antra pagrindinė pirmykščio ugdymo priemonė 
yra drausmė. Kiek pavyzdys turi skatinti ir pa- 
traukt, tiek drausmė turi sulaikyti neapvaldytą pirmykščio 
žmogaus prigimtį. 


PKrausmė 


Drausmės problemą pirmykščių žmonių gyvenime pirmą 
sykį yra plačiau nagrinėjęs S. R. Steinmetzas savo veikale 
„„Ethnologische Studien zur ersten Entwicklung der Stra- 
fe“ (2 Bde, Leipzig 1394). Čia jis surado tris drausmės 
tipus: 1. absoliutaus pratinimo be jokio auklėjimo, 2. pra- 
sidedančio auklėjimo be jokios arba beveik be jokios draus- 
mės, 3. žiauraus elgesio ir griežto auklėjimo. Keturiais me- 
tais vėliau viename savo straipsnyje, įdėtame „Zeitschrift 
Tur Sozialwissenschaft“ (604 p. Berlin 1898) jis pridėjo 
dar ketvirtą tipą: absoliutaus atlaidumo. Steinmetzas mz- 
nė, kad šitie jo keturi tipai sudaro ir keturis drausmės iš- 
sivystymo tarpsnius. Nevisi Steinmetzo teigimai šiandien 
pasitvirtino. Tokio tarpsnio, kuriame nebūtų auklėjimo ir 
tuo pačiu drausmės etnologija nežino. Vis dėlto Steinmetzo 
pastabos rodo, kad pirmykščių žmonių ugdyme griežtumo, 
o dar labiau žiaurumo esama labai nedaug. Pats Stein- 
metzas randa žiauraus elgesio tik vieną tipą iš keturių. 
Visuose kituose drausmės arba visai nesama arba ji yra 
labai silpna. Bet būtų vienašališkumas teigti, kaip pavyz- 
džiui daro P. Barthas (Geschichte der Erziehung, 59 p.), 
kad pirmykštis ugdymas visiškai neturi drausmės ir tuo 
pačiu neturi esminio elemento valiai auklėti. 

"Kiek rodo etnologijos daviniai, drausminimas pirmykščiame 
"ugdyme yra švelnesnis, negu, pavyzdžiui, archajinėje kultūroje. 
Aukštosios kultūros pradžia, pasiryždama apvaldyti gamtą, ne- 
švelniai elgiasi ir su žmogaus prigimtimi. Archajinis ugdymas 
paprastai esti labai griežtas. Tai mes pastebime pradžioje grai- 
kų ir romėnų ugdymo, tą patį randame ir vidurinių amžių pra- 
„džioje. Tuo tarpu pirmykštėje kultūroje tokio sistemingo griež- 
tumo nėra. Tiesa, pasitaiko ir ten bausmių, net gana sunkių. 
Bet apskritai pirmykštis ugdymas, ypač pagrindo kultūroje, 
vyra gana švelnus. 


Kūno bausmės pasitaiko labai retai. Eskimai*, 
pavyzdžiui, vaikų visiškai nebaudžia. Svarbiau- 
sios drausminimo priemonės yra įspėjimas, papeikimas ir pa- 
gązdinimas. Už sunkesnius nusikaltimus vaikai yra baudžiami 
sugėdinimu, paprastai daromu viešai, atstūmimu, kada vaikas 
yra išvejamas iš savo šeimos, ir prakeikimu, kuris yra sunkiau- 
sia ir baisiausia bausmė. Prakeikimas pirmykštėje kultūroje 
yra vartojamas labai retai ir taikomas tik sunkių nusikaltimų 
atveju, pavyzdžiui, nuolatinis atkaklus priešinimasis savo tė- 
vams, nekaltybės nustojimas mergaitėse (pagrindo kultūroje). 
"Tai yra moralinio pobūdžio bausmės. Drausminimas priklauso 
prie pagrindinių ugdomųjų priemonių pirmykštėje kultūroje. 
Bet drausminimo būdai čia yra daugiau moralinio, ne fizinio 
pobūdžio. Esant gerai išsivysčiusiam garbės jausmui „tokios 
sankcijos, kaip teigia Gusindė, turi geresnės įtakos, negu kūno 
'baudimas'**, 


"Bausmės 


3. Pirmykščio ugdymo tarpsniai 


a. Grindžiamasis arba šeiminis tarpsnis 


Pirmykštėje, kaip ir aukštojoje, kultūroje ugdymas prasi- 
deda šeimoje. Vaikai pirmykštėse šeimose paprastai yra gau- 
-sūs. Jų neturėjimas yra gėda, kuri ypatingai slėgia moterį. 
Daugelyje giminių vyras turi teisę nevaisingumo atveju pava- 
ryti savo žmoną ir pasiimti kitą. Ugnų* žemės gyventojų po- 
sakis „juo daugiau vaikų, tuo gražiau palapinėje“ tinka visai 
'pirmykštei šeimai. 


14 Cit. A. Mairon, op. cit. 48 p. 

Vaikų globojimas pirmykščiame gyvenime pra- 
sideda dar motinos įščiuje. Nėščia moteris pa- 
prastai yra laikoma didelėje pagarboje. Pagrin- 
do kultūroje kiekvienas tokios moters noras yra patenkinamas. 
Vaikui gimus, pradžioje jis būna vienos tik motinos priežiūroje. 
Apskritai reikia pastebėti, kad šeiminio ugdymo tarpsnyje moti- 
nos vaidmuo yra daug žymesnis, negu tėvo, jau tik dėl to, kad 
maitinimo periodas pirmykštėje kultūroje trunka žymiai ilgiau, 
negu mūsojoje. Paprastai motina pati maitina vaiką tol, kol ji 
turi pieno. Toks ilgas maitinimas padaro, kad, kaip pastebi 
Guatrefages, „nėra reta matyti du brolius, pasidalinusius mo- 
tinos krūtimis““*. Sakoma, kad vidutiniškai maitinimas motinos 
pienu pirmykštėje šeimoje trunka trejetą metų. 


Naujagimio 
:globojimas 


Motinai rairus, našlaičių globa tenka tetoms ar- 
ba bobutėms, kurios savo atsidėjimu neretai at- 
stoja motiną. Pirmykštėje kultūroje moterys 1a- 
bai myli vaikus. Todėl našlaičiai paprastai yra neblogai aprū- 
pinami. Semang* giminė Malajuose turi paprotį, kad našlaičius 
žindo visos giminės moterys iš eilės. Jeigu vyras ir žmona per- 
siskiria, vaikai ligi šešerių metų pasilieka pas motiną. Vyres- 
nio amžiaus berniukai esti atiduodami tėvui, mergaitės — mo- 
tinai. 

Šeiminis pirmykščio ugdymo tarpsnis trunka ligi lyti- 
nio brendimo. Brendimo amžius yra lyg ir kokia riba, kada žmo- 
gus iš šeimos pereina į giminės, vadinasi, į visuomenės gyveni- 
mą. Dabar auklėti jį paima jau visuomenė per savo atstovus: 
burtininkus, žynius ir vyresniuosius. 


Našlaičių 
stobojimas 


Trimis žymėmis yra charakteringas grindžia- 
masis pirmykščio ugdymo tarpsnis. Visų pirma 
jis yra šeiminis. Vaikas čia esti ugdomas šeimoje, pačių tėvų, 
rečiau giminių. Šeima čia natūrali pedagoginė aplinka. Šeimos 
tradicijos ir papročiai sudaro ugdomąsias gėrybes. — Toliau, 
'grindžiamasis pirmykščio ugdymo tarpsnis yra individualinis. 
Čia yra ugdomas kiekvienas vaikas skyrium, atsižvelgiant į jo 
ypatybes. — Galop šito tarpsnio ugdymas yra atsitiktinis, nes 
čia nėra planingo nei mokymo nei auklėjimo. Čia vyksta savai- 
minga asimiliacija, o tikrieji pedagoginiai momentai tik nubrė- 


Žymės 


15 Cit. A. Mairon, op. cit. 36 p. 

žia gaires asimiliatyvinei vaiko prigimčiai. — Šeiminis, indivi- 
dualinis ir atsitiktinis bruožai yra chorakteringi pirmykščio: 
ugdymo grindžiamajam tarpsniui. Kadangi šitas tarpsnis yra 
grindžiamasis, todėl jis apsprendžia visą pirmykštį ugdymą. Iš. 
kitos pusės, kadangi jis yra ilgas, todėl ir visas pirmykštis ug- 
dymas įgyja minėtų žymių. Visuomeninio tarpsnio bruožai ne- 
gali jų pakeisti. 


b. Atbaigiamasis arba visuomeninis tarpsnis + 


Visai kitaip pasidaro tada, kai jaunimas pasiekia brendi- 
mo amžių. Baigiąs bręsti jaunuolis tampa pilnateisiu žmogumi, 
visuomenės nariu, ir šitą faktą pirmykštė kultūra pažymi ypa- 
tingųu ugdymo suintensyvinimu, suteikdama jam savotiško po- 
būdžio ir tuo būdu jį išskirdama iš namų ugdymo. 


Šitas ugdymo tarpsnis jau yra atbaigiamasis, 
nes jo metu jaunuolis yra įvedamas į suaugu- 
siųjų gyvenimą ir tuo pačiu išeina iš vyresniųjų priežiūros. Jo: 
ugdymas čia ir baigiasi. Lygindami atbaigiamąjį tarpsnį su 
grindžiamuoju, rasime nemaža skirtybių. Visų pirma šitas at-- 
baigiamasis tarpsnis jau yra visuomeninis, ne šeiminis. Jauni- 
mas jo metu yra paimamas iš šeimos ir atiduodamas visuome- 
nės globai. Čia jis yra ugdomas jau ne tėvų, bet giminės vyres- 
niųjų, kurie atstovauja pirmykščiai bendruomenei ir veikia jos. 
vardu. — Toliau, šitas tarpsnis yra kolektyvinis, nes čia jauni- 
mas yra auklėjamas bendrai. Atskiros individualybės čia yra 
menkai paisomos. Jaunimas čia turi įprasti į bendrą gyvenimą 
giminėje. — Galop šio tarpsnio ugdymas yra planingas, nes čia 
visos pedagoginės praktikos jau turi aiškią sistemą, aiškias. 
priemones ir aiškų tikslą. — Vadinasi, visuomeninis, kolektyvi- 
nis ir planingas bruožas charakterizuoja atbaigiamojo tarpsnio: 
ugdymą pirmykštėje kultūroje. 


Žymės 


Šitoks ugdymo pakeitimas turi gilios prasmės. 
Brendimo amžius iš tikro reiškia žmogaus gy-- 
venimo pasikeitimą. Jo metu žmogus išeina iš vaikiško santykia- 
vimo su gamta, iš domėjimosi išviršiniu pasauliu, jis grįžta į 
save ir pradeda kurti savą išvidinį pasaulį, savą asmenybę. To- 
dėl ugdymo pakeitimas šiuo metu yra visai racionalus. Pir- 
mykštis žmogus suprato brendimo reikšmę tolimesniam žmogaus. 


Prasmė 

gyvenimui, todėl ir atbaigiamojo tarpsnio ugdymą padarė kito- 
kį, negu šeiminio tarpsnio. L. Walkas pastebi, kad „nemažas 
gyvenimo pažinimas ir pedagoginė išmintis matyti primityviose 
tautose, jeigu jos lemiančios reikšmės turinčiais brendimo me- 
tais jaunimą paima iš apskritai švelnaus tėvų namų auklėjimo 
ir atiduoda į rimtą ir net griežtą giminės vyresniųjų mokyklą“““, 
Ligi brendimo jaunimas paprastai tik žaidžia ir žaisdamas mo- 
kosi. Dabar jis susiduria su tikru gyvenimo rimtumu. Čia jis 
patiria tikro mokymo ir tikro auklėjimo, kur reikia ne tik pa- 
mėgdžioti, bet kur reikia parodyti daug valios ir ištvermės. 
Visa tai turi didelės reikšmės būsimai žmogaus asmenybei. 
Griežtas šio tarpsnio ugdymas yra lyg ir koks įvadas į nemažiau 
griežtą ir sunkų pirmykštės kultūros gyvenimą. Konkrečiai ši- 
tas atbaigiamasis pirmykščio ugdymo tarpsnis apsireiškia ini- 
ciacijo.nis. 


Iniciacijomis yra vadinamos tos paslaptingos 
ceremonijos, kuriomis jaunimui yra suteikiama 
aukštesnio pažinimo, neprieinamo vaikams, ku- 
7i0s jį padaro pilnateisiu nariu bendruomenės gyvenime ir ku- 
rios tuo pačiu jį atbaigia ugdyti. Šitų ceremonijų metu jauni- 
mui yra perteikiamos senos, stropiai saugojamos giminės tradi- 
cijos. Čia jis yra supažindinamas su Aukščiausia Dievybe, su 
mokslu apie žmogaus santykius su antgamtiniu pasauliu. Čia 
jam yra suteikiama seksualinių paaiškinimų. Kol vaikas gyvena 
pas tėvus, visi šie dalykai yra uoliai nuo jo slepiami. Nė vienas 
suaugęs vyras ir nė viena suaugusi moteris apie juos su vaikais 
nekalba, nes iniciacijų metu jie yra davę baisų pasižadėjimą 
nepašvęstiesiems nieku gyvu jų nepasakoti. Iniciacijų metu įgy- 
tas pažinimas laikomas slaptu ir apie jį viešai nekalbama. To- 
dėl kas šio pažinimo neturi, kas nėra perėjęs per iniciacijų ce- 
remonijas, tas yra dar vaikas, neturįs visų teisių, sykiu ir pa- 
reigų pirmykštėje bendruomenėje. 


Iniciacijų 
praktika 


Iniciacijas arba jaunimo įvedimą į suaugusių gyvenimą 
turi visi pirmykštės kultūros tipai, išskyrus nomadinę kultū- 
rą. Nevisuose tipuose iniciacijų ceremonijos ir jų prasmė yra 
tos pačios. Skirtybes iškelsime vėliau. Bet visuose tipuose ini- 
ciacijos apsireiškia, kaip atbaigiamasis ugdymo tarpsnis. Jau- 


16 Op. cit. 32 p. 

nimas, atlikęs iniciacijas, yra laikomas išugdytu: dabar jo nie- 
Tiesa, kai kuriose giminėse dar ir po formalių ceremonijų jau- 
nimas kurį laiką gyvena iniciacijų vedėjo kontrolėje. Bet tai 
nėra jaunimo ugdymas po iniciacijų, tiktai iniciacijų pratęsi- 
mas laiko atžvilgiu. Čia jaunimas dar kurį laiką yra prižiūri- 
mas, kad iniciacijose išmokti dalykai būtų gerai vykdomi. Šios 
kontrolės metu jaunimas dar tebegyvena iniciacijų dvasia. Bet 
kai baigiasi iniciacijos, baigiasi ir ugdymas. 

Iniciacijų mokytojai ir auklėtojai nėra profesionalai. "Tai 
giminės vyresnieji nariai: vyrai arba moterys. Savotiškų 
krikštatėvių vietoje dažnai dalyvauja ir šiaip pagyvenusieji 
žmonės, kurie papildo iniciacijų vedėjo darbą, duoda patarimų 
atliekami. Iniciacijų vedėjas paprastai esti senas vyras arba 
sena moteris. Jo autoritetas kandidatų ir visos giminės akyse 
yra labai didelis. 


Pradedant iniciacijas, jaunimas esti paimamas iš gyvena- 
mosios aplinkos, iš šeimos, nuvedamas paprastai į mišką arba 
į kalnus, į negyvenamą vietą, kurioje įrengiama iniciacijoms 
stovykla. Šitoje stovykloje jaunimas gyvena visą reikalingą 
laiką. Niekas iš pašalinių žmonių negali šiuo metu jaunimo 
lankyti. Tam tikrais ženklais yra nurodoma stovyklos vieta ir 
įspėjama, kad nereikalingieji jau iš tolo jos lenktųsi. Jauni- 
mas gyvena visiškoje iniciacijų vedėjo valioje. Tėvai nebeten- 
ka reikšmės. Visas ugdymas čia pereina į bendruomenės rankas. 


Iniciacijos visų pirma yra religiškai visuome- 
minio pobūdžio. Religinis momentas yra ryškus 
visame pirmykščiame gyvenime, jis yra ryškus 
ir iniciacijose. „Visoje žemėje, sako L. Walkas, žmonijos seno- 
sios kultūros savo iniciacijose apreiškia tą patį vaizdą: įdiegti 
į priaugančios kartos sąmonę religiją, kaip dorinio ir visuo- 
meninio gyvenimo pagrindą. Tai yra vadovaująs principas se- 
niausių žmonijos pedagoginių institucijų““". Todėl jaunimo 
įvedimas į religinius giminės papročius, perteikimas religinio 
giminės mokslo yra vienas iš esminių dalykų iniciacijų ceremo- 
nijose. Praktiškai šitas perteikimas esti vykdomas simboliniu, 


Iniciacijų 
pobūdis 


17 Op. cit. 76 p. 

įspūdingu būdu, parodant jaunimui kauke pridengtą figūrą, ap- 
sireiškiančią triukšmingai ir simbolizuojančią aukščiausios bū- 
tybės arba giminės protėvius. 

Šalia religinio iniciacijos turi aiškų ir visuomeninį pobūdį. 
„Jaunuolis, sako L. Walkas, čia įgyja dvasinį ir socialinį su- 
brendimą ir, kaip jo išvadas, galėjimą vesti, teisę sukurti savo 
šeimą. Iniciacijų auklėjimas yra nukreiptas į visuomeninį tiks- 
14. Net ir pačiam jaunam individui iniciacijos yra didelės svar- 
bos įvykis, nulemiąs jo gyvenimą. Pripažinti subrendusiais, 
jaunuoliai įeina į viešąjį gyvenimą. Būti vyru, būti bendruo- 
menės nariu jiems yra viskas, apie ką jie galėjo svajoti“**. Be 
šitos individualinės pusės iniciacijose bendruomenė apsireiškia, 
kaip ugdomasis veiksnys. Bendruomenė iniciacijų metu patik- 
rina savo egzistenciją, nes ji perteikia naujajai kartai visą kul- 
tūrinį savo lobį. Todėl iniciacijos jau nebėra privatinės, bet 
viešos visuomeninės, pasakytume, valstybinės. 


Praktiškas iniciacijų vykdymas turi tris mo- 
mentus: 1. teorinį, kada jaunimui yra pertei- 
kiami įvairūs pamokymai, doriniai dėsniai ir 
pirmykščio gyvenimo išmintis; 2. praktinį, kada jaunimas yra 
įsakomas atlikti tam tikrus darbus, kurie bus vėliau jam gyve- 
nime reikalingi; 3. asketinį, kada jaunimas turi pereiti per tam 
tikrus bandymus, reikalaujančius tvirtos valios, kantrumo ir 
ištesėjimo. Visus šiuos momentus gaubia įvairios ceremonijos, 
suteikdamos iniciacijoms slaptingumo, iškilmingumo ir sykiu 
girdėtus bei patirtus dalykus giliai įrėždamos jaunimo sąmonėn. 


Iniciacijų 
momentai 


Teorinio momento ilgumas nevisose giminėse 
yra vienodas. Kai kur, pavyzdžiui, ugnų žemė- 
je, jis trunka tik pačios šventės metu. O kai kur, pavyzdžiui, 
Australijoje, jis trunka net ištisus mėnesius. Čia esti duodamos 
net ištisos teorinės pamokos tol, kol iniciacijų vedėjui atrodo, 
kad jaunimas jau yra pakankamai išmokęs. Teorinio momento 
apimtis yra labai įvairi. Svarbiausia šių pamokymų mintis yra 
padaryti iš kandidato gerą žmogų, gerą bendruomenės narį. 
Šie pamokymai apima religinius, dorinius ir visuomeninius da- 
lykus. Jaunimas čia yra mokomas garbinti Aukščiausią Būty- 
be, gerbti savo tėvus, suaugusius ir vyresniuosius. Čia jam yra 


Teorinis 


18 Op. cit. 84 p. 


įdiegiamas altruizmas senelių, ligonių ir vaikų atžvilgiu. Čia 
jis mokomas susivaldyti, pasiaukoti. Čia jis yra supažindina- 
mas su moterystės funkcijomis ir pareigomis. Čia jam įsako- 
ma gerbti svetimą nuosavybę, būti darbščiam, ištikimam. Štai 
pora teorinio pamokymo pavyzdžių : 

Berniukams: 


„Jei netrukus apsivesi ir turėsi savo palapinę ir jei 
pas tave ateis kitas ir ims tavo sraigių, žuvų, ar vėžių, ke- 
pančių ugnyje, nepyk. Priešingai, džiaukis, nes tau gar- 
bė, jei svetimas tavo namuose valgo. 

Jei esi lauke ir matai aklą žmogų, nerandantį kelio, 
imk jį su savimi ir nuvesk jį ten, kur jis nori. 

Jei lauke girdi rėkiantį kūdikį, tėvų pamestą, išeik, 
paimk, jį ant rankų ir nunešk tėvams atgal. Taip daryk 
net ir tada, jei tasai kūdikis būtų tavo priešo. Vaikas nė- 
ra kaltas, jei jūs negalite sugyventi. Jei tu nuneši savo 
priešui kūdikį, jis tai pastebės ir bus tau dėkingas. Jis 
sakys: tasai negali būti blogas žmogus. Ir jūs vėl susi- 
taikinsite, kaip pridera. 

Neužmušk jokio žmogaus, nes ir tave nudės, kaip 
šunį. 

Jei negali sugyventi su žmona, neužmušk jos, bet 
geriau pamesk ją. 

Nevok, nes kas vagia yra kitų nemėgiamas. 


Kai seni žmonės kalba, klausyk atidžiai, nors tau bū- 
tų ir nuobodu. Tu būsi senas ir tau bus nemalonu, jei 
jaunimas tavęs neklausys“. 


Mergaitėms: 


„Kelkis anksti rytą. Watauneiwa* tave mato, tingine. 
Watauneiwa tave nubaus. Tu anksti mirsi, jei būsi mie- 
galė. 

Būk visados pasirengus atnešti vandens ir malkų ir 
prižiūrėti ugnį. Žiūrėk, kad padėtum senoms moterims, 
jei joms ko nors reikia. 

Kai ištekėsi, būk savo vyrui klusni ir ištikima. Jei 
vyras tave pamirštų ir nueitų su kita moterimi, nemanyk, 
kad ir tu gali taip daryti. Tu lauk kantriai. Anksčiau ar 


vėliau tavo vyras susipras ir grįš pas tave. Jei ras, kad 
tu, nieko nepaisydama, buvai jam ištikima, jis bus tau dė- 
kingas ir džiaugsis, ir judu vėl gyvensite ramybėje. 

Nešūkauk dėl niekų. Nepasakok kitiems visko, ką 
girdėjai, nes lengvai kitus sukiršinsi“. 


Šitie pavyzdžiai, paimti iš pagrindo kultūros iniciacijų, ro- 
do, kiek teoriniai pamokymai liečia kasdieninio gyvenimo daly- 
kus ir kokia sankcija yra nurodoma antgamtinėje srityje. 


Praktinis iniciacijų momentas, kaip minėta, 
apima tuos darbus, kuriuos vėliau gyvenime rei- 
kės dirbti. Todėl iniciacijų metu jaunimas kaip tik ir turi pratin- 
tis juos atlikti. Kadangi svarbiausias pirmykščio gyvenimo už- 
davinys yra aprūpinti pragyvenimu save ir savo šeimą, todėl 
praktinis iniciacijų momentas daugiausiai liečia maisto ieškoji- 
mą ir jo paruošimą valgiui. Šiuo metu norima patirti, ar jaunuo- 
lis sugeba pasirūpinti maisto, ar sugeba jo susiieškoti ir pasiga- 
minti. Iniciacijose jaunimas mokosi gamintis ginklus, juos var- 
toti, mokosi surasti laukinių žvėrių pėdsakus, juos pulti ir už- 
mušti; mokosi nudobtą gyvulį sudoroti, paruošti jo mėsą val- 
giui, o jo kailį apdarui; mokosi pasigaminti reikalingų gėrimų 
ir nuodų. Visa tai jaunimas mokėsi ir šeimoje. Bet ten buvo 
tiktai žaidimai. Dabar visa tai turi būti išbandyta realybėje. 
Iniciacijos pasidaro savotiška generalinė gyvenimo repeticija. 
Visus šiuos darbus jaunimas atlieka sykiu su vyresniaisiais, jų 
priežiūroje ir kontrolėje. — Mergaitėms taip pat duodami jų 
laukiantieji darbai: dirbti žemę, rinkti augmenis, gaminti val- 
gį, tiesti palapinę, ją sutvarkyti. — Visuose šiuose darbuose jau- 
nimas turi parodyti daug vikrumo, lankstumo, tvirtos valios ir 
(drąsos. Todėl jau ir praktinis momentas tarnauja doriniam 
Žmogaus išauklėjimui. 


Praktinis 


Bet svarbiausia šiam reikalui yra skiriamas as- 
ketinis momentas. L. Walkas teisingai pastebi, 
kad „senųjų jaunimo įšventinimų pagrindinis uždavinys yra iš- 
vidinis charakterio lavinimas. Jų disciplinarinėse priemonėse 
ir nurodymuose glūdi daug pedagoginės išminties“*?. Jau nuo 
pat pirmųjų dienų iniciacijų metu jaunimas yra pratinamas sau 
nepataikauti. Šitos asketinės pratybos kai kuriuose pirmykštės 


Asketinis 


19 Op. cit. 81 p. 


kultūros tipuose yra išsigimusios į neprasmingus kankinimus.. - 
Bet jų pradžia glūdi išmintingame reikalavime drausminti sa- 
vo prigimtį. Todėl jaunimui iniciacijų metu draudžiami kai ku- 
rie valgiai, įsakoma pasninkauti, leidžiama miegoti gana mažai, 
draudžiama juoktis, šūkauti, šokinėti, neleidžiama patogiai sė- 
dėti. Sąlygos sudaromos gana griežtos. Tvarka turi būti vyk- 
doma kuo stropiausiai. Taip pat jaunimas šiuo metu turi pa- 
kelti nemaža ir drąsos bandymų. Jis neturi nusigąsti, kai pa- 
sirodo keistų pavidalų būtybės, simbolizuojančios dvasias. Jis 
turi be riksmo iškęsti kūno skausmus. Kai kuriose pagrindo 
kultūros giminėse iniciacijos yra surištos su danties išmušimu. 
Šita skaudi operacija turi būti pakelta be jokio balso. Surikęs 
jaunuolis yra pajuokiamas visą gyvenimą. Amerikos indėnai 
duoda jaunimui lanką, strėlių ir išsiunčia į prerijas, kur knibž- 
dėte knibžda įvairių gyvulių. Bet jaunuolis negali nė vieno nu- 
šauti. Jis turi susivaldyti. Bušmėnai* išveda jaunimą sausros 
metu į negyvenamas vietas, neleidžia jam valgyti mėsos, jis turi 
pasitenkinti tiktai šaknelėmis, vandens leidžiama gerti tik po 
truputį. Kai kuriose Australijos giminėse inicijuojamas jauni- 
mas turi išbūti visą naktį vandenyje. — Mergaitės iniciacijų 
metu taip pat turi pereiti ištisą eilę bandymų, nors daugiau iš- 
vidinio pobūdžio. Iš jų reikalaujama, kad jos būtų uolios dar-- 
be, kad griežtai pasninkautų, kad būtų susitelkusios, mažai kal-- 
bėtų, nesidairytų, ypatingai, kad būtų paslankios patarnauti. 
Tokio susitelkimo ir pasninko dienų mergaitėms būna 6—8. 

Su iniciacijomis baigiasi pirmykštis ugdymas. Jas perėjęs. 
jaunuolis yra laikomas subrendusiu. Jam atveriamos yra ben- 
druomenės durys. Paprastai netrukus po iniciacijų jaunimas 
sukuria savas šeimas ir pradeda praktiškai taikyti tuos prin- 
cipus, kuriuos buvo girdėjęs iniciacijų metu, pradeda atlikinėti 
tuos darbus, kurių jis pratinosi sunkiomis bandymų dienomis. 

II. Pirmykščio ugdymo apraiškos 


Turinys: Įvadas: pirmykščio ugdymo įvairumas. — 1. Pra- 
dinės kultūros ugdymas. — 2. Totemistinės kultūros ugdymas. — 
3. Matriarchatinės kultūros ugdymas. — 4. Nomadinės kultūros ug-- 
dymas. 

Literatūra: 1. Prof. Pr. Dovydaitis, Naujieji etnologijos. 
keliai ir kai kurie išdaviniai: Soter 1 nr. 1924. — 2. Dr. A. Macei- 
na, Pirminės kultūros pagrindai: Logos 1, 2 nr. 1936 m., 1—2 nr.. 
1938 m. — 3. A. Mairon, Eine Untersuchung iiber die Erziehung bei 
den primitiven Volkern der niederen Jiger und Sammler, Steyl 1928.. 
— 4. K. Preuss, Die geistige Kultur der Naturvėolker, Leipzig 1914. 
— 5. W. Schmidt, Die geheime Jugendweihe eines australischen Ur-- 
stammes, Paderborn 1923. — 6. W. Schmidt und W. Koppers, V6L1-- 
ker und Kulturen III, Regensburg 1924. — 7. H. Schurtz, Alters- 
klassen und Mžnnerbiinde, 1902. — 8. R. Thurnwald, Die menschli-- 
che Gesellschaft in ihren etno-soziologischen Grundlagen, 5 Bde.. 
Berlin-Leipzig 1929—1935. 


Įvadas: Pirmykščio ugdymo įvairumas 


Kaip nėra vieningas pirmykštis gyvenimas, taip nėra vie-- 
ningas nė pirmykštis ugdymas. Kintant gyvenimo formoms ir“ 
gyvenimo santykiams, kinta ir ugdymo formos. 


Ugdymui visų pirma nėra vistiek, ar lyčių san- 
tykiai šeimoje yra lygūs, ar viena katra lytis. 
turi aiškią persvarą ir didesnes teises. Šeimos 
formos įvairumas ir kitimas yra pirmoji priežastis, kuri ap- 
sprendžia ugdymo formas ir jo konkretines apraiškas. — To- 
liau eina visuomenės forma. Ugdymui taip pat yra nevistiek, 
ar pirmykštė visuomenė yra nediferencijuota masė ar suskirs- 
tyta klasėmis, ar ji valdoma demokratinio ar aristokratinio 
principo. Todėl visuomenės forma yra antras veiksnys, kuris. 
apsprendžia ugdymą. — Paskui eina ūkio forma. Jeigu ugdy- 


Formų 
kitimas 

mas pirmykščiame gyvenime yra konkretaus ir praktinio pobū- 
„džio, tai šitas praktiškumas pirmoje eilėje krypsta į ūkį, nes ūki- 
nis gyvenimas pirmykščiam žmogui yra pagrindinė jo egzisten- 
«cijos sąlyga. Parengti jaunimą ūkio gyvenimui yra pagrindi- 
nis pirmykščio auklėjimo uždavinys. "Todėl ūkio forma čia ir 
turi labai didelės reikšmės. Vienoks yra ugdymas pradinėje 
kultūroje, kuri žemės nedirba ir gyvulių neaugina, kitoks yra 
totemistinėje kultūroje, kuri verčiasi gyvulių kolektyvine me- 
-džiokle, vėl kitoks yra matriarchatinėje kultūroje, kuri dirba 
žemę, ir dar kitoks nomadinėje kultūroje, kuri augina gyvulius. 
Ūkio forma yra trečias veiksnys, kuris apsprendžia pirmykštį 
ugdymą. — Šitos trys formos kaip tik ir padaro, kad pirmykš- 
tis ugdymas nėra vienodas. 


Organiškas šeimos, visuomenės ir ūkio formų 
susijungimas vienoje kultūroje sukuria atskirą, 
savotišką, skirtingą kultūros tipą, šiandien et- 
nologijoje vadinamą kultūros ciklu. Kultūros ciklas yra visu- 
ma kultūrinio gyvenimo žymių. Šitų žymių buvimas leidžia vie- 
ną arba kitą pirmykštę tautą priskirti vienokiam ar kitokiam 
ciklui. ) 


Kultūros 
ciklas 


Kultūros ciklų teorija, kuri šiandien sudaro pagrindą 
vad. kultūristorinei etnologijos mokyklai, yra pradėta Fr. 
Graebnerio. Tiesa, jau anksčiau Fr. Ratzelis ir L. Frobe- 
nijus yra kalbėję apie kultūros ciklus. Bet Graebneris pir- 
mas sukūrė metodinį šitai teorijai pagrindą savo veikalu 
„Die Methode der Ethnologie“ (1909). Šią teoriją tobu- 
lino ypatingai W. Schmidtas ir W. Koppersas. Josios 
atstovų šiandien yra visuose pasaulio kraštuose. "Tiesa, 
šiai teorijai dar daroma nemaža priekaištų. Galimas daik- 
tas, kad smulkmenose ji reikalinga kai kurių pataisų. Bet 
principialiai etnologijoje ji yra priimtina. Štai kaip apie 
ją sako vienas iš žymiausių mūsų dienų etnologų R. Thurn- 
waldas: „Nepaisant visos kritikos, kuri daugiau ar ma- 
žiau teisingai prikaišioja mechanišką ir nepsichologišką 
kultūros ciklų mokslo panaudojimą, reikia pripažinti, kad 
ji yra sveika reakcija prieš per daug schematišką senąją 
evoliucijos teoriją, ir kad ji etnologiją paskatino giliau pa- 
dirbėti. Svarbiausia, ji atkreipė dėmesį į istorines sąjas, 
dėl kurių mes visą kultūrinį vyksmą paregėjome naujoje 

šviesoje. Istorinių perspektyvų pagilinime glūdi didžiau- 
sia josios reikšmė (118 p.). Trumpai sakant, kritika, lie- 
čianti kultūros ciklų mokslo atsajos linijas (Abgrenzungs- 
linien — kuriomis vienas ciklas skiriasi nuo kitos, A. M.) 
turi būti išlaikyta gyva, bet ji neneigia padalinimo prin- 
cipo“ (Reallexikon der Vorgeschichte VII, 118, 122 p.). 


Šiandien etnologija yra suradusi ir aprašiusi 
keletą tokių ciklų. Visų pirma čion pridera pra- 
dinė kultūra arba pigmejų kultūra, kurią O. 
Menghinas vadina dar ir medžio kultūra. Jos išsivystyme pasi- 
reiškė trys didelės kryptys, kurios vėliau sukūrė tris didelius 
kultūros ciklus: 1. totemistinį arba tėvo teisės ciklą, 2. matria7- 
chatinį arba motinos teisės ciklą ir 3. nomadinį arba klajoklių 
ciklą. Dar kitaip šitie ciklai yra vadinami medžiotojų, žemdix- 
bių ir gyvulių augintojų kultūromis pagal pagrindinę kiekvie- 
no jų ūkio formą. Visi šitie trys ciklai yra išaugę iš vienos pra- * 
dinės kultūros, kurios paskutiniame išsivystymo tarpsnyje jau 
ryšku, pasak O. Menghino, trys branduoliai: tasmanoidų kul- 
tūra, australoidų kultūra ir eskimoidų kultūra: 


Ciklų 
skaičius 


tasmanoidai australoidai eskimoidai 
| —-- | 


Kaina: m= | 


pradinė kultūra 


vmi 


| 
Įvotemistai| | matriarchatininkai 
Šitie keturi ciklai: pradinis, totemistinis, matriarchatinis 
ir nomadinis sudaro pagrindinius pirmykštės kultūros tipus. 
Vėliau, jiems susidūrus vienam su kitu, atsirado visa eilė miš- 
rių ciklų, kurie yra reikšmingi etnologijai, bet kurie tik antra- 
eilės reikšmės turi kultūros filosofijai ir pedagogikos istorijai. 


Pagal šituos keturis pagrindinius tipus skaldosi ir pirmykš- 
tis ugdymas. Kiekvienas minėtas tipas turi savotišką šeimą, sa- 
votišką visuomenę ir savotišką ūkį. Todėl jų ugdymas kiekvie- 
no taip pat yra savotiškas. Dėl to nagrinėjant praktines pir- 
mykščio ugdymo apraiškas, nebegalima jų nagrinėti bendrai, 

bet reikia jas imti skyrium, kaip jos yra randamos kiekvieno: 
minėto kultūros ciklo gyvenime, Tolimesnių skyrelių uždavi-- 
nys kaip tik ir bus charakterizuoti pirmykštį ugdymą pagal 
kiekvieno kultūros ciklo gyvenimo struktūrą. 


1. Pradinės kultūros ugdymas 
a. Pradinės kultūros charakteristika 


Pradinė kultūra kitaip dar yra vadinama pagrindo: 
kultūra ir pigmejų kultūra. Pagrindo kultūra ji yra vidi- 
nama dėl to, kad iš jos lyg iš kokio pagrindo yra išaugu-- 
sios visos kitos kultūros. Pigmejų kultūra ji yra vadinama 
dėl to, kad iš dabar esančių pirmykščių tautų svarbiausiai 
šiam ciklui priklauso pigmejai. Pradinė kultūra yra se- 
niausia iš visų mums žinomų kultūrų. W. Schmidtas net 
norėjo įrodyt, kad ji yra pati pirmoji kultūra ir kad pig- 
mejai yra mūsų protėviai. Šiandien ši pažiūra etnolo-- 
gijoje nėra ginama. Etnologai tik teigia, kad pigmejai yra 
seniausi iš mums žinomų žemės gyventojų, ir jų kultūra. 
yra seniausia iš mums žinomų kultūrų. Todėl jos charak- 
teris mums daugeliu atžvilgių yra įdomus, nes iš jo ma-- 
tyti, kaip žmonijos išsivystyta vėliau. 


Materialinė pradinės kultūros pusė yra labai 
kukli. Ūkis čia iš esmės yra pasisavinamasis. 
Žmonės čia apsirūpina tuo, ką jiems duoda pati 
gamta. Gamta čia padengia stalą, o žmonės ima ir naudojasi 
(O. Menghin). Žemė čia nedirbama ir gyvuliai neauginami. 
Tiesa, augmeninis ir gyvulinis maistas sudaro pagrindinius mi- 
tybos produktus. Bet jie čia imami tiesiog iš gamtos. Vyras ap- 
rūpina šeimą mėsiniu maistu, medžiodamas gyvulius, o moteris 
renka augmenis. Pradinis žmogus dėl tokios savo ūkio for- 
mos yra priverstas nuolatos keliauti iš vietos į vietą, nes gamta,. 
nors ir labai gausi, toje pačioje vietoje neamžinai gali išmaitinti 
didesnį būrį žmonių. Taip pat ūkis yra kaltas, kad pradinės 
kultūros žmonės gyvena nedidelėmis grupėmis. Didelių masių. 
gamta nepajėgtų išmaitinti. 


Materialinė 
kultūra 

Technikos srityje pradinis žmogus žengia pirmuosius žings- 
nius. Ugnis yra žinoma ir vartojama. Bet nevisos tautos ją 
moka pasigaminti. Andamaneziečiai*, pavyzdžiui, nemoka. Jie 
ją nuolatos saugo. Pradinės kultūros įrankiai ir ginklai pir- 
moje eilėje yra ūkinio pobūdžio. Lankas ir strėlė, jietis ir mu- 
šamoji buožė yra skiriami ne karui, bet medžioklei. Be jų pra- 
dinė kultūra dar pažįsta mėtyklę ir sviedžiamąjį peilį. 


Dvasinės kultūros srityje pradinė kultūra yra 
pakilusi gana aukštai. Religijoje pradinės kul- 
tūros žmonės yra aiškūs monoteistai. Jie gar- 
bina vieną Dievą, kaip visų žmonių Tėvą ir visų daiktų Kūrėją. 
Šitie žmonės pažįsta maldą, aukas (vadinamas pirmonių au- 
kas*) ir kultą. Jų dorovė ankštai susieta su religija. 


Dvasinė 
kultūra 


Visuomeninis pradinės kultūros gyvenimas yra paprastas, 
bet natūralus. Vergija, net ir menkiausia forma, yra nežino- 
ma. Nežinoma nė su ja susiję dalykai, kaip žmonių medžioklė 
ir prekyba, mergaičių gaudymas, žiaurus elgesys su pavergtai- 
siais. Laisvės meilė yra ryški pradinių žmonių žymė. Kariniai 
žygiai yra didelė retenybė, nes valstybės čia dar nėra. Čia yra 
tik šeimų sambūriai, vadovaujami vieno viršininko.  Rūpini- 
rmasis šeima, vaikais, moterimis, ligoniais, seneliais yra labai 
išsivystęs. Silpni berniukai ar mergaitės nėra žudomi. Sene- 
liai slaugomi ligi amžiaus galo. 


Šeimos gyvenimas taip pat paprastas ir natūralus. Žmo- 
nes moterystėn suveda ne kas kita, kaip išvidinis abiejų palin- 
kimas. W. Schmidtas pasakoja daugybę pavyzdžių, kurie rodo, 
kad jaunikaitis, norėdamas vesti, visų pirma turi gauti mer- 
gaitės sutikimą, o tik paskui kalbėtis su tėvais'. Nei žmonos 
pirkimo nei grobimo pradinė kultūra nežino. Moterystės gyve- 
nimo forma yra griežtai monogaminė. Jeigu pasitaiko išimčių, 
tai jos yra atsiradusios kitų kultūrų įtakoje. Sykį sudaryta mo- 
terystė, ypač jeigu yra vaikų, yra pastovi. Moterystės ištiki- 
mybė stropiai saugojama. Svetimoteriavimas dažniausiai bau- 
džiamas mirtimi. Moteris ir vyras šeimos gyvenime yra lygia- 
teisiai. Darbo pasidalinimas čia yra dar grynai praktinės reikš- 
mės. Motinos autoritetas pradinėje šeimoje labai didelis. 


1 Plg. Vėlker und Kulturen III, 159—160 p. 

b. Pradinės kultūros ugdymo bruožai 


Be visų tų dalykų, kurie randami apskritai pirmykščiame 
ugdyme, pradinės kultūros ugdymas turi keletą savotiškų bruo- 
žų, kurie yra verti dėmesio, nes stovi žmonijos pedagoginio 
darbo pradžioje. 


Grindžiamasis arba šeiminis pradinės kultūros. 
ugdymo tarpsnis pasižymi savo natūralumu ir 
švelnumu. Pradinės šeimos struktūra yra to- 
kia, kad auklėjimui ji sudaro labai palankias sąlygas. „Pradinė 
šeima, sako L. Walkas, savo monogamine moteryste yra tokia. 
stipri, o vienodu lyčių vertinimu, moters ir motinos aukšta pa- 
garba tokia naudinga, kad, atrodo, ji esanti tik vaikui ir su- 
kurta“*. Vaikas čia nėra auklėjamas tiktai arba tėvo arba mo- 
tinos, bet abiejų gimdytojų drauge. Todėl santykiai tarp tėvų ir 
vaikų yra labai glaudūs ir šilti. Motina yra visados autoritetas, 
net suaugusiems vaikams. A. Maironas pastebi, kad savo inten- 
syvumu pradinės šeimos santykiai pralenkia net Europos šei- 
mų santykius*.  Klusnumas tėvams yra nepaprastai didelis. 
Negritų* vaikai Filipinuose „atsiliepia mažiausiam tėvų mostui 
ir patenkina jų norus“*. Patys vaikai, Fr. Krausės liudijimu, 
„yra smagūs ir linksmi““, 


Šeiminis 
tarpsnis 


Jau buvo minėta, kad apskritai pirmykštės tau- 
Drausmė tos nemėgsta vaikų bausti. Griežtai auklėja ar- 

chajinė, bet ne pirmykštė kultūra. Šitas švel- 
numas ypatingai pastebimas pradinės kultūros ugdyme. L. Wal- 
kas teigia, kad „dauguma seniausių giminių drąsiai ir net su 
pasipiktinimu atmeta kiekvieną kūno bausmių rūšį; kai ku- 
rios jas vartoja, bet labai retai ir lengva forma. "Tėvai taip 
brangina savo vaikus, kad kūno bausmėje mato kažką nena- 
tūralų, neprotingą, nedorą““. 


2 Op. cit. 35 p. 

s Plg. op. cit. 78—79 p. 

+ Vanoverbergh, cit. A. Mairon, op. cit. 45 p. 
5 Cit. A. Mairon, op. cit. 44 p. 

“S Op. cit. 54 p. 


46 


Šiaurės tyrinėtojas Nansenas, ilgai gyvenęs tarp es-- 
kimų, kurie taip pat priklauso prie pradinės kultūros, pa- 
stebi, kad Saliamono pasakymas „kas myli šavo vaiką, tas. 
jį plaka" čia neturi jokios prasmės. „Esant tokiam auk- 
lėjimui, sako Nansenas, galima laukti, kad vaikai bus ne- 
paslankūs ir nemandagūs. Anaiptol! Nors aš lankiausi 
daugybėje eskimų namų vakariniuose krantuose, tik vie- 
ną vienintelį sykį sutikau neišauklėtų eskimukų, bet ir tai 
labiau europietiškoje, negu grenlandiškoje šeimoje. Kai 
vaikai yra didesni ir išmintingesni, pakanka draugiško. 
įspėjimo iš tėvo arba iš motinos pusės, ir jie palieka tai, 
kas jiems draudžiama. Niekados nemačiau eskimų vaiko: 
nei namuose nei lauke pykstant, koliojantis arba niurz- 
giant. Dažnai stebėdavau juos žaidžiančius, dažnai pats. 
su jais žaizdavau sviediniu, ir čia, be abejo, vaikai turėjo: 
nemaža progų susipešti. Bet niekados nė vieno nema- 
čiau susierzinusio, net nė vienas neparodė rūstaus veido““. 
Kodėl eskimai vaikų nebaudžia, aiškinimų esama įvairių. 
Manoma, kad tai esąs eskimų laisvės noras, nes „grenlan- 
dietis geriau miršta, negu daro ką nors priverstas“ 
(Crantz). Bet gal tikresnis yra aiškinimas, kad vaikų ne-- 

„ baudimo priežastis esąs eskimų tikėjimas, nes eskimai tiki,. 
kad protėviai gyvena jų vaikuose (R. Turguetil). 


Dorinis auklėjimas pradinės kultūros šeimoje: 
yra labai griežtas. Vaikams tarp 3 ir 5 metų. 
esti uždedamos vad. gėdos prijuostės*, ir nuo to laiko lytys dau- 
giau ar mažiau yra perskiriamos. Tėvai ir suaugusieji labai 
saugojasi, kad vaikai neišgirstų nepadorių kalbų, nepamatytų 
nepadorių darbų ar gestų. Bušmėnuose nesubrendę berniukai 
ir mergaitės negali valgyti mėsos. Šitas draudimas aiškinamas 
tuo, kad juo norima duoti vaikams progos suvaldyti savo sma-- 
ližavimą. Bergdamos* giminėje (Pietų Vakarų Afrikoje) bro- 
lių ir seserų santykiai yra pagrįsti dorinio auklėjimo principais. 


Dorinimas 


Ten broliai ir seserys negali valgyti tuo pačiu šaukš- 
tu, negali avėti tais pačiais sandalais, rūkyti iš tos pačios: 
pypkės. Brolis negali imti iš sesers rankų jokio maisto. 
Jis gali valgyti tik tai, ką sesuo jam padeda ant žemės. 


7 Cit. A. Mairon, op. cit. 46 p. 

Mergaitės negali valgyti to, ką brolis parsinešė savo ke- 
purėje iš lauko. Jos negali taip pat valgyti viso to, kas 
prisilietė prie brolio juostos. Broliui draudžiama valgyti 
visa, ką sesuo susigrūdo piestoje arba kas buvo padėta 
jos guolyje. Net ir smarkiam lietui esant, brolis negali už- 
sukti į sesers palapinę, jei ji yra viena. Jis turi pasilikti 
lauke. Broliai ir seserys negali taip sėdėti, kad vieni an- 
trų matytų veidus. Jie turi visiškai arba bent iš dalies at- 
sukti nugaras. Keliaujant drauge, sesuo turi bent porą 
žingsnių eiti paskui brolį. Broliai ir seserys negali vienas 
antro vadinti tu. Jie turi vartoti daugiskaitą. Jei kas šiems 
dėsniams nusikalsta, turi įžeistajam atlygintis. 


Nenuostabu, kad tokio auklėjimo vaisiai yra geri, kartais 
-net labai geri. Schebesta sako, kad maži semangiečiai „savo el- 
gimusi galėtų būti doros ir susilaikymo pavyzdžiu europiečių 
vaikams““?, 


Atbaigiamasis arba visuomeninis pradinės kul- 
tūros ugdymo tarpsnis taip pat turi visas pir- 
mykščių iniciacijų savybes. Vis dėlto ir čia pra- 
činė kultūra kai kuriais atžvilgiais yra skirtinga nuo vėlesnių 
kultūrų. 


Visuomeninis 
tarpsnis 


Trys bruožai charakterizuoja pradinės kultūros iniciaci- 
jas. Visų pirma pradinės kultūros iniciacijos pasižymi tuo, kad. 
70se dalyvauja abi lytys: berniukai ir mergaitės. Lytys čia nėra 
perskiriamos, nes pradinės kultūros iniciacijos yra parengimas 
šeimai ir visuomenei, todėl reikalingos abiem lytims. Lytys yra 
perskiriamos tik tada, kai yra teikiami specifiški pamokymai. 
Pradinėje kultūroje nėra nei griežtos edukacijos nei griežtos 
"koedukacijos. Kai reikia pamokyti apie tokius dalykus, kurie 
yra bendri visiems, tuomet lytys yra suvedamos draugėn. Kai 
reikia pamokyti apie specifiškas lyčių pareigas, tada lytys yra 
perskiriamos. Lyčių santykius čia tvarko ne kokia nors teori- 
ja, bet pačios prigimties reikalai. Inicijuojami berniukai ir mer- 
-gaitės rodo, kad lyčių gyvenimas pradinėje kultūroje yra sin- 
"tetinis, ko jau neberandame vėlesnėse kultūrose. 


s Plg. A. Mairon, 28—29 p. 
2 Cit. A. Mairon, op. cit. 45 p. 

Antras pradinės kultūros iniciacijų bruožas yra. universa- 
Tinis jų pobūdis. Šitas universalumas apsireiškia tuo, kad pra- 
„dinėje kultūroje iniciacijų metu viskas perteikiama visiems. Čia 
niekas nėra išskiriamas ir nieko nėra nuslepiama. "Tiek mote- 
riškasis, tiek vyriškasis jaunimas sužino visas giminės paslap- 
tis: jos religinį mokslą, jos tradicijas, papročius, doros nor- 
„mas ir mandagumo dėsnius. 


Trečias šitų iniciacijų bruožas yra dorinis jų pobūdis. Kiek 
vėlesnės kultūros iniciacijomis pirmoje vietoje stengiasi įvesti 
„jaunimą į suaugusiųjų gyvenimą, tiek pradinės kultūros inicia- 
cijos stengiasi išauklėti jaunimo charakterį. „Esminis senųjų 
iniciacijų auklėjimo uždavinys, sako L. Walkas, yra išvidinis 
„charakterio lavinimas“??. Iš iniciacijų turi išeiti žmonės užgrū- 
dintos valios, perėję tam tikrus bandymus, kad būtų pasiruošę 
palaikyti šeimos ir visuomenės tradicijas. Dėl to pradinė kul- 
tūra daugiausiai dėmesio kreipia į asketinių iniciacijų momen- 
tą. Net ir teorinis momentas yra daugiausiai dorinančių pa- 
„mokymų pobūdžio. 


2. Totemistinės kultūros ugdymas 
a. Totemistinės kultūros charakteristika 


Totemistinės kultūros pavadinimas yra kilęs iš Odib- 
wajų* kalbos žodžio totam (dodam), kuris reiškia daiktą, 
turintį ypatingų santykių su visa gimine. Totemizmo es- 
mė yra ta, kad vienos giminės arba grupės žmonės jaučiasi 
esą ypatingai susiję su tam tikros rūšies gyvuliu, rečiau 
su augmenimi. Šitas susijimas yra pergyvenamas, kaip 
savotiška giminystė. Totemizmas nėra gyvulių kultas, bet 
tik tam tikras vienam gyvuliui pagarbos reiškimas. Žmo- 
gus čia jaučiasi esąs gyvuliui artimas dėl to, kad kažko- 
kiais neatmenamais laikais jo protėviai turėję su tuo gy- 
vuliu draugingų arba nedraugingų santykių. Šitas gyvu- 
lys, rečiau daiktas, ir yra vadinamas totemu. "Totemo ne- 
galima užmušti ir valgyti. 


10 Op. cit. 81 p. 

Materialinė šios kultūros sritis jau yra neabe-- 
jotinai aukštesnė už pradinės kultūros ma-- 
terialinę sritį. Ūkiniame gyvenime totemistinė. 
kultūra yra sukūrusi vad. aukštesniąją medžioklę, kurioje indi- 
vidualus gyvulių ieškojimas ir gaudymas yra pakeičiamas or- 
ganizuotu ir planingu jų medžiojimu. Šitas pakeitimas turėjo. 
didelės reikšmės visam totemistinės kultūros gyvenimui. Visų 
pirma šitoji kultūra pasidarė sėsli, nes organizuota medžioklė 
pririšo žmogų prie tam tikros gyvuliais gausios vietos. Iš kitos, 
pusės, organizuota medžioklė palengvino gyvulių gaudymą. To- 
dėl maisto parūpinimas pasidarė žymiai lengvesnis ir sykiu sėk-- 
mingesnis. Dėl to žmogui atsirado daugiau laisvo laiko, kurį 
totemistinė kultūra panaudojo amatams, prekybai, menui ir“ 
valstybei kurti. 


Materialinė 
kultūra 


Technikos srityje taip pat žymi didelė pažanga. Pradinės 
kultūros palapinės čia virsta apvalomis trobelėmis. Totemis-- 
tinė kultūra yra susijusi su akmens apdirbinėjimu. Ji jau yra 
akmens, ne medžio kultūra, kaip pradinė. Akmens tašymas ir: 
poliravimas šiems žmonėms jau yra žinomas. Iš akmens įran-- 
kių pažymėtini: peilis ir kūjis. Iš ginklų totemistai ypatingai. 
vartoja jietį. Kardas taip pat vartojamas. Svaigiųjų alkoho-- 
linių gėrimų pasigaminimas jau žinomas. 


Dvasinėje srityje, reikia aiškiai pripažinti, to-- 
temistinė kultūra padarė didelį žingsnį atgal.. 
Dvasinės kultūros atžvilgiu totemistinės kultū- 
ros ciklas nerodo jokios ypatingos pažangos. Vieno Dievo są- 
voka religijoje užleidžia vietą saulės kultui ir soliarinei mitolo-. 
gijai. Atsiranda šioje kultūroje ypatingai daug burtų, kerėji-- 
mų, žyniavimų, kurie pradinėje kultūroje buvo retenybė. Ti- 
kėjimas į Dievą Tėvą virsta gamtos jėgų garbinimu. 


Dvasinė 
kultūra 


Visuomenės srityje vietoje šeimos išeina aikštėn giminė,. 
turinti savo vadą — burtininką. Kiekviena giminė čia yra su- 
skirstyta į amžiaus klases, turinčias kitokias teises, kitokius. 
uždavinius, net kitokius drabužius ir plaukų šukuoseną. Dide- 
lis metamųjų ginklų išsivystymas rodo, kad karingas nusitei-- 
kimas jau yra pasirodęs žmonių sąmonėje. Savo viduje kiek- 
viena giminė turi savo įstatymus, dėsnius, normas, žodžiu, aiš-- 
kią struktūrą ir organizaciją. Etnologai pastebi, kad totemis-- 

tinės kultūros visuomeninė organizacija yra daugiau horizon- 
talinio demokratinio pobūdžio. Aristokratinio principo ir ver- 
tikalinės sąrangos čia nėra. 


Šeima taip pat yra gana savotiška. Pirmas totemistinės 
šeimos bruožas yra vyro emancipacija iš namų. Moteris šioje 
kultūroje namuose yra palikta viena. Vyras jau yra išėjęs į 
viešąjį gyvenimą. Ten jis organizuoja ir veikia. Antras tote- 
mistinės šeimos bruožas yra ypatingas seksualinio momento pa- 
brėžimas. Žmogaus atsiradimas visais laikais buvo slaptingas 
ir garbingas dalykas. Pradinėje kultūroje jis yra apsuptas dva- 
sinėmis formomis ir dvasiniais simboliais. Totemistinėje kul- 
tūroje jis yra išvilktas iš šitų formų ir pastatytas žmogaus dė- 
mesio centre, kaip fizinis aktas. Generacinis aktas vyrauja to- 
temistinės kultūros mąstyme, mituose, papročiuose ir net re- 
ligijoje. Juo yra pagrįstas vyro santykiavimas su moterimi, 
juo remiamos jaunimo iniciacijos, ant jo rymo vyro primatas 
totemizme. 

Vyro išėjimas iš namų ir generacinio akto fizinės pusės pa- 
brėžimas padarė didelės skriaudos moteriai, ją pažemindamas 
17 nustumdamas į antrąją vietą. Totemistinėje kultūroje mo- 
teris neturi nieko, kuo ji galėtų atsverti vienašališką vyro įsi- 
galėjimą. Ypatingas jos ryšys su augmenimis čia buvo nu- 
trauktas. Ekonominis pagrindas buvo išardytas, nes pagrin- 
dinis totemistų valgis yra mėsa. Dvasinis pagrindas, dvasinė- 
mistinė gimdymo pusė, su kuria moteris yra ypatingai susijusi, 
taip pat liko nepaisoma. Dėl to moteris totemistinėje kultūroje 
neteko teisių ir pagarbos. Ji virto vyro verge, tarnaite, o kav- 
tais net darbiniu gyvuliu. Vyro santykiai su moterimi apsiri- 
bojo tik išviršiniu mandagumu, po kurio slėpėsi atpalaiduotas 
instinktų šėlimas.  Seksualinis palaidumas totemistinėje kul- 
tūroje yra toks didelis, kad yra giminių, kuriose nė viena mer- 
gaitė neišteka nekalta. Poligamija ir prostitucija yra šio pa- 
laidumo palydovai. Totemistinė moterystė jau nebėra monoga- 
minė. Josios pastovumas taip pat menkas. 


b. Totemistinės kultūros ugdymo (bruožai 


Toks totemistinės kultūros gyvenimas, be abejo, turi labai 
didelės įtakos ir ugdymui. Totemistinis ugdymas jau toli gra- 
žu nebėra toksai natūralus, kaip pradinėje kultūroje. 

Šeiminis šio ugdymo tarpsnis dar nėra taip žy- 
miai pasikeitęs, kaip visuomeninis. Vis dėlto 
jau ir jame randame savotiškų bruožų. Pir- 
maisiais vaikų gyvenimo metais tėvas visus kūdikius palieka 
tik motinai. Bendro rūpinimosi, kaip pradinėje kultūroje, nė- 
za. Vėliau tėvas berniukus pasiima auklėti pats, ir jo valdžia 
čia yra neaprėžta. Mergaitėmis tėvas rūpinasi tik tada, jei nu- 
mato, kad jų ištekėjimas gali būti jam pelningas. Berniukų 
atskyrimas nuo motinos labai dažnai yra šiurkštus. 


Šeiminis 
tarpsnis 


Iš kitos pusės, totemistinė kultūra kreipia daugiau dėme- 
sio į vaiko, žinoma, berniuko, individualybės išvystymą. Pra- 
dinėje kultūroje, kur gyvenimas yra dar nediferencijuotas, vai- 
ko individualybės ugdymas nėra toksai aktualus dalykas. Bet 
totemistinėje kultūroje, kuri verčiasi amatais, prekyba, kurioje 
dirbama meno gaminių, jau reikia atrinkti žmonių, gabių šiems 
darbams. Todėl čia ir yra kreipiama dėmesio į specialinius vai- 
ko palinkimus. Štai kodėl totemistinėje kultūroje mes sutin- 
kame šeimų, kurios pasižymi vienokiais ar kitokiais gabumais 
materialinės kultūros srityse. Tai yra amatininkų šeimų pradžia. 


Bet daugiausiai pasikeitimų ugdyme įvyksta 
tada, kai totemistinės kultūros vaikas pasiekia 
brendimo amžių ir turi pereiti per iniciacijas. 
Totemistinės kultūros iniciacijos jau visai kitokio pobūdžio, ne- 
gu pradinės kultūros. Totemistinės iniciacijos yra specifinė vy- 
rišlko principo apraiška. 


Visuomeninis 
tarpsnis 


Totemistinės kultūros iniciacijos skiriamos tiktai berniu- 
kams. Mergaitės nėra inicijuojamos. Jeigu kur yra iniciacijų 
ir mergaitėms, jos yra skoliniai iš matriarchatinės kultūros. Ši- 
tose berniukų iniciacijose vyrauja jau ne dorinis pobūdis, kaip 
pradinėje kultūroje, bet seksualinis. „,Totemistinio kultūros 
ciklo iniciacijos, sako W. Schmidtas, yra charakteringos dviem 
momentais: nelygstamu seksualumo pabrėžimu ir iškėlimu vy- 
ro vaidmens gimdyme““, Aplinkui šituos du momentus sukasi 
visos iniciacijų ceremonijos ir pamokymai. Čia jaunimas esti 
įvedamas į giminės paslaptis, kurios dažniausiai yra gimdymo 
paslaptys. Čia jam sąmoningai esti įteigiama, kad, būdamas 


11 Volker und Kulturen III, 238 p. 

vyriškojo principo atstovas, jis esąs aukštesnis už moteris ir to- 
dėl turįs jas valdyti. Kafrų* giminėje iniciacijų metu tiesiog 
berniukams įsakoma neklausyti motinos. Seksualinio momento 
pabrėžimas iniciacijose apsireiškia ir tuo, kad kai kuriose gi- 
minėse po iniciacijų leidžiama jaunimui laisvai turėti santykių 
su visomis neištekėjusiomis mergaitėmis. 

Pagrindinė totemistinių iniciacijų forma yra apipiausty- 
mas. Jis yra specifiška totemistinės kultūros žymė, kurios ne- 
randame nė vienoje kitoje kultūroje. Jeigu kai kurios nomadi- 
nės tautos, kaip žydai, turi apipiaustymą, jis yra skolinys iš 
totemistinės kultūros. Iš kitos pusės, apipiaustymo neturi tik 
Los totemistinės tautos, kurios yra patekusios matriarchatinės 
kultūros įtakon. 


Apipiaustymo paskirtis aiškinama labai įvairiai. Čia 
nurodoma ir higieniniai sumetimai, ir tikėjimas į atgimi- 
mą, ir lytinio prado paaukojimas, ir smagumo padidini- 
mas. Bet daugumas etnologų, tarp jų ir W. Schmidtas, 
yra linkę manyti, kad apipiaustymo paskirtis yra įvesti 
jaunimą į seksualinį gyvenimą ir sykiu palengvinti atlikti 
generacinį aktą. 


Apipiaustymo ceremonijos yra atliekamos miško vienumo- 
je, specialiai šiam reikalui pastatytoje trobelėje. Joje kandida- 
tai mokosi giminės tradicijų, papročių ir paslapčių. Su mote- 
rimis šiuo metu jiems griežtai draudžiama susitikti ir kalbėtis. 
Įvairiais ženklais, kaip būgninimu, švilpimu, barškinimu, mote- 
rys yra įspėjamos nesiartinti prie šios vietos. Kai žaizda už- 
gyja, jaunimas palieka šią vienatvę ir eina į suaugusiųjų gy- 
venimą. Tam tikrą laiką apipiaustytajam viskas yra leidžia- 
ma: viską imti, visur eiti, santykiuoti su moterimis. 

Apipiaustymas yra labai svarbus įvykis jaunuolio gyveni- 
me. Ligi šiol giminės akyse jis buvo niekas. "Totemistinio cik- 
lo žmonės labai griežtai skiria apipiaustytuosius ir neapipiaus- 
tytuosius. Pirmieji yra pilnateisiai, antrieji mažateisiai arba 
visiškai beteisiai.  Neapipiaustytas jaunuolis negali paliesti 
ginklų, negali nešioti ilgų plaukų, net savo išvaizda jis negali 
būti išdidus. Jis yra laikomas dar ne vyru, todėl visuomeninia- 
me gyvenime nedalyvauja ir jam neturi jokios įtakos. Kai jau- 
nimas yra apipiaustomas, jis įeina į visuomenę, įgyja teisių, 
tampa subrendusiu bendruomenės nariu — vyru. Toki jaunuo- 

liai priklauso savotiškai jaunuolių klasei. Jie negali gyventi sa- 
vo tėvo namuose. Iš šeimos jie esti paimami. Jiems yra pasta- 
tyti specialūs namai, savotiški jaunimo bendrabučiai, kuriuose 
paprastai renkasi ir kiti vyrai. Tai yra savotiški vyrų klubai, 
moderniškai pasakytume ramovės. Kai kuriose giminėse mo- 
terims ir mergaitėms yra draudžiama į šiuos namus įeiti. Bet 
daugumoje šitų bendrabučių yra keliamos tikros orgijos. Kai 
kur net laikomos juose specialios mergaitės šiam reikalui. Kai 
kur net ištekėjusios moterys ir vedę vyrai šiose orgijose daly- 
vauja. 

Visa tai rodo, kad jaunimo ugdymas totemistinėje kultū- 
roje jau yra pasukęs visai kita linkme, negu pradinėje kultū- 
roje. Vietoje žmogiškumo čia yra pastatytas vyriškumas, su- 
prastas grynai fizine prasme. 


3. Matriarchatinės kultūros ugdymas 
a. Matriarchatinės kultūros chusiirbeststika 


Matriarchatine kultūra yra vadinamas tasai pirmykš- 
tės kultūros ciklas, kuriame pirmenybę turi moteris. Pir- 
mutinis apie matriarchatą yra pradėjęs kalbėti J. J. Ba- 
chofenas. Matriarchato priežasčių jis ieškojo pradinės šei- 
mos nepastovume. Bachofenas manė, kad žmonijos pra- 
džioje visi vyrai galėjo turėti santykių su visomis moteri- 
mis, vadinasi, buvęs promiskuitetas. Kadangi moteris čia 
turėjusi ypatingą vaidmenį, todėl ji netrukus ir įgijusi di- 
desnės galios, negu vyras. Ji gimdžiusi vaįkus, juos auk- 
Vaikai žinoję, kas yra jų motina, bet nežinoję, kas yra jų 
tėvas. — Šiandien šitoji Bachofeno teorija etnologijos nė- 
ra palaikoma. "Taip pat paneigta ir kita Bachofeno 
tezė, kad matriarchatas yra buvęs pirmykštė visos žmoni- 
jos visuomeninio gyvenimo forma. Naujoji etnologija nu- 
statė, kad matriarchatas yra buvęs ir tebėra tik kai kurio- 
se tautose. Pradinė kultūra matriarchato nežino. Taip 
pat jo nežino nė totemistinė bei nomadinė kultūros. Matri- 
archatas yra tik vienas kultūros ciklas šalia kitų ciklų. 
R. Thurnwaldas matriarchatu vadina „papročių ir tradi- 

cijų sistemą, kurios pagrindan yra padėtas kilmės apskai- 
čiavimas motinos linijoje“!?, 


Pagrindinė matriarchato ūkio forma yra žemės 
darbas. Pradinėje kultūroje moteris augmenis 
rinko. Čia ji pradeda juos auginti, vadinasi, 
pradeda dirbti žemę.  Matriarchatinėje kultūroje mes pirmą 
sykį sutinkame žmonijos istorijoje produkuojantį ūkį (erzeu- 
gende Wirtschaft), nes visų kitų kultūrų ūkis yra pasisavina- 
masis. Šio ūkio valdytoja yra moteris. Moteris pati dirba že- 
mę. Vyrui tenka tik patys sunkiausi darbai. Moteris yra ir 
šios išdirbtos žemės savininkė. Žemės nuosavybė yra matriar- 
chatinės kultūros sukurta. Kitose kultūrose josios nėra, nes 
žemė ten nėra vertinga. Matriarchatinės kultūros ūkis yra šei- 
minis. Jis priklauso ne giminei, kaip totemistinėje kultūroje, 
bet atskiroms šeimoms. 

Matriarchatinės kultūros technika yra skiriama daugiau 
žemės darbui ir apsigynimo reikalui. Žemės darbui tarnauja 
toki įrankiai, kaip nusmailinta lazda, kuri buvo pats pirmasis 
žemdirbystės įrankis, paskui kauptuvas, kirvis. Iš amatų 
matriarchatinėje kultūroje mes randame tiktai pynimą ir puo- 
dų žiedimą. Iš ginklų matriarchatinė kultūra turi mėtyklę ak- 
menims svaidyti, buožę ir skydą. Šie ginklai daugiau tinka gin- 
tis, negu pulti. Trobėsių forma yra keturkampė. Jie yra su- 
statyti linijos pavidalu, sudarydami gatvę. Matriarchatinės kul- 
tūros menas rodo linkimą stilizuoti. Jame vyrauja ornamen- 
tas, kuriame persvarą turi augmenų motyvai. 


"Materialinė 
kultūra 


Matriarchatinės kultūros dvasiniai bruožai iš- 
sivysto priešinga linkme totemistinei kultūrai. 
Religijoje vyrauja mėnulio kultas ir lunarinė 
mitologija. Taip pat matriarchatinė kultūra yra animizmo* ir 
mistikos kūrėja. Sielų keliavimo, reinkarnacijos idėjos yra 
matriarchatinės kultūros padaras. 

Matriarchatinė visuomenė yra daugiau masė, negu organi- 
zuota bendruomenė. Tai yra ne kas kita, kaip pratęsta šeima, 
kaip šeimos gyvenimo projekcija, kurioje nėra jokių luomų, jo- 
kių klasių, jokių laipsnių. Valstybinė sąmonė yra labai men- 
ka. Užtat tautinis rasinis principas čia yra žymios reikšmės. 


Dvasinė 
kultūra 


12 Reallexikon der Vorgeschichte VIII, 361 p. 


55 


Moteris visuomeninių funkcijų tiesioginiu būdu paprastai ne-- 
atlikinėja. Retose giminėse moteris yra vadė, teisėja, įstatymų 
leidėja ir jų vykdytoja. Paprastai šie darbai yra atliekami mo- 
ters įgaliotų vyrų. Moterų veikimas, pasak Thurnwaldo, pasi-- 
lieka daugiau už kulisų. Charakteringas matriarchatinės kul-- 
tūros reiškinys yra slaptos vyrų sąjungos. Vyrai, būdami iš- 
stumti iš šeimos, iš ūkio, iš visuomenės, sukūrė savas slaptas: 
sąjungas, kurios turėjo labai didelės reikšmės matriarchatinei 
kultūrai ir kurios galop šitą kultūrą pavergė vyriškajam prin- 
cipui. 

Šeimos gyvenimas matriarchatinėje kultūroje gal labiau- 
siai yra savotiškas. Jau pats šeimos sudarymas yra labai skir- 
tingas. Čia ne vyras veda moterį, bet vyras išteka už moters, 
nes moteris visados pasilieka priklausanti savo giminei, dažnai. 
pasilikdama net savo tėvų namuose. Pirmykščiame matriar-- 
chato tarpsnyje vyras su savo žmona net negyvena visą laiką:. 
jis ją tiktai lanko jos tėvų namuose. Vėlesniame tarpsnyje vy- 
ras atiteka į žmonos namus ir jau gyvena sykiu. Dar vėlesniame: 
tarpsnyje vyras kurį laiką dirba žmonos tėvų namuose, 0 pas- 
kui pasiima žmoną į savo namus. Ir tik matriarchato išsigimi- 
mo metu vyras žmoną nusiperka, parsigabena pas save ir el- 
giasi su ja kaip su savo nuosavybe. Šiame tarpsnyje moters 
galia pasidaro tiktai formalinė. Faktiškai ji esti vyro paver- 
giama. Moters vardas — pavardė sudarant moterystę nėra kei- 
čiama. Vaikai vadinasi motinos pavarde. Moters globėjas ir: 
josios patarėjas yra ne josios vyras, bet josios brolis. Todėl ir 
turtą vaikai paveldi ne iš savo tėvo, bet iš savo dėdės, iš motinos 
brolio. Dėdė jiems atstoja tėvą. Matriarchatinė šeima yra grin- 
džiama ne dvasine meile, ne moterystės ryšiu, bet kraujo gimi- 
nyste. Matriarchatinė šeima griežtai yra monogaminė. Mote- 
rystės ištikimybė labai saugojama. Skaistybė labai vertinama. 
Šeiminės kultūros atžvilgiu matriarchatinė šeima stovi žymiai. 
aukščiau už totemistinę šeimą. 


Ib, Matriarchatinės kultūros ugdymo bruožai 
Moters persvara matriarchatinės kultūros gyvenime pada- 
10, kad moteriškasis principas persunkia ir visą šios kultūros 
ugdymą. 


56 


Šeiminiame arba grindžiamajame ugdymo 
tarpsnyje matiarchatinė kultūra ypatingai ug- 
do mergaites, kaip totemistinė kultūra ugdo 
berniukus. Bet kad berniukai čia būtų atiduodami tėvui, išme- 
tami arba žudomi, kaip pasakoja įvairios amazoniškos legendos, 
yra netiesa. Visi vaikai yra auginami ir visi vaikai pasilieka 
pas motiną, net ir persiskyrimo atveju. Jeigu mergaitės yra 
ypatingiau prižiūrimos, nėra nieko nuostabaus, nes šioje kul- 
tūroje pagrindiniai gyvenimo uždaviniai yra atliekami moters. 
Todėl ji jau iš mažens turi būti jiems specialiai paruošiama. 

Pats šeiminio auklėjimo vyksmas daugiausiai yra motinos 
rankose. Būdama šeimos galva, ji yra ir svarbiausias ugdymo 
veikėjas. Tėvo vaidmuo ugdyme yra nežymus. Tėvas matriar- 
chatinėje šeimoje yra tik svečias, tik vaikų draugas. Jis neturi 
tėviško autoriteto ir vaikų tėviškai neauklėja. Jis su vaikais tik 
draugauja. Vyriškai vaikus auklėja motinos brolis t. y. vai- 
kų dėdė. Matriarchatinėje kultūroje vyras visados auklėja ne 
savo, bet savo sesers vaikus. Be abejo, dėdės įtaka auklėjime 
yra kitokia, negu tėvo. Todėl L. Walkas teisingai pastebi, kad 
„Mmatriarchatiškai organizuotose giminėse vaikui stinga stiprios 
auklėjančios tėvo rankos“. Berniukai čia yra auklėjami per 
daug minkštai. "Todėl jie neturi tinkamo vyriško charakterio, 
kokį parodo vyriškas jaunimas totemistinėje kultūroje, perėjęs 
ver įvairius bandymus. 

Galimas daiktas, kad čia yra priežastis, kodėl vyras 
matriarchatinėje kultūroje užima tik antraeilę vietą ir ko- 
dėl jis, norėdamas atgauti prarastą gyvenime galią, pasi- 
rinko slaptų sąjungų metodą, neišdrįsdamas viešai susi- 
lyginti su moterimi ir su ja konkuruoti. Charakterio sto- 
ka vertė jį veikti slaptu būdu. 


Šeiminis 
tarpsnis 


Pilnutinės asmenybės išugdymas matriarchatinėje kultū- 
roje pasidaro sunkiai įmanomas. Moteris čia išauga per daug 
irracionali, o vyras per daug švelnus ir bailus. 


Atbaigiamajame arba visuomeniniame tarps- 
nyje matriarchatinė kultūra, kaip ir totemis- 
tinė, eina vienašališka kryptimi. Iniciacijos 
matriarchatinėje kultūroje yra daromos tiktai mergaitėms. Bet 


Visuomeninis 
tarpsnis 


13 Op. cit. 35 p. 

amatriarchatinių iniciacijų pobūdis jau yra kitoks, negu tote- 
mistinių. Visų pirma čia nėra jokių kūno sužalojimų, kaip api- 
piaustymas, danties išmušimas, plaukų išpešiojimas, kurių ran- 
dame pradinėje ir totemistinėje kultūroje. Taip pat matriar- 
chatinės iniciacijos nebėra įvedimas į suaugusiųjų klasę, nes 
matriarchatinėje kultūroje jokių klasių nėra. Matriarchatinės 
iniciacijos yra ne giminės, bet atskirų šeimų reikalas. Todėl ga- 
lima sakyti, kad matriarchatinė kultūra neturi atbaigiamojo ar- 
ba visuomeninio tarpsnio savo ugdyme. Šitas tarpsnis tikrumo- 
je yra ne ugdytinio palenkimas visuomenei, bet šeiminio ugdy- 
mo pratęsimas, nes ir pati matriarchatinė visuomenė yra šei- 
mos projekcija. Su šiuo šeiminiu iniciacijų pobūdžiu siejasi ir 
individualinis jų pobūdis. Totemistinės iniciacijos, kaip minė- 
jome, yra daugiau kolektyvinės. "Ten inicijuojami ištisi ber- 
niukų būriai. Tuo tarpu mairiarchatinė kultūra inicijuoja kiek- 
vieną mergaitę skyrium, nes iniciacijų ceremonijos vyksta šei- 
1moje. — Vadinasi, kūno nežalojimas, šeimyniškumas ir indivi- 
dualumas yra pagrindinės matriarchatinių iniciacijų žymės. 

Patį matriarchatinių iniciacijų centrą sudaro pirmoji mer- 
gaitės menstruacija. ,„Matriarchatiniam kultūros ciklui charak- 
teringa mergaičių iniciacijų forma, sako W. Schmidtas, yra 
apsupimas ceremonijomis pirmosios menstruacijos, kuri skel- 
bia būsimos motinos ir šeimos pagrindėjos atbundantį vaisin- 
gumą“**. Pasirodžius pirmiems ženklams, mergaitė kurį laiką 
yra atskiriama nuo žmonių ir uždaroma namuose. Ji negali iš- 
eiti saulės švieson, negali valgyti kai kurių valgių. Pietų Ame- 
rikoje tokia mergaitė negali liesti žemės. "Todėl ji visą laiką 
turi gulėti gamake. Jei neleidžiama daug judėti. Teorinių pa- 
mokymų jai teikia senesnės moterys arba vyresnės josios drau- 
gės. Jos ją pamoko apie žmonos ir motinos pareigas. Keletą 
kartų išmaudyta, kvepalais ištepta, apvilkta naujais drabužiais 
ir papuošta papuošalais, ji yra išvedama viešumon. Nuo dabar 
ji yra laikoma subrendusia ir galinčia tekėti. Tuo matriarcha- 
tinės iniciacijos ir baigiasi. 

Pačios matriarchatinių iniciacijų ceremonijos šios kultū- 
ros pradžioje buvo atliekamos be jokių nepadorumų. Jomis bu- 
vo tik reiškiamas džiaugsmas, kad mergaitė jau subrendo, kad 
ji netrukus galės būti motina ir pradėti naują šeimos židinį. 


14 Op. cit. 278 p. 

Naujoji šeima turi perimti ir palaikytl senosios tradicijas. To- 
dėl šita senoji šeima ir džiaugiasi, kai ateina mergaitei josios 
laikas. Seksualinio palaidumo žymių matriarchatinėse inicia- 
cijose pasirodė tiktai vėliau, kada matriarchatinė kultūra su- 
sidūrė su totemistine. 


4, Nomadinės kultūros ugdymas 
a. Nomadinės kultūros charakterist'ka 


Nomadine kultūra yra vadinamas tasai pirmykštės 
kultūros ciklas, kuriam priklauso klajoklės tautos, pasida- 
linusios į tris stambias grupes: 1. 7ytų grupė, apimanti 
samojedus, tunguzus, kirkizus, mongolus, kalmukus, finus, 
žodžiu, visą vad. ugro-finų grupę; 2. vidurinė grupė, 
apimanti vad. indoeuropiečius; 3. vakarų pietų grupė, 
apimanti semito-hamitus. Šio kultūros ciklo protėvynė yra 
laikoma platūs tyrai, kurie traukiasi nuo didžiųjų kalnų 
Vidurinės Azijos linkui. Nomadinės kultūros ciklas yra 
savotiškas tuo, kad jis arčiausiai stovi prie pradinės kul- 
tūros. Kiek minėti du kultūros ciklai, totemistinis ir ma- 
triarchatinis, pagrindo kultūrą suskaldė pagal lyties prin- 
cipą, tiek nomadinis ciklas palaikė pirmykštę lyčių vieny- 
bę, tik savotiškai ją išreikšdamas pagal besikeičiančio gy- 
venimo formas. 


Pagrindinė nomadinės kultūros ūkio forma yra 
gyvulių auginimas. Gyvulių prijaukinimas ir 
panaudojimas žmogaus reikalams yra kilęs iš 
šios kultūros. Tuo būdu ši kultūra civilizacijos pažangai yra 
davusi labai reikšmingų akstinų. Žemės darbas čia beveik ne- 
žinomas. Gyvulių veisimas, jų priežiūra, jų naudojimas suda- 
ro svarbiausius ekonominius uždavinius. Šitokia ūkio forma 
nomadinės kultūros atstovus savaime padarė nuolatiniais kla- 
jokliais, nes gyvulių bandoms reikia ganyklų.  Gyvuliais dau- 
giausiai rūpinasi vyras. Moters pareiga yra juos pamilžti, ga- 
minti iš pieno įvairius produktus. Maistas šioje kultūroje dau- 
giausiai pieniškas ir mėsiškas. Augalinio vartojama labai ne- 
„daug. Pienas ir mėsa dažniausiai valgomi ne žali, bet virti. No- 


Materialinė 
kultūra 

madinė kultūra, rodos, yra pirmutinė, kuri išmoko virti. Kitos 
kultūros moka kepti, bet nemoka virti. 


Nomadinės kultūros technika yra gana savotiška. Gyve- 
namieji namai yra kūgio pavidalo palapinės. Drabužiai dau- 
giausiai daromi iš kailių. Kelnės yra specifiška šios kultūros: 
žymė. Susisiekimo priemonė yra vežimas. Rato išradimas, ku- 
ris pagrindo visą žmonijos techniką, priklauso šiai kultūrai. Iš 
ginklų yra pažymėtini lasso, reikalingas gyvuliams gaudyti. 
kardas, jietis, strėlė ir lankas. Amatų nomadinė kultūra neži- 
no. Bet prekyba mainų pavidalu jau reiškiasi. 


Religijoje nomadinė kultūra išlaikė pirmykštį 
monoteizmą. Ji, kaip ir pradinė kultūra, tiki: 
į vieną Aukščiausią Būtybę. Atlyginimo ir 
bausmės, kaltės ir išganymo idėjos taip pat šioje kultūroje yra 
gyvos. 


Dvasinė 
kultūra 


Visuomenė šioje kultūroje yra aristokratinio pobūdžio. 
Aristokratinis principas čia yra susijęs su pirmgimio sūnaus: 
teisėmis, kurios yra didesnės, negu kitų vaikų. Valstybinė min- 
tis čia yra išsivysčiusi gana menkai. Čia yra daugiau pabrėžia- 
ma dinastija, negu valstybė. Socialiniu atžvilgiu ši kultūra turi. 
nemaža savotiškumų. Visų pirma, čia jau yra žinomas skirtu- 
mas tarp turtuolio ir vargšo, nes gyvulių skaičius čia lemia ir“ 
žmogaus reikšmę. Socialinės lygybės čia nebėra. Su ja žlunga. 
ir politinė lygybė. Čia atsiranda luomai, nes neturtingieji eina: 
tarnauti pas turtinguosius. Turtingųjų dinastijos pradeda val- 
dyti. Tokiu būdu kyla monarchijos ir imperijos. Ši kultūra. 
yra aristokratinės monarchijos valdymo formos kūrėja. 

Nomadinės kultūros šeima yra didšeimė, vadinasi, tokia, 
kurioje net ir vedusieji sūnūs pasilieka su savo šeimomis tėvo: 
namuose ir tėvo valdžioje, kol šis yra gyvas. Nomadinėje šei- 
moje paprastai susiduria trys generacijos: tėvai, vaikai ir anū- 
kai. Apskritai, šios kultūros šeima yra monogaminė, nors po- 
ligamijos taip pat esama. Tėvo valdžia šeimoje yra aiškiai jau- 
čiama, nors motina taip pat laikoma aukštoje pagarboje. Ren- 
giantis vesti tėvų valia yra sprendžiamasis veiksnys. Šioje 
kultūroje yra žinomos ir vogtinės vedybos, gal kaip tik atsira- 
dusios dėl per menko jaunavedžių valios paisymo. Vėliau pa- 
prastai šios vogtinės vedybos yra legalizuojamos. Nomadinėje 
kultūroje atsiranda puošnūs vestuvių papročiai, ceremonijos,. 

sujungti su įteikimu mokesčio už nuotaką, su pasipiršimu, su 
pačiomis sutuoktuvėmis. Mergaitės skaistybė yra labai gerbia- 
ma. Neteisėtai gimę kūdikiai yra laikomi gėda, kurią nuplauti 
kai kurios giminės žudo nusikaltusią mergaitę. Visose noma- 
dinėse giminėse nekaltybės nustojusi mergaitė yra laikoma men- 
kaverte vedybų atžvilgiu. | 


b. Nomadinės kultūros ugdymo bruožai 


Kaip pats gyvenimas nomadinėje kultūroje yra pradinės 
kultūros pratęsimas, taip toks pratęsimas yra ir josios ugdy- 
mas. Vienas tik dalykas čia yra skirtingas, būtent, visuomeni- 
nio tarpsnio arba iniciacijų nebuvimas. Visuomeninis tarps- 
nis čia yra beveik visiškai nežymus. Nomadinė kultūra yra vie- 
nintelė, kuri jaunąją savo kartą ugdo tiktai šeimoje.  W. 
Schmidtas mano, kad tai yra neišsivysčiusios valstybinės min- 
ties rezultatas. Kadangi, pasak jo, valstybė čia nėra pabrė- 
žiama, todėl nėra nė reikalo jaunimą jai rengti. Nomadinė kui- 
tūra iniciacijų neturi. Jeigu jų kur nors ir pasitaiko, tai jos 
yra skoliniai iš totemistinės kultūros. Bet ir tai jos dažniau- 
siai yra tik simbolinis gestas, apsireiškiąs diržo prisegimu, ap- 
siausto uždėjimu, jieties įteikimu ir t. t. Jokių pratybų ir jo- 
kių pamokymų čia nėra. Visas ugdymas yra koncentruoja- 
mas šeimos gyvenime. 


Nomadinė kultūra ypatingai vaikų nori ir juos 
Vaikų globa myli. Gausi šeima, ypač sūnumis, yra šios kul- 

tūros pasididžiavimas. Moteris, kuri pagimdo 
keletą sūnų, didžiuojasi prieš savo drauges ir prieš savo vy- 
13, o vyras jaučia pareigos tokią moterį ypatingai mylėti. Prie- 
šingai, jeigu moteris gimdo tiktai mergaites, ji gėdisi ir yra 
net niekinama. Kai kuriose giminėse toksai faktas yra pakan- 
kamas vyrui pagrindas paleisti vieną žmoną ir pasiimti kitą. 
Jeigu sykiu su berniukais šeimoje yra ir mergaičių, jos yra my- 
limos ir prižiūrimos lygiai, nes tėvas tikisi vėliau gauti už jas 
geroką gyvulių skaičių ir tuo būdu praturtėti. 

Maži vaikai daugiausiai yra motinos priežiūroje ir globoje. 
Tėvas dažniausiai esti lauke su gyvuliais. Tuo tarpu motina pa- 
silieka palapinėje. Jai tad ir tenka vaikų ugdymo darbas. Dėl 
to motina vaikų yra mylima ir gerbiama. Motinos nuskriaudi- 

mas nomadinėje kultūroje laikomas sunkiausiu nusikaltimu, o 
motinos prakeikimas sunkiausia bausme. Motina yra vaikų už- 
tarytoja pas tėvą, kai šie nusikalsta. Apskritai, vaikų meilė čia. 
yra didelė ir sujungta net su lepinimu. 


Paaugusieji vaikai padeda vyrams liuobti gyvulius. Nere- 
tai ir mergaitėms tenka ganyti kupranugarius. Lyčių skirtumas 
ugdyme nėra pabrėžiamas. Pradinės kultūros sintetiškumas čia. 
vyra išlaikytas. 


Ypatingai daug dėmesio kreipiama į pirmgimio 
sūnaus auklėjimą. Pirmgimio sūnaus teisė yra 
pagrindinis šios kultūros principas. Todėl ir jo 
ugdymas skiriasi nuo kitų vaikų. Pirmgimis yra labiau prižiūri- 
mas ir mokomas, nes jis turi paveldėti tėvo valdžią, jo autori- 
tetą, jo funkcijas ir galią. Jis turi tęsti toliau šeimos tradicijas, 
šeimai atstovauti ir ją globoti. Tėvui mirus, jis perima šeimos 
vadovavimą, ir jam rodoma patriarchalinė pagarba, net ir tuo 
atveju, kai jis yra visiškai jaunas. 


Pirmgimis 
sūnus 


Baigiant tenka pastebėti, kad nomadinės kultūros ugdymas 
yra mažiau ryškus, negu kitų kultūrų. Tiesa, jis neturi tokių 
vienašališkumų, kaip totemistinėje arba matriarchatinėje kultū- 
roje. Bet sykiu jis neturi nė įdomių problemų. Asimiliatyvinis 
jo pobūdis yra labai ryškus. Būdamas grynai šeiminis, jis yra 
natūralus, bet sykiu paprastas ir pilkas. 

ANTRAS SKYRIUS 


GRAIKŲ UGDYMAS 


I. Graikų ugdymo pagrindai 


Turinys: 1. Graikų gyvenimo charakteristika. — 2. 
Graikų ugdymo principai. — Graikų ugdymo žymės. 


Literatūra: 1. J. Burckhardt, Griechische Kultur- 
geschichte, 4 Bde, Berlin— Stuttgart 1898—1902. — 2. E. 
Drerup, Kulturprobleme des klassischen Griechentums, 2 
Bde, Paderborn 1933—1934. — 3. L. Grasberger, Erziehung 
und Unterricht im klassischen Altertum, 3 Bde, Wiūrzberg 
1864—1881. — 4. W. Jaeger, Paideia. Die Formung des grie- 
„chischen Menschen I, Berlin 1934. — 5. M. Mūhl, Die antike 
Menschheitsidee, Leipzig 1928. — 6. W. Otto, Kulturgeschich- 
te des Altertums, Miinchen 1925. — 7. H. Weinstock, Antike 
Bildungsideale, Berlin 1925, 


1. Graikų gyvenimo charakteristika 


Graikijos kultūra stovi Europos istorijos pradžioje. Tai 
mėra, kaip teisingai pastebi H. Franzas, tiktai laikinė, bet ir 
esminė pradžia. Tai yra toji, pasak Jaegerio, archė, tasai dva- 
sinis šaltinis, „į kurį krypsta kiekvienas naujas laipsnis, norė- 
damas susiorientuoti“:. Neveltui tas pats Jaegeris Europos 
kultūrą vadina helenocentrine*. Mūsų gyvenimas neturi nė vie- 
no žymesnio nario savo išsivystyme, kuris nebūtų vienokiu ar 
kitokiu būdu susietas su graikų kultūra, nebūtų buvęs graikų 
kultūros maitinamas ir įkvepiamas. Europos dvasia gimė Grai- 
kijoje. Europos gyvenimas, Europos kultūra visuotiniame žmo- 
nijos vyksme reiškia visiškai naują tarpsnį, ir šito tarpsnio 
užuomazgos išdygo Graikijos dirvoje. Graikai buvo pirmieji, 
kurie kultūrinės kūrybos vyksmą, nepaprastu vešlumu klestintį 
Rytuose, pasuko nauja linkme. Su šita linkme prasidėjo naujas 
žmonijos gyvenimo periodas ir su šita linkme prasidėjo Europa. 


1 Paideia I, 83 p. 
2 Op. cit. 13 p. 


65 


K. Joėlis yra pasakęs, kad „mes suprasime 
Hellados esmę, jos didybę ir josios ribas tiktai 
priešginybėje su Orientu““. Tai teisinga ir gili 
mintis. Pasukdama nauja linkme, negu Rytai, Graikija tuo pa- 
čiu pasidarė Rytų priešginybė ir šitoje priešginybėje atskleidė: 
savo esmę ir savo charakterį. 


Rytai ir 
Graikija 


Rytų gyvenimas priklauso kultūrinės kūrybos vyksmo mo- 
numentiniam* tarpsniui.Kol žmogus pasilieka pirmykštės kul- 
tūros periode, tol jo kūryba yra smulkmeniška. Čia dar nėra. 
nieko didingo, čia nematyti drąsių užsimojimų, čia žmogus dar 
lyg ir bijo parodyti kūrybinę savo galią. Todėl šio periodo kul- 
tūriniai laimėjimai yra smulkūs. Visos pirmykštės tautos pri- 
klauso šiam smulkmeniškos kūrybos periodui. Bet kai žmogus 
iš pirmykštės kultūros žengia į aukštąją kultūrą, kai gamtos: 
vaikas ir gamtos brolis virsta gamtos valdovu, jis pradeda kurti 
nepaprastai intensyviai ir nepaprastai drąsiai. Kūrybinių jėgų 
išsiveržimas pasidaro tiesiog nebeapvaldomas. Kūrybinė dvasia 
šiuo metu nebegali pasitenkinti. Ji siekia vis didesnių, vis 1a- 
biau imponuojančių kūrinių. Medžiagos kiekis čia pasidaro idė- 
jos reiškimo atrama. Šiuo metu atsiranda nepaprastų monu- 
mentinių kūrinių. Smulkūs laimėjimai žmogaus nedžiugina. 
Jis trokšta didingų pastatų. Visa šio meto kūryba įgyja savotiš- 
kos architektūros bruožų. 


Rytai kaip tik ir priklauso prie šios monumentinės kūrybos 
tipo. Tiesa, šitas tipas nėra charakteringas tiktai Rytams. Jo 
apraiškų mes randame ir kituose kontinentuose, ypatingai Ame- 
rikoje, Meksikos ir Peru civilizacijose. Vis dėlto Rytų kultūra šį 
monumentinį bruožą atskleidžia geriausiai. Jeigu kituose kon- 
tinentuose randami kultūros palaikai dar rodo nemažo ryšio su 
pirmykščia kultūra, tai Rytuose šitie ryšiai jau yra nutraukti. 
Žmogaus dvasia čia yra jau visiškai išsilaisvinusi iš pirmykš- 
tės nedrąsos, iš pasijungimo gamtai, iš smulkmeniškos kūrybos 
ir pradėjusi kurti nepaprasto didingumo kūrinių. Rytų kultūros 
monumentinis pobūdis yra charakteringiausia josios žymė. Vis. 
tiek ar mes imsime meną (šventyklos, dievų statulos, pirami- 


3  Wandlungen der Weltanschauung I, 34 p. Tūbingen 1928. 
+ Plačiau apie monumentinės ir apvaldytosios kūrybos tarpsnius; 
mano rašyta straipsnyje „Gamta ir kultūra“ (Logos 1—56 p. 1 nr. 1937). 
Čia šie tarpsniai yra tik paminimi ir trumpai charakterizuojami. 


66 


dės), ar mes imsime mokslą (teorinės sistemos, kaip Vedantos*, 
Sankhyos* filosofija), ar visuomeninį gyvenimą (imperijos, 
kastos), ar galop religiją (budizmas*, šintoizmas*) — visur mes 
rasime šį monumentinį bruožą. Visas Rytų gyvenimas yra pažy- 
mėtas didybės, nepaprastumo, impozantiškumo ženklu. Sai- 
kas, matas, proporcija, harmonija čia dar neturi tvirtos atra- 
mos, nes žmogaus dvasia dar nesugeba gamtinės medžiagos su- 
imti į griežtas formas ir šitomis formomis apreikšti savo idėją. 
Rytuose idėja yra reiškiama medžiagos kiekiu: juo didingesnė 
idėja, tuo jai reikalings didesnės masės: masės medžiagos, ma- 
sės žmonių, masės principų. 

Visai kitaip pasidarė Graikijoje. Graikuose kultūrinės kū- 
rybos vyksmas perėjo į naują tarpsnį: monumentinė kūryba 
virto apvaldytęja kūryba. Graikuose baigėsi Rytų didingumas, 
apsireiškiąs masės kiekiu, ir prasidėjo išvidinis didingumas, 
toji „tyli didybė“, kaip Winckelmannas charakterizavo graikų 
meną. Graikų kūrybinė dvasia nuo medžiagos savo dėmesį pa- 
suko į formą. Graikai savo idėjas reiškė ne masės kiekiu, ne 
didingais pastatais, bet formos tobulumu. Formos principas pa- 
sidarė jų kūrybos pagrindu. „Graikija, sako H. Franzas, yra 
aprėžtos formos, o ne beformių jausmų begalybės šalis“*. Graikų 
kūrybiškumas jau yra sąmoningas, ne toks impulsyvus ir in- 
stinktyvus, kaip Rytuose. Saikas ir matas jau valdo graikų gy- 
venimą. „Kūrybiškumas, apsireiškiąs ugningu intensyvumu ir 
sykiu kilniu susivaldymu, štai kas sudaro helenų prigimties po- 
linkius“, sako Th. v. Schaefferis“. 


Iš Rytų monumentalumo, iš jų linkimo į begaly- 
bę, į neapvaldytus tolius ir pločius kilo ir jų 
kultūros žymės, kurias K. Joėlis vadina masės, 
koncentracijos ir subordinacijos vardais". Rytų gyvenime le- 
miantis veiksnys yra masė, ne individas. Masinis principas yra 
ryškus visoje rytietiškoje kultūroje. Masė yra šios kultūros ob- 
jektas, bet sykiu ir subjektas. Individas čia pasineria ir lyg iš- 
tirpsta masėje. Buddos skelbiama nirvana arba išsinėrimas iš 
asmeninio gyvenimo kaip tik yra geriausias šio masiškumo sim- 


Masė ir 
asmuo 


5 Die Padagogik des griechischen und rėmischen Altertums, 253 p. 
in: Handbuch der Erziehungswissenschaft V T. 1 B. Miūnchen 1934, 

6 Kultur der Griechen, 14 p. Leipzig 1935. 

7 Plg. Op. cit. 31—84 p. 

bolis. Nirvana nėra išnykimas. Bet ji nėra nė toks gyvenimas, 
apie kurį būtų galima pasakyti, kad „Aš gyvenu“. Individas čia 
turi netekti savo individualumo ir sykiu gyventi, bet gyventi 
jau nebe savą, o masės gyvenimą, gyventi nežinant, kad gyve- 
ni. Tai yra simboliška visai Rytų kultūrai. Masė čia valdo viską, 
pradedant kasdieniniais santykiais, baigiant antgamtiniais prin- 
cipais. Dėl to Rytuose kultūrinis gyvenimas niekur nesireiškia 
asmeninėmis formomis, ir asmenybės šiam gyvenimui neatsto- 
vauja. Rytai turi puikaus meno, bet neturi žinomų menininkų. 
Rytai turi gilios filosofijos, bet neturi žinomų filosofų. Rytai 
turi visam pasauliui imponuojančių imperijų, bet neturi garsių 
valstybininkų. Net ir šiandieninė Japonija yra žinoma pasau- 
liui ne vienu kuriuo ar keliais valstybės vyrais, kaip Italija, Vo- 
kietija, Anglija ar Rusija, bet savo bevarde, nežinoma, nepa- 
vadinama jėga. Šitą jėgą reiškia ne vienas kuris asmuo, net ne 
imperatorius, bet visa masė: visa Japonija. Taip yra su visais 
Rytais. Juos valdė ir tebevaldo masė. Tą momentą, kai Rytuose 
atbus asmenybė, Rytai iš monumentinio kūrybos tarpsnio per- 
eis į apvaldytosios kūrybos tarpsnį. 


Graikuose asmenybė buvo atbudusi nuo pat jų kultūros pra- 
džios. Visa graikų kultūra yra sukurta po asmens ženklu. Visas 
jų gyvenimas buvo vienas didžiulis individualėjimo vyksmas. 
Helenizmo metu jis nuėjo net į individualizmą, kuris reiškė 
graikų kultūros išsigimimą. Bet net ir šitas faktas rodo, kad 
graikų gyvenimas ėjo ne masės, bet individo linkme. Joėlis gra- 
žiai sako, kad „graikai iš masės gabalų suformavo tipus ir as- 
menybes, lygiai kaip jie iš piramidžių išskaptavo kolonas““. 
Graikiškoji triada: poetas, valstybininkas ir išminčius, pasak 
Jaegerio?, valdė visą graikų kultūrą. Graikai turi ne tik meno, 
bet ir menininkų, ne tik mokslo, bet ir mokslininkų, ne tik filo- 
sofijos, bet ir filosofų. Jų visų mes šiandien žinome ne tik var- 
dus, kurie net filologiškai yra prasmingi, bet jų idėjos šiandien 
yra gyvos mūsų pasaulėžiūros srovėse. Asmeninio prado iškili- 
mas kultūriniame gyvenime Graikiją atskyrė nuo Rytų ir ją 
nuvedė kitu keliu. 


8 Op cit. 34 p. 
2 Plg. op. cit. 17 p. 

Masinis Rytų gyvenimo principas padaro, kad 
ten yra būtina griežta koncentracija, nes kitaip 
masė pavirstų palaida banda, kuri sugriautų 
visą gyvenimą. Šita griežta koncentracija sudaro antrą Rytų 
kultūros žymę. „Nors senosios imperinės Rytų kultūros, sako 
Joėlis, yra ir labai skirtingos savo struktūra, žmonių tipais ir 
savo dvasia, bet jose visose esama ekspansyvios statybinės dva- 
sios vistiek ar jos stato piramides, ar pagodas, ar babiloniškus 
bokštus... Šitas kultūras stumia atsidavimas aukštesnei tvar- 
kai, linkimas į vienybę, į absoliutumą, į amžinybę, į begalybę; 
tai yra nusilenkimas didingumui ir monumentalumui, kuris vis- 
ką apsupa ir sujungia. Todėl Rytai visa yra patikėję dangui, 
pasaulį ir gyvenimą visiškai panėrę religijoje, kad joje visa 
kūtų sujungta į vieną““?. Religinis ryšys Rytuose sudaro jun- 
yiamąją grandį tarp visų gyvenimo sričių ir palaiko Rytų gy- 
venimo koncentraciją. 


Koncentracija ir 
decentralizacija 


Graikuose šitos gyvenimo koncentracijos ne tik nėra, bet 
graikai instinktyviai prieš ją visais laikais kovojo, jeigu, kar- 
tais, kas nors bandydavo ją sudaryti. Ankstyvas graikų priėji- 
mas prie demokratijos valstybiniame gyvenime, atskirų kultū- 
vos šakų nepriklausomas išsivystymas kaip tik ir buvo jų kul- 
tūros decentralizacijos apraiškos. "Tiesa, Spartoje, atrodo, gy- 
venimas buvo palenktas valstybei, vadinasi, koncentruotas. Bet 
šitoji spartiška koncentracija turėjo visai kitokios prasmės, 
negu Rytuose. Spartoje valstybinė koncentracija buvo tiktai 
priemonė atskiram individui išsivystyti. Sparta valstybinėmis 
priemonėmis stengėsi išugdyti gerą pilietį ir gerą karį. Spartos 
valstybė rėmėsi ne mase, bet piliečių sąmoningumu, jų išsiauk- 
lėjimu ir jų sugebėjimais. Gerų individų atranka buvo Spartos 
gyvenimo principas. "Todėl ir koncentracija čia buvo daugiau 
išviršinė. Atėnuose net ir tokios koncentracijos nebuvo. Apskri- 
tai, graikų gyvenimas išsivystė ne vienu kuriuo pavidalu, bet 
daugeliu atskirų tipų ir šakų. Kaip įvairi buvo graikų gyvena- 
moji aplinka, taip įvairus buvo ir jų gyvenimas. Religiją graikai 
fabai vertino. Bet religinis principas graikuose nebuvo koncen- 
tracinio pobūdžio. Religija jiems buvo lyg koks šaltinis, kuris 
iš vidaus, nejaučiamai maitino kūrybines jų pastangas. Ji ne- 
buvo jiems išviršinis gyvenimo ryšys, gyvenimo jungtis, kaip 


10 Op. cit. 80 p. 

Rytuose. Graikų gyvenimas nebuvo perkeltas į antgamtę, bet 
vyko šioje žemėje. Graikų kultūra esmingai yra šios žemės kul- 
tūra. Graikai ne žmogų formavo pagal dievus, bet dievams su- 
teikė žmogiškų ypatybių, žmogiškųjų silpnybių ir net nuodėmių. 
Graikų gyvenimas buvo antropocentrinis. 


Rytų koncentracija yra galima tiktai pagal 
subordinacijos principą, kai vienas nusilenkia 
kitam, vienas kitam paklūsta, vienas kito yra 
valdomas. Dėl to Rytai išdirbo visą eilę subordinacijos laipsnių. 
Jie sudarė kastas ir luomus, jie aptvėrė šituos luomus neperžen- 
giamomis sienomis, jie sudarė turtingą ceremonialą santykiams 
šeimoje ir visuomenėje. Rytuose, sako Joėlis, „viskas yra pri- 
klausoma, viskas surišta, viskas fiksuota, numeruota, visi tiki, 
visi klauso ir jungiasi į tvirtas eiles. Ten viešpatauja skaičius 
ir raidė, registeris ir kalendorius, rubrika ir tabelė, schema ir 
kanonas, taisyklė ir įstatymas, ritas ir ceremonija, laipsnis ir 
kasta, rangas ir titulas griežtoje subordinacijoje““*. Tylus klus- 
numas, greitas įsakymo įvykdymas, nusilenkimas be kritikos, 
be refleksijos yra subordinacijos žymės ir sykiu Rytų gyveni- 
mo bruožai. 

Graikams šitoks gyvenimas yra visiškai svetimas. ,„Lais- 
vas graikas, sako Joėlis, atmeta luominę subordinaciją, jis išsi- 
vaduoja iš potentatų ir hierarchų, jis nežino jokios kunigų kas- 
tos, jokios propagandos, jokių dogmų ..., jokių neprieinamų 
misterijų ...; jis, kaip savo namo viešpats, pats sau yra kuni- 
gas, jis meta šalin visus papuošalus, visas valstybines uniformas 
ir Rytų drabužius ir žengia į gyvenimo areną tiktai, kaip žmo- 
gus, kaip pirmasis, atvira dvasia ir Oriento pasibaisėjimui — 
nuogų kūnu“? Vietoje subordinacijos graikas skelbia laisvę 
ir žmogiškosios vertės pripažinimą. Dėl to graikuose nebuvo 
luomų ir kastų. Visi helenai jiems buvo lygūs. Jeigu jie skelbė, 
kad vergija yra gamtos įstatymas, tai tik dėl to, kad vergai 
jiems buvo mažiau žmones. Bet savo heleniškojo gyvenimo jie 
neskaldė į rangus ir titulus. Gili žmogiškosios demokratijos 
mintis buvo įsišaknijusi graikų dvasioje. 

Šitos graikų ir Rytų gyvenimo priešginybės parodo, kad 
iš tikro Europos gyvenimas, kuris visados atstovauja apvaldy- 


Subordinacija 
ir laisvė 


11 Op. cit. 33 p. 
12 Op. cit. 35 p. 


tosios kūrybos tipui, kuris reiškiasi asmens, decentralizacijos 
ir laisvės principais, savo šaknis turi graikų kultūroje. Graikai 
pagimdė Europą, ir todėl jų dvasia yra gyva visuose Europos 
kultūros laimėjimuose. Tiesa, naujos tautos įnešė į Europos gy- 
venimą savų vertybių. Jos pastatė Europos kultūros rūmą, jos 
gal būt jį ir sugriaus. Bet pamatų forma visados apibrėžia pa- 
stato formą, ir pamatai paprastai išlieka net ir griūvėsių krū- 
voje. 


2. Graikų ugdymo principai 


Charakterizuoti graikų ugdymo pagrindus nėra lengva jau 
“ik dėl to, kad graikų gyvenimas, tuo pačiu ir ugdymas, buvo 
labai įvairus. Graikų kultūra, priešingai masiškam Rytų gyve- 
nimui, stengėsi išsivystyti savarankiškais tipais. Todėl ir ug- 
dymas čia nebuvo vienalytis. Paideia*, kuri valdė visą graikų 
gyvenimą, čia reiškėsi labai skirtingomis formomis. Atėnų ug- 
dymas buvo kitoks, negu Spartos. Pythagoras kitaip suprato ug- 
dymą, negu sofistai arba Sokratas. Net tos pačios ugdomosios 
gėrybės, kaip muzika arba gimnastika, nevienodai buvo verti- 
namos. Spartietis, pavyzdžiui, į jas žiūrėjo daugiau praktiniu 
atžvilgiu, tuo tarpu atėniečiui jos daugiau tarnavo bendram 
žmogaus nuteikimui. Vis dėlto, nepaisant šitų skirtybių, graikų 
ugdymas turi bendrą pedagoginį ethos, kuris visą helenų tautos 
ugdomąjį darbą sujungia į vieną savotišką tipą ir jį žmonijos 
istorijoje išskiria iš kitų tipų. 


Ugdymo mintis graikų gyvenime buvo centrinė. 
Galima būtų graikų kultūrą pavadinti pedo- 
centrine, ir šitame pedocentrizme matyti pasau- 
linę helenų misiją. Graikas, sako Jaegeris, „juo toliau žengė 
savu keliu, tuo labiau jam aiškėjo jo sąmonėje visados dabarti- 
nis tikslas, kuriam jis skyrė save ir savo gyvenimą, būtent, 
aukštesnio žmogaus formavimas. Ugdymo mintis jam atrodė 
išreiškianti kiekvieno žmogiškojo grūmimosi prasmę. Ji pasi- 
darė jam žmogiškosios bendruomenės ir žmogiškojo individo 
egzistencijos pateisinimu“*3. Visas graikų gyvenimas buvo pa- 


Paideios 
centriškumas 


13 Op. cit. 5 p. 

lenktas ugdomajai idėjai. Žmogaus formavimas buvo vieninte- 
lis sau tikslas, o visa kita buvo tiktai priemonės šiam tikslui. 
„Graikų gyvenimo sąranga, sako H. Franzas, kaip jokia kita, 
remiasi ugdymo minties totalumu: mokslas ir menas, šventės 
ir žaidimai, bendruomenės veiksmai ir kultas nėra sau tikslaš, 
bet yra palenkti pedagoginiam tikslui“'*. Aukštesnio žmogaus. 
Tormavimui tarnavo valstybė, religija, filosofija ir mokslas. 
L. Grasbergas ne be pagrindo pastebi, kad „visa heleniškoji. 
įstatymdavystė išėjo iš ugdymo, iš reikalavimo gerbti dievus, 
Klausyti tėvų, globoti senesniuosius. Senosiose respublikose įsta- 
tymai buvo daug labiau susiję su doriniais papročiais, negu 
šiandien; jie gali būti laikomi ugdymo pratęsimu ir atbai- 
gimu“'5, 


Šitoks graikų nusistatymas ugdymo atžvilgiu buvo visiškai 
sąmoningas. Aristotelis teigė, kad geriausia priemonė išlaikyti 
valstybės tvarkai ir išvengti sąmyšių yra ugdymas. Platonas 
sakė, kad ugdymas užima pirmą vietą tarp didžiausių gėrybių, 
kurios yra žmonėms suteiktos. Vadinasi, patys graikai žinojo 
savo paideios centriškumą ir aplinkui pedagoginę idėją jie tel- 
kė visas savo gyvenimo sritis. Jų ugdymas buvo daugiau jų va- 
lios padaras, o ne gamtinės ir kultūrinės aplinkos rezultatas. 
Netiek gamtinės ir kultūrinės gėrybės auklėjo graikų jaunimą, 
kiek sąmoningas atskirų asmenų noras ir jų darbai. „Tikrieji 
graikų prasme paideios palaikytojai, sako Jaegeris, buvo ne 
nebylūs skulptoriaus, tapytojo ir architekto menai, bet poetas 
ir muzikas, filosofas ir valstybininkas“““. Tai reiškia, kad peda- 
goginė įtaka graikuose ėjo ne tiek iš vad. gyvenimo, kas ypa- 
tingai ryšku, kaip matysime, romėnų ugdyme, kiek iš asmeni- 
nio principo, kuris persunkė visą graikų gyvenimą. Čia pirma- 
eilės reikšmės turėjo ugdymo veikėjai, bet ne ugdymo veiksniai. 


Toksai visos kultūros sutelkimas aplinkui ugdymą tu- 
rėjo didelės reikšmės ir pačiai kultūrai. Graikija pagimdė 
daugybę nepaprasto kūrybiškumo genijų, kurių atsiradime 
didelę dalį turėjo ir graikiškasis ugdymas. P. Barthas pa- 
stebi, kad „tam tikrą dalį tiekos kūrybinių dvasių pagim- 


14 Op. cit. 250 p. 
15 Cit. H. Franz, op. cit. 256 p. 
16 Op. cit. 18 p. 


dyme tikrai turėjo ir heleniškas ugdymas, kuris, nukreip- 
tas, į sugebėjimų lavinimą, buvo pasidaręs kūrybos mo- 
kykla““". Sąveika tarp ugdymo ir kultūros tuo būdu grai-- 
kams buvo labai laiminga. "Ugdymas lenkė kultūrą savo 
reikalui ir sykiu išauklėjo nepaprastai reikšmingų kultū- 
ros kūrėjų. Paideia kildino kultūrą, o kultūra savo žymė- 
mis atsispindėjo graikų paideioje. 


Visuomenišku- Šalia paideios centriškumo eina antras prin- 
mas cipas, kuris apsprendė graikų ugdymą ir kuris 
buvo kilęs iš graikų kultūrinio gyvenimo, būtent, visuomenišku- 
mas. Graikas esmingai buvo visuomeninis žmogus. Aristotelis, 
apibrėždamas žmogų, kaip zoėn politikėn, išreiškė ne tiek ap- 
skritai visuomeninį žmogaus linkimą, kiek graikiškąsias pažiū- 
ras į žmogų. H. Franzas ne be pagrindo teigia, kad „graikiška- 
sis žmogus pirmoje eilėje buvo hoplitas*, vadinasi, bendruome- 
nės narys viešojo gyvenimo tarnyboje, o tik antroje vietoje jis. 
priklausė šeimos rateliui“'*, Tai nereiškia, kad individas grai- 
kuose buvo pajungtas masei, kaip Rytuose. Anaiptol. Graikas 
buvo laisvas žmogus, sąmoningas, apsisprendęs. Masės slėgimo 
jis nejautė ir masiniam principui netarnavo. Bet jis buvo vals- 
tybinio—visuomeninio nusiteikimo žmogus. Jis gyveno ir dirbo: 
bendruomenei, kaip aukštesnio buvimo formai, semdamasis jė- 
gos ir įkvėpimo iš šitos formos. Jaegeris teisingai pastebi, kad 
graikų dvasios įsišaknijimas į bendruomenę suteikė jiems stip- 
rybės, ir tie idealai, kuriuos jie realizavo savo kūryboje, buvo 
laimėti iš antiindividualinio gyvenimo. „Žmogus, sako Jaege- 
ris, kurio vaizdas atsiskleidžia didžiųjų graikų kūriniuose, yra 
politinis žmogus... Didieji graikų veikalai yra nepaprasto vals- 
tybinio nusiteikimo paminklai“??. Kaip tik dėl to, kad graikas 
pergalėjo masės principą, jis įsijungė į visuomenę. 


Šitas visuomeninis graikų gyvenimo ir nusiteikimo charak- 
teris įspaudė savo žymių visam graikų ugdymui. Graikiškoji 
paideia pasidarė apspręsta visuomeninio principo. Jeigu ugdy- 
mo mintis buvo pastatyta graikų gyvenimo centre, aišku, ji ne- 
galėjo būti palikta atskirų individų valiai ir nuožiūrai. Ugdy- 

17 Geschichte der Erziehung, 118 p. 

18 Op. cit. 255 p. 

19 Op. cit. 16 p. 

mas graikams buvo per daug rimtas, pasak Platono, tiesiog die- 
viškas dalykas, kad jis būtų buvęs patikėtas privatinei inicia- 
tyvai. „Graikų ugdymas, sako Jaegeris, nėra suma privatinių 
pastangų ir institucijų, kurių tikslas būtų sau pačiam pakan- 
kamas individo tobulinimas““. Šitaip ugdymą suprato. tik 
smunkančio graikų gyvenimo teoretikai. Ankstybajame ir kla- 
sikiniame graikų kultūros tarpsnyje ugdymas buvo visuomeni- 
nis ir viešas dalykas. Visuomenės, susiformavusios valstybės 
pavidalu, vaidmuo buvo pirmaeilis. ,„Graikiškasis žmogaus for- 
mavimas, sako Franzas, aukščiausią formą ir prasmę gavo per 
valstybę“*!. Graikiškoji valstybė buvo aukščiausias žemiškojo 
gyvenimo laipsnis, aukščiausia ir tobuliausia jo forma. Ji pa- 
laikė religiją, ji skelbė įstatymus dorovei apsaugoti, ji todėl ap- 
sprendė ir ugdymą. Iš visų pedagoginių veiksnių visuomeninėje 
plotmėje graikų ugdyme didžiausios reikšmės turėjo valstybė. 
Tiesa, nevisur valstybės vaidmuo buvo vienodas. Spartoje jis 
buvo labai ryškus. Čia valstybė kišdavosi net į tokius dalykus, 
kaip muzikinės tonacijos parinkimas. "Tuo tarpu „Atėnuose ug- 
dymas daugiau buvo laisvas. Bet charakteringa yra ne tai, kiek 
valstybė toli kišosi į ugdymo praktikas, bet tai, kad graikai pa- 
tys ugdymą laikė visuomeniniu viešu dalyku, kad kiekvienas 
ugdytojas jautėsi atliekąs visuomeninę pareigą ir vykdąs vals- 
tybinę funkciją, net jeigu valstybė jo ir nekontroliuotų, net jei- 
gu jis valstybei nebūtų formaliai atsakingas. Šitas pedagoginio 
visuomeniškumo nusiteikimas simboliškai pasirodo ir tokiame 
Takte, kad ilgus laikus graikai neturėjo mokykloms trobėsių : 
mokoma būdavo aikštėse ir gatvėse, tarytum dėl to, kad kiek- 
vienas galėtų pamatyti, kaip dirbamas pedagoginis darbas. 


Trečias principas, kuris valdė graikų ugdymą, 
Religiškumas buvo religinis principas. Religija graikų gyve- 

nime turėjo didelės reikšmės. Net ir sofistų 
metu ji dar nebuvo praradusi savo įtakos. Juk ir Sokratas tarp 
kito ko buvo apkaltintas mokąs jaunimą nebegerbti dievų. Grai- 
kai turėjo dievų arba deivių visoms gyvenimo sritims. Nenuos- 
tabu, kad šitoks visuotinis gyvenimo sureliginimas turėjo at- 
sispindėti ir ugdyme. Jau pats ugdymas buvo laikomas ne tik 
visuomenine, bet ir religine pareiga. Taip pat žmogaus sufor- 


20 Op. cit. ibd. 
21 Op. cit. 251 p. 

mavimo ir išauklėjimo atramos buvo ieškoma religijoje. Cha- 
rakteringi yra šiuo atžvilgiu Sokrato amžininko Kleinias žo- 
džiai: „Reikia, sako jis, iš pradžios mokyti jaunimą gerbti die- 
vus ir įstatymus, nes žmogaus kūryba ir gyvenimas savo atra- 
mą ir vairą randa pamaldume ir įstatymų pagarboje“?2. Be to, 
religija graikuose buvo valstybinis dalykas. "Todėl ji tiesiog 
įstatymais buvo įsakoma praktikuoti, o dievų garbinimas buvo 
valstybinės jurisprudencijos reguliuojamas. Visa tai padarė, 
kad religija įėjo į ugdymo pagrindus ir tapo vienu iš apspren- 
džiamųjų graikiškos paideios principų. 

Specialaus religinio auklėjimo graikai neturėjo. Jaunimas 
gaudavo religinių žinių ir įsigyvendavo į religinius dalykus, sy- 
kiu su suaugusiais atlikdamas religines praktikas. Kaip Romoje 
vyriškasis jaunimas išmokdavo politinių ir visuomeninių da- 
lykų, su tėvu dalyvaudamas Forume, taip graikuose jaunimas 
būdavo įvedamas į religiją kulto ir apskritai religinių praktikų 
metu. Platonas mums yra palikęs žinių, kaip vaikai išmokdavo 
veliginių dalykų. Jis sako, kad vaikai girdi, kaip tėvai meldžiasi 
į dievus už juos ir už save, mato, kaip helenai ir barbarai klau- 
pia prieš dievų statulas rūpesčiuose ir laimėje, saulei arba mė- 
nuliui tekant ir leidžiantis“. Be to, jaunimas dalyvaudavo pro- 
cesijose, šventėse, kurios jam būdavo išaiškinamos, atskleidžiant 
jų prasme ir pobūdį. Pačios profaninio lavinimo priemonės bu- 
vo ankštai sujungtos su religiniais dalykais. Muzikos kilmė ir 
jos išsivystymas buvo siejamas su dievais (Apolonu ir Diony- 
zu), gimnastikos ir orchestikos mokyklos buvo papuoštos dievų 
ir mūzų statulomis. Gausi graikų mitologija, mokyklose skai- 
tomi epai taip pat religiškai nudažydavo visą pedagoginį darbą. 
Tuo būdu ir-be specialaus religinio auklėjimo graikų jaunimas 
buvo išauklėtas religiškai. Religija graikuose buvo ne ugdoma- 
sis objektas, bet ugdomasis principas, kuris persunkė visus ki- 
tus objektus, visas ugdymo sritis ir patį ugdomąjį veiksmą. 


3. Graikų ugdymo žymės 
Savotiškas graikų gyvenimo ir jų pasaulėžiūros pobūdis ne 
+ik palenkė ugdymą visuomeniniam ir religiniam principui, ne 
22 Cit.-O. Willmann, Pythagoreische Erziehungsweisheit, 99 p. 
Freiburg. 
23 Plg. Nomoi, 10. 

tik pastatė jį graikiškosios kultūros centre, bet sykiu įspaudė 
jam savotiškų žymių, kurių nerandame kitų tautų ugdyme. 


Visų pirma reikia pastebėti, kad graikų ug- 
dymas buvo bendrinio pobūdžio. Tai buvo vie-- 
nas ištisas bendrasis lavinimas. Specialaus profesinio lavinimo 
graikai neturėjo, jo nemėgo ir nevertino. Ruošimasis kokiai 
nors profesijai, kokiam nors amatui graikams buvo žemas daly- 
kas. ,,Ugdymas, teisingai pastebi O. Willmannas, turėjo būti 
ne įrankis ir ne prisirengimas, bet žmogaus papuošalas ir pa- 
gražinimas"**. Bandymas lavintis kokiam nors aprėžtam rei- 
kalui graikams atrodė nevertas laisvo žmogaus garbės. Tai da- 
ryti galėjo tik vergai. Dar labiau žemas dalykas graikams bu- 
vo ką nors iš ugdymo pelnyti. Todėl graikuose pedagoginis dar- 
bas paprastai nebuvo apmokamas. Pasakojama, kad kai vienas 
Euklido mokinys paklausė savo mokytoją, kokia jam bus iš. 
mokslo nauda, Euklidas kreipėsi į savo tarną, sakydamas: 
„Duok jam pusę drachmos, nes jis nori, kad mokslas duotų pel-- 
no“. Todėl kai sofistai pradėjo imti už jų duodamas pamokas pi- 
nigus, jie susilaukė daugelio papeikimo ir pajuokos. Graikai ge- 
rai suprato, kad ir mokymas ir mokymasis turi būti atliekamas 
idealiniais sumetimais, kad naudos momentas čion nedera. 
Bendrinis graikų ugdymo pobūdis graikus ne tik atgrasė 
nuo specialaus lavinimo, bet sykiu neleido net ir bendrojo lavi- 
nimo dalykų paversti kokio nors virtuoziškumo priemonėmis. 
Graikų gimnastika anaiptol neturėjo tikslo išugdyti atletų ar 
gerų sportininkų. Jos paskyrimas, kaip netrukus matysime, 
buvo kitoks. Graikų muzika nebuvo skiriama muzikams pa- 
ruošti. Graikų orchestika nelavino balerinų ir šokėjų. Graikai 
mažiau kreipė dėmesio, kad jaunimas ko nors išmoktų, bet dau- 
giau, kad jaunimas mokytųsi jo dvasiai reikalingų dalykų. For- 
malinis žmogaus dvasios apsprendimas lavinamųjų gėrybių ly- 
timis čia buvo aiškioje persvaroje, palyginus jį su materialiniu 
lavinimo momentu arba su žinių įsigijimu. Graikams buvo 
svarbu mokytis, bet ne išmokti. Ypatingai šitą formalinį mo- 
mentą savo pedagoginėje teorijoje yra pabrėžęs Aristotelis. 


Bendrumas 


Antra graikų ugdymo žymė yra visuotinis j0 po- 
Visuotinumas pobūdis. Nerengdamas žmogaus kokiam nors 
konkrečiam darbui ar pašaukimui, graikų ug- 


24 Didaktik als Bildungslehre, 113 p. Freiburg i. Brsg. 1923. 

dymas rūpinosi išugdyti visas žmogaus prigimties galias ir sy- 
kiu apimti visas gyvenimo sritis. „Graikija, sako Franzas, ne- 
žino jokio vienašališko specialistų rengimo ir jokio vienašališko 
specialaus lavinimo. Ji visą gyvenimą jungia į vieną nuostabų 
ugdymo totalumą: muzika ir gimnastika susijungia orchesti- 
koje, gramatika ir poezija susilieja retorikoje, mokslas ir me- 
nas, valstybės valdymas ir kulto praktikos, šventės ir lenktynės, 
kultūra ir ugdymas susiskirsto ir susijungia į aukštesnę pras- 
mingą gyvenimo vienybę. Paideia darosi visuotinė, visus gy- 
venimo laipsnius, visas gyvenimo institucijas ir gyvenimo gėry- 
bes apimanti ugdymo sąvoka“*. Graikas iš gyvenimo neišsky- 
rė nė vienos srities, kurio paideia nebūtų palietusi. Todėl visos 
šios sritys, kaip matėme, buvo padarytos priemonėmis aukštes- 
niam žmogui formuoti. 

Visuotinis graikų ugdymo pobūdis yra žymus ne tik jo 
santykiuose su gyvenimo sritimis, bet ir su žmogaus prigimties 
galiomis. Jis apėmė ne tik visą gyvenimą, bet ir visą žmogų. 
Graikiškoji paideia stengėsi, kad žmogaus prigimtis būtų išvys- 
tyta harmoningai, kad tarp atskirų josios pradų būtų įvestas 
sutarimas ir sugyvenimas, kad visas žmogus būtų išlavintas, 
sveikas, gražus ir kilnus. Sielai lavinti graikai buvo sujungę 
grožį ir gerumą į kalokagathios* sąvoką. Jaegeris pastebi, kad 
„pirmykščiam graikų mąstymui yra charakteringa, jog estetiš- 
kumas nebuvo atsiskyręs nuo etiškumo““. Šios dvi sąvokos 
sudarė organišką vienybę, ir gražaus gerumo idealas turėjo 
būti įdiegtas į graiko sielą. Kūnui lavinti graikai judėsį jungė 
su garsu ir ritmu. Graikų gimnastika nebuvo įmanoma be mu- 
zikos, o muzika buvo negalima be žodžių. Platonas muziką tie- 
siog vadina dainuojamąja poezija. Tuo būdu graikai savo ug- 
dymo sistema apėmė visus žmogaus būtybės pradus ir visus 
juos stengėsi perskverbti gražiu gerumu. Tik šitoks univer- 
salinis lavinimas galėjo graikams duoti tokių pilnutinių asme- 
nybių, kokių sutinkame jų kultūroje. 

Trečia graikų ugdymo žymė yra asmeninis j0 
Asmeniškumas pobūdis. Jeigu graikams ugdymas buvo žmo- 
gaus papuošalas ir pagražinimas, tai šitas pa- 
puošalas negalėjo likti tiktai paviršiuje. Jis turėjo pasiekti 


25 Op. cit. 253 p. 
26 Op. cit. 63 p. 

žmogaus asmenybę, turėjo ją formuoti ir ją lavinti. Graikai 
tikėjo, kad ugdymas yra vienintelis dalykas, kuris suteikia žmo- 
gui nežlungančių vertybių. Žmogus gali visa prarasti, bet ką 
jis įsigijo ugdymu, tas pasilieka visados. Demokritas net tei- 
gė, kad ugdymas suformuoja žmoguje antrą prigimtį. Ugdy- 
mas graikams buvo giliai asmeninis dalykas. Asmenybės for- 
mavimas, žmogaus vidaus pertvarkymas čia buvo pagrindiniai 
ugdymo uždaviniai. Ugdymas, kaip asmenybės formavimas, 
pasak graikų, duoda žmogui išvidinę atramą, suteikia jo dvasiai 
judrumo ir gyvumo, jo minčiai turinio ir ryšingumo. Dėl to 
apie neišugdytus žmones graikai sakydavo, kad jie klaidžioją, 
kaip svetimtaučiai miesto gatvėmis arba kad jų gyvenimas 
esąs panašus į sapną“. 


Asmeninis graikų ugdymo pobūdis reikalavo, kad ugdymas 
būtų laisvas dalykas. Prievarta niekas graikams neturėjo būti 
lavinamas. "Tai, graikų supratimu, žemino ir laisvą žmogų ir 
patį ugdymą. Aristoxenas pastebi, kad „tikras menų ir mokslų 
mokymas yra tik laisvas ir tik jis pasiekia tikslą; priverstinis 
yra blogas ir netikslingas““. Platonas taip pat teigia, kad 
„ „laisvasis jokio mokslo negali mokytis, kaip vergas. J eigu kū- 
no užsiėmimai yra priverčiami, kūnas tą patį laimi, kaip ir lais- 
vai veikdamas. Bet sieloje nepasilieka joks priverstas žinoji- 
mas“?. Todėl, kaip matysime vėliau, svarbiausia graikų ugdy- 
mo priemonė buvo skatinimas, sujungtas su lenktyniavimu, su 
žadinimu noro būti pirmuoju. Graikai skatino jaunimą moky- 
tis ne tiek prievarta ar bausmėmis, kiek garbės žadinimu. Ši- 
tas faktas taip pat rodo aukštą asmenininio prado pajautimą 
ugdymo darbe. 

Graikų ugdymo laisvė apsireiškė net iš viršaus. Graikų 
kultūros žydėjimo metu ugdymas kratėsi pastoviomis ir orga- 
nizuotomis formomis. Jis stengėsi net savo planuose ir siste- 
moje būti laisvas. Graikai daugiau pasitikėjo atskirų ugdy- 
tojų pedagoginiais gabumais, negu sistema ir organizacija. 
Pastovesnių formų graikų ugdymas įgijo tik jų kultūros smu- 
kimo metu. 


27 Plg. O. Willmann, op. cit. 114 p. 
28 Cit. O. Wilmann, op. cit. 114 p. 
29 Der Staat, 256 p. deutsch v. A. Horneffer, Leipzig, Kroner. 

II. Graikų ugdymo praktika 


Turinys: 1. Graikų ugdymo turinys. — 2. Graikų ugdymo 
būdai ir priemonės. — 3. Graikų ugdymo tipai. 

Literatūra: 1. K. Barkauskas, Graikų ugdymas: Lietu- 
vos Mokykla, 1928, 1929, 1930, 1981. — 2. E. Drerup, Erziehung und 
Unterricht im griechischen Altertum, Eichstūdt 1918. — 3. E. Dre- 
7up, Auklėjimas ir mokymas graikų senovėje: Lietuvos Mokykla, 
1921. — 4. Exarchopulos, Das athenische und spartanische Erzie- 
hungswesen in 5. und 4. Jahrhundert, 1909. — 5. P. Girard, L'ėdu- 
cation athėnienne au V et IV siecle, Paris 1889. — 6. F. Malir, 
Geist und Wort der Familienerziehung im Altertum, Minchen 1928. 
— 7. K. Miller, K6rpererziehung der jungen Griechen, Gėttingen 
1926. — 8. W. Spiegel, Die Bedeutung der Musik fūr die griechische 
Erziehung, Erlangen 1910. — 9. H. Beckley, Aus dem griechischen 
Schulwesen, Miinster i. W. 1928. 


1. Graikų ugdymo turinys 
a. Gimnastinis lavinimas 


Gimnastinis lavinimas yra pirmutinis ir seniausias graikų 
ugdymo elementas. Jo kilmė yra praktiška: graikai pirmykš- 
čiais savo gyvenimo laikais buvo gana karinga tauta, todėl jai 
rūpėjo išauklėti savo piliečius gerais kariais. Gimnastika šiam 
veikalui buvo tinkama priemonė. Štai kodėl ji graikų ugdyme 
visų pirma ir įsigalėjo. Bet vėliau graikų gimnastika neteko 
šio siaurai karinio pobūdžio ir buvo organiškai įglausta į visą 
ugdymo sistemą. 


Graikų gimnastikos prasmė jų kultūros kles- 
tėjimo metu buvo idealinė. Tiktai Sparta ligi 
vėlyvų amžių išlaikė karinį gimnastikos pobūdį. Bet visur ki- 
tur gimnastikai buvo duota kita, daug gilesnė prasmė. Gimnas- 
tika graikuose turėjo prisidėti prie aukštesnio žmogaus forma- 


Prasmė 

vimo ne tik todėl, kad ji lavina kūną, bet ir todėl, kad judesys, 
graikų supratimu, savotiškai nuteikia ir sielą. „Gimnastika, sa- 
ko H. Franzas, tarnavo ne tik sportiniam kūno užgrūdinimui ; 
ji kūrė ne tik harmoningą išviršinio pavidalo ir apvaldytų kūno 
judesių grožį, bet ji auklėjo ir charakterį. Drąsa, atsparumas 
baimei, klusnumas, apsivaldymas, draugiškumo dvasia, asme- 
uybės jausmas yra reikšmingi doriniai josios rezultatai“. Štai 
kodėl graikai gimnastiką esmingai jungė su muzika. Jie gerai 
suprato, kad sveiką, stiprų ir gražų žmogų galima išugdyti tik 
tada, kai abu žmogaus pradai — kūnas ir siela yra ugdomi 
sutartinėje. Todėl šitos sutartinės principo graikai nelaužė nė 
gimnastikoje. Su gimnastiniais pratimais jie organiškai susie- 
jo muziką, kaip jų supratimu tobuliausią priemonę sielai ug- 
dyti. Todėl graikų fizinis lavinimas buvo sykiu ir dorinis ir es- 
telinis. Jame, kaip ir visur kitur, graikai stengėsi realizuoti 
kalokagathios idėją. 


Toksai psichofizinis graikų gimnastikos pobū- 
dis padarė, kad gimnastinėmis savo pratybomis 
graikai iš tikro pasiekė nuostabios kūno harmonijos jo išvaiz- 
doje ir jo judesiuose. Graikų statulos rodo, kad jų kūnai buvo 
nepaprastai gražiai išsivystę. Čia ne menininkai sukūrė ideali- 
nį kūno tipą, bet pasiekti fizinio lavinimo rezultatai įkvėpė me- 
nininkus marmore įamžinti graikiško kūno charakterį. — Gim- 
mastika taip pat turėjo didelės reikšmės graikų šokiui išsivystyti. 
'Orchestika buvo pastatyta ant gimnastikos. — Iš kitos pusės, 
gimnastika skatino higienos, medicinos, dietetikos išsivystymą, 
nes reikėjo kūną prižiūrėti, reikėjo jį saugoti nuo ligų, reikėjo 
jį tinkamai maitinti. Žodžiu, aplinkui gimnastiką telkėsi visas 
fizinis graikų gyvenimas, kuris turėjo nemažos reikšmės ir 
idealinei graikų kultūrai. 


Reikšmė 


Graikų gimnastika turi keletą savotiškų žymių, 
kurios ją skiria nuo kitų tautų ir nuo kitų am- 
žių gimnastikos. Visų pirma graikų gimnastika buvo organiš- 
ka ugdymo dalis. Ji nebuvo praktikuojama šalia ugdymo siste- 
mos, bet esmingai į ją įglausta. Gimnastika buvo susieta su 
visu ugdymo turiniu: su mūziniu lavinimu, su religiniu kultu, 
su orchestika. — Toliau, kaip jau buvo minėta, ji turėjo aiškų 


"Žymės 


1 Op. cit. 264 p. 

dorinį pobūdį. Ji tarnavo ne tik gražioms kūno formoms, bet ir 
sielos dorybėms įsigyti. Per ritmingus kūno judėsius ir siela 
turėjo pasidaryti harmoninga ir skaidri. — Galop graikų gim- 
nastika buvo visuomeninė. Visuomenis graikų ugdymo princi- 
pas apsireiškė ir gimnastikoje. „Gimnastika, sako H. Franzas, 
buvo ne tik mokomasis objektas, bet ligi pat smukimo laikų ji 
pasiliko ir bendruomeninė visos tautos funkcija. Seniai ir jau- 
nimas bendrai miklinosi aikštėse, ir dideliu susidomėjimu visa 
Graikija dalyvaudavo didžiųjų žaidimų gimnastikos laimėji- 
muose“?. — Graikų tad gimnastika yra charakteringa pedago- 
giniu, doriniu ir visuomeniniu pobūdžiu. 


Graikų gimnastika buvo labai įvairi. Vis dėlto 
šitoje pratimų įvairybėje galima suvokti pen- 
ketą svarbiausių ir labiausiai paplitusių rūšių: 

1. žaidimai, kurie graikuose buvo labai įvairūs: bėginė- 
jant, einant ratelių, mėtant sviedinį, vaizduojant atskirus kovos 
momentus. Graikai mėgo žaidimuose judėti, mėgo atvirą orą 
ir šviesą. Žaidimai uždaroje vietoje, reikalaują ilgesnio nejudė- 
jimo nebuvo mėgiami; 

2. plaukiojimas, kuris graikuose buvo visuotinis jau tik dėl 
to, kad pati geografinė graikų padėtis leido jiems naudotis kuo 
didžiausiais jūros pakraščiais. Platonas liudija, kad plaukioji- 
mas buvo toks pat visuotinis, kaip mokėjimas skaityti; 

3. pentathlonas arba penkiakovė, kuri sudarė graikų gim- 
nastikos centrą ir kuri susidėjo iš penkių elementų: a. bėgimo, 
b. disko sviedimo, c. jieties sviedimo, d. šokimo į tolį ir į aukš- 
tį, e. imtynių. 

4. kumščiavimasis arba mūsiškai boksas, kuris graikuose 
didesnio pasisekimo vis dėl to neturėjo; 

5. pankrationas arba laisvos rungtynės, kurios buvo lyg 
ir vidurys tarp imtynių ir kumščiavimosi. Iš jų vėliau išsivystė 
profesinė atletika, kurios mėgėjai imdavo pinigus už savo rodo- 
mus triukus ir todėl graikų buvo niekinami. 


Rūšys 


Gimnastiniams pratimams graikuose buvo ski- 
riamos tam tikros įstaigos, vadinamos gymna- 
sion. "Tai buvo aikštės, apsuptos trobėsiais, kuriuose būdavo 
kambarių nusirengti, išsitrinti kūną aliejumi, išsimaudyti. Čia 


Įstaigos 


2 Op. cit. 262 p. 

pat būdavo salės susirinkimams ir pasikalbėjimams. Prie gym- 
nasionų būdavo parkai, alėjos, papuoštos dievų ir didvyrių sta- 
tulomis. Tokių gymnasionų turėdavo kiekvienas miestas. Atė- 
nuose jų buvo net keli. Pratimus ir pamokas šiuose gymnasio- 
ba paidonomais. Atėnuose dar buvo gymnasiarchas, kuris tu- 
rėjo organizuoti šventes ir lenktynes. Šioms pareigoms būdavo 
renkami turtingiausi žmonės. Bendrai gimnastiką ir gymnasio- 
nus Atėnuose prižiūrėdavo dešimties sophronistų komisija, ren- 
kama vieneriems metams. 


b. Mūzinis lavinimas 


Mūzinis lavinimas taip yra vadinamas dėl to, kad jo 
objektai graikų buvo laikomi ypatingoje mūzų globoje. 
Kiekvienas objektas buvo pavestas atitinkamai mūzai, kuri 
jį saugojo ir prižiūrėjo. 


Mūzinis graikų lavinimas buvo, kaip prasmin- 
gai pastebi H. Franzas, gimnastinio lavinimo 
priešginybė ir sykiu jo papildas. Priešginybė jis buvo ta pras- 
me, kad jis buvo kreipiamas jau ne į žmogaus kūną, bet į žmo- 
gaus sielą. Papildas jis buvo ta prasme, kad graikiškąją kaloka- 
gathios idėją mūzinis lavinimas stengėsi realizuoti dvasiniame. 
žmogaus prade, vadinasi, stengėsi papildyti gimnastinio lavini-- 
mo darbą. Demokritas yra pasakęs, kad kūno grožis yra gyvu- 
liškas, jeigu jis nėra dvasios išraiška. Todėl graikai ir stengėsi 
mūziniu lavinimu apreikšdinti žmogaus dvasią. Mūzinio lavini- 
mo objektai turėjo padaryti, kad žmogaus siela prabiltų visuo- 
se jo darbuose, kad jo kūno grožis būtų ne gyvuliškas, bet žmo- 
giškas. ; 


Paskirtis 


Dėl to graikų mūzinis lavinimas buvo ypatingai nu- 
kreiptas bendrojo lavinimo linkme. Jo uždavinys buvo pa- 
rengti žmogų, kad jisai, pasak Willmanno, būtų imlus 
dvasinėms gėrybėms. Bet koks specialus išsimokslinimas. 
mūziniam lavinimui buvo ypatingai svetimas. ,,„Mūzinis 
lavinimas, sako Willmannas, yra dvasinio gyvenimo pa- 
gražinimas, kuris tinka laisvam žmogui; jis turi bendrinį 

pobūdį ir yra, kaip ir kunigiškas lavinimas, tolimas nuo 
mokslingumo““, 


Mūzinis lavinimas graikų ugdymo sistemoje 
apėmė tris pagrindinius elementus: 1. poeziją, 
į kurią sutilpo ir kalbos mokslas, 2. muziką ir 3. orchestiką arba 
šokio meną. 


Sudėtis 


L. Poežija 


mūziniame graikų lavinime užėmė pirmąją vietą. Apskritai ten- 
ka pastebėti, kad poezija graikų tautos gyvenime turėjo nepa- 
prastos reikšmės. Poetai graikams sukūrė mitologiją ir religiją, 
poetai palaikė graikuose tautinę sąmonę, iš poezijos graikai pir 
miausiai pradėjo mokytis filosofijos ir apskritai mokslo, poezi- 
joje glūdėjo pačios pirmosios ir svarbiosios graikų kultūros ir 
pasaulėžiūros šaknys. Todėl didelis poezijos vertinimas ugdyme 
buvo visai suprantamas ir natūralus. Be to, poezija graikuose 
nuolatos buvo siejama su religiniu kultu, su religinėmis miste- 
rijomis, su šventėmis ir su žaidimais. Šitoks visuotinis poezijos 
reikšmingumas padarė, kad ir mūziniame lavinime jai teko pir- 
moji vieta. 

Pirmykščiame graikų ugdyme poezija buvo tasai sinkreti- 
mis elementas, kuris apėmė ir kalbos mokslą, ir muziką, ir vi- 
suomenės mokslą, ir istoriją, ir mitologiją. Besimokydami poetų 
kūrinių, graikai tuo pačiu mokėsi visų kitų dalykų. Tik vėliau 
poezija atsiskyrė nuo kitų objektų ir atsistojo šalia jų, nors pa- 
čiame elementariniame lavinime ji dar ilgus laikus pasiliko vie- 
nintelis objektas. 


Iš visų poetų kūrinių graikai didžiausios reikš- 
mės teikė Homero epams: Iliadai ir Odisejai, 
„Graikai, pastebi O. Willmannas, garbino Homerą, kaip viso 
dvasinio jų gyvenimo pagrindėją“*. Jo poezija graikams at- 
skleidė aukštesnio gyvenimo perspektyvas. Nors didvyrių ir jų 
darbų tarpsnis jau buvo seniai praėjęs, bet graikams idealiniu 
pavidalu jis gyveno Homero veikaluose. Homeras mokė graikus 


Homeras 


3 Didaktik als Bildungslehre, 104 p. 
+ Op. cit. 101 p. 

praeities ir sykiu ateities, žadindamas juose heroiško gyvenimo 
nusiteikimą, kuris graikų dvasioje išsilaikė net ir didžiausio 
suburžuazėjimo metu. 


Bet yra ir kita išvidinė priežastis, kodėl Homeras 
visą tūkstantį metų buvo graikų gyvenimo formuotojas. 
W. Jaegeris pastebi, kad auklėjamosios reikšmės poezija 
turi tik tada, kai „joje prabyla estetinių ir etinių žmogaus 
galių visuma““. Kitoje vietoje Jaegeris sako, kad „auklė- 
jamosios įtakos gali turėti tik tokia poezija, kurios šaknys 
siekia gilesnius žmogiškosios būties sluogsnius, kurioje gy- 
vena ethos, aukštesnio polėkio nusiteikimas, žmogų įparei- 
gojąs žmogiškumo vaizdas““. Šitos Jaegerio minimos ypa- 
tybės kaip tik ir tinka Homero poezijai. Joje kaip tik pa- 
sireiškia toji pirmykštė estetiškumo ir etiškumo vienybė. 
Joje tikrovė yra vaizduojama aukštesnio idealo šviesoje 
ir pagal šitą idealą savaime formuojama. 


Homero poezijoje užsimezgė graikų gyvenimas, kuris vėliau iš- 
siskleidė tokiomis nuostabiomis formomis. Todėl mokydamiesi, 
deklamuodami ir dainuodami Homerą, graikai nejučiomis susi- 
siekdavo su pirmykščiomis savo gyvenimo užuomazgomis, su 
pirmykšte heleniškąja dvasia, su Hellados šaknimis, iš kurių 
jau buvo išaugęs pasaulinės reikšmės medis. 


Šalia Homero graikai mokėsi ir Hesiodo poezi- 
jos. Hesiodo vaikalai graikams atskleidė visai 
kitokią, bet nemažiau reikšmingą gyvenimo pusę. Homeras vaiz- 
duoja heroišką, aristokratišką gyvenimą ir žmogaus — aristo- 
krato formavime mato gyvenimo paskyrimą. Tuo tarpu Hesio- 
das vaizduoja darbo žmogų, ūkininką, kuris grumiasi su žeme 
ir kuriam taip pat reikia nemažiau heroizmo, kaip ir karingam 
aristokratui. Homeras parodė dvasios aristokratiškumo vertę. 
Hesiodas graikams atskleidė darbo vertę. Graikai iš Hesiodo 
suprato, kad aukštesnio žmogaus formavimui, tajai paideiai, 
kuri užėmė jų gyvenime centrinę vietą, reikalinga yra ne tik 
kova, bet ir darbas. "Todėl šalia Iliados ir Odisejos Darbai ir 
dienos turėjo didelės auklėjamosios reikšmės graikų gyvenime. 


Hesiodas 


„5 Op. cit. 64 p. 
6 Op. cit. 65 p. 

Be Homero ir Hesiodo graikai skaitydavo mo- 
kyklose dar Aischilo, Sofoklio ir Euripido tra- 
gedijas bei dramas. Kiek pirmieji du graikų poetai, kaip epikai, 
atskleidė graikams daugiau objektyvinę gyvenimo ir žmogaus 
pusę, tiek didieji tragikai parodė išvidinį žmogų su jo kančio- 
mis, kovomis, meile, viltimi ir neišvengiamu likimu. Tragikuose 
graikai papildė savo gyvenimo supratimą. Tuo būdu iš poezijos 
graikams kalbėjo visas gyvenimas ir visas žmogus. Graikų poe- 
tinis lavinimas buvo jiems tikra gyvenimiškumo ir žmogiškumo 
mokykla. 


Tragikai 


Su poezijos mokymu buvo susijęs pats elemen- 
tarusis skaitymo ir rašymo mokymas. Graikai 
labai anksti perėmė iš semitų rašmenis", juos patobulino ir nau- 
dojo savo kultūros reikalui. Mokytojas, kuris mokė plačiai su- 
prantamos gramatikos, apėmusios ne tik kalbą, bet ir literatū- 
rą, vadinosi grammatikės. Jo padėjimas Graikijoje nebuvo per 
daug geras. Žinant, kad už pedagoginį darbą dažniausiai nebū 
davo atlyginama, galima numanyti, kad tokių mokytojų pragy- 
venimas buvo gana skurdus. Taip pat dažnai nebuvo nė specia- 
lių vietų, kuriose gramatika būtų einama. Mokytojai dažnai mo- 
kydavo gatvėse, aikštėse, kur kiekvienas žioplys, pasak Theo- 
phrasto, galėjo kliudyti. Vis dėlto, nepaisant šių nevisai palan- 
kių sąlygų, graikai mokėjo skaityti ir rašyti. 


Gramatika 


2. Muzika 


graikuose turėjo nemažesnės reikšmės, negu 
poezija. Graikai tikėjo, kad muzika turi ypatin- 
gos, žmogų Žormuojančios galios. Ritmas ir harmonija, graikų 
nuomone, paliečią sielą, ją kultyvuoją ir keičią, jai suteikią pu- 
siausvyros ir takto. Muzikos reikšmė graikų buvo įvystyta net 
jų mitologijoje: Orphejus savo dainomis judinęs medžius ir u0- 
las, Amphionas savo muzika privertęs akmenis sueiti krūvon ir 
sudaryti Tebų sienas, Tyrtejus savo dainomis uždegdavęs spar- 
tiečius kovai, Thaletas savo dainomis išvadavęs Spartą iš pilie- 


Reikšmė 


7 Jau patys rašmenų pavadinimai yra labai panašūs: gr. alfa, hebr. 
alef, gr. beta, hebr. beth, gr. gama, hebr. gimmel, gr. delta, hebr. daleth 
t t. L 

tinių sąmyšių ir apsaugojęs ją nuo maro. Graikai tiek buvo įsi- 
gilinę į muzikos reikšmę žmogaus dvasiai, kad net atskiroms 
tonacijoms skyrė ypatingą vaidmenį. Dorinė* tonacija žmogų 
drąsinanti, fryginė* ir lydinė* švelninanti. Platonas manė, kad 
su tonacijos pakeitimu turįs ateiti ir valstybės konstitucijos pa- 
keitimas. Graikai tikėjo, kad dorėnų kolonijos Sicilijoje smuko 
dėl to, kad ten įsigalėjo moll tonacija. — Atskiriems instrumen- 
tams taip pat buvo skiriama ypatinga reikšmė. Fleita žmogų 
aistrinanti, lyra kilninanti. Todėl fleita ir apskritai pučiamieji 
instrumentai graikų buvo nemėgiami. Kai kur net įstatymais 
buvo uždrausta juos vartoti. Fleita buvo vartojama tiktai Te- 
buose. Šiaip tautinis graikų instrumentas buvo citra (kytharos). 


Šitoks muzikos vertinimas padarė, kad grai- 
| kuose muzika apėmė visas gyvenimo sritis. 
„Muzika, sako J. Burckhardtas, helenų gyvenime turėjo tokios 
jėgos atskiram žmogui ir tokios magiškos galios, kad valstybė 
visur ją turėjo įsileisti““. Savaime todėl muzika pateko ir į ug- 
dymą. Graikai buvo įsitikinę, kad Kynaitijos valstybėlėje žmo- 
nės dėl to buvo nedori, kad ten nebuvo mokoma muzikos nei pri- 
vačiai nei viešai. Todėl muzikos mokymas graikuose buvo gana 
ankstyvas. Muzikoje graikai matė gerą priemonę estetiniam, 
politiniam, religiniam ir doriniam auklėjimui. 

Graikų muzikos gyvenime ir mokyme charakteringas yra 
tono ir meliodijos siejimas su žodžiu. Bežodės muzikos graikai 
nemėgo. Apie ją Platonas sako, kad „vartojimas tiktai vienų 
muzikos instrumentų yra visiškas skonio neturėjimas ir nukly- 
dimas nuo mūzų“. Graikams muzika buvo ne kas kita, kaip dai- 
nos palydovė ir choro pritarėja. Muzikos atskyrimas nuo žodžių 
graikų gyvenime įvyko tiktai jų kultūros smukimo tarpsnyje. 

Kadangi muzika graikuose dar labiau buvo sujungta su re- 
ligija „negu poezija, todėl ir muzikos mokytojai graikuose daž- 
niausiai būdavo kunigai. Muzikai specialiai skiriamos mokyklos 
būdavo papuoštos Atėnos ir Apolono statulomis. 


Mokymas 


Apskritai reikia pastebėti, kad graikai muziką laikė savo- 
tišku plastiniu menu, kuris savo forma turįs suformuoti ir žmo- 
gų. Dėl to jie vengė tokios muzikos, kuri jaudintų žmogaus jaus- 


8 Griechische Kulturgeschichte, 115 p. Leipzig, Kroner. 
9 Cit. H. Franz, op. cit. 265 p. 

mus, jį aistrintų, keltų jame-nerimą ir sąmyšį. Čia glūdi skir- 
tumas tarp lyros ir fleitos, kaip apoloniškos ir dioniziškos mu- 
zikos instrumentų. Čia taip pat glūdi ir graikų muzikos giliau- 
sia esmė bei josios charakteris. 


3. Orchestika 


graikų ugdyme buvo gimnastinio ir mūzinio 
lavinimo sujungimas ir sykiu, Franzo žodžiais 
tariant, šito lavinimo apvainikavimas. Graikų šokis, sako Fran- 
zas, „nebuvo tiktai vienašališkas kojų judinimas, bet ritmiškas 
viso kūno judėsys, kuris harmoningoje vienybėje apėmė kūną ir 
dvasią, formą ir turinį, gestus, žodį ir garsą“??. Tokiu būdu 
orchestika tapo viso gimnastinio ir mūzinio lavinimo jungtimi 
ir savotiška sinteze. Čia susibėgo ir gimnastiniai pratimai bei 
kūno nuteikimas gražioms formoms, ir mūzinio lavinimo rei- 
kalavimams apreikšti sielą kūno judėsiuose. Orchestika buvo 
savotiška bendrojo graikų lavinimo atbaiga. 


Pobūdis 


Graikų šokis buvo labai įvairus, kaip įvairi bu- 
vo ir jų gimnastika. Čia buvo vadinamas rate- 
lio šokis, čia buvo ginklų šokis, karo šokis, choro šokis, re- 
liginis šokis. Spartoje daugiausiai buvo praktikuojamas 
ginklų šokis, vadinamas pyrriche, kuris atvaizdavo kovos 
momentus. — Jaunimas orchestikoje sudarydavo labai svar- 
bų elementą, todėl jis jau iš anksto būdavo pratinamas to- 
bulai apvaldyti savo kūną, judėsiais reikšti tam tikrą idėją arba 
tam tikrą pergyvenimą. Graikai judėsio grožiui turėjo labai 
puikų skonį. Dėl to jie reikalavo, kad šokis būtų atliekamas to- 
bulai, kad žiūrovai galėtų juo pasigrožėti. Kadangi šokių dau- 
giausiai būdavo atliekama religinio kulto metu, todėl ir orches- 
tikos mokytojai daugiausiai būdavo kunigai. Atėnuose jie buvo 
vadinami choregos* arba chorodidaskalos. 


Rūšys 


c. Retorinis lavinimas 


Gyvo žodžio reikšmė graikų gyvenime buvo nemažesnė, 
kaip poezijos ir muzikos. Nors graikai nuo labai senų laikų tu- 
vėjo raštą, vis dėlto ligi pat savo kultūros žlugimo jie buvo ne 


20 Op. cit. ibd. 

rašyto, bet gyvo žodžio mėgėjai ir meisteriai. Tautos sukurta. 
kultūra, jos mitai, legendos, jos išmintis, jos religinės misteri- 
jos, jos menas ir mokslas graikams daugiausiai būdavo pertei- 
kiami gyvu žodžiu: pasakojimais, kalbomis, paskaitomis ir dai- 
na. Šitas gyvo žodžio pamėgimas išvystė graikų kalbą ligi nuo- 
stabaus subtilumo. Graikai turėjo kalbiniam grožiui ypatingai 
jautrų skonį. Taip pat gyvo žodžio pamėgimas išvystė pačią 
kalbą ir sykiu sukūrė bei ugdymo sistemon įvedė retorinį 1a- 
vinimą. 


Graikų kultūros istorija mums rodo nuolatinį 
graikų gyvenimo racionalizėjimą. Jausmas čia. 
vis labiau užleidžia vietos protui, fantazija yra 
parišama intelektualiniu tikrovės pažinimu, vietoje mito- 
logijos atsistoja mokslas. Kol graikai gyveno dar mitinio 
mąstymo laikotarpį, tol gyvasis žodis reiškėsi daugiausiai 
poezija, kuri, kaip minėjome, buvo savotiška sinkretinė 
ugdymo gėrybė. Einant graikų gyvenimo ir mąstymo ra- 
cionalizacijai priekin, poezija pradeda netekti visuotinio 
pobūdžio, pradeda išsiskirti iš kultūros, kaip atskira sritis, 
ir gyvasis žodis ieškosi naujų reiškimosi formų. Šitas for- 
mas jis kaip tik ir susirado retorikoje. 


Ketorikos 
kilmė 


Nors visais laikais graikuose buvo kalbėtojų, kurie sakė 
lyg ir pamokslus, keliaudami iš vietos į vietą, nors kalbėjimo 
menas visais laikais buvo praktikuojamas graikų teismuose, vis 
dėlto retorika tikru savo pavidalu susiformavo gana vėlai. Taip 
pat gana vėlai ji buvo įimta į lavinimo sistemą. Du dalykai čia. 
turėjo didesnės reikšmės: 1. Atėnų deinokratija ir 2. sofistų 
sąjūdis. 

Retorikos žydėjimas sutampa su graikų demokratijos žy- 
dėjimu. Tai nebuvo tik atsitiktinis sutapimas. Demokratinis re- 
žimas duoda geriausių progų gabiems žmonėms išeiti viešumon, 
parodyti savo sumanumą, savo gabumus, kritinį savo protą ir 
visuomeninį savo subrendimą. Taip yra visose demokratijose, 
taip buvo ir Atėnų demokratijoje. Bet kadangi šitas viešas pa- 
sirodymas graikuose reiškėsi daugiausiai kalbėjimu, vadinasi, 
gyvu žodžiu, todėl demokratiniais laikais iškalbos menas buvo 
daug dažniau praktikuojamas, negu kuriais kitais. Tokiu būdu 
demokratija teikė retorikai išsivystyti labai palankių sąlygų, 
nes ji buvo gera priemonė savai nuomonei reikšti ir ginti. 

Iš kitos pusės, esminės reikšmės čia turėjo ir sofistų sąjū- 

dis. Sofistika graikų gyvenime buvo didelis jų kultūros pakry- 
pimas kita linkme. Tradicijų ir papročių kritika, abejojimas. 
principų absoliutumu, pastangos kurti naujas formas visuome- 
nėje ir religijoje, žmogaus proto iškėlimas, dorybės atrėmimas 
į žinojimą — štai kas charakterizuoja graikų sofistiką ir kas 
jai teisingai teikia graikiškosios apšvietos vardą. Ilgų amžių 
fTormalinio momento persvara graikiškojoje paideioje silpsta. 
Jo vietą pradeda užimti materialinis momentas. Sofistai sten- 
gėsi ne tiek lavinti žmogaus galias, kiek suteikti žmogui žinių, 
nes žinojimą jie ypatingai brangino. Kadangi graikai buvo gyvo 
žodžio mėgėjai, todėl ir sofistai savo žinias perteikdavo ne raš- 
tu, bet dažniausiai gyvu žodžiu. Štai kodėl iškalbos menas sie- 
jasi su sofistika. Sofistikos didžiausi atstovai, kaip Gorgias, 
Isokratas, Protagoras, Thrasymachas, Hippias, buvo sykiu ir 
žymūs graikų kalbėtojai. — Šitos tad dvi priežastys — Atėnų 
demokratija ir sofistų sąjūdis — įtvirtino retoriką graikų gyve-- 
nime ir ją išvystė ligi aukščiausio laipsnio. 
Nors pirmykštė retorikos prasmė buvo per- 
teikti kitiems žinojimą, vis dėlto graikų palin- 
kimas į formą greitai apsireiškė ir retorikoje. 
Retorika netrukus tapo daugiau priemone sužadinti kito dvasią. 
harmoninga žodžių bei sakinių konstrukcija, tinkamai parink- 
tais posakiais ir vaizdais, negu ko nors išmokyti. Dėl to nors: 
sofistai savo teorijoje kreipė nemaža dėmesio į materialinį 1a- 
vinimo momentą, vis dėlto savo retorinėse praktikose jie greitai 
nuėjo formalizmo ir net verbalizmo linkme. Jaegeris gražiai 
pastebi, kad „ano meto Attikos kalbėtojuose mes iš tikro jau-- 
čiame lyg logos būtų išsivilkęs imtynėms““!. Sužavėti klausyto-- 
jus žodžio galia, pajungti juos kalbėtojo valiai, sukelti juose no- 
rimų jausmų ir pasiryžimų buvo pagrindiniai retorių uždavi- 
niai. Graikų kalbėtojai buvo gabūs šiam reikalui. Jie toli gražu 
pralenkė šiuo atžvilgiu romėnų oratorius, kurie kreipė daugiau 
dėmesio į savo kalbą, negu į klausytojus. 


Formalinis 
pobūdis 


Pasakojama, kad tarp Cicerono ir Demosthenio kalbų 
buvęs toks skirtumas: Cicerono kalbos išklausę žmonės 
skirstydavosi kalbėdami „kaip dieviškai Ciceronas kalba“. 


11 Op. cit. 399 p. 

Po Demosthenio kalbos klausytojai šaukdavę „Mušt Pi- 
lypa!“ | 


Pradžioje retorika neturėjo nei specialių mo- 
kyklų nei šiaip kokių pedagoginių priemonių. 
Norintieji gražiai kalbėti paprastai klausydavo garsesnių reto- 
rių ir patys privatiškai lavindavosi, kaip rodo Demosthenio pa- 
vyzdys. Vėliau atsirado sofistų parašytų retorikos vadovėlių, 
galop buvo įsteigta ir retorikos mokyklų. Garsiausia retorikos 
mokykla Graikijoje buvo Isokrato. 
Isokratas gyveno apie 436—338 m., buvo iš vienos 
pusės mokinys Gorgio, Thrasymacho ir Prodiko, o iš kitos 
— Sokrato. Tai buvo plataus išsilavinimo, didelio patyri- 
mo ir didelės išminties asmenybė. Isokratas stovi tarp so- 
fistikos ir sokratikos. 

Nepaprastai ilgai gyvenęs, Isokratas savo įsteigtai mokyklai 
vadovavo net ištisus penkiasdešimt metų. Šioje mokykloje jis 
retoriką pavertė visuotiniu mokslu, apimančiu ir etiką, ir vals- 
tybės mokslą, ir istoriją, ir lingvistiką. Tai, kas seniesiems 
„graikams buvo poezija, Isokratui buvo retorika. Savo mokinius 
jis pratino ne tik kalbėti, bet ir rašyti. Todėl Isokratas yra lai- 
komas mokyklinių rašto darbų išradėju. Turėdamas nepapras- 
tai gerą kalbinio grožio pajautimą, jis ir savo mokiniams įkvėp- 
„davo kalbos meilės. Graikų kalbos kultūrai Isokratas turi dide- 
Tių nuopelnų. 

Retorių mokyklos nebuvo valstybės priežiūroje. Čia mes 
pirmą sykį sutinkame privatinio mokymo apraišką graikų gy- 
venime. Šitas faktas rodo, kad pirmykštis graikų palinkimas į 
individualizmą jau pradeda reikštis ir konkrečiame gyvenime. 

Retorikos mokyme buvo stengiamasi gramatiką jungti su 
retorika. Bet praktiškai retoje retorikos mokykloje gramatika 
būdavo einama planingai. Paprastai į retorių mokyklas ateida- 
vo jaunimas gramatiką jau išėjęs. Todėl nors logiškai ir didak- 
tiškai gramatika su retorika jungiasi, bet bendrų retorikos ir 
gramatikos mokyklų graikai neturėjo. Retorika buvo laikoma 
:atskiru mokslu ir savotišku gramatikos atbaigimu. 


Mokymas 


Retorikos įsigalėjimas graikų ugdymo sistemo- 
je turėjo nepaprastos reikšmės visam Vakarų 
Europos išsivystymui. Jaegeris pastebi, kad 
„ryšium su gramatika ir dialektika retorika pasidarė formalinio 


Reikšmė 
"Vakarams 

Vakarų lavinimo pagrindu“? Ji vėliau sudarė vieną šaką iš 
vad. trivium. Jos buvo mokoma romėniškai helenistinėje kul- 
tūroje, ja didžiavosi garsieji patristikos pedagogai ir šventieji, 
ji buvo einama vidurinių amžių mokyklose, ji vėl atgijo ir pra- 
žydo renesanso metu. Graikų suformuota retorika Europos ug- 
dymo sistemoje laikėsi labai ilgus amžius. 

Mūsų dienų gyvenimas nuo gyvo žodžio pasuko į ra- 
šytą žodį. Mes netekome kalbinio grožio pajautimo, kurį 
mums pakeitė taisyklingumas. "Tuo pačiu mes netekome 
nuovokos apie iškalbos meną. Savo kalbas šiandien dau- 
giausiai mes nesakome, bet skaitome. Mūsų susirinkimų 
ir mitingų mikčiotojai arba rėksniai graikų aikštėse nebū- 
tų buvę pakenčiami. Gyvą žodį mes šiandien laikome sa- 
votiška formalybe, savotiška ceremonija, todėl turime 
kantrybės išklausyti banaliausių kalbų, be jokio turinio, 
o dar labiau be jokios formos. Graikams gyvas žodis iš 
tikro buvo gyvas. Jie jautė magišką jo galią, todėl klauso- 
mas kalbas jie laikė reikšmingomis tiek savo dvasiai, tiek 
viešajam gyvenimui. 


d. Matematinis lavinimas 


Jeigu gimnastinį ir mūzinį lavinimą laikysime žemesniuoju 
arba elementariniu laipsniu, jeigu retorinis lavinimas sudarys 
vidurinį laipsnį, tai matematinį lavinimą graikuose jau reikės 
skirti prie aukštojo laipsnio. Matematinis lavinimas graikuose 
nebuvo visuotinis, kaip gimnastinis ir mūzinis. Jis buvo retes- 
nis ir kaip retorinis. Užtat jis buvo žymiai gilesnis. Štai kodėl 
jį ir tinka skirti aukštajam laipsniui, nors graikai tokio pada- 
linimo lavinimo sistemoje, kaip šiandien mes, ir neturėjo. 


Matematika graikams turėjo visai kitokios 
reikšmės, negu mums. Mes mokomės matema- 
tikos daugiau praktiniam reikalui. "Tuo tarpu graikams mate- 
matika buvo kelias prieiti prie daikto esmės pažinimo, kurį 
teikė filosofija. Dėl to matematika buvo įvadas į filosofiją. 
Platonas ant savo mokyklos durų buvo padėjęs parašą, kad 
„geometrijos nežinantiems įeiti uždrausta“. Iš kitos pusės, ma- 
tematika graikams buvo apsauga nuo paviršutiniškumo, kuris 


Reikšmė 


12 Op. cit. 399 p. 

buvo pradėjęs reikštis sofistikos metu. Dėl to šio tarpsnio didieji 
filosofai, kaip Platonas, Aristotelis karščiausiai rekomenduoja. 
matematiką. Į matematiką graikus vedė jų spekuliatyvinis pa- 
linkimas, jų idealistinis nusiteikimas ir dorinis jų išminties po- 
būdis. Net ir matematikoje graikai matė žmogų dorinančią ir 
kilninančią priemonę. Ypač toksai etinis matematikos pobūdis 
yra žymus Pythagoro mokykloje. 


Graikų matematikos pobūdis, matematikos dės- 
nių supratimas ir jų formulavimas kilo iš grai- 
kiškosios pasaulio koncepcijos. Graikams pasaulis buvo pasto- 
vus dalykas. Graikai daiktus suprato taip, kaip jie yra. De- 
mokritiškasis panta rei — viskas kinta — neprigijo graikų 
mąstysenoje. Graikams pagrindinis principas buvo būtis, bet 
ne tapsmas. Todėl ir matematika jiems buvo pastovių dydžių 
mokslas. Tai buvo euklidinė matematika. Savo statika ji kaip 
tik ir skiriasi nuo moderniosios matematikos. Mes jau pergyve- 
name pasaulį daugiau, kaip tapsmą. Mums būtis nėra tokia pa- 
stovi, kaip graikams. Todėl mums ir matematika yra ne tiek 
dydžių, kiek funkcijų mokslas. Graikai savo matematikoje prie 
funkcijų nepriėjo. Vis dėlto jie sukūrė matematikos pagrindus 
ir išsprendė svarbiausius matematikos mokslo klausimus. 


Pobūdis 


Matematikos mokslas graikuose apėmė tris pa- 
grindines šakas: geometriją, aritmetiką ir as- 
tronomiją. Pirmoms dviems šakoms daugiausiai tarnavo Euk- 
lido veikalas Stoicheia — Elementai. Savo didaktine struktūra. 
šitas veikalas yra laikomas vadovėlių prototipu. Vis dėlto mate- 
matiniai dėsniai, pasak O. Willmanno, čia yra sustatyti mecha- 
niškai. Juos reikia iškalti ir atsiminti. Organiškas ryšys tarp 
jų nėra nurodytas. — Matematikos mokytojai daugiausiai buvo 
filosofai, nes ir pati matematika, kaip įvadas į filosofiją, buvo 
gerokai sufilosofinta ir net sumistikinta, pavyzdžiui Pythagoro 
mokykloje. 


Mokymas 


e. Filosofinis lavinimas 


Nors matematika jau išėjo iš vidurinio lavinamosios siste- 
mos laipsnio, bet vis dėlto ji dar buvo tik įvadas į aukštąjį 
laipsnį. Tikrosios aukštosios studijos graikuose prasidėdavo tik 
su filosofija. 

Filosofija išaugo iš pačių graikiško gyvenimo 
gelmių ir visą laiką su šitomis gelmėmis liko 
susijusi. Graikai padėjo pagrindus ne tik matematikai ir spe- 
cialiesiems mokslams, bet iš graikų dvasios gimė ir Europos 
Tilosofija. Charakteringa yra tai, kad graikų filosofija yra or- 
ganiškai išaugusi iš graikų poezijos. Pirmieji graikų filosofai, 
Jonijos gamtos filosofai, tiesiog siejasi su Homero ir Hesiodo 
pasaulėvaizdžiu ir pasaulėžiūra. Šitas faktas, pasak Jaegerio, 
„ispaudžia dvasios istorijai architektoninį uždarumo ir vienin- 
gumo bruožą““*. Čia nėra žymu, kur baigiasi mintinis mąsty- 
mas, iš kurio kilo poezija, ir kur prasideda racionalinis mąs- 
tymas, iš kurio kilo filosofija. Poezija ir filosofija graikuose su- 
silieja į vieningą visumą ir savimi apgaubia visą graikų gyve- 
nimą. 


Pobūdis 


Todėl ir filosofinis lavinimas graikuose natūra- 
liai ir organiškai kyla iš visos graikiško gyve- 
nimo struktūros. Jis nėra pridėtas mechaniškai. Jis yra savai- 
minga ir natūrali visos graikų ugdymo sąrangos atbaiga.: Grai- 
kai savo ugdymą pradėjo gimnastika ir baigė filosofija. Tiesa, 
nevisi žmonės subjektyviai pereidavo per visus šiuos laipsnius. 
Bet objektyvinė graikų ugdymo struktūra vedė žmogų nuo gim- 
mastikos prie mūzinio lavinimo, prie retorinio, prie matematinio 
ir galop prie filosofinio. Filosofija buvo natūralus visų studijų, 
viso pedagoginio darbo apvainikavimas. „Visos filosofų mokyk- 
los sutinka, sako O. Willmannas, kad lavinimo atbaigos reikia 
ieškoti jų atstovaujamuose moksluose; jos skiriasi vertindamos 
tik enciklines studijas““*. Enciklinėmis studijomis graikai va- 
čino gimnastinį ir mūzinį lavinimą. Vieni, kaip stoikai, šį 1a- 
vinimą menkai vertino, kiti, kaip Platonas, matė jame pasiruo- 
šimą filosofijai. Apskritai, graikai stengdavosi, kiek galėdami, 
pasiekti patį studijų galą. Kas pasitenkindavo sustojęs pusiau- 
kelyje, nepereidamas prie tikrojo tyrinėjimo, apie tą būdavo 
sakoma, kad jis esąs panašus į Penelopės tarnus: kadangi ponia 
jiems yra neprieinama, jie pasitenkina tarnaitėmis. 
Filosofijos geriausiai buvo galima mokytis Atėnuose. Čia 
buvo keturios filosofų mokyklos: platonikų (akademija), aris- 
totelininkų (licejus), epikurininkų ir stoikų. '"Tikrumoje šios 


Mokymas 


13 Op. cit. 207 p. * 
14 Op. cit. 111 p. 

mokyklos buvo daugiau laisvi studijų rateliai, negu įstaigos. 
Priėmimas į šiuos ratelius buvo gana sunkus, nes filosofai reika- 
lavo gero pasirengimo. Bet jokio mokesčio čia mokėti nereikėjo. 
Todėl kiekvienas gabus, gerai pasiruošęs žmogus lengvai galėje 
Tilosofiją studijuoti. Kokios nors ryškesnės organizacinės san- 
tvarkos filosofų mokyklos, išskyrus Pythagoro mokyklą, ne- 
turėjo. 


Filosofų mokyklose su filosofija buvo susietos 
ir specialiojo mokslo užuomazgos. Jau buvo 
minėta, kad filosofai reikalavo matematinių 
studijų ir patys dažniausiai savo mokinius matematikos mokė. 
Graikuose filosofai sykiu buvo ir specialiųjų mokslų atstovai: 
Zhales buvo pirmas graikų astronomas, Anazimandras buvo 
pirmas geografas, Pythagoras — matematikas, Aristotelis ir 
Platonas buvo valstybininkai ir pedagogai. Visus savo atstovau- 
jamus mokslus filosofai dėstydavo ir savo mokyklose. Tikrumoje 
tad filosofinės studijos ir filosofinis lavinimas buvo sykiu ir 
specialusis aukštasis lavinimas. Bet nuo mūsiško specialaus. 
aukštojo lavinimo jis skyrėsi tuo, kad jis nerengė graikuose ko- 
kių nors specialistų, bet tarnavo tiktai gilesniam būties, žmo- 
gaus ir gyvenimo pažinimui. Šios specialios studijos turėjo fi- 
losofinį pobūdį ir buvo palenktos filosofiniams uždaviniams. 


Specialios 
studijos 


Su filosofija graikuose jungėsi ir teologinės 
studijos. Teologijos susilietimas su filosofija. 
įvyko neopitagorininkų ir neoplatonikų mokyk- 
lose. Šios mokyklos stengėsi atnaujinti senąją graikų išmintį ir 
filosofiją padaryti sakraliniu mokslu. Be abejo, ir šiose mokyk- 
lose teologija nebuvo formaliai išvystyta ir nuo filosofijos at- 
sieta, kaip savarankiškas mokslas. Filosofija pasiliko jungiama- 
sis narys tarp specialiųjų mokslų ir teologijos, jungdamas sa- 
vyje ir viena ir antrą. Vis dėlto šitame filosofijos susilietime 
su teologija ir religinių dalykų įjungime į ugdymo sistemą ga- 
lima užčiupti jau ir trečią graikų lavinimo tipą, būtent, teolo- 
ginį, kuris eina, arba bent bando eiti šalia specialiųjų mokslų 
ir filosofijos. 


Teologinės 
studijos 


Graikų tad lavinimo turinyje tilpo ir specialieji mokslai, 
kaipo pradmenys bendram lavinimui, ir gilesnis jų pažinimas 
filosofiniam lavinimui, ir filosofija, ir galop teologija, nors ir 

neišryškintu pavidalu. Tai rodo, kiek iš tikro graikų ugdymas 
buvo universalus ir kiek graikiškoji paideia stengėsi apimti 
visą Žmogų, ir visą gyvenimą. 


2. Graikų ugdymo aplinkybės ir priemonės 
a. Graikų ugdymo aplinkybės 


Jau buvo minėta, kad graikai ugdyme labiau 
vertino asmenų, negu kultūrinių gėrybių įtaką. 
Vis dėlto šitoji kultūrinės aplinkos įtaka graikų ugdymui buvo 
nemaža. Jeigu apskritai kultūros gyvenimas vienaip ar kitaip 
iormuoja žmogų, tai šitas dėsnis tinka ir graikams. Kultūrinės 
uplinkybės Graikijoje ugdymui buvo gana palankios. Jau pats 
kūrybinis graikų nusiteikimas skatinte skatino jaunimą moky- 
tis, neatsilikti, nuolatos tobulėti ir daryti pažangą. Atsilikėliai, 
nesimokiusieji, negabūs būdavo nevertinami ir net ujami. Pa- 
čios studijos, žinių įsigijimas, skonio ir savarankiškumo išvys- 
tymas taip pat turėjo gerų sąlygų. Graikija palyginant buvo 
nedidelė šalis. Tuo tarpu pats kraštas buvo labai įvairus ir geo- 
grafine savo padėtimi ir kraštovaizdine savo struktūra. Graikų 
giminės taip pat buvo gana įvairios, skirtingos savo charakte- 
Tiu, savo pasaulėžiūra ir praktinio gyvenimo santvarka. Jos gy- 
veno viena nuo kitos nepriklausomai ir kūrė savas kultūras, ku- 
rios turėjo bendrą graikišką pagrindą, bet savo paviršiumi, sa- 
vo civilizacine organizacija jos buvo gana skirtingos. Šitas 
skirtingumas, šitas gyvenimo išaugimas nepriklausomai nuo 
kito gyvenimiško tipo anksti graikų jaunimui atskleidė savaran- 
kiškumo reikšmę, įkvėpė laisvės pamėgimą ir įvairumo norą. 
Mažame plote sukoncentruoti dideli kultūriniai lobiai leido leng- 
vai jais pasinaudoti. Graikija nebuvo tiktai atskirų kultūrinių 
židinių suma. Graikiškoji kultūra daugiau ar mažiau buvo iš- 
plitusi visoje šalyje, nes kiekvienas miestas stengėsi pragarsėti 
savo mokslu, savo menu, savo įstatymais, žodžiu, žmogaus dva- 
sios kūryba. Todėl augdamas tokioje nuolatinėje sąveikoje su 
kultūriniu gyvenimu, graikų jaunimas jau iš pat mažens įpras- 
davo dalyvauti kultūrinėje kūryboje ir pasisavinti kultūrines 
gėrybes bei ugdytis jų pagalba. 

Pasaulėžiū- Palankios buvo ir pasaulėžiūrinės aplinkybės. 
Tinės Religija graikuose buvo gerbiama ligi pat jų 
kultūros smukimo laikų. Kaip jau buvo minėta, religinis prin- 
cipas persunkė visą graikų ugdymą. Be abejo, tai turėjo labai 
teigiamos reikšmės ugdymo rezultatams. Bet ir apskritai visa 
graikiškoji pasaulėžiūra, ne tik religinė josios pusė, prisidėjo 
prie ugdymo ištobulinimo. Būdama antropocentrinė savo esmė- 
je, nerodydama jokio geresnio bei tobulesnio gyvenimo anoje 
tikrovėje, ji stumte stūmė žmogų visa pasiekti ir laimėti šiame 
gyvenime. Šis gyvenimas graikams buvo tikroji būtis ir tikroji 
kūrybos vieta. Anoji tikrovė buvo tiktai šešėlingas, neaiškus 
Hades, kur žmogus buvo, bet kur jis nei tikra prasme gyveno nei 
tikra prasme kūrė. Štai kodėl graikų gyvenimo prasmė ir buvo 
aukštesnio žmogaus sukūrimas šioje tikrovėje ugdymo priemo- 
nėmis. Graikai, savos pasaulėžiūros vedami, stengėsi kuo ge- 
riausiai išvystyti ugdymą, kad turėtų kuo geriausių priemonių 
sukurti aukštesnį žmogų ir leisti jam tikrai pagyventi šiame 
pasaulyje. Pasaulėžiūros įtaka graikų ugdymo išsivystymui yra 
neabejotina, ir šitoji įtaka buvo labai teigiama. 


Visuomeninės aplinkybės taip pat nemaža pri- 
sidėjo prie graikų ugdymo išvystymo. Nuolati- 
nis valstybės kišimasis į graikų ugdymą, jo praktikos kontro- 
liavimas neleido ugdymui išsigimti tiktai į privatinį reikalą. 
Taip pat valstybė savo priemonėmis labai anksti vertė graiką 
lavintis. Tiesa, savų valstybinių įstaigų graikų valstybė, išsky- 
rus Spartą, neturėjo. Jos buvo miestų arba atskirų asmenų ži- 
nioje. Vis dėlto valstybė kontroliavo ugdymo turinį, žiūrėjo at- 
skirų mokyklų krypties ir pobūdžio. Jau 4 š. pabaigoje įvyko 
konfliktas tarp valstybės ir filosofų mokyklų. Demagogas* So- 
phokles išleido įsakymą, kad be leidimo joks filosofas negali ati- 
«daryti mokyklos. Tuomet protestuodami filosofai paliko Atė- 
nus ir grįžo tik tada, kai įsakymas buvo atšauktas. Šitas faktas 
rodo iš vienos pusės nuolatines graikų valstybės pastangas kiš- 
tis į pedagoginį darbą, iš kitos graikų laisvės pamėgimą. Abi 
šios tendencijos graikų gyvenime buvo nuolatinėje įtampoje, 
kuri žadino didelius energijos išteklius ir kūrybines pastangas. 
Valstybės įsikišimas į Sokrato likimą taip pat yra gana charak- 
teringas faktas, kaip graikų valstybei rūpėjo jaunimo ugdymas 
ir jo dorinimas, nors šitas rūpinimasis nevisur ir nevisados ap- 

sireikšdavo tinkamais būdais. Charondos valstybėje net buvo 
išleistas įsakymas, kad visi mokėtų skaityti ir rašyti. Čia mes 
:susiduriame jau su priverstinio mokymo užuomazgomis. Ap- 
skritai, graikų valstybė stengėsi būti vienas iš uoliausių ugdymo 
veiksnių ir sudaryti ugdymui kuo palankiausių sąlygų. 


Grynai pedagoginės aplinkybės buvo bent paten- 
kinamos. Graikai turėjo raštą, turėjo mokomų- 
jų priemonių, turėjo specialių žmonių, atsidėjusių ugdymo dar- 
bui, turėjo taip pat kai kuriems objektams, kaip matematikai, 
retorikai, ir vadovėlių. Jie tiktai neturėjo įstaigų, kurios ruoštų 
pedagogus profesionalus. Graikuose pedagogai buvo daugiau 
mėgėjai. Tai buvo žmonės turį palinkimo ir talento auklėti bei 
mokyti. Pačiam elementariniam ugdymui nekartą patarnauda- 
vo net vergai, kurie buvo vadinami paidagogės. Jų pareiga būvo 
palydėti turtingesniųjų vaikus į mokyklą, juos prižiūrėti ir pa- 
dėti jiems mokytis. Tai buvo savotiški graikų vaikų korepeti- 
toriai. Tokiais pedagogais paprastai būdavo toki vergai, kurie 
kitam naudingesniam ar sunkesniam darbui netikdavo. Dėl to 
būdavo sakoma apie vergą, kuris vaisių rinkimo metu iškris- 
+davo iš medžio ir nusilauždavo koją, kad jis į pedagogus išėjo. 
— Aukštesniam mokymui atsidėdavo jau laisvi piliečiai. Rūpin- 
tis šios rūšies ugdymu buvo laikoma net garbe, pavyzdžiui, Atė- 
nuose patekti į sofronistus. — Aukštojo lavinimo vedėjai jau 
buvo žmonės garsūs ne tik Graikijoje, bet ir už josios sienų. Tai 
buvo žinomi filosofai, kaip Pythagoras, Platonas, Aristotelis, 
Epikuras, kurie buvo ne tik savų filosofijos sistemų kūrėjai, 
bet ir jaunimo auklėtojai savo namuose arba didikų šeimose. 
Mes žinome, kad Aristotelis ugdė Aleksandrą Didįjį, Platonas 
ugdė Syrakūzų tiraną, Pythagoras buvo įsteigęs labai uždarą ir 
Tabai gerai organizuotą mokyklą. 

Visos šitos aplinkybės padarė, kad graikų ugdymas jau se- 
novėje pasiekė tokių aukštumų, kurių Europos ugdymas priėjo 
+ik paskutiniais šimtmečiais. Bet tokio universalumo, tokio or- 
ganiško ryšio tarp kultūros ir ugdymo, tur būt, pasaulis nepa- 
sieks niekados. 


Pedagoginės 


b.  Skatinimas ir drausminimas 


Pagrindinė graikų ugdymo priemonė buvo skatinimas, pa- 
grįstas lenktyniavimu. Homero posakis Iliadoje visados būti 

pirmuoju ir pralenkti kitus nurodė graikams pedagoginį kelią. 
Tai buvo išvada iš viso graikų gyvenimo. Visas graikų gyveni- 
mas buvo ne kas kita, kaip lenktyniavimas. Lenktynės Olimpi- 
joje buvo lyg ir simbolis visam graikiškam veikimui. „„Lenkty- 
nės, gražiai pastebi H. Franzas, buvo pastovi graikų gyvenimo 
forma““*5. Šitos lenktynės buvo vykdomos visur: retorių kalbose, 
poetų eilėraščiuose, dainių giesmėse, gimnastiniuose pratimuo- 
se, net dievai, pasak graikų, lenktyniavo. Garbės jausmas vedė 
graikus į kultūrinę kūrybą ir buvo labai reikšmingas jų pažan- 
gos akstinas. 


Todėl ir ugdyme lenktyniavimas virto pirma- 
eile pedagogine priemone. Klasėse mokiniai bu- 
vo suskirstyti pagal savo laimėjimus moksle 
tam tikrais laipsniais. Premijos ir dovanos čia buvo praktikuo- 
jamos, kaip ir olimpiniuose žaidimuose. „Graikų mokyklų egza- 
minai, sako Franzas, buvo lavinimo lenktynės“*“. Sužadinti mo- 
kinio garbės jausmą, paskatinti jį būti pirmuoju mokykloje ir 
nenusileisti kitiems buvo pagrindinis graikiškojo skatinimo už- 
davinys. Materialinių interesų graikai nemėgo, todėl ir moki- 
nių jais neviliojo. Idealinių arba antgamtinių dalykų jie neži- 
nojo. Jiems tad beliko žmogaus garbė ir žmogaus noras būti 
pirmuoju. Juo graikai mokėjo pedagoginiame darbe puikiai nau- 
dotis ir pataikyti į pačią jautriausią jaunimo psichikos vietą. 
Graikai nemėgo girtis tuo, ko neturėjo. Bet jie mokėjo didžiuo- 
tis savimi ir savo mokslu. Graikai nebuvo pagyrūs. Bet jie buvo 
išdidūs. 


Garbės 
jausmas 


Čia mes galime suprasti, koks yra skirtumas tarp vi- 
durinių amžių ir mūsų dienų skatinimo, kaip pedagoginės. 
priemonės, kuri visais laikais buvo naudojama. Viduriniai 
amžiai skatino jaunimą mokytis antgamtinių interesų dė- 
liai. Mūsų dienų jaunimas yra skatinamas naudos dėliai. 
Viduriniai amžiai žadėjo jaunimui laimingą dangaus gy- 
venimą. Mes jam žadame laimingą šios žemės gyvenimą. 
Garbės interesas buvo panaudojamas tiktai baroko metu, 
ypač jėzuitų mokyklose, kuriose aemulatio pasidarė spe- 
cialiai jėzuitiško pedagoginio tipo priemone. 


15 Op. cit. 258 p. 
16 Op. cit. ibd. 

Antra pagrindinė graikų pedagoginė priemonė 
buvo drausminimas. Tiesa, bausmė graikų pe- 
dagogikoje turėjo kitokios prasmės, negu viduriniais amžiais 
arba net mūsų dienomis. Ir viduriniai amžiai ir mūsų laikai 
bausmę naudoja, kaip savotišką skatinimo priemonę. Jeigu ne- 
galima jaunimo patraukti, reikią jį, sakoma, priversti. Bausmė 
esanti geriausia prievartos priemonė. Tuo tarpu graikai prie- 
varta pedagoginiame darbe biaurėjosi. Prievarta išmoktas da- 
lykas, kaip buvo minėta, jiems buvo nevertas laisvo žmogaus 
vardo. Todėl bausmių, kaip savotiškos skatinimo priemonės, 
graikai nevartojo. Bausmė jiems turėjo kitokios prasmės. R. 
Wickertas teisingai pastebi, kad graikai „kūniniam skausmui 
skyrė skatinančios reikšmės protinei ir dorinei energijai“““. 
Šiuo atžvilgiu Menandras sakė, kad nėra išauklėtas tas, kuris 
nėra muštas. Thukididas tikėjo, kad tas yra geriausias, kuris 
yra išėjęs griežčiausią mokyklą. Graikai todėl dažnai jaunimą 
bausdavo, norėdami užgrūdinti jo charakterį. Bausmė čia buvo 
dorinio pobūdžio, kaip savotiška asketinė priemonė. Spartoje 
prieš deivės Artemis-Orthia altorių švenčių metu vaikai būdavo 
net kruvinai plakami. Tai buvo savotiška religinė-kultinė skaus- 
mo auka. 

Dėl to ir mokyklose bausmės buvo vartojamos gana dažnai. 
Kas šiuo atžvilgiu graikų gyvenimą įsivaizduoja lengvą ir malo- 
nų, tas labai klysta. Platonas pastebi, kad vaikams, pedagogams 
ir didelei tautos daliai rykštė buvo tvarkos ir įspėjimo ženklas. 
Tėvai, gramatikos ir gimnastikos mokytojai turėjo teisę ir pa- 
protį bausti vaikus fiziškai, juos plakdami. Ugdymo atstovai, 
kaip savo valdžios ženklą, nešiodavosi lazdą. Paidotribai būdavo 
vaizduojami su rykšte arba su bizūnu. Griežtas archajinės kul- 
tūros gyvenimas buvo palikęs savo žymių ir ugdyme. Ypač šitas 
griežtumas buvo žymus Spartos pedagoginėse praktikose, kur 
moralinis plakimo charakteris ypatingai ryškėjo. — Vadinasi, 
fizinis bausmės pobūdis graikuose tarnavo ne tiek didaktiniam, 
kiek doriniam reikalui. 


Bausmės 


e. Žaislai ir žaidimai 
Graikiškų žaislų ir žaidimų klausimą yra specialiai 
tyrinėjęs L. Deubneris savo studijoje „Spiele und Spiel- 


17 Geschichte der Pidagogik, 3 p. 

zeug der Griechen“ (Antike, 1930 m. 162—177 p.). Rem- 
damasis piešiniais, esančiais ant rastų graikiškų vazų, au- 
torius mums atskleidė nevieną įdomybę iš seniai praėjusio 
žaislų ir žaidimų antikinio pasaulio. Iš šitos Deubnerio 
studijos aiškėja, kad graikuose mes randame beveik visus 
mūsų epochos žaislus ir žaidimus, kuriuos mes šiandien 
vadiname labai moderniais vardais. 


Paprasčiausias mūsų laikų mažų vaikų žaislas 
dviratis, lazdele stumiamas vežimėlis jau buvo 
žinomas ir graikų vaikams. Taip pat buvo žinomos ir lėlės, pa- 
prastai graikų daromos iš molio. Vilkiuku graikų vaikai žais- 
davo kiek kitaip, negu mūsų. Jie siūlo ant vilkiuko kojelės ne- 
vyniodavo, bet jį pasukę ant grindų paskui jo sukimąsi palai- 
kydavo plakdami į jo šoną tam tikru botagu. Todėl ir vilkiuko 
galvutė buvo didesnė, negu mūsiškio. Taip pat graikams buvo 
žinomas medinis skritulėlis, dviem skylutėm viduryje, per ku- 
rias perverti du siūlai. Ritmiškai traukant tarp abiejų rankų, 
skritulėlis pradeda smarkiai suktis. Šitas žaislas mūsų vaikų 
taip lygiai yra mėgiamas, kaip ir graikų. Mus stebina kitas skri- 
tulėlis, giliu grioveliu, į kurį yra įvyniojamas siūlas. Iš piešinio, 
Deubnerio įdėto jo studijos 165 p. matyti, kad tai yra žaislas 
labai panašus į neseniai ir mūsų krašte buvusį madoje ameri- 
konišką jo-jo. — Taip pat labai mėgiamas buvo sviedinys, ku- 
riuo žaisdavo labai įvairiai. Kokios medžiagos buvo sviediniai 
gaminami, šiandien iš piešinių nustatyti neįmanoma. — Taip 
pat graikų vaikai jau mokėjo ir aitvarus laidyti. Charakteringa, 
kad graikų vaikams žaislų vietoje dažnai tarnaudavo gyvi pa- 
darai. Ypač jie mėgdavo gaidžius, nes piešiniuose nuolatos ma- 
tyti vaikų su gaidžiais. Taip pat vaikai turėdavo gyvų šuniukų. 


Žaislai 


Jeigu mažesnieji vaikai pasitenkina įvairiai 
dėstydami, statinėdami turimus žaislus, tai vy- 
resnieji visados žaidžia jau labiau komplikuotus žaidimus, tu- 
rinčius savą techniką ir savas taisykles. Graikų vaikai, kaip ro- 
do piešiniai, nė kiek neatsiliko nuo mūsų vaikų. Jie žaisdavo 
kauleliais, visai tokiais pat, kaip ir dabar. Jiems būdavo užriša- 
mos akys, ir jie turėdavo kojomis surasti kelyje padėtą akme- 
nį (dioros). Jeigu surasdavo, laimėdavo, jeigu nesurasdavo, 
pralaimėdavo, ir tuomet pralaimėjusis turėdavo nešti ant savo 
nugaros savo žaidimų bendrininką, kuris rankomis užimdavo 

jam akis, ir žaidimas traukdavosi toliau. — Supimasis ant len- 
tos, ją permetus per gulintį rąstą, graikų vaikų buvo kiek ki- 
taip praktikuojamas, negu mūsų. Kaip rodo piešiniai, jie sup- 
davosi klūpą arba stati. Mūsų vaikai paprastai supasi sėdėdami 
lentą apžergę. — Supynės pakabintos po medžiu buvo gerai ži- 
nomos. Jų sėdynė buvo medinė, parišta virvėmis. — Sviedinys 
sudarydavo progos žaisti įvairiausius žaidimus. Graikų vaikai 
mėtydavo vienas kitam sviedinį, jodami ant savo kolegų nugarų 
ir sprandų. Mūsų dienomis toks žaidimas nepraktikuojamas. — 
Šaudymas strėle į taikinį taip pat gerai žinomas. — Labai įdo- 
mu, kad anglišką hockey, ledo ripką, graikai taip pat žinojo. 
Piešiniai rodo, kad net technika šio žaidimo buvo labai panaši. 
Tik lazdas rankose jie laikydavo kitaip. Mūsų dienomis lazdos 
laikomos taip, kad užlinkęs galas atsigręžia į laikančiojo kairę 
pusę. Graikai jas laikydavo taip, kad užlinkęs galas buvo pa- 
kreiptas žemyn. Ar šitoji graikiškoji ripka būdavo žaidžiama 
ant ledo, ar ant kokio nors kieto paviršiaus sunku pasakyti. 
Greičiausiai, kad ant kokio nors kieto paviršiaus, nes ledas 
Graikijoje vis dėlto yra netaip dažnas dalykas. 


d. Olimpiniai žaidimai 

mai arba olimpiados. Juose buvo sukoncentruota visa graikų 
kultūra, visas jų gyvenimas taip, kad Franzas pagrįstai teigia, 
jog šie žaidimai buvo „atvaizdavimas ne tik vienų sportinių 
lenktynių, bet graikų dvasios ir graikų lavinimo“““. Tautiniai 
žaidimai patraukdavo visą graikų dėmesį. Jiems būdavo labai 
stropiai ruošiamasi. Jų vykdymas jaudindavo visą tautą. Todėl 
šiuo atžvilgiu jie ir turėjo didelės pedagoginės įtakos. Jie skati- 
no jaunimą tinkamai pasiruošti ir dėl to tinkamai atlikinėti 
gimnastinius pratimus. Iš kitos pusės, jie pratino jaunimą sva- 
joti apie būsimą garbę, jeigu pasisektų laimėti. Nebūdami spe- 
cialiai skiriami ugdymui, vis dėlto šitie žaidimai su ugdymu sie- 
josi labai artimai ir savaime įsijungė į graikiškosios paideios 
priemonių eilę. 

Olimpinių žaidimų kilmė ir prasmė yra neaiški. 

Ji nebuvo aiški nė patiems graikams. Būdavo 
pasakojama, kad jie yra įsteigti Heraklio Dzeusui pagar- 


Kilmė 


18 Op. cit. 258 p. 

binti. Bet taip pat būdavo pasakojama, kad jie atsirado 
Peloponeso pergalei paminėti. Piganiolis, kuris specialiai 
yra šiuos žaidimus tyrinėjęs, sako, kad „jie buvo skiriami 
vietiniams didvyriams ir atliekami prie jų kapų““?. Jis 
mini, kad Nemejos žaidimai buvo skiriami Archemoros 
garbei, Olimpijos žaidimai Sosipolio garbei, Istmijos žai- 
dimai Melicerto garbei. Tai yra vardai vaikų, išgelbėjusių 
graikų kariuomenę nuo žlugimo. Manoma buvę, pastebi 
Piganiolis, kad žaidimai ramindavę didvyrius, ir mirtis 
pasitenkinusi atletiniais pratimais. Piganiolis taip pat pa- 
stebi, kad šitų žaidimų prasmė buvusi magiška, kad graikai 
tikėję, jog žaidimai atnaujiną pasaulį“. Šiaip ar taip 
graikų gyvenime šie žaidimai turėjo didelės reikšmės. 


Žaidimų laimėtojai Graikijoje buvo labiausiai 
gerbiami. „Vyras, kuris helenų respublikų kles- 
tėjimo metu buvo labiausiai gerbiamas, sako P. 
Barthas, buvo ne poetas ir ne filosofas, bet olimpinių grumty- 
nių nugalėtojas“?!:. Nugalėtojas būdavo papuošiamas vainiku, 
lauro šakele arba vilnoniu diržu. Keturių baltų arklių traukia- 
mu vežimu jis būdavo iškilmingai įvežamas į savo gimtąjį mies- 
tą. Visi gyventojai dalyvaudavo jo priėmime. Poetai apdainuo- 
davo jo garbę, o skulptoriai kaldavo jo statulas. Nugalėtojas 
būdavo išlaikomas miesto lėšomis ir atleidžiamas nuo visokių 
mokesčių bei pareigų. Jam būdavo skiriama garbės vieta teatre. 
Todėl nenuostabu, kad gali būti teisingi H. Taine'o žodžiai, jog 
„graiko akimis aukščiausia žemės laimė buvo matyti savo sūnus 
turint stipriausius kumštis ir lanksčiausias kojas“. 


Pagarba nu- 
galėtojams 


Sitokia pagarba, reiškiama nugalėtojams, kaip 
tik ir žadino graikų jaunimą siekti pergalės vai- 
niko, laurų arba diržo, laimint tuo būdu aukš- 
čiausią savo tėvynės pagarbą. Kiek mums rodo Pindaro poezija, 
šitoji pagarba nebuvo tiktai tuščias šūkavimas nugalėtojui pa- 
linksminti. Jaegeris sako, kad Pindarui „nugalėjimas reiškė 
aukščiausios žmogiškosios dorybės apsireiškimą“?*. Nugalėto- 


Pagarbos 
prasmė 


19 Le sens religieux des jeux antigues, 396 p. Paris 1930. 
20 Plg. op. cit. 402 p. 

21 Geschichte der Erziehung, 120 p. 

22 Op. cit. 279 p. 

juje graikai matė įsikūnijusį savo gyvenimo idealą, savo kūry- 
bos rezultatų gyvą ir konkrečią apraišką. Nugalėtojas buvo 
graikiškosios paideios padaras. Todėl triumfaliai pagerbdami 
nugalėtoją, graikai džiūgavo sykiu ir dėl savo kultūros laimė- 
jimų. Pedagoginiu atžvilgiu šitoji pagarba turėjo reikšmės, 
nes čia jaunimas siekė ne tiek individualios garbės, kiek grai- 
kiškosios dvasios apsireiškimo per individualius savo žygius. 


3. Graikų ugdymo tipai 
a. Spartos ugdymas 


Savo gyvenimu ir savo ugdymu Sparta yra pirmykščio 
graikiško gyvenimo ir ugdymo tesinys. Šitas pirmykštis graikų 
gyvenimo ir ugdymo tipas, kuris buvo sukurtas ir valdomas 
aristokratijos, buvo heroiškas tipas, pasižymįs savo kilnumu, 
aukštu dorybės vertinimu ir sykiu paprastumu bei griežtumu. 
Spartoje šitos ypatybės kaip tik ir išsiliko „Kiek Atėnuose įsi- 
galėjo demokratinis gyvenimo bruožas, tiek Sparta visą laiką 
pasiliko aristokratijos persvaroje. Nors Sparta nepasižymėjo 
nei mokslu nei menu, bet ji pasižymėjo savo valstybiniu gyveni- 
mu, o ugdymo istorijoje ji sukūrė savotišką tipą, kuris jau ir 
graikų gyvenime turėjo didelės reikšmės. Spartos ugdymas buvo 
ištikimas jos gyvenimo atvaizdas. 


Trimis žymėmis charakteringas yra Spartos gyvenimas: 
1. vyriškumu, 2. valstybiškumu ir 8. karingumu. 


Sparta iš esmės buvo vyrų valstybė. Antisthe- 
nas, keliaudamas iš Atėnų į Spartą, charakte- 
vingai yra pasakęs: ,„Aš atvykau iš moterų kambario į vyrų 
salę“. Moterys Spartoje neturėjo visuomeninės itakos. Valstybė 
ir visas viešasis gyvenimas buvo apspręstas vyrų. 


Vyriškumas 


Apskritai visas Spartos gyvenimas labai primena pir- 
mykštės totemistinės kultūros gyvenimą. Santykiai su mo- 
terimis, vyriškojo prado persvara, amžiaus klasės rodo, 
kad Spartoje totemistinis principas iš tikro buvo įsiveržęs 
į gyvenimo paviršių, nors šiaip graikai buvo daugiau no- 
madinio tipo atstovai. 

Spartos visuomenė buvo padalinta į griežtas klases pagal am- 
žių: vaikų klasė nuo 7 ligi 18 metų, jaunuolių klasė nuo 18 ligi 
30 metų, vyrų klasė nuo 30 ligi 60 metų ir senių klasė nuo 60 
ligi mirties. Visos šitos klasės buvo viešosios institucijos visuo- 
menės gyvenime. Jos turėjo savus namus, savus papročius, sa- 
vus susirinkimus, savas puotas. Jos buvo skiriamos tik vyvams. 
Moterys jose dalyvauti negalėjo. 


Valstybiš- Antras Spartos gyvenimo bruožas buvo josios. 
kumas. valstybiškumas. Niekur kitur valstybinis gyve- 
nimas nebuvo taip vertinamas, kaip Spartoje. ,,Nuostabiausias. 
dalykas, sako Jaegeris, kurį sukūrė Sparta, buvo jos valstybė“*3. 
Tiesa, visi graikai buvo didelės valstybinės sąmonės žmonės. 
Vis dėlto aukščiausio laipsnio šitoji sąmonė pasiekė Spartoje. 
Čia žmogus buvo absoliučiai palenktas valstybei. Visos gyveni- 
mo institucijos, visa gyvenimo kūryba savo prasmę matė vals- 
tybės gerovėje. „Visos spartiško gyvenimo formos, sako Fran- 
zas „teisė, dorovė, religija, menas, ūkis gavo giliausią prasmę 
tiktai iš valstybės“**. 


Trečias Spartos gyvenimo bruožas buvo josios. 
karingumas. Spartiečių valstybė pradžioje tu- 
rėjo apie 9000 šeimų, kurių 4 šimt. prieš Kristų tebebuvo tiktai 
apie 1000. Šita saujelė žmonių valdė apie 30.000 šeimų, kurios 
asmeniškai buvo laisvos, bet kurios neturėjo jokių politinių tei- 
sių. Šitie žmonės vadinosi periokais*. Pridėkime prie jų didelį 
skaičių vergų, vadinamų helotais“, kurie neturėjo nei teisių nei 
laisvės. Savaime suprantama, kad jeigu spartiečiai norėjo šitą. 
masę suvaldyti ir sutvarkyti pagal savo įstatymus, jeigu jie no- 
rėjo apsiginti nuo gausingesnių kaimynų, jie turėjo ugdyti ka- 
ringumą ir karišką drausmę labai stiprinti. Todėl karo dvasia 
žymu visame Spartos gyvenime. J. Burckhardtas gražiai pastebi, 
kad „šitoji tauta apskritai yra kariuomenė, o jos valstybė yra 
kariuomenės stovykla (stratopedou politeia)“?>. Drausmė, su- 
siklausymas, prievarta čia buvo paprasti gyvenimo reiškiniai. 
Žodžio laikymas, klusnumas įstatymams, solidarumo jausmas, 
nuarsumas, drąsumas buvo spartiško žmogaus dorybės. 


Karingumas 


23 Op. cit. 116 p. 
24 Op. cit. 273 p. 
25 Griechische Kulturgeschichte, 108 p. 

Šitos pagrindinės žymės, kurios apsprendė Spartos gyveni-- 
mą, sykiu apsprendė ir josios ugdymą. Spartos ugdymas taip 
pat pasižymi vyriškumo, valstybiškumo ir karingumo bruožais. 


Vyriškumas Spartos ugdyme apsireiškė šeimos 
gyvenimo savotišku supratimu ir vyrišku mer-' 
gaičių ugdymu. Moterystės ir šeimos prasmė 
Spartoje buvo pagimdyti kuo daugiausia ir kuo sveikiausių 
vaikų. Silpni vaikai būdavo išmetami. Kad vaikai gimtų sveiki 
ir kad jų gimtų daug, spartiečiai nemaža dėmesio kreipė į susi-- 
tuokiančiųjų pasirinkimą. Šiam reikalui lyčių santykiai Spartoje 
buvo gana laisvi. Mergaitės visiškai nuogos pasirodydavo mies- 
to gatvėse, kas kėlė pasipiktinimą visoje Graikijoje. Moterys 
nešiojo tam tikrą drabužį, vadinamą peplos, kuris judant leis- 
davo pasirodyti nuogoms kūno dalims. Todėl spartietės buvo va-- 
dinamos šlauniarodėmis. Jaunimo šventės, gimnastika, lenkty- 
nės buvo atliekamos abiem lytims esant visiškai nuogoms. Ši- 
tie faktai Spartos lyčių santykius priartina prie totemistinės 
kultūros ir atskleidžia vyriškąjį jų charakterį. 

Iš kitos pusės, mergaičių auklėjimas buvo vedamas vyriška: 
linkme. Mergaitės turėdavo gimnastikuotis, kaip ir berniukai : 
bėgti, mėtyti diską ir svaidyti jietį, plaukyti ir atlikinėti kito- 
kias vyriškos gimnastikos pratybas. Be abejo, šita gimnastika 
labai grūdino mergaičių kūną. Bet sykiu ji auklėjo jas vyriška- 
jam gyvenimo būdui. 


Vyriškumas 
ugdyme 


Valstybės įtaka auklėjimui Spartoje buvo labai 
didelė. Vyriškasis jaunimas nuo 7 metų am- 
žiaus buvo paimamas iš šeimos ir auklėjamas: 
savotiškuose bendrabučiuose arba savotiškose kareivinėse. Šito: 
auklėjimo tikslas buvo geras karys ir tvirtas periokų bei helotų: 
valdytojas. Šeimos arba asmens gyvenimui žmogus Spartoje 
nebuvo rengiamas. Jis buvo rengiamas tiktai viešojo gyveni- 
mo funkcijoms: kariauti ir valdyti. Spartoje buvo ugdomas 
pilietis - hoplitas, bet ne žmogus - asmenybė. Jaunimas viešojo: 
arba valstybinio auklėjimo įstaigose išbūdavo nuo 7 ligi 20 me- 
tų. Nuo 18 ligi 20 metų jaunuolis buvo vadinamas efebu*. Tai 
buvo specialaus pilietinio auklėjimo metai. Pirmieji metai 
buvo skiriami gimnastikai arba kariniam paruošimui, antrai- 
siais metais jaunuoliai keliaudavo po kraštą, susipažindavo su 
šalies papročiais ir gyventojais ir atlikdavo karo tarnybą pasie-- 


Valstybišku- 
mas ugdyme 

nio tvirtovėse. Pakeliamas į efebus jaunuolis turėdavo pri- 
siekti: „Aš niekados neišniekinsiu šių šventų ginklų ir nepa- 
liksiu savo eilės bendrininko, bet kovosiu už šventenybes ir už 
„dievus, kaip vienas, taip ir su kitais“. 


Šalia valstybinio bruožo Spartos ugdyme pra- 
sikiša ir karinis pobūdis. Jaunimas valstybės 
tam ir buvo paimamas iš šeimos, kad būtų ge- 
rai paruošiamas kariniams reikalams. Fizinio lavinimo prakti- 
kos čia ypatingai buvo vertinamos. Bet jos tarnavo grynai prak- 
tiniam reikalui. Jomis nebuvo stengiamasi išskleisti paties vi- 
talinio žmogaus prado. Pagrindinis spartiškos gimnastikos už- 
davinys buvo išmokyti jaunimą karinio meno. Todėl charak- 
teringa, kad olimpiniuose žaidimuose spartiečiai turėjo labai 
nedaug laimėtojų: Pindaras neapdainuoja nė vieno spartiečio. 
Ligi Herodoto yra žinomas tik vienas laimėtojas spartietis, bū- 
tent karalius Demaratas. Kariškai praktinis fizinio lavinimo 
pobūdis neleido spartiečiams išvystyti kūno vispusiškai. Šiaip 
Tizinis lavinimas buvo gana griežtas. Maudymasis šaltame kal- 
nų upės Eurotos vandenyje buvo visų piliečių pareiga. Maiti- 
nimasis buvo labai kuklus. Drabužiai lengvi ir paprasti. Guo- 
lis kietas. Namai primityvūs. Vaikai ištisus metus lakstydavę 
basi. Kūno bausmės buvo kasdienis dalykas. 

Net muzika buvo palenkta karo reikalams. Pasakojimai 
„apie didvyrių gyvenimą bei jų darbus ir muzika buvo svarbiau- 
si ir beveik vieninteliai Spartos ugdymo objektai. Skaityti ir 
rašyti nebuvo mokoma. Visi papročiai ir tradicijos buvo per- 
duodamos gyvu žodžiu, daina ir garsais. Muziką spartiečiai 
labai mėgo. Burckhardtas pastebi, kad Sparta buvo vaizduo- 
jama moters su lyra pavidalu*“". Bet šitoji Spartos muzika bu- 
vo karo dainos ir karo maršai. Muzika buvo griežtai apoloniško 
stiliaus, tonacija dorinė. Šokiai taip pat buvo įsigalėję. Bet 
tai buvo karo šokiai, tarp kurių pyrrichė užėmė svarbiau- 
sią vietą. 


„Karingumas 
ugdyme 


Spartoje buvo įsigalėjęs tiktai gimnastinis ir 
muzikinis lavinimas. Kitos lavinimo rūšys, kaip 
mūzinis plačia prasme, retorinis, matematinis, 
Tilosofinis, čia nerado jokio pasisekimo. Dėl to nei filosofijoj, 


Ugdymo 
siaurumas 


27 Op. cit. 115 p. 

nei meno istorijoje Spartos laimėjimai nėra minimi. Bet šiaip 
spartiečiai buvo praktinio proto, griežto ir greito sprendimo 
žmonės. Žinomas yra spartiečių lakonizmas kalboje, kas rodo 
jų proto aštrumą ir sugebėjimą įžvelgti į daiktų santykius. 
„Apskritai reikia pastebėti, kad spartiškas ugdymo tipas buvo 
gana savotiškas. Jis reiškė palaikymą tų tradicijų, tų pedago- 
ginių būdų ir priemonių, kurios vyravo tada, kai graikai dar 
gyveno pirmykštį didvyrių ir Homero epopejų gyvenimą. 


b. Atėnų ugdymas 


Kiek Sparta buvo pirmykščio aristokratinio graikų gyve- 
nimo tęsinys, tiek Atėnai palaikė savyje pirmykštės liaudies 
tradicijas. Aristokratinis Spartos gyvenimo bruožas čia buvo 
pakeistas demokratiniu bruožu. Šitoji demokratija, šitoji iš- 
vidinė žmogaus laisvė Atėnus pastatė pirmoje vietoje ir leido 
jiems kultūriškai valdyti ne tik Graikiją, bet visą ano meto pa- 
saulį, nors Atėnai, kaip miestas, į istoriją įėjo gana vėlai. 

Du pagrindiniai bruožai charakterizuoja Atėnų gyvenimą: 
1. palinkimas į idealinę kultūrą ir 2. šeiminis-privatinis pobūdis. 


H. Franzas gražiai pastebi, kad Atėnuose „dva- 
sios aristokratija nugalėjo kraujo aristokrati- 
ją“?*. Spartiečiai stengėsi palaikyti savo kilnumą fizinio tipo 
grynumu ir kilnumu. Tuo tarpu atėniečiams pirmoje eilėje rū- 
pėjo žmogaus dvasios išsivystymas ir josios ištobulinimas. Atė- 
nų gyvenime graikų dvasia savotiškai pasisuko kita linkme, ne- 
gu ėjo karinis Spartos gyvenimas. Tai buvo pasukimas nuo ka- 
rinės dvasios į dvasines vertybes: į mokslą, į meną, į filosofiją. 
Dėl to kiek Sparta filosofijos ir meno istorijoje yra nežinoma, 
tiek Atėnai šiose srityse pasiekė tokių laimėjimų, kurie ir šian- 
dien stebina visą pasaulį. 


Ideališkumas 


Antras Atėnų gyvenimo bruožas yra šeiminis - 
privatinis pobūdis. Spartos gyvenimas dau- 
giausiai vyko viešumoje. Tuo tarpu Atėnuose šeima buvo tasai 
narvelis, kuris gaivino viešąjį gyvenimą. Spartoje šeima buvo 
tam, kad pagimdytų sveikų piliečių. Tolimesniu jų ugdymu 
jau rūpinosi valstybė. Tuo tarpu Atėnuose šeima tarnavo ne 


Šeimiškumas 


28 Op. cit. 279 p. 

tik žmonių giminei didinti, bet ir jai auklėti. Žmogus čia nebu- 
vo iš šeimos atimamas, kaip Spartoje. Čia jis pasilikdavo visą. 
laiką. Savo visuomeninėms funkcijoms atlikti jis naudojosi šei- 
"mos pagalba ir šilima. Valstybė Atėnuose nesikišo tiek toli į 
privatinį gyvenimą, kaip Spartoje. Todėl privatinis gyvenimo 
pobūdis Atėnuose nebuvo sunaikintas. Žmogus čia buvo laiko- 
mas pirmoje eilėje asmenybe, o tik paskui piliečiu. Kiek Sparta 
buvo įstatymų valstybė (Gesetzstaat), tiek Atėnai buvo teisės 
valstybė (Rechtsstaat). Žmogaus teisės čia buvo gerbiamos ir 
saugojamos. 

Šitie pagrindiniai Atėnų gyvenimo bruožai žymu yra ir jų 
ugdyme. Atėnų ugdymas yra idealinio pobūdžio ir sykiu turi 
tam tikrą privatiškumo-šeimiškumo bruožą. 


Atėnuose buvo visi minėti ugdymo laipsniai, 
pradedant gimnastiniu ir baigiant filosofiniu. 
Fizinio lavinimo persvaros čia nebuvo. Atė- 
niečiai mėgo gimnastiką ir šiam reikalui turėjo net kelis gymna- 
sionus. Bet čia gimnastika nebuvo skiriama kokiam nors prak- 
tiniam reikalui, kaip Spartoje. Ji nebuvo utilitarinė, bet idea- 
linė. Per gimnastiką atėniečiai norėjo įdvasinti kūną. "Todėl 
ir olimpinių žaidimų nugalėtojai daugiausia buvo atėniečiai. 
Šiaip atėniečių ugdymas daugiausiai ėjo idealijų linkme. Jie 
mokėsi skaityti ir rašyti, jie mėgo muziką ir poeziją, jie išvystė. 
retoriką ir ją įvedė į lavinimo sistemą, jie turėjo garsiausių. 
filosofų ir geriausių filosofijos mokyklų. Atėniečių ugdymo. 
idealinė linkmė yra žymu ir ugdymo sąrangoje ir jų didaktinėje: 
kryptyje. Savo sistemoje jie daugiausiai vietos skyrė ideali- 
joms. Didaktinė jų linkmė stengėsi ruošti ne specialistus, ne: 
praktikus, bet išlavinti žmogaus galias ir jį paruošti gilesniam 
būties pažinimui. 


Ideališkumas 
ugdyme 


Šeiminis - privatinis Atėnų ugdymo bruožas yra. 
žymu ten, kur šeima susidūrė su valstybe. Spar- 
toje jaunimas, kaip buvo minėta, nuo 7 metų. 
amžiaus buvo iš šeimos paimamas ir atiduodamas valstybei. Šei- 
ma Spartoje beveik jokių ugdymo funkcijų svarbesniuose žmo-- 
gaus išsivystymo tarpsniuose nėjo. Tuo tarpu Atėnuose jauni- 
mas nuo 7 metų lankydavo įvairias mokyklas: gramatikų, kita- 
ristų, retorių ir filosofų, bet jis visados grįždavo į šeimą. Jau- 
nimo bendrabučių, savotiškų kareivinių Atėnuose nebuvo. Taip 


Šeimiškumas 
ugdyme 

pat valstybė Atėnuose tiek toli nesikišo į ugdymą, kaip Spar- 
toje. Tiesa, ji kontroliavo pedagoginį darbą ir jo kryptį. Bet 
pati savų ugdymo institucijų neturėjo. ,„(Gimnasionai, kuriems 
vadovavo gymnasiarchas, pastebi Franzas, buvo vienintelės 
valstybinės mokyklos Atėnuose“??. Tikrumoje jie buvo daugiau 
„gimnastikos pratimų vietos ir susirinkimų salės, negu mokyk- 
los tikra prasme. Šiaip net ir viešuoju pilietiniu auklėjimu Atė- 
nuose rūpinosi šeima arba atskiri asmens. Šeimos gyvenimo 
formos, šeimos šventės, puotos įvesdavo jaunimą į valstybinį 
gyvenimą. Atėniečiai ugdyme išlaikė pusiausvyrą tarp žmogaus 
asmenybės ir jo pilietybės. 

Šitie gyvenimo ir ugdymo bruožai padarė, kad Atėnai tapo 
tikrąja kultūrine valstybe (Kulturstaat), kur kultūrinis gyve- 
nimas buvo nepaprastai intensyvus ir kūrybiškas. Nors Atėnų 
ugdymas nėra toks vieningas, kaip Spartos, užtat jis yra žmo- 
giškesnis, nes savo įviarumu kaip tik labiau patenkino žmogiš- 
kosios prigimties įvairumą ir josios norą individualizuotis. Štai 
kodėl jis sugebėjo išauklėti visą eilę nepaprastos reikšmės ge- 
nijų ne tik graikų, bet ir visos žmonijos kultūrai. 


29 Op. cit. 280 p. 

III. Graikų pedagogai 


Turinys: 1. Pythagoras. — 2. Sokratas. — 3. Platonas. —- 
4. Aristotelis. 


Literatūra: 1. H, Benno, Plato als ethischer Erzieher,. 
Langensalza 1926. — 2. W. Jaeger, Platos Stellung im Aufbau der 
griechischen Bildung, Leipzig 1928. — 3. W. Jaeger, Aristoteles. 
Grundlegung einer Geschichte seiner Entwicklung, Berlin 1928. — 
4, P. Natorp, Platos Staat und die Idee der Sozialpūdagogik, 1895. 
— 5. N. Nelson, Die sokratische Methode, Gėttingen 1929. — 6. WV. 
Pohl, Platonische Erziehungsweisheit, Regensburg 1928. — T. 
J. Stenzel, Plato der Erzieher, Leipzig 1928. — 8. O. Willmann, 
Pythagorische Erziehungsweisheit, Freiburg i. Brsg. 1922. — 
9. O. Willmann, Aristoteles als Pidagog und Didaktiker, Ber- 
lin 1909. 


1. Pythagoras 


Savo mąstymo būdu ir savo pažiūromis Pythagoras 
stovi tarp Graikijos ir Rytų. Jis jungia savyje Rytų iš- 
mintį ir religines misterijas su graikų racionalumu ir jų 
palinkimu į diskursyvinį mąstymą. Gimęs Samos saloje 
apie 582 metus prieš Kristų, Pythagoras, sakoma, ištisus 
22 metus gyveno Egipte. Pasakojama, kad jis buvęs net 
Babilonijoje, kad susidūręs su Zoroastra ir iš jo pusimo- 
kęs Rytų išminties. Galimas daiktas, kad visi šitie pasa- 
kojimai yra tik legendos. Bet jie rodo, kiek patys graikai 
Pythagorą laikė artimu Rytams. Samos tirano Polykrato 
spaudžiamas Pythagoras paliko savo gimtinę ir persikėlė 
Žemutinėn Italijon į Krotoną, kuris buvo anuo metu savo- 
tiška graikų kolonija. Čia jis ir pradėjo pedagoginį bei 
filosofinį savo veikimą, greitu laiku sutelkęs aplink save 
būrį žmonių, kurie ir davė pradžią vadinamajai Pythago- 
ro mokyklai arba Pythagoro rateliui. 


El 


„Phythagoro mokykla arba ratelis, kaip pastebi 
H. Franzas, nebuvo mokytų žmonių mokykla, 
bet bendruomeninė mokinių sąjunga religi- 
niams ir pedagoginiams tikslams'. Įstojimas į šį ratelį nebuvo 
Tengvas. Visų pirma Pythagoras ištirdavo kandidato fiziono- 
miją. Pythagoras yra pirmas Vakarų fizionomikas. Jis taip pat 
daug dėmesio kreipdavo į suvokimo aštrumą, į atmintį, į orien- 
taciją arba, kaip jis pats sakydavo, į sugebėjimą iš žinomo da- 
lyko surasti nežinomą. Kas nustebdavo priėjęs naują dalyką, 
+am Pythagoras nepripažindavo suvokimo gabumų, nes saky- 
-davo šio naujo dalyko jis priėjęs netyčiomis, dėl to ir stebisis. 
Priimtieji į ratelį mokiniai sudarė ne tik mokymosi, bet ir gy- 
venimo bendruomenę. "Todėl savo turtą paprastai jie atiduo- 
«lavo į bendrą ratelio iždą. 


Tstojimas 
zatelin 


Gyvenimas Pythagoro ratelyje buvo griežtai su- 
tvarkytas. Rytą atsikėlę mokiniai eidavo pasi- 
vaikščioti vieni, nuošalioje vietoje, ant kalne- 
lių, prie maldyklų, vadinasi, tokiose vietose,kurios žadino rim- 
tį ir susitelkimą. Šitų pasivaikščiojimų metu jie nesikalbė- 
davo tarp savęs ir nesimaišydavo tarp žmonių. Po pasivaikš- 
ičiojimo visi gimnastikuodavosi. Vidudienį būdavo pietūs, tik 
„duona ir medus. Po jų kiekvienas skyrium dirbdavo savo dar- 
Jbą. Vakare vėl būdavo pasivaikščiojimas jau po du ar po tris. 
Dabar mokiniai prisimindavo, ką buvo išmokę dienos metu. Po 
pasivaikščiojimo visi eidavo maudytis ir paskui valgyti vaka- 
rienės. Prie stalų paprastai būdavo po 10 vietų. Vakarienę pra- 
dėdavo, nuliedami vyno ir melsdamiesi. Valgydavo duoną, vai- 
sius, daržoves, retai žuvis. Mėsos Pythagoro mokiniai nevalgy- 
davo. Gėrimui vartojo vyną. Vakarienė baigdavosi prieš sau- 
1ėleidį. Po vakarienės būdavo skaitymas. Skaitydavo jauniau- 
ssiasis, o skaitymą parinkdavo seniausiasis. Prieš išsiskirstant 
poilsio, jis dar sykį primindavo svarbiausius įsakymus: dievų 
"baimę, gyvų daiktų pasigailėjimą, maldingumą ir k. Tada kiek- 
vienas eidavo į savo guolį, kuris buvo kietesnis, negu papras- 
tai.  Pythagoro mokiniai dėvėdavo baltus lininius drabužius. 


(Gyvenimas 
zatelyje 


Santykiai tarp Pythagoro ir jo mokinių buvo labai savo- 
tiški. Pythagoras perteikdavo savo mokiniams išmintį, paste- 


1 Op. cit. 280 p. 

bi O. Willmannas, „ne tiek kaip filosofas, kiek kaip pranašas 
ir religijos steigėjas“?. "Todėl mokiniai savo mokytoją ne tik 
gerbė, bet tiesiog net garbino, kas iš dalies daugeliui atrodė, 
Kaip nepagrįstas žmogaus kultas. Su jaunesniaisiais mokiniais 
Pythagoras susitikdavo labai retai. Kai juos mokydavo, jie jo 
nematydavo, tik girdėdavo jo balsą, einantį iš po uždangos, 
skyrusios Pythagorą nuo klausytojų. Mistinis Pythagoro rate- 
lio bruožas apsireiškė net išviršinėse aplinkybėse. 

Pythagoro ratelio mokiniai buvo suskirstyti į keturias kla- 
ses arba į keturis laipsnius. 


Pirmojo laipsnio arba pirmosios klasės mokiniai 
vadinosi akustikais arba akusmatikais dėl to, 
kad jie negalėjo kalbėti, o turėjo visą laiką tiktai klausyti. Ty- 
lėjimo pratybos buvo pirmutinės, per kurias turėjo pereiti kiek- 
vienas Pythagoro mokinys. Šitų pratybų ilgumas priklausė nuo 
mokinio ypatybių. Paprastai jos trukdavo nuo 2 ligi 5 metų. 
Akustikas arba akusmatikas šiuo metu galėjo tiktai klausytis, 
ką kiti kalba, nieko neklausinėdamas ir net neparodydamas, kad 
ko nors nesupranta arba su kuo nors nesutinka. Šitas tylėjimo 
pratybas Pythagoras labai vertino. Jos turėjo mistinės religi- 
nės ir pedagoginės reikšmės. Tylėjimas turėjo būti lyg ir įva- 
das į misterijas, kurios atsiskleisdavo tiktai ketvirtajame laips- 
nyje. Bet jau iš pat pradžios mokiniai turėjo jausti, kad jie 
čia susiduria su aukštesniais ir šventesniais dalykais, kurių aki- 
vaizdoje reikia nutilti ir susitelkti. Iš kitos pusės, tylėjimo pra- 
tybomis Pythagoras lavino ir valdė žmogaus smalsumą bei no- 
73 klausinėti, kuris dažnai išblaško ir neleidžia sistemingai pri- 
citi prie gilesnio pažinimo. — Pats šio pirmojo laipsnio moky- 
mas buvo grynai mūzinis. Čia buvo duodama mokiniams nu- 
rodymų apie mitus, apie kultą; čia jie buvo pratinami daly- 
vauti religinėse apeigose; čia jie turėdavo atsiminti atskiras 
vietas iš Homero ir Hesiodo. Jiems taip pat būdavo aiškinama 
kai kurių simbolių prasmė. Jiems buvo duodama dorinių pa- 
mokymų trumpų posakių pavidalu. 


Akustikai 


Antrojo laipsnio arba antrosios klasės mokiniai 
ne tik galėjo, bet ir turėjo kalbėti. Kiek pir- 
mojo laipsnio mokiniai buvo pasyvūs klausytojai, tiek antrojo 


Matematikai 


2 Pythagoreische Erziehungsweisheit, 83 p. Freiburg i. Brsg. 1922. 

laipsnio mokiniai turėjo patys susirasti ir išsiaiškinti kiekvieno: 
klausimo pagrindus.  Savarankiškumas ir savaveiklumas čia, 
buvo svarbiausi mokymosi principai. Šio laipsnio mokiniai bu- 
vo vadinami matematikais, nes jų studijų abjektai buvo mate- 
matiniai: aritmetika, geometrija, astronomija, Pythagoro metu 
vadinama astrologija, ir muzikos teorija. 


Antrasis laipsnis turėjo paruošti mokinius gi- 
lesniam pasaulio supratimui, kuris jiems atsi- 
skleisdavo trečiajame laipsnyje. Trečiojo laipsnio mokiniai bu- 
vo vadinami fizikais. Fizikos terminu Pythagoras suprato 
mokslą apie daiktų prigimtį. Tai buvo daugiau, negu mūsų 
dienų fizika. Be gamtinių žinių Pythagoras šiame laipsnyje: 
teikė savo mokiniams ir metafizikos. Fizika čia apėmė maždaug; 
tai, ką Platonas vadino dialektika, o Aristotelis pirmąja filoso- 
Tija. Tai buvo ontologijos ir gamtos filosofijos junginys. Tik- 
rumoje todėl šitas laipsnis buvo filosofinis, nors ir ankštai su- 
sietas su matematika ir su gamtos mokslais. 


Fizikai 


Santykius tarp minėtų trijų laipsnių didaktiniu atžvil- 
giu O. Willmannas taip charakterizuoja: ,„„Akusmatikų 
laipsnis yra atminties darbo laipsnis, matematikų laipsnis 
yra mokslinio prusinimo laipsnis ir fizikų laipsnis yra 
mokslinių studijų laipsnis““. Čia matyti, kaip architek- 
toniškai buvo suręsta visa Pythagoro ratelio santvarka.. 
Nuo paprasto įsiminimo per įgudimą ir įpratimą mokiniai 
eidavo prie daikto esmės pažinimo ir prie tikrųjų studijų. 


Bet aukščiausios ir giliausios išminties moki- 
niai patirdavo ketvirtajame laipsnyje. Šio 
laipsnio mokiniai buvo vadinami sebastikais, vadinasi, Dievo 
garbintojais arba religininkais. Pirmieji trys laipsniai tikru- 
moje buvo tik parengimas tikram Pythagoro ratelio gyvenimui, 
kuris buvo grindžiamas misterijomis, tikėjimu ir kultu. Mo- 
kydamas matematikos ir fizikos, Pythagoras stengėsi, kad per 
daiktų pažinimą mokiniai galėtų nujausti patį giliausią daiktų 
pagrindą ir pirmąją jų priežastį, kurią sudaro religija. Todėl 
šis ketvirtas laipsnis buvo grynai religinis. Čia Pythagoras 
dėstydavo savo mokiniams tikėjimo tiesas, mistiką, religines 


Sebastikai 


s Op. cit. 79 p. 

misterijas, vadinasi, savotišką teologiją: hierės lėgos. Čia mo- 
kiniai buvo įpratinami į liturgines praktikas ir įvedami į reli- 
gines misterijas. Su šiuo ketvirtuoju laipsniu buvo susietas ir 
dorinis auklėjimas. Pythagoras nepasitenkindavo bendru re- 
liginiu auklėjimu. Jis, kaip sako O. Willmannas, „šventiems 
veiksmams ir kulto mitams teikė gilesnės monoteistinės pras- 
mės“*. Pro graikiškąjį politeizmą Pythagoras įžiūrėjo vieno 
Dievo buvimą, ir tai, gal būt, buvo didžiausia ketvirtojo laipsnio 
išmintis. 

Ugdymo istorijai Pythagoras yra reikšmingas 
trimis atžvilgiais. Visų pirma jis aiškiai ir są- 
moningai į ugdymo pagrindus padėjo religiją. 
Religinio pobūdžio turėjo tylėjimo pratybos pirmajame laipsny- 
je, religijai paruošti buvo skiriami antrasis ir trečiasis laips- 
niai, religijos mokslais ir tiesomis buvo atbaigiamas viso ra- 
telio lavinimas. Tokiu būdu religinis pradas Pythagoro rate- 
lyje buvo sustiprintas ir aiškiai pabrėžtas. — Antra, Pythago- 
7as savo ratelyje organiškai sujungė individualinį ir visuome- 
ninį ugdymo atžvilgius. Jau pati ratelio organizacija reikalavo 
šios sintezės. Pythagoras ankštai jungė to paties laipsnio mo- 
kinius ir griežtai skyrė juos nuo kitų laipsnių. Šitokia santvar- 
ka buvo ne kam kitam, kaip tik bendram ratelio gėriui. Iš ki- 
tos pusės, tylėjimo pratybomis, darbu kiekvieno mokinio sky- 
rium, nuolatiniu susitelkimu ir atsiskyrimu nuo kitų Pythago- 
ras stiprino žmogaus asmenybę. Todėl neveltui apie Pythagorą 
yra sakoma, kad jis sujungė savyje Lykurgą ir Sokratą. Ly- 
kurgas davė graikams įstatymus, vadinasi, tvarkė visuomeninę 
gyvenimo pusę. Tuo tarpu Sokratas stengėsi išvystyti žmogaus 
asmenybę, vadinasi, tvarkė individualinę gyvenimo pusę: Py- 
thagoro ratelyje abu šie atžvilgiai buvo siejami organiškon vie- 
nybėn. — Trečia, Pythagoras įvedė į lavinimo sistemą matema- 
tiką, kaip dėstomąjį objektu. Pythagorui skaičius buvo ne tik 
tam tikra daikto būsena, bet pati daikto esmė. "Todėl vesda- 
mas mokinius prie daiktų prigimties pažinimo, jis natūraliai 
juos vedė per matematiką ir jis pirmas matematines discipli- 
nas įjungė į lavinimo sąrangą. 


Pythagoro 
reikšmė 


4 Op. cit. 87 p. 

Tekstai: 


Jokių raštų Pythagoras nėra palikęs. Jo mokslas buvo pertei- 
kiamas gyvu žodžiu iš kartos į kartas. Vėliau įvairiuose graikų ra- 
šytojų veikaluose mes randame atpasakotas Pythagoro arba jo ša- 
lininkų pažiūras vienu ar kitu klausimu. Čia duodamas tekstas yra 
anoniminio pythagorininko pažiūros. Bet jos gražiai išreiškia Py- 
thagoro nusistatymą akustikų auklėjimo atžvilgiu. 

„Jie tikėjo, kad reikia atmintyje palaikyti visa, kas buvo 
išmokta ir pasakyta, ir kad žinių bei dėsnių bus galima tiek pri- 
rinkti, kiek jų išmokstąs ir atmintyje palaikąs organas sugebės 
priimti, nes tik šiuo organu galima pažinti ir pažintus dalykus 
palaikyti. "Todėl atminčiai jie skyrė didelės reikšmės, ja labai 
rūpinosi, ją lavino ir besimokančio mokinio nepaleido tol, kol 
jis pirmuosius mokslo pagrindus buvo gerai įsidėjęs į galvą. Jie 
taip pat praktikavo atsiminti dienos pokalbius. Vienas pytha- 
gorininkas keldavosi iš lovos tik tada, kai atsimindavo visa, 
kas vakar buvo įvykę. Norėdamas atsiminti, jis taip elgdavosi. 
Jis bandydavo savo dvasioje atgaminti tai, ką buvo pasakęs 
arba girdėjęs, arba ką pirmam savo namiškių buvo paaiškinęs, 
paskui ką antram, trečiam. "Tokiu būdu jis stengdavosi atsi- 
minti visus iš eilės. Toliau jis bandydavo atsiminti, ką išėjęs 
iš namų sutiko pirmą, ką antrą, ką buvo pasakęs pirmam, ką 
antram, trečiam. "Tokiu būdu jis atsimindavo ir visus kitus 
daiktus. Jis stengėsi atgaminti savo dvasioje visą dienos eigą, 
bandydamas įsivaizduoti buvusių įvykių eilę, kaip jie vyko, kiek- 
vienas skyrium. Jeigu keldamasis jis turėjo daugiau laiko, 
jis bandydavo atsiminti tokiu pat būdu, kas buvo įvykę jau už- 
vakar. Jie stengdavosi savo atmintį įpratinti dar toliau siekti. 
Jų manymu žinojimo, patyrimo ir įžvalgumo atžvilgiu nėra nie- 
ko svarbesnio, kaip atminties gabumas“. 

„Jie teigė, kad nuo pat vaikystės maitinimasis turįs būti 
sutvarkytas. Jie mokė, kad tvarka ir santūrumas yra gražūs, 
o netvarka ir nesantūrumas biaurūs“. 

„Jie manė, kad pabarimus ir papeikimus, jų vadinamus 
įspėjimais, senesnieji jaunesniesiems turį padaryti labai tak- 
tiškai ir atsargiai. Su įspėjamuoju reikią elgtis taip, kad jis 
jaustų spinduliuojančią meilę ir palankumą, nes tik tokiu būdu 
įspėjimas yra pritaikintas ir naudingas“. 

Cit. W. Cappelle, Die Vorsokratiker. Die Fragmente und 
Ouellenberichte, 500—501 p. Leipzig 19835. 

2. Sokratas 


Graikų dvasinio gyvenimo istorijoje Sokratas užima 
labai savotišką vietą. Sokrato pasirodymas baigė grai- 
kuose naivaus pasitikėjimo tradicija periodą. Jo vietą už- 
ėmė refleksija, sąmoningas pažinimas gerų ir blogų tra- 
dicijos pusių. Sokratas nesukilo prieš tradicijas, kaip so- 
fistai. Jis tik reikalavo pažinti, kodėl kas nors yra gera ir 
kodėl kas nors yra bloga. Pats žmogus turėjo spręsti apie 
tradicijos teikiamų vertybių reikšmę ir pats turėjo apsi- 
spręsti jas priimti arba atmesti. Tai buvo atsigrįžimas į 
žmogaus asmenį, ir Sokratas buvo šio atsigrįžimo pionie- 
rius. Jau anksčiau minėta, kad graikai ypatingai verti- 
no žmogų, kaip bendruomenės narį. Sokratas stengėsi pa- 
brėžti žmogų, kaip asmenį. Todėl jis reikalavo save ištirti, 
save pažinti, apsispręsti pagal savo įsitikinimus, pagal 
savo išvidinį daimonion*, kuris esąs ne kas kita, kaip 
dievų balsas žmogaus viduje. Šio daimonion klausymas 
vertė Sokratą atsidėti savam darbui, jis jį nuvedė į kalė- 
jimą ir galop į mirtį. Gimęs apie 470 m. Atėnuose, atsi- 
dėjęs graikų tautos auklėjimui ir mokymui, buvo įskųstas 
negerbiąs dievų ir tvirkinąs jaunimą, rastas kaltas ir nu- 
baustas mirtimi. Draugai buvo sudarę progą pabėgti, bet 
Sokratas atsisakė, pasirinkdamas garbingą mirtį. Pasku- 
tinių Sokrato valandų aprašymas Platono Phedone yra 
gražiausia Sokrato gyvenimo ir veikimo apologija. 


Žmogaus asmens pabrėžime glūdi šaknys ir to 
garsaus Sokrato posakio, kad žinojimas yra do- 
rybė. Tai nėra intelektualizmas. Žinojimu čia 
Sokratas supranta ne kokį nors iš viršaus įdiegtą pažinimą, ne 
paprastą numanymą, bet tobulą įžvelgimą į giliausius daiktų 
ir principų santykius, žinojimą, kuris kyla žmogui iš vidaus ir 
todėl apima visą žmogų, pastūmėdamas jį veikti pažinta link- 
me. Šitoks žinojimas turi būti absoliučiai savas. Jo negali 
duoti nei tradicija nei autoritetas. Jis turi būti paties žmogaus 
prieitas, iš jo dvasios kilęs. Jis turi būti jo paties. Tik tada, 
kai žmogus pats prieina tiesą, kai jis pergyvena jos gimimą 
savo dvasioje, tik tada jis sugeba pats save apspręsti pagal tie- 
sos reikalavimus ir tada žinojimas yra dorybė. Štai kodėl 


Dorybės 
supratimas 

Sokratas ir veikė taip, kad jis tik pagelbėjo tiesai gimti žmo- 
gaus dvasioje. Jis buvo tik akušeris, tik pagelbininkas, o tiesą 
ir žinojimą gimdė pati dvasia. Jis tik jai padėjo, nurodydamas 
kelią ir šalindamas kliūtis. Savotišką Sokrato filosofavimo bū- 
dą galima suprasti tik gerai supratus jo posakį, kad žinojimas 
yra dorybė. 


Ant šito posakio yra pastatytas visas vadina- 
masis sokratiškas metodas, kuriuo Sokratas pa- 
sidarė reikšmingas ugdymo istorijoje. Spe- 
cialiai jis nebuvo pedagogas: nei praktikas, nei teoretikas. 
Ugdymo klausimų jis nenagrinėjo ir specialiai pedagoginiam 
darbui nebuvo atsidėjęs. Jis nagrinėjo tiktai etinius ir meta- 
Tizinius klausimus. Bet šitų klausimų nagrinėjimo būdas buvo 
toksai savotiškas ir tiek naujas, kad jis Sokratą padarė vienu 
iš didžiausių žmonijos ugdytojų. Modernioji pedagogika, ug- 
dymo vyksme pabrėždama vad. „vaisingąjį momentą“ ir ugdy- 
tojo darbą laikydama tiktai sąlygų parengimu šitam momentui 
atsirasti, kaip tik eina Sokrato pramintu keliu“. 


Metodo 
pagrindas 


Pats Sokratas savo mokymo būdą yra pavadinęs maieutike, 
vadinasi, akušerės menu, norėdamas tuo pasakyti, kad jis pats 
čia yra tik padėjėjas ir kad pirmaeilis vaidmuo tiesos ieškoji- 
me ir radime tenka pačiai žmogaus dvasiai. Išviršinė Sokratc 
metodo pusė yra klausimai ir atsakymai. Sokratas niekados 
nėra dėstęs nuotakiu būdu. „Jis nemoko, pastebi A. Millot, jis 
Klausinėja ir tuo būdu priverčia savo pokalbio dalyvius apmąs- 
tyti jų pačių motyvus““. Bet šitas klausinėjimas anaiptol nėra 
žaidimas tuščiais žodžiais. Taip pat jis nėra diskusija ar dis- 
putas, kuriame esti ginama kuri nors tezė. Pagrindinis Sokra- 
to metodo bruožas yra tiesos ieškojimas bendromis jėgomis. 
Sokratas tiesos ieško ir pats. Jis tikrai ieško, o ne tik moko, 
kaip ieškoti. Jis yra tiesos ieškotojas, o ne tiesos didaktikas. 
Todėl pokalbiuose nėra ginama kokia nors nuomonė, kuri iš 
anksto būtų žinoma. Bet čia bendromis jėgomis, kilus klausi- 
mui, stengiamasi surasti teisingas atsakymas. Štai kodėl tie 


5 Plg. Fr. Copei, Der fruchtbare Moment im Bildungsprozess, Leip- 
zig 1928. 


6 Socrate, 58 p. Paris 1931. 

Platono dialogai, kurie yra kilę iš vad. sokratiškojo tarps- 
nio Platono veikime, paprastai pasibaigia staiga, lyg ir nutrūk- 
dami. Sokratas čia neformuluoja išvados, lyg norėdamas pasą- 
kyti: taip ir turėjo būti. Anaiptol! Jis tik priveda kalbėtoją 
prie tokios vietos, kur jam ir Sokratui išvada pasidaro staiga 
aiški. "Todėl pasikalbėjimas toliau darosi nereikalingas. Dva- 
sioje gema žinojimas, ir visi pokalbio dalyviai nutyla. 


Nagrinėjant kelią, kuriuo Sokratas eina sy- 
kiu su pokalbio dalyviais, galima surasti tris 
momentus. Visų pirma Sokratas suardo pir- 
mykštę, paprastai naivią, savimi pasitikinčio žmogaus pažiūrą 
į kokį nors klausimą. Kiekvienas žmogus paprastai mano, kad 
jis galįs atsakyti į kiekvieną klausimą ir pareikšti savo nuomo- 
nę. Gavęs atsakymą, Sokratas kaip tik ir stengiasi parodyti, 
kad šitas atsakymas yra naivus, kad gilesnės klausimo esmės 
jis nepaliečia, kad jis yra net klaidingas. Bet Sokratas čia pats 
neįrodinėja ir neteigia. Jis tik taip stato klausimus, kad po ku- 
rio laiko pats atsakytojas pamato savo nuomonės naivumą, siau- 
rumą ir klaidingumą. Atsakytojas pats patenka į tiesos kelią 
ir nustebęs pamato, kad tai, ką jis ligi šiol laikė tiesa, iš tikro 
yra paprasta klaida arba tik tiesos dalis. Šitokiu metodu Sokra- 
+as sugriauna ne tik pirmykštę pažiūrą, bet ir nekritišką pa- 
sitikėjimą savo atsakymais. Dialoguose galima pastebėti, kaip 
tolimesni atsakymai darosi labiau apgalvoti, gilesni, kaip atsa- 
kytojai klausimą suskirsto, apžvelgia iš įvairių pusių, o ne tei- 
gia akių plotu. Sokratas priverčia savo pokalbio dalyvius į 
tiesos ieškojimą įjungti visą savo dvasios pajėgumą. Tokiu bū- 
du jis kaip tik pažadina žmogaus dvasią tiesos ieškoti pačioje 
savyje, o nelaukti, kol kitas ją pasakys. Sokratas pokalbio pa- 
baigoje tik pakartoja tai, kas buvo formuluota dalyvių. 


Metodo 
tarpsniai 


Antras momentas Sokrato metode yra aukštesnio pažini- 
mo noro pažadinimas. Pamatęs, kad pirmykštė naivi pažiūra 
yra sugriauta, kad pirmykštis naivus pasitikėjimas savo nusi- 
statymu yra išjudintas, klausiamasis pradeda trokšti prieiti 
prie aukštesnio pažinimo. "Todėl kiek pradžioje jis buvo dau- 
„giau pats savo nuomonės dėstytojas ir aiškintojas, tiek toliau 
jis darosi nuoširdus tiesos ieškotojas ir pradeda labiau pasiti- 
kėti Sokratu, negu pačiu savimi. Bet išvidinis aktyvumas da- 

bar pokalbio dalyviuose žymiai padidėja. Jeigu pradžioje jie 
dėstė savo jau turimas pažiūras, tai dabar, šioms pažiūroms 
griuvus, jie pradeda intensyviai veikti, kad vėl susidarytų nau- 
jas, šiuo atveju jau teisingesnes ir gilesnes pažiūras. 


Galop ateina pats svarbusis trečias momentas — aukštes- 
nio žinojimo gimimas. Sokratas taip priveda savo pokalbių da- 
lyvius, kad šitas aukštesnis pažinimas jiems gema staiga ir esti 
jų pačių surastas ir paprastai formuluotas. Jiems vieną akimir- 
ką pasidaro aišku, kur yra tikras klausimo išsprendimas. Jiems 
paaiškėja klausimo esmė ir sykiu kyla atsakymas. Šitas atsa- 
kymas jiems yra dvigubai brangus: visų pirma jis juos išva- 
duoja iš klaidingos arba per siauros pirmykštės nuomonės, ir 
jis esti surastas jų pačių. Dėl to šitas naujas pažinimas yra 
žymiai tvirtesnis, negu pirmykštis. Jis apima visą Žmogaus 
dvasią. 


Šitas trečiasis momentas kaip tik ir sudaro moderniosios 
pedagogikos vadinamąjį vaisingąjį momentą. Sokratas yra jo 
pagrindėjas ir genialus meisteris parengti sąlygas jam atsirasti. 
Metodo atžvilgiu Sokratas ėjo priešingu keliu, negu Pythago- 
ras. Pythagoro ratelyje mokiniai pradžioje tylėjo ir tiktai 
Klausė. Sokratas prakalbindavo savo mokinius ir leisdavo jiems 
patiems klausinėti. Pythagoras stengėsi pats mokinius įvesti į 
aukštesnį pažinimą. "Tuo tarpu Sokratas aukštesnę tiesą išvi- 
liodavo iš savo mokinių dvasios. Žmogaus asmens laisvė ir sa- 
varankiškumas Sokrato metode buvo pagerbiama aukščiausia- 
me laipsnyje. Tai yra tie patys principai, ant kurių yra stato- 
ma visa modernioji pedagogika. Todėl neperdedant galima pa- 
sakyti, kad moderniosios pedagogikos kūrėjas yra Sokratas. 


Tekstai: 


Sokratas, kaip ir Pythagoras, mums nėra palikęs jokių raštų. 
Du yra šaltiniai, iš kurių mes matome Sokrato eitą kelią ir kuriuo- 
se randame jo idėjų: Xenofonto raštai ir Platono dialogai. Xe- 
nofontas daugiau kalba apie Sokrato etiką, Platonas daugiau apie. 
jo metafiziką. Paskutiniu metu linkstama manyti, kad vis dėlto 
Platono dialoguose Sokrato vaizdas yra aiškesnis ir patikimesnis, 
negu Xenofonto raštuose. Tai ypač reikia pasakyti metodo atžvil- 
giu, kuris mums šiuo tarpu labiausiai ir rūpi. Čia duodamos ištrau- 
kos iš Platono Eutiphrono galės kiek pavaizduoti minėtus sokra- 

tiškojo metodo tarpsnius. Eutiphronas yra laikomas vienu iš pir- 
mųjų Platono dialogų, parašytų tada, kai Sokratas dar buvo tik: 
pradėtas kaltinti, bet dar nebuvo teisiamas. 


Sokratas. Taigi atsimeni, jog ne to tavęs prašiau, kad pa- 
mokytum apie vieną ar du iš daugelio dievotų pasielgimų, bet. 
apie pačią dievotumo sąvoką, sulig kuria viskas, kas dievota, 
yra dievota? Juk sakei (86 p.), kad jau iš pačios dalyko esmės 
kas bedieviška — yra bedieviška, o dievota lieka dievota? Ar 
atsimeni ? 


Eutifronas. Kaip gi. 

S. Taigi pamokyk mane apie pačią šito dalyko esmę, ko- 
kia, būtent, ji yra, kad, turėdamas ją prieš akis ir laikydamas. 
ją tam tikru saiku, tuoj pavadinčiau dievotą esant tavo ar kie- 
no nors kito tokį pasielgimą, nesant tokiu — nepavadinčiau.. 

E. Na, jei taip nori, Sokratai, ir taip tau pasakysiu. 

S. O gi noriu, noriu. 


E. Taigi štai: kas yra dievams malonu, yra dievota, o kas 
nemalonu — bedieviška. 


S. Puikiausiai, Eutifronai; kaip aš norėjau, kad atsaky- 
tum, taip man dabar atsakei. Tik ar tai tiesa, to dar kol kas 
nežinau, bet tu, aišku, pamokysi mane papildomai, kad tai tie- 
sa, ką sakai. 


E. Be abejonės. 


S. Todėl negaišdami panagrinėkime, ką čia kalbame...““ 


Nagrinėjimas parodo, kad Eutifronas klysta. Jis priverstas: 
pripažinti, kad jo pažiūra veda į nesąmonę. 


S. Taigi, sulig šitokiu pasakymu, ir dievota ir bedieviš- 
ka būtų Eutifronai, tas pats dalykas. 


K. Išeina, kad taip...“ 


Čia Eutifronas jau pradeda abejoti savo pirmykščių posakiu ir“ 
Sokrato vedamas toliau jis ryžtasi pataisyti savo nuomonę. 

E. Taip, aš pasakyčiau, kad dievota yra tai, ką visi die- 
vai mėgsta, o priešinga tam, būtent, ko visi dievai neapkenčia, 
ra bedieviška. 


S. Bene reikėtų, Eutifronai, vėl pagvildenti, ar taip gerai 
pasakyta? O gal liaukimės, ir taip tegul vienas mūsų iš antro 
ir iš kitų priima: kaip tik kas pasakys, jog taip kažkas yra — 
tuoj ir sutikti, arba atvirkščiai — panagrinėti, ką sako tas, kurs 
sako? 


E. Reikia panagrinėti. Man bent rodosi, kad tatai dabar 
„gerai pasakyta. 


S. Netrukus, gerasai, mes tatai aiškiai sužinosim ...“ 


Vėl Sokratas savo klausimais parodo, kad ir šitoji pataisa die- 
votumo esmės neatskleidžia, o nurodo „tik kažkokią atsitiktinę sa- 
vybę, kuri pasireiškia tuo, kas dievota“ (91 p.). Sokratas vėl nori 
išgirsti tikrą atsakymą. 


S. ... Taigi būk malonus, neslėpk nuo manęs, bet dar kar- 
"tą, iš pat pradžios, pasakyk, kas, galiausiai, yra dievota — vis 
viena, ar dievai tai myli, ar yra kokia kita to dalyko savybė; juk 
«dėl to nesiginčysim. Tik malonėk pasakyti, kas yra dievota ir 
kas bedieviška? 


E. Bet, Sokratai kažkaip nemoku pasakyti tau, ką manau. 
:Sukasi vis kažkaip apie mus visa tai, ką prileisime, ir nenori 
pasilikti ten, kur pastatysim ...“ 


Čia Eutifronas pasiekia tokią vietą, kada dingsta jo pasitikė- 
jimas savimi, sugriūva jo pirmykštis žinojimas, ir jis pradeda no- 
rėti aukštesnio žinojimo, kurio pasiekti jam Sokratas pažada: 


S. ...Kadangi tu, man rodos, ištvirkai, pats tau padėsiu, 
kaip mane pamokytum apie tai, kas yra dievota. Tik perdaug 
nesikamuok. Pažiūrėk gi, ar neatrodo tau būtina, kad viskas, 
kas dievota, būtų podraug ir teisinga? 


E. Man, be abejonės, atrodo...“ 


"į 
Užvestas ant kelio, Eutifronas po kiek laiko bando vėl duoti 
jau naują atsakymą, kas yra dievotumas, bet labai nedrąsiai, tik 
Sokrato paragintas. 

S. Taigi pamėgink ir tu panašiu būdu paaiškinti man, 
kuri dalis to, kas yra teisinga, yra tai, kas yra dievota... 


E. Dabar tai jau, Sokratai, ir man atrodo, kad pamaldu- 
mas ir dievotumas yra toji teisingumo dalis, kuri liečia dievų 
tarnystę... 


Čia vėl Sokratas pradeda kamantinėti Eutifroną, kokia yra ši- 
toji tarnystė. Eutifronas pastebi, kad „tokia, Sokratai, kokia ver- 
gai tarnauja savo ponams“ (93 p.). Bet vėl Sokratas išvysto klau- 
simais Eutifrono mintį ir vėl parodo, kur ji veda. 


S. Taigi Eutifronai, dievotumas būtų kaž koks kaip ir 
prekėmis pasikeitimas tarp dievų ir žmonių? 


E. "Tegu bus prekėmis, jei tau taip tinka pavadinti. 


S. Betgi man tat visai netinka, nebent jei pripuolamai 
būtų tikra. Tačiau pasakyk man, kokią naudą turi dievai iš do- 
vanų, kurias gauna iš mūsų? Nes ką mums duoda, kiekvienam 
aišku: jokio gero daikto mes neturime, kurio nebūtų mums jie 
davę. Bet kokia nauda jiems iš to, ką gauna iš mūsų? Arba gal 
mes tiek uždirbame iš ano prekiavimo su jais, kad viską gera 
imame iš jų, o jie iš mūsų nieko? 

E. O ar manai, kad dievai turi naudos iš to, ką gauna iš 
mūsų ? 

S. Bet kas tada, Eutifronai, bus mūsų dovanos dievams? 


E. Kas gi kita, manai, jei ne pagarba, garbingi atnašavi- 
mai, ir, kaip tik pasakiau, dėkingumo pareiškimai. 


S. Taigi Eutifronai, dievota yra tai, kas pareiškiama dė- 
kingumu, o ne tai, kas dievams naudinga ar malonu...“ 


Pokalbis eina prie galo, nes Eutifronas pats galų gale 
suvokė, kad dievotumas yra dievų garbinimas ir jiems dė- 
kingumo reiškimas. Tiesa, jis dar bando vėl grįžti prie pir- 
mykštės savo nuomonės, bet Sokratas jam neleidžia vėl iš 
naujo pokalbį pradėti, ir viskas baigiasi. Vaisingojo mo- 
mento iškilimas Eutifrono dvasioje čia yra visai ryškus. 
Ypatingai šiame dialoge yra ryškus Eutifrono savimi pa- 
sitikėjimas ir galop šito pasitikėjimo praradimas. 


Prof. M. Račkausko vertimas, Logos, 883—96 p. Kaunas, 
1929 m. 1 nr. 

3. Platonas 


Nors Pythagoro ratelis ir Sokrato metodas turi dide- 
lės reikšmės ir ugdymo teorijai, ne tik ugdymo praktikai, 
bet nei Pythagoras nei Sokratas ugdymo teorijų nesukūrė. 
Pirmas Vakarų ugdymo teoretikas, plačiai apmetęs ir iš-- 
vystęs pedagogines savo idėjas, yra Platonas. Gimęs apie 
428 metus Atėnuose iš senos aristokratų giminės, jis 20 
metų mokėsi filosofijos iš sykio pas Kratylą, Heraklitą, o 
vėliau pas Sokratą, su kuriuo jis draugavo ligi pat šio pas- 
tarojo mirties. Sokratui mirus, Platonas daug keliavo, 
daug aplankė kraštų, net buvo nuvykęs į Egiptą. Grįžęs į 
Atėnus, po kelių metų vėl atsidūrė Sicilijoje, kur norėjo: 
įsteigti savo idealiąją valstybę. Po įvairių nepasisekimų 
grįžo į Atėnus, čia įsteigė savo mokyklą, kuriai vadovavo 
ligi pat mirties 347 metais. 


Platonas buvo ne tik filosofas, bet ir valstybi-- 
ninkas. Jis yra sukūręs savą valstybės teoriją, 
laikydamas ugdymą geriausia ir vienintele prie-- 
mone šitai teorijai realizuoti gyvenimo praktikoje. "Todėl ir 
savo pedagogines pažiūras jis išdėstė ne kur kitur, kaip tik 
valstybiniuose savo raštuose. Platono pedagoginė teorija mums. 
yra žinoma iš dviejų jo veikalų: iš Politeia ir iš Nomoi. Tarp 
šitų dviejų veikalų yra didelis laiko tarpas. Nomoi yra paskuti- 
nis Platono veikalas. Todėl jis yra savo pobūdžiu kiek kitoks, 
negu to paties turinio Politeia. Tai nereiškia, kad Platonas bū-- 
tų atsisakęs savo idėjų. Ne! Jis tik pastebėjo, kad idealinė jo 
valstybės teorija šioje žemėje negali būti realizuota visu plotu. 
Todėl savo paskutiniame veikale jis ir kalba apie antrąją val- 
stybę, kaip kompromisą tarp tikrovės ir idealo. Pedagoginės. 
mintys šiuose abiejuose veikaluose taip pat skiriasi savo reikala- 
vimų griežtumu. Politeia mums vaizduoja ugdymą tokį, koks jis. 
tiesiog plaukia, logišku būtinumu, iš valstybinių Platono pre- 
misų. Nomoi jau duoda ugdymo tokį vaizdą, koks jis išeina ide-- 
alui susidūrus su tikrove. Nomoi nerandame filosofų ugdymo, 
nes ir filosofų luomo ten nebėra. Apskritai, visas ugdymas jau 
žymiai švelnesnis ir konkretesnis, bet užtat ir mažiau platoniš- 
kas. Tai jau yra ne Platono idealistinės dvasios teorija, bet gy-- 
venimo padiktuoti reikalavimai. Platoniška pedagoginė teorija. 


Pedagogikos 
šaltiniai 

visu ryškumu spindi jo veikalo Politeia puslapiuose. Todėl at- 
pasakodami Platono pedagogines pažiūras mes laikysime jo pir- 
mykščių pažiūrų, kaip charakteringesnių visai jo pasaulėžiūrai 
ir visai jo minties linkmei. 


Kurdamas savo idealinę valstybę, Platonas joje 
matė tris žmonių sluogsnius: 1. maitintojus 
(demiurgoi), kuriuos sudaro ūkininkai ir ama- 
tininkai, 2. gynėjus (phylakes), kuriuos sudaro kareiviai, 3. 
valdytojus (archontes), kuriuos sudaro filosofai. Platonas buvo 
įsitikinęs, kad žmogus pačia savo prigimtimi, savo gabumais 
tinka tik vienai kuriai sričiai ir todėl gerai gali dirbti tik vieną 
kurį darbą. Platono valstybėje, kaip jis pats sako, „nėra jokių 
Gūvilypių arba įvairialypių žmonių. Kiekvienas turi tiktai vieną 
vienintėlį pašaukimą... Mūsų valstybėje kurpius yra tiktai 
kurpius, o ne tuo pačiu ir jūrininkas; ūkininkas yra tiktai ūki- 
ninkas, o ne tuo pačiu ir teisėjas; kareivis yra tiktai kareivis, 
o ne tuo pačiu ir pirklys; ir taip su visomis profesijomis““. Ši- 
tuo principų remdamasis, Platonas visų pirma nustato atskirų 
jo valstybės sluogsnių prigimtį, jų ypatybes, charakterizuoja jų 
sielos struktūrą, o paskui ieško priemonių, kuriomis būtų gali- 
ma tokių žmonių išsiugdyti. Ugdymas Platono valstybėje yra 
taip tvarkomas, kaip to reikalauja iš anksto nustatytas kurio 
nors sluogsnio idealas. Iš ugdymo Platonas šalina visa, kas šiam 
idealui yra nereikalinga arba kenksminga. Šiuo atžvilgiu H. 
Rolle teisingai pastebi, kad „ugdymo planas, kurį sudaro Plato- 
nas savo valstybėje, yra apmestas be jokių santykių su patyri- 
mu, be jokio atsižvelgimo į realius gyvenimo faktus““. Tai yra 
planas, išaugęs ne iš gyvenimo, bet iš idėjos ir taikomas gyve- 
nimui iš viršaus. Nenuostabu, kad didele dalimi jis pasidaro 
utopiškas, ką jautė ir pats Platonas. 


Valstybės 
struktūra 


Platonas plačiau yra aprašęs tiktai du savos valstybės 
sluogsnius: gynėjus ir valdytojus. Maitintojai yra palikti nuo- 
šaliai kaip nereikšmingas veiksnys aukštesniam valstybės gy- 
venimui. Todėl ir ugdymo planai yra taikomi tik šiem dviem 
sluogsniam, tiktai gynėjams ir valdytojams. 


7 Der Staat, 86 p. deutsch v. A. Horneffer, Leipzig, Kroner. 
s Vierteljahrschrift fir wissenschaftliche Pidagogik, 2 p. 1926. 

Gynėjo arba kario paskyrimas yra ginti kraštą. 
ir nuolatos budėti sargyboje. Šitas pašaukimas, 
pasak Platono, reikalauja tam tikrų gabumų, 
tam tikrų sielos ypatybių, kurių Platonas randa dvi: drąsą ir 
švelnumą. Charakteringa, kad šitas ypatybes Platonas išveda, 
pasigaudamas naminių šunų pavyzdžio. „Tu žinai, sako Sokra- 
tas Adeimantui, kad visi šunes yra malonūs pažįstamiems žmo- 
nėms ir pikti nepažįstamiems““ (59 p.). Šitame paprastame fak- 
te Platonas įžiūri savotišką ypatybę, kurią vadina filosofišku- 
nu, būtent, šunes skiria pažistamą ir nepažistamą žmogų grynai 
dvasiniu atžvilgiu, ne pagal naudą. Prie pažįstamo meilinasi 
tik dėl to, kad jį pažįsta, o svetimą puola tik dėl to, kad jo ne- 
pažįsta. ,O ar tai nėra pažinimo meilė, jeigu savą ir svetimą 
atskiriama žinojimu ir nežinojimu? O pažinimo meilė vadinasi 
filosofija (ibd.)“. Šitas ypatybes Platonas pritaiko ir savo vals- 
tybės gynėjams arba kariams. „Taigi, kas yra filosofiškas, drą- 
sus, apsukrus ir tvirtas, tas bus geras savo valstybės saugoto- 
jas“ (60 p.). Ir čia pat Platonas kelia klausimą, kaip tokių žmo- 
nių išsiugdyti. 


Gynėjų 
charakteris 


Rinkdamasis objektus gynėjams ugdyti, Plato- 
nas sustoja prie tradicijos sukurto gimnastinio: 
ir mūzinio lavinimo, tik sukeičia jų eilę. Platonui pirmiau eina 
mūzinis lavinimas, o tik paskiau gimnastinis. Mūzinis lavinimas, 
pasak Platono, prasideda pasakoinis, kurios, jam atrodo, turin- 
čios vaikui labai didelės reikšmės. Pasakos prasideda anksčiau, 
negu kūno lavinimas, todėl ir mūzinis lavinimas pralenkia gim- 
nastinį. Tiesa, pasakų teikiamas ugdymas esąs labai kuklus. Bet 
Platonui jis yra labai reikšmingas. „Vaikystėje yra aprėžiama. 
i“ įspaudžiama forma, kurią jie turi turėti“ (61 p.). Todėl Pla- 
tonas reikalauja, kad nevisos pasakos vaikams būtų sekamos, 
kad jas atrinktų valstybė, vienas motinoms bei auklėms reko- 
menduodama, kitas drausdama. Du dėsniai, pasak Platono, ap- 
sprendžia pasakų, mitų, legendų atranką: 1. dievai yra priežastis 
ne visų daiktų, bet tiktai gerų, 2. dievai nėra niekšai, jie nesikei- 
čia ir neklaidina, meluodami žodžiais arba darbais (65—69). 
Situos dėsnius Platonas nustato todėl, kad anais laikais pasa- 
kojimuose dievai buvo vaizduojami kaip viso žmogaus likimo — 
gero ir blogo — priežastys ir sykiu kaip koki šposininkai, kurie 
prisiima įvairius pavidalus, gąsdina žmones ir krečia visokius 


Poezija 

juokus bei kvailybes. Apie tokius dievus, pasak Platono, vaikai. 
neturi nieko girdėti. Poetai ir pasakotojai turį laikytis šių dviejų. 
dėsnių. 


Dėl to suprantama, kodėl Platonas aštriai kriti- 
kuoja Homerą ir Hesiodą, nes šių genijų kūri- 
niai neatitinka minėtų dviejų dėsnių. Platonas. 
i savo valstybę įsileidžia tik tokią poeziją, kuri žmogų drąsina, 
tvirtina, stiprina. Jokių raudų, jokios poezijos, kurioje būtų 
ašarų arba silpnumo. „Taigi, Glaukonai, jeigu sutiksi žmonių, 
kurie garbina Homerą ir sako, jis esąs Graikijos mokytojas ir 
kiekvienas jį turįs laikyti savu, pasiklausti jo patarimų, jį stu- 
dijuoti ir visą gyvenimą tvarkyti pagal jo mokslą, būk šitiems 
žmonėms draugiškas ir atlaidus, nes tai geriausi pasaulio žmo-- 
nės. Sutik su jais, kad Homeras yra didžiausias ir pirmasis tra- 
gedijų poetas. Bet būk įsitikinęs, kad į savo valstybę mes nejsi-- 
leisime jokių kitų veikalų, kaip tik dievų himnus (348 p.) ir 


Homero 
kritika 


nių eilių pavidalu, tai tavo valstybėje karaliumi bus malonumas 
ir skausmas, o ne įstatymas ir protas, kurie visur yra gražiausi 
dalykai“ (344 p.). 


Tokius pat reikalavimus Platonas stato ir mu-- 
zikai. Jis smarkiai reikalauja kontroliuoti ir 
patį dainos tekstą, ir meliodiją, ir ritmą, ir tonaciją, ir instru- 
mentus. Dainos tekstui tinka du minėti dėsniai, Dainos meliodija 
neturinti būti graudi, verksminga, liūdna. Ritmas neturįs būti 
migdąs. Tonacija neturinti būti moll. Platonas savo valstybėje 
palieka tiktai dorinę ir fryginę tonaciją, išmesdamas joninę* ir 
lydinę. Iš instrumentų Platonas įsileidžia tiktai lyrą ir citrą, 
smarkiai nepakęsdamas fleitos. ,,Mes neinešame jokių naujybių. 
Mes tik Apolonui ir jo instrumentams duodame pirmenybę prieš 
Marsyją ir jo instrumentus“ (89 p.). Meilė grožiui baigia pla- 
tonišką mūzinio lavinimo planą, skirtą valstybės gynėjams. 


Muzika 


Po mūzinio lavinimo gynėjams eina gimnasti- 
nis lavinimas, kuris taip pat turi prasidėti dar 
vaikystėje. Platonas organiškai jungia gimnastinį lavinimą su 
mūziniu ir neskiria pirmojo kūnui, o antrojo sielai. „Kas mū- 
zinį ir gimnastinį lavinimą įsako, kaip ugdymo priemonę, ne- 
siekia, Glaukonai, tikslo, kurio siekia kai kurie, būtent, kad pir- 

amasis lavintų sielą, o antrasis kūną... Abu turi siekti sielos“ 
(102 p.). Abu, pasak Platono, turi sudaryti harmoniją ir ap- 
imti visą žmogų, kuriame pirmenybė tenka sielai. „Dievas davė 
žmonėms du dalyku, mūzinį ir gimnastinį lavinimą, tam, kad jie 
iš vienos pusės išvystytų savo dvasinį veiklumą, o iš kitos — 
savo valią, bet ne tam, kad pirmuoju lavintų sielą, o antruoju 
kūną, arba kad vienas eitų šalia antro. Dvasinis ir valinis veik- 
lumas turi būti tinkamu mastu žadinamas ir apvaldomas, kad 
pasiektų harmonijos... Kas gimnastinį lavinimą moka gra- 
"Žiausiai suderinti su mūziniu, kas pirmuoju moka tinkamai 1a- 
vinti savo sielą, tas didesne teise užsitarnauja būti vadinamas 
menininku ir muzikų, negu tas, kuris moka groti stygomis ar 
joms pritarti“ (104—105 p). 


Nagrinėdamas gimnastinio lavinimo atskiras apraiškas, 
"Platonas reikalauja, kad į gynėjus rengiamas jaunimas negertų 
„svaigiųjų gėrimų, nes „yra juokinga, jeigu sargui reikia sargo“ 

(94 p.). Valgydamas jaunimas turi būti santūrus, neprisival- 
gyti daug, nevartoti žuvies, virtos mėsos, prieskonių, nesmaili- 
-žauti, susilaikyti lytiniu atžvilgiu. 


Gynėjai turi būti atrinkti iš geriausių tėvų 
tvirčiausių ir sveikiausių vaikų. Platonas savo 
idealinėje valstybėje gynėjams numatė bendras 
moteris, kurios taip pat dalyvautų valstybės apsaugoje ir būtų 
taip pat parengiamos, kaip ir vyrai. Jos gyventų sykiu su vy- 
rais ir gimdytų vaikus. Vaikai tik gimę, būtų paimami valsty- 
bės žinion ir prižiūrimi vyrų bei moterų. Gerų tėvų sveiki vaikai 
"būtų globojami, o nesveiki „nunešami į slaptą ir nežinomą vie- 
tą“ (164 p.), vadinasi išmetami. Moterys ateitų į vaikų namus 
ir juos maitintų. Bet turėtų būti saugojama, kad „jokia motina 
nepažintų savo vaiko“ (ibd.). Vaikus gimdyti Platonas leidžia: 
„moterims nuo 20 ligi 40 metų, vyrams nuo subrendimo ligi 55 
metų. Jeigu kas turėtų vaikų anksčiau, būtų baudžiamas, nes 
toksai vaikas „būtų pagimdytas iš blogo nesusilaikymo“ (165 
psl.). Kai vyrai ir moterys peržengia nustatytą amžių, Plato- 
nas leidžia jiems laisvai santykiuoti. Tik jei moteris pasijustų 
esanti nėščia, ji „negali vaisiaus išnešioti, kurį pradėjo“ (ibd.), 
vadinasi, turi pasidaryti abortą. 

Tokia tad tvarka turėtų būti auklėjami Platono valstybėje 
šios valstybės gynėjai arba kariai. 


b. Valdytojų ugdymas 


Valdytojams arba filosofams ugdyti Platonas 
taip pat sudarė tam tikrą pedagoginį planą. Čia 
jis taip pat atsiremia į valdytojo darbą ir šitą 
darbą atitinkančias sielos ypatybes. Savo valstybę valdyti Pla- 
tonas skyrė filosofams dėl to, kad jie, susisiekdami su dieviško- 
mis idėjomis, geriausiai gali žinoti, kas valstybei yra reikalinga 
ir naudinga. Jie yra geriausi žmonės, nes „santykiuodami su 
tvarka ir dieviškumu, jie patys darosi tvarkingi ir dieviški, kiek 
tik žmogus pajėgia“8* (213 p.). Todėl kai jiems tenka valdyti 
valstybę, jie perteikia jai savo grynumą ir dieviškumą. „Jie ima 
valstybę ir žmogaus sielą, kaip lentelę, ir visų pirma ją švariai 
nuplauna, kas nėra visai lengva. Bet tuo jie ir skiriasi nuo kitų, 
kaip žinai, kad jie neleidžia jokio įstatymo, jeigu jis nėra jiems 
visiškai patikėtas arba jei jie patys nėra jo pirmiau apvalę“ 
(213—214 p.). Šitoks valstybės valdymas pagal idėjas reikalau- 
ja tam tikrų sielos ypatybių. „Jų natūralios ypatybės yra: lin- 
kimas į mokslą, stipri atmintis, sumanumas ir kilnumas“ 
(205 p.). 


Valdytojų 
charakteris 


Valdytojai arba filosofai, pasak Platono, turi 
būti atrenkami iš gynėjų luomo. „Mūsų geriau- 
sius karius mes turime padaryti filosofais“ (216 p.). „Šitie 
žmonės savo jaunystėje turi būti kariai ir gynėjai“ (237 p.). 
Todėl ir jų auklėjimas turi būti dvigubas. Visų pirma jie turi 
išmokti viso, kas reikalinga gynėjui, vadinasi, turi būti išėję 
gimnastinį ir mūzinį lavinimą. Paskui jie turi imtis tokių moks- 
lų, kurie juos padarytų fTilosofais. Šitie mokslai turi perkeisti 
jų sielą, ją perkelti iš tapsmo pasaulio į būties pasaulį. Koki 
yra šitie mokslai? Platonas atsako: matematiniai. Tik matema- 
tika sugeba žmogui atskleisti būties pasaulį ir išvaduoti jį iš 
visuotinio keitimosi. Todėl tik matematika gali išauklėti valsty- 
bei jos valdytojų arba filosofų. 


Atranka 


84 Šia prasme ir šv. Augustinas yra pasakęs, kad „rempublicam 
nolint administrare nisi perfecti“ (De ordine II, 1006 p. Migne P. L. 32.). 

Pirmoje vietoje Platonas stato aritmetiką, kuri 
tyrinėja skaičius. Aritmetika yra reikalinga ir 
kariui, kad mokėtų suskaičiuoti kovos dalyvius ir juos sutvar- 
kyti. Bet filosofui ji reikalinga kitam, aukštesniam reikalui. 
„Kas valstybėje nori pasiekti aukščiausią vietą, turi susidurti 
su skaičiavimo menu. Bet turi juo užsiimti ne paprastu būdu, 
o taip, kad dvasia tiesiog paregėtų skaičiaus esmę. Jis turi juo 
užsiimti ne pirkimo ar pardavimo dėliai, bet karo dėliai ir tam, 
kad jo siela pereitų nuo tapsmo prie tiesos ir prie esmės“ 
(242 p.). 


Aritmetika 


Antras specialiai filosofams skiriamas objek- 
tas yra geometrija. Ji taip pat yra reikalinga ir 
kariams, kad jie mokėtų parinkti mūšio vietą, ją išmatuoti ir 
sustatyti kareivius. Bet be šio praktinio reikalo ji būtina filoso- 
žams dėl to, kad „akiai aiškiau parodytų gėrio idėją“ (244 p.). 
„Geometrija yra amžinosios būties objektų pažinimas. Todėl ji 
traukia sielą į tiesą ir dvasią padaro filosofišką. Mes krypsta- 
me tuomet aukštyn, vietoje klaidingai krypę žemyn... Todėl 
tavo pavyzdinės valstybės piliečiams aukščiausiame laipsnyje 
turi tikti įsakymas: neužmiršk geometrijos!“ (244 p.). 


Geometrija 


Trečias objektas, skiriamas valdytojams, yra. 
astronomija. Astronomija yra reikalinga die- 
noms, naktims ir metų laikams apskaičiuoti. Tai kasdieninė jos. 
prasmė. Bet filosofui ji turi daug gilesnės reikšmės. Filosofas, 
stebėdamas dangaus kūnus ir jų judėjimus, savo dvasia pakyla. 
ligi tų amžinų pirmavaizdžių, kurių dangaus kūnai yra tik ne- 
tobuli atvaizdai. „,„Dangaus vaizdas gali būti naudojamas, kaip: 
pavyzdys, aniems kitiems išaiškinti...“ (248 p.). Sykiu su ast- 
ronomija Platonas jungia ir pythagoriškai suprastą harmonijos: 
mokslą, kurią ausis gali išgirsti iš padangės sferų. 


Astronomija 


Bet didžiausios reikšmės valdytojams arba fi-- 
losofams parengti Platonas teikia dialektikai, 
arba mūsiškai sakant, metafizikai. Gražiausių žodžių ir poetiš- 
kiausių palyginimų Platonas yra pasakęs jos adresu. „Dialekti- 
nis gabumas yra atvaizdas to regėjimo, kuris stengiasi pamatyti 
tikrus kūrinius, o ne jų šešėlius, pačias žvaigždes ir galop pačią 
saulę. Tas, kuris atsideda dialektikai, žengia be pojūčių tarpi- 
ninkavimo, vienų tik sąvokų pagelbimas prie to, kas daiktuose: 

yra tikra būtis (250 p.). Ir jis tol nenurimsta, kol protu suvokia 
gėrį savyje, tuo būdu patekdamas į pačią mąstomojo pasaulio 
viršūnę. Aprašyto mokslo studijavimas išlaisvina sielą lyg iš 
pančių, nukreipia nuo šešėlių ir atkreipia į pačius daiktus ir į 
šviesą...“ (251 p.). Dialektika taip pat „pakelia pamažu sielos 
akis, kurios yra palaidotos barbariškumo purve, aukštyn ir jas 
veda šia kryptimi“ (252 p). Todėl dialektika kaip tik ir atbai- 
gia filosofo auklėjimą. „Būtų netiesa aukščiau už ją statyti kokį 
nors mokslą. Joje mokslas pasiekia savo pabaigą“ (254 p.). 


Mūsų akimis žiūrint, valdytojų parengime persvarą 
turi realijos arba gamtamokslis. Bet Platonui visi šie 
mokslai buvo aukščiausio laipsnio idealijos, kuriose atsi- 
spindi daikto esmė. Dialektika apvainikuoja šias idealijas 
ir nuveda į pačių idėjų regėjimą. Tuo būdu tie vyrai, kurie 
yra skiriami būti valstybės valdytojais, kaip tik turi per- 
eiti visus lavinimo laipsnius, įsigydami ne tik praktinių 
žinių ir patyrimo, bet ir nuvalydami savo sielą nuo žemiš- 
kų netobulumų. Čia glūdi gili valstybinės pedagogikos min- 
tis, kad valdytojas turi būti išmintingesnis ir doresnis už 
valdomuosius, Jeigu jis nori tinkamai atlikti savo parei- 
gas. 


c. Bendras pobūdis 


Apie mokymo metodą ir priemones Platonas ne- 
daug yra kalbėjęs. Jis smarkiai gina mokymo 
laisvę ir atmeta prievartą mokymo srityje. Jau anksčiau buvo 
cituoti Platono žodžiai, kad laisvasis jokio mokslo negali moky- 
tis kaip vergas ir kad sieloje nepasilieka joks žinojimas, kuris 
yra įgyjamas prievartos keliu. Todėl Platonas pataria mokyti 
vaikus be prievartos: ,,Taigi mokyk savo vaikus mokslų ne prie- 
varta, bet lyg žaisdamas. Tuomet pastebėsi ir kiekvieno palin- 
kimus“ (256 p.). Šitas patarimas yra labai prasmingas, nes 
Platono valstybėje atranka buvo vienas iš svarbiausių visuo- 
meninio gyvenimo principų. 


Metodas 


Apskritai, tenka pastebėti, kad kiek Sokratas 
iškėlė savo metodu asmeninę ugdymo pusę, tiek 
Platonas savo pedagogine teorija aiškiai atsi- 
stoja visuomeninio atžvilgio pusėje. Valstybės, kaip visumos 

gerovė, čia pastatyta pirmoje vietoje priešais asmens gerovę. 
„Mes įsteigėme valstybę ne tam, kad atskirą luomą padarytume 
ypatingai laimingą. Mes turime prieš akis visumos laimę... 
(113 p.). Jei valstybė šitaip auga ir yra teisingai valdoma, tai 
kiekvienas luomas savaime dalyvauja laimėje“... (115). Todėl 
ir savo auklėjimo planuose Platonas nerado reikalo pabrėžti 
atskiro ugdytinio individualybės išvystymą. Jis žiūrėjo į atski- 
rą žmogų, kaip į bendruomenės narį, ir jį auklėjo tiktai tam 
tikrai aprėžtai funkcijai bendruomenės gyvenime. Šiuo atžvil- 
giu Platonas gali būti laikomas vienašališkos visuomeninės pe- 
dagogikos pagrindėju. 


Žmogaus, kaip bendruomenės nario pabrėžime 
mes surandame antrą charakteringą Platono 
pedagogikos bruožą, būtent, josios linkimą į pro- 
fesinį lavinimą. Savo teze, kad žmogus iš prigimties yra skirtas 
tik vienam darbui, Platonas paremia savo pedagogiką ir tuo pa- 
čiu visą ugdymą iš pat pradžios jau pasuka profesinio paruo- 
šimo linkme. Platonas ugdo tiktai specialistus, tiktai tam tikros 
profesijos ir tam tikro pašaukimo atstovus. Būsimieji jų darbai 
jau numatyti iš anksto, ir jie yra ugdomi pagal šitų darbų rei- 
kalavimus. Bendrojo lavinimo pobūdis, žmogaus, kaip žmogaus, 
ugdymas Platono pedagogikoje nyksta. Šiuo atžvilgiu Platonas 
skiriasi nuo bendro graikų palinkimo vengti profesinio lavinimo 
ir daugiau dėmesio kreipti į bendrojo žmogiškumo išvystymą. 

Todėl norint trumpai charakterizuoti Platono pedagogiką, 
reiktų pasakyti: Platono pedagogika yra aprioristinė savo pa- 
grindu ir visuameniškai profesinė savo tikslu. 


Profesinis 
pobūdis 


Tekstai: 


— Taigi kas yra filosofiškas, drąsus, vikrus, stiprus, tas 
bus geras valstybės saugotojas? 

— Aišku! 

— Gerai. Kaip tad reikės tokius žmones auklėti?... Kokį 
mes pasirinksime ugdymą? Vargiai rasime geresnį, kaip tą, ku- 
ris savaime išsivystė, laikui slenkant, būtent: gimnastinį kūno 
ugdymą ir mūzinį sielos ugdymą. 

= Tai: 

— Ar nereikėtų geriau pradėti nuo mūžinio, negu nuo gim- 
nastinio? 

— Be abejo. 

— Prie mūzinio lavinimo objektų yra priskiriami padavi- 
mai, istorijos, tiesa? 

— Taip. 

— Argi ne dvi yra istorijų rūšys: tikros ir išgalvotos ? 

— Tikrai. 

— Argi ne abi reikia auklėjimui naudoti, pirmoje eilėje 
sugalvotas? 

— Nesuprantu, ką turi galvoje! 

— Argi nesupranti, kad vaikams mes visų pirma sekame 
pasakas? O pasakos juk yra sugalvotos istorijos, kurios, žino- 
ma, turi ir tiesos. Mes pradedame vaikus lavinti pirmiau pasa- 
komis, negu fiziniais pratimais. 

— Visiškai tiesa. 

— Štai ką turėjau galvoje, sakydamas, kad mūzinis lavi- 
nimas turėtų eiti pirmiau, negu gimnastinis. 

— Teisingai. 

— Jau žinai, kad pradžia yra svarbiausia, ypač jauniems 
švelniems padarams. Jaunystėje jiems aprėžiama ir įspaudžia- 
ma forma, kurią jie turi turėti. 

— Be abejo. 

— Argi tad galima be niekur nieko leisti, kad vaikai klau- 
sytų bet kokių istorijų, pasakojamų bet kokių pasakorių? Argi 
nebus pavojaus, kad jie į savo sielas prisiims kaip tik priešingų 
pažiūrų, negu mes norėtume rasti suaugusiuose ? 

— Žinoma, to mes negalime leisti. 

— Vadinasi, mes turime poetus prižiūrėti, turime geras 
istorijas atrinkti, blogas išskirti. Išrinktąsias mes duosime auk- 
lėms ir motinoms, įpareigodami jas pasakoti vaikams ir tuo 
būdu padaryti jų sielai didesnės įtakos, negu jos padaro savo 
rankomis jų kūnui. Iš dabar pasakojamų istorijų mes turėsime 
daugybę uždrausti. 

— Kurias? 

— Didesnės mums paaiškins mažesniąsias, nes mažesnėse 
turi glūdėti ta pati prasmė ir jos turi turėti tos pačios įtakos, 
kaip ir anos. Gal tau kitaip rodosi ? 

— Ne, tik man neaišku, ką tu vadini didesnėmis? 

— Tas, kurias mums papasakojo Homeras, Hesiodas ir kiti 
poetai. Jie juk sukūrė mitų ir jų žmonėms papasakojo. Jie ir 
šiandien taip daro. 

— Ką, būtent, ir kas tau juose nepatinka? 

— Labiausiai peikti reikia tai, kad mitai yra klaidingai su- 
kuriami. 

— Kaip tai suprasti? 

— Kai poetas dievus ir didvyrius klaidingai atvaizduoja, 
jis sukuria nepanašų į juos paveikslą, kaip blogas portretistas. 
— Be abejo, tai reikia peikti. Bet kam tai yra taikoma? 

— Labai žinomoje istorijoje, kuri mums pasakoja reikšmin- 
gus įvykius, pasakotojas klaidingai tvirtina, būtent, Hesiodas 
savo mite apie Urano žygį ir apie Krono kerštą. Krono darbų 
ir jo sūnaus žiaurumų, mano manymu, negalima iš viso pasa- 
koti, net jeigu visa tai būtų ir tikra. Geriau tokius dalykus nu- 
tylėti. Jeigu jau būtų neišvengiama apie juos kalbėti, tegul tai 
būtų daroma tyloje, nedaugeliui klausytojų, kurie prieš tai tu- 
rėtų aukoti didelę, nekasdieninę, nepaprastą auką. Todėl atsi- 
rastų maža klausyti norinčių. 

— Taip, tai iš tikro biaurios istorijos. 

— Ir jos turėtų būti, Adeimantai, mūsų valstybėje uždraus- 
tos. Negalima jaunų žmonių nuteikti taip, kad jie pradėtų nesi- 
stebėti ir paskutinio niekšo darbais arba tuo, kuris netikusiai 
elgiasi su jį įžeidusiu tėvu, nes jis daro tik tai, ką yra darę se- 
niausi ir aukščiausi dievai. 

— Iš tikro, šitoki dalykai jaunimui netinka. 

— Apskritai, netinka, kad dievai tarp savęs kovoja, vienas 
kitą persekioja ir mušasi. Juk tai netiesa. Būsimiems valstybės 
gynėjams būtų didžiausia gėda net ir lengvai tarp savęs susi- 
rieti. Todėl jokiu būdu negalima jiems pasakoti gigantų mūšio, 
taip pat įvairių kitų dievų ir herojų kovų. Vaikai turi tikėti, kad 
negalima sukiršinti dviejų piliečių, kad tai yra draudžiama. Tai 
turi seniai ir senės ir visi vyresnieji nuolatos kartoti, o poetai 
turi būti priversti kurti atitinkamų mitų. Savo valstybėje mes 
neleisime pasakoti, kaip Herą surišo jos sūnus, kaip Hefaistą 
išmetė iš dangaus jo tėvas, kokios buvo dievų kovos, kurias 
vaizduoja Homeras — vistiek ar šie dalykai yra simboliški ar 

ne. Vaikas negali atskirti, kas yra simboliška, o kas ne. Visa, 
ką jis šiame amžiuje prisiima, jame nežlungamai pasilieka. To- 
dėl yra nepaprastai svarbu, kad jis visur girdėtų kiek galima 
geresnės poezijos,“ 


Der Staat II, 16, 17. 


— Dar mums lieka viena dalis, būtent, ta, kuri kalba apie 
giedamąją poeziją arba apie muziką. 

— Be abejo. 

— Teksto atžvilgiu nėra jokio skirtumo tarp jos ir kalba- 
mosios poezijos. Jam tinka visa, ką jau esame sakę. 

— Teisingai. 

— O meliodija ir ritmas reikia taikyti prie teksto? 

— Žinoma. 

— Esame sakę, kad mums nereikia skundų ir liūdnybių. 

— Ne! 

— Kokių tonacijų yra skundų meliodijos? Sakyk, juk tu esi 
muzikas! 

— Mixolydinės*, syntonolydinės ir kitų į jas panašių. 

— Jas tad reikia išskirti. Jos netinka jau moterims, kurios 
turi būti tvirtos, o ką kalbėti apie vyrus. 

— Taip. 

— Toliau, apsvaigimas gynėjams netinka, kaip ir ištiži- 
mas. 

— Be abejo. 

— Kokios tonacijos yra minkštinančios ir prisiartina prie 
išgertuvių dainų? 

— Joninė ir lydinė. Jos vadinamos miegūstomis. 

— Argi jos gali turėti kokios nors vertės karo žmonėms, 
drauge? 

— Jokios, — atsakė jis. — Vadinasi, lieka tiktai dorinė ir 
Tryginė tonacijos. 2 

— Tonacijų aš nepažįstu. Palik tą tonaciją, kuri atitinka 
drąsaus vyro reiškimosi būdą, kai jis kariauja arba šiaip var- 
toja jėgą, kai patenka nelaimėn, kai yra sužeistas, kai jam grę- 
sia mirtis arba kai jį ištinka koks negandas. Jis visados tuomet 
yra pastovus ir grumiasi su nelaime. — Palik ir antrą tonaciją, 

kuri parodytų, kaip jis elgiasi taikoje, koks jis yra paslankus 
ir malonus, kaip jis meldžia dievus maldaudamas, kaip jis žmo- 
nes moko ir įspėja, ir priešingai, kaip jis išklauso prašymų, kaip 
jis žavisi pamokymais ir kalbomis, koks jis yra patrauklus, ne- 
išdidus, visados gerai nusiteikęs, kuklus, patenkintas tuo, kas 
yra. Šias abi tonacijas palik, būtent, drąsinančiąją ir maloni- 
nančiąją; tas, kurių viena išreiškia nelaimę, antra — laimę, 
viena drąsą, antra susivaldymą. 

— Tai ir yra abi anos, kurias aš palikau. 

— Mūsų dainos ir mūsų giesmės nereikalauja daug stygų 
ir tokių instrumentų, kuriais būtų galima groti visomis tona- 
cijomis. 

— Manau, kad ne. 

— Tai argi mes globosime tuos instrumentų dirbėjus, kurie 
gamina trigonon, pektis ir kitus daugiastygius instrumentus? 

— Aišku, ne! 

— O fleitų gamintojai ir fleitų pūtėjai? Ar tu juos priimsi 
į savo valstybę? Fleita juk yra daugiašališkiausias instrumen- 
tas. Kiti ją tik pamėgdžioja. 

— Be abejo. 

— Taigi mums pasilieka tik lyra ir citra. Piemenėliams 
laukuose dar mes leisime syrinx* pūsti...“ 


Der Staat III, 10. 


— Aritmetikos, geometrijos ir apskritai mokslo, kuris turi 
eiti priešais dialektikos mokymą, reikia mokyti jau nuo pat vai- 
kystės. Vis dėlto mes iš viršaus jų mokytis neversime. 

— Kodėl ne? 

— Laisvasis neturi jokio mokslo mokytis, kaip vergas. 
Jeigų kūno užsiėmimai yra priverčiami, kūnas tą pat laimi, 
kaip ir laisvai veikdamas. Bet sieloje nepasilieka joks privers- 
tas žinojimas. 

— Tai tiesa. 

— Taigi, gerasai, mokyk savo vaikus ne prievarta, bet lyg 
žaisdamas. Tuomet greičiau pastebėsi, kam kuris tinka. 


— Teisingai sakai. 

— Toliau, atsimeni mūsų įsakymą vaikus imti sykiu į karą; 
jie turi priprasti prie arklių ; jie turi, jeigu nėra pavojaus, pri- 
eiti arti prie kovojančiųjų, kad paragautų kraujo, kaip jauni 
šunyčiai. 

— Atsimenu. 

— Taigi, kas visuose šiuose dalykuose, moksle ir pavojuose, 
pasirodo vertingiausias, turi būti paimamas į tam tikrą grupę. 

— Kokio amžiaus? 

— Kai reikalingo fizinio lavinimo amžius jau yra pra- 
ėjęs. Šiuo metu, vistiek ar jis truktų dvejus ar trejus metus, 
jokios kitos studijos nėra galimos. Nuovargis ir miegas yra 
mokslo priešai. Be to, mūsų jaunuolius reikia išbandyti, ar jie 
grumtynėse ištveria. 

— Be abejo. 

— Pasibaigus šiam laikui, vadinasi, po dvidešimtų metų, iš- 
rinktieji yra pakeliami į aukštesnį alipsnį, negu kiti, ir moko- 
mieji objektai, kuriuos jie anksčiau, kaip vaikai, mokėsi be 
tvarkos, dabar jiems turi būti perteikiami vieningai. Jie turi 
įžiūrėti šių mokslų artimumą tarp savęs ir suprasti realaus pa- 
saulio prigimtį. 

— Taip, nes tik tokiu būdu pasilieka tai, kas išmokta. 

— Ir šitas mokymas yra tikriausias bandymas dialekti- 
niam gabumui surasti. Kas įstengia suvokti ryšį, tas tinka dia- 
lektikai, kiti ne. 

— Sutinku su tavimi. 

— Taigi turi kreipti dėmesio. Kas aukščiausiame laipsnyje 
turi ši gabumą ir kas ištveria moksle, kare ir pareigose, tas turi 
po trisdešimties metų vėl būti išskirtas. Toki išskirtieji gaus 
didesnės garbės, o jų dialektinių gabumų bandymas turės kons- 
tatuoti, kas iš jų gali nusigrįžti nuo regimo pasaulio ir žengti į 
tikrąjį pasaulį...“ 

Der Staat VII, 16. 


4, Aristotelis 
Aristotelis žmonijos istorijoje yra žinomas ne tik kaip 
pedagogas, bet ir kaip plačiausias visų laikų filosofas. Gi- 


męs apie 384 metus prieš Kristų Trakijos Stagiroje, tik 

13 metų būdamas jau nuvyko į Atėnus pas Platoną ir pas 
jį mokėsi filosofijos ištisą dvidešimtį metų. Vėliau jis bu- 
vo pakviestas Makedonijos karaliaus Pilypo auklėti jo sūnų 
„Aleksandrą. Kai Aleksandras užėmė tėvo sostą, Aristote- 
lis grįžo į Atėnus ir jau čia pats įsteigė savo filosofijos 
mokyklą, vadinamą lycejumi, kuriai vadovavo ištisus dvy- 
lika metų. Apkaltintas niekinąs dievus, Aristotelis iš Atė- 
nų pabėgo į Chalkį Eubejoje ir ten mirė apie 322 m. prieš 
Kristų. Žmonijos dvasios istorijoje Aristotelis atstovauja 
priešingai, bet ne prieštaraujančiai, minties linkmei, negu 


Platonas. 
Teiazogikos Šalia Platono Aristotelis yra antrasis Vakarų 
pobūdis pedagogas teoretikas, kuris apmetė didingą ug- 


dymo sistemą, deja, dėl nežinomų priežasčių iš- 
likusią mums tik nuotrupoje. Pedagogines savo mintis Aristo- 
telis, kaip Platonas dėsto savo valstybės teorijoje, savo veikale 
Politika. Paskutinė šio veikalo knyga kaip tik ir yra skiriama 
ugdymo klausimams. Bet bekalbant apie muziką, veikalas nu- 
trūksta, ir kiti, matyt, užsibrėžti klausimai lieka nepajudinti. 
Ar pats Aristotelis šio veikalo nebaigė, ar jis nevisas ligi mūsų 
„dienų išliko, šiandien mes nežinome.Todėl Aristotelio pedagogi- 
nė teorija mums nėra pilna. 


Bet ir iš to, kas yra likę, galima turėti bendrą supratimą, 
kaip Aristotelis vaizdavosi ugdymą ir kaip jis sprendė kai ku- 
riuos pedagoginius klausimus. Visų pirma reikia pastebėti, kad 
jo pedagoginės pažiūros jau yra ne aprioristinės, kaip Platono, 
bet semiamos iš patyrimo. Aristotelis nuolatos pabrėžia, kad 
praktika rodo, kad patyrimas moko, kad tos šalies žmonės el- 
giasi taip ir taip. Kiekvieną savo teigimą jis nori paremti gy- 
venimo faktais, kiekvieną mintį jis veda iš realybės. Pedagogi- 
nių savo teorijų jis nekuria, išeidamas iš idėjos ir tuo būdu jas 
primesdamas gyvenimui iš viršaus. Todėl visa Aristotelio pe- 
dagogika nėra tokia idealistinė ir utopinė, kaip Platono. Tiesa, 
mūsų pažiūromis, ir joje esama nevykusių elementų, kaip ne- 
sveikų vaikų išmetimas, abortų legalizavimas sename moterų 
amžiuje. Vis dėlto apskritai Aristotelio pedagogika yra taikoma 
visiems žmonėms, o ne atskiriems luomams, kaip Platono. Todėl 
ji yra gyvenimiška ir reali. 

Du bruožai charakterizuoja Aristotelio pedagogiką: 1. ug- 
dymo viešas pobūdis ir 2. ugdymo bendras pobūdis. 


Aristotelis yra šalininkas valstybinio-viešojo, 
ne privatinio ugdymo ta prasme, kad ugdymas 
turėtų daugiau tarnauti bendruomenės, ne at- 
skirų asmenų interesams ir kad jis būtų bendruomenės organų 
kontroliuojamas ir tvarkomas. Šitą savo mintį jis išveda iš 
valstybės paskyrimo, kuriam realizuoti ugdymas yra geriausia 
priemonė. „Kadangi visa valstybė turi tiktai vieną tikslą, todėl, 
be abejo, ir ugdymas turi būti visiems vienas ir tas pats, o juo 
rūpinimasis turi būti bendras, ne privatinis, kaip yra dabar, 
kada kiekvienas rūpinasi savo vaikų auklėjimu skyrium ir savo 
nuožiūra parenka jiems mokomuosius dalykus privatinėse pa- 
mokose“?. Todėl Aristotelis giria lakedemoniečius, kad jie „į 
jaunimo auklėjimą kreipia kuo didžiausio dėmesio“ (277 p.). Pi- 
lietis, būdamas, pasak Aristotelio, valstybės dalis (plg. 276 p.), 
ir savo auklėjime yra palenktas visumos interesams. Viešas auk- 
lėjimo pobūdis yra pirmas charakteringas Aristotelio pedago- 
gikos bruožas, kuris ją jungia su Platono pedagogika. 


Ugdymo 
viešumas 


Toliau, Aristotelis reikalauja, kad ugdymas 
būtų daugiau bendrojo, negu profesinio-specia- 
liojo pobūdžio. Šiuo atžvilgiu Aristotelio peda- 
gogika yra visiškai skirtinga nuo Platono pedagogikos, kuriai 
visas ugdymas yra tiktai profesinis. Tiesa, Aristotelis neneigia, 
kad „jaunimą reikia išmokyti būtinų naudingų dalykų“ (277 p.). 
Vis dėlto jeigu mokymas apsirėžtų tiktai šitais naudingais da- 
lykais, žmonės būtų degraduoti į amatininkų eiles, ir jų darbas 
pasidarytų žemas, banausiškas. Todėl Aristotelis liepia vengti 
viso to, kas vargina kūną, kas yra pinigais atlyginama, kas ga- 
dina žmogui poilsį ir kas jį žemina. Net ir tuos dalykus, kurie 
žmogaus nežemina, Aristotelis liepia mokytis tik ligi tam tikro 
laipsnio. Per didelis įsigilinimas gamina specialistą, meisterį, ir 
tai negali apsieiti be pažeminimo, be tam tikro banausiškumo. 
Aristotelis nori, kad ugdymas nerengtų specialistų arba ama- 
tininkų, bet kad jis būtų laisvo žmogaus įgytas laisvomis pa- 
stangomis ir laisvu noru. Graikiška mintis, kad išsiugdymas yra 
žmogaus papuošalas, geriausiai yra išreikšta Aristotelio peda- 


Ugdymo 
bendrumas 


9 Aristoteles Politik, 276 p. deutsch v. Eug. Rolfes, Leipzig 1922. 

gogikoje. Aristotelis yra geriausias graikiškai suprasto bendrojo 
lavinimo gynėjas. 


Kurdamas savo pedagoginę sistemą, Aristotelis 
žengia labai sistemingai, pradėdamas nuo mo- 
terystės ir šeimos gyvenimo. Moterystės pasky- 
rimas, pasak Aristotelio, esąs vaikų gimdymas. Aristotelis lie- 
pia vestis nei per daug jauniems nei per daug seniems. Iš pa- 
tyrimo jis išveda, kad „kur yra paprotys jauniems vestis, ten 
žmonės yra maži ir kūnu sunykę“ (269 p.). Taip pat jaunos mo- 
tinos labiau kenčia gimdydamos ir greičiau miršta. Mergaitės, 
pasak Aristotelio, turėtų tekėti maždaug aštuoniolikos metų, 
vyrai turėtų vesti maždaug trisdešimt septynerių metų. Taip pat 
Aristotelis reikalauja, kad besivedantieji paisytų eugenikos. 
principų ir medikų patarimų. Moterystei netinką 1iei atletai nei 
per daug silpnos fizinės sveikatos žmonės. Geriausia esąs vidu- 
rys tarp šių dviejų. Prigimtis tiek vyrų, tiek moterų turėtų būti 
užgrūdinta, bet ne prievarta ir ne vienašališkai, kaip atletų, bet 
tokiais būdais, „kurie tinka laisvam žmogui“ (270 p.). Nėščios 
moterys turinčios būti ramios, religingos, nes, sako Aristotelis, 
„patyrimas rodo, kad vaikai daug paima iš juos nešiojančios 
motinos, kaip augmenys iš žemės, kurioje jie laikosi“ (271 p.). 
Ar gimusį vaiką reikia auginti ar išmesti, „Aristotelis sako, kad 
„turi būti dėsnis, jog jokio paliegusio vaiko nereikia auginti“ 
(271 p.). Vaikų skaičius „yra aprėžtas“ (ibd.). Todėl jeigu tė- 
vai šitą skaičių jau turi, tolimesnis prieauglis yra nereikalingas 
ir „šitie vaisiai turi būti pašalinti, kol jausmas ir gyvybė į juos 
įeis“ (271 p.). Kaip negali vaikų turėti per daug jauni žmonės, 
taip jų negali turėti nė per daug seni. Aristotelis leidžia turėti 
vaikų ligi kokių penkiasdešimt trejų ketverių metų. Kas norėtų 
jų turėti toliau ir šiam reikalui santykiuotų, turėtų būti bau- 
džiamas, „atimant pilietines teises“ (272 p.). 


Moterystė 
ir šeima 


Kai vaikas jau yra gimęs ir kai jis yra palieka- 
mas gyventi, reikia pradėti rūpintis tiesioginiu 
auklėjimu. Aristotelis reikalauja, kad vaikai 
būtų tinkamai maitinami, kad būtų leidžiama jiems daug judėti. 
Jis pataria vaikus užgrūdinti, pratinant juos prie šalčio, mau- 
dant juos šaltame vandenyje. Ligi penkerių metų „nėra gera, jei 
vaikai yra formaliai mokomi arba skiriami sunkiems darbams 
(273 p.), nes dėl to nukenčia augimas. Šiuo metu jie turi tik 


Auklėjimas 
vaikystėje 

judėti ir žaisti. Bet žaidimai „turėtų būti pamėgdžiojimas to, 
kuo vaikai užsiims, būdami vyrais“ (273 p.). Taip pat Aristote- 
lis reikalauja, kad paidonomai saugotų vaikus nuo susitikimo su 
vergais, nuo blogų kalbų, nuo nepadorių paveikslų ir reginių. 
Jis reikalauja, kad vaikai nedalyvautų tokiose šventėse ar ap- 
eigose, kur vyksta nepadorių ar įtartinų scenų. Žodžiu, pasak 
Aristotelio, „reikia rūpintis, kad visa, kas yra bloga, jaunimui 
būtų svetima“ (274 p.). Nuo penkerių ligi septynerių metų vai- 
kas gali būti pasyvus mokomųjų dalykų klausytojas. Formaliai 
mokymas turi prasidėti tiktai nuo septynerių amžiaus metų. 


Mokomųjų objektų Aristotelis mini ketvertą: 
1. gramatika arba skaitymas ir rašymas, 2. 
gimnastika arba kūno lavinimas, 3. muzika, 4. 
paišyba (plg. 278 p.). Gramatika ir paišyba, Aristotelio nuomo- 
ne, gyvenimui yra naudingiausios. Taip pat formaliniu atžvil- 
giu jos yra reikšmingos, nes jas „galima įvairiausiu būdu pa- 
naudoti“ (ibd.). Gimnastika yra skiriama išlavinti vyriškai drą- 
sai. Apie muzikos vaidmenį auklėjime Aristotelis kiek abejoja. 
Kaip matome, Aristotelis čia mini tiktai mūzinio lavinimo ob- 
jektus, prie kurių jis prideda vieną naują dalyką, būtent, pai- 
šybą. Bet kiek plačiau jis yra išnagrinėjęs tiktai gimnastiką ir 
muziką. Nei apie gramatiką nei apie paišybą mes nieko neži- 
nome. Taip pat nežinome, kaip Aristotelis žiūrėjo į matematinį, 
retorinį ir filosofinį lavinimą. Kad jis visas šitas lavinimo sri- 
tis vertino, aišku jau iš to, kad pats buvo įsteigęs filosofijos mo- 
kyklą, į kurią priimdavo tik matematiškai pasiruošusius. Be to, 
ir pats Aristotelis gamtos mokslų srityje buvo gerai prityręs. 
Vis dėlto didaktinio-pedagoginio šių dalykų nagrinėjimo mes 
neturime. 


Mokymo 
sąranga 


Gimnastikos reikalas Aristoteliui yra savaime 
aiškus. Todėl jos jis plačiau nenagrinėja, pasi- 
tenkindamas tik keliais daugiau praktinio pobūdžio nurody- 
mais, kaip reikia gimnastinius pratimus tvarkyti. „Ligi subren- 
dimo, sako Aristotelis, reikia imtis tiktai lengvesnių pratimų, 
vengti priverstinės dietos ir sunkaus jėgų įtempimo, kad ne- 
būtų sukliudytas augimas“ (282 p.). Čia pat Aristotelis remiasi 
gyvenimo faktais, būtent, kad iš olimpinių nugalėtojų esą tik 
koki du trys, kurie pasižymėjo dar vaikystėje ir kurie vėliau 
neatsiliko. Visi kiti, stebinę žiūrovus jauname amžiuje, nieko 


Gimnastika 

neparodė suaugę, nes, per daug stengdamiesi vaikystėje, suardė 
savo jėgas ir nepateisino į juos įdėtų vilčių. Sunkesni pratimai 
gali būti atliekami tiktai subrendus ir tiktai nestudijuojant 
dvasinių mokslų, nes „kūno darbas kliudo dvasiai, ir dvasios. 
darbas kliudo kūnui“ (282 p.). Gimnastika Aristoteliui eina 
pirmiau, negu mūzinis lavinimas (plg. 280—281 p.). Čia mes 
vėl susekame tam tikrą priešingumą Platonui, kuris mūzinį 1a- 
vinimą pasakų pavidalu statė pirmiau, negu gimnastiką. 


Muzikos vaidmuo lavinimo sistemoje Aristote- 
liui nėra toks savaime aiškus, kaip gimnastikos, 
nes muzika neduoda ne tik nieko naudingo, bet net nieko ap- 
čiuopiamo. Aristotelis pastebi, kad „šiuo metu daugumas užsi- 
ima muzika dėl malonumo, bet seniesiems muzika buvo lavini- 
mosi priemonė, nes prigimtis, kaip jau buvo sakyta, reikalauja, 
kad būtų ne tiktai dirbama, bet ir kilniai ilsimasi“ (278 p.). 
Šiam kilniam poilsiui muzika kaip tik geriausiai ir tinkanti. Ir 
čia Aristotelis mato pateisinimą, kodėl muzika graikuose nuo 
seniausių laikų yra įvesta į lavinimo sistemą. Poilsiui, kad jis 
būtų vertas laisvo žmogaus, žmogus turi būti taip lygiai pareng- 
tas, kaip ir darbui. 


Muzika 


Šitaip nustatęs muzikos mokymosi prasmę, Aristotelis to- 
liau pereina prie praktinių muzikos mokymo reikalavimų. Visų 
pirma Aristotelis pastebi, kad jis neigia virtuoziškumą muziki- 
niame lavinime. Jaunimas muzikoje turi būti išlavintas tik tiek, 
kad galėtų suprasti garsų grožį, kad patys mokėtų groti ir dai- 
nuoti, bet ne tiek, kad galėtų dalyvauti muzikinėse rungty- 
nėse (plg. 290 p.). Iš įvairių tonacijų Aristotelis leidžia tiktai 
dorinę, polemizuodamas su Platonu dėl fryginės, kuri, jo supra- 
timu, žmogų svaiginanti ir erzinanti jo jausmus. Tuo tarpu 
dorinė tonacija „yra ramiausia ir labiausiai vyriška“ (239 p.). 
Iš instrumentų Aristotelis neleidžia mokiniams vartoti nei flei- 
tos nei citros. Fleita turinti tokios pat įtakos, kaip ir fryginė 
tonacija, vadinasi, svaiginanti. Citra esanti per daug specialus 
muzikų profesionalų instrumentas. Atrodo, kad Aristotelis lei- 
džia vartoti tiktai lyrą. Tonacijų ir instrumentų atžvilgiu Aris- 
totelis, kaip pasirodo, yra dar griežtesnis, negu Platonas. Šito- 
mis pastabomis Aristotelis baigia muzikos nagrinėjimą, ir čia 
jo pedagoginė teorija nutrūksta. Kalbėdamas apie muzikos mo- 
kymosi prasmę, jis yra pasakęs, kad muzika esanti vienas iš to- 

kių objektų, kurių mokomasi ne dėl naudos ir ne dėl reikalo, bet: 
dėl to, kad „šitas dalykas yra vertas laisvo žmogaus ir yra gra-- 
žus“ (280 p.). Čia pat Aristotelis kelia klausimą, ar yra ir dau-- 
giau tokių dalykų ir koki jie būtų. Atsakydamas pastebi, kad 
apie tai bus kalbama toliau. Deja, jo pažiūrų šiuo atžvilgiu mes. 
nežinome. 


Vakarų ugdymo istorijai Aristotelis yra reikš-- 
mingas ne tik savo pedagoginėmis mintimis, ku- 
rios visais amžiais buvo naudojamos, bet ir savo dvasios ap- 
imtimi. Būdamas beveik viso vakarietiškojo mokslo kūrėjas, jis. 
tapo sykiu ir vakarietiško lavinimo kūrėju. Jo raštai ilgus am- 
žiaus tarnavo mokyklose kaip vadovėliai, ypač jo logikos veika- 
las Organon. Jis sukūrė daugybę sąvokų ir terminų, kurie vė-- 
liau sudarė lavinimo pagrindus. Todėl nors pilnos jo pedagogi- 
nės sistemos ir neturime, bet ugdymo praktikai Aristotelis yra. 
vienas iš reikšmingiausių graikų pedagogų. 


Reikšmė 


Tekstai 


Kai vaikai ateina į pasaulį, tai, reikia tikėti, jiems duod2-- 
mo maisto rūšis sveikam kūno išsivystymui turi labai didelės. 
reikšmės. Kitų gyvulių ir tautų, kurios nori išsiugdyti karinių. 
sugebėjimų, stebėjimai parodė, kad vaiko kūnui labiausiai pa-- 
keliamas yra pieniškas maistas, o vynas turi visiškai būti paša-- 
lintas, nes sukelia daugybę ligų. Taip pat patartinas judėjimas, 
kiek šis švelnus amžius gali pakelti. Kad sąnariai dėl savo- 
minkštumo neiškryptų, kai kuriose tautose yra paprotys vartoti 
tam tikrus mechaninius instrumentus, kurie mažųjų kūną pa-- 
daro nelankstų. Taip pat yra gera iš pat mažens vaikus pri-- 
pratinti prie šalčio, nes tai yra naudinga ir sveikatai ir vėles-- 
niam kariniam sugebėjimui. Todėl daugelyje negraikiškų tautų 
yra paprotys naujagimius panerti į šaltą upės vandenį arba ap- 
vilkti juos trumpu sijonėliu, kaip keltuose. Visa, prie ko vaikus 
galima pripratinti, įprantama pradžioje, tik reikia eiti pamažu 
nuo vieno dalyko prie kito. Prie šalčio vaikus galima lengvai 
pripratinti ir dėl jų natūralios šilimos. 


Šiame amžiuje ligi penkerių metų nėra gera vaikus jau 
formaliai mokyti arba skirti juos sunkiems darbams, kad nenu- 

kentėtų dėl to jų augimas. Bet jie turi judėti, kiek reikalinga, 
kad kūnas nepasidarytų ištižęs. Judėti reikia vaikus paskatinti 
arba kokiais nors užsiėmimais arba žaidimais. Bet žaidimai turi 
būti laisviesiems tinkami, nesunkūs ir padorūs. Kas liečia pasa- 
kojimus ir pasakas, skiriamas šio švelnaus jaunimo ausims, tai 
tie prižiūrėtojai, kurie vadinami paidonomais arba vaikų pri- 
žiūrėtojais, turi stengtis, gerai jas atrinkti. Čia visa yra ski- 
riama, kaip paruošimas vėlesniam gyvenimo pašaukimui. 'To- 
dėl žaidimai turėtų būti pamėgdžiojimas to, ką vaikai darys, 
būdami vyrais. Klysta tie, kurie nori drausti vaikams verkti 
ir šaukti. Tai reikalinga augimui. Kaip sunkiai dirbant gilus 
kvėpavimas duoda oro, taip lygiai yra ir su vaikais, kai jie rėkia. 

Kaip apskritai paidonomai turi kreipti dėmesio į savo par- 
eigas, taip jie turi žiūrėti, kad vaikai kuo mažiausiai susitiktų 
su vergais. Vaikai šiame amžiuje, vadinasi, ligi septynerių metų, 
turi būti auklėjami tėvų namuose. 

Savaime suprantama ,kad šiame amžiuje nuo jų akių ir au: 
sų reikia atitolinti visa, kas yra nepadoru. Įstatymų leidėjas 
turi išnaikinti mieste visas nepadorias kalbas, nes nuo lengva- 
pėdiškos kalbos apie nepadorų dalyką nėra toli ir ligi veiksmo. 
Ypatingai reikia saugoti, kad jaunimas tokių kalbų nekalbėtų 
ir negirdėtų. Jeigu kas nors nepadoriai kalbėtų arba elgtųsi, 
jeigu jis yra laisvasis, kuris dar bendrose puotose nedalyvauja, 
turi būti pažeminamas ir mušamas; jeigu šitą amžių jau yra 
peržengęs, turi būti pažeminamas, kaip nelaisvasis dėl savo 
vergiško nusiteikimo... 

Baigus pirmuosius penkerius metus, vaikams ligi septynerių 
metų galima leisti pasiklausyti tų dalykų, kurių jie turės moky- 
tis. Yra du amžiaus tarpsniai, pagal kuriuos turi būti suskirsty- 
tas mokymas, būtent nuo septynerių metų ligi brendimo ir nuo 
brendimo ligi dvidešimt vienerių metų. Kurie amžių skirsto sep- 
tynmečiais, dažniausiai nepataiko; geriau yra žiūrėti gamtos 
padalinimo, nes visoks menas ir mokslas turi papildyti prigim- 
ties paliktus plyšius“... 

Politik VII, 17. 


Kad jaunimas turi būti mokomas būtinų naudingų dalykų, 
negali būti nė abejonės. Bet ar viso, kas yra naudinga, reikia 
mokytis, šitą klausimą galima išspręsti tik ryšium su skirtumu 


144 


tarp laisvų ir nelaisvų institucijų, vadinasi, kad tie naudingi 
užsiėmimai nevestų į banausiškumą* ir nepažemintų ligi pa- 
prastų amatininkų. Banausiškas yra kiekvienas menas, moks- 
las, institucija, jeigu ji padaro laisvo žmogaus kūną, sielą arba 
dvasią netinkamą dorybei. Todėl banausiškais mes vadiname 
visus tuos menus ir amatus, kurie vargina fiziškai, ir kiekvieną 
pelno duodantį darbą, nes jis dvasiai atima poilsį ir ją paže- 
mina. 

Bet ir laisvi menai ir mokslai gali būti praktikuojami tik 
ligi tam tikro laipsnio, be kurio laisvas žmogus negali išsiversti. 
„Jeigu jais užsiimama per daug uoliai net ligi meistriškumo, jie 
pasidaro kenksmingi aukščiau minėtu būdu. Yra didelis skir- 
tumas dėl ko kas nors daroma arba mokomasi. Jei tai yra da- 
roma dėl savęs paties arba dėl savo draugų arba dėl dorybės, 
tai nėra laisvo žmogaus neverta. Bet jei tai yra daroma dėl ki- 
tų, tuomet susilyginama su padienio darbininko arba vergo už- 
siėmimu....“ 

Politik VIIT, 2. 


Siuo metu auklėjime pagarsėjusios bendruomenės stengiasi 
jaunimui įdiegti atleto ypatybių, pakenkdamos tuo būdu kūno 
augimui ir jo pavidalui. Lakoniečiai, tiesa, šių klaidų vengia. 
Bet versdami jaunimą labai sunkiai įsitempti, jie padaro jį gy- 
vulišką, tarsi tai būtų geriausias kelias į narsumą. Tuo tarpu, 
kaip jau dažniau sakėme, auklėtojas negali kreipti dėmesio nei 
į vieną šią dorybę nei ją statyti pirmoje vietoje. Nei kituose gy- 
vuliuose nei tautose nėra pastebėta, kad labiausiai laukiniai 
būtų narsūs. Greičiau narsūs yra tie, kurie turi prijaukintą ir 
liūtišką charakterį. Yra daug tautų, kurios lengvai žudo ir valgo 
Žmones, kaip achejai* ir heniochai prie Ponto*.... Bet nors jie 
yra laukiniai plėšikai, vis dėlto su narsumu jie neturi nieko 
bendro. Patys lakoniečiai kitus tik tol pralenkė, kol jie tik vieni 
sunkiai miklinosi. Tuo tarpu dabar kovose ir kitur jie jau atsi- 
liko. Jų persvara buvo ne dėl to, kad jie tokiu būdu jaunimą 
lavino, bet todėl, kad kiti jo visiškai nelavino. 

Vadinasi, pirmoji vieta tenka gražiajam, ne gyvuliškai 
laukiniam. Ne vilkas arba koks kitas laukinis gyvulys gražiai 
kovoja, bet vikrus vyras. Todėl jeigu savo vaikų auklėjime per 

daug dedama pastangų lavinti fiziškai ir kariškai, paliekant 
šalia būtinus dalykus, tikrumoje jie auklėjami banausiškais, 
amatininkiškais žmonėmis... 

Kad gimnastika yra reikalinga, mes visi sutinkame. Ligi 
subrendimo reikia imtis lengvesnių pratimų, vengti priverstinės 
dietos ir sunkių bandymų, kad nebūtų sukliudytas augimas. Kad 
perankstyvos pastangos gali turėti tokių rezultatų, mums rodo 
ta aplinkybė, kad tarp olimpinių laimėtojų vos du trys yra, ku- 
rie laimėjo būdami ir vaikai ir vyrai, nes, miklindamiesi vai- 
kystės metais, jie per daug išeikvojo savo jėgas. Jeigu jaunimas 
po subrendimo trejetą metų buvo užsiėmęs kitais dalykais, jis 
gali dabar imtis ir sunkesnių pratimų ir priverstinės dietos. 
Tuo pačiu metu negalima būti įsitempus ir fiziškai ir dvasiškai. 
Šie užsiėmimai pačia savo prigimtimi turi priešingos įtakos: 
kūninis darbas kliudo dvasiai, ir dvasinis darbas kliudo kū- 
TUI Asi 


Politik VIII, 4. 


Kadangi muzika sugeba mus sužavėti, kaip ir dorybė, su- 
geba priversti mus džiaugtis, mylėti ir neapkęsti, todėl jos prak- 
tikavime nieko labiau nereikia mokytis ir į nieką labiau įprasti, 
kaip į dorinius jausmus ir į pasitenkinimą doriniais įpročiais 
ir veiksmais. Ritmas ir meliodija prieina labai arti prie piktu- 
mo, švelnumo, drąsos, susilaikymo ir jo priešginybės ir prie ki- 
tų etinių jausmų ir ypatybių primavaizdžių... 

Todėl iš to matyti, kad muzika turi galios suteikti sielai 
tam tikrą dorinę ypatybę. Jeigu ji tai sugeba, tuomet, aišku, 
reikia jaunimą šio meno mokyti. Taip pat muzikos mokymas 
labai tinka ir šiam amžiui. Jaunimas dėl savo amžiaus nepasi- 
duoda jokiam dalykui, kuris jam neteikia malonumo. Tuo tar- 
pu muzika jau iš prigimties yra malonumą teikiąs dalykas. 
Taip pat rodos esama tam tikro artimumo tarp sielos ir har- 
monijos bei ritmo. Todėl vieni filosofai tvirtino, kad siela esanti 
harmonija, kiti, kad harmonija esanti sieloje... 

Kaip šie ir kiti argumentai rodo, muzika turi būti taip mo- 
koma, kad ja būtų galima ir praktiškai užsiimti. Kas čia vie- 
nam amžiui tinka ir kas netinka, nesunkiai galima išspręsti. 
Taip pat nesunku atsakyti ir į priekaištą, kad praktinis muzika 

užsiėmimas esąs banausiškas. Kas liečia pirmąjį klausimą, rei- 
kia pasakyti, kad užsiėmimas muzika turi tarnauti skoniui la- 
vinti. Todėl jaunystėje šiuo menu reikia pačiam užsiimti; prie- 
šingai vėlesniame amžiuje reikia praktinio užsiėmimo atsisa- 
kyti ir pasitenkinti tiktai jaunystėje įgytu sugebėjimu spręsti 
apie tai, kas gražu, ir tinkamu būdu džiaugtis... 


Dabar bus galima suprasti mūsų pažiūrą giedojimo, gro- 
jimo ir instrumentų atžvilgiu. Mes neigiame jaunimo lavini- 
mą muzikoje ligi virtuoziškumo, kuriuo vadiname lavinimą rei- 
kalingą muzikinėms rungtynėms. Kas tokiu būdu rodo savo 
meną, tas juo užsiima ne save etiškai pakilninti, bet klausyto- 
jams pralinksminti. Todėl mūsų pažiūra, toks užsiėmimas nė- 
ra vertas laisvo žmogaus. Tai yra tik aukštesnis pelningas dar- 
bas, xes, kaip patyrimas rodo, toki virtuozai tampa amatinin- 
kais: 


Politik VIII, 5—7. 

TREČIAS SKYRIUS 


ROMĖNŲ UGDYMAS 


I. Romėnų ugdymo pagrindai 


Turinys: 1. Romėnų gyvenimo charakteristika. — 2. Ro- 
mėnų ugdymo pobūdis ir žymės. 


Literatūra: 1. E. Baumgariner u. a, Die hellenistisch- 
Tomische Kultur, Leipzig 1913. — 2. L. Friedlūnder, Darstellungen 
aus der Sittengeschichte Roms 3 Bde, Leipzig 1881. — 3. A. Grenier, 
Le gėnie romain, Paris 1925. — 4. T. Mommsen, Rėmische Geschich- 
te 5 Bde, Berlin 12 1920. — 5. U. Willamowitz-Moellendorf, Staat 
und Gesellschaft der Griechen und R6mer (J. Kromayer, Staat 
und Gesellschaft der R6mer 215—363 p.), Berlin 1923. 


1. Romėnų gyvenimo charakteristika 


Romėnų gyvenimas taip skyrėsi nuo graikų gy- 
venimo, kaip šiokiadienis nuo šventadienio. 
Kiek Graikijoje visa kultūra buvo pridengta 
tylia didybe ir kilniu paprastumu, tiek Romoje ši kultūra buvo 
utilitariška, praktiška ir kasdieniška. Romos gyvenimas yra 
kasdienos būtis. „Kelias iš Hellados į Romą, sako H. Franzas, 
yra perėjimas iš dvasios ir nemirtingo grožio karalijos į prisi- 
rišimo prie žemės ir į kasdienos karaliją“:. Graikijos gyvenimo 
idealas buvo kilnus ir laisvo žmogaus vertas poilsis. Tuo tarpu 
romėnai poilsio nežinojo. Jų gyvenimo dėsnis buvo darbas. Th. 
Mommsenas pastebi, kad romėnui „buvo garbė gyventi sunkiai 
ir liūdnai“?. Jokio fizinio užsiėmimo romėnai neniekino. Ba- 
nausiškų darbų jie nežinojo. Didžiausi jų karo vadai buvo pa- 
imti nuo arklo ir pastatyti kariuomenės priešakyje. Jų konsulai 
ir cenzoriai buvo ūkininkai. Visa romėnų kilmė yra susijusi su 
žeme, su žemės darbu. "Tai buvo Romos pagrindas ir galybė. 


Graikija 
ir Roma 


1 Op. cit. 801 p. 
2 Romische Geschichte I, 861 p. Berlin 12 1920. 


151 


Romos susijimą su žeme ir iš šito susijimo kylančią 
jėgą gražiai yra charakterizavęs T. Mommsenas savo di- 
džiuliame veikale Rėmische Geschichte. Ten jis pastebi, 
kad visa karinė romėnų politika, visa jų valstybės struk- 
tūra buvo pagrįsta sėslumu.  Nugalėtos tautos buvo ver- 
čiamos susilieti su romėnų ūkininkais, įsijungti į Romos 
kaimo gyvenimą. „Daugelis tautų, sako Mommsenas, tu- 
rėjo tokių laimėjimų, kaip romėnai. Bet nė viena savo 
kaktos prakaitu nepadarė užkariautos žemės taip savos, 
kaip romėnai. Ką ietis laimėjo, jie norėjo dar sykį laimėti 
arklu. Ką laimi karas, karas gali ir prarasti. Bet arklo 
laimėjimai yra nežlungami... Romos didybė yra pastatyta 
ant plataus ir tiesioginio žemės valdymo iš kaimiečių pu- 
sės ir ant ankštos šitų tvirtai įsišaknijusių kaimiečių vie- 
nybės““, 

Tiktai vėliau, kai romėnai susidūrė su graikais, jie patyrė, 
kad galima gyventi ir be darbo. Vis dėlto šitas romėniškas 
otium jau buvo greičiau tinginiavimas, negu poilsis tikra pras- 
me. Graikiško kilnumo jis niekados nepasiekė. Romėnai buvo 
gimę dirbti, todėl be darbo jų gyvenimas pradėjo smukti. 


Romėnas buvo realybės, ne minties valdovas. 
Jeigu kalbėtume Kanto terminais, galėtume pa- 
sakyti, kad graikas buvo teoriško, o romėnas 
praktiško proto žmogus. Grynosios minties pasaulis romėnui 
buvo neprieinamas. H. Franzas savotišku žodžių žaismu yra iš- 
reiškęs gilią mintį, charakterizuojančią romėnų dvasios struk- 
tūrą. Franzas pastebi, kad romėnas „hat keinen Sinn fiūr den 
reinen Sinn““*, mes pasakytume: romėnas neturi uoslės grynajai 
prasmei. Idėja jam visados yra abstrakcija, be jėgos ir be gy- 
vybės. Jis supranta tik įsikūnijusias idėjas, tik idėjas prakti- 
koje, tik jas jis apvaldo ir vertina.  Romėnas mokėjo formuoti 
ir kurti. Bet šitoji kūryba lietė praktinį gyvenimą, ne mintį ir 
ne idėją. Romėnas, pasak Franzo, „formuoja ne sąvoką, kaip 
sąvoką, bet sąvokos pagalba jis formuoja gyvenimą ir tvarko 
jį teisės pavidalais, kurie ir šiandien žadina didžiausios nuosta- 
bos“5. Iš tikro, romėnų teisėje pasirodė didžiausias gyvenimo 


Palinkimas 
į realybę 


3 Op. cit. I, 182 p. 
4 Op. cit. 302 p. 
5 Op. cit. ibd. 

palenkimas minčiai. Bet tai jau buvo įkūnyta mintis, mintis 
apvilkta dienos drabužiu, ne atsieta mintis, kaip graikuose, ix 
ne graži idėja, kaip Platono sistemoje. Romos genijus apsireiš- 
kė kasdieniniuose ir praktiniuose žmonių santykiuose. Čia jis 
išvystė savo galią ne mokslo sistemomis, ne meno kūriniais, ne 
filosofija ir poezija, bet organizacija, teise, įstatymais, valsty- 
binėmis formomis ir institucijomis. „Jo pasaulinė galia yra 
jėgos ir praktinio proto galia““, 


Norint iškelti charakteringesnes romėnų  kul- 
tūros žymes, reikėtų sustoti prie trijų pagrin- 
dinių, būtent: 70mėnų kultūra buvo praktiškai 
materialinio, kolektyvinio ir organizacinio pobūdžio. Ji lietė 
daugiau materialinę sritį ir buvo skiriama daugiau kasdieninei 
praktikai. Ji buvo kuriama dalyvaujant visai tautai, kaip ko- 
lektyvui. Ji galop apsireiškė organizacinėmis juridinėmis vie- 
šojo visuomeninio charakterio institucijomis. Visas šitas žy- 
mes reikia panagrinėti kiek smulkiau. 


Romėnų kul- 
tūros žymės 


O. Spengleris kiek ironiškai, bet esmėje teisin- 
singai yra pasakęs, kad „kiekvienas graikas 
turi savyje Don Kichoto, o kiekvienas romėnas Sancho Pansos 
bruožų““. Graikai visados, galėtume pasakyti, klausėsi sferų 
muzikos. Pythagoro pažiūros į sferų harmoniją šiuo atžvilgiu 
yra lyg ir koks graikų dvasios simbolis. Tuo tarpu romėnai 
šitas dangaus sferas nuleido į žemę. Astronomija jiems buvo 
reikalinga ne sferų harmonijai suprasti, bet žemės darbui ir jū- 
rininkystei reguliuoti. Palinkimas į praktiką, į žemę, į realybę 
visai romėnų kultūrai įspaudė praktiškai materialinį bruožą. 
Romėnai savo kūryboje visų pirma pasižymėjo, kaip materia- 
linės, net ekonominės srities kūrėjai. Mes neturime romėniško 
mokslo, romėniškos filosofijos, romėniško originalaus meno, te- 
gul ir architektūros pavidalu. Bet užtat mes gerai žinome, kas 
buvo romėniškos pirtys, romėniški keliai, gatvės, kanalai, van- 
dentiekiai, laivai — ir romėniška kulinarija. Kiek graikai mus 
žavi savo idealijomis, tiek romėnai yra nemirtingi savo reali- 
jomis. Romėnų kultūra visų pirma yra realinė, o dėl šito 


Praktiškumas 


S H. Franz, op. cit. ibd. 
7 Untergang des Abendlandes I, 50 p. 

realumo didele dalimi ir utilitarinė. „Romėnų dvasia, sako A. 
Grenier, prasikiša tuo, kad moka sugauti kiekvieną naudą ir 
pasinaudoti net ir labiausiai savo principe nesuinteresuotomis 
pažintimis“š, 

Graikams, pavyzdžiui, nuosavybė buvo daugiau teori- 
nių studijų dalykas. Vagystė buvo baudžiama, bet ne 
per daug. Spartoje jaunimui net buvo leidžiama vogti, 
jei tik vagiąs nėra sugaunamas. Nuosavybės jausmas 
graikuose nebuvo išsivystęs. "Tuo tarpu Romoje nuosa- 
vybė buvo šventas dalykas. Niekam Romoje nebuvo atė- 
jusi mintis panaikinti privatinę nuosavybę ir svajoti apie 
savotišką komunizmą, kaip, pavyzdžiui, Platonui. Vagys- 
tė Romoje buvo baudžiama mirties bausme, nes tai buvo 
nusikaltimas vienam iš pagrindinių romėnų gyvenimo 
principų. Prisirišimas prie realios būties, su ja suaugimas 
šventame nuosavybės principe kaip tik ir buvo pabrė- 
žiamas. 

Antra romėnų kultūros žymė yra kolektyvinis 
jos pobūdis. Romėnų kultūra, kaip jau paste- 
bėjo H. St. Chamberlainas, yra anoniminė. Graikų kultūrinis 
gyvenimas buvo sukurtas didžiųjų jų genijų, kurių mes žinome 
vardus, darbus ir jų charakterį. Tuo tarpu romėnų didieji va- 
dai buvo beveik visi vienodi. Visi jie atrodo yra buvę tiktai 
vienos romėniškos valios išraiškos. Ne savo asmenine dvasia 
jie formavo romėnų gyvenimą, bet kolektyvinė romėnų dvasia 
juos pašaukė ir padarė savo tendencijų vykdytojais. Šitas ko- 
lektyvumas šalia romėnų susijimo su žeme buvo antroji pagrin- 
dinė Romos didybės ir galybės priežastis. 


Kolektyvumas 


H. St. Chamberlainas savo veikale Die Grundlagen 
des neunzehnten Jahrhunderts gražiai charakterizuoja ši- 
+3 anoniminę Romos didybę: „(Manau neperdedant galima 
sakyti, kad visa tikra Romos didybė buvo šitoji anoniminė 
tautos galia. Jeigu atėnėčiuose dvasia veržėsi į vainiką, tai 
čia ji veržėsi į kamieną ir į šaknis. Roma buvo labiausiai 
įsišaknijusi iš visų tautų. Todėl ji atlaikė tokią daugybę 
audrų, ir pasaulio istorijai reikėjo dar beveik pusės tūks- 
tančio metų, kol išrovė sutrūnijusį kamieną... Romėniškas 


8 Le gėnie romain, 251 p. Paris 1925. 

medis visas augo į kamieną, kaip sako sodininkai; jis tu- 

rėjo maža lapų, dar mažiau žiedų. Bet užtat kamienas 

buvo nepaprastai stiprus. Juo vėliau sliuogė kitos tautos 

į viršų. Poetas ir filosofas tokioje atmosferoje negalėjo 

tarpti. Ši tauta mylėjo tik tokias asmenybes, kurioje ji 

atpažino pati save. Kiekvienas originalumas žadino josios 
nepasitikėjimą... Geriausias Romai valstybininkas buvo 

tas, kuris nė per plauką nesiskyrė nuo to, ko norėjo vi- 

suma... Roma nėra atskirų vyrų padaras (149 p.), bet vi- 

sos tautos. Priešingai Helladai kiekviena tikra didybė čia 

yra anoniminė“?. Šitą savo kultūros bruožą žinojo jau ir 
patys romėnai. Charakteringi šiuo atžvilgiu yra Cicerono 
žodžiai, kuriais jis atpasakoja Catono Afrikiečio pažiūrą 

į Romos valstybę ir ją padaro savą: „Jis buvo įpratęs sa- 

kyti, kad dėl to mūsų valstybės padėjimas viršina kitas 

valstybes, kad jose buvo atskiri žmonės, kurie savas vals- 
tybes parėmė įstatymais ir institucijomis, pavyzdžiui, Kre- 
toje Minos, Lakedemonijoje Lykurgas, Atėnuose, kur daž- 
nai keisdavosi, tai Thesejus, tai Drakonas, tai Solonas, tai 

Clisthenes, tai daug kitų..., tuo tarpu mūsų valstybė nėra 

vieno žmogaus proto (ingenio) padaras, bet daugelio, ir ji 

pastatyta ne ant vieno žmogaus gyvenimo, bet ant šimt- 
mečių ir amžių“??, 

Šitas kolektyvinis romėnų kultūros pobūdis yra žymus ir 
atskiro asmens nusilenkime anoniminiam įstatymui. Senojoje 
Romoje valstybės galia buvo visuotinė. Atskiras individas čia 
buvo absoliučiai įglaustas į valstybės santvarką. Prasikišimas 
savo individualumu buvo nemėgiamas. Charakteringa, pavyz- 
„džiui, kad kaip graikai savo kovose stojo vyras prieš vyrą, pa- 
rodydami individualinį narsumą ir laimėdami garbės, taip ro- 
mėnų karo žygiuose dvikovė buvo uždrausta gana anksti. Čia 
nebuvo nei individualaus laimėjimo nei individualaus pralai- 
mėjimo. Čia buvo tiktai viena didžiulė triumfalinė Romos le- 
gijonų pergalė. Čia viską tvarkė įstatymas, kuris veikė sėk- 
mingai net ir tada, kai nebuvo kam įsakyti. Štai kodėl romėnų 
valstybė nežlugo net ir didžiausiose partijų kovose. Paklusi- 
mas anoniminiam įstatymui buvo didžiausia romėnų gyvenimo 


9 149—150 p. I, Miūnchen, Volksausgabe. 
10 De republica, II, 1, 2, rec. C. F. W. Mūller, Lipsiae 1910. 

jėga. Bet šitas paklusimas buvo visiškai kitoks, negu Rytuose. 
Tai nebuvo vergiškas nusilenkimas, bet išdidus klusnumas. Ro- 
mėnas niekados nebuvo valdinys. Jis buvo laisvas pilietis, gar- 
bingai ginąs imperiją ir jai klusnus savo pareigose. 


Trečia romėnų kultūros žymė yra organizacinis 
jos pobūdis. Roma pasauliui apsireiškė, kaip 
nepaprasta organizuojanti jėga. Viduržemio jūros pakrančių 
civilizacija yra Romos organizacinio genijaus padaras. Prieš 
romėnams įsigalint, šiose pakrantėse įsikūrusios tautos kiekvie- 
na gyveno savą smulkų gyvenimą. Romėnai jas sujungė į vieną 
didžiulį organizmą, nurodė kiekvienai darbo lauką, darbo kryptį 
ir tuo būdu sukūrė aukšto laipsnio kultūrinį gyvenimą. Santy- 
kiai su šitomis tautomis, jų sutaikymas tarp savęs, jų suderini- 
mas su centru parodė nepaprastus organizacinius romėnų talen- 
tus. — Savo viduje romėnai organizavo gyvenimą taip pat nuos- 
tabiai tiksliai ir sėkmingai. Romėnų teisė, įstatymai, kodeksai, 
valstybinės institucijos, valstybiniai organai — visa tai buvo ne 
kas kita, kaip organizacinio romėnų gabumo kūriniai. Kai 
Graikijos laisvės pamėgimas ir atskiro žmogaus vertinimas ve- 
dė kultūrą. į subjektyvizmą ir į anarchiją, tuomet „organizuo- 
janti pasaulio dvasia pašaukė Romą ir vėl atstatė įrančius ry- 
šius“, Romos sukurta organizacija padėjo pamatus vidurinių 
amžių kultūrai ir sudarė sąlygas skleistis Krikščionybei. 


Organizacija 


' Vis dėlto romėnų gyvenimas ir jų sukurta kul- 
Romėnų š 2 AS = B 5 
tršėika tūra buvo pažymėti savotiškos tragikos ženklu. 
Šita tragika kilo iš jų gyvenimo nevienodumo. 
Reta kuri tauta pergyveno tokį dualizmą, kaip romėnai. Jų 
kultūroje yra aiškūs du sluoksniai: senasis tautinis ir naujasis 
helenistinis. Ligi antrojo punų karo Roma tvarkėsi tautiniais 
pagrindais. Tiesa, graikiška įtaka nuo labai senų amžių Ro- 
moje buvo truputį jaučiama. Bet ji neturėjo persvaros ir dau- 
giau skatino, negu kliudė tautinei romėnų kultūrai. Tuo tarpu 
vėliau Romos gyvenimas pakrypo visai kita linkme. Užkariauta 
Graikija politiškai pradėjo pavergti Romą kultūriškai. Graiki- 
jos mokslas, menas, papročiai, kalba, ugdymas skverbėsi į ro- 
mėnų gyvenimą ir jį suhelenino. Tautinis romėniškos kultūros 
sluogsnis buvo pridengtas graikišku sluogsniu. Tiesa, romėnų 


11 K. Jočl, Wandlungen der Weltanschauung I, 35 p. 

dvasia daug kur šitas svetimas kultūrines gėrybes performavo, 
suromėnino. Vis dėlto vieningos kultūrinės kūrybos čia jau ne- 
bebuvo. Per visą romėnų gyvenimą pradėjo trauktis aiški 
dualistinė žymė. Atrodo, kad ji yra kalta, jeigu romėnai savo 
kultūros neišvystė ligi tokio laipsnio, ligi kokio būtų galėję iš- 
vystyti. Šitas dualizmas turėjo ypatingos reikšmės romėnų 
ugdymui. 


2. Romėnų ugdymo pobūdis ir žymės 


Romėnų gyvenimo ypatybės atsispindėjo visai 
Nevieningumas savaime ir jų ugdyme. Kaip nebuvo vieningas 

gyvenimas, taip nebuvo vieningas ir ugdymas. 
Jame taip pat esama aiškaus dualizmo. Senosios Romos ugdy- 
mas buvo atremtas į savo tautos papročius ir dvasią. Tai buvo 
esmingai tautinis ugdymas su savo griežtumu, su tradicijų 
aukštu vertinimu, su šeimos gyvenimo pabrėžimu, žodžiu, su vi- 
su tuo, kas charakteringa senosios Romos gyvenimui. Tuo tar- 
pu užėjus heleniškajai bangai, ugdymas buvo sugraikintas. Ši- 
tas sugraikinimas buvo tuo ryškesnis, kad senoji Roma ugdymo 
tinkamos sistemos nebuvo išvysčiusi. Gyvenimiškas ugdymo 
charakteris, kuris iš romėnų ugdymo niekados neišnyko ir apie 
kurį kalbėsime vėliau, pirmykščiais laikais buvo ypatingai žy- 
mus. Todėl romėnai senajame tarpsnyje neturėjo jokių griežtes- 
nių ugdymo formų. Mokyklos buvo dar tik prasidėjusios kurtis, 
lavinimo sąranga buvo gana skurdi: skaitymas, rašymas, dvy- 
lika įstatymo lentelių, tautinė poezija. Dėl to kai į Romą pateko 
išdirbta, aiškiai sutvarkyta ir pagrįsta graikų lavinimo sistema, 
ji tuojau nustelbė prasidėjusią kurtis romėniškąją sistemą. Ši- 
tas nustelbimas mums tuo labiau krinta į akį, kad mes neturi- 
me jokio aiškaus vaizdo, kaip ugdyta senojoje Romoje. Jokių 
platesnio pobūdžio raštų šiuo klausimu nėra likę. Negalėdami 
tinkamai atstatyti senosios Romos ugdymo, mes esame priversti 
susidurti jau su sugraikintu romėniškuoju ugdymu, kuriame 
randame visa tai, ką turėjo ir graikai. 


Vis dėlto ir pro šitą sugraikintą ugdymo pavidalą vienur 
kitur prasikiša romėniškos specifiškos ypatybės. Jokia tauta 
svetimų kultūrinių gėrybių negali pasisavinti, jų daugiau ar 

mažiau neasimiliavusi. Tas pat buvo ir su romėnais. Romėnai 
perėmė iš graikų ugdymo sistemą ir jo principus, bet vis dėlto. 
įspaudė savų žymių, kurias pravartu bus pažymėti. 


Visų pirma Romos ugdymas buvo privatinio 
pobūdžio. Graikijoje, kaip buvo minėta, ugdy- 
mas buvo daugiau viešas valstybinis dalykas arba savo institu- 
cijomis, kaip Spartoje, arba bent savo nuotaika, kaip Atėnuose. 
Graikų pedagogai — Platonas, Aristotelis — kovojo prieš pri- 
vatinį ugdymą. Tuo tarpu Romoje ugdymas kaip tik buvo pa- 
liktas privatinei iniciatyvai. Ugdymas romėnų gyvenime es- 
mingai buvo šeiminis. Šeimos reikšmė, kaip netrukus matysime, 
Romoje buvo gana didelė, daug didesnė, negu Graikijoje. Todėl 
šeimai ir buvo patikėtas naujųjų kartų ugdymas. Romėnai, pa- 
sak Mommseno, niekados nepriėjo prie bendros ugdymo idėjos. 
Graikai turėjo savo paideios sąvoką ir jai lenkė visą gyvenimą. 
Romėniškasis tuo tarpu educatio reiškė tiktai privatinį šeiminį 
dalyką. Valstybė į šitą sritį nesikišo. Ji tiktai per cenzorių žiū- 
rėjo „kad į šeimos gyvenimą, tuo pačiu ir į ugdymą, neįsibrautų 
netikusių papročių. Bet pozityviai ji nieko nedarė. Ugdymo at- 
žvilgiu romėniškoji valstybė buvo tiktai atlaidi kontroliuotoja.. 
Pats vaikų auklėjimas ir mokymas buvo paliktas atskirų asme- 
nų nuožiūrai. Romos valstybė atsirėmė į šeimą. Romoje atski- 
ras žmogus su valstybe santykiavo visados, kaip šeimos narys. 
Šeima čia buvo tarpininkas tarp atskiro asmens ir valstybės. 
Todėl šeima turėjo paruošti žmogų valstybiniam gyvenimui ir 
jį į šitą gyvenimą įjungti. Jeigu graikai ypatingai iškėlė valsty- 
bę, kaip ugdymo veiksnį, tai romėnuose mes randame ypatingai 
reikšmingą šeimą. Valstybė jokių ugdomųjų įstaigų neturėjo. 
Net karinis paruošimas buvo atliekamas namie. 


Privatiškumas 


Antras romėnų ugdymo bruožas buvo ugdymo 
supraktikinimas. Tai taip pat buvo romėnų kul- 
tūros įtaka pedagoginei gyvenimo sričiai. Kaip žinome, graikai 
labai kratėsi ugdymo praktiškumu, laikydami jį daugiau žmo- 
gaus asmens papuošalu ir nesistengdami turėti iš jo kokios nors 
naudos. Tuo tarpu romėnai, nebūdami linkę apskritai į grynus 
idealus, negalėjo šitaip idealizuoti nė ugdymo. "Tiesa, graikų 
įtakoje jie pripažino, kad ugdymas tarnauja žmogaus asmeny- 
bei tobulinti. Bet sykiu jie norėjo, kad jis tarnautų ir gyveni- 
mui. Šeneca, pavyzdžiui, skundėsi, kad „non vitae, sed scholae 


Praktiškumas 

discimus“. Taip pat Petronijus satyriškai pastebėjo apie retorių 
mokyklas, kad „jose vaikai darosi kvaili, nes ten jie nieko ne- 
mato ir negirdi, kas turėtų bendros naudos“:2. Graikai norėjo 
tiktai mokytis. Romėnai norėjo ko nors išmokti. Todėl kai iš 
Graikijos atėjo tokio suidealinto ugdymo mintis, romėnams ji 
atrodė svetima, ir giliau regintieji romėnai jautė šitą josios 
svetimumą ir sykiu reiškė savo nepasitenkinimą. Romėnai ypa- 
tingai rūpinosi, kad žmogus mokėtų išreikšti savo mintis: fari 
p0sse. 


Gyveni- Trečias romėnų ugdymo bruožas yra jo gyve- 
miškumas nimiškumas. Romėnų ugdymas jau buvo gyve- 
nimiškas ta prasme, kad jis buvo praktinis, kad jis buvo tiesio- 
ginis pasirengimas gyvenimo darbams. Romėnai grynai bend- 
rojo lavinimo, kuris niekam žmogaus neruoštų, nežinojo. Kiek- 
vienas mokymas jiems turėjo turėti aiškų tikslą. Romėnų ugdy- 
mas buvo žmogaus rengimas daugiau ne jam pačiam, bet jo 
vengimas gyvenimui. Čia todėl ir glūdi pirmasis romėnų ug- 
dymo gyvenimiškumo bruožas. Bet romėnų ugdymas buvo gy- 
venimiškas ir ta prasme „kad jis buvo įgyjamas gyvenime ir 
iš gyvenimo, tiesiog susiduriant su jo įvykiais ir institucijomis. 
Senojoje Romoje specialių ugdymo įstaigų nebuvo. Jaunimas 
čia mokydavosi, dalyvaudamas su vyresniaisiais konkrečiuose 
gyvenimo darbuose. Vėliau graikų įtakoje pedagoginių įstaigų 
atsirado nemaža. Bet visą laiką romėnai labiau vertino ugdymą 
įgytą gyvenime, o ne mokyklose. Valstybinės institucijos, vieši 
susirinkimai forume, kariuomenė, teismai, luomų santykiai ir 
luomų kovos, iškilmės, žaidimai, rungtynės — visa tai buvo di- 
deli ugdymo veiksniai. L. Friedlūnderis liudija, kad pačioje Ro- 
moje aplinkybės norintiems studijuoti buvusios Augusto lai- 
kais labai palankios. „„Gausingų bibliotekų salėse ir halėse 
mokslo ir literatūros mėgėjas galėjo ligi soties prisiskaityti iš 
brangių pergamento ir papyruso rutulėlių; mokslininkų rate- 
liuose, kurie rinkdavosi čia ir kitose vietose, kaip taikos šven- 
tykloje, Trajano maudyklėse, jis galėjo gauti visokių paragini- 
mų ir paskatinimų savo studijoms; gausingose auditorijose jis 
galėjo lankyti visokių dalykų mokytojų paskaitas““*. Romėnai 
12 Cit. O. Willmann, Didaktik als Bildungslehre, 131p. 


13 Darstellungen aus der Sittengeschichte Roms I, 17 p. Leipzig 
1881. 

savo kultūrinio gyvenimo nelaikė uždaryto privatiniuose namuo- 
kas tik nori ir sugeba, galėtų juo pasinaudoti. Šitame gyveni- 
me jaunimas mokėsi ir pratinosi. Jeigu Graikijoje aiški persva- 
va buvo atiduota ugdymo veikėjams, jeigu graikai sąmoningai 
ugdė savo jaunimą, tai Romoje persvarą turėjo ugdymo veiks- 
vii, ir romėnų jaunimas buvo ugdomas daugiau nesąmoningos, 
bet gyvenimiškos aplinkos. 


Kosmopoli- Ketvirtas romėnų ugdymo bruožas yra jo kos- 
tiškumas mopoliliškumas. Kaip visas Romos gyvenimas 
buvo skiriamas pasauliui, taip buvo visiems skiriamas ir ugdy- 
mas. Graikų ugdymo idealas buvo uždarytas jų tautos sienose. 
Paideia buvo specifiškai graikiškas padaras, iš graikiškos dva- 
sios išaugęs ir graikuose pasilikęs. Tuo tarpu 70mėnų ugdymas 
buvo taikomas visiems. Jis ėjo sykiu su romėnų užkariavimais, 
jis įsistiprino visose jų provincijose, jis visur skleidė romėnišką 
dvasią. ,,„Provincijoms mokyklos, kaip aukštesnės, taip ir žemes- 
nės, sako O. Willmannas, turėjo nemažesnės reikšmės jų suro- 
mėninime, kaip garnizonai ir teismai““'*, Tokiu būdu skirtumas 
tarp barbarų nyko. Romėnai į kitas tautas nežiūrėjo taip iš 
aukšto, kaip graikai. Barbarai jiems nebuvo prigimties pada- 
ras, kaip graikams. Tai buvo tik nekultyvuoti žmonės, kuriuos 
sukultūrinti kaip tik ir buvo pasaulinė Romos misija. Šitoje 
misijoje ugdymas turėjo pirmaeilės reikšmės. Kaip tik dėl to, 
kad jis buvo skiriamas visiems žmonėms, kad visus romėnai 
norėjo auklėti ir mokyti, jie laimėjo ne tik visų tautų simpa- 
tiją, bet ir savo tautinę kultūrą bei tautinį charakterį jie įskie- 
pydavo nugalėtoms tautoms. 


Pagaliau penktas romėnų ugdymo bruožas, ki- 
lęs jau ne iš vidaus, bet iš viršaus, yra jo grai- 
Isiškumas. Kaip jau buvo minėta, graikų įtaka buvo didelė vi- 
sose romėnų kultūros srityse. Visas mokslas, visas menas, visas 
ugdymas buvo persunktas graikiška dvasia ir graikiška forma. 
Nors ir atsirado Romoje žmonių, kurie priešinosi romėnų gyve- 
nimo sugraikinimui, vis dėlto nauja dvasia skverbėsi neatlaiko- 
mai, ir po kiek laiko kultūra pradėjo gyventi naują gyvenimą. 
Šitas gyvenimas buvo pusiau svetimas, iš dalies net mados 


Graikiškumas 


14 Op. cit. 137 p. 

gyvenimas. Todėl ir ugdymas, išaugęs iš tokios svetimos kul- 
tūros ir sykiu su ja atėjęs į Romą, nebuvo romėnams savas 
ir organiškai nesutapo su jų dvasia beį pagrindiniais tautiniais 
gyvenimo bruožais. Romėnų ugdymas heleniškajame jų istorijos 
tarpsnyje „nėra, kaip sako O. Willmannas, tautinės jų kultūros 
pražydimas, bet išaugęs iš pasisavinimo svetimos, jau sukurtos 
lavinimo sistemos“'*?. Vis dėlto šitas pasisavinimas nebuvo tiktai 
vergiškas, mechaniškas, kopijavimas. Tas pats Willmannas pa- 
stebi, kad „romėniškasis lavinimo turinys, nepaisant neorganiš- 
kos išvaizdos, nėra tiktai paviršutiniškai paimtas; jis yra įdieg- 
tas į tautinę sąmonę ir tuo būdu tapęs šiai didžiajai nugalėtojų 
tautai dvasinės asimiliacijos priemone“. Tą pačią mintį iš- 
reiškia ir A.Grenier, sakydamas, kad „lotynų lavinimas yra grai- 
kiškas savo kilme, savo metodais ir savo idėjomis. Bet jo objek- 
tas yra lotynų praeitis““". Šitoji praeitis kaip tik ir palaikė ro- 
mėnų dvasios atsparumą ir neleido išsižadėti savo tautybės grai- 
kų kultūros įtakoj. Tautos istorikai, poetai, rašytojai įrodinėjo, 
kad romėnų praeitis nėra nė kiek menkesnė už graikų, kad hero- 
jinis jų gyvenimo tarpsnis nėra mažiau turėjęs didvyrių ir gar- 
sių žygių. Šiam reikalui ir Vergilijus parašė savo Aeneis. Todėl 
nors romėnai ir prisiėmė graikų ugdymo formas ir turinį, vis 
„dėlto jam įkvėpė savos dvasios, sykiu jausdami, kad jis yra 
svetimas, kad po juo pulsuoja kitas gyvenimas, kuris kaip tik 
ir gaivino romėnų dvasią. Romėnų ryšys su pirmykščių savos 
tautos gyvenimu nebuvo nutrūkęs niekados. Kai jis nutrūko, 
tuomet žlugo ir pati romėnų tauta. 


15 Op. cit. 123 p. 
16 Op. cit. 180 p. 
17 Op. cit. 250 p. 

II. Romėnų ugdymo praktika 


Turinys: 1. Romėnų šeimos vaidmuo ugdyme. — 2. Romėnų 
mokykla ir mokymo praktika. — 3. Romėnų lavinimo turinys. 


Literatūra: 1. Arnoldė, Hžusliche und 6ffentliche Er- 
ziehung bei den Romern, 1887. — 2. K. Hosius, Erziehung und Un- 
terricht im romischen Altertum: V. Beiheft zur „Christliche Schu- 
le“, Eichstatt 1918. — 3. K. Hosius, Auklėjimas ir mokymas romėnų 
senovėje: Lietuvos Mokykla 1921. — 4. M. Lechner, Erziehung und 
Bildung in der griechisch-rėmischen Antike, Miinchen 1938. — 5. 
G. Rauschen, Das griechisch-r6ėmische Schulwesen zur Zeit des aus- 
gehenden Heidentums, Bonn 1900. 


1. Romėnų šeimos vaidmuo ugdyme 


„Niekad ir niekur, sako H. Franzas, gal išsky- 
rus tik senąją žydų ir senąją kiniečių kultūrą, 
šeima neturėjo tokios pagrindinės reikšmės 
bendruomenės gyvenime ir ugdyme, kaip senojoje Romoje. Šei- 
ma čia buvo gyvenimo visuma, tikriausia prasme valstybės ir 
romėnų pasaulinės galios bei pasaulinės reikšmės pagrindas““. 
Graikai niekados nebuvo priėję prie tokio aukšto šeimos verti- 
nimo, kaip romėnai. Jau tik tas faktas, kad graikų šeiminio 
gyvenimo teoretikai, kaip Platonas, galėjo kalbėti apie moterų 
bendrumą savo idealistinės valstybės gynėjams, rodo, kad šei- 
mos sąvoka graikuose nebuvo tokia griežta ir tokia pagrindinė, 
kaip romėnuose. Graikų gyvenimas buvo atsirėmęs iš vienos 
pusės į atskirą asmenį, iš kitos — į valstybę. Tuo tarpu Ro- 
moje ir individas ir valstybė rėmėsi šeima. Kol šeimos galva 
— tėvas buvo gyvas, tol net ir suaugusieji vaikai, net vedę sū- 
nūs, nebuvo pilnateisiai piliečiai : jie negalėjo įsigyti nuosavybės, 


Šeimos 
reikšmė 


1 Op. cit. 108 p. 

negalėjo sudaryti sutarčių, paveldėti turto. Visa, ką įgydavo 
toki nepilnateisiai šeimos nariai buvo bendras šeimos turtas. 
Šeima Romoje buvo centras aplinkui kurį telkėsi ir valstybės ir 
atskiro asmens gyvenimas. Atskiras asmuo su valstybe santy- 
kiavo tik per šeimą, o valstybė laikė šeimą savo gyvenimo ir 
pažangos pagrindu. 


Romėnų šeima buvo didšeimė. Ji apėmė ne tik 
tėvą, motiną ir vaikus, bet ir tarnus, ir ver- 
gus ir vadinamus klientus. Kai kas nors Ro- 
moje nusigyvendavo arba šiaip būdavo nepajėgus tvarkyti savo 
veikalų, pasiduodavo kurios nors šeimos globai, įeidamas į ją, 
kaip savotiškas narys. "Toki žmonės ir buvo vadinami klien- 
tais. Jie naudojosi šeimos teisėmis ir šeimos galvos globa. Bet 
sykiu buvo ir jo valdžioje. Kartais, šeimos galva galėdavo klien- 
tus net parduoti vergijon. Toks romėnų šeimos pobūdis mums 
primena nomadinės kultūros šeimą, kuri taip pat buvo didšei- 
mė ir kurioje tėvas turėjo patriarchalinės reikšmės. 


Šeimos 
pobūdis 


Romėnų šeima yra išlaikiusi pirmykštės no- 
madiškosios šeimos bruožus dar ir tuo atžvil- 
giu, kad ji yra aiškiai tėvo teisės šeima su di- 
dele moraline motinos reikšme ir pagarba. Tėvo primatas ro- 
mėnų šeimoje yra aiškus. Tėvo autoritetas čia labai didelis ir 
jo teisės beveik neaprėžtos. Jis galėjo su savo šeimos nariais 
elgtis, kaip tinkamas. Šeimos turtas ir net jos narių gyvybė 
buvo jo rankose. Jis taip pat valdė šeimą teisiniu, pedagogi- 
niu, ekonominiu ir religiniu atžvilgiu. Jis šeimos narius teisė 
ir baudė; jis buvo vyriausias sprendėjas auklėjimo klausimuo- 
se; jis aukojo penatams*, kaip šeimos kunigas. Tiesa, moteris 
pagal romėnų teisę galėjo įsigyti nuosavybės. Bet josios admi- 
nistravimas buvo vyro rankose. Moteris buvo tiktai pasyvus 
teisės subjektas. Vėliau, krinkant šeimos gyvenimui, vietoje 
vyro dažnai moters turtą administruodavo josios pasirinktas 
žmogus, dažniausiai josios meilužis, Bet taip buvo jau smun- 
kančio Romos gyvenimo tarpsnyje. Romėnų baudžiamoji teisė 
nenumatė bausmės už tėvo nužudymą, nes šitas dalykas netilpo 
romėnų sąmonėje. 


Tėvo 
teisės 

Moteris - motina r0mėnų šeimoje turėjo didelės 
reikšmės ne tiek juridiniu, kiek dorinių atžvil- 
giu. Mater familias buvo apsupta etine ir net 
religine pagarba. Simboliškai šioji pagarba buvo reiškiama 
deivės Vestos kulte. Vestalės Romoje buvo nepaprastai gerbia- 
mos. Tai buvo išraiška to metafizinio moters vertinimo, kuris 
romėnų šeimoje įsikūnydavo motinos pagarboje. Daugybė įra- 
šų moterų antkapiuose liudija apie tąją aukštą pagarbą, kurią 
vyrai reikšdavo moterims. 


Motinos 
pagarba 


Iš šitų įrašų mes patiriame, kokios dorybės moteryje 
anuo metu buvo labiausiai branginamos. Ypač buvo bran- 
ginamos tos moterys, kurios turėdavo tiktai vieną vyrą ir 
pasilikusios našlės netekėdavo: univirae. Taip pat įrašai 
nuolatos kalba, kad moteris buvo omnibus subveniens, 
innocens, castissima, praestans, vixit sine litibus et iur- 
giis, casta et pudica, sapiens, generosa ir t. t. Religingu- 
mas ir maldingumas taip pat buvo aukštai statomas. Ira- 
šai mini moteris mirae bonitatis atgue sanctitatis*. 


Santykiai tarp vyro ir žmonos buvo laikomi 
šventais. Monogamija buvo nepaprastai griež- 
ta. H. Franzas pastebi, kad „ypatingas romėnų 
valstybės gabumas išsilaikyti kaip tik rėmėsi monogamija““. 
Graikų šeimos palaidumo Romos gyvenimo pirmykščiame tarps- 
nyje nebuvo. Persiskyrimai buvo labai reti. Pirmas persisky- 
rimas Romos valstybėje, sakoma, įvykęs 231 metais prieš Kris- 
tų. Šeimų gausumas taip pat buvo pavyzdingas. Vaikams var- 
dus romėnai dažniausiai duodavo iš eilės pagal skaičių. Taigi 
šitie vardai, kaip Sextus, Septimus, Octavianus, Decimus, rodo, 
kad vaikų turėta gana daug. Kūdikių neturėjimas buvo laiko- 
mas dievų prakeikimu. Vaikų skaičiaus aprėžimas buvo nusi- 
kaltimas bendruomenei. Čia romėnai visiškai skyrėsi nuo grai- 
kų, kurių filosofai, kaip Platonas ir Aristotelis, skelbė, kad vai- 
kų skaičius turįs būti aprėžtas. Tiesa, Romos smukimo laikais 
šeimos gyvenimas jau buvo gerokai apardytas. Neištikimybė, 
persiskyrimai, nesutikimai, prieauglio mažėjimas graužė ro- 


Vyro ir moters 
santykiai 


2 Pig. L. Friedlūnder, op. cit. I, 463—467 p. 
s Op. cit. 810 p. 

mėnų šeimą. Negimusių kūdikių žudymas buvo gana smarkiai 
paplitęs. Ovidijus šiuo atžvilgiu nusikundžia: 


„Nunc uterum vitiat, guae vult formosa videri, 
Rarague in hoc aevo est, guae vellit esse parens“. 


Bet senesniais laikais, ypač senojoje Romoje, šeimos gy- 
venimas buvo labai drausmingas, griežtas ir šventas. 


Savaime suprantama, kad šitokia stipri pir- 
mykštė romėnų šeima turėjo nemažos reikšmės 
visam pedagoginiam darbui. Jau buvo minėta, 
kad romėnų ugdymas buvo privatinio pobūdžio ir kad šitas 
privatiškumas apsireiškė naminiu ugdymo charakteriu. Jauni- 
mas daugiausiai buvo lavinamas ir auklėjamas namuose savo 
tėvų arba namų draugų bei šiuose namuose gyvenančių vergų. 
Svarbiausias mokytojas ir auklėtojas, be abejo, buvo tėvas. 
Su tėvu vaikai eidavo į forumą, į puotas, tėvas mokydavo juos 
skaityti ir rašyti. Aukodamas namų dievams, jis įvesdavo vai- 
kus ir į religijos dalykus. Tėvas naminiame ugdyme buvo pats 
pirmutinis ir pats svarbiausias auklėtojas ir mokytojas. 

Štai kaip T. Mommsenas vaizduoja naminį romėnų 
ugdymą: „Jaunimo auklėjimas pasiliko griežtai namų sie- 
nose. Berniukas neatsitraukdavo nuo tėvo, lydėdavo jį 
paskui arklą ir dalgį į laukus, eidavo su juo į draugo na- 
mus arba posėdžių salę, jeigu tėvas būdavo kviečiamas pa- 
sisvečiuoti arba pasitarti. Šitas naminis auklėjimas buvo 
tinkamas žmogų palenkti sykiu ir šeimai ir valstybei. Pa- 
stovia gyvenimo bendruomene tarp tėvo ir sūnaus, tam- 
pančio žmogaus pagarba subrendusiam žmogui ir subren- 
dusio žmogaus pagarba jaunimo nekaltumui rėmėsi šeimi- 
nių ir valstybinių tradicijų pastovumas, šeimos ryšio išvi- 
dinis stiprumas (Innigkeit), apskritai, dorinis romėnų gy- 
venimo rimtumas (gravitas) ir jų charakterio kilnumas“*. 


Ugdymas 
šeimoje 


Vis labiau patenkant Romai graikiškosios kul- 
tūros įtakon, šeiminis ugdymo pobūdis nenyko, 
tik keitėsi jo formos: vietoje tėvo šiuo metu at- 
sistojo namų mokytojas. Tėvas nebesugebėjo savo vaikų išmo- 
kyti visko, ko reikalavo pasikeitusio gyvenimo aplinkybės. To- 


Namų 
mokytojai 


4 Op. cit. I, 231 p. 

dėl jis buvo priverstas ieškoti pagalbos iš tų žmonių, kurie pe- 
dagoginiam darbui daugiau ar mažiau buvo pasiruošę. Namų 
mokytojais helenistinėje Romoje buvo daugiausiai išlavinti grai- 
kai. Vieni iš jų buvo vergai, kiti laisvi, bet ir vieni ir antri 
Romoje buvo laikomi, kaip tarnai. Toksai namų mokytojas 
romėnų buvo vadinamas comes. Jo padėjimas romėnų šeimose 
buvo geresnis, negu paidagogo graikuose. Namų mokytojas 
prižiūrėdavo vaikus, mokydavo juos graikų kalbos pradmenų, 
graikų papročių ir graikiško apsiėjimo taisyklių. 


T. Mommsenas pastebi, kad graikų mokytojų Romoje 
būta visais laikais. Trečiojo šimtmečio pradžioje prieš 
Kristų sostinėje net būta graikiškų deklamacijos mokyklų. 
Bet helenizmo klestėjimo metu šitie mokytojai „veržėsi 
būriais ne tik kaip kalbos mokytojai, bet ir kaip literatū- 
ros ir kaip auklėtojai apskritai (124 p.). Graikų dvaro mo- 
kytojai ir filosofai, kurie, nors ir nebūdami vergais, buvo 
laikomi tarnais, dabar atsidūrė Romos rūmuose. Jie bu- 
vo labai branginami, ir už pirmos rūšies literatūros vergą 
buvo mokama 200.000 sestercijų (15.200 talerių)'“. 


Šitie du veikėjai: tėvas ir namų mokytojas kaip tik buvo 
du ugdytojai naminiame romėnų auklėjimo bei lavinimo tarp- 
snyje. 


Tėvas daugiausiai atsidėdavo berniukams ug- 
dyti. Motina daugiau auklėdavo ir lavindavo 
mergaites. Namų mokytojas buvo skiriamas 
dažnai visiems vaikams. Mergaičių lavinimu romėnai rūpinosi 
nemaža. Bet visas šitas lavinimas daugiausiai būdavo igyjamas 
šeimoje. „Tik mažuma, pastebi L. Friedlūnderis, siųsdavo jas 
ankstyvame amžiuje į mokyklas““. Pirmoje eilėje mergaitės 
buvo mokomos reikalingų namams darbų, nes Romoje net ir 
aukštakilmės matronos šių darbų nevengdavo. Svarbiausias mo- 
lers darbas romėnų šeimoje buvo verpimas ir audimas. Šie dar- 
bai net moterų antkapių įrašuose yra minimi. Todėl juos tin- 
kamai dirbti mergaitės buvo pirmoje eilėje išmokomos. Tai 
padaryti buvo motinos uždavinys. Šalia audimo ėjo siuvinėji- 


Mergaičių 


lavinimas 


5 Op. cit. II, 424—425 p. 
S Op. cit. I, 409 p. 

mas, nors juo dažnai užsiimdavo ir vyrai. Siuvinėjimo reika- 
lui, pavyzdžiui, Varro reikalauja, kad mergaitės būtų mokomos 
paišybos, nes kitaip jos negalėsiančios įvertinti kilimų ir už- 
dangų rašto. Skaityti, rašyti, poezijos mergaitės mokydavosi 
sykiu su berniukais vistiek ar šeimoje ar mokykloje. 


Bet ypatingai buvo kreipiama dėmesio, kad mergaitės bū- 
tų išlavintos muzikoje ir šokiuose. Šiam reikalui paprastai bū- 
davo namuose specialūs mokytojai. Muzika apėmė dainavimą 
ir skambinimą citra. Net antkapiuose mergaitės yra vaizduo- 
jamos su citra rankose, tuo tarpu berniukai su pergamento ru- 
tulėliu. Vadinasi, muzika buvo laikoma, kaip pastebi L. Fried- 
lžnderis, „esmine sudedamąja mergaičių mokymo dalimi“. La- 
vinimas šokti buvo ne kas kita, kaip savotiškas plastinių judėsių 
mokymas, turėjęs suteikti grakštumo visam mergaitės kūnui ir 
kilnumo josios eisenai, nes eiseną romėnai labai vertino. Net 
viename antkapyje apie moterį pasakyta, kad ji buvo kilnios 
eisenos. Mokančios gerai dainuoti, skambinti ir šokti mergai- 
tės pasirodydavo ir viešai įvairių švenčių bei iškilmių proga. 


2. Romėnų mokykla ir mokymo praktika 


Romėnų mokyklos pradžia yra susijusi su kultu. 
Pirmieji romėnų mokytojai buvo kunigai. Tai 
rodo ir pirmykštės mokyklos pavadinimas — 
ludus, o mokytojo — ludi magister. Žodžiu „ludi“ buvo vadi- 
nami religinėms šventėms tarnaują žaidimai. O. Willmannas 
spėja, kad nuo šitų religinių žaidimų kaip tik ir gavo vardą pir- 
mykštės romėnų mokyklos. Nors mokyklų būta ir labai senais 
Romos gyvenimo laikais, kaip mini Livijus, vis dėlto formaliai 
romėnų mokyklų pradžia yra surišta su Spurijaus Carvilijaus 
vardu, kuris apie 250 metus prieš Kristų atidarė mokomąją 
įstaigą, priimdamas į ją be atlyginimo mokinius. Tai buvo vi- 
sais atžvilgiais naujiena. Šitas pirmasis Carvilijaus žygis yra 
laikomas lemiančiu romėnų mokyklos istorijoje. Carvilijaus pa- 
vyzdys paskatino ir kitus mokyti linkusius žmones atsidaryti 
savas mokyklas. 


Pirmykštė 
mokykla 


* Op. cit. I, 811 p. 

Šitos pirmykštės romėnų mokyklos buvo grynai privatinės 
įstaigos. Drausmė jose buvo gana griežta. Rykštė ir lazda bu- 
vo nuolatinės mokytojo palydovės. Mokymo objektai jose bu- 
vo elementarūs: skaitymas, rašymas, skaičiavimas, dvylikos 
lentelių įstatymai, tautinės legendos, patarlės ir žmonių gyveni- 
mo bei apsiėjimo taisyklės. Visa mokiniai turėjo mokytis iš 
galvos, nes vadovėlių anuo metu romėnai dar neturėjo. 


Santykiai tarp mokinių ir mokytojų buvo pavyzdingi. Pir- 
mykščiame romėnų ugdymo tarpsnyje mokytojas ne tik buvo 
gerbiamas, bet jis buvo laikomas tėvo vietoje. Romėnai į moky- 
tojo ir mokinių santykius žiūrėjo, kaip į tęsinį santykių tarp 
tėvo ir vaikų. Mokytojas turėjo pavaduoti tėvą. Šita mintis 
teoriškai  vo0mėnuose buvo gyva visados. Juvenalis, pavyz- 
džiui, sako, kad „šventieji dievai norėjo, kad mokytojas būtų 
tėvo vietoje““. Guintilionas pastebi, kad „„mokytojai yra gimdy- 
tojai ne kūno, bet dvasios, ir mokslas sekasi dėl pagarbos, kuri 
jiems teikiama“?. Bet praktiškai šitas gražus principas hele- 
nistiniais laikais nebuvo realizuojamas. Mokiniai žiūrėjo į mo- 
kytoją, kaip netrukus matysime, nedraugiškai, o pats mokytojas 
dažnai dirbo tik dėl pinigo. 

Apskritai, šita pirmykštė romėnų mokykla buvo daugiau at- 
sitiktinio pobūdžio. Ji neturėjo nei aprėžto mokymo plano, nei 
tikslaus mokomųjų dalykų suskirstymo, nei pastovesnių moki- 
nių. Šitos mokyklos sąranga visiškai priklausė nuo mokytojo, 
kuris ją vedė. 


Romos gyvenimo sugraikinimas padarė nemaža 
pakaitų ir mokyklų santvarkoje. Visų pirma 
helenistinė Romos mokykla buvo griežčiau su- 
ivarkyta. Čia atsirado mokyklų laipsniai, pačios mokyklos įgijo 
aiškesnę struktūrą, išsidirbo mokymo planus, susiskirstė moko- 
muosius objektus. Čia susiformavo mokytojų profesija, atsi- 
vado didaktinių taisyklių, patarimų ir priemonių. Santykiai 
tarp mokinančiųjų ir besimokančiųjų virto formaliais santy- 
kiais tarp mokytojų ir mokinių. 


KHelenistinė 
mokykla 


Graikų ugdymo sąranga buvo perkelta helenizmo metu į 
Romos kultūrą. Romėnai perėmė visus lavinimo laipsnius ir 


8 Cit. O. Willmann, Didaktik als Bildungslehre, 133 p. 
9 Ibid. 


169 


objektus iš graikų. Bet nevisus juos vienodai išvystė ir verti- 
no. Romėniška dvasia, linkusi daugiau į praktiką, vertė juos 
graikiškoje ugdymo sąrangoje padaryti savotiškų pakeitimų. 
Labiausiai romėnai išvystė retorinį lavinimą, mažiausiai filo- 
sofinį ir matematinį. Norėdami savo studijas atbaigti matema- 
tika ir filosofija, jie paprastai keliaudavo į Atėnų, Rhodo mo- 
kyklas, kartais nuklysdami net Aleksandrijon. Net ir retori- 
koje norėdami pasitobulinti, romėnai neapsieidavo be Graikijos. 
Tai rodo, kad romėnų lavinimo institucijos nebuvo pasiekusios 
tokio aukšto laipsnio, kaip graikų. 


Helenistinių mokyklų tinklas Romoje buvo gana tankus. 
L. Friedlžnderis teigia, kad „elementarinių mokyklų netrūko ir 
mažose provincijų vietose“? Bet aukštesniųjų mokyklų būta 
tiktai didesniuose miestuose. Romoje buvo pačios aukščiausios 
mokyklos, patys geriausi mokytojai, todėl čion traukdavo moky- 
tis norintieji jaunuoliai iš visų Romos imperijos provincijų. 
Kas Romos didikų vaikams buvo Atėnai, Rhodas ar Aleksandri- 
ja, tas provincijos didikams buvo pati Roma. 


Mokytojo darbas helenistinėse mokyklose jau buvo kitoks, 
negu pirmykštėse, grynai romėniškose. Visų pirma tie tėviški 
santykiai tarp mokytojo ir mokinių jau buvo bemaž dingę. Mo- 
kiniai žiūrėjo į mokytoją, tiktai kaip į mokytoją, ne kaip į tė- 
vą. Todėl juo nepasitikėjimas, noras pasislėpti nuo jo akių, no 
+as apgaudinėti, krėsti įvairių šposų buvo paprasti helenistinių, 
kaip ir mūsųjų, mokyklų reiškiniai. Iš kitos pusės, nemaža mo- 
kytojų, kaip liudija L. Friedlūnderis, „dirbo ne dėl išvidinio pa- 
šaukimo, bet dėl kasdieninės duonos““!. Todėl daugumas iš jų 
nebuvo tinkamai pasiruošę. Vieni jų buvo tarnavę, kaip ver- 
gai, pas mokytus žmones ir ten susigaudę vieną kitą žinią, kiti 
buvo šiek tiek pramokę, belydėdami vaikus į mokyklas. Be abe- 
jo, toki žmonės negalėjo žadinti mokinių pagarbos, o tuo la- 
biau meilės. 

Išviršinės mokytojo darbo aplinkybės helenistinėse mokyk- 
lose nebuvo lengvos. Pamokos prasidėdavo labai anksti, vos 
brėkštant. Todėl mokytojas buvo priverstas keltis dar tam- 
soje, kaip „kalvis arba audėjas“ (Ausonius) ir „kvėpuoti mo- 


11 Op. cit. I, 288 p. 
10 Op. cit. I, 280 p. 

kinių atsineštų lempų užterštų oru“ (ibd.). Pamokų skaičius 
buvo įvairus. Bet paprastai būdavo šešios valandos. Dulkių ro- 
mėnų mokyklose nebūdavo, nes mokiniai paprastai sėdėdavo at- 
virose patalpose arba ant stogų, kartais tiesiog gatvėje, kaip 
graikuose. Vasaros atostogos trukdavo paprastai keturis mė- 
nesius. 


Mokytojų atlyginimas buvo labai nepastovus. Gramatikos 
mokytojai paprastai buvo apmokami gana menkai. Pasak Ju- 
venalio mokytojas už kiekvieną mokinį metams gaudavo 500 
sestercijų'?*. Diolekcijanas buvo nustatęs tokią taksą mėnesiui : 
už skaitymo ir rašymo mokymą 50 denarų, už skaičiavimo ir 
stenografijos mokymą 75 denarai, už lotynų, graikų kalbų ir 
matematikos mokymą 200 denarų už kiekvieną mokinį'*. Kas 
turėdavo daugiau mokinių, gaudavo daugiau ir pajamų. Todėl 
suprantama, kad konkurencija buvo labai didelė. Čia jau mes 
nė iš tolo nematome to idealinio pobūdžio, kuris taip stropiai 
buvo saugojamas graikų mokyme. 


Suprantama, kad garsesnieji ir gabesnieji mokytojai, 
pritraukdami daugiau mokinių, galėjo pelnyti nemaža. 
Friedlinderis mini Verrius Flaccus, kuris iš Augusto už 
jo sūnėno mokymą, gaudavo 100.000 sestercijų. Nemmius 
Palaemonus iš savo mokyklos susidarydavo apie 400.000 
sestercijų'*. Bet, žinoma, tokių mokytojų buvo nedaug. 
— Privatinių mokytojų, praeinant galima pastebėti, padė- 
jimas nebuvo geresnis. Jie dažnai, ypač graikai, skųsda- 
vosi, kad visos jų pajamos išeinančios gydytojams, batsiu- 
siams ir siuvėjams“. Iš kitos pusės, romėnai skųsdavosi, 
kad šie svetimšaliai jų namuose pridarą visokių šunybių ir 
norį būti beveik šeimininkais*“, 


1 


12 Plg. L. Friedlinder, op. cit. I, 285 p. 

13 Plg. L. Friedlūnder, op. cit. I, 286 p. 
14 Plg. L. Friedlūnder, op. cit. I, 286 p. 
15 Plg. L. Friedlūnder, ibd. 

26 Plg. L. Friedlūnder, ibd. 

3. Romėnų lavinimo turinys 


Graikų lavinimo turinys, kaip jau buvo minėta, buvo per- 
keltas į romėnų kultūrą. Vis dėlto atskiri šio turinio objektai 
ir atskiros jo sritys nebuvo romėnų taip išvystyti ir taip pritai- 
kyti, kaip graikuose. Romėnų palinkimas į praktiką pasirinko 
labiau tuos objektus, kurie buvo jų gyvenimui konkretesni. 


Gimnastinio lavinimo pradmenų būta jau ir se- 
nojoje Romoje ne tik dėl to, kad, kaip pastebi 
Mommsenas, romėnų vaikai turėjo eiti paskui 
arklą, jodyti arkliais, važinėti ir medžioti, bet ir dėl to, kad 
romėnai labai mėgo šokį ir juo smagindavosi kiekviena iškil- 
mingesne proga“'. Vis dėlto romėnų gimnastika, kaip rodo šie 
polinkiai, buvo daugiau praktinio pobūdžio. Gilesnės prasmės 
ji neturėjo. „Fizinis lotynų jaunimo lavinimas, sako Mommse- 
nas, buvo griežtas ir stiprus, bet jis buvo toli nuo minties este- 
tiškai išlavinti kūną, ko siekė graikai“““. Todėl kai atėjo hele- 
nizmo banga į Romą, o su ja sykiu ir graikiškai suprastas gim- 
nastinis lavinimas, jis pasidarė grynai mados dalykas, nepasie- 
kęs plačių masių ir neturėjęs jokios didesnės reikšmės romėnų 
ugdymo sistemai. Romėnai pasiėmė graikiškas gimnastinio la- 
vinimo formas, bet jie nesuprato jo esmės ir paskirties. 


Gimnastinis 
lavinimas 


Štai kodėl Mommsenas ir sako, kad „viešos helenų 
rungtynės Italijoje pakeitė ne savo taisykles, bet savo es- 
mę. Jos turėjo būti piliečių rungtynės, pradžioje tokios jos 
buvo ir Romoje, tuo tarpu jos virto profesinėmis rungty- 
nėmis. Laisvės ir heleniškos kilmės įrodymas buvo bū- 
tina sąlyga graikiškuose žaidimuose. Tuo tarpu ro0mėnuo- 
se rungtynės greitai pateko į paleistų vergų, svetimšalių 
ir net nelaisvųjų rankas“??. Todėl romėnai nugalėtųjų nė 
nevainikuodavo, kaip graikai. Graikuose nugalėtojas bu- 
vo graikiškosios paideios reiškėjas. Romėnuose jis buvo 
tik publikos linksmintojas ir savo vikrumo rodytojas. Jis 
gaudavo už tai pinigų, bet ne garbės. 


17 Op. cit. I, 229 p. 
18 Op. cit. I, ibd. 
19 Op. cit. I, ibd. 

Poezija, kaip pirmasis mūzinio lavinimo objek- 
tas, romėnų lavinimo sistemoje, be abejo, už- 
ėmė daug reikšmingesnę vietą, kaip gimnasti- 
ka. Vis dėlto tokios reikšmės, kaip graikuose, ji neturėjo. Ro- 
mėnai neturėjo tokios poezijos, kuri jiems būtų pradžioje atsto- 
jusi ir istoriją, ir visuomenės mokslą, ir tikybą. Senosios ro- 
mėnų pasakos, legendos, mitai nė iš tolo negalėjo prilygti Ho- 
mero epams, kurie sukūrė graikams ištisą pasaulėvaizdį. Ro- 
mėnai gyvenimo išminties mokėsi pradžioje ne iš poezijos, bet 
iš dvylikos lentelių įstatymų. 

Mommsenas pastebi, kad „itališkoji tauta nepriklau- 
so prie ypatingai gabių poetiškų tautų. Italui trūksta ais- 
tros, ilgesio idealizuoti žmogiškumą ir sužmoginti negyvus 
daiktus, kas sudaro poezijos šventų šventąją vietą“*?. To- 
dėl ir romėnai daugiau yra laimėję satyrose, komedijose, 
negu epe ar lirikoje. 


Mūzinis 
lavinimas 


Helenistiniame tarpsnyje poezija į romėnų lavinimą įėjo 
graikiškai suprastos gramatikos pavidalu, kurią jie pavadino 
litteratura. Literatūra romėnų mokyklose apėmė tris dalykus: 
1. recte loguendi scientia, vadinasi, patį kalbos mokslą; 2. en- 
naratio poetarum, vadinasi, poetų veikalų nagrinėjimus ir 8. 
iudicium, vadinasi, estetinį sprendimą apie veikalą. 

Pirmasis dalykas turėjo didžiausios reikšmės. Visa romėnų 
literatūra buvo sufilologinta. Graikų ir lotynų kalbos tobulas 
mokėjimas čia buvo svarbiausias dalykas. Filologija romėnų gy- 
venime buvo gana madnas dalykas. Ja užsiiminėjo ne tik mo- 
kytojai su mokiniais, bet ir valstybės vyrai, kaip Varro, Lu- 
cillus, Caesaris, Claudijus ir k. Čia turėjo reikšmės, kaip pa- 
stebi O. Willmannas, ir patriotinis motyvas: romėnai norėjo pa- 
rodyti, kad jų kalba taip pat yra tobula, subtili, graži, kad ja 
taip pat galima išreikšti įvairiausius minties niuansus bei są- 
vokas*!. Todėl mokyklose į gražią žodinę išraišką buvo kreipia- 
ma labai daug dėmesio. Stilistika stovėjo pirmoje gramatinių 
disciplinų vietoje. 

Mokytojui, kuris mokė kalbų, romėnai turėjo du var- 
du: Litterato7 ir gramaticus. Pirmuoju buvo vadinamas 
lotynų kalbos mokytojas, antruoju graikų kalbos. 


20 Op. cit. I, 219 p. 
21 Plg. op. cit. 124 p. 

Poetų nagrinėjimuose iš sykio buvo einamos tiktai didvy- 
rių žygius apdainuojančios giesmės: carmina. "Tikras šios 
srities vadovėlis čia buvo Homero Odiseja, kurią Livijus Andro- 
nicus išvertė lotynų kalbon. Parašius Vergilijui savo Aeneis, 
šioji pastaroji užėmė Odisejos vietą. Taip pat Horatijus gana. 
greitai buvo įtrauktas į mokyklų programą. 

Literatūros mokymas buvo susietas ne tik su pačios kalbos 
išmokymu, bet su literatūrinių gabumų ir estetinio skonio 1a- 
vinimu. „Literatūros pamokos, sako H. Franzas, lavino ne tik 
kalbinio taisyklingumo ir kalbinio gražumo pajautimą, jos lie- 
tė ne tik žodžių prasmę, daikto išaiškinimą, kalbines priemones, 
„formas ir dorinius pamokymus, bet jos taip pat skatino moki- 
nius ir į kūrybinį savaveiklumą. Nebuvo retenybė, kad vaikai 
rungtyniautų savo poezijomis“?2. Todėl šito didelio literatūri- 
nio lavinimo dėka romėnai turėjo nepaprastai puikių stilistų. 
Gausus poetų būrys helenistiniame tarpsnyje taip pat yra iš da- 
lies šio sustiprinto literatūrinio lavinimo vaisius. 

Muzika, kaip antrasis mūzinio lavinimo objektas, romėnų 
lavinime jau turėjo žymiai mažesnės reikšmės. Muzikos, kaip; 
ir gimnastikos, prasmės romėnai nesuprato. Kaip gimnastika. 
daugiau tarnavo akims pasismaginti ir žiūrovams smagiai nu- 
teikti, taip muzika daugiau buvo skiriama akustiniam malonu- 
mui ir puotų bei iškilmių pramogoms. Jeigu pradžioje šitoji 
tendencija dar nebuvo tokia ryški, tai „juo toliau, tuo labiau 
muzika Romoje, pasak Friedlžnderio, neteko dorinio pobūdžio 
ir buvo pažeminta ligi pojustinių efektų ir ligi nevykusio ausų 
erzinimo“*3. Štai dėl ko Friedlūnderis kalba apie graikiškos 
muzikos priemonių sušiurkštinimą — ,„Vergroberung der Mit- 
tel“ — Romoje. Šitas sušiurkštinimas apsireiškė jau tuo, kad 
fleita, kuri taip labai graikų buvo nemėgiama, Romoje kaip tik 
buvo labiausiai išplitęs instrumentas. Be fleitos Romoje buvo 
vartojama graikiškos lyra ir citra ir visa eilė Azijos instru- 
mentų. 

Išviršinis muzikos pobūdis romėnuose buvo maždaug toks 
pat, kaip ir graikuose. Instrumentinė muzika buvo išsivysčiusi 
gana silpnai ir dažniausiai ji buvo tiktai dainos palydovė. Gar- 
sas aiškiai buvo palenktas žodžiui, o žodis — turiniui. Gryno- 


22 Op. cit. 332 p. 
23 Op. cit. III, 306 p. 

sios bežodės muzikos romėnai, kaip ir graikai, nebuvo išvystę. 
Grojama daugiausiai būdavo solo. 


Muzikos mokymas kulto ir iškilmių reikalui ro0mėnuose yra 
gana senas. Friedlūnderis sako, kad jau brolių Gracchų lai- 
kais Romoje buvę muzikos ir dainavimo mokyklų, kurias lankė 
abiejų lyčių vaikai, kilę net ir iš žymių šeimų?*. Bet apskritai 
muzikos mokymasis nebuvo mėgiamas. Cornelijus Nepos nuro- 
dydamas, koks yra skirtumas tarp graikiškų ir romėniškų pa- 
pročių, pastebi, kad pagal romėniškas pažiūras žymiam vyrui 
netinka užsiimti muzika?**. Dainavimas labiau buvo vertinamas, 
ir jo mokymuisi romėnų visuomenė buvo atlaidesnė. Todėl įsi- 
galėjusio helenizmo laikais, ypač krikščioniškosios epochos pra- 
džioje, muzikai atsidėdavo daugiausiai vergai, paleistieji arba 
svetimšaliai. Todėl šiuo metu Romoje buvo privisę labai daug 
muzikų profesionalų, kurie tikrumoje buvo muzikos diletantai, 
bet ne tikri menininkai. Mergaitės muzikos buvo daugiau mo- 
komos, negu berniukai. Jos mokydavosi ne tik dainuoti, bet 
skambinti lyra ir citra, Ištisi jų chorai dalyvaudavo religinėse 
šventėse. 


Orchestika, kaip trečiasis mūzinio lavinimo objektas, Ro- 
moje buvo lygiai traktuojamas su muzika. Tiesa, orchestikos, 
kaip ir gimnastikos, pradmenų romėnai turėjo jau ir pirmykš- 
čiame savo ugdymo tarpsnyje. Bet šitie pradmenys, kilę iš tau- 
tinės romėnų choreografijos*, negalėjo išsiskleisti, nes heleniz- 
mo metu jie buvo nustelbti graikiškų šokio formų. Todėl su šo- 
kio menu Romoje atsitiko tas pat, kas ir su muzika: šokis čia 
virto priemone pasismaginti. Pirmykštis tautiškai religiškas. 
šokio charakteris buvo pamirštas. 


Štai kaip Mommsenas vaizduoja aną pirmykštį šokį: 
„Didingose procesijose, kuriomis būdavo atidaroma ro- 
mėnų pergalės šventė, rimti ir linksmi šokėjai šokdavo 
priešais dievų ir karo vyrų paveikslus. Rimtieji būdavo 
pasidalinę į tris grupes: vyrų, jaunuolių ir vaikų, visi 
raudonais apdarais, variniais diržais, su kardais ir trum- 
pomis ietimis, vyrai, be to, dar su šalmais, žodžiu, pilnai 
apsiginklavę. Linksmieji šokėjai būdavo pasidalinę į dvi 


24 Op. cit. III, 319 p. 
25 Plg. L. Friedlūnder, op. cit. III, 319—320 p. 

grupes: avinų, avių kailiuose su margais papuošimais, ir 
ožių, nuogų ligi pusės, su ožkos kailio priekyšte“*“. Tokių 
šokėjų turėjo būti kiekvienoje šventėje, kiekviename aukų 
aukojime „kiekvienose vestuvėse ar laidotuvėse. 


Pirmykštis šokis buvo daugiausiai atliekamas vyrų. He- 
lenizmo metu šokdavo dažniausiai mergaitės, kaip profesininkės 
šokėjos. Pirmykštis šokis buvo grupinis. Helenistinis jau bu- 
vo virtęs solo šokiu, kurio metu šokėja sugebėdavo parodyti žiū- 
Tovams visą savo graciją ir grožį. Dėl to orchestikos dažniau- 
siai mergaitės ir būdavo mokomos. 


Retorinis lavinimas romėnuose buvo žymiai la- 
biau išvystytas, negu gimnastinis ar mūzinis. 
Romėnų retorika, tur būt, yra vienintėlis daly- 
kas, sukurtas pačių romėnų be ypatingesnės graikų pagalbos. 
Menas kalbėti Romoje klestėjo jau nuo senų laikų. Pati ro- 
mėnų prigimtis juos padarė oratoriais. ,„Retorikoje ir vaidyboje, 
sako Mommsenas, jokia tauta neprilygo ir neprilygsta itališka- 
jai““7. Iš kitos pusės, pati romėnų valstybės santvarka vertė 
žmones mokėti gerai valdyti žodį. Kaip jau buvo minėta, kal- 
bant apie graikų retoriką, demokratija yra viena iš palankiau- 
sių sąlygų susiformuoti iškalbos menui. Tuo tarpu demokrati- 
nis romėnų valstybės bruožas buvo labai ryškus. Todėl šitoje 
valstybėje reikėjo mokėti kalbėti, jeigu pilietis norėjo laimėti 
bylą, pasirodyti susirinkime arba padaryti visuomeninę karjerą. 
Ir tai lietė visus gyventojų sluogsnius. „Iškalbingumas buvo bū- 
tinas, sako L. Friedlūnderis, ne tik advokatui ar mokytojui, bet 
ir aukštiesiems karininkams, ir valdininkams, ir senatoriams, 
ir valstybininkams, apskritai, kiekvienam, kuris siekė aukštes- 
nės vietos gyvenime“. 


Todėl iškalbos meno mokymas jau yra užeinamas pirmykš- 
čiais Romos gyvenimo laikais. Pirmuoju lotyniškosios iškalbos 
mokytoju yra laikomas Lucijus Aelijus Praeconijus, vadinamas 
Štiliumi, kuris sudaręs grupę jaunų vyrų, skaitydavo su jais 
lotyniškuosius autorius, pavyzdžiui, Plautą ir kitus. Mokyklos 
jis neturėjo. Bet jo laikais prasideda (1 šimt. prieš Kristų) 


Retorinis 
lavinimas 


26  Rėmische Geschichte I, 220 p. 
27 Op. cit. I, 219 p. 
28 Op. cit. III, 382 p. 

atsirasti jau ir formalių retorikos mokyklų, kuriose šalia loty- 
niškosios iškalbos buvo mokoma ir graikiškosios. Reikia pa- 
stebėti, kad romėnai graikiškosios retorikos pradžioje labai ne- 
mėgo. Ji atrodė jiems negyva, sausa, žodžių žaismas, daugiau 
nieko. Scipiono šalininkai, pasak Mommseno, buvo net prisiekę 
kovoti su graikiškaisiais retoriais??. Jeigu graikų kalbos mo- 
kymas buvo toleruojamas ir net kai kurių mėgiamas, tai grai- 
kiškoji iškalba į romėnų iškalbos pratimus ilgai nebuvo įsilei- 
džiama. 


Vis dėlto galop ir retorika turėjo pasiduoti viską apiman- 
čiai helenizmo bangai. Romėnai neatlaikė pirmykštės prakti- 
nės, sveiku protu ir konkrečiu gyvenimo pažinimu paremtos re- 
torikos ir neapgynė josios nuo graikiškosios įtakos. Romėnų 
retorika buvo sugraikinta dviem atžvilgiais. Visų pirma ji 
neteko, pasakytume, savo kaimietiškumo. Pirmykštė romėnų 
iškalba buvo šiurkšti, kasdieninė ir primityvi. Graikų įtakoje 
ji įgijo elegancijos, lankstumo, gražumo. Bet iš kitos pusės, ji 
prarado aną pirmykščią gyvybę, pasinerdama į formalizmą ir 
atkreipusi dėmesį nuo klausytojų į pačią kalbą. Graikai tarp 
formalinės ir materialinės pusės mokėjo išlaikyti pusiausvyrą. 
"Tuo tarpu romėnai šitos pusiausvyros neteko. Gėrėdamiesi 
graikiškosios retorikos gražia elegantiška sąranga, jie pamėg- 
džiojo tik šią išviršinę pusę, pamiršdami pačią kalbos dvasią ir 
jos natūralumą. "Todėl romėnų retorika helenistiniame periode 
darėsi vis labiau formalinė ir negyva. Žodžio galia čia buvo 
nužudyta. Romėnai savo retorikoje viską apskaičiavo: žodžius, 
kūno padėjimą, gestus, veido išraišką, balso stiprumą, toną. Tai 
buvo jau retorinis virtuoziškumas, be gyvybės ir todėl be dides- 
nės reikšmės klausytojų valiai ir širdžiai, kaip matyti iš Cice- 
rono ir Demosthenio palyginimo. 

Šitos sugraikintos retorikos prasmė taip pat buvo paimta 
iš graikų. Pirmykštė romėnų iškalba buvo daugiau praktinio 
pobūdžio, tarnaujanti konkretiems gyvenimo reikalams. "Tuo 
tarpu šioji naujoji retorika pamažu virto viską apimančiu 
mokslu ir žmogų tobulinančiu menu. Guintilionas, didžiausias 
šios naujosios retorikos teoretikas, reikalavo, kad retorika 
apimtų visą filosofiją, visą pedagogiką ir, apskritai, atsistotų 


29 Op. cit. II, 427—428 p. 

mokslo ir mokymo centre. Iš kitos pusės, retorika turėjo pa- 
daryti žmogų geresnį. Retorius turėjo būti ne tik toks žmogus, 
kuris sugeba gražiai kalbėti, bet kuris apskritai yra tobulas 
žmogus. Orator est vir bonus dicendi peritus — taip oratorių 
apibrėžia Ciceronas ir Guintilionas. 

Todėl suprantama, kodėl helenistiniame tarpsnyje retorika 
buvo aukščiausias mokslas, o retorikos mokymas pasidarė aukš- 
čiausiu lavinimo laipsniu. Priešingai graikams, kur retorinis 
lavinimas buvo daugiau privatinio pobūdžio, Romoje pati vals- 
tybė susirūpino retorikos išvystymu. Pirmos Romos valsty- 
bėje vyriausybės įsteigtos ir gausiai aprūpintos mokymo įstai- 
gos buvo lotyniškosios ir graikiškosios retorikos“?. Visi moks- 
lai buvo laikomi tiktai paruošimu retorikai. Helenistinė re- 
torika prasidėdavo poezijos skaitymu, paskui eidavo geomet- 
rija, muzika ir astronomija. Vadinasi, tai, kuo graikai mėgin- 
davo atbaigti savo studijas, romėnams tarnaudavo kaip paruo- 
šimas retorikai. Pačios specifiškos retorinės studijos buvo tę- 
siamos pas specialius retorikos mokytojus. Nevienas speciali- 
zavimosi reikalui pasiekdavo ir Graikiją. 


Matematinis lavinimas romėnuose buvo visiškai 
menkas. Mommsenas sako, kad „yra žinoma, 
jog romėnai matematiniuose ir mechaniniuose 
moksluose niekados nepasižymėjo““. Matematikos mokymas 
visų pirma buvo grynai praktinis ir apsirėžė tiktai elementa- 
riniu skaičiavimu. Kiek daugiau romėnai buvo susipažinę su 
astronomija, kuri buvo jiems reikalinga žemdirbystei, jūrinin- 
kystei ir kalendoriui. Bet vėliau ir astronomija pavirto dau- 
giau astrologija, kuri helenistinio jaunimo buvo uoliai studi- 
jūojama. Matematika, kaip gilesnis būties pažinimas ir kaip 
pasiruošimas filosofijai, romėnuose nebuvo vertinama. Grai- 
kiško matematinio idealizmo romėnai niekad nepasiekė. 


Matematinis 
lavinimas 


Filosofinis lavinimas romėnuose stovėjo žymiai 
aukščiau, negu matematinis, nors graikiškų 
aukštumų jis ir nepasiekė gal dėl to, kad ro- 
mėnai neturėjo savų originalių filosofų. Jų filosofija buvo ek- 
lektiškai etinė. „Kiek klasikinėje Graikijoje, sako H. Franzas, 


Filosofinis 
lavinimas 


30 Plg. L. Friedlūnder, op. cit. III, 332 p. 
31 Op. cit. I, 478 p. 

filosofija buvo užėmusi visuotinės žinijos vietą, tiek graikiš- 
kai romėniškame kultūros cikle ji visų pirma virto etine galy- 
be“*2. Tiesa, romėnai savo filosofiją skirstė į logiką (dialekti- 
ką), fiziką ir etiką. Bet etika buvo visos filosofijos centras ir 
mokymo pagrindas. 

Filosofinės studijos paprastai prasidėdavo po mūzinio ir po 
retorinio lavinimo. Specialių įstaigų filosofijos mokymas ne- 
turėjo. Paprastai filosofai skaitydavo paskaitas kokiose nors 
viešose vietose, 0 jų mokiniai klausydavosi ir disputuodavo. 
Dauguma filosofijos paskaitas lankydavo, pasak L. Friedlūn- 
derio, daugiausiai ligi vedybų**. Bet būdavo ir tokių, kurie fi- 
losofiją studijuodavo net ir senyvame amžiuje. Sėneca, pavyz- 
džiui, net 60 metų būdamas klausė Neapolyje filosofo Metro- 
naxo paskaitų. 

Filosofijos dėstymas apėmė trejetą pagrindinių disciplinų: 
togiką arba dialektiką, fiziką ir etiką. Nors sisteminiu atžvilgiu 
būdavo dėstomi visi trys dalykai, bet aiški pirmenybė būdavo 
atiduodama etikai. Ypač fizika buvo suaugusi su etika. Gam- 
tos filosofijos gilesnio pažinimo romėnai neturėjo. Net ir gam- 
tos problemas spręsdami, jie jas telkė aplinkui žmogų ir jas pa- 
vertė daugiau etikos problemomis. Logika romėnų filosofų mo- 
kyklose, ypač stoikų, dažnai virsdavo savotišku minties vir- 
tuoziškumu, kur silogizmų pagalba buvo prusinamas proto aš- 
trumas. 

Filosofijos mokytojai arba filosofai romėnuose turėjo ypa- 
tingos reikšmės. Jų vaidmuo, pasak Friedlūnderio, buvo trejo- 
pas: jie buvo atskirų žmonių auklėtojai ir patarėjai, jie buvo 
dorovės mokytojai viešumoje ir galop jie buvo misijonoriai ir 
pamokslininkai**. Romėnų filosofai neatsidėdavo tiktai grynai 
spekuliacijai, kaip graikų. Jie eidavo į praktinį gyvenimą ir 
čia veikdavo minėtu trejopu būdu. Todėl jų įtaka doriniam ro- 
mėnų tautos gyvenimui buvo gana žymi ir tiesioginė. Turtin- 
gesnieji romėnai stengdavosi turėti filosofą savo namuose ne 
tik vaikams auklėti, bet taip pat patarti visuose gyvenimo klau- 
simuose. Tokių naminių filosofų padėjimas nevisur buvo tin- 
kamas šiems „išminties mokytojams“. Romėnai niekados neuž- 


32 Op. cit. 337 p. 
33 Plg. Op. cit. III, 646 p. 
34 Plg. Op. cit. III, 655—668 p. 

miršdavo, kad filosofai yra jų klientai ir jų namų tarnai. Dar 
prasčiau filosofams buvo imperatorių rūmuose. Romėnai saky- 
davo, kad filosofui rūmuose tiek pat tinka, kiek ir smuklėje. 
Todėl daugelis filosofų negyvendavo pas privačius asmenis, bet 
viešai mokydavo žmones. Deja, daugelis tokių viešų filosofų, 
norėdami kuo daugiausia patraukti klausytojų, naudojosi dau- 
giau savo iškalba, negu savo minties gilumu bei originalumu. 
Šalia šių dar buvo trečia rūšis filosofų, kurie keliaudavo iš vie- 
tos į vietą, skelbdami savo pažiūras ir ragindami romėnus pri- 
siimti jų mokslą bei jų gyvenimo būdą. Tai buvo cinikai*, sa- 
votiški senovės elgetaują broliai, kurie savo paviršiumi nevie- 
ną atstumdavo. Bet tikrumoje jie buvo, pasak Friedlūnderio, 
kilnios asmenybės“. Visi šie filosofai rūpinosi konkretaus gy- 
venimo problemomis ir visi buvo etiškai nusiteikę. Metafi- 
zikų tarp jų buvo kuo mažiausiai. Net ir filosofijoje apsireiškė 
romėnų linkimas į praktiką, o ne į grynas idėjas ir į gryną spe- 
kuliaciją. Filosofija turėjo tarnauti gyvenimui. Vėlesnis Bo- 
etijaus posakis, kad filosofija yra guodėja gyvenimo sunkenybė- 
se, yra esmingai romėniškas. 


Romėnų lavinimo sistemoje mes randame vieną 
naują dalyką, kurio formaliai graikai neturė- 
jo, būtent, juridinį lavinimą. Būdami praktikos 
žmonės, romėnai anksti sukūrė savo teisę ir todėl anksti į savo 
lavinimo sistemą įtraukė ir juridinį lavinimą. Juridinis lavi- 
nimas buvo pats svarbiausias ir pagrindinis pirmykščiame ro- 
mėnų ugdyme. Dvylikos lentelių įstatymai sudarė vieną iš svar- 
biausių šio ugdymo objektų. „Kaip Homeras buvo seniausia 
graikiška, taip dvylika lentelių buvo seniausia romėniška kny- 
ga“, sako Mommsenas“. Šitie įstatymai, kurie apėmė žmogaus 
santykius su šeima, su visuomene, su religija, romėnams turėjo 
pagrindinės reikšmės. Ant jų buvo pastatytas visas jų gyve- 
nimas ir visa visuomeninė santvarka. Todėl K. Joėlis ir sako, 
kad „kaip jaunas graikas visų pirma buvo įvedamas į Homerą 
ir į jo turinį, kaip į kultūros pagrindus, taip jaunas romėnas 
visų pirma mokėsi dvylikos lentelių įstatymų, kaip teisės, socia- 
linės santvarkos ir civilizacijos pagrindo““". Vėliau, išsivysčius 


Juridinis 
lavinimas 


35 Plg. Op. cit. III, 667 p. 
36 Op. cit. I, 473 p. 
37 Wandlungen der Weltanschauung I, 36 p. 

teisei ir jai išsidiferenciavus , juridinės studijos, jau specialia 
prasme, pasidarė reikalingos kiekvienam, kas tik norėjo dirbti 
kokį nors visuomeninį darbą. Šitos studijos taip pat buvo lai- 
komos pasiruošimu retorikai. Teisių mokyklų romėnai turėjo, 
nors jos išsivystė ir suklestėjo jau krikščioniškajame istorijos 
periode. 


Šitoji lavinimo turinio apžvalga patvirtina ankstesnį teigi- 
mą, kad romėnų ugdymas buvo daugiau praktinio pobūdžio ir 
kad romėnų dvasia padarė savotiškos įtakos graikų ugdymo są- 
rangai. Iš vienos pusės, romėnai graikų ugdymo turinį suprak- 
tino, išvystydami tik tuos objektus, kurie jiems atrodė turį gy- 
venimiškos reikšmės, kaip gramatiką, retoriką, iš kitos, jie pe- 
dagogines gėrybes suformalino, paversdami jas daugiau išraiš- 
kos priemonėmis. Tuo būdu literatūra buvo sufilologinta, reto- 
vika sumechaninta ir sustilizuota. Praktinis Romos genijus ir 
į ugdymą žiūrėjo praktikos akimis. 

III. Romėnų pedagogai 


Turinys*: 1. Ciceronas. — 2. Seneca. — 3. Guintilionas. 


Literatūra: 1. Appel, Das Erziehungs- und Bildungsziel 
Guintilianus, Donauworth 1914. — 2. A. Fiegl, De Seneca paedago- 
go, Bozen 1886. — 3. A. Messer, Guintilian als Didaktiker: Neue 
Jahrbūcher fur Wissenschaft und Jugendbildung, 156 Bd. — 4. H. 
Zielinski, Cicero im Wandel der Jahrhunderte, 1908. — 5. A. Frey, 
Die Personlichkeit Senecas:  Schweizerische padagogische Zeit- 
schrifft, 1926. 


1. Ciceronas 


Gyvenęs nuo 106 ligi 43 metų prieš Kris- 

tų, kilęs iš romėnų riterių, studijavęs tei- 
sę, retoriką ir graikų filosofiją, buvęs kvestoriumi, edi- 
liu ir pretoriumi Clodijaus įsakymu iš Italijos ištremtas 
ir vėl senato bei tautos pašauktas atgal, Ciceronas priklau- 
so prie reikšmingiausių Romos imperijos žmonių. Savo 
raštais jis buvo ilgų amžių mokytojas. 

Mommsenas Ciceroną vadina „fušeriu, blogiausios rūšies 

žurnalistine natūra, vaistybininku be apdairumo, pažiūrų ir 

tikslo“:. Galimas daiktas, kad šita Mommseno charakteristika 


Reikšmė 


* Dviejų senesniųjų romėnų pedagogų raštai: Cato Maior ir Ter- 
ventius Varro yra žuvę. Pirmasis parašė du veikalu: "De liberis educandis 
ir Praecepta ad filium, antrasis vieną Disciplinarum libri novem. Šitų 
veikalų mums yra žinomi tik pavadinimai ir viena kita mintis, atpasa- 
kota vėlesnių autorių. Todėl apie šių dviejų pedagogų pažiūras mums 
kalbėti netenka. Mums lieka tik trejetas minėtų, tarp kurių aiškesnę pe- 
dagoginę savo teoriją yra sukūręs tik Guintilionas. Bet dėl jų reikšmės 
romėnų gyvenime ir vėlesniais amžiais paliesime Ciceroną ir Senecą, nors 
pedagogikai, kaip tokiai, jie nėra labai reikšmingi. 

1 Op. cit. III, 180 p. 

iš dalies yra teisinga. H. Franžas sako, kad „Ciceronas iš tikro 
dažnai buvo didvyris tik burna (Maulheld), žodingas plepėtojas 
ir, atsižvelgiant į jo per ištisus puslapius besitraukiantį daugy- 
bės raštų neturiningumą, nesavarankiškas pamėgdžiotojas ir 
plunksnagraužis (Vielschreiber). Bet kaip tik čia glūdi jo reikš- 
mė aniems laikams... Nes tik taip jis galėjo atlikti tąją kul- 
tūristorinę misiją, kuri jam aiškiai buvo užbrėžta Apvaizdos 
knygoje, būtent: sukurti dvasinę vienybę tarp Graikijos ir Ro- 
mos“2. Šitoji vienybė Romai anuo metu buvo labai reikalinga. 
Roma tada kaip tik pradėjo išeiti iš Viduržemio jūros baseino 
ir tapti pasauline imperija. Todėl jai reikėjo žmogaus, kuris 
sujungtų savyje graikišką ir romėnišką elementą, sukurtų he- 
lenistinio gyvenimo tipą ir tuo būdu suvienytų savyje tas dvi 
kultūrines sroves, kurios tekėjo iš Romos ir Graikijos. Toks 
žmogus kaip tik ir buvo Ciceronas. „Ciceronas, sako H. Fran- 
cas, tapo graikiškai romėniškų ypatingo stiliaus mišiniu: grai- 
kišką iškalbingumą ir romėnišką pilietinį nusiteikimą, savo lai- 
ko mokslą ir visų žinomų filosofijos sistemų mintis... jis sujun- 
gė savyje ir apsireiškė, kaip išsilavinęs vyras ir eklekticistas 
ne tik savo laikams, bet ir vėlesniems amžiams““*. 


Ugdymo istorijoje Ciceronas yra žinomas savo 
veikalu De Oratore, kuris buvo Guintiliono pe- 
degoginės sistemos pirmatakas. Šitas veikalas 
yra parašytas savotiško dialogo forma, kur eina pasikalbėji- 
mas tarp dviejų retorių: tarp Crassaus ir tarp Antonijaus. Abu 
pasikalbėjimo dalyviai išdėsto savo pažiūras į retoriką, į ora- 
toriaus paruošimą ir į patį kalbėjimą. Veikalas turi tris knygas. 
Pedagoginė yra tiktai pirmoji knyga. Antroji ir trečioji yra 
skirtos jau pačiam retorikos mokslui. Antroje knygoje Cice- 
ronas nagrinėja viešai sakomos kalbos struktūrą, jos rūšis, jai 
reikalingos medžiagos rinkimą ir atminties reikšmę oratoriui. 
Trečiojoje knygoje yra nagrinėjamas viešai sakomos kalbos es- 
tetinis momentas: žodžių parinkimas, jų santvarka, sakinio 
ritmas, taip pat išviršinis oratoriaus laikymasis. Tuo tarpu ora- 
toriaus paruošimas yra paliktas pirmai knygai. Šitoji tad pir- 
moji knyga kaip tik ir išreiškia pedagogines Cicerono idėjas. 


Pedagoginės 
idėjos 


2 Op. cit. 358 p. 
3 Op. cit. 358 p. 

Visų pirma Ciceronas charakterizuoja patį oratorių. Čia 
jis pasisavina graikišką oratoriaus supratimą, kuris ypatingai 
romėnuose prigijo ir kuris retorių laiko tobulu žmogumi. Jeigu 
iš kitų profesijų, pastebi Ciceronas, „nereikalaujama nei kal- 
bos judrumo, nei žodžių lankstumo“, tai „„oratoriuje reikia ieš- 
koti ir dialektikų aštrumo, ir filosofų žinojimo, ir poetų žodžių, 
ir juriskonsultų atminties, ir tragikų balso jir geriausių artis- 
tų gestų. Todėl nieko žmonių giminėje nėra retesnio, kaip to- 
bulas oratorius“*, 


Šitoks oratoriaus asmenybės vispusiškumas reikalauja, kad 
ir pats lavinimas būtų vispusiškas, kad oratorius žinotų visa, 
kas yra jam reikalinga ir naudinga. ,„Mano nuomone, sako Ci- 
ceronas, niekas negali būti papuoštas oratoriaus garbe, jeigu 
jis nebus pasisavinęs visų didžių dalykų ir menų mokslo, nes 
kalba gema tiktai iš dalykų pažinimo. Jei oratorius dalyko ge- 
rai nepažįsta, jo kalba yra tuščia ir net vaikiška“ (lib. 1, 20). 
Lavindamas savo asmenį, oratorius, pasak Cicerono, turi gar- 
siai kalbėti, atpasakoti skaitytus poetų sunkesnius tekstus, 1a- 
vinti balsą, kvėpavimą, visą kūną, taip pat atmintį, mokantis 
iš galvos. Ypatingo dėmesio Ciceronas kreipia į rašymą. „Svar- 
biausias dalykas, sako jis, kuriuo kuo mažiausiai rūpinamės, 
nes jis reikalauja mūsų taip nemėgiamo sunkaus darbo, yra kuo 
daugiausia rašyti. Stilius yra geriausias ir kilniausias iškalbos 
formuotojas“ (lib. 1, 150). Stengiantis įsigyti kuo daugiausia. 
žinių, oratorius pasak Cicerono, turi mokytis poezijos, istorijos, 
dialektikos, teisės, turi pažinti įstatymus, tautų papročius, vals- 
tybės santvarką, tradicijas. Taip pat turi būti prisirinkęs rei- 
kalingą atsargą sąmojingų posakių. 


Apskritai, reikia pastebėti, kad Ciceronas, kaip vėliau 
Guintilionas, retoriką laiko aukščiausiu mokslu, o retorių tobu- 
liausiu žmogumi. Dėl to net ir filosofija Ciceronui jau nebėra. 
daiktų pažinimas, bet tiktai priemonė oratoriui gerai kalbėti, 
dažnai net nereikalinga. (Plg. De Oratore I, cap. 50). 


4 De Oratore libri tres, lib. 1, 127—128. rec. G. Friedrich, Lip- 
siae 1912, 

Tekstai 


Man atrodo, sakė jis, kad nėra nieko kilnesnio, kaip kalbė- 
jimu sugebėti pririšti susirinkusiųjų žmonių dėmesį, laimėti va- 
lią, juos vesti ten, kur nori, ir nukreipti nuo to, nuo ko nenori. 
Iškalba yra vienintelis dalykas, kuris žydėjo ir viešpatavo kiek- 
vienoje laisvoje tautoje, o ypatingai ramiose ir taikingose vals- 
tybėse. Juk argi yra kas nuostabesnio, kaip tai, kad iš begali- 
nės žmonių daugybės atsiranda vienas, kuris tiktai vienas arba 
su nedaugeliu kitų gali padaryti tai, kas prigimties yra visiems 
duota? Arba kas gali būti malonesnio protui ir ausiai, kaip iš- 
mintingais posakiais ir rimtais žodžiais papuošta ir išdailinta 
kalba? Argi yra kas taip galinga ir taip didinga, kaip vieno 
žmogaus kalba pakeisti tautos sąjūdį, teisėjų nusistatymą, se- 
nato kilnumą? Kas yra taip karališka, taip gailestinga, taip di- 
džiadvasiška, kaip padėti prašantiems, pakelti prispaustuosius, 
išgelbėti nuo žlugimo, apsaugoti nuo pavojų, žmones palaikyti 
valstybėje ?...“ 


De Oratore I, cap. 8, 30—33. 


Aš manau, sakė Crassus, kad prigimtis pirmoje eilėje iš- 
kalbai duoda gabumų ir didžiausios jėgos. Juk ir tiems rašyto- 
jams, apie kuriuos neseniai kalbėjo Antonijus, trūko ne pasi- 
ruošimo ir metodo (viam) kalbėti, bet prigimtų gabumų (na- 
turam). Siela ir jos galios turi būti judrios, kad galėtų aštriai 
spręsti, gausiai išaiškinti ir pagrąžinti, pastoviai ir nuolatos 
atsiminti. Klysta tie, kurie mano, kad tai galima pasiekti be- 
silavinant. Aišku, kad lavinimas visa tai gali įžiebti arba iš- 
judinti. Bet jis negali įdiegti ir duoti. Visa tai yra prigimties 
dovanos. Jos gema sykiu su žmogumi, būtent: miklus liežuvis, 
skambus balsas, stipri krūtinė, stiprumas ir tam tikras susifor- 
mavimas veido ir viso kūno...“ 


De Oratore I, cap. 25, 114. 

Vėliau man patiko, jaunystėje taip ir dariau, aiškinti di- 
džiausių graikų oratorių kalbas. Juos beskaitydamas turėjau 
tos naudos, kad tai, ką skaičiau graikiškai, turėjau išversti 10- 
tyniškai, ir čia turėjau naudotis tinkamiausiais ne tik žinomais 
žodžiais, bet kiek ir naujai padarytais pasekant, kad tik jie būtų 
tinkami. Taip pat ir balso, ir kvėpavimo ir viso kūno, ir bur- 
nos pratybos reikalauja ne tiek taisyklių, kiek darbo. Čia svar- 
bu stropiai ištirti, kuo mes sekame, į ką norime būti panašūs. 
Savo dėmesį mes turime nukreipti ne tik į oratorius, bet ir į ar- 
tistus, kad neįprastume į ką nors netinkama ir iškreipta. Rei- 
kia taip pat lavinti atmintį, mokantis kuo daugiausia ir mūsų 
ir svetimų rašytojų... Reikia skaityti poetus, pažinti istoriją, iš- 
rinkti ir peržiūrėti visų kilnių mokslų rašytojus, pratybų dėliai 
juos girti, aiškinti, taisyti, peikti, kiekvieną dalyką apžvelgti iš 
priešingų pusių ir išrinkti iš abiejų tai, kas atrodo tikra. Rei- 
kia mokytis civilinės teisės, pažinti įstatymus, apžvelgti visą se- 
novę, ištirti senato papročius, valstybės santvarką, piliečių tei- 
ses, sutartis bei paktus ir valstybės gerovės priežastis. Taip pat 
Teikia prisirinkti iš visų gražaus apsiėjimo sričių sąmojingų po- 
sakių, kuriais, kaip druska, reikia pribarstyti savo kalbą...“ 


De Oratore I, cap. 34, 155—159. 


2. Seneca 


Lucius Aenaeus Seneca gimė 3 metais prieš Kristų ir 
mirė 65 metais po Kristaus. Mokėsi Romoje, vėliau kiek 
laiko gyveno Eigipte, kas jo išsilavinimui turėjo nemažos 
įtakos. Įsimaišęs į politinį gyvenimą, keletą kartų buvo 
baustas ir ištremtas. Galop pasidarė pretoriumi ir Ne- 
rono auklėtoju. Neronui užėmus sostą, Seneca tapo kon- 
sulu. Pisono sąmokslas davė Neronui progos nusikratyti 
nepageidaujamu filosofuojančiu savo mokytoju. Tai ži- 
nodamas, Seneca nusižudė pats, stoiškai sutikdamas ir pa- 
keldamas savo likimą. Jeigu iš auklėtinio būtų sprendžia- 
ma apie auklėtoją, apie Senecą būtų galima turėti nekokią 
nuomonę. Vis dėlto Seneca, kaip žmogus, buvo gilaus pro- 

to ir aukštos doros. Savo filosofija jis buvo vienas iš žy- 
miausių stoicizmo atstovų Romos kultūroje. 


Stoiškas Senecos pažiūrų pobūdis apsprendė ir 
jo nusistatymą ugdymo atžvilgiu.  Seneca ne- 
buvo pedagogas teoretikas tikra šio žodžio pras- 
me. Pedagoginės savo teorijos jis nesukūrė. Jis tik savo filo- 
sofiniuose raštuose pabarstė vienur kitur minčių ugdymo klau- 
simais. Tarp šitų minčių ypatingai ryškėja didelis filosofijos 
vaidmens pabrėžimas auklėjimo darbe. ,,Seneca, pastebi H. 
Y'ranzas, filosofiją, kaip gyvenimo meną, padarė žmogaus ug- 
dymo centru““. Senecos supratimu filosofija yra ne tiek moks- 
las, kiek pats gyvenimas ir veikimas. Ji apsireiškianti ne žo- 
džiais, bet darbais: ,,Facere docet philosophia, non dicere““. To- 
dėl ji, pasak Senecos, formuoja žmogaus dvasią, tvarko jo gy- 
venimą, reguliuoja veikimą, rodo, kas reikia daryti ir ko vengti. 
Gyvenimo laivą per pavojus išvedanti filosofija. Suprantama, 
kad ir ugdyme Seneca iš filosofijos laukė gerų rezultatų. Kitų 
dalykų Seneca neneigė. Jis suprato, kad muzika, aritmetika, is- 
torija ir kiti mokslai yra reikalingi. Bet visi jie buvo tiktai įžan- 
ga filosofijos studijoms. Filosofija esanti vienintėlė, kuri veda. 
žmogų į dorybę, kuri rodo, kad „laimė glūdi nenorėjime laimės“. 
Todėl savo laiškuose Luciliui Seneca daugiausiai ir rekomenduo- 
ja filosofiją. 


Filosofija 
ugdyme 


Būdamas stoikas, Seneca kreipė ypatingo dė- 
mesio į dorybių įsigijimą. Todėl visos jo peda- 
goginės ir filosofinės pažiūros yra persunktos 
moraliniu elementu. Šitas elementas yra taip visur ryškus, 
kad, kaip pastebi Schanz-Hosijus, „nuolatinis moralizavimas ga- 
lop nuvargina skaitytoją““. Šiuo atžvilgiu Senecai jo meto 
ugdymas atrodė neinąs pakankamo dorinimo linkme. Jis esąs 
labiau palinkęs į lavinimą, negu į auklėjimą: „non faciunt bo- 
nos ista, sed doctos“S. Viskas esą dėstoma paviršutiniškai, net 
ir pati folosofija. Ir čia Seneca pasako aną minėtą posakį, cha- 
rakterizuojantį romėnų palinkimą į konkretumą, o Senecos at- 


Dorybių 
pabrėžimas 


Op. cit. 354 p. 

Epistolae morales II, 8, 2. ed. O. Hense, Lipsiae 1914. 
Geschichte der rėmischen Literatur II, Miinchen + 1935. 
Epistolae morales XVIII, ep. 106, 12. 

veju į dorinį gyvenimą: „Non vitae, sed scholae discimus 
(ibd.). 

Todėl paties Senecos pedagoginėse pažiūrose auklėjimo mo- 
mentas turi aiškią persvarą prieš lavinimo momentą. Senecai 
1ūpėjo ne tiek, kad žmonių protai būtų pilni žinių, kiek kad va- 
lia būtų nusiteikusi dorybei. Taip pat Seneca žinojo, kad do- 
rybė glūdi ne tiek prote, kiek valioje, būtent, josios nusiteikime 
gerai veikti. Todėl auklėjimo praktikoje Seneca reikalavo ne 
liek etiškai jaunimą mokyti, kiek įpratinti jį į etinius veiksmus. 
Pedagoginės Senecos pažiūros yra atremtos į mokinio savaveik- 
lumą. Seneca reikalavo, kad auklėtinis veiktų pats, nes tik iš 
šitokio veikimo išauga dorybės. Taip pat Seneca ypatingai pa- 
brėžė pavyzdžio reikšmę. Jeigu lavinime turi didelės reikšmės 
ugdytojo žinojimas, jo sugebėjimas žinias pritaikyti ir perteikti, 
tai auklėjime šitoji reikšmė tenka asmens pasielgimams, apskri- 
tai, pavyzdžiui. Čia Seneca suprato pačią dorinio auklėjimo es- 
mę, būtent, kad dorinis auklėjimas vyksta asmens susilietimu 
su asmenimi. Pavyzdys čia kaip tik turi sprendžiamosios reikš- 
mės. Pavyzdys yra viena iš pagrindinių asmens susilietimo for- 
mų ir tuo pačiu viena iš pagrindinių auklėjimo priemonių. 

Trumpai charakterizuojant Senecos pedagogines pažiūras, 
tenka pasakyti, kad 1. Seneca ypatingai vertino ugdymo darbe 
filosofiją, 2. doriniam auklėjimui atidavė pirmenybę prieš te- 
orinį lavinimą, 3. pavyzdį laikė pagrindine dorinio auklėjimo 
priemone. 


Auklėjimas reikalauja didžiausio stropumo, dažnai reika- 
lingo numatyti jau iš anksto. Lengva yra minkštus būdus pa- 
gadinti, bet sunkiai nyksta ydos, kurios augo sykiu su mu- 
misis“ 


Dialogi, De ira II, 18. 


Geriausia, sakau, vaikus tuojau auklėti sveikai. "Tai yra 
sunkus darbas, nes turime rūpintis, kad nepažadintume juose 
pykčio arba kad nenuslopintume įgimtų polinkių. Čia reika- 

linga didelio atidumo. Juk tuo pačiu dalyku minta ir tai, kas 
reikia išryškinti, ir tai, kas reikia nuslėgti. (0 panašūs daly- 
kai apgauna ir dėmesingą stebėtoją (adtendentem). Dvasia iš- 
sivysto laisvėje, vergijoje ji nyksta. Ji stiebiasi, kai yra pagi- 
riama, ir puoselėja savyje geresnę viltį. Bet tie patys dalykai 
gimdo išdidumą ir aikštingumą (iracundiam). "Todėl reikia ją. 
išlaikyti viduryje taip, kad kartais galėtume pasinaudoti žąs- 
lais, kartais pentinais. Tegul ji niekados nepatiria, kas yra. 
žema ir vergiška. Tegul niekados nužemintai  nemaldauja..- 
Rungtynėse su lygiais neleiskime jai pralaimėti arba pykti. 
Rūpinkimės, kad būtų švelni su tais, su kuriais paprastai lenk-- 
tyniuoja, kad rungtynėse įprastų norėti ne pakenkti, bet nuga- 
lėti. Kai ką nors nugalės ir laimės garbės, pagirkime, bet neiš- 
garbinkime. Paskui džiaugsmą eina susižavėjimas, o susiža- 
vėjimą seką išdidumas ir perdidelis savęs vertinimas. Duokime 
kiek poilsio, bet neleiskime tinginiauti ir nieko neveikti. Lai- 
Kykime iš tolo nuo visų smagurių. Niekas vaikų nepadaro tokių 
aikštingų, kaip švelnus ir pataikaująs auklėjimas... Todėl kuo 
toliausiai tebūna pataikavimas vaikams. Tegul jie visados girdi 
tiesą. Kartais tegul bijo, visuomet tebūna drovūs, teatsistoja. 
prieš vyresniuosius. Tegul nieko neišprašo dėl aikštingumo: 
ko negavo verkdamas, tegul gaus nurimęs. Tėvų turtus tegul 
mato, bet nesinaudoja...“ 


Dialogi, De Ira II, 22. 


Visų pirma žiūrėk, ar darai pažangos filosofijoje ar pačia- 
me gyvenime. Filosofija nėra koks nors populiarus instrumen- 
tas arba pasigyrimas. Ji yra ne žodžiuose, bet daiktuose. Ji 
ne tam naudojama, kad smagiai praleistum dieną arba trum- 
pintum priklų poilsį. Ji formuoja ir stato dvasią, tvarko gyve-- 
nimą, valdo veiksmus, parodo, kas reikia daryti ir vengti, sėdi 
prie vairo ir per bangų pavojus veda laivą. Be jos niekas ne- 
gali gyventi nei ramiai nei nerūpestingai. Kiekvieną valandą. 
atsiranda begalybė dalykų, reikalingų patarimų, kurių josios 
reikia prašyti. Kas nors pasakys: ką man padės filosofija, jei 
yra likimas? Ką padės, jei viską valdo Dievas? Ką padės, jei 
apsprendžia atsitikimas? Juk negalima pakeisti, kas yra tikra, 
ir nieko negalima padaryti priešingai tam, kas yra netikra.... 

Dėl viso to, Liuciliau, taip reikia filosofuoti: vistiek, ar mus. 
slėgia nepermaldaujamu įstatymu likimas, ar Dievas Sprendė- 
jas visa nustato, ar atsitikimas žmogaus darbus be tvarkos mė- 
to, filosofija turi mus apsaugoti. Ji mus skatina, kad Dievui 
paklustume maloniai, likimui atkakliai. Ji moko, kad sektum 
Dievu ir pakeltum atsitikimą...“ 


Evpistolae morales II, ep. 16. 


3. Guintilionas 


Marcus Fabius Guintilianus gimė apie 42 metus. Jo 
gimtinė yra Ispanijoje. Studijavo jis Romoje, paskui vėl 
grįžo Ispanijon, iš kur sykiu su Galba, tapusiu imperato- 
riumi, dar sykį atvyko Romon ir čia ėmėsi dėstyti retori- 
ką. Guintilionas buvo pirmas valstybinis apmokamas re- 
torikos profesorius. Pats išleido tik vieną kalbą. Šiaip 
pagarsėjo savo mokymu, dėl to gavo garbės konsulo titu- 
14. Po dvidešimties metų pedagoginio darbo, jis pasitrau- 
kė poilsin. Bet ir čia turėjo dar auklėti Domitiano sesers. 
Domitilės vaikus. Jo mirties data tikrai nežinoma. Schanz- 
Hosijus mano, kad jis miręs apie 96 metus. (Plg. Gescich- 
te der rėmischen Literatur II, 746 p.). Išviršinio blizgėji- 
mo ir svyruojančios kultūros metu Guintiliono asmuo iš- 
kyla, kaip koks skaidrus pragiedrulys Romos padangėje. 
Tarp ano meto tuščiakalbių ir sofistiškai nusiteikusių re- 
torių, Guintilionas prasikiša savo tiesos meile ir savo kon- 
kretumu bei realumu. Tai, tur būt, vienintelis savo laiko 
retorius, kuris labiau pabrėžė turinį, negu formą. 


Pagrindinis ir vienintelis Guintiliono veikalas, 
žinomas ir reikšmingas pedagogikos istorijoje, 
yra Institutio oratoria. "Tai yra pirmas siste- 
mingas didaktikos veikalas Vakaruose. Guintilionas jį parašė 
iš savo pedagoginės praktikos, po dvidešimties metų pedagogi- 
nio darbo, pasitraukęs poilsio ir prašomas savo draugų. Tik 
leidęs jam gerokai pagulėti, paskui gerai jį peržiūrėjęs, pasi- 
tardamas su savo pažįstamais, Guintilionas leido jam pasiro- 
dyti viešumoje. Todėl savo atbaigtumu, konkretumu ir siste- 


Veikalo 
pobūdis 


191 


mingumu jis yra vienintelis ne tik romėnų, bet ir apskritai vi- 
soje senojoje pedagogikos istorijoje. 


Apie šitą veikalą Appelis sako, kad „romėnų ilteratū- 
roje ir pedagogikoje nėra nė vieno kito veikalo, kuris 1a- 
vinimo ir auklėjimo klausimus nagrinėtų taip atsidėjęs ir 
taip giliai“?. Mommsenas dar su didesniu entuziazmu kal- 
ba apie Guintiliono veikalą: ,,Jo retorikos vadovėlis, sy- 
kiu ir tam tikra romėnų literatūros istorija, yra vienas iš 
žymiausių raštų, kuriuos mes turime iš romėnų senovės. 
Jis yra puikaus skonio, sveiko sprendimo, paprastas įsi- 
jautime ir dėstyme, pamokantis be nuobodumo, paskati- 
nąs be pastangų, griežtai ir sąmoningai priešingas frazin- 
gai, bet be minties modelio literatūrai“?*, 


Guintilionas savo veikale kalba apie oratoriaus 
lavinimą. Bet šitas jo oratorius yra toksai, kad 
suima savin visą žmogaus idealą ir tampa žmogumi, kaip tokiu. 
Be abejo, tai nėra veikalo yda. Šiuo atžvilgiu Appelis teisingai 
pastebi, kad „jei pedagogika čia yra suaugusi su retorika, tai 
nėra jokia skriauda, bet gal net Guintiliono veikalo pliusas, nes 
tokiu būdu mums pasidaro aiškus ano meto mokymo ir auklė- 
jimo vyksmo vaizdas“'“!. Pats Guintilionas pasisako, kad jis 
savo veikale rodo oratorių ne tokį, koks yra arba koks bus, bet 
„vaizdą tobulo oratoriaus, kurį sukūrė siela ir kuriam netrūksta 
jokios dalies“'?. Guintilionas gerai žino, kad toksai jo nupieš- 
tas idealas gal niekados neegzistuos, bet tai jam nekliudo „siek- 
ti ligi pat viršūnių“ (proem. 40). Todėl veikalo tema forma- 
liai yra oratoriaus auklėjimas ir mokymas. Bet faktiškai tai 
yra žmogaus auklėjimas ir mokymas, nes oratoriaus idealas 
Guintilionui sutampa su žmogaus idealu. Kaip šitas idealas 
atrodo? 


Veikalo tema 


Guintilionas, kalbėdamas apie oratoriaus supra- 
timą, pasiima M. Catono apibrėžtį, kad orato- 
rius yra „vir bonus dicendi peritus“. Jis šitą 
apibrėžtį išvysto ir išryškina. Oratorius, pasak Guintiliono, gali 


Oratoriaus 
supratimas 


29 Cit. R. Wickert, Geschichte der Padagogik, 18 p. 

10 Romische Geschichte V, 70 p. 

11 Cit, R. Wickert. op. cit. ibd. 

12 Institutio oratoria I, 10, 5. Ed. Meister, Lipsiae-Pragae 1886. 


būti tiktai geras žmogus, ir tiktai geras žmogus gali būti ora- 
toriumi (XII, 1, 25). „Oratorius, sako Guintilionas, tobulas 
gali būti tik tada, kai jis yra geras žmogus. Todėl iš jo reika- 
laujama ne tik gabumo kalbėti, bet ir visų sielos dorybių“ 
(Proem. 25). Iš kitos pusės, Guintilionas pripažįsta, kad ora- 
torius turi būti išmintingas ir mokytas. ,„„Oratoriumi tebūna 
toksai, kuris iš tikro gali būti vadinamas išmintingų ir sykiu 
pasižymįs savo dora..., taip pat mokslu ir gabumu kalbėti“ 
(Ibd.). Vadinasi, pasak Guintiliono, oratorius yra vispusiškai 
susiformavusi asmenybė. 


Todėl ir tasai kelias, kuriuo Guintilionas veda 
savo oratorių, yra pilnutinio ugdymo kelias. Re- 
torinis lavinimas Guintilionui yra ne koks nors 
specifinis lavinimas, ne žmogaus rengimas siaurai profesijai, 
bet pilnutinis ugdymas, kuris apima visą žmogų ir visą gyveni- 
mą. Tiesa, dorinis momentas čia iškyla pirmoje vietoje, nes as- 
menybė visų pirma yra dorinė vertybė. Dėl to Guintilionas ir 
sako, kad „studijomis visų pirma reikia įdiegti oratoriui doro- 
vės ir pamėgimo visa, kas yra kilnu ir teisinga, nes be to nie- 
kas negali būti nei geras žmogus nei geras oratorius“ (XII, 
2, 1). Šalia šio dorinio momento Guintilionas pabrėžia sykiu ir 
protinį momentą: oratorius turi būti ne tik išsiauklėjęs, bet ir 
išsilavinęs žmogus. Jis turi žinoti viską. Čia Guintilionas išti- 
kimai eina Cicerono pėdomis. ,„Aš manyčiau, savo Guintilionas, 
kad retorikos menui, niekas negali būti svetima, be ko žmogus 
negalėtų pasidaryti retoriumi“ (proem. 5). Vadinasi, oratorius 
turi mokytis visko, kas tik gali būti jam naudinga. Guintilio- 
nas gražiai pastebi, kad žmogų oratoriumi padaro ne geometri- 
ja ir muzika. Bet visi šitie dalykai yra reikalingi asmens pil- 
natvei pasiekti: „ut sit consummatus“ (I, 10, 15). 


Ugdymo 
supratimas 


Toksai pilnutinis ir visuotinis oratoriaus ugdy- 
mas turi prasidėti jau šeimoje.  Guintilionas 
pataria tėvams kuo daugiausia tikėtis iš vaikų 
ir puoselėti kuo gražiausių vilčių. Tiesa, jis neneigia, kad vai- 
Tai nėra vienodų gabumų. Bet jo supratimu visi šį tą gali pa- 
daryti. Jeigu iš kai kurių, kurie pradžioje rodė gabumų, vė- 
liau nieko neišeina, tai čia kaltas yra auklėjimas ir priežiūra: 
„non naturam defecisse, sed curam“ (I, 1,3). Rengiant vaiką 
oratoriaus darbui, svarbu pirmoje eilėje parinkti tinkamas auk- 


Auklėjimas 

les. Čia vėl Guintilionas pabrėžia dorinį momentą. „Visų pir- 
ma jose, be abejo, reikia žiūrėti doros; tačiau tegul taisyklingai 
ir kalba. Jas vaikas visų pirma girdi, jų žodžius jis stengiasi 
pamėgdžioti“ (I, 1, 4). Blogi įpročiai kalbėjimo atžvilgiu gali 
vėliau būti sunkiai nugalimi. 

Kai vaikas pasiekia tokio amžiaus, kad jau gali 
pradėti rimtai mokytis, Guintilionas pataria jį 
atiduoti mokyklon, o ne lavinti namie, samdant. 
mokytoją. Tiesa, Guintilionas neslepia, kad mokykloje esama. 
netikusių dalykų ir kad mokykla apgadinanti vaikų gerus pa- 
pročius. Bet tokių pat dalykų esama ir namie: nedori tarnai 
ir vergai, dviprasmės kalbos, nepadorus elgesys puotų metu, per 
minkštas vaikų auklėjimas ir jiems pataikavimas. Visa tai su- 
daro vaikams progų iškrypti iš doro kelio. Todėl jeigu nusi- 
skundžiama mokykla, tai tik dėl to, kad vaikai į ją atsineša iš. 
namų daugybę ydų. Šiaip mokykla turi, pasak Guintiliono, 
daugybę gerų pusių. Ji supažindina būsimą oratorių su žmo- 
nėmis ir su gyvenimu. „Būsimasis oratorius, sako Guintilio- 
nas, kuriam reikia gyventi dideliame iškilmingume ir viduryje 
respublikos šviesos, turi įprasti nebijoti žmonių jau iš pat ma- 
žens ir nesigėrėti vienišu, tarsi, šešėlingu gyvenimu“ (I, 2; 22). 


Lavinimas 
mokykloje 


Mokyklon atiduotas vaikas turi išmokti viso, 
kas būsimam oratoriui yra reikalinga ir naudin- 
ga. Pirmoje eilėje čia eina gramatika. Charak- 
teringa, kad Guintilionas pataria pirmiau vaikus mokyti grai- 
kiškai, o paskui lotyniškai. Bet tai yra daugiau sisteminis, ne 
praktinis patarimas, nes Guintilionas kaip tik praktiškai liepia 
nė katrai kalbai neatiduoti pirmenybės. Priešingai, jis kovoja 
su to meto įpročiu ilgai vaikus mokyti graikiškai. Šitas papro- 
tys, pasak Guintiliono, sugadina gimtosios kalbos tarseną ir sin- 
taksę. — Po gramatikos eina muzika, kurios reikšmė, pasak 
Guintiliono, esanti ta, kad ji įpratinanti būsimą oratorių pa- 
jausti ritmą, reikalingą gerai kalbai. — Toliau eina geometrija, 
kurią Guintilionas labai vertina, pastebėdamas, kad „oratorius 
nieku gyvu negali išsiversti be geometrijos“ (I, 10; 49). Jos 
reikšmę Guintilionas teisingai suprato, atpasakodamas pažiūrą, 
kad geometrija yra naudinga ne tiek išmoktomis savo žiniomis, 
kiek pačiu mokymusi, vadinasi, formaline puse. (Plg. I, 10; 15). 
—- Taip pat Guintilionas pataria studijuoti astronomiją ir at- 

likti gimnastinių pratimų, kad būsimasis oratorius išmoktų 
gražiai išeiti į tribūną ir elegantiškai joje laikytis. — Visi šitie 
objektai, kaip matome čia yra palenkti retoriniam tikslui. La- 
vinimo sistema ir visas mokyklos darbas pasidaro lyg ir įvadas 
į tikrąjį retorinį lavinimą. 


Specialus retorinis paruošimas yra atliekamas 
oratoriaus, kuriam vaikas turi būti atiduotas 
tada, kai jis jau yra išėjęs reikalingus paruo- 
šiamuosius mokslus. Kada reikia vaiką atiduoti oratoriui, 
Guintilionas nenustato. Jis liepia žiūrėti ne tiek vaiko amžiaus, 
kiek pažangos moksle. Gavęs vaiką, oratorius jį jau rengia kal- 
bėtojo darbui tiesioginiu būdu. Jis liepia jam skaityti poetus 
ir istorikus, supažindina su teisės ir valstybės mokslu, o ypa- 
tingai stropiai jam išdėsto retorikos taisykles, sykiu pratinda- 
mas jį gražiai ir taisyklingai kalbėti. Čia Guintilionas gauna 
progos išdėstyti visą retorikos mokslą. Tikrumoje Institutio 
oratoria nuo antrosios ligi dvyliktosios knygos yra jau nebe pe- 
dagogikos, bet retorikos mokslo veikalas. 


Retorinis 
lavinimas 


Apskritai reikia pastebėti, kad Guintiliono pe- 
dagogika yra atremta į gilų gyvenimo pažinimą 
ir ilgą pedagoginį patyrimą. Ji persunkta etiniu idealizmu 
ir dideliu žmogaus idealo vertinimu. Todėl Guintiliono veikalo 
mintys turėjo didelio pasisekimo ne tik patristikos laikais, bet 
visais viduriniais amžiais, o ypatingai renesanso metu. Insti- 
tutio Oratoria ilgus amžius buvo ne tik retoxikos, bet ir peda- 
gogikos vadovėlis. Jo įtaka sunyko tiktai baroko metu, kada iš 
jėzuitų mokyklų jis buvo pašalintas. 


Reikšmė 


Tekstai: 


Gimus sūnui, tėvas tegul kuo daugiausiai iš jo tikisi; tuo 
būdu bus stropesnis iš pat pradžios. Klaidinga yra dejonė esą 
tik retam žmogui duotas gabumas suprasti dėstomus dalykus, o 
dauguma tik gaišiną laiką ir darbą dėl savo gabumų bukumo. 
Priešingai, dauguma lengvai pajėgia suprasti ir linksta moky- 
tis. Tai žmogui yra visai natūralu: kaip paukščiams įgimta 1a- 
kioti, arkliams bėgti, laukiniams žvėrims šėlti, taip mums yra 
savas proto gyvumas ir įžvalgumas (sollertia), dėl to juk ir ti- 

kima, kad siela yra dangiškos kilmės. Atsilikėliai ir negabūs 
atsiranda ne dėl žmogaus prigimties; jie greičiau yra nuosta- 
būs kūninio išsigimimo ženklai; bet jų yra buvę labai nedaug. 
Faktas, kad vaikuose daug žadančios viltys gęsta, slenkant me- 
tams, rodo ,kad čia yra kalta ne prigimtis, bet priežiūra. Ga- 
bumais vieni pralenkia kitus. Sutinku. Bet kiekvienas padaro 
daugiau ar mažiau. Nėra nė vieno, kuris darbu būtų nieko ne- 
pasiekęs. Kas tai supras, tapęs tėvu, tas puoselės savyje kuo 
didžiausią būsimojo oratoriaus viltį. 

Visų pirma auklių kalba tenebūna ydinga. Iš tikro, kaip 
išmintingai norėjo Chrysippus, jas reikia, kiek leidžia aplinky- 
bės, parinkti kuo geriausias. Be abejo, pirmoje eilėje reikia 
žiūrėti jų doros. Bet tegul jos taisyklingai ir kalba. Vaikas jas 
pirmiausiai girdi, jų žodžius stengiasi pamėgdžioti... Taigi tegul 
neįpranta vaikas į tokią kalbą, kurios jam reikės atsipratinti... 

Apie vaikus, tarp kurių yra auklėjamas šiai vilčiai skiria- 
masis, reikia pasakyti tą patį, ką ir apie aukles. Apie pedagogus 
kiek daugiau. Visų pirma reikia žiūrėti, kad jie arba būtų visiš- 
kai išsilavinę arba žinotų, kad yra neišsilavinę. Nieko nėra blo- 
gesnio už tuos, kurie, peržengę pirmąsias raides, klaidingai įsi- 
tikina esą žinovai... 


Labai norėčiau, kad vaikas pradėtų mokytis nuo graikų 
kalbos, ne nuo lotynų, kurią daugumas vartoja ir kuri mums 
ir nenorint esti įdiegiama. Reikia pirmiau mokytis graikiškų 
mokslų, iš kurių kilo ir mūsieji. Tačiau nenorėčiau, kad tai bū- 
tų daroma prietaringai, kaip dabar yra mada, kad vaikas labai 
ilgai kalba ir mokosi tiktai graikiškai. Dėl to atsitinka, kad 
svetimi garsai sugadina ir tarseną ir sakinį, nes graikiškos fi- 
gūros dėl įpročio atkakliai laikosi. Todėl lotynų kalba turi pra- 
sidėti netrukus ir greitai eiti lygiagreta. Besirūpindami lygiai 
abiem kalbomis, neleisime vyrauti nė katrai...“ 


Institutio oratoria I, 1; 1—14. 


Štai vaikas pradeda jau pamažu augti, išeiti iš (tėvų) glė- 
bio ir rimtai mokytis. Todėl geriausia šioje vietoje išaiškinti 
klausimą, ar naudingiau besimokantį laikyti namie tarp priva- 
čių sienų, ar leisti lankyti mokyklą ir tartum atiduoti viešiems 


196 


mokytojams. Šis pastarasis dalykas buvo ginamas kilniausių 
valstybės doros grindėjų ir žymiausių autoritetų. Tačiau ne- 
reikia slėpti, kad yra ir tokių, kurie nuo šio beveik viešo įpro- 
čio skiriasi savo privačiu įsitikinimu. Šie turi ypač du argu- 
mentus: vieną, kad šiame amžiuje, kuris yra labiausiai linkęs 
į ydas, geriau esti išugdoma dora, jeigu pasitraukiama nuo 
žmonių minios; antrą, kad nors ir kaž koks būtų mokytojas, su 
vienu vaiku jis panaudos laiką vaisingiau, negu su daugeliu. 
Pirmasis argumentas yra gana rimtas, nes jeigu mokyklos išsi- 
lavinimui padeda, o dorovei kenkia, man atrodo, jau geriau do- 
rai gyventi, negu gerai kalbėti... 


Manoma, kad mokyklos gadinančios dorą. Kartais iš tikro 
gadina, bet (gadina) ir namai... Juk ir naminis mokytojas gali 
būti patvirkęs. Buvimas tarp tarnų labiau blogų, negu gabių, 
ir menkai kuklių taip pat nėra saugesnis... Ar gi ne mes patys 
gadiname vaikų dorą! Vaikus apkrauname smaguriavimais. 
Lepinąs auklėjimas, kurį vadiname atlaidumu, suardo ir sielos 
ir kūno stygas. Ko užaugęs nenorės tasai, kuris vartėsi pur- 
pure! Dar neištaria pirmų žodžių, o jau supranta, kas yra šar- 
lachas, jau prašo purpuro. Mes laviname pirmiau gomurį, ne 
liežuvį (kalbą). Vaikai auga neštuvuose (in lecticis)... Šie ne- 
laimingieji ydų išmoksta anksčiau, negu sužino, kad tai yra 
ydos. Todėl jie šių blogybių mokyklose neįsigyja, jie jas į mo- 
kyklą atsineša...“ 


Kasdien vis labiau įsigali paprotys iškalbos mokytojams, 
dažniausiai lotynams, bet kartais ir graikams, atiduoti moki- 
nius vėliau, negu reikalauja protas. Dvi yra to priežastys: mū- 
sų retoriai apleido savo pareigas, o gramatikai pasiėmė sveti- 
mas... Toliau mes klausiame, kada pribręsta laikas atiduoti 
(vaiką) tiems, kurie moko retorikos. Čia reikia spręsti ne kiek 
kas yra amžiaus, bet kiek pažengęs studijose. Ilgiau nekalbė- 
damas, kada reikia retoriui atiduoti, manau galįs pasakyti: ka- 
da galės...“ 


Institutio Oratoria II, 16 1—7. 

Tenusiteikia jis savo mokinių atžvilgiu taip, kaip tėvas, ir 
težino, kad užima vietą tų, kurie jam patikėjo savo vaikus. Te- 
nebūna ydingas pats ir tegul netoleruoja kitų ydų. Teneturi 
nei rūstaus griežtumo nei ištižusio švelnumo, nes pirmasis gim- 
do neapykantą, o antrasis — panieką. Tekalba jis nuolatos apie 
gerus ir kilnius dalykus: juo dažniau įspės, tuo rečiau reikės 
plakti. Kuo mažiausiai tepyksta, bet teneslepia to, kas reikalin- 
ga pataisyti. Paprastas pamokoje, kantrus darbe, geriau per 
uolus, negu atšalęs. Teatsako paslankiai klausiantiems, o ne- 
klausančius tegu pats paragina. Girdamas mokinių kalbas, te- 
nebūna nei šykštus nei besaikis, nes pirmoji ypatybė žadina dar- 
bo nemėgimą, o antroji — nesirūpinimą. Taisydamas klaidas, 
tenebūna šiurkštus, o tuo labiau užgaulus, nes šitaip daugelį ga- 
lima atgrasinti nuo pasiryžimo mokytis...“ 


Institutio oratoria II, 2; 20—35. 

KETVIRTAS SKYRIUS 


PATRISTIKOS UGDYMAS 


I. Patristikos ugdymo pagrindai 


Turinys: 1. Patristikos gyvenimo charakteristika. — 2. 
Patristikos ugdymo santykis su antikine kultūra. — 83. Patristikos 
ugdymo žymės. 

Literatūra: 1. O. Bardenhewer, Geschichte der altkirch- 
lichen Literatur, Freiburg i. Brsg. 1914. — 2. A. Ehrhard, Die Kir- 
che der Mšrtyrer, Minchen 1932. — 3. Fuchs H., Die friūhe christli- 
che Kirche und die antike Bildung: Die Antike, 1929. — 4. L, Kar- 
savinas, Europos kultūros istorija I, Kaunas 1931. 


1. Patristikos gyvenimo chazakteristika 


Istorikai paprastai senovės pabaigą nukelia į 
ketvirtąjį šimtmetį po Kristaus ir po jo tuojau 
pradeda viduramžius. Galimas daiktas, kad 
politinės istorijos atžvilgiu šitoks tiesioginis viduramžių 
siejimas su senove gali būti pateisinamas, nes iš tikro su 
Bizantijos žlugimu baigėsi politinė senovės santvarka, at- 
sirado naujų politinių veiksnių ir naujų politinių formų. 
Bet kultūros istorijos atžvilgiu šitoks netarpiškas senovės 
siejimas su viduramžiais yra negalimas, nes tarp senovės 
tikra prasme ir viduramžių tikra prasme glūdi pusės tūks- 
tančio metų periodas, kuris yra skirtingas ir nuo senovės 
ir nuo viduramžių. Senovės gyvenime nebuvo Krikščiony- 
bės. Viduramžiais nebuvo klasikinės stabmeldybės. Tuo 
tarpu šiame tarpsnyje jungėsi šie abu elementai. Jų jun- 
ginys kaip tik ir sukūrė savotišką gyvenimo ir kultūros 
tipą, kuris nepriklauso nei senovei nei viduramžiams ir ku- 
rį mes vadiname patristika arba Bažnyčios Tėvų laiko- 
tarpiu. 


Skirtingas 
periodas 

Šis laikotarpis yra charakteringas tuo, kad jo metu susi- 
jungė dvi pasaulinės galybės: helenizmas ir Krikščionybė. Žmo- 
giškasis elementas, sukurtas ir išvystytas graikų, suorganizuo- 
tas romėnų, susitiko su dieviškuoju elementu, apreikštu per 
Kristaus asmenį ir per jo doktriną. Patristikos metu šie ele- 
mentai pergyveno didelę įtampą, net tragišką kovą, kol buvo 
suvesti organiškon sintezėn ir kol žmogiškosios helenistinės for- 
mos buvo pripildytos dieviškuoju krikščioniškuoju turiniu. Ši- 
toji įtampa, šitas heleniškojo žmogiškumo ir krikščioniškojo 
dieviškumo jungimasis kaip tik ir nudažo visą patristinį laiko- 
tarpį savotiškomis spalvomis ir įspaudžia jam savotiškų bruožų. 

Todėl kultūros istorijoje šis laikotarpis reikia charakteri- 
zuoti skyrium nuo senovės ir nuo viduramžių. Pedagoginiu at- 
žvilgiu šitoji charakteristika yra tuo labiau pateisinama, nes šio 
meto ugdymas jau nebebuvo stabmeldiškai klasikinis, nes 
Krikščionybė vis labiau lenkė jaunimo auklėjimą pagal savo 
principus. Iš kitos pusės, jis nebuvo dar nė visiškai krikščio- 
niškas, nes esančios helenistinės formos ir priemonės dar turėjo 
nemaža stabmeldiškų priemaišų. Dėl to patristikos ugdymo is- 
"torija pasidaro skirtinga ir nuo senovės ir nuo viduramžių ug- 
dymo istorijos, kaip skirtingas buvo ir pats šio tarpsnio gyve- 
nimas. 


Klasikinės senovės gyvenime Krikščionybė pa- 
sirodė, kaip nauja gyvenimą formuojanti jėga. 
Pačioje pradžioje ji reiškėsi dvasinėmis formo- 
mis: ji neturėjo nei turtų, nei pasaulinės valdžios, nei teisių, 
nei oficialios globos, net pati josios išviršinė organizacija nebu- 
vo susiformavusi. Tai buvo daugiau idėjinė galybė, kuri am- 
žiams paliudijo, kiek istorijos vyksme turi reikšmės dvasiniai 
veiksniai, nes šiandien niekas negali neigti, kad Europos gyve- 
nime Krikščionybė buvo ir tebėra pirmaeilės svarbos akstinas. 
Jau pirmais dviem šimtmečiais Krikščionybė įsijungė į helenis- 
tinį gyvenimą ir pradėjo jį formuoti. Ji stengėsi įeiti į visas 
ano meto kultūros sritis ir visas jas perskverbti naujais prin- 
-cipais ir nauju ethos. 


„Krikščionybės 
įsistiprinimas 


A. Ehrhardas mini trejetą tarpsnių, per kuriuos 
Krikščionybė žengė į ano meto kultūrinį gyvenimą. „Žydų 
Krikščionybė, sako jis, sudarė pradinę stadiją naujo reli- 
ginio gyvenimo, kurį Kristus atnešė žmonijai ir kuris reiš- 

kėsi žydų tautoje Jeruzalės bažnyčioje su apaštalu Petru 
priešakyje. Tautų apaštalo Povilo veikimas reiškė pirmą 
naujos religijos žingsnį į didį romėnų imperijos pasaulį ir 
sykiu visišką atsipalaidavimą nuo Mozės įstatymo. "Tre- 
čiasis iš apaštališkojo triumvirato, Jonas Evangelistas, ga- 
lutinai paruošė šią religiją laimėti helenistiniam pasauliui 
tuo, kad nauju turiniu pripildytą graikiškąją Logos idėją 
sujungė su įsikūnijusiojo Dievo Sūnaus ir pasaulio Išga- 
nytojo pasiuntinybe...““. 
Tuo būdu Krikščionybei buvo padėtas pagrindas santy- 
kiauti jau su esančia kultūra ir sykiu parodyti kuriamąją savo 
galią. 


Santykiuose su ano meto kultūriniu gyvenimu 
Krikščionybė parodė dvejopą savo nusistatymą. 
Visų pirma ji kovojo prieš paviršutinišką stab- 
meldiškąją Isultūrą, savotišku asketizmu telkdama savo atstovų 
ir šalininkų jėgas naujai kultūrai kurti. Reikia pastebėti, kad 
helenistinė kultūra anuo metu buvo pakankamai pakrikusi. Kil- 
naus idealizmo, kaip klasikiniais metais, ji jau nebeturėjo. Bū- 
dama palinkusi į liuksusą, į hedonizmą, į tinginiavimą, ji su- 
darė nemažą pavojų krikščionims. 

Jau anuo metu yra žinomas Antiochijos vyskupas Po- 
vilas iš Samosotos, kuris puošniu ir prabangingu savo gy- 
venimu nė kiek nesiskyrė nuo stabmeldžių turtuolių. G. 
Schniūreris, kuris mini šį faktą, pastebi, kad „jeigu dau- 
gelis būtų ėję šiuo keliu, Krikščionybė, kaip mokslas ir 
kaip dorinė norma, greitai būtų netekusi savo vertės, būtų 
susimaišiusi su stabmeldybe ir netekusi išvidinės savo ga- 
lybės““*. 


Štai kodėl Krikščionybės vyresnieji atstovai griežtai įspė- 
davo savų bendruomenių narius nedalyvauti stabmeldiškuose 
vaidinimuose, gladiatorių rungtynėse, šokiuose, šventėse, ne- 
skaityti stabmeldiškų raštų, kiek galima vengti stabmeldiškų 
mokyklų. Iš viršaus žiūrint, galima manyti, kad Krikščionybė 
buvo priešinga kultūrai. Tuo tarpu tikrumoje ji buvo priešinga 
tiktai šiai nudvasintai, paviršutiniškai, su Krikščionybės prin- 


Neigiamas 
nusistatymas 


1 Die Kirche der Mžrtyrer, 1 p. Minchen 1932. 
2 Kirche und Kultur im Mittelalter I, 6 p. Paderborn 1927. 

cipais susikertančiai helenistinei kultūrai, kuri buvo susijusi 
su stabmeldybe. Prieš kultūrą, kaip tokią, Krikščionybė anaip- 
tol nebuvo nusistačiusi. 


Kad iš tikro Krikščionybė nebuvo priešinga 
kultūriniam gyvenimui, aiškiai rodo josios ko- 
va su montanizmu. 

Montanizmas, kaip savotiška krikščioniškoji erezija, 
buvo kilęs Frygijoje, orgiastinio Kybelės* kulto krašte, su- 
kurtas Montano, kuris, šv. Jeronimo liudijimu, buvęs Ky-- 
belės kunigas. Šitoji religinė sekta, kuriai išplisti padėjo: 
dvi turtingos ir doros moterys, Priscilia ir Maximilla, bu- 
vo esmingai priešinga kultūriniam gyvenimui. Josios reiš- 
kimosi forma buvo ekstazė, o josios turinys buvo visuotinė 
askezė, pabėgimas nuo pasaulio ir eschatologinis nusiteiki- 
mas. Pasak Montano, Šv. Dvasia, kurią pažadėjo atsiųsti 
Kristus, neatėjusi į apaštalų širdis Sekminių dieną, bet 
įsikūnijusi jame ir per jį sklindanti jo šalininkuose. Dėl 
to montanistai nuolatos įkrisdavo ekstazėn ir sakydavo, 
kad jos metu iš jų kalbanti Šv. Dvasia. 

Jau pati šios sektos reiškimosi forma buvo nekultūrinė, nes. 
žmogaus pažinimas ir apskritai savarankiškas jo sielos veiki- 
mas čia buvo neigiamas. Dar blogiau buvo su montanizmo tu- 
riniu. Montanas iš savo šalininkų reikalavo atsisakyti nuo mo- 
terystės, atsidėti dideliems ir aštriems pasninkams, nes, pasak 
jo, du sensuališkiausi žmogaus prigimties polinkiai: noras iš- 
laikyti savo rūšį ir savo individą, reikią pirmoje eilėje išnaikin- 
ti. Sykiu su šiuo asketizmu ėjo bėgimas iš pasaulio ir iš kul- 
tūrinio gyvenimo. Montanistai negalėjo nešioti jokių papuoša- 
lų, negalėjo užimti jokių vietų valstybėje, negalėjo tarnauti ka- 
riuomenėje, negalėjo imtis mokslo ar meno. Tai buvo visiškai 
anachoretinio-budistinio tipo krikščioniškoji sekta. 

Krikščionybė kaip tik stojo griežton kovon su šita sekta ne: 
tik religinio, bet ir kultūrinio principo vardan. Atskirų rašy-- 
tojų polemikoje, kaip Eusebijaus, Miltiado, Apolonijaus, išeina 
aikštėn ne tik kova už gryną krikščioniškąjį mokslą, bet ir už 
sveikai suprastą kultūrinę kūrybą, už dalyvavimą kultūriniame 
gyvenime. Krikščionys turėjo vengti dviejų vienašališkumų : 
visiškai susilieti su stabmeldiškąja kultūra ir visiškai nuo kul- 
tūros pasitraukti, kaip skelbė montanizmas. Šitų dviejų viena- 


Teigiamas 
nusistatymas 


204 


šališkumų vengimas kaip tik rodo, kiek pozityviai Krikščionybė 
buvo nusistačiusi kultūros atžvilgiu. Kultūros Krikščionybė ne- 
neigė. Priešingai, ji stengėsi atsipalaiduoti nuo nudvasėjusios 
helenistinės kultūros tam, kad galėtų atsidėti naujos, sveikos 
kultūros kūrybai. Senos, susidėvėjusios, iškreiptos stabmeldiš- 
kosios kultūros lytys tiktai kliudė krikščionybei apreikšti savo 
naują kuriamąją galybę. "Todėl vėliau, kai krikščioniškosios 
kultūros kūrimas pasidarė intensyvesnis, tuomet išnyko prie- 
šingas nusistatymas net kai kurioms ir konkrečioms helenistinio 
gyvenimo sritims. Teisingai sako G. Schnūreris, kad „anuo 
metu Krikščionybė turėjo nusigrįžti nuo stabmeldiškosios kul- 
tūros, kad kultūrines savo pajėgas pasaugotų vėlesniam laikui“. 


Krikščionybės įtakoje kuriama kultūra jau buvo kitokia, 
negu helenistinė. Ji yra charakteringa keturiomis žymėmis: 
1. asmens vertės pabrėžimu, 2. atsikreipimu į socialinę sritį; 
8. tiesos gyvenimiškumuųu ir 4. žmogaus egzistencijos tikrumu. 


Helenistinė kultūra labiau vertino žmogų, kaip 
visuomenės narį, negu žmogų, kaip asmenybę. 
Valstybė šitai kultūrai buvo aukščiausias že- 
miškojo gyvenimo tikslas, kuriam turėjo būti palenktas visas 
žmogus. Tuo tarpu Krikščionybė atnešė visiškai kitokį, visiškai 
naują žmogaus supratimą. Žmogus Krikščionybėje buvo ver- 
tingas ne kaip visuomenės narys, bet kaip asmuo. Asmuo Krikš- 
čionybėje pasidarė aukščiausia iš visų sukurtųjų vertybių. Są- 
žinės ir mąstymo laisvė virto pagrindiniais krikščioniškosios 
kultūros stulpais. 


Asmens 
pabrėžimas 


Tiesa, laiko eigoje šitie stulpai gerokai buvo apgadin- 
ti netikusių papročių. Bet jie niekados iš Krikščionybės 
neišnyko. Jie buvo tik apnešti amžių dulkėmis. K. Ada- 
mas pastebi, kad viduriniais amžiais „buvo susilpnėjęs 
žmogaus išvidinio pasaulio supratimas, o taip pat suma- 
žėjęs sąžinės (nors ji būtų ir klaidinga) teisių bei reikš- 
mės supratimas...; to meto grynai logiškas galvojimas 
buvo nustelbės visokį psichologinį įsijautimą...“*. Bet vė- 
liau sąžinės, mąstymo ir kūrimo laisvės principai iškilo 
visu skaidrumu. Ir šiandien kolektyvizmo grasmės metu 


3 Ibd. 
+ Katalikybės esmė, 294 p. Kaunas 1936 p. 

Krikščionybė yra didžiausia minėtų principų gynėja ir 
saugotoja. 


Krikščionybė parodė, kad žmogus, kaip asmuo, yra aukš- 
tesnis už valstybę, kad žmogaus gyvenimo prasmė neišsisemia. 
tarnavimu visuomenei, kad be visuomeninių funkcijų žmogus. 
turi kur kas aukštesnių savo dvasios reikalų. Krikščioniškoji 
kultūra pasidarė personalistinė, kaip priešginybė visuomeninei 
helenistinei kultūrai. A. Ehrhardas pastebi, kad „ranka rankon 
su krikščioniškosios kultūros pagrindimu ėjo ir aukštesnio žmo- 
giškumo formavimas. Krikščionybė iš pat pradžios turėjo jėgos 
kurti didžias žmogiškąsias asmenybes ir tuo ji skyrėsi ne tik 
nuo graikiškai romėniškos stabmeldybės, bet ir nuo visų kitų 
kultūrinių religijų““. Šiuo atžvilgiu galima būtų pasakyti, kad 
krikščioniškoji kultūra yra daugiau subjektyvinė-išvidinė, nes 
asmens tobulinimas yra išvidinis dalykas. Krikščionybė nuo pat 
pirmųjų dienų skelbė dėsnį, kad kultūros siela yra sielos kultūra, 
kad išvidinis tobulumas yra pagrindas bet kokiai objektyvinės 
kultūros sričiai. Kiek heleniškoji kultūra daugiau dėmesio krei- 
pė į išviršinius objektyvinius pavidalus, tiek krikščioniškoji 
kultūra susitelkė daugiau žmogaus viduje. Išviršiniai pavidalai 
turėjo būti išvidinio krikščioniškojo nusiteikimo išraiška. Šitas 
pasisukimas nuo objektyvinio pasaulio į žmogaus vidų visoms 
kultūros sritims turėjo nepaprastos reikšmės. 


Tinkamas žmogaus asmens supratimas ir verti- 


Socialinė 2 . saga š 5 ž 

kė os aiš nimas padarė, kad Krikščionybė kiekviename 
š ž s š š ž sl 

bakrėlinias žmoguje matė to paties Dievo paveikslą, todė 


jai visi žmonės buvo lygūs, visi buvo broliai, 
visi to paties Dangiškojo Tėvo vaikai. Nelygstamas asmens ver- 
tingumo pabrėžimas stūmė Krikščionybę atsidėti šiam asme- 
niui gelbėti ir tobulinti. Per asmenį Krikščionybė priėjo prie vi- 
suotinės bendruomenės, kuri buvo atpirktoji žmonija, mistinis 
Kristaus Kūnas, universalinė Bažnyčia. Šioje bendruomenėje 
negalėjo būti nei vergo nei laisvojo, nei žydo nei skito, nei vyro 
nei moters, bet visi žmonės, visi nelygstamai vertingi, visi be- 
sinaudoją visų parama ir pagalba. Tai buvo meilės bendruome- 
nė, kuri praktiškam kultūriniam gyvenimui turėjo labai didelės 
įtakos. 


5 Die Kirche der Martyrer, 405 p. 

Toksai Krikščionybės nusistatymas savaime ją pastūmėjo: 
į socialinę sritį ir paragino krikščionis visų pirma susidomėti 
tais, kurie kenčia, kurie skursta, kurie yra prislėgti ir nuvargę.. 
Jie visų pirma turėjo būti išlaisvinti iš kančių, iš priespaudos. 
ir vargo. Tokiu būdu krikščioniškoji kultūra visai nažūraliai ir 
esmingai susijungė su socialine gyvenimo sritimi, ir socialiniai 
krikščionių žygiai buvo pirmutiniai, kurie stebino ano meto pa-- 
saulį. L. Karsavinas teisingai kalba apie ano meto „socialių ir 
politiškų jausmų atrofiją““. Iš tikro, esant vergijai, socialinis. 
gyvenimas nė negalėjo būti kitoks. Vergija buvo laikoma pa- 
čios prigimties institucija, todėl socialiniai nelygumai nebuvo 
stengiamasi ištaisyti. Kai krikščionys pradėjo skelbti artimo 
meilę ir ją savo praktikose vykdyti, stabmeldžiai stebėte stebė- 
josi, vienas kitam sakydami: „Žiūrėkite, kaip jie myli kits 
kitą!“ Stabmeldžių lūpose šitas posakis, kaip liudija Tertulio- 
nas, skambėjo pašiepiančiai. Bet Krikščionybei jis buvo pir- 
moji ir tvirčiausioji apologija. Krikščionybė atnešė pasaulin 
artimo meilės idealą, paskelbė jo normas ir todėl socialines for- 
mas perkeitė iš esmės. „Graikija, sako Fr. Zachas, buvo išmin- 
tinga ir graži, Roma — didelė ir stipri, bet niekados ligi tol 
žmonija nebuvo gailestinga ir užjaučianti““. 


Graikai buvo dideli tiesos ieškotojai. Bet šitoji 
graikų tiesa buvo daugiau atskirų žmonių arba. 
siaurų ratelių dalykas. Aukštos idėjos ir =ilios 
tiesos plačių masių nejaudino, ir žmonės dėl šių tiesų helenizmo 
metu nesirengė mirti. Eklekticizmas pasaulėžiūroje aiškiai rodė, 
kad tiesa buvo daugiau priimama dėl subjektyvaus į ją palinki- 
mo, o ne dėl objektyvaus jos charakterio. 

Visai kitaip pasidarė Krikščionybėje.  Krikščioniui tiesa. 
tapo jo egzistencijos dalimi. Ji jam reiškė dieviškojo principo 
nusileidimą į šį pasaulį, net į jo paties būtybę. Todėl susidomė- 
jimas tiesa ano meto krikščionių bendruomenėse buvo labai di- 
delis. Kiekvienas nukrypimas nuo skelbiamų religinių tiesų kėlė 
žmonėse susijaudinimą ir tam tikrą nerimą. Kaip pati tiesos. 
pilnybė, Amžinasis Logas, pasirodė pasaulyje konkrečiu žmo- 
gaus pavidalu, taip kiekviena tiesa krikščionims buvo ne kuriai 
nors sistemai, bet konkrečiam gyvenimui. Todėl ji žadino jų su-- 


Tiesos gyve- 
nimiškumas 


6 Europos kultūros istorija I, 47 p. Kaunas 1931. 
7  Modernes oder katholisches Kulturideal? 62 p. Wien 1925, 

sidomėjimą, jie ją nagrinėjo ir svarstė — ne teoriškai, bet 
taip, kad nuo vienokio ar kitokio jos išsprendimo priklausė ir jų 
gyvenimo sutvarkymas. 

L. Karsavinas pastebi „kad „prasčiokėlį Krikščionybė 
darė filosofu, o filosofą — krikščioniškai gyvenančiu žmo- 
gumi“s. Toliau Karsavinas cituoja Gregorijaus Nyssiečio 
žodžius, kurie vaizdingai rodo, kaip religinės tiesos buvo 
išplitusios liaudyje ir koks visuotinis buvo jomis susido- 
mėjimas: „Gatvės, rinkos (97 p.), kryžkeliai pilni žmonių, 
kalbančių apie tai, ko negalima pažinti. Klausiant, kiek 
moka prekė, filosofuojama apie Gimusį ir Negimusį. No- 
rinčiam žinoti, kiek kaštuoja duona, atsakoma: Tėvas di- 
desnis už Sūnų. Klausi, ar iškūrenta pirtis, vėl tau: Sū- 
nus yra iš nieko. O čia žiūrėk, kur buvę „kur nebuvę ereti- 
kai gudriai beklausią moteriškę: Ar turėjai sūnų, kol ne- 
buvai jo pagimdžiusi? Jei tu neturėjai, tai ir Dievas, prieš 
pagimdydamas, jo neturėjo. Argi ne prasčiokams skiepijo 
savo ereziją Konstantinopolio patriarchas Nestorijus: Ar 
Dievas turi motiną? Marija pagimdė ne Dievybę. Juk kas 
gimsta iš kūno, tai ir yra kūnas. Padaras gimdo ne kū- 
rėją, bet žmogų, Dievo įrankį““. Toliau Karsavinas sako, 
kad „taip plepėti tegalima buvo tik todėl, kad dogma, pati 
abstrakčiausia dogma, tuo metu buvo gyvenimo proble- 
ma“*9. Ne teologams buvo paliktos religinės tiesos, bet jos 
buvo visų krikščionių turtas, ir kiekvienas jautė pareigą 
vieną ar kitą klausimą aiškiai pažinti ir giliai jį išnagri- 


nėti. 
s - Skepticizmas buvo viena iš helenistinės kultū- 
Egzistencijos Ž iu. Ji 55 ir Žino inti bet 
dl “ ros žymių. Jis graužė ne tik žmogaus mintį, be 


sykiu ir praktinį jo gyvenimą. Nerasdamas 
tvirtos atramos savo pasaulėžiūroje, helenistinis žmogus ir prak- 
tiniame gyvenime buvo svyruojąs, netikras, neaiškus ir nesau- 
gus. Jeigu šiandien yra daug kalbama apie žmogaus egzistenci- 
jos netikrumą, tai šitas netikrumas nėra naujas dalykas. Hele- 
nizmo metu jis taip pat aiškiai buvo jaučiamas. "Tuo tarpu 
Krikščionybė nuo skepticizmo buvo toliausiai. Ji visa jėga teigė 
8 Op. cit. I, 96 p. 
9 Cit. L. Karsavinas, op. cit. I, 98 p. 
10 Op. cit. I, ibd. 

pasaulio, žmogaus ir Dievo pažinimą ne tik teoriškai, bet ir 
praktiškai. Krikščionybė žinojo, kad tiesos liudytojas yra Kris- 
tus, kuris yra pasakęs „Aš esu Tiesa“ ir kuris sudaro kiekvienos 
tiesos pagrindą. Tiesos objektyvumas čia rado konkrečią isto- 
rinę išraišką Kristaus asmenyje. Todėl Krikščionybė atnešė pa- 
sauliui objektyvinės tiesos pagrindą, tiesos tikrumo garantiją 
ir tuo pačiu suteikė žmogui egzistencijos tikrumą. Krikščionis 
žmogus buvo išvaduotas iš skepticizmo, iš neaiškumo ir iš ne- 
tikrumo. Jam buvo atskleisti absoliutiniai principai. Jis todėl 
nepalaužiamai į juos tikėjo ir jais grindo savo gyvenimą. Krikš- 
čionybės šviesoje visos pasaulio bei gyvenimo problemos pasi- 
rodė visai kitaip sprendžiamos. Todėl ir kultūrinis krikščionių 
veikimas pasuko savotiška linkme. Krikščioniškoji kultūra pa- 
sidarė pažymėta savotiškais amžinumo, tiesumo, aiškumo ir 
tvirtumo ženklais. Kultūrinė žmogaus kūryba išėjo iš to su- 
smulkėjimo, kuris buvo pradėjęs reikštis helenizmo metu. Ji 
pasidarė drąsi ir originali. Net ir didžiausi užsimojimai žmo- 
gaus dvasios negąsdino. 


2. Patristinio ugdymo santykis su antikine kultūra 


Kiekviena nauja pasaulėžiūra arba kiekviena nauja 
religija ateina į pasaulį tiktai kaip idėja, tiktai kaip tu- 
rinys. Savų formų ir savų priemonių ji neatsineša. Ji turi 
atsiremti į tai, kas buvo sukurta prieš ją. Ji turi pasisa- 
vinti jau esančius kultūrinius laimėjimus. Bendri santykiai 
tarp kultūros ir religijos apsprendžia kiekvieną konkrečią 
istorinę apraišką. Kultūra visados sudaro materialinę są- 
lygą ir materialinę atramą religijai. Religija gali kultūros 
laimėjimus persunkti sava dvasia ir savais principais. Ji 
gali duoti jiems naujos prasmės ir panaudoti juos kitokiam 
tikslui. Bet ji turi jais naudotis, nes religija, kaip tokia, 
savos kultūros nekuria. 


Šitas principas tinka ir Krikščionybei. Krikš- 
čionybė taip pat atėjo į pasaulį tiktai kaip idė- 
ja, kaip dieviškasis žodis, kuris ilgainiui turėjo 
apsivilkti žmogiškosiomis formomis ir savo skleidimuisi pasi- 
naudoti žmogiškosiomis priemonėmis. Kristus apaštalams nenu- 
rodė nei veikimo būdų nei priemonių. Jis nemokė jų nei pasto- 


Krikščionybė 
ir helenizmas 

ralinės teologijos nei katechetikos. Jis tik suteikė jiems pagrin- 
dinių principų, sustiprino Šv. Dvasia ir pasiuntė į pasaulį skelb- 
ti Naujo Apreiškimo. Bet kad šitas naujas religijos žodis būtų 
suprantamas visoms tautoms, jis turėjo pasidaryti žmogiškas 
formų ir priemonių atžvilgiu. Šv. Dvasios įvykdytas stebuklas 
Sekminių dieną, kada Petras kalbėjo įvairiausioms tautoms, o 
jį kiekvienas suprato sava kalba, buvo simbolis, kuris nurodė, 
kad Krikščionybę, tąjį naują dieviškąjį žodį, kiekviena tauta. 
supras sava kalba, vadinasi, pagal savą mąstymo būdą, pagal 
savą dvasinę struktūrą, žodžiu, pagal savą tautinę individualy- 
bę ir jos sukurtą kultūrą. Krikščionybė turėjo keliauti po visą 
pasaulį ir visose tautose kisti savo formomis ir priemonėmis. 
Toji dieviškoji šviesa, Kristaus atnešta ir paskleista pasaulyje, 
turėjo kiekvieną sykį savotiškai lūžti ir išsisklaidyti atskirų tau- 
tų gyvenimo prizmėse. 

Todėl visiškai nenuostabu, kad Krikščionybės santykis su 
antikine kultūra nebuvo išviršinis, bet organiškas ir gyvenimiš- 
kas. Apvaizda, matyt, taip lėmė, kad Krikščionybė iš Palestinos 
pasuko ne Rytų, bet Vakarų linkme. Jeigu ji būtų visu savo svo- 
riu pasinešusi į Rytus, jeigu ji būtų ėjusi Aleksandro Didžiojo 
keliais į Persiją, Babiloniją, Mezopotamiją, Indiją, šiandien mes. 
turėtume visiškai kitokias Krikščionybės formas, visiškai kitaip 
Žormuluotas dogmas, visiškai kitokį kultą, nors josios turinys 
ir prasmė būtų pasilikę tie patys. Bet kadangi į Rytus patraukė 
tiktai Krikščionybės periferija (pagal padavimą Indijoje Kris- 
taus mokslą skelbęs apaštalas Andriejus), o visas josios svoris 
pasuko į Vakarus ir susikoncentravo ano meto kultūros židi- 
niuose, mes turime Krikščionybę tokią, kokia ji šiandien yra. 

Atėjusi į Viduržemio jūros pakrantes, Krikščionybė čia ra- 
do aukštą civilizaciją, didelius kultūros laimėjimus, todėl visai 
natūraliai turėjo į juos atsiremti, juos įimti į save ir jais ap- 
vaisinti žemiškąjį savo veikimą. Tik tokiu būdu Krikščionybė 
galėjo išsilaikyti ir išsivystyti. Be abejo, Krikščionybė turi nuo- 
pelnų, kad išlaikė antikinės kultūros gėrybes ir jas perteikė 
naujoms tautoms. Bet šitie nuopelnai Krikščionybei buvo būti- 
ni. Jeigu Krikščionybė būtų atsisakiusi įimti į save antikinės 
kultūros laimėjimus, ji būtų netekusi materialinio pagrindo, 
kaip būtinos savo egzistencijai sąlygos. Krikščionybė buvo rei- 
kalinga antikinei kultūrai, kad ši galėtų iš Viduržemio jūros pa- 
krančių pasislinkti į Europos Rytus ir Šiaurę. Bet iš kitos pu- 

sės, antikinė kultūra buvo reikalinga Krikščionybei, kad ši ga- 
lėtų tapti pasauline religija. 

Jau patys Krikščionybės atstovai suprato, kad nauja reli- 

gija užimponuos graikams ir romėnams tik tada, kai jie ma- 
tys joje nemažesnės vertės kultūrinę gėrybę, kaip savo filoso- 
fijoje ir pasaulėžiūroje. Todėl šitas noras susilyginti, pralenkti 
antikinę mintį reikalavo iš krikščionių visų pirma pasiimti iš 
helenistinės kultūros visa tai, kas yra vertinga ir nepriešinga 
naujiems principams. Krikščionybė turėjo kalbėti ano meto kal- 
ba, turėjo mąstyti ano meto sąvokomis, turėjo apsivilkti ano me- 
to kultūros formomis. H. Fuchsas pastebi, kad krikščionybei iš- 
laikyti ir atkreipti į ją dėmesiui, kai kurie josios atstovai ją tie- 
siog vadino nauja graikiškosios paideios forma, norėdami tuo 
būdu pasisavinti graikiškosios kultūros sąvoką“. Klemensas 
Aleksandrietis savo trilogijoje Kristų vadina Pedagogu, o Krikš- 
čionybės išganomąjį darbą — paideia. Čia taip pat glūdi prie- 
žastis, kodėl krikščionys nenorėjo nusileisti stabmeldžiams nei 
iškalboje, nei stiliuje, nei mintyse. Naujoji pasaulėžiūra ir tu- 
rinio ir formos atžvilgiu neturėjo būti menkesnė už esančiąją. 
Štai kodėl heleniškoji Krikščionybės forma pasidarė tokia ryški 
ir taip organiškai suaugusi su josios turiniu. Tai buvo istorinė 
būtinybė. 
Tas pat tenka pasakyti ir apie krikščioniškąjį 
ugdymą. Kadangi ugdymo principai sykiu yra 
ir pasaulėžiūriniai principai, todėl jų Krikščio- 
nybė turėjo pakankamai. Gilus artimo meilės pabrėžimas buvo 
ne tik religinis, bet ir pedagoginis principas. Žmogaus asmens 
nelygstamas vertinimas taip pat turėjo nepaprastos pedagoginės 
reikšmės. Žmogaus minties nukreipimas į antgamtinę tikrovę 
ugdymo tikslus pasuko visai nauja linkme. Vadinasi, kiekvie- 
nas Krikščionybės principas, kokį tik paimsime, praktiškai re- 
alizuojamas, reiškė sykiu ir tam tikrą pedagoginį principą. Dėl 
to Krikščionybė atėjo į pasaulį nešina ne tik dogmatiniu ir mo- 
raliniu, bet ir pedagoginiu turiniu. Pedagoginių idėjų jai ne- 
stigo. 

Bet jai stigo pedagoginių formų, priemonių ir metodų. Čia 
vėl jai teko atsiremti į jau sukurtus pedagoginius laimėjimus. 


Ugdymo ne- 
Lonkretumas 


11 Die friūhe christliche Kirche und die antike Bildung: Die Antike 
109 p. 1929, 

Ugdymas yra viena iš kultūros sričių, ir jo santykiai su reli- 
gija yra toki pat, kaip ir apskritai religijos santykiai su kultū- 
ra. Ugdymas sudaro religinei pastoracijai ir religiniam apašta- 
lavimui materialines sąlygas. Todėl kaip visoje kultūroje, taip 
ir ugdyme Krikščionybė turėjo atsiremti į antikinės kultūros 
pedagogines formas ir pasinaudoti ano meto pedagoginėmis 
priemonėmis bei metodais. Tai buvo reikalinga tuo labiau, kad 
Krikščionybė beveik ištisus tris šimtmečius negalėjo pasirodyti 
viešai ir tuo pačiu negalėjo nė galvoti apie savas ugdomąsias 
institucijas. Šitas išviršinis faktas turėjo didelės reikšmės pat- 
ristinio ugdymo charakteriui susiformuoti. 


Sitas faktas padarė, kad patristinis ugdymas 
virto savotišku paradoksu. Jeigu apskritai pat- 
ristikos metu yra jaučiama savotiška priešgi- 
nybė tarp krikščioniškojo turinio ir stabmeldiškųjų formų, ku- 
rios anuo metu dar nebuvo perdirbtos krikščioniškai, tai šita 
priešginybė ypač išeina aikštėn ugdymo srityje. Krikščionybė 
savų ugdymo formų ir institucijų pirmaisiais amžiais dar ne- 
turėjo. Jai dar teko naudotis stabmeldiškomis, kuriose šalia tei- 
giamų ir neitralių dalykų buvo ir tokių, kurie griovė Krikščio- 
nybės principus. H. v. Schubertas teisingai sako, kad vaikai 
anuo metu „buvo pastatyti tarp Homero ir Biblijos idealų, tarp 
retoriaus paraginimų ir Kristaus bei jo apaštalų perspėjimų“**. 
Daugeliu atvejų, nors ir nevisada, šeima maždaug jau buvo 
krikščioniška. Krikščionybė reikalavo iš tėvų, kad šie auklėtų 
savo vaikus naujos religijos dvasioje. Bet mokykla dar tebebu- 
vo stabmeldiška. "Todėl, ką vaikai laimėdavo krikščioniškos 
pasaulėžiūros ir doros atžvilgiu šeimoje, tą -jie dažnai pralaimė- 
davo mokykloje. Tarp šeimos ir mokyklos susidarė savotiška 
įtampa ir net prieštaravimas. Čia todėl glūdi priežastis, kodėl 
krikščionys stengėsi, kiek galėdami, organizuoti savas ugdymo 
institucijas ir daugeliu atvejų draudė tėvams siųsti savo vaikus 
į stabmeldžių mokyklas. Bet visas šis darbas sėkmingai galėjo 
būti atliktas tik vėliau, nes pradžioje krikščionių, kaip krikš- 
čionių, kultūrinis pajėgumas buvo menkas. Pirmiau krikščionys 
turėjo suvirškinti helenistinę kultūrą, o tik paskui, ja pasinau- 
dodami, statyti savą kultūrinį rūmą. "Todėl patristikos metu, 


Ugdymo para- 
doksiškumas 


12 Bildung und Erziehung in frūchristlicher Zeit: Bilder und Stu- 
dien aus drei Jahrtausenden, 94 p. Miinchen 1925. 

kada vyko šitoji antikinės kultūros asimiliacija, buvo nemaža 
paradoksų ir kovų, kurios labai aiškiai reiškėsi pedagoginėje 
srityje. 

Gal būt didžiausia priešginybė, kurią teko 
Krikščionybei nugalėti, buvo nusistatymas an- 
tikinių rašytojų atžvilgiu ir jų įsileidimas į ug- 
dymo sistemą. Ch. Dawsonas teisingai pastebi, kad „krikščio- 
nys tikėjo, esą, klasikinėms tradicijoms jie neturį pareigų. Jie 
turėjo savų klasikų, savo forma ir dvasia labai skirtingų nuo 
stabmeldiškų rašytojų, kad abipusis susiderinimas atrodė nesąs 
galimas“'s , 

Dawsonas cituoja Tertuliono žodžius, kuriais jis iš- 
reiškė šitą nesuderinamumą: „Ką Atėnai gali daryti su 
Jeruzale, koks santykis gali būti tarp akademijos* ir Baž- 
nyčios?“ (64 p.). Šita mintis glūdi ir šv. Povilo laiške ko- 
rintiečiams, kur jis rašo apie Krikščionybės skelbiamą 
„paikybę“: „Kur yra išmintingasis? Kur Rašto žinovas? 
Kur šio pasaulio tyrinėtojas? Ar Dievas nepavertė šio pa- 
saulio išminties paikybe? Nes pasauliui savo išmintimi ne- 
pažinus Dievo jojo išmintyj, Dievui patiko išganyti skelbi- 
mo paikybe tuos, kurie tiki. Nes ir žydai reikalauja stebuk- 
lų, ir graikai ieško išminties; bet mes skelbiame Kristų, 
prikaltąjį prie kryžiaus „kuris žydams, tiesa, yra papiktini- 
mas, 0 pagonims paikybė, bet pašauktiesiems, kaip žydams, 
taip ir graikams, Kristų, Dievo galybę ir išmintį. Nes iš 
Dievo einanti paikybė yra išmintingesnė už žmones“ 
(1 Kor. 1, 20—25). Šitoks didelis pirmųjų amžių krikš- 
čionių dieviškosios išminties priešingumo žmogiškajai iš- 
minčiai pabrėžimas pažadino ir tuos Tertuliono žodžius, 
kuriuos, kaip charakteringus cituoja ir Dawsonas: „Su- 
stok, siela, ir paliudyk. Aš šaukiuos tavęs ne kaip mo- 
kyklose mokytos, biblotekose lavintos, maitintos Attikos 
akademijose ir salėse, bet kaip tokios, kuri išmintį leidžia 
pati iš savęs. Aš kreipiuosi į tave paprastą, šiurkščią, ne- 
išlavintą ir nemokytą“**, 

Nenuostabu, kad dėl tokio nusistatymo net vėlesniais lai- 
kais toks Maximus iš Madauros, stabmeldžių retorius, susiraši- 


Neigiamas 
vertinimas 


13 Die Gestaltung des Abendlandes, 64 p. Leipzig 1935. 
14 Op. cit. 65 p. 

nėjęs su Augustinu, Krikščionybę laikė atbundančia Rytų barba- 
rija. Taip pat suprantama, kodėl kai kurie Bažnyčios Tėvai 
neigė senovės klasikus ir juos draudė skaityti. 


Bet jau nuo antrojo šimtmečio Krikščionybėje 
prasideda persilaužimas. Atsineštos iš Jeruza- 
lės tradicijos silpsta, vis daugiau atsiranda 
vietinių krikščionims vadų, kurie buvo išėję mokslus helenizmo 
mokyklose. Justinas Kankinys ir Athenagoras, pavyzdžiui, jau 
stengiasi savai aplinkai aiškinti Krikščionybę šios aplinkos kal- 
ba. Šiuo keliu ėjo ir Minutius Felix; ir net Tertulionas, kuris 
nekentė senovės klasikų, buvo, kaip pastebi Dawsonas, „tikras 
vetorius““*, kuris juridinį romėnišką savo išsilavinimą stengėsi 
panaudoti Krikščionybei ginti. Dar labiau šitas Krikščionybės 
siejimas su antikine kultūra žymu Rytuose, ypatingai Aleksand- 
rijoje. Klemensas Aleksandrietis čia buvo pirmutinis, kuris iš- 
sprendė priešginybę tarp Krikščionybės ir helenizmo. Jo moki- 
nys Origenas sudarė ištisą mokslų sistemą, kuri išsilaikė visais 
viduramžiais ir kuri buvo sudaryta graikų pavyzdžiu. „Jeigu 
pasaulio išmintingieji sako, kad geometrija, muzika, gramatika, 
retorika ir astronomija yra filosofijos tarnaitės, tai mes tą patį 
galime pasakyti apie filosofijos santykius su teologija“?“. Po- 
sakį, kad filosofija yra „ancilla theologiae“, yra sugalvoję ne 
viduramžiai, bet šio posakio mintis yra Origeno padaras. Taip 
pat, kaip liudija Origeno mokinys Gregorijus Thaumaturgas, 
Origenas mokęs, kad mes turime visomis jėgomis perdirbti se- 
nųjų raštus, vistiek ar jie būtų filosofai ar poetai, nieko nepra- 
leisdami ir nieko neatmesdami. Klasikams palankus buvo ir Jo- 
nas Chrysostomas, kuris paskelbė posakį, kad „non philosophia, 
sed philosophiae inopia omnia perdidit et corrupit““". Bet ypač 
Basilijus Didysis buvo palankus senovės klasikams. Savo kalboje 
„Sermo de legendis libris gentilium“ jis atskleidė šiuo atžvilgiu 
naujų perspektyvų, kurios leido krikščionims pasinaudoti visu 
sukurtu graikų ir romėnų kultūros lobiu. Vakarų Bažnyčios žy- 
mesnieji pedagogai, kaip Jeronimas ir Augustinas, buvo to pa- 
ties nusistatymo. Šv. Augustinas naudojimąsi klasikiniais ra- 
šytojais palygina su žydų elgesiu, išeinant jiems iš Eigipto. Žy- 

15 Op. cit. 66 p. į 
16 Cit. Ch. Dawson, op. cit. 66 p. 
17 Migne P. G. 364 p. 47. 

dai pasiėmę tik sidabrinius ir auksinius indus. Taip turį daryti 
ir krikščionys: jie turį išsirinkti iš antikinių autorių tai, kas 
yra vertingiausia. Tokiu būdu pirmykštis nepasitikėjimas seno- 
vės autoriais ir apskritai helenistine kultūra buvo palaužtas 
ir kelias į kultūrinius antikinio gyvenimo lobius buvo atida- 
rytas. 


Būtų klaida manyti, kad čia įvyko principinis 
Krikščionybės pasikeitimas. O. Bardenheweris 
teisingai pastebi, kad „klasikinė-graikiškoji li- 
teratūra buvo vertinama ne estetiniu ir ne moksliniu, bet etiniu 
atžvilgiu.  Formalinė josios ugdomoji vertė, jos propedeutinė 
reikšmė bendrai buvo pripažįstama“**. Jeigu ankstyvieji Krikš- 
čionybės amžiai buvo nepalankiai nusistatę šios literatūros at- 
žvilgiu, tai ne dėl to, kad jie būtų neigę estetinę ar mokslinę 
josios vertę, bet dėl to, kad šios literatūros veikaluose buvo daug 
elementų, etiniu atžvilgiu Krikščionybei nepriimtinų. Tuo tar- 
pu pradžioje pati krikščioniškoji etika praktiniame gyvenime 
dar nebuvo išryškėjusi, daugybė konkrečių atsitikimų dar ne- 
buvo krikščioniškosios etikos atžvilgiu įvertinta, ir skirtumas 
tarp senos ir naujos moralės dar nebuvo į žmonių sąmonę giliai 
įsirėžęs. "Todėl grynai profilaktiniais sumetimais ankstybieji 
amžiai nemėgo klasikų, kad jie nemaišytų prasidėjusios dife- 
renciacijos tarp stabmeldybės ir Krikščionybės. 


Pasikeitimo 
prasmė 


Tuo tarpu paskesniais amžiais, kada krikščioniškoji sąmo- 
nė pasidarė žymiai aiškesnė, kada ir principai ir praktika 1a- 
biau atsiskyrė nuo senojo pasaulio, einąs iš klasikinės literatū- 
70s dorinis pavojus žymiai sumažėjo. Todėl ir palankumas šiai 
literatūrai pakilo. Tuo metu jau buvo galima aiškiau skirti, kas 
yra estetiška ir moksliška nuo to, kas yra doriška. Moksliniai 
ir estetiniai elementai buvo įglaudžiami į naująją pasaulėžiūrą, 
persunkiami jos principais ir pagal šiuos principus formuojami. 
Etiniai elementai buvo antgamtinių normų šviesoje įvertinami 
ir nesiderinantieji atmetami. Šiam darbui vėlesnieji patristikos 
amžiai jau buvo pribrendę ir jų palankumas antikinei kultūrai 
buvo visai natūralus. Per nepasitikėjimą ir atsiskyrimą buvo pa- 
mažu prieita prie organiško susiderinimo. 


18 Geschichte der altkirchlichen Literatur III, 146 p. Freiburg i. 
Brsg. 1923, 

Tokiu tad būdu buvo užgrįstas tasai plyšys, kuris pirmiau: 
buvo atsiradęs ugdymo srityje. Klasikinio ugdymo gėrybės bu- 
vo įtrauktos į patristinio ugdymo sistemą. Jau čia Krikščionybė 
apsireiškė, kaip didi sintetinanti jėga, kurios visiškai didingas. 
išsiveržimas įvyko viduramžiais. Jeigu tad Krikščionybė per- 
teikė naujoms tautoms senąją Europos kultūrą, tai tik dėka šio 
sintetinio savo palinkimo, dėl sugebėjimo tinkamai įvertinti se- 
nųjų tautų rašytojus ir jų paliktus veikalus. 


3. Patristinio ugdymo žymės 


Krikščioniškasis ugdymas, kaip ir visa krikš- 
čioniškoji pasaulėžiūra, daugeliu atvejų buvo 
radikalus helenistinio ugdymo pakeitimas. Jei- 
gu pedagoginių formų, priemonių ir metodų atžvilgiu Krikščio- 
nybė atsirėmė į graikiškai romėnišką kultūrą, tai idealai, ku- 
riuos ji šitomis priemonėmis realizavo, jau buvo visiškai kitoki. 


Etinis 
idealas 


H. v. Schubertas pastebi, kad graikiškojo pedagoginio 
idealo, kuris klasikiniais laikais apėmė visą žmogų, šiuo 
metu buvo likę tik nuotrupos ir karikatūra'?. Graikiškoji 
paideia, kurios tikslas buvo kalokagathia, dabar buvo pasi-- 
dariusi paviršutiniška. Pats gražaus gerumo idealas virto 
tiktai išviršiniu estetiškumu, neturinčiu to gilaus turinio 
ir tos visuotinės prasmės, kurios jis turėjo graikuose. He- 
lenistinis amžius jau nebesuprato, kad grožio idėja, reali- 
zuota žmoguje, reiškiasi etinėmis lytimis. Helenizmui ši- 
toji idėja pasidarė tiktai išviršinių žmogaus pavidalų tvar- 
kytoja. Tai matyti, pavyzdžiui, iš Guintiliono muzikos ir 
gimnastikos supratimo. Šis senstančios Romos pedagogas 
liepia muzikos mokytis tam, kad oratorius įprastų į kalbai 
reikalingą ritmą, o gimnastikos tam, kad mokėtų gražiai 
išeiti į tribūną. Romėnai niekados nesuprato estetiškumo. 
pagrindų, tuo labiau smunkančios kultūros metu. 


Krikščionybė, suprantama, negalėjo pasisavinti šio pavir- 
šutiniškai suprasto ir vykdomo estetinio idealo ir juo grįsti savo 
ugdymą. Su dogmatiniu ir moraliniu turiniu Krikščionybė at- 


19 Op. cit. 92 p. 

sinešė ir pedagoginį idealą, kuris esmingai buvo etinis. Hele- 
nistinį estetinį ugdymo idealą Krikščionybė pakeitė etiniu ide- 
alu. Krikščionybei svarbu buvo ne tiek išauklėti žmogų gražių 
formų bei manierų, kiek padaryti jį dorą ir šventą. Šventumas. 
buvo aukščiausias siekimas, kuriam buvo palenktas visas peda- 
goginis Krikščionybės veikimas. O. Willmannas pastebi, kad 
„krikščioniškasis idealas stengėsi žymiai labiau asmenybę per- 
keisti, negu ją apipavidalinti“*“. Krikščionybei, pasak Will- 
manno, nerūpėjo iš žmogaus padaryti meno veikalą?!. Kristaus 
posakis „Būkite tobuli, kaip kad Dangiškasis jūsų Tėvas yra 
tobulas“ buvo ne tik religinis, bet ir pedagoginis principas. 
Krikščioniškasis tobulumas — perfectio christiana — pasidarė 
pirmaeilis ir tiesioginis ugdymo tikslas. 


Su etinio idealo iškilimu savaime ėjo ir dorinio: 
momento pabrėžimas pedagoginiame darbe. 
Auklėjamoji funkcija pamažu pradėjo atsistoti. 
šalia lavinamosios funkcijos. Pedagoginėje teorijoje ji net buvo 
labiau vertinama už šią pastarąją. Jau romėnai, kol dar nebuvo 
patekę graikų įtakon, dorinį auklėjimą labiau vertino, negu 1a- 
vinimą, kaip pastovių formų įsigijimą. Krikščionybėje auklėja-- 
moji funkcija dar labiau buvo pabrėžta. Tai, kas viduramžių 
ugdyme pasirodė, kaip susiformavęs dalykas, patristikos metu 
iškilo bent teorijoje. Be abejo, Krikščionybė savo praktikose 
negalėjo greitai nugalėti graikiško palinkimo į pastovias ryš-- 
kias lytis ir tuo pačiu į lavinamąją funkciją. Tai padarė vidur- 
amžiai. Bet pati auklėjimo persvaros idėja buvo iškelta patris-- 
tikos metu. 


Auklėjimo 
persvara 


Kad kitaip Krikščionybė padaryti negalėjo, aišku jau 
iš paties josios pzekyrimo. Krikščionybės pagrindinis už- 
davinys yra žmogų pašvęsti. Šventumas yra žymiai dides- 
nis dalykas, negu dorumas. Bet dorumas sudaro šventumui. 
atramą. Šventas žmogus visų pirma yra doras žmogus. 
Šventumas yra antgamtinis dalykas ir antgamtinė malo- 
nė. Bet šitoji malonė veikia sėkmingai tik ten, kur ji ran- 
da natūralią atramą dorumo pavidalu. Tuo tarpu pagrin-- 
dinė dorumui pasiekti priemonė yra auklėjimas. Auklėja-- 


20  Didaktik als Bildungslehreę, 142 p. 
21 Ibd. 

moji ugdymo funkcija esmingai yra žmogaus asmens kei- 
timas pagal žmogiškąjį idealą pedagoginėmis priemonėmis, 
kitaip sakant, yra žmogaus dorinimas**. Štai dėlko Krikš- 
čionybė ir turėjo rinktis auklėjamąją funkciją ir ją tinka- 
mai iškelti bei išvystyti. Lavinimas duoda žmogui pasto- 
vių lyčių, bet jis neliečia žmogaus asmenybės gelmių. La- 
vinimo suteiktos lytys visados pasilieka žmogaus būtybės 
periferijoje. Jos šventumui yra reikšmingos tik netiesio- 
giniu būdu. Todėl Krikščionybė lavinimo funkcijos nenei- 
gė. Ji tik pastatė ją antroje vietoje, pirmąją užleisdama 
auklėjamajai funkcijai. Krikščionybei pirmoje eilėje rū- 
pėjo žmogų išauklėti, o tik paskui išlavinti. 


T - Etinio idealo ir auklėjamosios funkcijos pabrė- 
„Pedagoginiai Ma A “a 
siatovis žimas pakeitė ir pedagoginio darbo „motyvus 
tiek iš ugdytojo, tiek iš ugdytinio pusės. Ugdy- 
tojas Krikščionybėje ėjo į pedagoginį darbą vedamas ne tiek 
veikalo ar naudos, kiek pedagoginės meilės, kuri Krikščionybėje 
virto, kaip pastebi Willmannas, „pastoracine meile (seelsorgen- 
de Liebe)““. Kūdikis krikščioniškajai pasaulėžiūrai buvo tam- 
pas Dievo atvaizdas, pašauktas Dievo Karalystėn. Todėl jį šiam 
pašaukimui parengti, išvystyti jame Dievo atvaizdą buvo svar- 
biausi krikščioniškojo ugdytojo uždaviniai. Todėl prigimta pe- 
dagoginė meilė, kaip linkimas pagelbėti negalinčiajam, nemo- 
kančiajam ir nesugebančiajam, Krikščionybėje buvo pakelta į 
aukštesnį laipsnį ir pašvęsta religiniu ethos. Krikščionybėje pe- 
dagoginė meilė tapo tikrąja „„Heilswille am Kinde“, kaip ją va- 
«dina Fr. X. Eggersdorferis?*, 


Iš kitos pusės, pasikeitė ugdymosi motyvas ir iš ugdytinio 
pusės. Graikai, didele dalimi ir romėnai, ypač helenistiniame 
periode, ugdymosi darbą daugiausiai rėmė garbe ir pasididžia- 
vimu. Garbės motyvas buvo pagrindinis, kuris skatino moki- 
nius neatsilikti ir kitus pralenkti. Be abejo, šitas motyvas psi- 
chologiškai buvo gana stiprus. Bet jis buvo per daug žemiškas, 
per daug profaniškas ir todėl netiko idealiniam krikščioniškam 


22 Plg. autoriaus straipsni „Lavinimas ir auklėjimas“: Lietuvos 
Mokykla, 1 nr. 1936. 

23 Op. cit. 145 p. 

24 Jugendbildung, 11 p. Mūnchen 1933. 

nusiteikimui. Todėl Willmannas ir pastebi, kad „siekimas gar- 
bės ir pasižymėjimo mažų mažiausiai buvo nuslopintas“. 
Krikščionybė šio motyvo visiškai nepanaikino ir jo neneigė. Kai 
kurių Bažnyčios Tėvų pedagogikoje, pavyzdžiui, Jeronimo, jis 
yra net gana žymus. Vėliau jis ypatingai atgijo baroko metu 
jėzuitų mokyklose. Bet Krikščionybė juo nesirėmė. Ji skatino 
jaunimą mokytis ne garbės dėliai, bet savo antgamtinio pašau- 
kimo dėliai.  Žmogiškojo paskyrimo atlikimas žemėje turėjo 
vesti mokinius į kultūrinius lobius, nes mokymasis čia buvo su- 
prantamas, kaip pasiruošimas šiam paskyrimui atlikti. Lenkty- 
niavimas, kaip pedagoginė priemonė, krikščionių mokyklose 
nustojo reikšmės. Viduramžiais jo beveik nejaučiama. 


Auklėjimo funkcijos ir su ja susijusių elementų 
pabrėžimas dar nereiškė lavinimo funkcijos 
slopinimo. Tiesa, Krikščionybė šios funkcijos 
nestatė pirmoje eilėje, kaip graikai. Vis dėlto krikščionių peda- 
goginiame darbe ji turėjo nemaža reikšmės ir į ją buvo krei- 
piamas tinkamas dėmesys. Tai rodo, kad Krikščionybė ir čia 
įvedė tam tikrų pakeitimų. Graikų lavinimas, kaip jau buvo 
minėta, buvo daugiau formalinio pobūdžio. Graikai mokyda- 
miesi nenorėjo ko nors konkretaus išmokti. Todėl į objektyvi- 
nės kultūros gėrybes jie žiūrėjo, kaip į grynas lavinimo prie- 
mones (Bildungsmittel), kurios vėliau galėjo būti pamirštos, 
kaip nereikalingas dvasiai balastas, palikdamos žmogaus viduje 
tiktai bendrą nusiteikimą. Galių išvystymas ir jų apsprendimas 
pastoviomis formomis buvo pagrindinis graikų lavinimo užda- 
vinys. Šiandien mes pasakytume, kad graikai pabrėžė formalinį 
lavinimo momentą. 

Krikščionybei vieno šito formalinio uždavinio nepakako. 
Krikščioniškojo lavinimo sistemoje teikiamos objektyvinės gė- 
rybės buvo tokios, kad jos negalėjo būti tiktai grynos lavinimo 
priemonės. Jos turėjo ne tik padėti žmogaus galioms išsivys- 
tyti ir įsigyti pastovių nusiteikimų bei ryškių veikimo formų, 
bet jos turėjo suaugti su visu žmogumi, įeiti į jo vidų, sudaryti 
jo pasaulėžiūros, jo charakterio, jo veikimo esminę dalį. Kitaip 
sakant, krikščioniškojo lavinimo sistemoje teikiamos objekty- 
vinės gėrybės pasidarė lavinamuoju lobiu (Bildungsgut) arba 
lavinimo gėrybėmis. Vadinasi, Krikščionybė atkreipė dėmesio į 


Žinių 
įsigijimas 


25 Op. cit. 145, 

materialinį lavinimo momentą arba į gyvenimiškų žinių įsigiji- 
mą (Iebendiges Wissen, F. Eggersdorfer), nes religinės dogmos 
ir moraliniai dėsniai turėjo krikščioniui sudaryti jo gyvenimo 
turinį ir apspręsti jo likimą. Įsigyti lavinimo eigoje, jie turėjo 
pasilikti žmoguje visą gyvenimą ir jį formuoti pagal savo rei- 
kalavimus. Tuo būdu Krikščionybė visai natūraliai šalia forma- 
linio momento lavinime iškėlė materialinį momentą, kuris grai- 
kuose buvo silpnai išvystytas ir organiškai nesusietas su žmo- 
gaus pasaulėžiūra. 
Graikiškai romėniškos istorijos tarpsnyje ug- 
dymas buvo daugiau visuomeninė funkcija. 
Žmogus čia buvo daugiausiai ugdomas visuo- 
menės reikalams, o pagrindinė institucija, kuri rūpinosi šios 
iunkcijos tinkamu atlikimu, buvo valstybė. Todėl antikinės kul- 
tūros ugdymo teoretikai ir reikalavo ugdymą palenkti valstybei. 
Tuo tarpu Krikščionybė parodė žmogui kitokį jo pašaukimą. Ji 
iškėlė nelygstamą asmens vertę. Ji skelbė, kad žmogaus gyve- 
nimo prasmė atsiveria tik antgamtinėje tikrovėje ir kad šis gy- 
venimas yra tik pasiruošimas anos tikrovės prasmei realizuoti. 
Todėl ir visas pedagoginis Krikščionybės darbas buvo palenk- 
tas Žmogaus ruošimui antgamtinio gyvenimo uždaviniams. 
Svarbiausia institucija, kuri tvarkė šitaip suprastą ugdymą, 
Krikščionybėje buvo Bažnyčia. Patristikos metu jau ne valsty- 
bė ir jos reikalai stovėjo prieš ugdytojų akis, bet Bažnyčia ir 
josios skelbiama doktrina bei gyvenama praktika. Tiesa, kol he- 
lenizmas maišėsi su Krikščionybe, šitas Bažnyčios iškilimas pe- 
dagoginėje srityje praktiškai nebuvo labai ryškus. Jis buvo 
daugiau teoretinė išvada iš viso pasikeitusio pedagoginio gyve- 
nimo. Bet kai helenizmo įtaka išnyko, kai vyraujanti jėga pasi- 
liko tiktai viena Krikščionybė, tuomet visas pedagoginis darbas 
pateko į bažnytinių sluogsnių rankas ir buvo paverstas bažny- 
tinės pastoracijos dalimi. Bet praktikoje tai įvyko jau vidur- 
mžiais. Patristikos metu šitoji tendencija buvo tiktai užbrėžta. 
Vadinasi, estetinio idealo pakeitimas etiniu ugdymo idealu, 
auklėjimo funkcijos pabrėžimas, pedagoginės meilės pagilini- 
mas ir antgamtinių motyvų iškėlimas, gyvenimiškų žinių arba. 
materialinio momento lavinime išryškinimas ir Bažnyčios, kaip: 
pedagoginės institucijos, įsijungimasį pedagoginį darbą su- 
daro svarbiausias patristikos ugdymo žymes, kuriomis šis pe- 
dagogikos istorijos tarpsnis yra charakteringas. 

II. Patristikos ugdymo praktika 


Turinys: 1. Patristikos ugdymo veiksniai. — 2. Patristikos 
ugdymo turinys. — 3. Patristikos ugdymo įstaigos. 

Literatūra: 1. Hoffmann, Der Unterricht in der Kate- 
chetenschule zu Alexandria: Monatsblatt fūr den katholischen Re- 
ligionsunterricht, 1900. — 2. F.. Lehmann, Die Katechetenschule zu 
Alexandria, 1896. — 3. M. Morkelis, Aleksandrijos katechetų mo- 
kykla: Lietuvos Mokykla, 1926. — 4. H. v. Schubert, Bildung und 
Erzichung in frihchristlicher Zeit: Bilder und Studien aus drei 
Jahrtausenden, Eberhardt Gotheins Festschrift, Minchen u. Leip- 
zig 1925 (Lietuviškas šio straipsnio vertimas įdėtas Lietuvos Mo- 
kyklos 3, 4 nr. 1936.). 


1. Patristikos ugdymo veiksniai 


Krikščioniškieji nauji ugdymo principai turėjo įtakos 
ir pačioms patristikos ugdymo praktikoms. Tiesa, ne iš 
sykio šitos praktikos buvo pakeistos. Net būtų galima 
teigti, kad patristikos ugdymas praktikų atžvilgiu nieka- 
dos nebuvo krikščioniškas tikra prasme. Helenistinės for- 
mos, priemonės, metodai čia visados turėjo reikšmės. Pe- 
dagoginis patristikos darbas dar tebealsavo senąja dvasia. 
Vis dėlto pro šitą senovinį paviršių jau rodėsi pamažu 
naujų krikščioniškų želmenų, kurie toliau vis stiprėjo ir 
galop visiškai išsiskleidė viduramžių metu. Pirmas daly- 
kas, kuris krikščioniškųjų principų buvo paliestas, buvo 
ugdomųjų veiksnių pertvarkymas. 


Graikuose, kaip jau buvo minėta, pirmaeilis ug- 
dymo veiksnys buvo valstybė. Romėnų ugdymas 
buvo atiduotas į šeimos rankas. Tuo tarpu patristikos metu iš- 
kilo visiškai naujas veiksnys, kurio antikiniame ugdyme nebuvo, 

būtent, Bažnyčia. Šio veiksnio pedagoginis pajėgumas ir pre- 
tensingumas buvo labai didelis. Patristikos, o ypač viduramžių, 
metu Bažnyčia ugdyme reiškė tą patį, ką graikuose valstybė. 
Pakrikštyti žmonės — tai yra viena iš Krikščionybės dogmų 
— priklauso Bažnyčiai. Todėl Bažnyčia ir reikalavo, kad šių 
žmonių ugdymas vyktų pagal josios nurodymus ir josios dva-- 
sioje. Tiesa, patristikos metu nebuvo visuotinio papročio krikš- 
tyti mažus vaikus. Paprastai būdavo krikštijami jau suaugę 
žmonės. Vaikai būdavo krikštijami sunkios ligos atveju, kai 
grėsdavo mirties pavojus. Vis dėl to Bažnyčia reikalavo, kad ir 
šitie nekrikštyti vaikai būtų auklėjami krikščioniškai, jeigu tik- 
tai jų tėvai buvo krikščionys. Šeimos auklėjimas buvo laikomas. 
įvadu į katechumenatą arba savotišku išplėstu katechumenatu.. 
Jo tvarkytoja buvo Bažnyčia, nes tikrumoje čia vaikas buvo pa- 
rengiamas įeiti per Krikštą į bažnytinę bendruomenę ir vykdyti 
šios bendruomenės nuostatus savo gyvenime. Iš kitos pusės, 
dorinio auklėjimo vis didesnis pabrėžimas patristikos metu taip 
pat vertė ugdymą pasukti Bažnyčios link, nes Bažnyčia visais. 
laikais buvo galingiausia dorinimo institucija. Tokiu būdu Baž- 
nyčia savaime darėsi vis didesnė ugdymo apsprendėja, jeigu. 
nevisados tiesioginiu, tai bent netiesioginiu būdu. Krikščionybė 
atbaigė ugdymo veiksnių eilę, prie valstybės ir šeimos pridėda- 
ma Bažnyčią ir ilgiems amžiams jai patikrindama pirmąją. 
vietą. 


Po Bažnyčios patristikos ugdyme didžiausios. 
reikšmės turėjo šeima. Josios veikimas šiuo at- 
žvilgiu nebuvo savarankiškas. Patristikos šeima buvo Bažnyčios 
atstovė. Tėvų pareiga auklėti vaikus buvo religinė ir religiškai. 
sankcionuojama. Bažnyčios Tėvai nekartą yra kalbėję apie ug- 
dymą, kaip apie krikščioniškosios sąžinės reikalą. Pasak šv. 
Jono Chrysostomo, Dievas tiesiog pozityviai yra įsakęs vaikus. 
ugdyti, ir neugdymas esąs didžiausias nusikaltimas. Net kai 
kurios bažnytinės vietos patristikos metu buvo siejamos su tin- 
kamu ugdomosios pareigos atlikimu. Šv. Jeronimas viename 
savo laiške pastebi, kad „vyskupu negali būti tas, kurio vaikai 
ištvirkę ir nesuvaldyti“'. Vadinasi, pirmiau reikia mokėti tvar- 
kyti savo šeimą, o tik paskui galima imtis tvarkyti religinę pla- 

1 Epistola 107; 873 p. Migne P. L. 22. 

tesnę bendruomenę. Kas nemoka auklėti savų vaikų, nemokės. 
valdyti nė savo antgamtinių vaikų. 


Šeimos sukrikščioninimas buvo pirmutinis Bažnyčios už-- 
davinys, nes šeima yra kiekvienos, taigi ir religinės, bendruo-- 
menės pagrindas. Helenistinio meto šeima buvo gerokai pakri-- 
kusi. Senosios Romos griežtos šeiminės tradicijos jau buvo žlu-- 
gusios. Graikiškas laisvas šeimos supratimas buvo įsibrovęs. 
į Romos gyvenimą ir dar labiau sustiprintas smunkančios kultū- 
ros nuotaikos. Moterystės neištikimybė, vaikų vengimas, išsi-- 
skyrimai buvo kasdieniniai reiškiniai. Krikščionybė nuo pat. 
pradžios stojo kovon su šiuo pakrikimu ir stengėsi tikrovėje. 
realizuoti kitokį šeimos idealą, kurį šv. Povilas buvo pavaizda- 
vęs savo laiške Efezo bažnyčios bendruomenei (Efez. 5, 22— 23).. 
Jau tik dėl to, kad krikščioniškoji moterystė buvo sakramentas,. 
vadinasi, vienas iš antgamtinių dalykų, ji turėjo būti pakilnin-- 
ta ir apvalyta nuo nuodėmingų priemaišų. Ir tikrai Krikščio- 
nybė padarė šioje srityje tiesiog nuostabių dalykų. Niekas stab- 
meldiškajam gyvenimui nebuvo taip priešinga, kaip skelbiamos. 
krikščioniškos matrimonialinės pažiūros. Ir vis dėlto šioje sri- 
tyje įvyko didelių atmainų. Moterystės gyvenimas pasidarė la-- 
bai griežtas, net griežtesnis, negu vėlesniais amžiais. Persisky- 
rimai pasidarė beveik nežinomi, nes moterystės neišardomumas. 
buvo viena iš krikščioniškųjų dogmų. Ištikimybė sustiprėjo, 
šeimos vaisingumas pakilo. Antrosios vedybos krikščionybės. 
buvo leidžiamos, bet nepatariamos. Antrą sykį vedantieji Rytų 
Bažnyčioje net buvo baudžiami tam tikromis bausmėmis. Neo-- 
cezarejos susirinkimas uždraudė kunigams dalyvauti antrą sykį 
vedančiųjų vestuvėse. Šitas nepalankumas žymu dar ir šiandien, 
nes turėjusiems dvi žmonas Bažnyčia neleidžia būti kunigais. 
Pravoslavų Bažnyčioje antrą sykį vedantieji ištisus metus ne-- 
gali priimti Šv. Komunijos. Be abejo, šitoks šeimos sudrausmi-- 
nimas turėjo labai didelės reikšmės visam pedagoginiam patris-- 
tikos susiformavimui ir praktiniam darbui. 


Vienas dalykas prašosi šioje vietoje paaiškina-- 
mas, būtent, Krikščionybės pažiūros į moterį. 
Kad principialiai Krikščionybė moters neneigė,. 
matyti iš Marijos kulto. Mariją Krikščionybė pastatė pir-- 
moje vietoje po Dievo. Ji yra vadinama „angelų Karalie-- 
ne“, kas reiškia, kad kūrinių srityje ji yra aukščiausia. 


Pažiūros 

Vis dėlto, praktiškai patristikos metu Bažnyčios Tėvų raš- 
tuose mes kartais randame tokių posakių, kurie jeigu iš 
esmės ir nereiškia principinio moters neigimo, tai juose 
glūdi egzistencinis moters niekinimas ir žeminimas. Štai 
pora ryškesnių pavyzdžių: 


Sv. Jeronimas: 


„Janua diaboli, via iniguitatis, scorpionis percussio, 
nocivumgue genus est femina; cum proximat stimulat, in- 
cendit ignem“*: moteris yra velnio durys, niekšybės kelias, 
skorpiono kandis, kenksminga giminė; besiartindama ji 
erzina ir uždega ugnį. 


Šv. Jonas Chrysostomas: 


„Mulier jumentum malum, vermis reptans, Adami 
contubernalis, mendacis filia, custodia paradisi, expultrix 
Adami, hostis perniciosa, pacis inimica“'*: moteris yra blo- 
gas galvijas, šliaužiojanti kirmėlė, Adomo bendradarbė, 
melo duktė, rojaus sargė, Adomo išvarytoja, pražūtingas 
priešas, taikos priešininkė. 

Tokių daugiau ar mažiau griežtų posakių galima rasti 
ir daugiau. Visi jie rodo, kad praktiškas asketinio gyveni- 
mo atstovų nusistatymas moters atžvilgiu nebuvo palan- 
kus. Kokios buvo šito nepalankumo priežastys? Kokia 
yra jo prasmė? 

Krikščionybės atsiradimo metu moteris buvo paver- 
gusi vyrą grynai fiziniu savo pradu. Tai buvo heterų am- 
žius. Heteros tuomet viešpatavo visuomenėje, moksle ir 
mene. Heteroms pasidavę vyrai, palikdavo namų židinius 
ir eidavo paskui šitas gražias, gabias, išsilavinusias, bet 
ištvirkusias moteris. Per savo kūno pergalę ano meto mo- 
teris instinktyviai tikėjosi galėsianti prieiti prie andro- 
centrizmo nugalėjimo dvasios srityje. Helenizmo amžius, 
kaip pastebi O. Eberzas, buvo vyriškojo ir moteriškojo pra- 
do grumtynių amžius“. 


Epistola de vita clericorum, 294 p. Migne P. L. 30. 
Cit. J. Damascenus, Sacra parallela, 1330 p. Migne P. G. 95. 
Plg. Vom Aufgang und Niedergang des mžnnlichen Weltalters, 

Prieš šitą fizinį vyro pavergimą kaip tik ir stojo krikš- 
čioniškasis asketas. Tarp heteros ir asketo prasidėjo di- 
delė išvidinė kova, kuri baigėsi asketo laimėjimu ir kurios 
forma nevisados psichologiškai buvo tinkama. Hetera 
buvo moteris ir sykiu kūniškumo reiškėja. Todėl neigdamas 
heterą, krikščioniškasis asketas neigė ją, kaip šito kūninio 
principo reiškėją. Bet psichologiškai ir pedagogiškai jis 
lengvai nuo kūniškumo nuslydo prie viso moteriškumo, 
pradėdamas neigti ir šį pastarąjį. Visas moteriškasis prin- 
cipas asketui atrodė nešvarus, blogas, negatyvus. Eigipto 
anachoretai buvo pirmieji, kurie nutraukė moters žavė- 
sius. Legendos apie jų gundymus tyruose rodo tąją didelę 
išvidinę kovą, kurią jie kovojo su moteriškumu savo pačių 
būtybėje. Lyties principas žmoguje yra isišaknijęs labai 
giliai. „Žmogaus lytiškume, sako N. Berdiajevas, yra su- 
sekamos jo būtybės metafizinės šaknys““. Todėl ir krikš- 
čioniškieji asketai, paskelbę kovą lytiškumui, specialiai 
moteriškumui, turėjo griebtis nepaprastų priemonių šiai 
kovai laimėti. Šitas griežtumas kaip tik ir padiktavo anuos 
žodžius ir anuos elgesius, kurie šiandien atrodo, kaip prin- 
cipinis moters neigimas. Psichologiškai visa tai yra su- 
prantama. Bet šitie žodžiai ir elgesiai anaiptol nereiškia 
Krikščionybės nusistatymo moters atžvilgiu. Tai tik nau- 
jos askezės vienašališkas reiškimasis, kilęs iš protesto 
prieš heteros viešpatavimą. 


Kad patristikos metu dvasinis vyro ir moters bendra- 
darbiavimas nebuvo net ir praktiškai neigiamas, rodo 
anam metui labai charakteringa vad. syneisis institucija. 
Syneisis buvo savotiška dvasinė moterystė ir josios apraiš- 
kos konkrečiame gyvenime. Syneisis aktą vykdą asmens 
gyvendavo vienuose namuose — vyrai ir moterys —, bet 
lytiškai nesantykiaudavo, nes buvo padarę skaistybės ap- 
žadus. Tokiu būdu pirmieji amžiai bandė išspręsti susilai- 
kymo problemą, sykiu nesiizoliuojant nuo priešingos lyties 
dvasinių vertybių. Bandymas, be abejo, buvo labai pras- 
mingas. Jeigu jis nepavyko ir jeigu buvo net Bažnyčios 
uždraustas, tai dėl to, kad praktikoje toks gyvenimas yra 
per daug pavojingas silpnai žmogaus prigimčiai. Tuo 1a- 


Der Sinn des Schaffens, 189 p. Tūbingen 1927. 

biau masiškai jis negali būti praktikuojamas. Bet pats 
bandymas rodo, kad moteris patristikos metu net ir prak- 
tiškai nebuvo neigiama tų, kurie į dvasinį tobulumą ėjo 
kiek kitokiu keliu, negu griežtieji asketai. Moters žemi- 
nimas ir nuo josios nusigrįžimas nebuvo visuotinė pažiūra, 
o tuo labiau principinis nusistatymas. 


2. Patristikos ugdymo turinys 


Organiškas Krikščionybės susijungimas su helenistine kul- 
tūra, šios kultūros įėmimas į krikščioniškąjį gyvenimą ir jos 
perteikimas naujoms tautoms kaip tik įvyko patristikos ugdymo 
turinyje, Krikščionybė įtraukė į save visa, kas tik helenistinėje 
kultūroje buvo vertinga, įtraukė tam, kad šitomis gėrybėmis ga- 
lėtų praturtinti krikščioniškojo žmogaus dvasią ir gyvenimą. 
Helenistinė kultūra Krikščionybei tapo viena didele ugdomąja. 
gėrybe. Tiesa, Krikščionybė šią gėrybę apvalė nuo stabmeldiš- 
kųjų priemaišų, persunkė ją nauja dvasia, bet pagrindinės jo- 
sios žymės, išvidinė josios struktūra pasiliko ta pati. Nevisos 
helenistinės kultūros sritys reikalavo vienodo krikščioniškojo 
krikšto. Todėl nevisos vienodai lengvai ir greitai pateko į krikš- 
čioniškojo ugdymo turinį ir sutapo su krikščioniškuoju gyve- 
nimu. 


Pirmas dalykas, kurį Krikščionybė įėmė į savo 
ugdymo, specialiai lavinimo, sistemą, buvo ab“ 
helenistinės kultūros kalbos: graikų ir lotynų. 
Krikščionybė atėjo į Viduržemio jūros pakrantes apsivilkusi 
hebraišku drabužiu. Net Mato evangelija dar buvo parašyta 
aramajų kalba. Reikėjo tad hebraiškas sąvokas kuo greičiausiai 
apvilkti graikiškais ir lotyniškais žodžiais, kad jos būtų priei- 
namos helenistinio pasaulio žmonėms. Jau minėjome Ehrhardo 
žodžius, kuriais jis teigia, kad su graikais Krikščionybę sutapdė 
šv. Jonas, įvesdamas į savo evangeliją graikiškąją Logos sąvo- 
ką ir ją sutapdydamas su Įsikūnijusiu Dievo Sūnumi. Dievo Sū- 
naus pavadinimas Logos suteikė Krikščionybei gilų graikišką 
įspaudą ir pačią graikų tautos dvasią sutapdė su giliausių Krikš- 

čionybės pagrindu, nes žodis logos, kaip teisingai teigia T. 
Haeckeris“, išreiškia graikų tautos individualybę. 

Krikščioniškų sąvokų sutapdymas su lotynų kalba įvyko 
žymiai vėliau, nes, kaip žinome, graikų kalba helenistinėje kul- 
tūroje buvo vyraujanti ne tik Graikijoje, bet ir Italijoje. Loty- 
niškąjį drabužį Krikščionybė pradėjo įsigyti pirmųjų Bažnyčios 
Tėvų vakariečių raštuose, kaip Justino Kankinio, Minucijaus 
Felikso, ir kitų. Ryškiausiai lotyniškoji dvasia apsireiškė šv. 
Augustino veikaluose, kuria turėjo lemiamos reikšmės visam 
tolimesniam Krikščionybės išsivystymui. 

Abiejų kalbų pasisavinimas reikalavo iš krikščionių dide- 
lio kūrybinio darbo, nes jas reikėjo pritaikyti prie krikščioniš- 
kojo antgamtinio turinio. Abi kalbos, ypatingai graikų, buvo 1a- 
bai ištobulintos, labai subtilios, turtingos žodžiais ir formomis. 
Bet visas šitas jų lankstumas tiko tiktai profaninei sričiai. Tuo 
tarpu krikščioniškosios sąvokos buvo ne iš šio pasaulio. Todėl 
reikėjo daugeliui žodžių duoti naujos prasmės, reikėjo jiems 
įkvėpti naujų niuansų ir naujos dvasios. Štai kodėl susidomėji- 
mas žodžiais, kuris trykšta ypač iš šv. Augustino raštų, anuo 
metu buvo ne mados, bet būtinybės reikalas. Abiejų kalbų pasi- 
savinimas ir jų performavimas buvo pirmasis patristikos ugdy- 
mo uždavinys. Tr šitos kalbos buvo pirmosios patristinio ugdymo 
gėrybės. 


Gramatika, retorika ir dialektika į krikščioniš- 


Gramatika, be Šias Sa Mo a ja 
Isrigė“4 kąjį ugdymą buvo įsileistos tik žymiai vėliau, 

ž 20 nes visi šie humanitariniai dalykai buvo ankš- 
dialektika 


tai suaugę su stabmeldiškomis idėjomis ir todėl 
reikalavo gerokai apvalomi.  Formaliniu atžvilgiu visos šitos 
disciplinos krikščionybės lengvai galėjo būti pasisavinamos, nes 
krikščionims reikėjo mokytis ir kalbos (gramatika), reikėjo 
skelbti Dievo žodį bei sakyti pamokslus“ (retorika), jiems taip 
pat reikėjo įsigyti proto aštrumo ir miklumo bei sugebėjimo tai- 
syklingai mąstyti (dialektika). Visų minėtų disciplinų forma- 
linė parama buvo labai reikalinga. 


6 Plg. Vergil, Vater des Abendlandes, 117 p. Leipzig 1935. 

7 H. v. Schubert pastebi, kad savo pamokslininkams Krikščionybė 
statė didelių reikalavimų. Be išsilavinimo retorikoje būtų buvęs negalimas 
bažnytinės iškalbos toks didelis vražydimas, kurį randame patristikos me- 


tu (Plg. Bildung und Erziehung in friihchristlicher Zeit, 91 p.). 

Bet visos šitos disciplinos helenistinėje kultūroje buvo ne 
tik formalinės. Jos turėjo ir savą turinį. Jos buvo suaugusios su 
senovės klasikine literatūra, su mitais, su filosofija. Po formali- 
ne savo puse jos slėpė tam tikrą gilų turinį. Tuo tarpu šitas tu- 
rinys kaip tik buvo daugeliu atvejų esmingai priešingas krikš- 
čioniškajai doktrinai ir dorovei. Štai kas kliudė Krikščionybei 
šitas disciplinas tuojau imti į savo ugdymą. Reikėjo pirmiau 
tinkamai apsispręsti senovės autorių atžvilgiu, o tik tada imtis 
gramatikos, retorikos ir dialektikos. 


Vis dėlto po kai kurio laiko, išsprendus klausimą, ar gali- 
ma krikščionims naudotis stabmeldžių raštais, gramatika, reto- 
rika ir dialektika pasidarė sudedamosios patristinio lavinimo 
dalys. Todėl patys didieji Bažnyčios Tėvai, kaip Klemensas 
Aleksandrietis, Jonas Chrysostomas, Ambrosijus, Augustinas, 
buvo gerai išsilavinę minėtų disciplinų srityje. Krikščionių ug- 
dymo įstaigose, kaip Aleksandrijos ir Antiochijos katechetų mo- 
kyklose, šios disciplinos buvo einamos. Reikia pastebėti, kad gra- 
matikos, retorikos ir dialektikos įėmimas į patristinio lavinimo 
turinį, pirmiau įvyko graikiškoje Rytų Bažnyčioje, negu loty- 
niškoje Vakarų, gal dėl to, kad šios disciplinos graikiško tipo 
krikščionims buvo artimesnės, nes visos jos buvo išaugusios iš 
graikiškos dirvos. 


Matematinės disciplinos, kaip aritmetika, geo- 
metrija, astronomija ir muzika, buvo suderina- 
mos su Krikščionybe visiškai lengvai, nes ir an- 
tikinėje kultūroje jos buvo daugiau propedeutinio ir tarnybinio 
pobūdžio. Graikai matematines studijas, kaip minėjome, laikė 
įvadu į filosofiją. Krikščionys todėl lengvai jas galėjo paversti 
įvadu į teologiją, tuo labiau, kad kaip pastebi O. Willmannas, ir 
„graikuose galutinė matematikos atrama buvo teologinė““. Teo- 
loginė linkmė graikų matematikoje buvo aiškiai žymi Pytha- 
goro ir Platono mokyklose. Graikai taip pat matematiką laikė 
galinčia patarnauti iš vienos pusės pasaulio paslaptims iššifruo- 
ti, iš kitos gyvenimo praktikai padėti. Šitas graikų matemati- 
kos uždavinys buvo pasiimtas ir krikščionių. Gyvenimo paslap- 
tims aiškinti krikščionys matematiką naudojo gana intensyviai. 
Be abejo, šitos paslaptys jau buvo kitokios. Graikai daugiau 


Matematinės 
disciplinos 


8 Didaktik als Bildungslehre, 147 p. 

sprendė gyvenimo problemas, išeidami iš regimojo kosmo są- 
rangos. Tuo tarpu krikščionims svarbiausia atrama buvo ap- 
reiškimas, pirmoje eilėje Šv. Raštas. Todėl nuosekliai Bažnyčios 
Tėvai reikalavo, kad matematika padėtų geriau suprasti Šv. 
Raštą. Jie reikalavo, kad aritmetika atskleistų Šventraštyje 
esančių skaičių prasmę, kad geometrija padėtų suvokti sakrali- 
nius matus, kad astronomija nustatytų Išganymo įvykių laiką 
ir padėtų apskaičiuoti kilnojamąsias šventes. Patristikoje, kaip 
ir graikuose, matematika buvo suteologinta. Skirtumas tik tas 
buvo, kad šiuo metu matematika pradėjo tarnauti krikščioniš- 
kajai teologijai. 


Filosofinės studijos, kurios senovėje sudarė pa- 
čią lavinimo viršūnę, sunkiausiai davėsi įima- 
mos į patristinio lavinimo sistemą. Priežastis yra visai aiški. 
Filosofijoje buvo susitelkusi visa stabmeldiškoji pasaulėžiūra. 
Teologijos, kaip atskiros disciplinos, senovė neišvystė. Skirtumo 
tarp teologijos ir filosofijos nežinojo nei graikai nei romėnai. 
Todėl į filosofiją buvo sudėta viskas: ir kas paties žmogaus 
protu buvo prieita ir kas buvo gauta mitų keliu. Stabmeldiš- 
koji filosofija buvo savotiška sintetinė pasaulėžiūrinė discipli- 
na. Štai kodėl Krikščionybei ją apvalyti nuo stabmeldiškųjų 
priemaišų buvo nepaprastai sunku. Ilgus amžius senovės filo- 
sofija buvo erezijų šaltinis, iš kurio sau ginklų ėmė visi orto- 
doksinės Krikščionybės priešai. Dėl to suprantama, kad krikš- 
čionys nepalankiai žiūrėjo į filosofines studijas, į filosofus ir į 
savas lavinimo įstaigas filosofijos neįsileido. 


Filosofija 


Bet pamažu buvo pergalėtos ir šios sunkenybės. Senovės 
filosofijoje buvo viena siste.na, kuri savo pagrindine tendenci- 
ja, būtent, linkimu į antgamtinę tikrovę sutapo su Krikščionybe. 
Kitais atžvilgiais ji skyrėsi nuo krikščioniškųjų principų. Bet 
josios ethos vis dėlto buvo krikščioniškas tąja natūralia Krikš- 
čionybe, kuria ir kiekviena siela yra naturaliter christiana. Tai 
buvo platonizmas. Platonas neveltui Eusebijaus buvo vadinamas 
Attikos Moze. Tiesa, iš platonizmo kilo ir daugybė erezijų. Bet 
savo pagrindu ši sistema buvo galima su Krikščionybe suderin- 
ti. Šį darbą atliko šv. Augustinas ir platonizmą padarė vyrau- 
jančia krikščionių filosofija net ligi tryliktojo šimtmečio, vadi- 
nasi, ligi aristotelizmo persvaros Vakaruose. Rytų Krikščio- 

nybėje platonizmas ir šiandien tebėra faktinė krikščioniškoji 
filosofija. 


Naujas krikščioniškajame ugdyme dalykas bu- 
vo teologija. Senovė, kaip minėta, specialios 
teologinės disciplinos neturėjo. Tuo tarpu Krikščionybė jau iš 
pat pradžios turėjo savų religinių tiesų, kurios natūraliai tel- 
kėsi į sistemą ir davė pradžią naujos teologinės disciplinos užuo- 
mazgoms. Teologinės studijos krikščioniškose įstaigose turėjo 
atstoti filosofines studijas. Kaip graikai savo lavinimą atbaigė 
Tilosofija, taip krikščionys jį turėjo atbaigti teologija. Origeno 
sukurta studijų sistema prasidėjo gramatika ir baigėsi teologija. 


Teologija 


Teologinių studijų centrą sudarė Šv. Raštas. Jis krikščio- 
nims turėjo tokios pat reikšmės, kaip graikams Homero epai. 
Kaip graikai pradžioje iš Homero mokėsi visų mokslų, taip ir 
krikščionys, pasak Basilijaus Didžiojo, iš Šv. Rašto galėjo mo- 
kytis skaityti, istorijos ir išminties. Šv. Raštas sudarė egzege- 
tikos, istorijos ir sisteminės teologijos pagrindą. Reikia paste- 
bėti, kad egzegetika buvo labiausiai patristikos metu išaugęs 
mokslas. Retas kuris Bažnyčios Tėvas nėra rašęs egzegetinių 
traktatų. Garsi teologijos mokykla Aleksandrijoje, apie kurią 
netrukus kalbėsime, buvo faktiškai ne kas kita, kaip egzegetikos 
mokykla. Garsiausi josios mokytojai, Klemensas Aleksandrie- 
tis ir Origenas, taip pat daugiausiai buvo egzegetai. Šitoks 
egzegetikos vyravimas buvo visai natūralus, nes krikščionims 
visų pirma reikėjo gerai išlukštenti savo Apreiškimo turinį, 
įžiūrėti ir ištyrinėti atskiras šio Apreiškimo tiesas, o tik paskui 
kurti specialias teologijos disciplinas. Patristikos metu egze- 
getika buvo savotiška universalinė teologija, labai skirtinga nuo 
mūsų dienų egzegezės, kuri jau yra specialus Šventraščio 
mokslas. 


Naujas krikščioniškojo lavinimo sistemoje da- 
lykas buvo ir istorija. Tiesa, istorija jau buvo 
žinoma ir romėnams. Guintilionas istorijos reikalavo oratoriui 
lavinti. Bet tikras istorinis suvokimas ir tuo pačiu tikra is- 
torija, kaip savotiška disciplina, įsigalėjo tiktai Krikščionybės 
metu. Istorijos išsivystymui antikinė pasaulėžiūra nebuvo pa- 
lanki jau tik dėl ciklinio pasaulio vyksmo supratimo. Kas tiki, 
kad pasaulio eiga eina ratu, kad pasaulio vyksmas kartojasi, 

tam sunku kalbėti apie istoriją. Todėl nei graikai nei romė- 
nai tikro istorijos supratimo neturėjo. 


Tuo tarpu Krikščionybė pasaulio vyksmą suvokė visiškai 
kitaip. Krikščionybei pasaulio vyksmas prasideda Kosmo sukū- 
rimu, eina per puolimą, per atpirkimą prie pabaigos. Krikščio- 
niškai suprastas pasaulio vyksmas eina vingiuotos linijos, bet 
ne rato pavidalu. Jis turi tikrą praeitį ir tikrą ateitį. Tuo būdu 
istorinis suvokimas pasidaro galimas, nes praeities ir ateities 
sąvokos istorijai yra esminės. Štai kodėl krikščionys su pamė- 
gimu ėmėsi istorijos ir ją įvedė į savo lavinimo sistemą. Prie 
istorijos stūmė krikščionis ir pats Apreiškimas, nes daugybė jo 
tiesų buvo sutelkta istorinėse Šv. Rašto knygose (Mozės kny- 
gos, Karalių knygos, Kronikų knygos, Makabejų knygos, Evan- 
gelijos ir t. t.). Taip pat pačios Krikščionybės įvykių atvaiz- 
davimas buvo palankus istoriniam nusiteikimui. Krikščionybės 
pasirodymas pasaulyje, apaštalų žygiai, kankinių gyvenimas ir 
mirtis buvo dėkinga medžiaga, kuri buvo perteikiama jaunajai 
krikščionių kartai. 

Krikščionys pirmieji pradėjo rašyti visuotinės istorijos 
veikalus. Jie pirmieji pasistengė apžvelgti visą pasaulio eigą ir 
suvokti josios prasmę. Eusebijus parašė ne tik pirmąją Bažny- 
čios istoriją, bet ir pirmąją pasaulio kroniką. Augustinas savo 
veikalų De civitate Dei sukūrė pirmąją istorijos filosofiją ir 
teologiją. Krikščionių istorinės studijos jau buvo žymiai pra- 
našesnės, negu graikų ir romėnų. Dėl to jas galima laikyti ori- 
ginaliu Krikščionybės laimėjimu josios lavinimo sistemoje. 


3. Patristikos ugdymo įstaigos , 


Kaip lavinimo turinys, taip ir ugdomosios įstaigos Krikš- 
čionybės buvo rastos helenistinėje kultūroje. Jomis ilgus me- 
tus Krikščionybė ir naudojosi. Krikščionių vaikai būdavo siun- 
čiami į gramatikų arba literatorių mokyklas, kad išmoktų skai- 
tyti ir rašyti. Krikščionys lankydavo retorių mokyklas, kad 
išmoktų kalbėti. Lankydavo taip pat ir filosofų mokyklas, kad 
labiau pagilintų savo nusistatymus. Vis dėlto laikui einant, pra- 
dėta steigti ir specifiškai savų krikščioniškų institucijų ugdy- 
mo reikalams. Ypač anksti krikščionys atkreipė dėmesio į sa- 

vų mokyklų steigimą. Šios mokyklos turėjo du laipsniu: patį 
žemąjį arba elementarinį ir aukštesnįjį bei aukštąjį. Abu laips- 
niai išsivystė dėl skirtingų motyvų ir skirtingose sąlygose. 


Žemesniojo laipsnio arba elementarinės mokyk- 
los buvo sukurtos dvasininkų ir vienuolių. Jau 
antrojo šimtmečio antrojoje pusėje Edessos ku- 
nigas Protegenas įsteigė savotišką mokyklą, kurioje jis mokė 
krikščionių vaikus skaityti, rašyti ir psalmių. Tai ir buvo va- 
dinamų presbiteralinių mokyklų pradžia. Kaip jos išsivystė, ži- 
nių nėra. Tik jau penktajame šimtmetyje jų randame visoje 
Italijoje. Kai kurie bažnytiniai sinodai, kaip Vasios, Orange, 
Valencijos, tiesiog įsakė kunigams priimti pas save parapijie- 
čių vaikus ir juos mokyti skaityti, rašyti ir Šv. Rašto. Taip pat 
yra žinoma, kad keliaujantieji misijonoriai mokydavo ne tik 
Evangelijos, bet skaityti ir rašyti. 

Kita elementarinių mokyklų rūšis, gal geriau organizuota, 
prasidėjo vienuolynuose. Vienuolynų pradžia siekia ketvirtąjį 
šimtmetį, kada Pachomijus įkūrė vadinamuosius cenobitus ir 
savo regula suorganizavo juos į bendruomenę. Vienuoliškai gy- 
venančių atskirų žmonių — anachoretų — netrūko visais laikais. 
Bet jie buvo pakrikę, neturėjo vienodos gyvenimo formos. Kiek- 
vienas jų gyvendavo skyrium, pats tvarkydamas savo būtį. Bet 
net ir šie anachoretai ne kartą sutelkdavo aplinkui save vaikų 
būrį ir juos mokydavo. Tuo labiau vaikų mokymu pradėjo rū- 
pintis organizuoti vienuolynai nuo Pachomijaus laikų. Kadangi 
paprastai regula reikalavo, kad stojantieji į vienuolyną mokėtų 
skaityti, todėl savaime atsirado reikalo steigti mokyklų, kurios 
paruoštų vienuolynams kandidatų. Tokiu būdu atsirado vadi- 
namos vienuolinės mokyklos, kurios išsivystė jau viduramžių 
metu. Bet pati jų užuomazga kilo iš patristikos. 


Pradinės 
mokyklos 


Aukštesniosios mokyklos atsirado iš vadinamo- 
jo katechumenato. Pirmaisiais Krikščionybės 
amžiais, kaip buvo minėta, nebuvo papročio 
krikštyti mažus vaikus arba bent šitas paprotys nebuvo visuo- 
tinis. Dažniausiai krikštydavosi suaugę žmonės. Tuo tarpu iš. 
suaugusiųjų Bažnyčia reikalauja, kad jie priimtų Krikštą jau 
susipažinę su pagrindinėmis Krikščionybės tiesomis ir su krikš- 
čioniškojo gyvenimo normomis. Todėl prieš krikštijant visados 
reikėdavo kandidatus išmokyti bent svarbesniųjų naujos religi- 

jos elementų. Augant kandidatų skaičiui, šitas mokymas sa- 
vaime pasidarė kolektyvinis. Tai ir buvo pradžia savotiškų mo- 
kyklų, kurios vadinamos katechumenų mokyklomis. 

Iš sykio šitos mokyklos buvo ne kas kita, kaip neilgi kursai, 
paprastai trukdavę per gavėnią, nes Krikštas būdavo teikiamas 
Didįjį Šeštadienį. Vėliau šitie kursai susiformavo jau mokyklų 
pavidalu. Šių mokyklų pradžia siekia antrąjį šimtmetį. Pri- 
ėmimas į šias mokyklas buvo sykiu priėmimas į katechumenus, 
vadinasi, į kandidatus Krikščionybėn. Todėl čia buvo reikalau- 
jama tam tikrų dalykų, kuriuos jau išdėstė šv. Hyppolitas savo 
rašte De catechumenis. Čia buvo žiūrima socialinės padėties, 
pavyzdžiui, vergai turėjo turėti savo pono leidimą, nebuvo pri- 
imami stabmeldžių dievų tarnai, burtininkai, magikai. Kate- 
chumenų mokyklų mokiniai turėjo ne tik mokytis, ne tik teoriš- 
kai pažinti Krikščionybės doktriną, bet ir dorai gyventi. Ypač 
buvo kreipiamas dėmesys į seksualinį gyvenimą. Reikia neuž- 
miršti, kad šie mokiniai buvo suaugę žmonės. Katechumenato 
laikas trukdavo ligi dviejų metų. Bet mokinio doras gyvenimas 
ir pažangumas moksle galėjo jį žymiai sutrumpinti. Katechu- 
menai Mišiose galėjo dalyvauti tik ligi Aukojimo. Paskui turėjo 
bažnyčią palikti, pereidami į josios prieangį. Prieš Krikštą 
būdavo egzaminai. Dvi dienas, prieš priimdami Krikščionybę, 
jie turėjo griežtai pasninkauti. 

Šios mokyklos ir jų santvarka rodo, kiek Krikščionybė bu- 
vo stropi, pasirinkdama kandidatus savo bendruomenei. 


Iš katechumenų mokyklų susiformavo naujas, 
beveik jau aukštasis krikščioniškojo lavinimo 
laipsnis, savotiškos teologijos mokyklos. Prie- 
žastys šioms mokykloms susiformuoti buvo dvi. Visų pirma bu- 
vo psichologinė priežastis, kuri spyrė krikščionis sisteminti te- 
ologinius laimėjimus, nes jų jau buvo prisirinkę nemaža. Taip 
pat jau nemaža buvo žmonių, gerai teologiškai išsilavinusių, 
kurie sugebėjo teologijos mokslą įstatyti į ryškius rėmus. "To- 
dėl reikėjo ir mokyklų, kuriose šitas darbas būtų dirbamas ir 
kurios pasidarytų organizuoti teologinių disciplinų centrai. — 
Antra priežastis buvo bažnytinė. Atskirų bažnytinių provincijų 
ir atskirų bažnytinių bendruomenių vadai vis labiau jautė rei- 
kalą turėti aiškesnį teologijos mokslo vaizdą, kad tuo būdu tu- 
rėtų vaizdesnių kriterijų naujoms, nuolatos pasirodančioms idė- 


Teologijos 
mokyklos 


238 


joms įvertinti. Tokiu būdu jie pageidavo ir skatino, kad atsi- 
rastų teologinių mokyklų, kurios rūpintųsi tokiu teologinių tie- 
.sų formavimu ir aiškinimu. Šitos tad priežastys ir privertė pa- 
prastus katechumenatus kai kur persiformuoti į savotiškas 
:aukštąsias teologijos mokyklas. Tokių mokyklų patristikos me- 
“tu buvo dvi garsiausios: Aleksandrijoje iv Antiochijoje. 


Aleksandrija helenizmo metu buvo didžiausias mokslo 
ir kultūros židinys. Joje susitiko trys didžiosios kultūros : 
Rytų, Egipto ir Graikijos. Vėliau dar prisidėjo ir žydų, 
kurią Aleksandrijon atgabeno Filonas. Krikščionybė, atė- 
jusi į Aleksandriją pirmojo šimtmečio pabaigoje, susidūrė 
su visais šiais kultūrų tipais. Nėra abejonės, kad visi jie 
buvo labai dideli akstinai krikščioniškajai minčiai Aleksan- 
drijoje išsivystyti. Todėl ir čia atsiradusi teologinė krikš- 
čionių mokykla anuo metu buvo geriausia. 


Aleksandrijos teologijos mokykla susiformavo iš katechetų 
mokyklos antrajame šimtmetyje. Pirmasis josios vedėjas buvo 
Pantaenus, kuris, Eusebijaus liudijimu, pirmiau buvęs stoikų 
Tilosofijos šalininkas, paskui tapęs misijonoriumi, nuvykęs net 
ligi Indijos. Grįžęs Aleksandrijon suorganizavo mokyklą. Po 
jo šią mokyklą vedė Klemensas Aleksandrietis, vėliau Origenas. 
Prie jų ši mokykla pasiekė savo žydėjimą. 

Aleksandrijos mokykla, pasak Ehrhardo?, pasižymėjo tri- 
mis bruožais: 1. ji stengėsi metafiziškai suvokti ir aiškinti baž- 
nytinio tikėjimo turinį, kitaip sakant, savo teologijos moksle ji 
krypo ne tik į vieną autoritetą, bet ir į žmogaus protą, kiek jis 
pajėgia suprasti religines misterijas; 2. ji buvo priklausomy- 
bėje nuo platoniškosios filosofijos, vadinasi, metafiziniams re- 
ligijos aiškinimams principai buvo imami iš Platono sistemos; 
3. ji buvo idealistinės dvasios krypties, vadinasi, ji daugiau krei- 
pė dėmesio į simbolinį Krikščionybės supratimą ir išreiškimą. 
Aleksandrijos teologinė mokykla Krikščionybės istorijoje suvai- 
dino labai svarbų vaidmenį. 

Antiochijos teologinė mokykla atsirado visu šimtmečių vė- 
liau, būtent, trečiajame šimtmetyje. Josios steigėjas buvo ku- 
nigas Lucianas. Apie jo gyvenimą, veikimą ir mokslines pažiū- 
xas beveik nieko nežinome. Šios mokyklos pradžia nepasižymi 


9 Die Kirche der Mšžrtyrer, 288 p. 

nieku ypatingu. Klestėjimo ji pasiekė tiktai ketvirtojo šimtme- 
čio viduryje ir šioje aukštumoje išsilaikė ištisą šimtą metų. Sa- 
vo linkme ir savo metodu ji buvo savotiška Aleksandrijos mo- 
kyklos priešginybė. Kiek Aleksandrijos mokykla buvo idealis- 
tinės krypties, tiek Antiochijoje vyravo realistinė linkmė. 
Antiochijos mokykla daugiau rėmėsi Aristoteliu, negu Platonu. 
Taip pat kiek Aleksandrijos mokykla tikėjimo tiesas ir Švent- 
raštį aiškino daugiau alegoriniu simboliniu metodu, tiek Antio- 
chijos mokykla pirmenybę teikė filologiniam aiškinimo būdui, 
vadinasi, paremtam patirtimi. 


Ehrhardas teisingai pastebi, kad šitas dviejų teologi- 
nių mokyklų priešingumas reiškia „išvidinę žmogaus dva- 
sios diferenciaciją, kuri su tuo pačiu psichologiniu būtinu- 
mu turėjo pasireikšti krikščioniškojoje teologijoje, su ku- 
ria ji apsprendė ir graikų filosofijos išsivystymą“??. Šios 
dvi mokyklos, išaugusios pačiais pirmaisiais Krikščionybės 
amžiais, yra lyg koks simbolis ir nurodymas tų dviejų te- 
ologijos ir religijos krypčių, kurios amžinai yra gyvos 
Krikščionybėje, kurios savotiškai viena su antra kovoja 
ir viena arba antra tam tikrais istorijos periodais laimi. 
Tai yra platoniškoji ir aristoteliškoji kryptis. Šių kryp- 
čių užuomazgos, pasirodo, jau buvo susiformavusios pačio- 
je Krikščionybės pradžioje. Aleksandrija ir Antiochija 
pasidarė šių dviejų krypčių lopšiai, iš kurių jos pasklido 
po visą pasaulį. 


10 Op. cit. 807 p. 

III. Patristikos pedagogai 


Turinys: 1. Klemensas Aleksandrietis. — 2. Trys Kapado- 
kiečiai: a. Bazilijus Didysis. b. Gregorijus Nazanzietis. c. Gre- 
rijus Nyssietis. — 3. Jonas Chrysostomas. — 4. Jeronimas. — 5. 
Augustinas. 


Literatūra: 1. J. N. Brunner, Der heilige Hieronymus 
und die Mždchenerziehung, Miūnchen 1910. — 2. P. Camelot, Les 
idėes de Clement d'Alexandrie sur Vutilisation de la littėrature pro- 
fane: Recherches de science religieuse, nr. 1, 1981. — 8. Fr. X. Eg- 
gersdorfer, Der heilige Augustinus als Pždagog und seine Bedeutung 
fur die Geschichte der Erziehung, 1907. — 4. Fr. X. Eggersdorfer, 
Die grossen Kirchenvšter auf den Hochschulen: "Theologisch-Prak- 
tische Monatschrift, 1908. — 5. R. Gerg, Die Erziehung des Men- 
schen nach den Schriften des heiligen Augustinus, 1909. — 6. A. 
Hulster, Die pūdagogischen Grundsitze des heiligen Johannes 
Chrysostomus: Theologie und Glaube, Nr. 3, 1911. — 7. Doc. M. 
Morkelis, Klemensas Aleksandrietis ir jo pedagoginiai užsimojimai: 
Lietuvos Mokykla, 8—12 nr. 1937; 8—9 nr. 1938. — 8. J. Schūfer, 
Basilius des Grossen Beziehungen zum Abendlande, Miūnster i. W. 
1909. — 9. J. Seydlmayer, Die Pidagogik des Johannes Chrysosto- 
mus, 1926. — 10. K. Weiss, Die Erziehungslehre der drei Kappado- 
zier, Freiburg i. Brsg. 1903. 


1. Klemensas Aleksandrietis 


Titus Flavius Clemens gimė apie 150 metus greičiau- 
siai Atėnuose iš stabmeldžių tėvų. Savo kelionėse po Že- 
mutinę Italiją, Syriją, Palestiną ir Eigiptą jis ieškojo 
krikščionių mokytojų, iš kurių jis daug sužinojo ir paty- 
rė. Nuo 190 metų Klemensas buvo Pantaeno pagalbinin- 
kas Aleksandrijos katechetų mokykloje. Maž daug tuo pa- 

čiu laiku įsišventė kunigu. Septimo Severijaus persekio- 
jimai išvijo Klemensą iš Aleksandrijos. 202—203 metais 
jis paliko Eigiptą ir niekados nebegrįžo. Ligi savo mirties 
jis gyveno įvairiose Azijos vietose. Mirė apie 215—216 
metus'. Savo išsilavinimu Klemensas buvo vienas iš žy- 
miausių pirmųjų krikščionių. "Tiesa, šitas jo išsilavini- 
mas buvo daugiau enciklopedinis. „Ligi vieningos, aiškios 
ir visuotinės pasaulėžiūros, pastebi O. Bardenheweris, jis 
nepriėjo“?. Daugybė jo turimų žinių pasiliko organiškai 
nepasisavintos. Vis dėlto šitas enciklopediškumas jam ne- 
pakenkė atlikti tai misijai, kuriai jis buvo skirtas, būtent, 
pasidaryti tarpininku tarp Krikščionybės ir helenizmo. 


Klemensas Aleksandrietis Vakarų ugdymo isto- 
rijai yra reikšmingas, tuo, kad jis pirmas pra- 
dėjo antikinės kultūros laimėjimus jungti su Krikščionybe. 


Reikšmė 


Helenistinės kultūros ir krikščioniškosios religijos 
santykis anuo metu buvo gana aštri problema, kuri pra- 
šėsi kuo greičiausiai išsprendžiama. Misticistinis kai ku- 
rių net ir ortodoksų krikščionių palinkimas, eschatologinė 
nuotaika apskritai, montanizmo sąjūdis — visa tai sudarė 
pavojų, kad Krikščionybė gali pasukti kultūrai nepalan- 
kia linkme ir tuo būdu netekti vilties sukrikščioninti grai- 
kiškai romėnišką pasaulį. Šitą pavojų Klemensas jautė 
visai aiškiai, gal aiškiau, negu kas kitas, nes jis buvo kilęs 
iš stabmeldžių šeimos, pasisavinęs visą ano meto mokslą ir 
gerai pažįstąs ano meto stabmeldžio žmogaus psichologiją. 
Jis suprato, kad jeigu Bažnyčia nori atlikti savo pasaulinę 
misiją, ji turi teigiamai nusistatyti pasaulinių mokslų at- 
žvilgiu, dar daugiau, ji turi šituos mokslus įimti į savo 
gyvenimą. 


1 Klemensas oficialiai Bažnyčios nėra laikomas šventuoju, nors kai 
kurios martirologijos jo šventę skiria 4 gruodžio. Pop. Benediktas XIV 
savo bulėje 1748 m. atskleidė priežastis: 1. apie Klemenso dorą niekas iš 
senųjų rašytojų nemini; 2. jo garbinimo pėdsakų senovėje nerasta; 3. jo 
veikalai kiek įtartini. 

2 Geschichte der altkirchlichen Literatur II, 48 p. Freiburg i. Brsg. 
1914. 

Klemensas Aleksandrietis todėl visu savo veikimu kaip tik: 
ir stengėsi Krikščionybę praturtinti helenistinės kultūros laimė-- 
jimais. Jis buvo pirmas Vakarų krikščionis humanistas. "Tie-- 
sa, kaip pastebi P. Camelot, jo humanizmas nebuvo poeto ar ar-- 
tisto humanizmas, bet moralisto*. Jam visų pirma rūpėjo savo: 
„pažintis palenkti tikėjimui, kurį jis išpažino arba kurį jis gy- 
nė“. Šiam reikalui Klemensas nesitenkino, kaip jo mokytojas: 
Pantaenus, tiktai gyvu žodžiu. Jis ėmėsi plunksnos ir savo raš- 
tuose pirmą sykį Krikščionybės istorijoje bandė naują religiją. 
pateisinti proto ir mokslo šviesoje. Nuo Klemenso prasideda. 
Krikščionybėje ištisa eilė humanistiškai nusiteikusių žmonių, 
kurie žmogaus sukurtą kultūrą ir Dievo apreikštą religiją su-- 
geba suvesti organiškon sintezėn. 


Šiton sintezėn visų pirma prašėsi suvedamas. 
žinojimas ir tikėjimas. Žinojimo ir tikėjimo. 
problema buvo pirmutinė, kurią Klemensas pa-- 
siėmė spręsti. Gnosis* (žinojimas) ir pistis* (tikėjimas) Kle-- 
mensui buvo ne dvi pažinimo rūšys, bet tik du pažinimo laips-- 
niai, kurie vienas antrą paremia ir patobulina. Tikėjimas yra 
žinojimo pagrindas. Žinojimas yra savotiškas tikėjimo išvys-- 
tymas. Todėl Klemensas ir teigia, kad „žinoti reiškia daugiau,. 
negu tikėti““ arba kad „žinojimas yra tvirtas pastovus įrody-- 
mas to, kas priimama tikėjimu““. Kaip pagrindas, tikėjimas: 
išganymo tvarkoje yra svarbesnis dalykas. Žinojimas šiuo at-- 
žvilgiu yra antraeilis. Dievas gali mus išganyti, pasak Klemen- 
so, ir be įrodymų dėl tikėjimo. Šitoks problemos išsprendimas: 
Luvo ypatingai svarbus, nes žinojimas, kuriuo taip didžiavosi 
ano meto helenistinė kultūra, čia buvo tinkamai įvertintas. To-- 
dėl O. Bardenheweris ir sako, kad „tai nėra menka Aleksan- 
driečio garbė, kad jis tikėjimo ir žinojimo santykius suformu- 
lavo sakiniais, kurie pasidarė bažnytinio mokslo aksiomomis“*.. 


Tikėjimas ir 
žinojimas 


Šitaip nusistatęs tikėjimo ir žinojimo atžvilgiu, 


Mokslo “* š Ž 2 š 
A Klemensas ėjo toliau, įvertindamas atskiras ano: 
1 
vertinimas 2 a 3 š mas AS ž 
meto kultūros sritis. Pirmoje eilėje jis susi-- 
3 Les idėes de Clement d'Alexandrie, 65 p. 
+ Ibd 


Stromata, 3831 p. Migne P. G. 9. 
Stromata, 482 p. Migne P. G. 9. 
Op. cit. II, 86 p. 

dūrė su helenistiniu mokslu, ypatingai su helenistinė filosofija. 
Ir čia dar aiškiau pasirodė humanistinis jo charakteris ir pa- 
lankus nusistatymas, kuris Bažnyčiai turėjo labai didelės reikš- 
mės. Mokslas, pasak Klemenso, religijos atžvilgiu turi du už- 
daviniu: 1. paruošti sielą, kad. ji galėtų prieiti prie dieviškosios 
tiesos, ir 2. apginti sykį įgytą tikėjimą nuo klaidų ir netilėji- 
mo puolimų. Filosofijai čia tenka ypatingas vaidmuo. "Todėl 
Klemensas ir sako, kad „prieš Viešpaties atėjimą filosofija grai- 
kams buvo reikalinga teisingumui, dabar ji yra naudinga reli- 
gingumui““. Klemensas gina filosofiją nuo priekaišto, kad ji 
esanti žmogui pražūtinga. „Kai kurie mano, sako Klemensas, 
kad filosofija atėjusi į gyvenimą, kaip didžiausia blogybė, žmo- 
gaus pražūčiai. Tuo tarpu aš visose knygose, kurios vadinasi 
Stromateis, parodysiu, kad filosofija yra tam tikras dieviško- 
sios Apvaizdos darbas“?. Ir iš tikro, Klemensas įrodinėja, kad 
Tilosofijos autorius taip pat yra Dievas. „Jeigu kas yra gera, 
yra kilę iš dieviškosios Apvaizdos, vistiek ar tai būtų graikų ar 
mūsų. Visų gėrių priežastis yra Dievas. Tiktai vienų tiesiog, 
kaip Senojo ir Naujojo Testamento, kitų netiesiog, kaip filo- 
sofijos“*?. Todėl krikščionys ne tik neturi filosofijos niekinti, 
bet ją gerbti ir ja naudotis, kaip dieviškąja dovana. 


Jeigu mokslas yra reikalingas religijai, tai tuo 
pačiu yra reikalingas ir šito mokslo įsigijimas 
arba lavinimas. Dėl to Klemensas, pats uoliai 
mokęsis, ne tik nedraudžia krikščionims mokytis, tegul ir pas 
stabmeldžius mokytojus, bet tiesiog pataria ir liepia. Lavini- 
mo supratime Klemensas pasiekia klasikinės graikiškosios pai- 
čČeios aukštumų, be abejo, jau sukrikščionintų, bet tokių pat 
idealinių, tokių pat atitrūkusių nuo grynai praktinio gyveni- 
miško reikalo, kuris buvo labai žymus romėnuose. "Tikrasis 
gnostikas*, pasakoja Klemensas šeštoje Stromatų knygoje, iš 
kiekvieno mokymosi objekto pasiima tai, kas yra naudinga tie- 
sai. Muzikoje jis ieško harmonijos ir proporcijos; aritmetiko- 
je jis pastebi daiktų santykius ir skaičių eiles; geometrijoje 
jis suvokia medžiagą, kaip tokią, jis patiria erdvę ir nekintan- 


Lavinimo 
vertinimas 


3 Strom. 718 p. Migne P. G. 8. 
9 Strom. 707 p. Migne P. G. 8. 
10  Strom. 718 p. Migne P. G. 8. 

čias substancijas, astronomija jį pakelia viršum žemės ir pa- 
lengvina patirti dangiškuosius dalykus. Skaitant šį skyrių lyg 
ir jauti platoniškąją dvasią, kuria dvelkia Klemenso koncep- 
cijos. 

Turėdamas prieš akis idealinį mokymosi po- 
būdį, Klemensas ir atskirus lavinimo objektus 
vertina šiuo atžvilgiu ir žiūri, kiek jie kiekvie- 
nas gali patarnauti dieviškąjai tiesai pasiekti. Kaip Platonas 
lavinimo objektuose ieškojo pagalbos pažinti  grynajai būčiai 
arba būties idėjai, taip Klemensas Aleksandrietis juose ieško 
priemonių religinei būčiai arba religinei idėjai suvokti. 


Lavinimo 
objektai 


Poezija Klemensui yra ne kas kita, kaip savotišku šydu 
pridengtas dieviškasis žodis. Jeigu poezijos skelbiama tiesa 
žmogui yra savotiškai paslaptinga, neaiški, tai tik dėl to, kad 
ji paskatintų žmogų pasistengti atidengti tiesą visame josios 
aiškume. Kad įrodytų savo tezę, jog poezija yra pridengtasis 
dieviškasis žodis, Klemensas savo Stromatuose teigia, kad Ho- 
meras yra dieviškojo žodžio aiškintojas, kad Platonas esąs grai- 
kiškai kalbąs Mozė, kad Hesiodo veikaluose esama dieviškų 
ženklų. Daugybę citatų iš šv. Povilo Klemensas sugretina su 
citatomis iš Iliados. Homeras jam esąs panašus į pranašą Izaiją. 
Klemensas net stengiasi įrodinėti, kad graikai savo poezijose ir 
Tilosofijoje yra nuplagijavę Mozę, o paskui plagijavę vieni kitus. 


Muzikos vertinime taip pat pasireiškia graikiškas jos su- 
pratimas. Klemensas pastebi, kad „reikia atsidėti muzikai cha- 
rakteriui papuošti ir pagrąžinti“"". Todėl jis peikia tuos krikš- 
čionis, kurie muzikos nemėgsta ir stengiasi, kad katechumenai 
josios nesimokytų. Jis pastebi, kad jie užsikemša ausis ne nuo 
Odisejo sirenų, bet nuo ritmo ir meliodijos. Čia vėl mes paste- 
bime, kiek Klemensas buvo jautrus visam, kas yra gražu, ir kaip 
jis sugebėjo šį grožį suderinti su amžinuoju Krikščionybės 
turiniu. 

Retorikos su stilistika Klemensas nevertino gal dėl to, kad 
jo metu šie du menai jau per daug buvo virtę formalizmu. To- 
dėl Klemensas šių tuščių formų negalėjo girti. Jis pastebi, 
kad tikroji filosofija reiškiasi ne žodžiu, bet mintimi. Kas nori 
būti tikras filosofas, neturi ieškoti žodžių ir dailinti sakinių, bet 


1 Strom. 6, 89, Migne P. G. 9. 


kalbėti bei rašyti taip, kaip moka. Kas atsideda žodžiams, tam 
išsprunka daiktai. Todėl nors iš viršaus žiūrint, Klemensas re- 
toriką su stilistika galėjo panaudoti apologetiniam reikalui, bet 
faktiškai jis jų nenaudojo, nes jose persvarą turėjo ne mintis, 
o žodis, kas buvo priešinga visam Klemenso nusistatymui. 

Matematika Klemensui buvo labai vertingas lavinimo ob- 
jektas. Astronomija, pasak jo, mus priartinanti prie Kūrybi- 
nės Galios, geometrija padaranti sielą ypatingai imlią supras- 
ti: ji nuteikianti ją suprasti tiesai, surasti klaidai, suvokti, 
kas yra panašu skirtybėse, kas yra paviršius be aukščių, kas. 
ilgis be pločio, žodžiu, ji padaranti, kad pojustiniai dalykai pa- 
virsta protiniais. Apskritai, visi matematiniai mokslai paren- 
gia žmogų filosofiniam pažinimui. 

Dialektika Klemensui buvo aukščiausias žmogaus lavinimo 
objektas. Jis ją, kaip ir Platonas, vadina „mokslų apvainika- 
vimu“. Josios pagrindinis uždavinys yra išmokyti žmogų skirti, 
kas yra bendra nuo to, kas yra specialu. Šitas neskyrimas, 
Klemenso supratimu, yra visų klaidų šaltinis. Dialektika todėl 
ir mokanti žmogų pro išviršinius pavidalus ir ženklus įžiūrėti 
gilesnę bendrą prasmę, Šventraščio paprastuose žodžiuose su- 
rasti paslėptą mintį. Iš kitos pusės, dialektika apsaugo žmogų 
nuo erezijų puolimo. Tiesa, Klemensas gerai žino, kad „graikų 
filosofijos pagalba nepadaro tiesos tvirtesnės, bet ji ją padaro 
neprieinamą sofistikos puolimams““2. Klemensas tiesą palygina 
su duona, kuri gyvybei yra būtina, o filosofijos mokymąsi — su 
desertu, kuris atbaigia žmogaus pasistiprinimą. 


Šitoje vietoje dar sykį paaiškėja Klemenso pažiūros į 
žinojimo ir tikėjimo santykius. Savo formule „filosofija. 
nepadaro tiesos tvirtesnės, bet ji ją padaro neprieinamą 
sofistikos puolimams“ jis dar sykį pabrėžia prigimto ži- 
nojimo reikšmę dieviškajai tiesai suvokti. Todėl filosofi- 
jos mokymasis, pasak Klemenso, nėra lemiantis žmogaus 
likimui. Bet jis nėra nereikšmingas. Klemensas, teisin- 
gai sako P. Camelot, „neperdeda mokslo vaidmens, bet 
jis jo nė nemažina. Jo atsakymas yra toks teisingas ir toks 
tikslus, kad trečiojo šimtmečio formulėms ir šiandien ne- 
galima nieko pakeisti, nieko pridėti““*, 


12 Ibd, 
13 Op. cit. 53 p. 

Įvertinęs helenistinio lavinimo objektus, juos 
išanalizavęs ir parodęs kokiu būdu jie gali pa- 
tarnauti krikščioniui, siekiančiam pažinti die- 
viškąją tiesą, Klemensas atsako į klausimą, kaip reikia visomis 
šitomis stabmeldiškos kultūros gėrybėmis naudotis. Pats pasi- 
savinimo principas yra aiškus. Krikščioniškoji religija turi 
įimti į save visa, kas tik gera. Bet konkretus šito įėmimo dar- 
bas, kurį turi atlikti kiekvienas krikščionis, yra susijęs su tam 
tikrais pavojais. Todėl reikia sugebėti pasinaudoti tuo, kas ši- 
tose gėrybėse yra gera, išvengiant jose glūdinčių klaidų ir nuo- 
dėmių. Klemensas todėl ir duoda nurodymų, kaip reikia nau- 
dotis stabmeldžių raštais ir apskritai visais jų laimėjimais. Čia 
jis pasinaudoja žemdirbių santykio su žeme palyginimu. „Kaip 
ūkininkai, sako Klemensas, pirmiau drėkina žemę, o paskui be- 
ria grūdus, taip mes, semdamiesi iš graikų rašytojų, pirmiau 
sudrėkinkime tai, kas yra žemiška, kad šie žemiškieji dalykai 
galėtų priimti į save dvasinę sėklą ir ją išmaitintų“**, 


Būdas 
naudotis 


Klemensas buvo palankiai nusistatęs ne tik te- 
orinio, bet ir praktinio helenistinio gyvenimo 
atžvilgiu. Kovodamas su gnosticizmu, jis teigė 
ne tik intelektualinį pažinimą, bet sykiu sugebėjo tinkamai įver- 
tinti ir tas gyvenimo sritis, kurios sudarė bet kokios kultūros 
pagrindus. Pirmoje eilėje čia stovėjo moterystė. Čia Klemen- 
sas taip pat parodė humanistinį savo linkimą, palankiau žiūrė- 
damas į vedybas, negu į susilaikymą, kas buvo priešinga ben- 
dram ano meto krikščionių nusiteikimui. Šiuo atžvilgiu yra l1a- 
bai charakteringa, kad jis pripažįsta, jog nevedusis, kaip jau 
mokė šv. Povilas, gali labiau nekliudomas dirbti savo sielai iš- 
ganyti. Bet vedusis, pasak Klemenso, yra naudingesnis pasau- 
liui. Ir šio pastarojo pusėn linksta Klemenso simpatijos. Ve- 
dybos, pasak Klemenso, yra reikalingos ne tik tėvynei, ne tik 
vaikams, bet ir „pasaulio atbaigimui“'5, 


Šeimos 
vertinimas 


Štai kaip Klemensas charakterizuoja skirtumą tarp 
vedusio ir nevedusio žmogaus: „Tikras vyras ne tas, ku- 
ris pasirenka vienišą gyvenimą, bet kitus vyrus viršina 
tas, kuris laisvai be malonumo ar nemalonumo atsideda 


14 Strom. 2, 707 p. Migne P. G. 8. 
15 Strom. 2, 23, Migne P. G. 8. 

moterystei, vaikų gimdymui ir šeimininkavimui namuose 
tokiu būdu, kad neatsitraukia nei nuo Dievo meilės, nei ne- 
pasiduoda pagundoms, kurios kyla iš žmonos ir iš vaikų, 
ir iš tarnų, ir iš turto. Nevedusis išvengia daugybės gun- 
dymų. Kadangi jis rūpinasi tiktai savimi, todėl jis turi 
žemiau stovėti už tą, kuris, tiesa, savo išganymo rūpestyje 
yra pralenkiamas, bet užtat iškyla savo darbu pasaulyje 
ir valstybėje“. Psichologiškai šitie žodžiai yra visiškai 
teisingi. Galimas daiktas, kad tiktai vedusiųjų ir nevedu- 
siųjų psichologinį nusiteikimą Klemensas ir tenorėjo mi- 
nėtais žodžiais apibūdinti. 


Tekstai: 


Prieš Viešpaties atėjimą graikams filosofija buvo reika- 
linga teisingumui, dabar ji yra naudinga religingumui. Ji turi 
būti pirmiau išeinama tų, kurie tikėjimą pažįsta iš įrodymų. 
Nes... visa, kas yra gera, ar tai būtų graikų ar mūsų, reikia 
priskirti Dievo Apvaizdai. Dievas yra visų gėrių priežastis. 
Tik vienų tiesioginiu būdu, kaip Senojo ir Naujojo Testamen- 
to, o kitų netiesioginiu, kaip filosofijos. Atrodo, kad graikams 
Dievas pats apsireiškė savimi pirmiau, negu juos pašaukė. Fi- 
losofija graikus mokė Pedagogo* būdu, kaip įstatymas žydus 
parengė Kristui. Filosofija parengia ir sustiprina tai, kas 
Kristaus yra ištobulinama. Be abejo, vienas yra tiesos kelias, 
bet į jį, kaip į amžiną upę, iš visur subėga visi intakai... Vieš- 
paties žodžiui parengia ir pamoko visa tai, kas pagal amžiaus 
reikalavimus yra naudingai duota kiekvienai kartai. Kai kurie, 
tarnaičių meilės gėrimo suvedžioti, paniekino valdovę filosofi- 
ją. Iš jų kai kurie žudė savo jėgas muzikoje, kiti geometrijoje, 
kiti gramatikoje, bet daugiausia retorikoje. Bet kaip laisvieji 
mokslai, vadinami enkikliniais, tai yra einančiais ratu, padeda 
tilosofijai, kuri yra jų valdovė, taip filosofija veda į išmintį. 
Juk filosofija yra išminties lavinimas, o išmintis yra žmogiš- 
kųjų bei dieviškųjų dalykų ir jų priežasčių žinojimas. Išmin- 
tis yra filosofijos valdovė, kaip filosofija minėtų mokslų. Jeigu 
filosofija apvaldo ir liežuvį, ir pilvą, ir tai, kas yra dar žemiau, 


16 Op. cit. ibd. 

tai daug garbingesnė ir kilnesnė ji pasidaro tada, kai ja užsi- 
imamą Dievo garbei... Filosofijoje glūdi tiesos ir daiktų pri- 
gimties tyrinėjimas. O tai yra tiesa, apie kurią Viešpats yra pa- 
sakęs: Aš esu Tiesa. Mokslas, kuris eina priešais filosofiją..., 
lavina protą ir pažadina supratimą, gimdydamas suvokimo aš- 
trumą ieškoti tikros filosofijos, kurią mystai* randa arba geriau 
gauna iš pačios Tiesos“. 

Stromata, lib. I, cap. 5. Migne PR6£ 


Kai kurie mano esą toki protingi, jog nenori liesti nei fi- 
losofijos, nei dialektikos, net nei natūralaus pažinimo, bet ieš- 
ko tiktai vieno gryno tikėjimo, tarytum jie norėtų, nė kiek ne- 
sirūpinę vynuogių šakomis, tuojau raškyti uogas. Juk ir Vieš- 
pats alegoriškai yra vadinamas vynmedžio šakele, iš kurios vai- 
sius gali būti imamas tiktai besirūpinant ir bedirbant pagal 
Logo nurodymus. Reikia arti žemę, raišioti šakeles ir daryti 
visa kita. Vynuoges reikia apdirbti ir peiliu, ir kauptuvu, ir 
kitais žemdirbių instrumentais, kad jos mums neštų vaisių. 
Kaip žemdirbystėje, taip medicinoje naudingai mokosi tas, ku- 
ris išeina įvairius mokslus, kad geriau galėtų dirbti žemę ir gy- 
dyti. Todėl tą laikau gerai ir naudingai išsilavinusiu, kuris vis- 
ką palenkia tiesai, vadinasi, iš geometrijos, iš muzikos, iš filo- 
sofijos išrenka tai, kas yra naudinga, išsaugodamas tikėjimą 
nuo pinklių“. 

Stromata, lib. 1, cap. 9. Migne P. G. 8. 


Pedagogija yra dieviškoji religija, kuri moko, koks yra die- 
viškojo kulto mokšlas; ji yra išsilavinimas, reikalingas tiesai 
pažinti; ji yra tikras nurodymas, vedąs į dangų. Pedagogijos 
vardu yra vadinami įvairūs daiktai. Yra pedagogija to, kuris 
vadovaujamas ir mokomas; pedagogija to, kuris vadovauja ir 
moko; pedagogija yra pats vadovavimas ir mokymas; pedago- 
gija yra pats mokslas ir įsakymai. Toji pedagogija, kuri išeina 
iš Dievo, yra tiesos nukreipimas į Dievo pažinimą, yra aiškus 
ir atviras šventų veiksmų aprašymas amžinam ištesėjimui... 
Mūsų Pedagogas yra šventas Dievas Jezus, Žodis kuris yra vi- 

sos žmonių giminės šviesa. Pats malonus ir švelnus Dievas yra 
Pedagogas“. 
Paedagogus, lib. 1, cap. 7. Migne P. G. 8. 


Moterystė yra pirmas teisėtas vyro ir moters susijungimas 
teisėtiems kūdikiams gimdyti... Bet nekiekvienam reikia vesti 
žmoną ir nevisados. Tam yra tinkamas laikas, ir tinkamas as- 
muo, ir tinkamas amžius... Reikia žmoną vesti ir dėl tėvynės, 
ir dėl vaikų, ir dėl pasaulio atbaigimo, kiek tai nuo mūsų pri- 
klauso. Net poetai gailisi to, kuris yra pusiau tobulas ir neturi 
vaikų; palaimintu vadina tą, kuris žydi ir veda vaisių. Kūno 
ligos labiausiai rodo, kad moterystė yra būtina. Žmonos rūpes- 
tis ir atsidėjimas toli pralenkia artimųjų ir draugų priežiūrą. 
Bendru skausmo ir vargo atjautimu ji viršina juos visus ir to- 
dėl stengiasi kuo labiausiai padėti ir savo artimumu paleng- 
vinti. Ir šv. Rašto nuomone yra reikalinga pagelbininkė“. 

Stromata, lšb. 2, cap. 23. Migne P. G. 8. 


2. Trys kapadokiečiai 


Graikų krikščionijoje ketvirtajame šimtmetyje randame 
savotišką trijulę, kurios nariai savo gyvenimu, veikimu ir is- 
torine įtaka yra vienas nuo kito neatskiriami. Tai šv. Bazilijus 
Didysis, jo brolis šv. Gregorijus Nyssietis ir jų abiejų draugas 
šv. Gregorijus Nazianzietis. Visi jie yra kilę iš Kapadokijos, 
todėl istorijoje ir liko pavadinti trijų kapadokiečių vardu. Net 
ir savo būdais jie papildė vienas kitą. O. Bardenheweris sako, 
kad „Basilijus buvo veiklos žmogus, Gregorijus Nazianzietis 
žodžio meisteris, Gregorijus Nyssietis valdovas minties srity- 
je““7. Visų trijų įtaka graikų Bažnyčiai yra labai didelė. Visi 
jie buvo palankiai nusiteikę helenistinės kultūros ir helenistinio 
ugdymo atžvilgiu: „Iš jų raštų, sako E. Seydlis, dvelkia gamtos 
meilė i“ darbo vertės supratimas. Iš jų harmoningai išbaigtos 
pasaulėžiūros plaukia gerų vedamųjų idėjų pedagoginiam dar- 
bui““*. Pedagogai ex professo jie nebuvo. Savo pažiūras jie 


17 Geschichte der altkirchlichen Literatur III, 135 p. 
18 Lexikon der Pžūdagogik II, v. E. Rolloff, 1275 p. 

yra išdėstę teologiniuose savo raštuose. Bet humanistiniu savo 
charakteriu šitos jų pažiūros buvo reikšmingos ne tik aniems 
laikams, bet ir visiems vėlesniems amžiams. 


a. Basilijus Didysis 


Jis gimė apie 330 metus Kapadokijos Cezarejoje iš 
senos, kilnios ir religingos šeimos. Lankė mokyklas Ceza- 
rejoje, Konstantinopolyje ir Atėnuose, kur susitiko su visą 
gyvenimą jam likusiu ištikimu draugu Gregorijum Na- 
zianziečiu. Pasikrikštijęs Basilijus iškeliavo į Eigiptą, Pa- 
lestiną, Mezopotamiją, norėdamas susitikti su žymiausiais 
ano meto asketais. 362 m. įsišventė kunigu, 370 m. buvo 
išrinktas savo gimtojo miesto vyskupu. Mirė 379 m. Tai 
buvo praktinio veikimo žmogus, kurį Bardenheweris tei- 
singai vadina „romėnų tarp helenų“??. 


Pedagogines savo pažiūras Basilijus yra išdės- 
tęs savo rašte Sermo de legendis libris genti- 
lium. Kaip jau pasako pats rašto pavadinimas, 
čia yra keliamas tas pat klausimas, kuriam atsidėjo ir Klemen- 
sas Aleksandrietis, būtent, ar galima skaityti stabmeldžių raš- 
tus ir kiek galima jais pasinaudoti. Nurodymai duodami gry- 
nai praktiški pačiam jaunimui. Todėl šitas Basilijaus raštas 
dažnai yra dar vadinamas Ad adolescentes. 


Pedagoginės 
pažiūros 


Kad galima stabmeldžių kultūros gėrybėmis jaunimui nau- 
dotis, Basilijui šitas dalykas yra visiškai aiškus. Gyvenimas 
yra kova, ir šiai kovai mes turime tinkamai ruoštis. „Kad ga- 
lėtume jai pasiruošti, sako Basilijus, reikia naudotis ir poetais, 
"ir istorikais, ir retoriais, ir visais žmonėmis, iš kur tik galime 
pasisemti bet kokios sielai naudos“*?. Jau daug painesnis klau- 
simas, kaip reikia šitomis nekrikščioniškomis gėrybėmis naudo- 
tis. Basilijus šiam reikalui nurodo tris dėsnius, pagal kuriuos 
be skriaudos galima skaityti stabmeldžių autorius: 1. nereikia 
prie visų stabmeldžių autorių prisirišti širdimi, 2. pasekti ir 
pamėgti aprašytų dorų vyrų žygius, 3. uždaryti ausis blogiems 
darbams. Čia Basilijus griebiasi savotiško palyginimo „Jums, 
sako jis, jaunimui, reikia pasekti bičių pavyzdžiu. Jos nelanko 


19 Op. cit. III, 135 p. | | ) 
20  Sermo de legendis libris gentilium, 567 p. Migne P. G. 31. 

visų žiedų, o ant kurių užtupia, nesistengia visko pasiimti, bet 
išsirenka tik tai, kas reikalinga darbui, visa kita palikdamos. 
Taip ir mes suvokime, kas mums tinka, kas artima tiesai ir tai 
pasiimkime iš šių raštų, o visa kita palikime šalia“*'. 

Kalbėdamas apie šventų ir profaninių mokslų sąrangą, 
Basilijus, kaip ir Klemensas Aleksandrietis suvokia, kad profa- 
niniai mokslai sudaro natūralią atramą sakraliniams mokslams 
ir todėl šie pastarieji turi eiti paskiau. „Šių išviršinių (mokslų) 
pamokyti, galop mokykimės šventų ir slaptingų disciplinų. Įpra- 
tę saulę matyti vandenyje, dabar atkreipkime akis į pačią švie- 
są“?2, Čia Basilijus vėl pasinaudoja pavyzdžiu: kaip Mozė pir- 
miau išmoko Eigipto išminties, o paskui „atsidėjo komtemplia- 
cijai to, Kuris Yra““s, taip ir krikščioniškasis jaunimas pirmiau 
turįs išmokti graikiškos išminties, o paskui pereiti prie dieviš- 
kosios. 


Šitokiu savo nusistatymu helenistinės kultūros 
= atžvilgiu Basilijus tęsė toliau Klemenso Alek- 
sandriečio pradėtą darbą sujungti Krikščionybę su ano meto 
kultūra ir tuo būdu suteikti nežlungamumo vertingoms josios 
gėrybėms. Renesanso metu minėtas Basilijaus raštas tarnavo 
humanistams, kaip atrama prieš tuos, kurie kovojo su praside- 
dančiu sąjūdžiu. Pasak O. Bardenhewerio, „„Basilijus buvo svar- 
biausias humanistinių studijų vertingumo liudytojas“*?*. Jo mi- 
nėtas veikalas L. Bruni buvo išverstas lotynų kalbon ir jau 1460 
m. Mainze išleistas. 


Reikšmė 


b. Gregorijus Nazianzietis 


Šis „žodžio meisteris“ (Bardenhewer) gimė apie 329 
m. Arianze prie Nazianzo, kaip Nazianzo vyskupo sūnus. 
Lankė mokyklas Kapadokijos Cezarejoje, Palestinos Ceza- 
rejoje, Aleksandrijoje ir Atėnuose, kur ypatingai uoliai 
studijavo pasaulinius mokslus. Apie 363 m. savo tėvo buvo 
pašvęstas kunigu, 372 m. konsekruotas vyskupu. Kiek lai- 
ko buvo vyskupu Konstantinopolyje, bet dėl įvairių intry- 


21 Sermo... 570 p. Migne P. G. 31. 
22 Op. cit. 567 p. 

23 Op. cit. ibd. 

24 Op. cit. III., 146 p. 

gų paliko šį miestą ir grįžo į savo gimtinę. Čia kiek laiko 
dirbo pastoracinį darbą, o paskui ligi pat savo mirties at- 
sidėjo mokslui ir rašymui. Mirė apie 339—390 m. Susipa- 
žinęs su Basilijum, liko ištikimas jo draugas visą gyve- 


nimą. 
Pedagoginės Gregorijus Nazianzietis, kaip ir Basilijus, peda- 
pašiikros goginę sritį yra palietęs tik atsitiktinai. Bet net. 


ir šios atsitiktinės pažiūros turėjo aniems lai- 
kams didelės reikšmės. Kalboje Bazilijaus atminimui pagerbti 
Oratio funebris in laudem Basilii Magni Gregorijus Nazianzie- 
tis kaip tik ir gavo progos pareikšti savo nusistatymą helenisti- 
nės kultūros ir helenistinio ugdymo atžvilgiu. Šitas nusistaty- 
mas buvo palankus. Gregorijus įsijungė į tąją humanistinę 
Krikščionybės srovę, kuri prasidėjo su Klemensu Aleksand- 
riečiu. 

Helenistinės kultūros pavojų krikščionims Gregorijus su- 
prato labai gerai. Bet tai jam nekliudė palankiai vertinti tai, 
kas šioje kultūroje yra gera. „Kartais, sako Gregorijus, ir iš 
šliužų mes pasigaminame sveikų vaistų. Taip lygiai iš raštų ir 
iš mokslų mes galime pasirinkti tai, kas reikalinga daiktų pri- 
gimčiai pažinti“?5. Jeigu kas šiomis vertybėmis nemoka naudo- 
tis arba blogai jomis naudojasi, dar nereiškia, kad jas mes tu- 
rėtume niekinti, kaip neniekiname išviršinių daiktų, nors „kai 
kurie juos piktadariškai naudoja“?s. Todėl Gregorijus Nazian- 
zietis neišmintingais ir neprityrusiais vadina tuos, kurie dėl kai 
kurių iškrypimų niekina studijas ir apskritai visą kultūrą. 


Toks pat palankus nusistatymas matyti ir ugdymo atžvil- 
giu. Išsilavinimas Gregorijui yra vienas iš vertingiausių daly- 
kų. „Manau, kad visi išmintingi žmonės sutinka, jog išslavini- 
mas tarp žmogiškųjų gėrybių užima pirmąją vietą“*. Tiesa, 
vienas išsilavinimas be doros Gregorijui nėra vertingas. Bet 
vienos doros be išsilavinimo jis taip pat nevertina. Jo pažiūros 
į profaninių mokslų santykius su sakraliniais yra tokios pat, 
kaip ir Basilijaus. Trumpai, kaip jis pats pasisako, jis šiuos 
santykius taip charakterizuoja: žmogus „per pradinius ir vai- 

25 Oratio 43, 507 p. Migne P. G. 36. 
26 Op. cit. 510 p. 
27 Op. cit. ibd. 

kiškus mokslus yra vedamas prie būsimo tobulumo“*s. Kitoje 
vietoje jis labiau išplečia šį tvirtinimą: ,„Rimtos ir gilios studi- 
jos yra tos, kurios sudaro pasiruošimą tikrajai filosofijai, ku- 
rios atitraukia nuo susilietimo su pasauliu, sujungia su Dievu, 
per žemiškuosius dalykus pasiekia aukštesniuosius, praeinan- 
čių ir nykstančių dalykų pagalba paruošia pastoviuosius ir am- 
žinuosius“??. Gregorijus Nazianzietis atstovauja tokiam pat pe- 
dagoginiam humanizmui, kaip ir pirmiau minėti graikų krikš- 
čionys pedagogai. 


Pedagoginės 
pažiūros 

c. Gregorijus Nyssietis 


Paskutinis iš garsiosios trijulės yra gimęs apie 8335 m. 
toje pat šeimoje, kaip ir Basilijus. Jį mokė daugiausiai 
Basilijus. Jis greičiau, negu jo brolis arba negu jo drau- 
gas, pasidarė dvasininku. Padirbėjęs kurį laiką pastora- 
cinį darbą, pasitraukė į Basilijaus įsteigtą vienuolyną 
Irise. Bet 371 m. brolio buvo ištrauktas iš vienuolyno ir 
padarytas Nyssos vyskupu Kapadokijoje. Mirė apie 394 
m. Savo moksliniu veikimu jis toli pralenkė abu pirmuo- 
sius kapadokiečius. Nė vienas iš ketvirtojo šimtmečio 
Bažnyčios Tėvų nebuvo taip gerai susipažinęs su stabmel- 
diškąja filosofija, kaip Gregorijus Nyssietis. Minties gilu- 
mu, problemų įvairumu ir jų sprendimo originalumu jis 
yra vienas iš žymiausių graikų Bažnyčios atstovų. Antra- 
sis visuotinis Nikejos susirinkimas Gregorijų Nyssietį yra 
pavadinęs „Tėvų Tėvu“, nors jo mintys turi per didelį as- 
meninį charakterį ir todėl nevisados yra visuotinio Baž- 
nyčios mokslo. išraiška. 


Vakarų ugdymo istorijon Gregorijus Nys- 
sietis yra patekęs savo kalba Oratio caie- 
chetica magna, kurią E. Seydlis yra pava- 
dinęs „brangiu religinio mokymo istorijos dokumentu“. 
Šioje kalboje Gregorijus Nyssietis nori parodyti, kaip ga- 
lima išlavintiems stabmeldžiams perteikti religinį pažini- 


mą. Jis yra pirmas patristikos metodikas. "Tiesa, šitoji 


Op. cit. 510 p. 
Op. cit. 511 p. 
Lexikon der Padagogik II, 1275 p. v. E. Rolloff. 

jo metodika yra realinio — pavyzdinio pobūdžio. Kitaip 


sakant, jis mažiau nagrinėja pačius religijos metodikos 
principus, o daugiau pavyzdžiais realiai parodo, kaip tiky- 
bos dalykai turi būti išdėstyti įvairiems žmonėms. 


Pirmas dalykas, kurį Gregorijus Nyssietis pabrėžia 
pačioje pradžioje, yra religijos dėstymo specifikavimas 
pagal klausytojų įsitikinimus. ,„Nevisiems, sako jis, žodžio 
klausytojams tinka tas pat mokslo būdas. Katechezė turi 
būti keičiama ir pritaikoma prie religijų įvairumo. Kal- 
bos siektinas tikslas yra tas pats. Bet ne tas pat yra bū- 
das įrodyti ir sutvirtinti... Vienokias pažiūras turi tas, 
kuris palaiko žydų pusę, ir kitokias tas, kuris yra palan- 
kus graikams... Ir kiti įvairių sektų ir erezijų atstovai 
turi kiekvienas savą nuomonę. Visi jie padaro, kad reikia 
susidurti su tuo, kas yra manoma. Pagal ligos rūšį reikia 
vartoti ir vaistus. Nevienodai kalbėsi su graiku, kuris ma- 
no, jog esą daug dievų, ir su žydu, kuris netiki į viengimi 
Dievą““!. Klausytojų pirmykštės pažiūros ir pirmykštis 
nusistatymas apsprendžia religijos dėstymą. 


Konkrečiau paaiškindamas, kaip šitas apsprendimas 
turi apsireikšti, Gregorijus Nyssietis pastebi, kad „reikia 
kalbėti, žiūrint žmonių nuomonės, surandant kiekviename 
dispute tam tikrus principus ir teigimus, kurie sutiktų su 
protu, kurie būtų aiškūs ir dėl kurių abi pusės sutiktų, kad 
paskui iš jų būtų galima išvesti, kas manoma ir jaučia- 
ma“*. Kitaip sakant, religijos dėstyme visų pirma reika- 
linga bendra plotmė, ant lurios galėtų atsistoti ir moky- 
tojas ir mokinys ir kuri jiems abiems būtų savaime aiški. 
Iš šitos plotmės paskui turi išaugti visų klausimų išaiški- 
nimas ir abejonių išsklaidymas. „(Tiesos išaiškinimas, sako 
Gregorijus, kyla iš tų pradų, kuriuose žmogus buvo išauk- 
lėtas“**. Tai yra visai modernus reikalavimas, kuris reli- 
gijos dėstymą individualizuoja ne tik psichologiniu, bet ir 
pasaulėžiūriniu atžvilgiu ir kuris mūsų laikams yra labai 
reikšmingas, nes šiandien išvidinis ideologinis žmogaus 


Oratio catochetica magna 10 p. Migne P. G. AB: 
Op. cit. 11 p. 
Op. cit. 19 p. 

sąmyšis yra nė kiek nemažesnis, negu jis buvo pirmaisiais 
Krikščionybės amžiais. 


Tekstai: 


Sakoma, kad Mozė, kurio vardas yra garbingas tarp visų 
žmonių dėl jo išminties, pirmiau išsilavinęs Eigiptiečių moks- 
luose, o paskui perėjo prie pažinimo To, Kuris yra. Taip pat 
vėlesniais laikais išmintingasis Danielius, chaldejų išminties 
Babilonijoje išmokęs, paskiau mokėsi šventųjų mokslų. Taigi 
pakankamai jau pasakyta, kad šie išviršiniai mokslai sieloms 
nėra nenaudingi. Kitas dalykas, kaip jums reikia jais naudotis. 
Visų pirma nereikia vienodai širdimi prisirišti prie visų tų da- 
lykų, kuriuos poetai pasakoja. Kai jums bus pasakojama apie 
gerų vyrų žygius ir mintis, verta juos pasekti ir stengtis, kad 
ir mes būtume toki pat. Kai prieisite prie nedorų žmonių, už- 
darykite ausis ir saugokitės jais pasekti, kaip Odisejas saugo- 
josi sirenų dainų. Pripratus prie žodžių, atsidaro kelias ir į 
darbus. Todėl reikia labai saugoti sielą, kad per malonius žo- 
džius neįimtume į save ydų, kaip medaus sumaišyto su nuo- 
dais... Apskritai naudojantis šiomis knygomis, reikia jums 
pasekti bičių pavyzdžiu. Jos nelanko visų žiedų, o ant kurių už- 
tupia, nesistengia visko pasiimti, bet išsirenka tik tai, kas rei- 
kalinga darbui, visa kita palikdamos. Taip ir mes suvokime, kas 
mums tinka, kas artima tiesai ir tai pasiimkime iš šių raštų, o 
visa kita palikime šalia“. 
| S. Basilius Magnus 

Sermo de legendis libris gentilium, Migne P. G. 31, 567— 
670. 


Manau, kad visi sveiko proto žmonės pripažįsta, jog išsi- 
lavinimas tarp visų žmogiškųjų gėrių užima pirmąją vietą. Čia 
kalbu ne tiktai apie mūsiškį kilnesnį, kuris, niekindamas kalbos 
puošmenas, susijungia su išganymu ir su tais dalykais, kurie 
pažįstami proto ir sielos, bet ir apie išviršinį, kurį daugelis 
krikščionių klaidingai niekina, kaip pilną pinklių, pavojingą ir 
nuvedantį tolyn nuo Dievo. Bet juk negalima niekinti dangaus, 

žemės, oro ir kitų dalykų dėl to, kad kai kas juos niekšiškai 
naudoja, garbindami kaip Dievą tai, kas yra Dievo. Pasirinki- 
me tai, kas gyvenimui ir sielai yra naudinga, ir bėkime nuo to, 
kas yra pavojinga. Nestatykime sukurtų daiktų vietoje Kūrėjo, 
kaip daro kvailiai, bet iš kūrinių pažinkime Kūrėją... Kartais 
ir iš šliužų mes pasigaminame sveikų vaistų. Taip lygiai iš raštų 
ir iš mokslų mes galime pasirinkti tai, kas reikalinga daiktų pri- 
gimčiai pažinti; atmeskime tai, kas veda į demonus, į klaidą, 
į vienašališkumą....“ 
S. Gregorius Naziansus 

Oratio funebris in laudem Basilii Magni, Migne P. G. 36, 

507—510. 


Nevisiems žodžio klausytojams tinka tas pat mokymo bū- 
das. Katechezė turi būti keičiama ir pritaikoma prie religijų 
įvairumo. Kalba turi pasirinkti ir siekti to paties tikslo. Bet 
negalima tuo pačiu būdu įrodinėti ir sutvirtinti. Vienokias pa- 
žiūras turi tas, kuris palaiko žydų pusę, ir kitokias tas, kuris 
yra palankus graikams; anomejas* ir manichejas*, marcionis- 
tai*, valentiniečiai*, basiliečiai* ir kiti sektų ir erezijų klystą 
atstovai turi kiekvienas savą pažiūrą. Visi jie padaro, kad rei- 
kia susidurti su tuo, kas yra manoma. Pagal ligos rūšį reikia 
vartoti ir vaistus. Nevienodai kalbėsi su graiku, kuris mano 
esą daug dievų, ir su žydu, kuris netiki į viengimį Dievą. Ne 
tas pačias griausi pasakas apie dogmas tiems, kurie yra erezijų 
suklaidinti. Kuo galima pataisyti Sibellijų“, tuo negalima pa- 
dėti Anomejui. Kova prieš manichejų nepadės žydui. Reikia 
kalbėti paisant žmonių nuomonės, atitikti kiekvieno klaidą, bet 
kokiame dispute iškelti su protu sutinkančius principus ir tei- 
gimus, kad tuo būdu per tą, kas abiejų pripažįstama ir kas yra 
aišku, paaiškėtų tai, kas mąstoma ir jaučiama“. 

S. Gregorius Nyssenus 

Oratio catechetica magna, Migne P. G. 45, 10—11. 


3. Jonas Chrysostomas 


Dėl didelės savo iškalbos pavadintas „auksaburniu“, 
Jonas gimė apie 344 metus Antiochijoje iš turtingų tėvų. 
369 m. buvo pakrikštytas, 386 m. išvęstas kunigu, 397 m. 

išrinktas Konstantinopolio vyskupu. Dėl nesutikimų su im-- 
peratoriumi, dėl atviros kovos su karaliaus dvaro pra- 
banga ir ištvirkimu Jonas net du kartu buvo iš Konstanti- 
nopolio ištremtas. Antrojo ištrėmimo metu jis ir mirė prie 
Juodųjų jūrų 407 m. 2 


Pedagogines savo pažiūras šv. Jonas Chrysostomas. 
yra išdėstęs savo rašte Adversus oppugnatores vitae mo- 
nasticae. Ilgus amžius Jonui buvo priskiriamas veikalėlis 
De inani gloria et de educandis liberis. Bet vėliau (Mau- 
rino leidime) iš jo veikalų išskirtas ir pamirštas. Šio šimt- 
mečio pradžioje jį vėl naujai išvertė ir išleido S. Haidacher. 
Šiuo metu nėra tikra, ar minėtas veikalėlis priskirtinas 
Jonui Chrysostomui ar ne. Todėl pažiūras, išdėstytas šia- 
me rašte, mes trumpai atpasakosime Jono Chrysostomo 
pedagoginės apžvalgos gale; šiaip jo pedagogiką charak- 
terizuosime pagal minėtą pirmąjį veikalą. 


2 , Iš visų graikiškų patristikos pedagogų Jonas 
Pareiga S ž 2 
azdyti Chrysostomas yra pedagogiškiausias. Jis dau- 

giausiai apie ugdymą yra parašęs, palyginant 
su kitais, ir plačiausiai pedagogines problemas yra tyrinėjęs. 
Pagrindinis jo veikalas Adversus oppugnatores vitae monasti- 
cae stengiasi ne tik apginti vienuolinį gyvenimą nuo priekaištų, 
bet šia proga išdėsto tėvų pareigas siųsti savo vaikus į vienuo- 
lių mokyklas, nes stabmeldiškos ano meto ir anos vietos mo- 
kyklos buvo per daug nusmukusios doriniu atžvilgiu. 


Dėstydamas savo pažiūras į ugdymą, Jonas pradeda nuo 
ugdomosios pareigos. Tėvai turi pareigą ugdyti savo vaikus dėl 
to, kad 1. Knkimas ugdyti yra įgimtas ir 2. Dievas yra pozity- 
viai įsakęs pedagoginį darbą. Jonas Chrysostomas pastebi, kad 
Dievas „įdiegė prigimčiai tokią aistrą, kad tėvai turi beveik ne- 
pergalimą būtinybę rūpintis vaikais““*. Vis dėlto šita būtinybė 
dar esanti Dievo ir pozityviai įsakyta. Šiam reikalui Jonas na- 
grinėja vyriausiojo žydų kunigo Helio įvykį, kada šis buvo nu- 
baustas už tai, kad nesudraudė savo girtaujančių ir ištvirkau- 
jančių sūnų. Taip pat Jonas cituoja ir šv. Povilo žodžius, ku- 
riais tėvams liepiama neerzinti savo vaikų, bet auklėti juos 


34 Adversus oppugnatores vitae monasticae, 354 p. Migne P. G. 47. 

„drausme ir perspėjimu“ (Efez. 6, 4). Todėl Jonas smarkiai 
pabrėžia, kad ugdomosios pareigos apleidimas yra ne tik nusi- 
kaltimas savai prigimčiai, bet ir nusidėjimas Dievui. „„Didžiau- 
sia iš visų nuodėmių, sako jis, yra vaikų apleidimas ; ji priklauso 
prie pačios blogybių viršūnės“*“. Vaikų neugdymas esąs lygus. 
jų sielos pražudymui. Tuo tarpu „ne tokia žiauri niekšybė yra 
išsiaštrinti kardą ir jį įsmeigti į sūnaus gerklę, kaip pražudyti 
jo sielą ir ją sugadinti. Šiam nusikaltimui negali būti lygaus““**, 


Būdamas praktinis veikėjas pastoracijos srityje. 
ir didelis pamokslininkas, Jonas savaime atkrei-- 
pė dėmesio daugiau į dorinį ugdymo momentą, 
negu į lavinimą. Jeigu minėti graikų krikščionys pedagogai 
daugiau kalbėjo apie lavinimą, tai Jono Chrysostomo pedagogi- 
koje aiškią persvarą turi dorinimas. „Mokslų studijavimas, 
sako Jonas, reikalauja dorovingumo, bet dorovingumas nerei- 
kalauja mokslų. Susilaikyti mes galime ir be išsilavinimo, bet. 
be dorovingumo dar niekas niekados nepasiekė išsilavinimo,. 
jeigu visą laiką buvo paskendęs nedorybėse ir niekšiškume““*". 
Todėl Jonas ir liepia tėvams visų pirma žiūrėti vaikų doros,. 
kuri sudaranti pagrindą ne tik jų gyvenimui, bet ir jų išsila- 
vinimui. Jis pastebi, kad jeigu mes rūpinamės kitų sielomis, 
„tai tuo labiau tėvas turi rūpintis tuo, kurį pagimdė, kurį auk-- 
lėjo, kuris visados pasilieka namuose. Kaip savo nuodėmių jis. 
negalės pateisinti, taip ir tų, kurias padarė jo vaikai“. Štai 
kodėl Jonas griežtai savo meto tėvams pastebi: „Jūs rūpinatės, 
kad vaikui būtų vergas, ir arklys, ir gražus drabužis. Bet 
kad vaikas būtų doras, nenorite nė pagalvoti““*. Čia mums bus 
suprantama, kodėl Jonas Chrysostomas ypatingai daug dėme- 
sio kreipė į seksualinį jaunimo auklėjimą, kuris anuo metu bu- 
ve labai aktualus. Šiuo atžvilgiu Jonas yra pasakęs labai daug 
teisingų minčių: lyčių perskyrimas brendimo metu, draudimas. 
berniukams maudytis sykiu su moterimis, stropus akių ir ausų 
saugojimas, garbės jausmo skatinimas berniukuose, religinis. 
auklėjimas, skatinimas anksti vesti ir tekėti sudaro pagrindi- 


Dorinis 
pagrindas 


35 Op. cit. 2831 p. 
36 Op. cit. 856 p. 
37 Op. cit. 367 p. 
38 Op. cit. 355 p. 
39 Op. cit. 360 p. 

nius Jono Chrysostomo seksualinio auklėjimo principus“. Ypa- 
tingai smarkiai Jonas pasisako prieš anuo metu išplitusią iš se- 
novės graikų paveldėtą pederastiją, vadindamas ją „amor no- 
vus et neguissimus“, ,„morbus gravissimus et incurabilis““ „pes- 
tis omnium pestium teterrima“, „novum et intolerandum sce- 
lus“**, 


2 Kaip dorinis apskritai yra ugdymo supratimas 
Lavinimo = = 53“ 
as Jono Chrysostomo pedagogikoje, taip dorinio 
pobūdžio yva ir lavinimo motyvai. Jonas pei- 
kio tuos tėvus, kurie skatina jaunuolius mokytis žemiškais su- 
metimais: dėl aukštos vietos, dėl turto, dėl garbės. „Visi jiems 
primena žemės garbinguosius, bet visiškai nekalba apie dangiš- 
kus dalykus“*2. Kitoje vietoje Jonas pastebi, kad šie žemiški 
motyvai „suplaukę į jauną sielą, pasidaro lyg kokios upės, ku- 
rios griauna visa, kas yra gera“. Todėl Jonas Chrysostomas 
liepia jaunimą taip nuteikti, kad jis mokytųsi dėl antgamtinių 
motyvų, kad į savo studijas žiūrėtų, kaip į tarnavimą Dievui. 
) 
Praktiškai kalbėdamas apie patį lavinimo vyks- 
mą, Jonas numato jame du pagrindiniu tarps- 
niu, kurie gali žmogų nuteikti ir paruošti 
antgamtiniam gyvenimui. Pirmasis tarpsnis yra šeiminis. Ug- 
dymas prasideda šeimoje, ir todėl šeimoje vaikas jau turi įgyti 
pirmąsias antgamtinio gyvenimo užuomazgas.  Krikščioniško- 
sios šeimos uždavinys yra paruošti pasauliui Dievo tarnų. Tai 
yra būtina ir sykiu garbinga šeimos pareiga. ,„Ruoškime Die- 
vui tarnų ir dorų padėjėjų. Jeigu jau labai gerbiamas yra tas, 
kuris miestams peni atletus, tas, kuris karaliui lavina karei- 
vius, kaip labiau turim būti gerbiami mes, kurie Dievui maiti- 
name tokius vyrus, greičiau angelus“**. Pedagoginė šeimos veik- 
la ir visas šeiminio ugdymo tarpsnis pasidaro savotiškai sakra- 
linis. 


Lavinimo 
tarpsniai 


40 Plg. K. B6ckenhoff—R. Stapper, Gedanken des hl. Johannes Chry- 
sostomus iiber Fragen der Sexualpūdagogik: Vierteljahrschrift fūr wis- 
senschaftliche Padagogik 1926. 

41 Op. cit. 360 p. 

42 Op. cit. 8357 p. 

43 Op. cit. ibd. 

4 Op. cit. 384 p. 

Pradėtą šeimos darbą parengti Dievui veiklių tarnų atbai- 
gia, pasak Jono Chrysostoma, vienuolynai. Pirmaisiais amžiais 
buvo paprotys atiduoti vaikus vienuolynui nevisiškai, bet tik 
tam tikrą laiką, kad jie ten būtų auklėjami ir lavinami. Jonas 
Chrysostomas labai giria šį paprotį ir vienuolynuose mato ant- 
7ųjį tikrai krikščioniško lavinimo tarpsnį. Todėl jis pataria tė- 
vams nesigailėti palikti vienuolių priežiūroje savo vaikus kad 
ir ilgesnį laiką. „Net jeigu dešimtį ar dvidešimtį metų reiktų 
juos vienuolynuose laikyti, neliūdėkite. Net nenustatykime lai- 
ko. Jeigu jie norėtų sugrįžti per anksti, sukliudykime, nes tuo- 
met laimės ir tėvas, ir motina, ir namai, ir miestas, ir giminė. 
Jei griš neatbaigtas, bus juokingas ir kitiems kenksmingas“*. 


Iš lavinimo objektų Jonas Chrysostomas yra 
minėjęs tik du: retoriką neigiamai ir filosofiją 
teigiamai. Galimas daiktas, kad šiuos du objek- 
tus jis pasirinko dėl to, jog norėjo juos įvertinti doriniu at- 
žvilgiu. Retoriką jis vertina neigiamai, nors pats buvo vienas 
iš didžiausių Bažnyčios kalbėtojų. Čia vėl galima manyti, kad 
tokio neigiamo vertinimo retorika iš jo yra susilaukusi dėl savo 
per didelio formalizmo. ,„Niekšingumas, sako Jonas, sujungtas 
su mokėjimu kalbėti yra daug blogesnis“*“. Retorika nesanti 
reikalinga dorumui ir šventumui. „Didieji šventi vyrai, kurie 
gyveno tada, kai raštų nebuvo, ir tada, kai jie jau buvo atsi- 
radę, nemokėjo kalbėti“**. Dėl to ir ano meto krikščioniui Jo- 
nas retorikos nerekomenduoja. 

Visai kitaip Jonas Chrysostomas yra nusistatęs filosofijos 
atžvilgiu. Čia Jonas eina tokiu pat keliu, kaip ir Klemensas 
Aleksandrietis arba trys kapadokiečiai. Jam filosofija reika- 
Tinga gyvenimui sutvarkyti ir pakilninti. „Ne filosofija, bet fi- 
losofijos stoka viską žudo ir gadina““. Bet filosofiją Jonas 
Chrysostomas supranta ne tiek teorinių studijų, kiek gyvenimo 
meno prasme, kaip to meto stoikai. Šitoks supratimas aiškėja 
iš pavyzdžių, kuriuos Jonas vartoja, norėdamas parodyti filo- 
sofijos reikšmę. Jonas kalba, kad gyvenimą gadina ne tie filo- 
sofai, kurie dorai gyvena, viskuo pasitenkina, turi tiktai vieną 


Lavinimo 
objektai 


45 Op. cit. 886 p. 
46 Op. cit. 367 p. 
47 Op. cit. 368 p. 
4 Op. cit. 864 p. 

tarną, neieško garbės, bet tie, kurie sugalvoja naujų pasismagi- 
nimų, nori viskuo būti pertekę, turi daugybę tarnų, yra garbė- 
troškos ir t. t. Iš filosofijos Jonas Chrysostomas ypatingai pa- 
taria studijuoti etiką, kuri turinti tiesioginio ryšio su dorinių 
gyvenimu. Etikos studijavimas, pasak jo, net atstojąs kitus. 
mokslus*?, 


Taigi kiek šv. Jono Chrysostomo pažiūros yra išdėstytos. 
minėtame jo veikale Adversus oppugnatores vitae monasticae, 
galima matyti, kad jo pedagogika eina kiek kitokia kryptimi, 
negu aukščiau minėtų pedagogų. Jonas Chrysostomas nebėra 
toksai aiškus humanistas, kaip Klemensas Aleksandrietis. Jo 
pedagoginėse pažiūrose dorinis-religinis elementas jau aiškiai 
turi persvarą prieš lavinamąjį-pasaulinį momentą. Stabmeldiš- 
kųjų mokslų, išskyrus filosofiją, pabrėžimas nėra toksai aiškus. 


Tas pat moralinis bruožas traukiasi ir per kitą: 
Jonui Chrysostomui priskiriamą veikalą De 
inani gloria et de educandis liberis, kuris pir- 
mą sykį buvo išleistas 1656 m. Jame autorius reikalauja, 
kad vaikai būtų blaivūs ir melstųsi net naktį, kad jie būtų 
užgrūdinti, nesinaudotų jokiais patogumais, kad nieko ne- 
kalbėtų, kas krikščioniui netinka, kad nesiginčytų ir ne- 
sibartų. Ugdymo priemones autorius renkasi kartais švel- 
nias, kaip paglostymas, pažadai, kartais griežtas, kaip gra- 
sinimas. Mušimas nėra patariamas, kad vaikai neužsi- 
spirtų. Tėvai turi žiūrėti, su kuo vaikai susitinka, turi 
pamokyti juos dorybių. Vaikus reikia mokyti šv. Rašto 
jau iš pat mažens, pritaikant skaitomas vietas prie jų am- 
žiaus. Evangelijos mokymą autorius pataria atidėti vėles- 
niam laikui. Jis liepia nevesti vaikų į vaidinimus, saugoti 
nuo jų kvepalus, nes jie ištižina sielą ir kelia aistras. Vie- 
toje teatro duoti į rankas gerą knygą. Savarankiškumas: 
ypatingai pabrėžiamas: vaikai viską turi daryti patys, 
kad vėliau mokėtų kentėti nesiskųsdami ir neieškodami 
paguodos. Vaikai turi pasninkauti penktadieniais ir tre- 
čiadieniais, kad įprastų budėti ir melstis tiek, kiek jie pa- 
kelia. Moterystėn jaunuoliai turi sueiti anksti, kad išliktų 
skaistūs ir įprastų skaisčiai gyventi. — Jeigu iš tikro ši- 


Abejotinos 

49 Plg. Op. cit. 363—864 p.; 367 p. 

tas veikalas yra parašytas Jono Chrysostomo, jis tik dar 
labiau patvirtintų mūsų teigimą, kad Chrysostomo pedago- 
gika jau pamažu tolsta nuo pedagoginio humanizmo, nuo 
šio pasaulio kultūros palankaus vertinimo ir labiau suka 
į pedagoginį moralizmą, kuris, kartais, net rigoristiniu 
pavidalu apsireikšdavo Vakarų Bažnyčios Tėvų pedagogi- 
koje, ypač Jeronimo asmenyje. 


Tekstai: 


Pasvarstysime mūsų nuodėmės didumą ir pamažu, žengda- 
mi aukštyn, parodysime, kad vaikų apleidimas yra visų didžiau- 
sia nuodėmė, priklausanti prie pačios blogybių viršūnės ... Ka- 
dangi ir prigimties ir laiko atžvilgiu šis nusikaltimas yra sun- 
kiausias, pagalvok, koks sąžinės graužimas kyla tuose, kurie jį 
padaro. Kad nekalbėčiau tuščiai, pavyzdžiu parodysiu, kad ži- 
notumėte, jog jei nesirūpinsite vaikų išganymu, būsite paliesti 
sunkių bausmių. Tai, ką jums papasakosiu, nesugalvojau pats, 
bet paėmiau iš šv. Rašto (eina pasakojimas apie Senojo Testa- 
mento kunigą Helį ir jo sūnus, A. M.) ... Jeigu tad senas, gar- 
bingas kunigas, kuris be skundų dvidešimtį metų valdė žydų 
tautą, kuris gyveno anais laikais, kada gyvenimas nereikalavo 
tokio apdairumo, negalėjo pasiteisinti ir žuvo, nes nepakanka- 
mai rūpinosi savo vaikais ..., kokia bausmė ištiks mus, kurie 
gyvename šiais laikais, kada reikalaujama didesnio mokslo, 
nors dora mes stovime žemiau už aną žmogų. Ne tik patys vai- 
kų neauklėjame, bet kliudome bei priešinamės ir kitiems, norin- 
tiems tai daryti, tapdami tuo būdu savo vaikams blogesni, negu 
barbarai... 


Ne dėl kurios kitos priežasties vaikai pasidaro sugedę, bet 
tik dėl to, kad tėvai svajoja apie šio gyvenimo gėrius. Tiktai 
i juos vienus įsižiūrėję, laikydami juos aukščiausiais, jie yra 
priversti apleisti savo vaikų sielą. Tokius tėvus — tegul nie- 
kas nemano, kad įpykęs tai sakau — laikau kaltesniais, negu 
vaikų žudytojai. Šie tik sielą atskiria nuo kūno, o anie ir kūną 
ir sielą įstumia į pragaro ugnį. Kūno mirtis yra natūralus dės- 
nis, bet sielos mirties galima išvengti, jeigu jos nepatraukia 

tėvų apsileidimas. Būsimas prisikėlimas netrukus sunaikins kū- 
no mirtį, tuo tarpu sielos skriauda niekados nebus atitaisyta ... 
Todėl teisingai manome, kad toki tėvai yra piktesni už vaikų 
žudikus. Ne toks žiaurus nusikaltimas išsiaštrinti durklą ir jį 
įsmeigti į vaiko gerklę, kaip sugadinti sielą ir ją pražudyti. 
Šiam nusikaltimui negali būti lygaus“. 


Adversus oppugnatores vitae monasticae, lib. 3, 351—356 
p. Migne P. G. 17. 


Sakai, kam reikia mūsų vaikams filosofijos ir gilesnio 1a- 
vinimo? Juk šie dalykai viską gadiną. Todėl taip būtinas daly- 
kas, kuris palaiko mūsų gyvenimą, atrodo tuščias ir nereikš- 
mingas. Iš tikro, kas nors matydamas sergantį savo sūnų, ne- 
sakytų : kam jam gera ir stipri sveikata, bet visa darytų, kad 
sveikata jam grįžtų ir kad liga nepasikartotų. Tuo tarpu sielai 
sergant, niekas nesirūpina, o tėvai pasitenkina: kam tai? Argi 
nevisi filosofuojame, o viskas eina kas kartą blogyn. Ne taip, 
gerbiamasis vyre, ne filosofija, bet filosofijos stoka viską žlūg- 
do ir gadina. Kas gi dabartį griauna? Ar kuris kukliai ir do- 
rai gyvena, ar kuris išsigalvoja vis naujų būdų pasismaginti ? 
Ar kuris viską nori paglemžti iš kitų, ar kuris savu yra paten- 
kintas?... Ar kurie yra žmoniški, nesirūpina daugumos teikia- 
ma garbe, ar kurie šios garbės reikalauja daugiau, negu reikia, 
ir neapsakomai iškoneveikia tuos, kurie neatsistoja, pirmieji 
nepasveikina, nenusilenkia, neina vergo pareigų?... Ar kuris 
stato puikius rūmus, apkrauna gausiai stalą, ar kuris yra pa- 
tenkintas kukliu valgiu ir butu, nieko daugiau nereikalauda- 
mas?... Šie pastarieji yra lyg tamsybėje mirgą žiburiai, kurie 
kviečia esančius audros viduryje ir, pastatydami pakilesnėse 
vietose filosofijos švyturius, juos veda į ramybės uostą...“ 


Adversus oppugnatores vitae monasticae, lib. 3, 368—8364 
p. Migne P. G. 


Turėdami tiek pavyzdžių, ruoškime Dievui stropių tarnų ir 
dorų padėjėjų. Nes jeigu labai yra gerbiamas tas, kuris peni 
miestams atletus, kuris lavina karaliui kareivius, tai kokią do- 

vaną gausime mes, kurie auginame tokių veiklių vyrų, greičiau 
angelų? Taigi viską darykime, kad jiems paliktume religingu- 
mo turtų, kurie yra pastovūs ir kurie lydi paliekančius šį gyve- 
nimą. Jie mums padės ne tik šiame, bet labiausiai aname gyve- 
nime. Šio pasaulio turtai mirštančiųjų nelydi. Jie net žlunga 
anksčiau, negu mes, ir dažnai pražudo jų savininkus... Jeigu 
tėvas, mylįs savo sūnų, pasiimtų sau namų priežiūrą, tarnų val- 
dymą ir kitus dalykus, o sūnui leistų atsidėti tiktai vienai filo- 
sofijai, pasielgtų taip, kaip Dievas nori. Rūpinkimės tad dora, 
ieškokime Dievo Karalystės, ir mūsų vaikai bus puikūs, o mes 
spindėsime sykiu su jais...“ 


Adversus oppugnatores vitae monasticae, lib. 3, 38)—385 
p. Migne, P. G. 17. 


4, Jeronimas 


Pirmasis iš Vakarų Bažnyčios Tėvų pedagogų yra šv. 
Jeronimas. Jis yra gimęs apie 342 m. Stridone Dalmaci- 
joje. Dvidešimties metų atvyko į Romą studijuoti. Dėl 
nežinomų priežasčių buvo nuvykęs į šiaurę net prie Reino 
ir čia nutarė pasidaryti vienuoliu. Grįžęs Italijon, po kiek 
laiko iškeliavo į Rytus. Gyveno Syrijoje, Antiochijoje, kur 
įsišventė kunigu, Konstantinopolyje, paskui buvo popie- 
žiaus Damaso patarėju, po jo mirties vėl keliavo: aplankė 
Palestiną, Eigiptą. Visose savo kelionėse jis stengėsi ko 
nors išmokti. Antiochijoje jis klausė Gregorijaus Nazian- 
ziečio egzegetinių aiškinimų, Aleksandrijoje jis buvo ak- 
lojo Didymo mokinys, Syrxijoje išmoko hebraiškai. Jeroni- 
mas mirė 419 ar 420 m. 

Pedagoginės savo pažiūras Jeronimas yra išdėstęs 
dviejuose laiškuose: laiške Laetai (epist. 107) ir laiške 
Gaudencijui (epist. 128). Svarbiausiuose dalykuose abiejų 
laiškų pažiūros visiškai sutampa. Gal tik griežtumo at- 
žvilgiu dorinėje srityje laiškai yra kiek skirtingi. Mat, 
Laetos duktė buvo skiriama vienuolynui, o Gaudencijus 
savo dukrelę auklėjo pasauliui. Todėl suprantama, kad 
Laetai Jeronimas statė smarkesnius reikalavimus, negu 
Gaudencijui. 

Jeronimo pedagoginės pažiūros yra charakte- 
ringos keliais bruožais, kurie jas išskiria iš kitų 
patristikos pedagogų pažiūrų. Visų pirma Je- 
vonimas yra pirmas mergaičių pedagogikos atstovas ne tik pat- 
ristikos, bet ir apskritai visos senovės ugdyme. Ligi jo mes 
nieko išsamesnio apie mergaičių ugdymą nerandame. Abu jo 
laiškai yra parašyti mergaičių tėvams, nurodant, kaip jų duk- 
terys turi būti auklėjamos ir lavinamos. 


Pedagogikos 
pobūdis 


Toliau, Jeronimo pedagogika turi aiškų didaktinį bruožą. 
Kiek kiti Bažnyčios Tėvai daugiausiai kalba apie auklėjimą, 
tiek Jeronimas, nepraleisdamas dorinės srities, daug kalba apie 
lavinimą. Šitas didaktinis bruožas yra žymus abiejuose jo laiš- 
kuose. Jis pataria mokyti mergaites skaityti ir rašyti, kalba 
apie lavinimo priemones, apie mokytojo ypatybes (magister 
probae aetatis et vitae), apie gerą žodžių ištarimą ir apie kitus 
didaktinius dalykus. 

Trečia Jeronimo pedagogikos žymė yra asketinis bruožas. 
Tiesa, jis yra užčiuopiamas visuose patristikos pedagoguose. 
Jau esame sakę, kad patristinis ugdymas helenistinį estetinį 
ugdymo idealą pakeitė krikščioniškuoju etiniu idealu. Todėl sa- 
votiškas asketizmas čia buvo neišvengiamas. Bet niekur šitas 
asketizmas taip griežtai nėra išreikštas, kaip Jeronimo pedago- 
gikoje. Graikų Bažnyčios Tėvai šiuo atžvilgiu buvo gana at- 
laidūs. Jų auklėjimas buvo daugiau humanistinio renesansiškojo 
pobūdžio. Tuo tarpu Jeronimas čia eina žymiai griežtesne link- 
me. Be abejo, čia turėjo reikšmės tas faktas, kad Jeronimas 
savo pedagogiką taikė mergaitėms, kurios krikščionių pažiūra 
Lurėjo būti kuklios, nusižeminusios, tylios ir padorios. Bet ne- 
mažas vaidmuo čia tenka ir asmeniniam Jeronimo palinkimui, 
kuris asketikoje buvo savotiškas rigoristas, būdamas apskritai 
karšto temperamento impulsyvus žmogus. Todėl jis reikalavo, 
kad mergaičių drabužiai būtų labai kuklūs, kad jos nenešiotų 
auskarų ir apskritai papuošalų, kad valgytų tiek, jog visados 
jaustųsi alkanos (sic comedat, ut semper esuriat), kad be mo- 
tinos niekur neišeitų, kad melstųsi net naktį ir daug skaitytų 
(orationi lectio, lectioni oratio succedat). 


Kalbėdamas apie mergaičių lavinimą, Jeroni- 
mas savo pastabas pradeda nuo pat vaikystės: 
muo lopšio. Pasirenkant aukles, Jeronimas lie- 

pia žiūrėti, kad jos nebūtų plepios ir nedoros: „Tebūna jai pa- 
vyzdžiu, sako Jeronimas, tikro tikėjimo, dora ir kukli senyva 
mergina, kuri ją mokytų ir skatintų melstis ...“*.. Elgesys su 
vaikais turįs būti malonus ir švelnus: „Po darbo tegul pažai- 
džia, tegul pasikabinėja motinai ant kaklo, tegul artimųjų būna 
bučiuojama““!. Taip pat pats mokymas turįs, pasak Jeronimo, 
būti malonus: „(Tegul myli tai, ko verčiama mokytis, kad grei- 
čiau tai būtų pasilinksminimas, negu darbas, labiau noras, negu 
Teikalas““??, 


Charakteringa, kad Jeronimas lavinimo motyvą renkasi 
graikišką, būtent, garbę. Jau esame minėję, kad Rytų Bažny- 
čios Tėvai šį stabmeldiškąjį motyvą buvo atmetę. Jie liepė vai- 
kams įdiegti antgamtinių motyvų. Jeronimas, priešingai, ne- 
neigdamas antgamtinių akstinų, žiūri į lavinimo darbą daugiau 
psichologiškai ir todėl grįžta prie antikinio garbės motyvo. Pa- 
žymėtina ir tai, kad šitą garbės motyvą jis taiko mergaičių la- 
vinime, kas rodo svetimą šio motyvo linkmę, nes mergaitėse 
nei garbės jausmas nei noras lenktyniuoti nėra toks ryškus, 
kaip berniukuose. Graikai, daugiausiai dėmesio kreipdami į 
berniukų lavinimą, garbės jausmą gal ir teisingai buvo įjungę 
į lavinimo pedagoginį darbą. Tuo tarpu Jeronimas jį paėmė be 
gilesnio įsisąmoninimo ir pritaikė mergaitėms. ,„Besimokydama, 
sako Jeronimas, tegul ji turi draugių, kurioms pavydėtų, kurių 

„laimėjimais ji būtų graužiama. Nereikia jos barti, jeigu atsi- 
liktų, bet pagyrimais reikia skatinti gabumus, kad džiaugtųsi 
nugalėjusi ir liūdėtų nugalėta““s, 


Vienas iš pirmųjų lavinimo objektų Jeronimui 
yra Šv. Raštas. Jis sako, kad „visų pirma ji te- 
simoko psalmių ... Saliamono patarlės telavina 
ją gyvenimui““*. Taigi visų pirma psalmės, paskui patarlės, 
toliau Ecclesiastikas ir t. t. Paskutinėje vietoje eina Giesmių 
Giesmė, nes pradžioje ją skaitant galima nesuprasti dvasinės 
jos prasmės ir todėl pasipiktinti. Po Šv. Rašto Jeronimas pa- 
taria skaityti Bažnyčios rašytojų veikalus: ,„Cyprijono veika- 

50 Ep. 107, 875 p. Migne P. L. 22. 

531 Ep. 128, 1096 p. Migne P. L. 22. 
52 Op. cit. ibd. 

53. Ep. 107, 871 p. Migne P. L. 22. 

54 Ep. 107, 877 p. 

lus tegul visados turi rankose““*. Taip pat liepia skaityti Hila- 
rijaus knygas, Athanasijaus laiškus. „Kitus tegul taip skaito, 
kad daugiau kritikuotų, negu pasektų“““, 

Kalbėdamas apie kalbų mokymąsi, Jeronimas, atrodo, vi- 
siškai eina Guintilijono keliu. Jis liepia mokytis graikų poezijos 
ir tuojau pradėti lotynų autorius, nes „jeigu jaunas liežuvis 
nuo pat pradžios nebus lavinamas, svetimi garsai sugadins kal- 
bą, ir gimtoji šneka bus suteršta išviršinėmis ydomis“““. Ši- 
tas posakis rodo, kad Jeronimas buvo susipažinęs su Guintili- 
jono Institutio oratoria. 

Muzikos atžvilgiu Jeronimas buvo nusistatęs visiškai nei- 
giamai. Rašydamas Laetai apie josios dukrelės auklėjimą, jis 
pastebi, kad „ji tebūna kurčia vargonams*. Tegul nežino, kam 
yra padarytos triūbos, lyra, citra““7. Kokios buvo šito neigiamo 
nusistatymo priežastys, šiandien tikrai pasakyti sunku. Bet čia 
ar tik nebus turėjęs įtakos iš vienos pusės hedonistinis romėnų 
muzikos charakteris, apie kurį jau buvo kalbėta, iš kitos, paties 
Jeronimo griežtas nemeniškas nusiteikimas. Jeronimas anaip- 
tol nebuvo taip meniškai nusiteikęs, kaip minėti trys kapadokie-- 
čiai arba kad ir Klemensas Aleksandrietis. "Todėl matydamas 
pomėgiams skiriamą muziką, jis nesugebėjo įžiūrėti gilesnės 
joje prasmės ir todėl visiškai ją draudė. 

Kitų objektų, kaip retorikos, matematikos, dialektikos, Je- 
ronimas nėra lietęs gal dėl to, kad jo pedagoginės pastabos bu- 
vo skiriamos mergaitėms, kurioms šie objektai neturėjo dides- 
nės reikšmės, nes ano meto mergaitės galėjo būti auklėjamos 
arba vienuolynui arba šeimai, 

Apskritai tenka pasakyti, kad šv. Jeronimo pedagogika sa- 
vo ethos yra žymiai skirtinga nuo graikų Bažnyčios Tėvų pe- 
dagogikos. Kiek šiuose pastaruosiuose atgyja antikinis graikų 
ugdymo idealizmas, tiek iš Jeronimo pedagogikos kalba romėnų 
praktika ir gyvenimo griežtumas. 


55 Op. cit. 875 p. 
56 Op. cit. ibd. 
57 Lexikon der Pūdagogik I, 301 p. v. Rolloff. 

Tekstai: 


SE Are S aaa OAS 

Šventos Marcelės ir tavo prašomas pasiryžau kalbėti mo- 
tinai, vadinasi tau, ir pamokyti, kaip turi lavinti mūsų Paulą, 
kuri pirmiau buvo pašvęsta Kristui, negu gimusi, kurią pirmiau 
pažadėjai, negu pradėjai (870 p.) ... Štai kaip reikia auklėti 
sielą, kuri bus Dievo šventykla. Tegu neišmoksta nieko kito gir- 
dėti ar kalbėti, kaip tik tai, kas žadina Dievo baimę. Nepadorių. 
žodžių tegu nesupranta, pasaulio dainų tegul nemoka. Jos švel- 
nus liežuvėlis tebūna lavinamas maloniomis psalmėmis. Tegul 
iš tolo lenkiasi nepadoraus vaikų amžiaus: su mergaitėmis bei 
jų palydovėmis tegul nesusitinka, kad neišmoktų ko nors blogo. 
Tegul turi medžio ar dramblio kaulo raidyną ir tegul mokosi 
pavadinti raides. Jomis težaidžia, kad ir žaidimas jai būtų 1a- 
vinimasis. Raides turi pažinti ne tik iš eilės ir ne tik atsiminti 
jų pavadinimus. Dažnai reikia sumaišyti jų eilę, pastatant pas- 
kutiniąsias viduryje ir vidurines į pirmųjų vietą, kad jas mo- 
kėtų ne tik pavadinti, bet ir akimis pažinti. Kai pradės dreban- 
čia rankute vedžioti stiliumi po vašką, tegul kitas uždeda savo 
ranką ant josios ir tegul tvarko josios rašmenis arba tegul len- 
telėje išrėžia ženklus, kad po juos vedžiodama neiškryptų į 
šalį... Besimokydama tegul turi draugių, kurioms pavydėtų, 
kurių laimėjimai ją kankintų. Nereikia peikti, jeigu ji atsilie- 
ka. Bet pagyrimais reikia žadinti gabumus, kad džiaugtųsi nu- 
galėjusi ir liūdėtų nugalėta. Reikia saugoti, kad nepradėtų mo- 
kymosi nekęsti ir kad šis kartelis, prasidėjęs vaikystėje, neper- 
simestų į subrendusį amžių. Patys vardai, kuriais pratinsis. 
sudėti žodžius, tenebūna atsitiktiniai, bet tikri, būtent pranašų 
ir apaštalų, visa patriarchų eilė nuo Adomo ligi Mato ir Lu- 
ko... Mokytojas reikia parinkti pagyvenęs, doras ir išsilavi- 
nęs (871 p.) ... Tegul kiekvieną dieną tau ką nors papasakoja 
iš Šv. Rašto. Teišsimoko graikiškų eilių. Bet tuojau tegul skaito: 
ir lotyniškai. Nes jei iš pat pradžios jaunas liežuvis neįpras, 
svetimi garsai sugadins kalbą, ir gimtoji šneka bus suteršta. 
svetimomis priemaišomis. Tu būk jai mokytoja. Tegul tavimi 
seka savo vaikystėje. Tegul nieko nepastebi tavyje ar tėvuje, 
ką padariusi nusidėtų. Atsiminkite, kad esate mergelės tėvai, 
ir daugiau ją mokykite savo pavyzdžiais, negu žodžiais... Be 
tavęs niekados teneišeina viešumon. Joks jaunikaitis jai tene- 


265; 


nusišypso. Vigilijų dienas ir iškilmingas naktis tegul praleidžia, 
nė per nagą nuo tavęs neatsitraukdama (875 p.) ... Jei kada 
vyksi pas kaimynus, dukters namie nepalik. Tenemoka būti be 
tavęs, tenegali be tavęs gyventi, o viena pasilikti tebijo. Tene- 
sikalba su pašaliniais, su blogomis mergaitėmis. Tenedalyvauja 
tarnų vestuvėse ir namų pasilinksminimuose. Žinau, kad kai 
kurie mokė, esą nedera Kristaus mergelei maudytis sykiu su 
eunuchais arba su ištekėjusiomis moterimis, mat pirmieji ne- 
galį išsižadėti vyriškosios dvasios, o antrosios, turinčios drėgnas 
įščias, išleidžiančios nešvarumų. Man apskritai nepatinka su- 
augusios merginos plovimasis, nes ji pati savęs turi gėdytis ir 
nuoga nesirodyti. Jei budėjimais ir pasninkais apvaldė savo kū- 
ną ir jį palenkė, jei susilaikymo šalčiu pradėjo apgesinti aistros 
ir degančio amžiaus liepsnas, jei savo laisvu apskretimu paslėpė 
prigimtą savo grožį, tai kam pirtyse vėl iš naujo įpūsti prigesu- 
sią ugnį? (876 p.) ..“ 


Evpistola 107 ad Laetam, 870—876 p. Migne P. L. 22. 


5. Augustinas 


Aurelius Augustinus gimė 354 m. Tagastėje Numidi- 
joje. Jo motina buvo krikščionė, o tėvas stabmeldis. Pra- 
džios mokslą išėjo gimtajame mieste, retorikos mokėsi 
Kartaginoje. Vėliau pats buvo retorikos mokytoju Tagas- 
tėje, Kartaginoje, Romoje ir Milane, kur išgirdo Ambro- 
sijaus pamokslus ir pamažu jų turinio patrauktas atkreipė 
daugiau dėmesio į katalikybę, kurios vietą Augustino sie- 
loje buvo užėmę įvairios manichejų spekuliacijos. 386 m. 
Augustino sieloje įvyko didelis persilaužimas. Jis metė 
pakrikusį savo gyvenimą, 387 m. pasikrikštijo, grįžo į sa- 
vo gimtąjį miestą. Čia 391 m. buvo pašvęstas kunigu, 394 
m. konsekruotas vyskupu.  Valdydamas savo vyskupiją, 
Augustinas pasižymėjo nepaprastu uolumu, kovodamas su 
klaidatikiais žodžiu ir raštu, rūpindamasis kunigų ir liau- 
dies reikalais. Jis mirė 430 m. Augustinas buvo nepa- 
prastai raštingas žmogus, palikęs su viršum 200 raštų, 
daugiau kaip 200 laiškų ir apie 270 pamokslų. Šiandien 
Migne leidime jo veikalai sudaro 15 tomų in 4“. 

Šv. Augustinas yra žymiausias Bažnyčios Tėvas. Savo 
reikšme jis yra lygus šv. Tomui Akviniečiui, o savo originalu- 
mu, savo kūrybiškumu ir minties lakumu jis šį pastarąjį toli 
pralenkia. Kaip Tomas Akvinietis sukrikščionino Aristotelį, taip 
Augustinas sukrikščionino Platoną. Augustino dėka platoniz- 
mas pasidarė vyraujanti krikščioniškoji filosofija net ligi try- 
Tiktojo šimtmečio. Neveltui E. Gilsonas Augustiną vadina „Va- 
karų Mokytoju“. Šito pavadinimo jis yra visiškai vertas. 


Augustinas yra buvęs didesnis pedagogas prak- 
tikas, negu teoretikas. Savo studijų metu jis 
pats perėjo visus ano meto lavinimo laipsnius. 
Jau savo šeimoje jis gavo patirti helenizmo ir Krikščionybės 
mišinį, nes motina buvo krikščionė, o tėvas stabmeldis. Paskui 
savo gimtame Tagastės mieste Augustinas mokėsi pradinių 
mokslų, Madauroje lankė gramatikos mokyklą, Kartaginoje 
klausė retorių. Cicerono veikalo Hortensius paskatintas, uoliai 
studijavo filosofiją. Išgirdęs apie manichejus ir pasikalbėjęs su 
Faustu, jis karštai atsidėjo teologinėms studijoms. Žodžiu, 
Augustinas buvo pasisavinęs visą ano meto lavinamąjį lobį. 
Vėliau pats ilgus metus dirbo pedagoginį darbą. Jis buvo re- 
torikos mokytoju. Persikėlęs į Milaną Cassiacicum dvare įkūrė 
savotišką studijų būrelį, kur susirinkę jo draugai disputuodavo 
įvairiais klausimais. Grįžęs Afrikon ir tapęs vyskupu, jis su- 
būrė aplinkui save kunigus ir norinčius būti kunigais, kad juos 
auklėtų ir lavintų. Todėl Augustinas yra net vadinamas pirmu 
kunigų seminarijos steigėju Vakaruose. Tokiu būdu per visą 
savo gyvenimą jis nemetė pedagoginio darbo, kurį buvo pradė- 
jęs jaunystėje, kaip retorikos dėstytojas Tagastėje. Šitos pe- 
dagoginės praktikos jam leido gerai pažinti ugdomąjį darbą ir 
paskui jį tinkamai nušviesti savo raštuose. 

Sisteminių pedagoginių veikalų Augustinas, kaip ir kiti 
patristikos pedagogai, nėra parašęs. Pedagoginės jo mintys yra 
išbarstytos įvairiuose jo raštuose. Svarbiausias šiuo atžvilgiu 
Augustino veikalas yra De catechisandis rudibus. Šį veikalą 
Augustinas parašė prašomas Kartaginos diakono Deogratias, 
kuris norėjo gauti nurodymų, kaip reikia tikybos mokslą išdės- 
tyti tiems, kurie nori pasikrikštyti. Augustinas čia kaip tik 
gavo progos išdėstyti katechizacijos principus ir metodą. Po 
Gregorijaus Nyssiečio Oratio catechetica magna šitas Augus- 

tino veikalas yra pirmas savo platumu ir gilumu religijos me- 
todikos vadovėlis. Tiesa, ir jame Augustinas, kaip Gregorijus 
Nyssietis, duoda nemaža konkrečių pavyzdžių, ypač antroje da- 
lyje. Bet čia yra labai daug jau ir metodinių pastabų. Šitas 
veikalas turėjo labai didelės įtakos visais amžiais. „Ligi šios 
dienos, sako Fr. X. Eggersdorferis, religijos mokymas yra gy- 
voje šio puikaus veikalo įtakoje““". 


- 


Taip pat nemaža pedagoginių pastabų Augustinas yra įdė- 
jęs į savo veikalą De doctrina christiana, kuriame vertina hele- 
nistinį ugdymą krikščioniškuoju atžvilgiu ir apmeta krikščio- 
niškojo ugdymo planą. — Veikale De ordine Augustinas nagri- 
nėja atskirų mokslų, kaip gramatikos, dialektikos, retorikos, 
muzikos, geometrijos, astronomijos, objektus, jų prasmę ir jų 
kilmę. Čia taip pat jis atskleidžia ir laisvųjų mokslų (discipli- 
nae liberales) reikšmę dieviškiesiems dalykams pažinti. — Vei- 
kale De disciplina christiana Augustinas kiek paliečia mokymosi 
tikslą ir giliausią jo prasmę, pastebėdamas, kad tikrasis krikš- 
čionių mokytojas yra Kristus. — Veikalas De musica yra skir- 
tas daugiausiai ritmo problemai. Pirmoji jo knyga nagrinėja 
muzikos mokslo esmę, nuo antrosios ligi penktosios eina atskirų 
poezijos ritmo tipų analizė, o paskutinė šeštoji knyga yra skiria- 
ma muzikos psichologijai. — Veikalas De magistro yra skirtas 
daugiau mokymosi ir pažinimo psichologijai. Jis yra susida- 
xęs iš Augustino pasikalbėjimų su savo sūnumi Adeodatu, ne- 
paprastai gabiu berniuku, apie kurį Augustinas sako, kad „bai- 
mę manyje kėlė tas gabumas“ (Conf. IX, c. 6). — Tokių pat psi- 
chologinių pastabų esama ir Augustino Confessiones, ypač tose 
vietose, kuriose Augustinas kalba apie savo mokymosi metus. 


Šitais veikalais jis išsprendė nevieną pedagoginę problemą, 
kuri rūpėjo ano meto krikščionims. Kaip visur, taip ir peda- 
gogikoje Augustinas ilgus amžius buvo mokytojas ir autorite- 
tas. „Visas aštrias 4 ir 5 šimtmečio problemas, kaip stabmel- 
diško ir krikščioniško lavinimo, kunigų auklėjimo, katechu- 
menato sąrangos, katechizacijos, vėlesniems laikams jis auto- 
ritetingai išsprendė“““, 


57 Lexikon der Padagogik I, 301 p. v. E. Rolloff. 
58 F. X. Eggersdorfer, op. -cit. 297 p.“ 

Buvęs ilgus metus mokytoju, Augustinas sū di- 
daktinėmis problemomis praktiškai buvo susi- 
pažinęs gana gerai. Teoriškai visu plotu jis jų 
nesprendė. Vis dėlto jo pastabos šiuo atžvilgiu yra gana cha- 
rakteringos. 

Kalbėdamas apie mokymosi motyvus, Augustinas smarkiai 
peikia tuos, kurie mokosi dėl žemiškos garbės, dėl turtų, dėl vie- 
tos. Čia mes nerandame, kaip šv. Jeronimo laiškuose, ragini- 
mo kelti jaunimo savigarbą ir skatinti mokinius lenktyniuoti. 
Augustinas nurodo, kad „dviejų dalykų esame verčiami moky- 
tis: proto ir autoriteto. Laiko atžvilgiu pirmesnis yra autori- 
tetas, bet dalyko atžvilgiu — protas““?. Autoriteto reiškėjai 
visų pirma yra tėvai, paskui Bažnyčios vyresnieji ir Dievas. 
Autoritetas pirmutinis mus paskatina imtis studijuoti mums 
reikalingus dalykus. "Tik vėliau mes patys savo protu priei- 
name, kad iš tikro šie dalykai mums yra būtini. Augustinas la- 
tinimo motyvų problemoje sujungia organiškai prigimtus mo- 
tyvus, kuriuos nurodo protas, su antgamtiniais motyvais, ku- 
riuos skelbia autoritetas bažnytinių tradicijų arba dieviškojo 
Apreiškimo forma. 


Didaktinės 
pažiūros 


Mokymos pradžia, pasak Augustino, turinti būti kuo anks- 
čiausia. „Kadangi tie laisvieji mokslai iš dalies yra gyvenimo 
reikalui iš dalies daiktų pažinimui ir svarstymui ir kadangi jie 
įsigyti yra labai sunku, todėl reikia pradėti mokytis nuo pat 
vaikystės labai uoliai ir labai atsidėjus““. Mokymosi atidėji- 
mas vėlesniam laikui yra kenksmingas, nes žmogus nesugeba 
tinkamai mokslų pasisavinti, ir tokiu būdu jis netenka gyveni- 
mui reikalingų priemonių, o kas dar blogiau, jis nesugeba tin- 
kamai pažinti daiktų ir jų giliai suprasti. 

Lavinimo objektų atžvilgiu Augustinas buvo nusiteikęs pa- 
lankiai. Jis nė vieno objekto neneigė, nė prieš vieną nebuvo nu- 
sistatęs priešingai. Galimas daiktas dėl to, kad pats juos visus 
buvo išėjęs ir supratęs, kad kiekvienas yra geras, jeigu tik žmo- 
gus moka tinkamai juo pasinaudoti. Augustinas šiuos objek- 
tus tiktai įvertina krikščioniškosios etikos atžvilgiu. Reikia 
pastebėti, kad šitas jo vertinimas yra labai panašus į Platono 
nusistatymą, kuriuo jis sprendė apie graikų mitologinius pasa- 


59 De ordine II, 1007 p. Migne P. L. 32. 
60 ibd. 1075 p. 

kojimus. Augustinas, kaip ir Platonas, pripažįsta, kad šitie: 
pasakojimai savo įdomumu patraukia jaunimą. Bet dažnai turi- 
nio nemoralumu paskatina mokinius pasekti dievų pavyzdžiu. 
Dėl to psichologiškai ir didaktiškai Augustinas ano meto mito- 
rakteriui auklėti, todėl mano, kad tų pačių lavinimo rezultatų 
galima pasiekti ir be šių pavojingų mitologinių pasakojimų. 
Skųsdamasis Dievui, kad savo vaikystėje jis mokėsi anų mito- 
loginių tuštybių ir kad jas mėgo labiau, negu naudingus daly- 
kus, pavyzdžiui, skaityti, rašyti, Augustinas pastebi: „Per jas: 
išmokau daug naudingų žodžių; bet juos galima išmokti, besi- 
mokant ir ne tuščių dalykų. Ir šitas kelias yra saugus. Juo ir 
turėtų vaikščioti vaikai“. Deja, jis čia pat pripažįsta, kad pa- 
protys esąs toks galingas, jog jam niekas negalįs atsispirti ir“ 
todėl net krikščionių vaikai turį skaityti „apie griaudžiantį ir“ 
svetimoteriaujantį Jupiterį“. Augustinas neneigia pačios kal- 
bos, kuria šie pasakojimai yra perteikiami, bet tiktai turinį: 
„Nekaltinu žodžių, kaip rinktinių ir brangių indų, tik klaidos 
vyną, kurį mums juose patiekdavo girti mokytojai...“*, 


Liesdamas lavinimo metodą, Augustinas labai psichologiš- 
kai pastebi, kad laisvas smalsumas pats geriausias ir lengviau- 
sias būdas ko nors išmokti. Prievarta atbaidanti vaiką nuo 
mokomojo objekto. Todėl „didesnės jėgos turi laisvas smalsu- 
mas, kaip baukštus būtinumas“*“*. Vis dėlto prieš drausminimą,. 
net prieš rykštę Augustinas nepasisako. "Tiesa, šitas priemo- 
nes jis vertina jau ne didaktiniu, bet dorinių atžvilgiu. Didak- 
tiškai jos yra nevertingos. Bet jos padeda jaunimui išsiugdyti. 
charakterį. Augustino minėtas baukštus būtinumas, pasak jo, 
„Suvaržo nepastovųjį smalsumą, pagal Tavo įstatymus, Dieve, 
pagal Tavo įstatymus, kuriems tarnauja taip mokytojų rykštės,. 
taip kankinių bandymai““*, 


Augustinas, kaip ir graikų Bažnyčios Tėvai, pabrėžia, kad 
profaniniai mokslai yra naudingi ir reikalingi sakraliniams 
mokslams bei dieviškųjų dalykų pažinimui. Kas šių mokslų ne- 


61 Š. Aurelijaus Augustino Išpažinimai, 47 p., vertė M. Vaitkus, 
Kaunas. 

62 Op. cit. 49 p. 

63 Op. cit. 46 p. 

s4 Ibd. 

žino, tas ne tik neturės supratimo apie Dievą, kuris, pasak Au- 
gustino, „scitur melius nesciendo““, bet taip pat spręsdamas 
apie sielą „tiek klys, kiek tiktai galima klysti“““. Dėl to didesnei 
pažangai religiniuose dalykuose yra būtinas profaninių mokslų 
studijavimas. 

Galutinis ir giliausias mokymosi tikslas yra amžinųjų tie- 
sų pažinimas, kuris ateina iš paties Dievo dieviškosios malonės 
keliu. Dėl to Augustinas su tam tikru patosu kalba apie Kris- 
tų, kaip apie tikrąjį Mokytoją. „Tai Kristus moko: savo ka- 
tedrą jis turi danguje... Jo mokykla yra žemėje, jo mokykla yra 
jo kūnas. Galva moko savo narius““7, 


Religijos mokymas daugeliu atžvilgių yra skir- 
tingas nuo bet kurio kito objekto mokymo. To- 
dėl nors jam ir tinka bendrosios didaktinės tai- 
syklės, bet jų vienų niekados nepakanka. Augustinas gerai su- 
prato šią tiesą, ir todėl apie religijos dėstymą jis kalbėjo sky- 
rium ir žymiai plačiau, negu apie kitus dalykus. Kaip jau minė- 
jome jo veikalas De catechisandis rudibus kaip tik ir yra skirtas 
religijos dėstymo problemai. Religinės pedagogikos istorijoje 
augustiniškas šios problemos išsprendimas yra nežlungamas. 
Augustino pastabomis gali gerai pasinaudoti ir šių dienų reli- 
gijos dėstytojai. 

Pirmas dalykas, į kurį Augustinas kreipia dėmesio savo ka- 
techetikoje, yra religijos dėstymo gana platus individualizavi- 
mas. Jis reikalauja, kad religija būtų dėstoma ryšium su žmo- 
gaus amžiumi, su jo lytimi, su jo profesija ir išsilavinimu. ,La- 
bai svarbu... ar yra atėję tik keletas ar daugelis, mokyti ar ne- 
mokyti ar abiejų rūšių, miestiečiai ar kaimiečiai ar sykiu 
abeji... Kitaip aš elgiuosi matydamas prieš save mokytą žmogų, 
kitaip tingų, kitaip pilietį, kitaip praeivį, kitaip turtingą, ki- 
taip vargšą, kitaip privatinį žmogų, kitaip garbe paženklintą, 
kitaip turintį valdžios, kitaip tos ar kitos giminės, to ar kito 
amžiaus, tos ar kitos lyties, atėjusį iš tos ar kitos sektos, tos ar 
kitos klaidos. Pagal šį įvairumą mano kalba prasideda, išsi- 
vysto ir baigiasi““. Augustinas, kaip ir Gregorijus Nyssietis, 


Katechetinės 
pažiūros 


6 De ordine II, 1015 p. Migne P. L. 32. 

66 Ibd. 

67 De disciplina christiana, 678 p. Migne P. L. 40. 
68 De catechisandis rudibus, 328 p. Migne P. L. 40. 

daug dėmesio kreipia į klausytojų išsilavinimą ir turimas ži- 
nias. Su tais, kurie ateina „išlavinti laisvųjų mokslų“ reikia 
elgtis gana atsargiai ir trumpai jiems kalbėti, nes jie ir patys 
daug dalykų prieš tai yra tyrinėję. Jiems tad tik trumpai rei- 
kia priminti tai, kas nemokytiems plačiai dėstoma: "Taip pat 
nereikalinga juos klausinėti, dėl ko jie norį būti krikščionimis. 
Jiems reikia patarti ypatingai įsigilinti į Šv. Raštą. Vėl kitaip 
reikia elgtis su tais, kurie ateina iš gramatikų ir oratorių mo- 
kyklų. Juos nereikia laikyti kvailiais, bet negalima jų priskirti 
nė prie tų žmonių, kurie yra nagrinėję gilius klausimus. Jiems 
reikia įdiegti nusižeminimo. Bet ypač juos reikia mokyti Šv. 
Rašto, kad jie pajaustų, jog ir po prasta forma slypi įkvėptas 
Dievo žodis: „non esse vocem ad aures Dei nisi animi affec- 
tum““*?, 


Pats religijos dėstymo metodas turįs būti istorinis. Augus- 
tinas pataria dėstyti krikščioniškosios religijos išsivystymą, 
kaip ji reiškėsi gyvenimo vyksme. „Pasakojimas yra pilnas ta- 
da, sako Augustinas, kai prasideda tuo, kas parašyta: Pradžio- 
je Dievas sutvėrė dangų ir žemę, ir baigiasi paskutiniais Baž- 
nyčios laikais“"?. Tai nereiškia, pastebi Augustinas, kad reikia 
iš galvos išmokyti visą Šv. Raštą. Reikia tik bendrai sutrauk- 
tai atpasakoti, parenkant nuostabesnius dalykus, kurie būtų 
jaunimui mėgstamesni. 


Praktiniame religijos dėstyme reikia, pasak Augustino, 
paisyti dviejų dalykų: 1. religijos dėstymas turi būti nenuobo- 
dus ir 2. religijos dėstyme reikia vengti nuovargio. Įdomiai rei- 
kia religiją dėstyti ne dėl to, kad pačiam dėstytojui iš to būtų 
naudos ir garbės, bet dėl to, kad klausytojams patiktų tai, kas 
yra perteikiama jų išganymui“. Iš kitos pusės, klausytojai ne- 
turi būti varginami. Jeigu religijos dėstytojas pastebi, kad kas 
nors yra pavargęs, jis turi jį atgaivinti, pasakydamas ką nors 
linksmo, bet padoraus ir tinkamo. Taip pat reikia rūpintis, kad 
klausytojai sėdėtų. Augustinas giria esantį kai kuriose bažny- 
čiose paprotį per pamokslą žmones susodinti. Pati kalba turi 
būti trumpa'*. 


6 Op. cit. 320 p. 
70 Op. cit. 313 p. 
"1 Plg. Op. cit. 321 p. 
72 Op. cit. 825 p. 

Religijos dėstytojas turi mėgti ne tik patį dėstomąjį objek- 
tą, bet mylėti klausytojus gilia krikščioniškąja meile. Meilė, 
pasak Augustino, turi tokios galios, kad ji sujungia dėstytoją su 
klausytojais. Klausytojai lyg ir apsigyvena mumyse ir mumy- 
se kalba. Dėstytojas juose mokosi to, ką pats moko. Tokiu bū- 
du dėstytojui jau žinomi ir seni dalykai „pasidaro nauji“ ir tuo 
būdu pačiam įdomūs. 

Šitos katechetinės Augustino pažiūros rodo, kad iš tikro 
augustiniškoji katechetika savo principais yra visai moderni. 
Neveltui todėl Grėberis, kuris pirmas Vokietijoje pradėjo vaiz- 
dingąjį religijos mokymą, savo darbą yra pavadinęs Augustino 
veikalo De catechizandis rudibus komentaru. Religijos dėsty- 
mo individualizavimas plačiausia prasme, istorinis metodas, pa- 
ties dėstymo įdomumas ir klausytojų apsauga -nuo nuovargio, 
dėstytojo meilė klausytojams yra augustiniškos ir sykiu moder- 
niosios katechetikos principai. Šiuo atžvilgiu, kaip ir dauge- 
liu kitų, šv. Augustinas buvo pirmas modernus žmogus. 


Tekstai. 


Kodėl tad nekenčiau graikų kalbos mokslo, kuris irgi pa- 
tiekia panašių dainų? Juk ir Homeras sumaniai išaudė tokių 
pasakėlių, ir tos jo tuštybės yra labai malonios, o man vaikui 
jis buvo vis dėlto kartus. "Tikiu, kad ir graikų vaikams Ver- 
gilijus toks pat atrodo, kad jie taip yra verčiami mokytis, kaip 
aš ano. Būtent, sunkumas, sunkumas gerai išmokti svetimą kal- 
bą tartum tulžimi apšlakstydavo visus graikų pasakų malonu- 
mus. Aš nesupratau nė vieno žodžio, o mane spirte spyrė išmok- 
ti, baugindami sunkiomis bausmėmis. Kadaise kūdikystėje nė 
lotyniškų žodžių nežinojau nė vieno, tačiau domėdamasis išmo- 
kau be jokios baimės ir kankynių, dargi auklių glamonėjamas, 
juokus bekrečiant ir linksmai bežaidžiant su manimi artimie- 
siems. O išmokau juos be bausmių, be sunkumo, kitų neverčia- 
mas, kadangi mane vertė mano širdis reikšti savo mintis, ko ne- 
būtų buvę, kad nebūčiau kai kurių žodžių išmokęs, ne iš moki- 
nančių, bet iš bekalbančių, kurių ausims ir aš dabar duodavau 
išgirsti, ką jausdavau. Taigi, gana aišku, kad šitų dalykų besi- 


“3 Op. cit. 324 p. 

mokant, didesnės turi jėgos laisvas smalsumas, kaip baukštus 
būtinumas. Bet šis suvaržo nepastovųjį smalsumą, pagal Tavo 
įstatymus, Dieve, pagal Tavo įstatymus, kuriems tarnauja taip 
mokytojų rykštės, taip kankinių bandymai: Tavo įstatymai 
įstengia įmaišyti mums išganomų kartybių, kurios šaukia mus 
vėl pas Tave nuo maringo malonumo, per kurį buvome nuo Ta- 
vęs atsitraukę“. 

S. Aureliaus Augustino Išpažinimai, 1 kn. 14 sk. vertė 
M. Vaitkus. 


Augustinas: Kaip tau rodosi, ko mes siekiame kalbė- 
dami? 

Adeodatas: Kaip man šiuo tarpu atrodo, arba mokyti ar- 
ba mokytis. 

Augustinas: Pirmas dalykas man aiškus: kalbėdami mes 
aiškiai norime mokyti. Bet kaip mokytis? 

Adeodatas: Argi ne tuo, kad klausiame? 

Augustinas: Manau, kad net ir šiuo atveju mes norime 
mokyti. Juk argi ne dėl to klausi, kad klausiantį pamokytum, 
ko pats nori? 

Adeodatas: "Tiesa. 

Augustinas: Vadinasi, kalbėdami mes nenorime nieko ki- 
to, kaip tik mokyti. 

Adeodatas: Nevisai aišku, jeigu kalbėjimas yra ne kas ki- 
ta, kaip žodžių laidymas, atrodo, kad tai darome ir giedodami. 
Bet mes giedame dažnai patys vieni, kai nėra kas mokosi, tai- 
gi tuo atveju nenorime ko nors mokyti. 

Augustinas: O aš manau, kad kalbėjimas yra ir tam tikra 
atsiminimo rūšis, gana svarbi, kaip paaiškės iš šito mūsų pasi- 
kalbėjimo. Bet jeigu tu nemanysi, kad mes mokomės atsimin- 
dami ir nemokome to, kuris atsimena, nesipriešinu tau ir jau 
randu dvi kalbėjimo priežastis: arba kad mokytume arba kad 
atsimintume kitus arba patys save. Tai darome ir giedodami. 
Kaip tau rodosi? 

Adeodatas: Nevisai taip. Retai kada giedame, norėdami 
save atsiminti. Aš dainuoju, norėdamas pasilinksminti. 

Augustinas: Suprantu, ką manai. Bet ar nepastebi, kad 
tai, kas tave dainoje džiugina, yra garso pasikeitimas. Jis žo- 
džiams galima tai pridėti, tai atimti. Todėl kas kita yra kal- 

bėti, o kas kita dainuoti. Dainuoti galima ir fleita ir citra; 
paukščiai taip pat gieda. Mes patys kartais be žodžių niūniuo- 
jame. Tai yra giedamas garsas, bet jo negalima pavadinti kal- 
bėjimu. Sutinki? 

Adeodatas: Nelabai!...“ 

De magistro, cap. 1, 11983—1195 p. Migne P. L. 32. 


Visų pirma norėčiau, kad žinotum, jog kitokia yra intenci- 
ja diktuojančiojo, kuris mąsto apie būsimą skaitytoją, ir kitokia 
kalbančiojo, kuris regi esantį klausytoją. Šis pastarasis kitaip 
elgiasi, slaptai įspėdamas, kai niekas iš mūsų nėra liudytojais, 
ir kitaip viešai mokydamas, kai aplinkui stovi daugybė. Šiuo 
atveju taip pat jis kitaip nusiteikia, kai moko vieną, o kiti, tai 
jau žinodami, stovi tik kaip liudytojai ir pritarėjai, ir kitaip, 
kai dėsto visiems bendrai. Čia vėl yra skirtumo, ar privačiai 
kalbamės, ar žmonės tylėdami susirenka vienoje vietoje, o mes 
iš aukščiau juos mokome. Taip pat labai svarbu, ar yra daug 
klausytojų ar maža, ar jie yra mokyti ar nemokyti, ar mišrūs; 
miestiečiai ar kaimiečiai ar abeji sykiu; ar gal žmonės įvai- 
rių luomų ir profesijų. Yra būtina, kad kalbėtojas vis kitaip 
ir kitaip viską pergyventų, kad pati kalba kiltų iš sielos pergy- 
venimo ir savo įvairumu darytų klausytojams taip pat įvairios 
įtakos, kaip ir jie patys įvairiai vienas su kitu santykiauja savo 
buvimu draūgėje. Bet kadangi čia kalbame apie neišsilavinu- 
sius, galiu tau pats paliudyti, kad aš kitaip elgiuos, matydamas 
prieš save mokytą žmogų, kitaip tingų, kitaip pilietį, kitaip pra- 
eivį, kitaip turtingą, kitaip vargšą, kitaip privatinį žmogų, ki- 
taip garbe pažymėtą, kitaip turintį valdžios, kitaip tos ar kitos 
giminės, to ar kito amžiaus, tos ar kitos lyties, atėjusį iš tos ar 
kitos sektos, tos ar kitos klaidos. Pagal šį įvairumą mano kalba 
prasideda, išsivysto ir pasibaigia. Visiems reikia tos pačios mei- 
lės, bet nevisiems tinka tie patys vaistai. Ta pati meilė vienus 
gaivina, kitus nuginkluoja, vienus stiprina, kitus sujaudina, prie 
vienų pasilenkia, prie kitų pakyla, vieniems esti švelni, kitiems 
griežta, bet visų draugė ir motina...“ 

De catechisandis rudibus, cap. 15, Migne P. L. 40. 


Šis mokslas yra pats Dievo įstatymas, kuris, būdamas Die- 
vuje pastovus ir nepajudinamas, yra lyg ir perrašomas į iš- 


mintingas sielas, kad jos žinotų, jog tuo geriau ir kilniau gy- 

vens, kuo labiau protu jį pažins ir gyvenimu vykdys. Šitas tad 
mokslas, trokštantiems jį pažinti, įsako laikytis tam tikros tvar- 
kos. Viena jos dalis priklauso prie gyvenimo, antra — prie iš- 
silavinimo. Šį mokslą einantiems jaunuoliams reikia taip gy- 
venti: susilaikyti nuo lytinių dalykų, nuo smaližavimo, nuo ne- 
kuklių drabužių ir papuošalų, nuo tuščių žaidimų, nuo tinginia- 
vimo ir dykinėjimo, nuo lenktyniavimo, nuo pavydo, nuo savi- 
meilės, net nuo nesaikingo garbės troškimo. Tegul jie žino, kad 
pinigo meilė yra tikriausi visų jų vilčių nuodai. Nieko tenedaro 
nerangiai arba šuoliais... Tegul visais rūpinasi. Ko nors rei- 
kalaudami, tegul gerai apsvarsto, kad nebūtų per daug, o kai 
dovanoja, tegul žiūri, kad nebūtų per maža. Nieko tenebaudžia, 
jeigu tai neišeis į gerą; nieko teneatleidžia, kas išeitų į blogą...“ 
De ordine, tib. 2, cap. 8, Migne P. L. 32. 


Kam ėjai į mokyklą, kam gavai smūgių, tėvų buvai veda- 
mas, pabėgęs ieškomas, rastas atvedamas, atvestas baudžia- 
mas? Kam gavai smūgių? Kam tiek iškentei vaikystėje? Kad 
mokytumeisi? Ko mokytumeisi? Mokslų. Kodėl? Kad turėtum 
pinigų, kad pasiektum garbės, kad pasidžiaugtum pasižymėjęs. 
Žiūrėk, pražūsi dėl žūstančio dalyko; žlungančio dalyko mokeisi 
su tokiu vargu. Mylėjo tave tas, kuris baudė; tas, kuris tave 
mylėjo, tave baudė, baudė mylėdamas, kad mokytumeisi. Ko? 
Mokslų. Ar geri yra mokslai? Geri. Žinojau, kad pasakysi 
man: Kodėl ir jūs, vyskupai, skaitote raštus, kodėl net patį 
Šventraštį knygose nagrinėjate. Iš tikro! Bet ne tam išmoko- 
me mokslų. Net ir patys mūsų tėvai, siųsdami mus mokyklon, 
nesakydavo: mokykitės, kad galėtume paskaityti Viešpaties kny- 
gas. Net ir patys krikščionys to savo vaikams nesako. O ką? 
Mokykitės. Kodėl? Kad būtų žmogus. O kas, ar galvijas esu? 
Sakydamas, kad būtų žmogus, turi galvoje, kad būtų žymus 
žmogus tarp žmonių. Ir patarlė sako: kiek turėsi, toks būsi... 
Todėl būsi garbingas ir žymus. Bet kur visa tai bus, kai ateis 
mirtis ?... 

Kas yra Mokytojas, kuris moko? Nekiekvienas žmogus, 
bet Apaštalas, ir ne apaštalas. Tai Kristus moko. Jo katedra 
yra danguje, kaip jau esu sakęs. Jo mokykla yra žemėje, jo 
mokykla yra jo Kūnas. Galva moko savo narius: klausykime, 
bijokime, vykdykime!...“ 

Sermo de disciplina christiana, 675—678 p. Migne P. L. 40. 

PENKTAS SKYRIUS 


VIDURAMŽIŲ UGDYMAS 


I. Viduramžių ugdymo pagrindai 


Turinys: 1. Viduramžių gyvenimo charakteristika. — 2. Vi- 
duramžių ugdymo. teocentrizmas. — 3. Viduramžių ugdymo žymės. 


Literatūra: 1. J. Būhler, Die Kultur des Mittelalters, 
Leipzig 1931. — 2. A. Dempf, Die Hauptformen mittelalterlicher 
Weltanschauung, Minchen und Berlin 1925. — 83. G. Grupp, Kul- 
turgeschichte des Mittelalters 9 Bde, Paderborn 3 1921. — 4. P. L. 
Landsberg, Die Welt des Mittelalters und Wir, Bonn 1922. — 5. 
G. Schninrer, Kirche und Kultur im Mittelalter 3 Bde, Paderborn 
2 1927— 1929. — 6. Th. Steinbūchel, Christliches Mittelalter, Leip- 
zig 1935. 


1. Viduramžių gyvenimo charakteristika 


Viduramžiais paprastai yra vadinamas tasai 
Europos istorijos tarpsnis, kuris traukiasi nuo 
didžiojo tautų kilnojimosi ligi XV šimtmečio. 
Jis apima maždaug vieną tūkstantį metų. Chronologiškai 
šitas periodas yra iš tikro vidurinis, nes jis guli tarp an- 
tikinės istorijos ir naujosios. Bet tikrumoje, kaip teisin- 
gai pastebi O. Willmannas, „šitas tarpsnis yra ne tiek vi- 
durinis, kiek pradinis: tai kylančios krikščioniškai euro- 
piškos civilizacijos ir kultūros tarpsnis, tai moderniųjų 
tautų jaunatvės epocha“*. Išvidine savo struktūra viduri- 
niai amžiai nebuvo senovinės kultūros pratęsimas, bet nau- 
jas ir originalus gyvenimo tipas, išaugęs iš kitokių prin- 
cipų ir vykdomas kitokių tautų. Viduriniai amžiai prasi- 
dėjo tada, kai pasiliovė antikinis gyvenimas. "Todėl kul- 
tūros atžvilgiu jie yra ne vidurys, bet pradžia, pradžia 


Pavadinimas 
ir pradžia 


1 Didaktik als Bildungslehre, 160 p. 

tikros krikščioniškos kultūros, kurioje antikiniai stabmel- 

diškieji principai jau nebesimaišė. 

Be abejo, laike nėra sienų, ir vienas istorinis tarpsnis nėra 
griežtai atskirtas nuo kito. Istoriniai periodai susilieja, kar- 
tais, net labai nežymiai. Todėl ieškant viduramžių pradžios, ne- 
galima jos ieškoti kokiame nors išviršiniame įvykyje. Antiki- 
nis gyvenimas nyko pamažu ir sykiu pamažu prasidėjo naujas 
gyvenimas, nauja istorija, nauja pasaulėžiūra. Bet vienas įvy- 
kis turi simbolinės reikšmės viduramžių pradžiai. 529 metais 
imperatorius Justinijonas uždarė antikinės filosofijos mokyklą 
Atėnuose ir tais pačiais metais šv. Benediktas Monte Cassino 
įsteigė pirmą Vakarų vienuolyną. Tuo būdu oficialiai buvo su- 
duotas smūgis antikinei kultūrai, nes šitoji kultūra jau buvo nu- 
stojusi savo gajumo ir originalumo. Iš kitos pusės, šv. Bene- 
diktas pradėjo naują kultūrą. Savo asmeniu šv. Benediktas dar 
yra išaugęs iš patristinio gyvenimo. Kilęs iš Sabinijos didikų, 
jis visą gyvenimą pasiliko aristokratas savo dvasioje ir aristo- 
kratinių bruožų įspaudė savo vienuolijai. Bet jo darbai ir jo 
institucija jau nebepriklausė patristikai. Jie buvo išaugę iš 
grynai krikščioniškųjų principų, jie buvo skirti ateičiai ir to- 
limesniam gyvenimui turėjo nepaprastos įtakos. ,Filosofui 
mirštant, iškyla vienuolis“?, ir šitas vienuolis pradeda naują 
epochą — viduramžius. Kultūriniu tad atžvilgiu šeštojo šimt- 
mečio pradžia yra sykiu ir tikroji viduramžių pradžia. Šiuo 
metu mes paliekame sukrikščionintą senovę, dar tebealsuojan- 
čią Hellados dvasia, ir žengiame į kitokį gyvenimą. 


N. Berdiajevas vidurinius amžius yra pavadi- 
nęs „visuotinės istorijos naktimi“. Šitas pa- 
vadinimas neturi nieko bendro su apšvietos is-- 
torikų ir filosofų vadinamomis viduramžių tamsybėmis.  Ap- 
švietos periodas, visą gyvenimą remdamas proto galia, buvo. 
manęs, kad viduramžiai intelektualiniu atžvilgiu buvo tamsiau- 
sias Europos istorijos tarpsnis, tikra obskurantizmo epocha. To- 
kių pažiūrų esama dar ir dabar. Tuo tarpu tikrumoje vidur- 
amžiai buvo didelės dvasinės kūrybos metas. Tiesa, šitoji kū-- 
ryba buvo kitokia, negu senovėje, negu rensanso metu ir negu 


Teologinė 
mąstysena 


2 K. Jočl, Wandlungen der Weltanschaung I, 157 p. Tūbingen 1927. 
3 Un nouveau Moyen Age, 97 p. Paris 1935. 

mūsų dienomis. Bet ji buvo kūryba tikra prasme. Ji buvo ne- 
paprastas žmogaus dvasios išsiveržimas. 


Dažnai yra sakoma, kad nuo Kristaus ligi tryliktojo 
šimtmečio nebuvo filosofijos, vadinasi, kad žmonės nemąs- 
tė apie būtį ir apie gyvenimą. E. Gilsonas, atsakydamas į 
šitą priekaištą, pastebi, kad „jei filosofiją suprasime, kaip 
prigimtąjį pasaulio aiškinimą, kaip visumą pažiūrų į daik- 
tus proto atžvilgiu, tuomet nebus filosofijos tarp pabai- 
gos trečiojo šimtmečio, kuris matė mirštant Porphyrijų, ir 
vidurio tryliktojo šimtmečio, kuris matė gemant Summa 
contra gentiles“*. Bet tai dar nereiškia, kad žmonija be- 
veik tūkstantį metų praleido dvasios tamsybėse. Šitas 
tūkstantis metų, priešingai, buvo gilių ir plačių spekulia- 
cijų laikas. 


Šiuo metu buvo aiškinamos ir formuluojamos krikščioniš- 
kosios dogmos. Šiuo metu buvo kovojama su gausiomis erezi- 
jomis. Šiuo metu buvo kuriamos maldos ir ištisi fitai. Šiuo 
metu susiformavo bažnytinė organizacija ir bažnytinė teisė, 
Visa tai reikalavo nepaprasto dvasinio aktyvumo ir nepaprasto 
kūrybinio nusiteikimo. Bet tai nebuvo filosofija. "Tai buvo 
teologija.  Filosofinė mintis čia buvo palenkta religinei min- 
čiai. Viduramžių žmogaus mąstysena buvo teologinė. Teologi- 
jai ir religijai buvo palenktas visas gyvenimas: pasaulis, žmo-- 
gus ir jo darbai. Žmogaus mintis tarnavo Dievo minčiai, ir fi- 
losofija buvo teologijos tarnaitė. Viduramžiai įvykdė tai, ką. 
skelbė Origenas. Tai buvo didžių dvasios pakilimų, plačių kon- 
cepcijų ir drąsių teorijų amžius. Vadinti tokį amžių obskuran-- 
tišku galima tik tada, kai paprastas prigimtas intelektualinis 
pažinimas yra pastatomas aukščiausioje vietoje, kas yra neleis- 
tinas žmogaus dvasios veikimo susiaurinimas. Pridėkime prie 
šių religinių laimėjimų dar meno kūrybos gėrybes, valstybines 
formas ir valstybines bei visuomenines institucijas ir turėsime 
viduramžių kūrybos vaizdą, kuris anaiptol nebus tamsus. 


Ir vis dėlto viduramžiai sudaro istorinės nak- 
ties metą. Berdiajevas šiuo posakiu nori iš- 
reikšti mintį, kad viduramžiai gyveno daugiau 
intuicija, negu racionaliniu - diskursyviniu pažinimu, kad jie 


Intuicijos 
persvara 


* Le Thomisme, 23 p. Paris 1927. 

buvo giliau priėję prie būties gelmių, negu racionalinis antiki- 
nės kultūros pažinimas arba negu mūsų dienų žmogus. Berdia- 
jevo mintį gražiai paaiškina J. Maritainas: „Viduramžiai, 
sako jis, yra sąmoningos epochos priešginybė. Savotiška baimė 
arba metafizinė gėda, taip pat persvara pastangų stebėti daik- 
tus ir svarstyti būtį bei pažinti pasaulį, sulaikė viduramžių 
žmogų nuo pažvelgimo į patį save““. Kitaip sakant, viduram- 
šių žmogus buvo metafizikas, bet jis nebuvo psichologas. Jis 
gyveno antsąmonės srityje. Tuo tarpu jo sąmoningumas, jo 
refleksija apie savo būtybę, apie savo kultūrą buvo menka. Štai 
kodėl vėliau renesanso metu buvo skelbiama, kad renesansas 
atrado žmogų. Tai buvo ne kas kita, kaip žmogaus sąmoningu- 
mo atradimas. Vidurinių amžių žmogus gyveno ir kūrė dau- 
giau instinktyviai - intuityviai, negu sąmoningai. Jo gyveni- 
mas vyko daugiau tamsiose antsąmonės sferose, negu sąmonės 
šviesoje. Šita tad prasme viduramžiai ir sudaro Europos isto- 
rijos nakties metą. Tai nėra jokis viduramžiams papeikimas. 
Naktinis šio periodo charakteris dar nėra jo vertingumo ar 
nevertingumo matas. Jis tik rodo, kad anuo metu žmonės su 
būtimi kitaip santykiavo, negu dabar, kad tarp dvasios ir bū- 
ties buvo ankštesnis ryšys, nes tarp jų nebuvo įsispraudęs s3- 
moningasis Aš. 


SL k Daugiau intuityviai pažindamas būti ir daugiau 
ningai j ntykiuodamas, viduram- 
pobūdis nesąmoningai su ja santyki 5 


žių žmogus nejautė tokio būties suskilimo, ku- 
ris yra tikrovėje. Jam būtis atrodė esanti vieninga, nepadalina- 
ma ir nesuskirstoma. Viduriniai amžiai būtį pergyveno moteriš- 
Lai. Jie nežinojo skirtumo tarp tikėjimo ir žinojimo, tarp teolo- 
gijos ir filosofijos, tarp meno ir mistikos, tarp Bažnyčios ir 
valstybės, tarp gamtos ir antgamtės. Visa jiems sudarė vieną 
ordo christianus, kurios viršūnėje buvo Dievas, kaip viso ko Kū- 
rėjas ir Palaikytojas. Teocentrinis bruožas žymus visuose vidur- 
amžių žmogaus darbuose. 


„Viduramžių žmogus, sako G. Gruppas, neregimų da- 
lykų atžvilgiu buvo nusistatęs visiškai kitaip, negu šian- 
dieninis žmogus: jis buvo šviesregys. Anas pasaulis ap- 
čiuopiamai stovėjo priešais sielą. Dievą jis matė visur: 


5 Die Zukunft der Christenheit, 40—41 p. Einsiedeln 1938. 

gamtoje, žmogaus likime, Bažnyčioje... Viskas jam buvo 
dieviškosios jėgos simboliai: gyvuliai, augmens ir ak- 
mens... Visa išganymo istorija glūdėjo pasklidusi gam- 
toje““. J. Maritainis patvirtina šią mintį, sakydamas, kad 
viduramžiais „visa, kas yra žmogiška, stovėjo po sakrali- 
niu ženklu; žmogiškumas buvo palenktas sakralumui ir jo 
saugojamas““. 


Dievas per Bažnyčią, per Šv. Raštą, per savo malonę, pa- 
kalbino žmogų, ir žmogus Dievui atsakė: atsakė naiviai, nesą- 
moningai, nepastoviai, bet nuolatos ir nuoširdžiai. Visa vidur- 
amžių kultūra, visas jų gyvenimas yra vienas ištisas didelis 
žmogaus atsakymas į Dievo kvietimą būti jo vaikais ir broliais, 
atsakymas savotiškas, dažnai skausmingas ir net tragiškas. 


"Viduramžių žmogaus tragedija glūdi idealo ir 
tikrovės santykių nenujautime. Pasinėręs teo- 
centrizme ir savęs sąmoningai nenagrinėda- 

mas, viduramžių žmogus nepajėgė tinkamai atskirti idealo rei- 
kalavimų nuo savo paties pastangų ir nuo tikrovės netobulumo. 

Tikrovės viduramžių žmogus tinkamai neįvertino. Jis gyveno 

per toli nuo šios žemės. Jis ją net niekino ir josios nepaisė. 

Tuo tarpu Pascalis teisingai yra pasakęs, kad „nereikia niekinti 

savyje gyvulio, nes jis keršina“. Gyvulys žmoguje ir žemė ša- 
lia žmogaus yra du pagrindiniai pradai, kurie turi būti tinka- 
mai dvasios gerbiami ir vertinami. Viduramžiai nemokėjo šių 
dalykų nei tinkamai pagerbti nei tinkamai įvertinti. Todėl tik- 

+0vė keršino, supainiodama viduramžių charakterį ir sviesda- 
ma žmogų iš idealo aukštybių dažnai į purvą ir į aistras. 


Tikrovės 
nevertinimas 


Štai kaip G. Schnūreris vaizduoja viduramžių atitrū- 
kimą nuo realybės: ,,„Dvasiniuose užsiėmimuose buvo mąs- 
toma daugiau spekuliatyviai, sistemiškai, alegoriškai, ne- 
gu empyriškai. Simbolinis aiškinimas buvo labiau verti- 
namas, negu istorinis. Patirties mokslai žymiai atsiliko, 
palyginus su spekuliatyviniais ir sisteminiais. Lotynų mo- 
kyklinės kalbos formos buvo apvaldomos net grandioziš- 
kai, bet dažnai jos buvo svarbesnės (113 p.), negu turi- 
nys. Poezijoje ir muzikoje buvo sukurta vertingų daly- 


s Kulturgeschichte des Mittelalters III, 328 p. Paderborn 1923. 
"7 Op. cit. 47 p. 

kų, bet menkai istorinėje kritikoje ir beveik nieko gamtos. 
moksluose bei geografijoje. Idealinėje arti Dievo esan- 
čioje aukštumoje mokinantieji, rašantieji ir piešiantieji 
vienuoliai buvo savo mintimis ir savo fantazija per daug 
atitrūkę nuo žemės. Jie žiūrėjo tik į knygas, tik į aukštį, 
vietoje pažvelgę žemyn ir pro langą. Idealas nebuvo tin- 
kamoje harmonijoje su tikrove šios pastarosios sąskaita““. 


Viduramžių kultūra buvo kuriama idealo sferoje. "Todėl 
kai žmogaus žvilgsnis pakrypo į žemę, į tikrovę, kai prasidėjo 
realybės tyrinėjimas ir didieji atradimai bei išradimai, tuomet 
atėjo galas idealo kultūrai, tuomet žlugo ir viduramžiai. 


Tikrovės persvara santykiuose su idealu pasi- 
rodė tik renesanso metu. Bet jau ir viduriniais 
amžiais kartas nuo karto paniekinta tikrovė 
prasiverždavo ir versdavo žmogų nusilenkti josios reikalavi- 
mams. Nebūdami tinkamai suderinti su idealiniais nuostatais 
ir apšviesti stipria idealo šviesa, šitie prasiveržimai sudaro mu- 
myse nejaukų įspūdį ir verčia viduramžius charakterizuoti, 
kaip priešginybių periodą, kada antgamtės principai maišėsi su 
prigimties polinkiais ir pomėgiais.  Priešgyniškame viduram- 
žių charakteryje pasirodo visas ano meto komplikuotas žmo- 
gus ir jo gyvenimas. 


Priešginybių 
junginys 


Vidurinių amžių žmogus buvo religingas ir pa- 
maldus net ligi smulkmenų. Visas gyvenimas, 
visi žmogaus veiksmai ir žygiai buvo apipinti 
religinėmis ceremonijomis ir persunkti religine dvasia. „Buvo 
meldžiamasi, sako Schnūreris, rytą ir vakarą, prie stalo, pra- 
dedant darbą (II, 72)... Net stiklas vandens nebuvo išgeria- 
mas be kryžiaus ženklo“?. Iš kitos pusės, šalia religingumo ėjo 
nepaprastas žiaurumas: žudynės, kankinimai, kovos, persekio- 
mai, kerštas, padegimai ir kiti grubios bei neapvaldytos pri- 
gimties darbai. Be abejo, tokių dalykų esama visais laikais. 
Bet „baisu yra tai, pastebi Schnūrėris, kad toki prievartos ak- 
tai (čia turima galvoje Chlotaro žudymas A. M.) nepažadinda- 


Religingumas 
ir žiaurumas 


s Kirche und Kultur im Mittelalter II, 113—145 p. Paderborn 1929. 
9 (Op. cit, II, 72: I, 207 p. 

vo viešosios nuomonės. Jie būdavo toki dažni, kad prie jų ne- 
trukus buvo priprasta“*?, 


Vidurinių amžių žmogus buvo nepaprastas as- 
ketas ir atgailininkas. Schnireris apie Irlan- 
dijos vienuolius rašo, kad „jie mielai melsda- 
vosi sukryžiavę rankas, tai stovėdami, tai klūpodami, tai gu- 
lėdami, o melstis ištiestomis rankomis ilgesnį laiką buvo ypa- 
tinga kankinimosi rūšis. Apie kai kuriuos asketus, tiesa, poetiš- 
kai, yra pasakojama, kad jie taip pasilikdavę ištisus metus, o 
ištiestose jų rankose ir ant jų galvų paukščiai sukdavę lizdus. 
Kita savotiška kankinimosi priemonė buvo lįsti į šaltą upės ar 
tvenkinio vandenį ir skaityti psalmes. Tie, kuriems vienuolyno 
aštrybių nepakako, pasidarydavo eremitais...“**. Šitoji charak- 
teristika tinka ne tik Irlandijos vienuoliams, bet ir visam vi- 
duramžių gyvenimui, kuriame asketinis bruožas buvo labai ryš- 
kus. Ano meto žmogus jautė savo nuodėmingumą, jautė savo 
prigimties gaivalingumą, nes šitoji prigimtis buvo sveika ir 
stipri, todėl ieškojo nepaprastai griežtų asketinių priemonių. 
Iš kitos pusės, šalia asketizmo viduramžių žmoguje reiškėsi la- 
bai stiprus gaivalingas kūniškumas, specialiai palinkimas į val- 
g, bei gėrimą ir į seksualumą. „Girtavimui, sako Schniūreris, 
Luvo pasidavę visi luomai. Moterystės šventumas buvo per daž- 
nai mindžiojamas“?*. Kitoje vietoje Schnūreris mini Aacheno 
sinodą, įvykusį 862 m., kuriame du vyskupai pastebėjo, jog esą 
labai maža arba net visiškai nėra vyrų, kurie skaistūs eitų mo- 
terystėn'“. Tas pat Schnireris cituoja vienuolio poeto Milo 
iš St. Amand prie Tournay žodžius, kad „nuodėmė yra vadina- 
ma prigimtimi, o piktas moterystės laužymas yra pagiriamas 
besišypsančiu pritarimu““*. Pridėkime dar, kad aukštesniuose 
luomuose buvo dažna poligamija net ištisų haremų pavidalu, 
kad riterių laikais meilė damai dažnai virsdavo vadinamąja 
„svečio teise“, kad pakelėse esančios užeigos ir nakvynės namai 
buvo sykiu ir prostitucijos landynės, kaip matyti iš Hroswitos 
dramų, ir suprasime, kad asketizmas neįstengė perkeisti dar 


Askeza ir 
ištvirkimas 


20 Op. cit: I, 212 p. 
11 Op. cit. I, 221 p. 
12 Op. cit. I, 214 p. 
13 Op. cit. II, 67 p. 
14 Op. cit. II, 69 p. 

barbariškos prigimties, kad šitas asketizmas kaip tik buvo labai 
reikalingas prigimčiai švelninti ir kultūrinti. 

Viduramžių žmogus troško mokslo ir jį labai 
gerbė. Schnireris pastebi, kad „raštininkai 
naudojosi ypatinga pagarba vienuolynuose ir 
visuomenėje. Jų gyvybės taip aukštai buvo vertinamos, kaip 
vyskupo arba abato“. Iš kitos pusės, ištisos masės nemokėjo 
nei skaityti, nei rašyti. „Ištisus šimtmečius, sako Schniireris, 
buvo išimtis, kad pasaulininkas mokėtų skaityti ir rašyti““*. 
Pats Karolius Didysis, kuris buvo ypatingai susirūpinęs liau- 
dies švietimu ir kuris grasino nemokšoms dvasininkams atimti 
beneficijas, niekaip negalėjo įveikti „sunkaus meno rašyti“, 
nors guldamas ir dėdavęsis lenteles po galva, kad naktį, miegui 
neinant, galėtų lavintis. 


Mokslas ir 
analfabetizmas 


Viduramžių žmogus linko į simbolizmą ir į ale- 
gorijas. Daugybė religinių simbolių kaip tik 
yra sukurta viduramžiais. Beveik visas vidur- 
amžių menas yra simbolinio pobūdžio. Taip pat mokslo srityje, 
ypač teologijoje, simbolistinis aiškinimas buvo labai didelis. Vi- 
sąs pasaulis viduramžių žmogui atrodė esąs antgamtinio pa- 
saulio atšvaita, nurodymas ir simbolis. Dievas simboliškai bylojo 
per sukurtus daiktus ir tuo būdu leido save pažinti. Viduram- 
žių Žmogus gyveno apsuptas simbolių: simboliais jis galvojo, 
simbolius jis regėjo ir simboliais jis reiškėsi savo kūryboje. Iš 
kitos pusės, viduramžiais ir mene, ir poezijoje, ir kasdieninėje 
kalboje, nesidrovėta prigimtus daiktus ir veiksmus vadinti tik- 
rais vardais, juos demonstruoti ir piešti. Šalia simbolizmo ėjo 
ir nešvankus realizmas. G. Gruppas mini ištisą eilę pavyzdžių, 
kur šitas nešvankus realizmas apsireiškęs. Tarp kitų jis paste- 
bi, kad sedes stercoraria Romoje buvusi vartojama net religi- 
nėse apeigose“. Drovumo jausmas anuo metu buvo savotiškai 
suprantamas ir reiškiamas. 


Simbolizmas ir 
realizmas 


Visa tai rodo, kad dvi pagrindinės gyvenimo jėgos: pri- 
gimtis ir religija viduramžių žmoguje nebuvo organiškai susi- 
derinusios, kad jos dar stovėjo viena šalia antros, todėl žmogų 

15 Op. cit. I, 220 p. 

260 Op. cit. I, 877 p. 

17 Op. cit. II, 292—293 p. 

lenkė katra į savo pusę ir jo gyvenimą perpynė savotiškomis 
priešginybėmis. Viduramžių žmogus negalėjo nei visiškai nu- 
silenkti prigimčiai, nei visiškai paklusti Dievui. Šalia šventu- 
mo tįsojo ir didelis nuodėmingumas. Tiesa, viduramžiai savo 
nuodėmių neteisino ir joms vykdyti nesugalvojo lyg ir moksli- 
nių teorijų, kaip mūsų laikai. Nuodėmę viduramžiai vadino tik- 
ruoju vardu ir ją malšino aštriomis atgailos praktikomis. Bet. 
šitų nuodėmių vis dėlto būta gana apsčiai. Teocentrizmas gy- 
venime ir antinomizmas žmoguje sudaro pagrindinius viduram- 
žių bruožus. 


2. Viduramžių ugdymo teocentrizmas 


Teocentrinis gyvenimo pobūdis padarė, kad viduramžių 
ugdymas taip pat buvo sutelktas aplinkui dieviškąjį pradą. Pe- 
dagoginis darbas taip pat buvo lenkiamas Dievo kryptimi: jis 
buvo teocentrinis. "Tai buvo visai natūralu, nes gyvenimui 
esant teocentriniam, negali kitoks būti nė ugdymas. Ugdymas 
visados yra ištikimas gyvenimo sekėjas. Teocentrinis vidur- 
amžių pobūdis išeina aikštėn ir ugdymo intencijoje, ir ugdymo 
veikėjuose, ir net ugdymo priemonėse. Šitas teocentrinis bruo- 
žas kaip tik skiria viduramžių ugdymą nuo kitų istorijos pe- 
riodų ugdymo ir sudaro pagrindinį jo principą. 


Ūždyiio Vidurinių amžių pedagoginė intencija tiek ug- 
siom dytojuje, tiek ugdytinyje buvo nukreipta Dievo 

ir galutinio žmogaus tikslo linkui. Mintis, kad 
galima lavintis ir kuriais kitais motyvais, viduramžiais buvo 
svetima. Visi pašaliniai ir žemesnieji motyvai čia buvo laikomi 
nevykusiais ir todėl šalintinais. I lavinimosi lobyną žmogų ga- 
lėjo vesti tiktai kitų arba savęs tobulinimas. 


Bernardas iš Clairveaux charakteringai pastebi, kad 
„kai kurie mokosi, kad žinotų; tai apgailėtinas smalsu- 
mas. Kiti vėl mokosi, kad kiti apie juos žinotų; šie pelno 
satyriko pajuoką: tavo žinojimas yra niekai, jeigu niekas 
nežino, kad tu tai žinai; tai pajuokos vertas tuštumas. Ki- 
ti mokosi, kad savo žinojimu pelnytų pinigų ir garbingų 
vietų; tai gėdingas noras pasipelnyti. Kiti mokosi, kad 
kitus tobulintų ; tai krikščioniškasis gailestingumas. Dar 

kiti mokosi, kad save tobulintų; tai išmintis. Tik pasta- 
rieji abeji neišniekina mokslo, nes stengiasi pažinti, kad 
teisingai elgtųsi''!*, 


Štai kodėl viduramžiais besimokantieji buvo laikomi tikė- 
jimo liudytojais. (O mokslą skleidžiantiems buvo žadamas dide- 
lis atlyginimas aname pasaulyje. Cesarijus iš Heisterbacho šiuo 
atžvilgiu pastebi, kad „tikrieji mokiniai, kurie skaisčiai gy- 
vena ir džiaugsmingai mokosi, yra lygūs su tikėjimo liudyto- 
jais. Ir jeigu vėliau išmoktus dalykus jie skleis visuomenėje ar- 
ba dar geriau panaudos Viešpaties tarnybai, jų dieviškasis at- 
lyginimas bus didelis“??. Amžinasis žmogaus likimas ir žmo- 
gaus santykiai su Dievu buvo pagrindinis nusistatymas, kuris 
vedė žmogų į ugdymo darbą ir jį šiame darbe palaikė. Patristi- 
kos metu prasidėjęs pedagoginės meilės virtimas antgamtinė 
pastoracine meile viduramžiais pražydo visu puikumu. Be abe- 
jo, naudos, pelno, garbės motyvai praktiškai iš gyvenimo ne- 
buvo išbraukti. Bet jie darė įtakos slapta. Jiems nebuvo lei- 
džiama iškilti krikščioniškosios sąmonės viešumon ir oficialiai 
daryti įtakos pedagoginiam darbui. 


Teocentrizmas viduramžiais yra žymus ir ug- 
dymo veikėjų atžvilgiu. Pirmieji ir svarbiau- 
sieji viduramžių ugdytojai buvo dvasininkai: 
kunigai arba vienuoliai, vadinasi, tie žmonės, kurie visu savo 
gyvenimu buvo teocentrininkai ir kuriems dieviškojo prado re- 
alizavimas reiškė pagrindinį jų gyvenimo uždavinį. Viduram- 
žių ugdymas ir tuo pačiu Europos kultūra išėjo iš vienuolynų. 
Vienuolynai buvo didžiausi mokslo, meno, literatūros ir kultū- 
ros apskritai židiniai. Pirmutinis lavinimas, suteiktas barbarų 
tautoms, buvo vienuolių padaras. Vienuoliai perrašinėjo seno- 
vės autorių veikalus, ir šitas darbas buvo vienas iš svarbiausių- 
jų viduramžių vienuolynų užsiėmimų. Schniūreris ne be pa- 
grindo sako, kad „uoliu darbu nurašinėjant knygas buvo padė- 
tas tvirtas pagrindas dvasiniam Vakarų išsivystymui“??. Iš 
tikro, jeigu jau tuo metu turėta nemažų bibliotekų, kaip giriasi 
Clusos abato sūnėnas, jeigu turėta vadovėlių, gramatikų, poezi- 


Ugdymo 
-veikėjai 


15 Cit. O. Willmann, Didaktik als Bildungslehre, 191—192 p. 
19 Cit. O. Willmann, op. cit. 192 p. 
20 (Op: cit: I. T9 p. 

jos kūrinių reikalingas egzempliorių skaičius, tai tik dėl vie- 
nuolių uolumo. Kultūrai yra svarbu ne tik veikalą parašyti, 
bet ir jį išplatinti. Nesant spaudos, perrašinėjimas buvo vie- 
nintelis kelias kultūrinėms gėrybėms išplisti platesniuose 
sluogsniuose. Vienuolynai šiuo atžvilgiu turi nepaprastų nuo- 
pelnų Europos kultūrai. 


Teocentrinės viduramžiais buvo pažiūros ir į 
lavinimo objektus, kuriuos, kaip netrukus kal- 
bėsime, sudarė dvi grupės: trivium ir guad7i- 
vium. Apie guadriviumo dalykus Hrabanas Mauras yra pasa- 
kęs, kad aukštesnieji menai: aritmetika, geometrija, muzika 
ir astronomija turi vesti į Dievą. Mokiniai iš jų turi patirti, 
kad Dievas visa yra išmintingai sukūręs pagal skaičių, matą 
ir svorį. Skaičiai trys, keturi, septyni esą šventi. Jie apspren- 
džią pasaulio buvimą. Muzika padedanti susidaryti harmoniją 
savame gyvenime. Hrabanas Mauras cituoja Pythagoro mintį, 
pasak kurios dangus ir žemė yra valdomi muzikos. Astrono- 
mijos pagrindinis uždavinys esąs išmokyti žmones nustatyti 
tikrą Velykų laiką?*. Reikia pastebėti, kad Velykų švenčių nu- 
statymas anais laikais buvo gana sunkus, ir retas dvasininkas 
mokėdavo jas iš anksto apskaičiuoti. Tuo būdu matome, kad 
visi guadrivium dalykai buvo suprantami, kaip savotiški ke- 
liai į Dievą ir dieviškuosius dalykus. Ugdymo objektai buvo su- 
rikiuoti aplinkui teocentrinę idėją, iš kurios jie sėmė savo pras- 
mę ir savo pateisinimą. 


Ugdymo 
objektai 


Mokslo priemonės viduramžiais taip pat buvo 
teocentrinės. Tai ypač matyti viduramžių pieš- 
tuose žemėlapiuose. Viduramžiai žemėlapius 
piešė pagal Šv. Raštą. Šiandien mūsų žemėlapių viršuje yra 
šiaurė. Viduriniais amžiais ten buvo Rytai su rojumi pryša- 
kyje. Rojuje buvo patalpinama Adomas su Jieva, o apačioje ei- 
davo visa žmonijos puolimo ir atpirkimo istorija. Azija užim- 
davo viršutinę dalį. Josios kairėje buvo Europa, dešinėje — 
Afrika. Šitoks žemėlapių gaminimas, kaip įrodinėja D. Frey??, 
buvo daromas ne dėl to, kad viduramžiai nebūtų žinoję tikros 


Ugdymo 
priemonės 


21 Plg. G. Grupp, op. cit. II, 198—199 p. 
22 Plg. Gotik und Renaissance als Grundlagen der modernen Welt- 
anschauung, 1928. 

tuo metu žinomų kontinentų padėties, bet dėl to, kad ano meto 
žmogus pasaulį pergyveno simboliškai. Jo pasaulėvaizdis taip 
pat buvo teocentrinis. "Todėl jis teocentriškai jį vaizdavo ir 
mokslo bei mokymo priemonėse. Žemė viduramžių žmogui bu- 
vo dieviškųjų dalykų išraiška. Tai buvo dieviškumo simbolis. 


„Žemė, sako G. Gruppas, kaip vidurinis sodas, yra 
gerųjų ir piktųjų dvasių kovos arena, išganymo scena, ku- 
rion įsikiša pats Dievas. Visa kūrinija siekia išganymo 
ir Dievo: kiekvienas gyvulys, kiekvienas augmuo, kiekvie- 
nas akmuo atskleidžia slaptingus santykius su paslėpta 
pasaulio prasme, su Kristumi. Atskleisti šituos santykius 
ir kiekvieno žemės padaro prasmę kaip tik ir buvo dvasios 
ir fantazijos darbas. Tuo gamtos nagrinėjimas ir baig- 
davosi“?3, 


Nenuostabu todėl, kad ir geografinėse mokslo ir mokymo 
priemonėse šitoks simbolinis teocentrinis charakteris aiškiai pa- 
sirodydavo. Viduramžių žmogus labiau tikėjo savo idėjai, ne- 
gu savo pojūčiams. Akimis regima tikrovė jam buvo tiktai už- 
danga, po kuria vyko tikrasis gyvenimas. Todėl jis šį gyveni- 
mą ir vaizdavo. 


3. Viduramžių ugdymo žymės 


Religinio elemento primatas visame gyvenime 
Tobulumas, kaip savotiškų žymių įspaudė ir visam viduramžių 
ugdymo tikslas ugdymui. Krikščioniškasis tobulumas čia bu- 

v0 pirmaeilis gyvenimo ir tuo pačiu ugdymo 
tikslas. Viduramžių ugdymas norėjo žmogų padaryti ne tiek 
stiprų ir gražų, ne tiek mokytą ir išsilavinusį, kiek dorą ir šven- 
tą. Šiuo atžvilgiu šis ugdymas buvo ne kas kita, kaip organiš- 
kas patristikos ugdymo tęsinys. Skirtumas gal buvo tik tas, kad 
viduramžiai savo pedagogines priemones jau geriau buvo pri- 
taikę šiam tikslui. Tarp tikslo ir priemonių šiuo metu nebuvo 
tokios priešginybės, kaip patristikos laikais. 


Hugo a St. Victore pastebi, kad „visos žmogiškosios 
pastangos ir visi veiksmai, kiek jie yra išminties vadovau- 


23 Op. cit. II, 199 p. 


jami, turi savo tikslu atstatyti pirmykštį mūsų prigimties 
grynumą arba suminkštinti tąjį spaudimą ir trūkumus, 
kuriems yra palenktas laikinis mūsų gyvenimas“?*. Ug- 
dymas kaip tik ir buvo laikomas tokiu veikimu, kuris pir- 
mykščiam grynumui atstatyti turėjo ypatingos reikšmės. 
Todėl ir visa ugdymo sąranga viduramžiais buvo tokia, 
kad ji šį pagrindinį tikslą atitiktų ir pagrindinį uždavinį 
kuo geriausiai leistų realizuoti. Juo lengviau ir greičiau 
žmogus galėjo pasiekti tobulumo, tuo ir pedagoginis dar- 
bas buvo laikomas sėkmingesniu. 


Auklėjamasis momentas pedagoginiame darbe 
viduramžiais, kaip ir patristikos metu, buvo pa- 
statytas pirmoje vietoje. Motyvai čia buvo tie 
patys, kaip ir Bažnyčios Tėvų pedagogikoje. Kadangi vidur- 
amžiai norėjo padaryti žmogų dorą, todėl jie savaime rinkosi 
auklėjamąją funkciją, nes auklėjimas giliausia prasme yra 
žmogaus dorinimas. Auklėjimas realizuoja žmogaus prigim- 
tyje idealines normas. "Tuo tarpu šitomis normomis viduram- 
žiai ypatingai žavėjosi. Tiesa, ji neneigė auginimo ir lavinimo. 
Bet jie šitas funkcijas laikė tiktai antraeilėmis. Auginimas bu- 
vo smarkiai palenktas žmogaus dorinimui, o lavinimas taip pat 
buvo savotiškas žmogaus paruošimas etiniam gyvenimui. Auk- 
lėjimas buvo pastatytas centrinėje vietoje, o visa kita buvo ri- 
kiuojama pagal jo reikalavimus. 


Auklėjimo 
pabrėžimas 


Viduramžiai tikėjo, kad ugdomoji įtaka žmogui 
ateina ne tiek iš objekto arba iš pedagoginės 
gėrybės, kiek iš ugdytojo asmens. Dėl to buvo 
reikalaujama griežtai laikytis ugdytojo autoriteto ir jo nuro- 
dymų bei jo praminto kelio. Vincentijus iš Beauvais sako, kad 
„mokinys turi tikėti savo mokytojui jo meno atžvilgiu; taip pat 
reikia laikytis išradėjo arba to, kuris mokslą yra nagrinėjęs su 
didžiausiu pažinimu ir iškalbingumu““. Čia pat Vincentijus 
duoda konkrečių pavyzdžių, kokių autoritetų reikia laikytis: 
„Gramatikoje Prisciano, logikoje Aristotelio, medicinoje Hip- 
pokrato““s. Šitoks nusiteikimas ugdytojo atžvilgiu labai smar- 


Asmeninės įta- 
kos persvara 


24 Cit. op. O. Willmann, op. cit. 191 p. 
25 Cit. O. Willmann, op. cit. 192 p. 
26 Cit. O. Willmann, op. cit. 193 p. 

kiai pakėlė viduramžiais ugdytojo autoritetą ir parengė dirvą 
atskiriems genijaliems pedagogams. Keliaujančiųjų mokinių 
būriai, apie kuriuos kalbėsime vėliau, traukė iš vietos į vietą, 
rinkdamiesi mokytojus, kuriais jie pasitikėjo ir kurie savo as- 
menybe sugebėjo jaunimą patraukti. Tokios garsiosios vidur- 
amžių mokyklos, kaip Fuldos ir St. Galleno vienuolynų, vėliau 
Paryžiaus universitetas patraukdavo mokinių iš labai tolimų ša- 
lių ne tiek savo sąranga, kiek savo vedėjų ir mokytojų asme- 
nybėmis. 


Šitoks ugdytojo asmenybės iškėlimas viduramžiais 
mums primena senąjį Indijos ugdymą Upanašidų laikais, 
apie kurį sakoma, kad „mokytojo asmenybė sudarė vieni- 
jantį bet kokio lavinimo pradą. Praktinis bendros tiesos 
pritaikymas buvo daromas per asmeninę interpretaciją, 
kuriai atstovavo mokytojas ar savo veiksmais ar savo nu- 
sistatymu, pasireiškiančiu per jo asmenį“*7, 


Ugdytojo asmenybės pabrėžimas visai natūraliai kilo iš 
auklėjimo funkcijos pabrėžimo. Auklėjime visados yra daro- 
ma pedagoginės įtakos ne tuo, ką ugdytojas sako, bet tuo, kas 
jis yra. Tam tikras pasinėrimas ugdytojo asmenybėje auklėji- 
mui yra būtinas. Todėl viduriniai amžiai, pabrėždami auklė- 
jamąją funkciją, visai natūraliai pabrėžė ugdytojo asmenybę 
bei jo autoritetą. 


Pagrindinė ugdymo priemonė viduramžiais 
buvo pamokymas arba žodis. „Mokymas, sako 
O. Willmannas, buvo valdomas autoritetingų 
raštų, o jo forma pirmoje eilėje buvo egzegezė“?8. Šitie tekstai 
dažniausiai buvo religiniai. Bet šalia jų buvo ir didžiųjų mąs- 
tytojų veikalų, kaip Aristotelio, Boetijaus, Augustino. Vado- 
vėlių vietoje viduramžiais daugiausiai buvo naudojamasi pa- 
čiais šaltiniais. Bet šių šaltinių supratimas, aiškinamas, nagri- 
nėjimas vyko beveik be išimties žodžio pagalba. Viduramžių 
mokykla buvo verbalinė mokykla. Pamokymas persvėrė visas 
kitas priemones. 


Žodis, kaip ug- 
dymo priemonė 


27 N. Padmanabhan, Le facteur personnel dans le processus ėduca- 
tif, 1937 m. Paris 1932. E 


28 Op. cit. 193 p. 

Reikia pastebėti, kad vaizdingumo reikalas pažinimui 
viduramžiams buvo žinomas. Jau nuo Aristotelio laikų 
buvo nuolatos kartojamas posakis, kad pojustinius daly- 
kus žmonės pažįsta pirmiau. Todėl Aristotelis reikalavo 
ir mokymą pradėti nuo tų dalykų, kurie yra lengviausiai 
suprantami. Viduramžiais šita Aristotelio mintis buvo 
reiškiama posakiu, kad „nihil est in intellectu, guod prius 
non fuerit in sensu“. Todėl nors ligi tryliktojo šimtme- 
čio vyravo platoniškoji gnoseologija, pasak kurios žmogaus 
pažinimas yra ne kas kita, kaip prisiminimas idėjų pa- 
saulyje pažintų dalykų, vis dėlto vaizdingumo reikalas bu- 
vo jaučiamas. '"Toki viduramžių minties ir pedagogikos 
atstovai, kaip Hugo a St. Victore, Roger Bacon, vaizdin- 
gumo neniekino. Pranciškonų ir kartūzų mokyklose jis, 
taip pat buvo žinomas. 


Vaizdingumas viduramžiais buvo kitaip suprantamas, ne- 
gu mūsų dienomis. Vaizdingais dalykais šiandien mes laikome 
tuos, kuriuos galime paregėti, palytėti. Tuo tarpu viduramžiai 
teisingai sprendė, kad vaizdingų priemonių gali būti kiekvie- 
nam pojūčiui, ne tik akiai ar rankai. Todėl jie stengėsi mokyti 
vaizdingai. "Tiktai šitas vaizdingumas jų buvo taikomas au- 
siai, kaip girdėjimo organui. Vaizdingas žodis viduramžiais 
buvo pagrindinė ugdymo priemonė, nes ausis buvo pagrindinis 
anuo metu lavinimo organas. 

Tiesa, dvyliktajame šimtmetyje mes randame vieną 
charakteringą bandymą atkreipti kiek daugiau dėmesio ir 

į vaizdingumą akiai. Alsasietė abatė Zerrada von Lands- 

berg išleido vad. Hortus deliciarum, savotišką mokslų en- 

ciklopediją su daugybe paveikslų, kurią galima laikyti vi- 

duramžių Orbis pictus. Bet tai buvo tik individualinis 

darbas, kuris platesnio susidomėjimo ir išvystymo nesu- 
laukė. Dar turėjo praeiti ilgi amžiai, kol nuo ausies peda- 
gogika nusigrįžo į akį. Tai įvyko tiktai baroko metu. 


Ugdymo metode viduramžiais buvo kreipiama 
ypatingo dėmesio į proto miklinimą arba pru- 
sinimą (Schulung). Tai nėra tas pat, kas lavi- 
nimas. Lavinimas yra proto arba kurios kitos galios apspren- 
dimas pastovia lytimi, kuri įgyjama iš pasisavinamos gėrybės. 
Tuo tarpu prusinimas yra pratinimas daugiau mechaniškai 


Prusinimas, 
kaip metodas 

veikti. Tai yra savotiška dresūra. Lavinimas, kiek jis liečia 
protą, yra valdomas tiesos. Proto prusinimas yra valdomas 
taisyklingumo.  Lavinimo turinys prote pasilieka. "Tuo tarpu 
prusinimo turinys tarnauja tiktai gryna priemone, kuri laikui 
einant iš žmogaus dvasios iškrinta, kaip nereikalingas dalykas. 
Viduramžiais šitoks prusinimas kaip tik daugumoje ir valdė 
ugdymo metodą. Ypač tai galima pastebėti proto lavinime, kur 
logiškas mąstymas, išreikštas silogistine forma, buvo labai ver- 
tinamas ir rūpestingai ugdomas. Šiam reikalui tarnavo vad. 
scholastinis metodas, kuris praktikoje reiškėsi silogistiniais 
klausimais ir atsakymais, disputais ir diskusijomis, priekaištais 
ir mikliais atsakinėjimais. Šitas scholastinis metodas dažnai ir 
dabar tebevartojamas tomistinės filosofijos bei teologijos kai 
kuriuose vadovėliuose. 

II. Viduramžių ugdymo praktika 


Turinys: 1. Viduramžių ugdymo vaizdas. — 2. Viduram- 
žių ugdymo sritys. — 3. Viduramžių ugdymo tipai. 


Literatūra: 1. H. Denifle, Die Universitūten des Mittel- 
alters bis 1400 I, Berlin 1885. — 2. G. v. Detten, Ūber die Dom-und 
Klosterschulen des Mittelalters, Paderborn 1898. — 3. F. Falck, 
Schule im Mittelalter, 1907. — 4. M. Mačermis, Vidurinių amžių ug- 
dymas: Pedagoginis Metraštis, Klaipėda 1987. — 5. M. Manitius, 
Bildung, Wissenschaft, Literatur im Abendlande von 800 bis 1100, 
1925. — 6. J. May, Die heilige Hildegard von Bingen,  Kempten 
1911. — 7. F. X. Thalhofev, Unterricht und Bildung im Mittelalter, 
Miūnchen 1928. — 8. P. Hemmerle, Das Kind im Mittelalter, Bres- 
lau 1915. 


1. Viduramžių ugdymo vaizdas 
a. Auklėjimas šeimoje 


Pedagoginis darbas, viduramžiais, kaip ir visuomet, prasi- 


dėjo šeimoje. Viduramžių šeima būdavo sudaroma gana anksti. 
Gaivalingas ano meto žmonių palinkimas į kūniškumą neleido 
meilės per daug idealizuoti. Tik riterių gyvenime meilė buvo 
suprantama kiek kilniau, nors praktikoje ir čia, ypač riterių 
gyvenimo pradžioje, būta nemažų iškrypimų. "Tuo tarpu pla- 
čiose masėse meilė buvo lygi seksualinės aistros patenkinimui:. 
Todėl vedybos buvo daromos anksti, nes ilgesnis gyvenimas ne- 
vedus buvo gana pavojingas jaunimo dorai. 


Reikia pastebėti, kad krikščionys moralistai niekados, 
nei viduramžiais nei dabar, nebuvo tinkamai atkreipę dė- 
mesio į meilės momentą moterystėje. Plačioms masėms 


1 Plg. Grupp, op. cit. II, 344 p. 

daug būdavo aiškinama apie seksualines vedusiųjų parei- 
gas, bet labai maža apie meilę, kuri vis dėlto sudaro psi- 
chologinį moterystės sugyvenimo pagrindą. Todėl supran- 
tama, kad patarimas vestis jauniems viduramžiais Bažny- 
čios nebuvo peikiamas, nes tai buvo gera priemonė iš- 
vengti įvairių pavojų, nors iš kitos pusės tai sudarydavo 
labai daug sunkybių moterystės gyvenime. 


Gimdymas buvo laikomas pagrindine ir esmine 
šeimos funkcija, ne tik gamtiniu, bet ir religi- 
niu atžvilgiu. „Vaikai ir prigimtas vaisingu- 
mas, pastebi Gruppas, buvo laikoma ne tik prigimtu dalyku, 
bet kaž kuo šventu, į ką buvo žiūrima su religine baime“?*. Mo- 
terystės nevaisingumas buvo laikomas didele nelaime ir net Die- 
vo bausme. „Moteris, sako Gruppas, kuri neturėjo vaikų, giliai 
liaudyje įsišaknijusių pažiūrų buvo laikoma nepilnai atlikusia 
savo paskyrimą (346 p.)... Neturintieji vaikų intensyviai mels- 
davo Dievą, keliaudavo prie šventųjų, prie moterystės globėjų, 
kaip Mykolas, Nonus, Verena arba Gertrūda, vėliau šv. Ona ir 
Simeonas, aukojo vaško, sidabro ir aukso vaikų figūrėles“, 


Šeimų 
gausingumas 


Visa tai padarė, kad viduramžių šeimos buvo labai gausios. 
Tiesa, antikoncepcinės priemonės ir abortai buvo žinomi jau ir 
tuo metu. Bet bausmės už abortus buvo labai didelės. 


Dr. St. Gruodis cituoja to meto įstatymą, kuris taip 
sako: „Jei kas nėščiai moteriai duotų gėrimo abortui ar- 
ba kūdikiui nužudyti, tebūna užmuštas“*. Taip pat bū- 
davo mirtimi baudžiami, kaip toliau patiriame iš to pa- 
ties įstatymo, ne tik motina, bet ir visi prie šio nusikal- 
timo prisidėjusieji. Karoliaus Didžiojo laikais būdavo da- 
romas skirtumas tarp įsielinto vaisiaus (foetus animatus) 
ir neįsielinto (foetus inanimatus). Už įsielinto vaisiaus 
nužudymą būdavo baudžiama mirtimi (poena gladii), už 
neįsielinto vaisiaus panaikinimą būdavo skiriama tiktai 
piniginė bausmė, nes toks darbas nebuvo laikomas žmog- 
žudyste", 


Op. cit. 347 p. 

„Op. cit. ibd. 

Negimusios gyvybės panaikinimas, 2 p. Kaunas 1935. 
Ibd. 


“+ ww N 

Dėl to abortų skaičius nebuvo didelis, ir prigimčiai nedažnai 
būdavo sukliudoma atlikti savo darbą. Gimimų todėl buvo gana 
daug. K. Būhleris liudija, kad „dvidešimt ir daugiau vaikų šei- 
moje nebuvo retenybė““. Užtat ir mirtingumas buvo nepapras- 
tas. Tas pats Būhleris pastebi, kad „apskaičiuojama, jog vidur- 
amžių miestuose šeimai tekdavę tik vienas ar du gyvi kūdikiai“. 
Kaimuose buvę kiek geriau, nors ir čia mirtingumo procentas 
buvęs labai didelis. Higienos papročių stoka, fizinio gyvenimo 
sąlygų sunkumas, nuolatos siaučiančios epidemijos, medicinos 
neišsivystymas neleido daugumai kūdikių pasiekti bent kiek at- 
sparesnio amžiaus. Todėl nepaisant didelio gimimų skaičiaus, 
viduramžių prieauglis buvo gana menkas. Kai kuriose šalyse tie- 
siog stigdavo žmonių. Gotai, pavyzdžiui, Ispanijoje net savotiš- 
komis priemonėmis skatino prieauglį, neleisdami nevedusiems 
būti liudytojais teismuose arba ką nors traukti teisman, atleis- 
dami vedusius vienerius metus nuo pareigos traukti į karą, fa- 
vorizuodami konkubinatą ir mirtimi bausdami žindyves, jeigu 
jos duodavo blogą pienąs. 


Šeimos auklėjimas viduramžiais buvo gana aš- 
trus. Tėvų teisės vaikų atžvilgiu buvo plačios ir 
neliečiamos. Šiaurės tautose ilgus amžius bu- 
vo paprotys vaikus pardavinėti, neklusnius išvyti iš namų ir net 
prakeikti; iš kitos pusės, vaikai taip pat dažnai elgdavosi netiku- 
siai ir, lyg atsilygindami už tėvų žiaurumą, palikdavo juos skur- 
de, kai pasendavo ir nebegalėdavo dirbti?. Viduramžių teolo- 
gams nuolatos reikėjo priminti tėvų ir vaikų pareigas ir stro- 
piai žiūrėti, kad šios pareigos būtų vykdomos. Vis dėlto, kaip 
pastebi Gruppas, „iš to negalima daryti išvados, kad ano meto 
žmonės būtų bejausmiai ir nebūtų turėję šeiminės nuojautos. 
Priešingai, daugybė tėvų ir vaikų meilės pavyzdžių rodo, kad 
kaip tik būta atvirkščiai“. Šioje srityje, kaip ir visur kitur, 
pasirodė priešginiškas viduramžių žmogaus charakteris. Šalia. 
šeiminių santykių švelnumo, šalia tėvų ir vaikų abipusės mei- 
lės buvo nemaža grubumo ir žiaurumo. 


Vaikų santykiai 
su tėvais 


6 Die Kultur des Mittelalters, 294 p. Leipzig Kroner. 
7 Ibd. 

8 Plg. Grupp, op. cit. II, 347 p. 

9 Plg. Grupp, op. cit. II, ibd. 

10 Op. cit. II, 345 p. 

Bet net ir gero nusiteikimo šeimose vaikų gy- 
venimas nebuvo labai malonus jau tik dėl sun- 
kių ano meto fizinių sąlygų. Gyvenamieji na- 
mai buvo daugiausiai mediniai, pastatyti nesandariai, todėl ne- 
patogūs ir nesveiki. „Drėgmė, sako Gruppas, dūmai, skersvė- 
jis ir nešvara padarė buvimą nemalonų““'. Todėl ir vaikų auk- 
lėjimas tokiose sąlygose buvo nepaprastai sunkus ne tik fizi- 
niu, bet ir doriniu atžvilgiu. Apie bet kokius platesnius pedago- 
ginius užsimojimus čia negali būti nė kalbos. Viduramžių šei- 
mos auklėjimas iš vienos pusės buvo skurdus, iš kitos tradici- 
nis. Vaikai menkai ką gaudavo iš tėvų. Jeigu jie kiek prasila- 
vindavo, tai tik mokyklose. Šeimoje būdavo įgyjamas tiktai 
profesinis išsilavinimas tuo būdu, kad sūnus padėdavo tėvui 
dirbti jo darbą ir pats šio darbo išmokdavo'?. Tuo tarpu bend- 
rojo lavinimo dalykai, kaip skaitymas, rašymas, elementarinis 
skaičiavimas, pradinės religinės tiesos buvo rezervuoti mokyk- 
lai ne todėl, kad šeima nebūtų turėjusi laiko vaikus mokyti, bet 
todėl, kad šeimos vyresnieji patys šių dalykų nemokėjo. "Todėl 
tie, kurių auklėjimas likdavo tik šeimoje, bendrojo išsilavinimo 
Leveik visiškai neturėjo. Viduramžiais nekartą būdavo skun- 
džiamasi, kad žmonės nemoka nei skaityti, nei rašyti, nei Tėve 
2nūsų ar Tikiu. 


„Auklėjimo 
griežtumas 


Neteisėtų kūdikių pasitaikydavo gana nemaža. 
Žinant viduramžių žmogaus palinkimą į kūniš- 
kumą, kuris gaivalingai reikšdavosi ne tik vy- 
ruose, bet ir moteryse, neteisėti gimimai negali mūsų stebinti. 
"Todėl pamestinukai visais viduramžiais buvo žinomi. Jų globa 
ypatingai rūpinosi Bažnyčia. ,,Juos padėdavo, rašo Schnire- 
ris, paprastai prie bažnyčios durų, nes žinojo, kad jais kokiu 
nors būdu bus pasirūpinta. Imperatoriai Honorijus ir Theodo- 
sijus II buvo nustatę, kad jei kas kūdikį rado ir jį pasiėmė, gali 
pasilaikyti. Bet Bažnyčia turėjo visa tai kontroliuoti. Radęs 
pamestą kūdikį, kiekvienas turėdavo jį parodyti Bažnyčios at- 
stovams. Dvasininkai net viešai bažnyčiose reikalaudavo, kad 
tėvai atsilieptų. Jei per dešimtį dienų niekas neprisipažindavo, 
tuomet vaiką atiduodavo radėjui. Bet liudytojai turėdavo pa- 


Neteisėti 
kūdikiai 


21 Op. cit. II, 292 p. 
12 J. Biūhler, Die Kultur des Mittelalters I, 201 p. 

liudyti, kad niekas neatsiliepė, ir vyskupas turėdavo patvirtinti 
raštą. Jei niekas neatsirasdavo, kas rūpintųsi kūdikiu, tokį pa- 
imdavo pati Bažnyčia“*š, 


b. Lavinimas mokykloje 


Reikia pastebėti, kad viduramžių jaunimas ne- 
Nenoras i ž 
macro labai mielai sėsdavo į mokyklos suolą. Tautos, 
išėjusios iš miškų ir įpratusios gyventi laisvą 
gyvenimą, nelengvai pasiduodavo išviršinei ir išvidinei discipli- 
nai, kurios reikalavo mokymosi darbas. Todėl Gruppas teisingai 
pastebi, kad „ano meto kelionėse noras lavintis turėjo tik men- 
kos reikšmės. Žymiai didesnės turėjo biznis, religija, nuotykių 
pamėgimas... Aukštesniųjų sluogsnių jaunuomenės dauguma 
su panieka žiūrėjo į mokyklos suolą““*. Dėl to viduramžių va- 
dinamieji keliaujantieji mokiniai labai dažnai keliaudavo ne 
mokymosi noro vedami. Tiesa, garsios ano meto mokyklos, kaip 
Fuldos, St. Galleno, Paryžiaus, Bolonijos, Kėlno, patraukdavo į 
save tolimų kraštų jaunimo, kuris keliaudavo tikrai ieškodamas 
mokslo. Bet prie jo prisijungdavo daugybė nuotykių mėgėjų, 
tokiu būdu susidarydavo vad. vagantų* grupės, kurios traukda- 
vo per kaimus ir miestus, dainuodamos ir šposus krėsdamos. 
Noras keliauti viduramžiais buvo visuotinis. Jis vedė tautas 
didžiojo kilnojimosi metu, jis vedė riterius į kryžiaus žygius, 
jis vedė galop jaunuomenę iš mokyklos į mokyklą. 


Pats darbas viduramžių mokyklose buvo nela- 
bai sunkus. Schnūreris sako, kad „klasėje pa- 
prastai nebūdavo daugiau, kaip dešimtis“. 

Kaip liudija išlikusieji paveikslai, mokiniai buvo skirstomi pa- 
gal amžių ir būreliais susodinami skyrium vieni nuo kitų. Suo- 
lai buvo be atramų. Mokytojui sėdėti buvo skiriama aukštesnė 
vieta labai panaši į mūsų laikų mokyklose vartojamą katedrą. 
Iš kitos pusės, mokiniams nusiteikti idealiai mokslo ir moky- 
mosi atžvilgiu nebuvo sunku, nes mokytojas buvo vedamas la- 
bai aukštų, tiesiog transcendentinių motyvų. "Todėl jis ir mo- 


Darbo 
lengvumas 


13 Kirche und Kultur im Mittelalter I, 201 p. 
14 Op. cit. II, 381 
15 Op. cit. II, 155 p. 

kiniams įkvėpdavo mokslo meilę. Taip pat, kaip liudija Schnū- 
reris, „dažniausiai mokytojai nereikalaudavo jokio atlyginimo 
arba priimdavo: dovanas tik iš turtingųjų“. Mokymas buvo 
nemokamas. 


Darbo laikas viduramžių mokyklose buvo su- 
skirstytas labai savotiškai. Teocentrinis ugdy- 
mo pobūdis net šioje vietoje aiškiai pasirodė. 
Visų pirma, kaip sako Gruppas, „kadangi pats mokymas sudarė 
religijos dalį, todėl mokslas nevisai būdavo pertraukiamas sek- 
madieniais ir šventadieniais““". Mokiniai lankydavo mokyklą. 
ištisas septynias dienas. Tiktai iškilmingos bažnytinės šventės 
mokymą pertraukdavo. Šių švenčių metu mokiniai gaudavo pa- 
silsėti, nes kitokių atostogų nė nebuvo*s. Be to, kadangi švenčių 
viduramžiais būta žymiai daugiau, negu dabar, todėl net ir to- 
kios paskirstytos atostogos susidarydavo nemažos. Viduram- 
žiais iš 366 metuose esančių dienų 103 dienos buvo švenčiamos. 


Darbo 
laikas 


Pati darbo diena buvo palenkta bažnytiniam laiko skaičia- 
vimui. Gruppas pastebi, kad „pamokos traukdavosi nuo pri- 
mos ligi tercijos ir nuo nuo nonos ligi mišparų“*?. Kadangi baž- 
nytinis laiko skaičiavimas priklauso nuo saulės, todėl žiemą pa- 
mokų metas būdavo kitoks, negu vasarą. 


Lavinimo pagrindas ir todėl pats pirmutinis. 
dėstomasis mokykloje objektas buvo lotynų. 
kalba. Bažnyčia, savo žinioje ir priežiūroje tu- 
rėdama visą lavinimą, visiems skiepijo lotynų kalbą, nes tai bu- 
vo josios oficiali kalba. Tautinės kalbos ano meto bažnytiniams 
sluogsniams nedaug terūpėjo. Pasauliniai valdovai, kaip Ka- 
rolius Didysis, daugiau jomis rūpinosi, negu dvasininkai. ,„Baž- 
nyčia, sako Gruppas, žiūrėjo į liaudies kalbą su tam tikru ne- 
pasitikėjimu ne tik dėl josios neapdailinto, negriežto pobūdžio, 
bet ir dėl to, kad ji atrodė per daug suaugusi su stabmeldy- 
be“? Net ir pats Karolius Didysis reikalavo, kad žmonės su 


Lotynų 
kalba 


16 Op. cit. II, ibd. 

17 Op. cit. IV, 424 p. 

18 Plg. Grupp, op. cit. IV, 424 p. 
19 Ibd. 

20 Op. cit. II, 82 p. 


kunigų giedotų Mišių metu Gloria ir Sanctus. Jam pritariant, 
sinodas 813 m. išleido įsakymą, kad tikintieji Credo ir Pater 
noster mokėtų lotyniškai“. Lotynų kalba viduramžiais buvo 
mokslo ir mokymo kalba. 


Antras dalykas, kurio mokyklos pirmoje eilėje 
stengdavosi išmokyti, buvo skaitymas ir 7rašy- 
mas. Skaityti mokėsi daugelis, rašyti mažuma, 
nes menas rašyti anų laikų žmogui buvo žymiai sunkesnis, ne- 
gu dabar. Gruppas pastebi, kad „reikėjo daug vargo, kol bar- 
barų vaikai būdavo įpratinami prie grifelio arba prie plunks- 
mos“? Iš kitos pusės, didikai niekindavo rašymą. „Didikai, 
pastebi Gruppas, palikdavo rašymą klerikams ir kunigams“*3, 
Kierikas viduramžiais reiškė raštininką ir notarą. "Todėl toki 
ano meto poetai, kaip Wolframas von Eschenbachas, Walteris 
von der Vogelweidė, Ulrichas von Lichtensteinas, mokėjo skai- 
tyti, bet nemokėjo rašyti. Kai kurie, kaip karalius Alfredas, 
griebdavosi net juodosios magijos, kad tik greičiau šio meno 
išmoktų**. Karolius Didysis, kaip jau buvo sakyta, jo neįveikė 
visą gyvenimą. 

Skaitymų knygomis buvo psalmynas, kurio didelę dalį vai- 
kai ateidami mokyklon jau mokėjo iš galvos. Schniireris pa- 
stebi, kad „dar prieš mokyklą tėvai pasirūpindavo psalmių pa- 
mokomis, kurias paprastai vesdavo vienuolės“. Šias iš galvos 
mokamas psalmės mokiniai pradėdavo mokyklose skaityti. Ne- 
nuostabu todėl, kad viduramžiais būta nemaža žmonių, kurie 
iš galvos mokėjo visą psalmyną, vadinasi, visas 150 psalmių. 


Skaitymas 
ir rašymas 


Išmokus skaityti, būdavo pereinama prie for- 
malaus Šv. Rašto mokymosi. Biblijinės pamo- 
kos, kaip sako Schnireris, prasidėdavo pačiuo- 
se žemiausiuose lavinimo laipsniuose“s“. Senojo ir Naujojo Įsta- 
Lymo istorija sudarė labai svarbų mokyklų dėstomąjį objektą. 
Net ir aukštesniuose lavinimo laipsniuose dėstomieji objektai 


Šventasis 
Raštas 


21 Grupp, ibd. 

22 Op. cit. II, 196 p. 

23 Op. cit. IV, 2 p. 

24 Plg. Grupp, op. cit. II, 196 p. 
25 Op. cit. II, 97 p. 

26 Op. cit. II, 96 p. 

buvo ankštai siejami su Šv. Raštu. Šv. Raštas buvo laikomas 
norma ne tik religinėms tiesoms, bet ir filosofijai, ir istorijai, 
ir net gamtos mokslams. Galima net būtų teigti, kad Šv. Raš- 
tas buvo mokymo centras, aplinkui kurį telkėsi visi kiti dėsto- 
mieji dalykai. 

Antikinės kultūros autoriai nebuvo mėgiami. Tas pats 
nepasitikėjimas, kuris buvo gimęs patristikos metu, iš naujo 
reiškėsi viduramžiais. ,„Klasikiniais rašytojais, sako Gruppas, 
daugelis maldingų vyrų nepasitikėjo. Jie esą naudingi, mano 
vienas iš jų, kuris dar ramiai galvojo, bet tik kaip mėšlas ant 
dirvos. Prieš vartojant juos reikią nuplauti, kaip izraelitai nu- 
plaudavo svetimšales moteris prieš vedybas“*. 


Lotynų kalba ir Šv. Raštas buvo ne tiek dėsto- 
mieji objektai, kiek dėstomieji principai, pagal 
kuriuos vyko visas pedagoginis mokyklos dar- 
bas. Patys dėstomieji objektai buvo paveldėti iš senovės, tik vi- 
duramžiais sugrupuoti ir religiškai įprasminti. Viduramžiai se- 
novės objektus padalino į dvi grupes: trivium, kurį sudarė gra- 
imatika, retorika ir dialektika; guadrivium, kurį sudarė aritme- 
tika, geometrija, astronomija ir muzika. Visi šitie objektai, 
kaip ir senovėje, vadinosi artes liberales arba kartais ir disci- 
plinae Kiberales. 


Objektų pa- 
dalinimas 


Vis dėlto šio pavadinimo prasmė viduramžiais jau 
buvo kitokia. Senovėje ars liberalis reiškė tokį mokslą 
arba meną, kuris buvo prieinamas tiktai laisviesiems ir 
kurio vergai mokytis negalėjo. Vadinasi, žodis Liberalis 
buvo kildinamas iš Liber — laisvas. "Tuo tarpu viduram- 
žiais žodis liberalis, pasak Cassiodoro, kyląs iš žodžio 
liber — knyga. "Todėl viduramžiais septem artes liberales 
reiškė septyni knyginiai menai, mes pasakytume, septyni 
teoriniai mokslai?s, 


Šitie septyni menai arba mokslai buvo laikomi pagrindi- 
niais objektais išsilavinimui įgyti. Viduramžiai jiems teikė 
dvasinės - mistinės prasmės ir dėl to juos ypatingai vertino. 
Septyni menai buvo statoma greta septynių sakramentų, sep- 
tynių dorybių, septynių Šv. Dvasios dovanų. Skaičius septyni 


27 Op. cit. II, 197 p. 
28 Plg. O. Willmann, op. cit. 174—175' p. 

buvo sakralinis ir savo pobūdžiu pašventė ir mokyklinius ob- 
jektus. Septyni menai turėjo kanoniškos, vadinasi, nekintamos, 
reikšmės. 


Gramatika buvo pats tolimesnių studijų pagrin- 
das. Ji buvo laikoma, kaip liudija O. Will- 
manas, „visų menų motina, nes mokė teisingai rašyti, skaityti 
ir tekstus nagrinėti; ji taip pat buvo teologijos instrumentas. 
(Organon), nes ano meto teologija dar nebuvo sudariusi siste- 
mos, bet tenkinosi Šv. Rašto ir Bažnyčios Tėvų aiškinimais“??. 
Vadovėliais gramatikai buvo vartojami senųjų gramatikų vei- 
kalai: Donato, Prisciano, Martiano ir Eutychijaus. 


Trivium 


Retorika nagrinėjo poetines priemones ir buvo tropų bei 
figūrų mokslas. Medžiagos ji daugiausiai sėmėsi iš Šv. Rašto, 
ypač iš psalmių. O. Willmannas pastebi, kad „palyginus su se- 
nove, josios reikšmė buvo menka. Viduramžiai palaikė šios. 
disciplinos aparatą, bet neteko intereso kalbos menui“*?, Todėl 
mokyklų taisyklėse būdavo paprastai nurodoma ilgai negaišti 
prie retorikos. Retorikos vadovėliu buvo vartojama Cicerono. 
veikalas De inventione ir jo kalbos, kaip pavyzdžiai. 


Dialektika, kuri buvo ne kas kita, kaip logika, tarnavo iš. 
vienos pusės formaliam proto prusinimui, iš kitos į ją žiūrėta, 
kaip į priemonę kovai su klaidingomis teorijomis. Dialektika 
buvo ypatingai išvystyta tada, kai buvo susipažinta su visa. 
Aristotelio logika. Ypač dialektika klestėjo universitetų metu. 
Dialektikos vadovėliais buvo vartojama Boetijaus veikalai ir 
Aristotelio Organon vertimas. 


Guadrivium dalykai viduramžiais buvo pergy- 
venami, kaip žymiai sunkesni. Trivium dar 
priklausė daugiau prie bendrojo lavinimo. Tuo tarpu guadri- 
vium jau buvo laikomas aukštesniu savotiškos specialybės sky- 
riumi, kurio studijos jau buvo žymiai painesnės. „Aukštesniųjų 
dalykų atžvilgiu, sako Gruppas, žemesnysis mokymas atrodęs 
tik kaip vaikų žaidimas““!. Vis dėlto net ir šie anuo metu sun- 
kūs dalykai tikrumoje buvo labai elementarūs. 


GRuadrivium 


29 Op. cit. 177 p. 
30 Op. cit. ibd. 
321 Op. cit. II, 198 p. 

Aritmetika neišeidavo iš paprasčiausių skaičiavimų jau tik 
dėl to, kad nežinojimas ir nevartojimas vad. arabiškų skaitme- 
nų neleido aritmetikai išsivystyti.  Arabiški, tikriau indiški, 
ženklai prigijo tiktai viduramžių pabaigoje. 

Geometrija buvo kiek labiau pažengusi. Viduramžiai tęsė 
toliau pradėtus antikinėje senovėje erdvės tyrinėjimus ir ne- 
vieną erdvės problemą jie gerai išsprendė. 

Astronomija, kaip jau anksčiau buvo sakyta, buvo dau- 
giau praktinio pobūdžio. Josios uždavinys buvo apskaičiuoti 
Velykų laiką, nuo kurio priklausė visa bažnytinių metų są- 
ranga. 

Muzika taip pat buvo praktinė. Jaunimą reikėjo išmokyti 
liturginių giesmių.  Vienuolynų mokiniai turėjo dalyvauti li- 
turginių horų arba valandų kalbėjime ir giedojime. "Todėl vi- 
duramžiais muzika ankštai buvo susieta su liturgija, kaip šio- 
sios dalis. Muzikos teorijoje viduramžiai buvo gana šykštūs. 
Teoriniam muzikos paaiškinimui buvo naudojamasi Boetijaus 
ir Martiano pastabomis. 


Drausmė viduramžių mokyklose buvo gana 
griežta. „Griežta drausmė buvo ugdymo siela, 
sako Gruppas, o jos simbolis buvo rykštė, kurios mokytojas ne- 
išleisdavo iš rankų nuo ryto ligi vakaro. Kai tik mokiniai rytą 
keldavosi iš lovos, rykštė jau buvo viršum jų; ji grąsė jiems 
einant gulti, o kartais prižiūrėtojas net naktį dar sykį visus 
apeidavo““?. Sunkesnieji nusikaltimai būdavo baudžiami pla- 
kant viešai, susirinkus mokiniams ir mokytojams.  Gruppas 
pastebi, kad „joks mokinys, net geras ir kilnus, smūgių neiš- 
vengdavo““. Drausmės ir bausmės visuotinumui pagrįsti bū- 
davo pasakojama, kad net Viešpats Jėzus gavęs lupti, kam ne- 
paklaustas pradėjęs aiškinti pirmosios hebrajiško raidyno rai- 
dės alef prasmę. 


Drausmė 


Vis dėlto ir viduramžiais buvo patirta, kad per dide- 
lis griežtumas daugiau kenkia, negu padeda. Todėl jau ir 
anuo metu pradėta kelti balsas prieš per dažną rykštės 
vartojimą. Egbertas Litticho koleginės mokyklos moki- 
tojas savo veikale Fecunda ratis rašė, kad „kvaili yra mo- 


32 Op. cit. IV, 424 p. 
33 Op. cit. ibd. 

kytojai, kurie reikalauja, kad mokinys žinotų tai, ko ne- 
simokė. Ne lazdos smūgiai gimdo mokslą, bet išvidinis 
dvasios darbas. Tu gali į nelaimingą mokinį suskaldyti 
ištisą mišką, bet be išvidinio jo bendradarbiavimo nieko 
nepasieksi““*+. Taip pat Anselmas Canterburietis vienam 
abatui pastebėjo: „Jūs suvarote vaikus draugėn amžina 
baime, grasinimais ir smūgiais taip, kad juose yra už- 
gniaužiamas bet koks noras laisvai veikti. Todėl jie auga 
pilni neapykantos ir pasipiktinimo. Kadangi jiems nieka- 
dos neparodoma tikros meilės, jie pasidaro paniurę““5. 
Šitie posakiai rodo, kad mokinio savarankiškumas vidur- 
amžiais buvo žinomas. "Tik nelemtos tradicijos neleido 
šiam teoriniam principui virsti kūnu. 


Be abejo, nevisi mokytojai ir nevisos mokyklos buvo toki 
griežti. Daugybė pavyzdžių rodo, kad tarp mokytojų ir mo- 
kinių būta gilios meilės ir švelnių ryšių. Bet, iš kitos pusės, 
būdavo ir kerštų už per žiaurų elgesį. Kartais net ištisi vie- 
nuolynai pabėgusiųjų mokinių būdavo sudeginami““, 


Šalia griežtos drausmės viduramžių mokyklų 
mokiniai turėjo ir pramogų. Dalyvavimas baž- 
mnytinėse šventėse ir apeigose, procesijose, įvairios iškilmės ne- 
apsieidavo be mokinių ir tuo būdu duodavo jiems progos turėti 
nevieną pramogą. Bet didžiausios ano meto mokinių pramogos 
buvo specialios mokinių šventės pilnos puošnumo, žaismo ir 
šposų. Pagrindinė ir didžiausia mokinių šventė buvo Nekaltų 
Bernelių diena gruodžio 28 dieną. 


Pramogos 


Šventė prasidėdavo jau iš vakaro mišparų metu. Kai 
choras užgiedodavo iš Magnificat „„deposuit potentes de 
sede et exaltavit humiles“, choro dirigentas lazdelę per- 
duodavo vienam iš mokinių, kuris chorą vesdavo tą dieną 
ir rytą, išskyrus Mišias. Tai buvo „nužemintųjų“ išaukš- 
tinimo pradžia. Tuojau mokiniai užimdavo vienuolių vie- 
tas, kalbėdavo kanoniškas horas; jų išrinktas abatas into- 
nuodavo invitatorium* ir darydavo viską, kas abatui pri- 
klauso. Iškilmingos procesijos metu jis laimindavo visus 


34 Cit. G. Schniūrer, Op. cit. II, 154—155 p. 
35 Cit. G. Grupp, op. cit. IV, 425 p. 
36 Plg. J. Būhler, Die Kultur des Mittelalters, 296 p. 

kairėn ir dešinėn“". Šitose procesijose dalyvaudavo ne tik 
mokiniai, bet diakonai, kunigai ir vienuoliai. Jie pasidė- 
davo savo sutanas, apsivilkdavo pasauliškais drabužiais, 
užsidėdavo kaukes, pasipuošdavo gėlėmis ir vainikais, 
linksmindavosi ir šokdavo“. Vėliau šios šventės pradėjo 
išsigimti į tikras orgijas ir todėl jau buvo imamos drausti. 
Tryliktajame šimtmetyje popiežiai dažnai nusiskundžia, 
kad tokių procesijų - karnavalų metu mokiniai ir su jais 
einą persirengę dvasininkai pridirbą nedorų dalykų. Ypač 
netikusios šios šventės pasidarė katedrinėse ir koleginėse 
mokyklose. Vienuolynų mokyklose jos ilgiau išsilaikė pa- 
dorumo ribose. 


2. Viduramžių ugdymo sritys 


a. Mergaičių lavinimas 


Teocentrinis ugdymo bruožas yra žymus visame pedago- 
giniame viduramžių darbe. Jis yra žymus ir mergaičių lavini- 
me, nors šis lavinimas gal ir buvo kiek praktiškesnis, vadinasi, 
labiau susijęs su tikrove, negu berniukų lavinimas. 


Kaip berniukų lavinimas buvo telkiamas vyrų 
vienuolynuose, aplinkui katedras ir kapitulas, 
taip mergaičių lavinimo vietos analogiškai pa- 
sidarė moterų vienuolynai. Moterų vienuolynų reikšmė kultū- 
rai yra nė kiek nemažesnė, kaip vyrų vienuolynų. Jos taip pat 
perrašinėjo senovės rankraščius, jos taip pat dirbo pedagoginį 
darbą, ugdė religiją ir darė įtakos religinei bei kultūrinei ben- 
druomenei formuotis. Liaudies lavinimo atžvilgiu moterų vie- 
nuolynai turėjo net didesnės reikšmės, negu vyrų. M. Schmitz 
pastebi, kad „vyrų vienuolynai savo mokymu toli gražu nebuvo 
tiek įsibrovę į pasaulininkų gyvenimą, kaip moterų vienuoly- 
nai““?. Mokslo troškimas mergaitėse anuo metu buvo gyvesnis, 
negu vyruose. Jau buvo minėta, kad aukštesniųjų sluogsnių 
vyrai mokslą niekino. Moterų tarpe tokio niekinimo nebuvo. 


Moterų vie- 
nuolynai 


37 Plg. G. Schnūrer, op. cit. II, 146—147 p. 
38 Plg. G. Grupp, op. cit. IV, 342——343 p. 
39 Lexikon der Pždagogik III, 545 p. v. Rolloff. 

Moteriškasis jaunimas nežiūrėjo su panieka į mokyklos suolą. 
Priešingai, „kai kurios didikų dukterys, sako Gruppas, nenorė- 
jo net palikti lavinimo vietų, nors pradžioje jos ten nebuvo ma- 
niusios užtrukti ilgesnį laiką“*?. Dėl to mergaičių išsilavinimas 
nekartą buvo net didesnis, negu vyrų. Tai ypač reikia pasa- 
kyti, apie didikų moteris, kurios savo mokslu vyrus žymiai pra- 
lenkdavo. Tas pat tinka ir vienuolėms, apie kurias Schnireris 
sako, kad „aukšto rango vienuolės saksų moterų vienuolynuose 
pralenkdavo ano meto pasaulininkus vyrus, kurie dažniausiai 
nemokėjo nei skaityti nei rašyti“*!. 


Šitie nuopelnai mergaičių lavinimo srityje kaip 
tik ir tenka viduramžių moterų vienuolynų m0- 
kykloms. Šios mokyklos, kaip ir berniukų, pir- 
moje eilėje buvo skiriamos toms mergaitėms, kurios buvo kan- 
didatės į vienuoles. Vad. pueri oblati buvo tiek moteriškosios, 
tiek vyriškosios lyties. Berniukai būdavo atiduodami vyrų vie- 
nuolynams, o mergaitės moterų. Šitoms tad puellae oblatae tik 
ir buvo pradžioje įsteigtos moterų vienuolynų mokyklos. Bet 
netrukus į šias mokyklas pradėta priiminėti ir tokios mergaitės, 
kurios nebuvo skiriamos vienuolynui ir kurios po kiek laiko 
grįždavo atgal į pasaulį. Tai buvo beveik be išimties didikų 
dukterys. Kur tokių mergaičių pasitaikydavo daugiau, ten jos 
būdavo atskiriamos nuo vienuolių kandidačių ir joms būdavo 
steigiama atskira mokykla, to paties vienuolyno vadovaujama 
ir prižiūrima, vadinama schola exterior, skirtinga nuo schola 
interior. Be abejo, kandidatės į vienuolyną būdavo geriau iš- 
lavinamos jau tik dėl to, kad jos ilgiau mokykloje pasilikdavo, 
nes didikų dukterys dažnai negalėdavo, kaip reikia, programos 
išeiti. Savo tėvų jos dažnai būdavo pasiimamos atgal į namus, 
nesuspėjusios mokslo baigti. 


Vienuolynų 
mokyklos 


Dėstomieji mergaičių mokyklose objektai buvo 
beveik tie pats, kaip ir visur kitur. Čia buvo 
mokoma skaityti iš psalmyno, kuris moterų 
buvo ypatingai mėgiamas. Čia buvo išeinama biblijinė istorija 
ir skaitomas Šv. Raštas. Aacheno sinodas 817 m. uždraudė mer- 
gaičių mokyklose skaityti Giesmių Giesmę. '"Trivium dalykai 


Dėstomieji 
cbjektai 


40 Op. cit. II, 192 p. 
41 Op. cit. II, 144 p. 

sudarė bendrojo lavinimo programą. Bet net ir guadrivium 
rado kelią į mergaičių mokyklas. Lotynų kalba, kaip ir visur, 
sudarė lavinimo pagrindą. Daugelis moterų vienuolių lotynų 
kalbą gerai mokėjo, galėdamos skaityti net klasikų veikalus“. 
Šalia dvasinių dalykų mergaičių mokyklose būdavo skaitoma ir 
pasaulinių, kaip riterių romanai ir pasaulinės dainos. Gruppas 
pastebi, kad „kai prie moteriškų darbų vienos giedodavo psal- 
mes, kitos dainuodavo meilės daineles“. Taip pat mergaičių 
lavinime nemaža dėmesio būdavo kreipiama į praktinius daly- 
kus. Mergaitės būdavo mokomos verpti, austi, siūti, siuvinėti 
auksu, sidabru ir šilkais. Daugelis bažnyčių gaudavo iš mer- 
gaičių mokyklų labai brangių rankų darbų. 


Didikų dukterys dažnai būdavo mokomos ir privačiai 
namų mokytojų. Šitokia praktika įsigalėjo riterių laikais, 
kada moterys didikės turėdavo savus raštininkus-klerikus, 
kurie joms vesdavo korespondencij ą. Privatinis mokymas 
nebuvo toks turiningas, kaip mokyklose. 


Garsiausios vienuolinės mergaičių mokyklos 
viduramžiais buvo Gandersheime, Rupertsber- 
ge prie Bingeno ir Odilienberge Alzase. 

Gandersheimo mokykloje dirbo Hroswitha (mirė 1002 m.). 
Pedagoginių raštų tikra prasme ji nepaliko. Ji buvo pedago- 
gė praktikė ir poetė. Savo poezijoje, parašytoje lotyniškai, ji 
vaizdavo Dievo Motinos gyvenimą, šv. Agnietės kankinimus, 
imperatoriaus Otono I žygius ir k. d. Žymesnė ji yra savo dra- 
momis jau tik dėl to, kad, kaip sako Schnūreris, „nuo Romos 
imperijos žlugimo apie dramas nebuvo nieko girdėti“**. Šitomis 
savo dramomis Hroswitha norėjo atsverti nepadorius tuo laiku 
skaitomus Terentijaus veikalus ir parodyti moters gyvenimo 
skaisčiąją pusę. Todėl jos dramose moterų gyvenimas daugiau- 
siai ir vaizduojamas. Dialogų gyvumas literatūros istorikų yra 
pabrėžiamas, kaip geroji Hroswithos veikalų ypatybė, nors šiaip 
jie yra per daug susiję su laiko ir vietos sąlygomis. 


Mokyklos ir 
mokytojos 


Rupertsbergo mokykloje dirbo šv. Hildegarda (mirė 1179 
met.). Kiek Hroswitha buvo poetė ir rašytoja, tiek Hildegarda 


42 Plg. Grupp, op. cit. II, 192 p. 
4 Op. cit. IV, 2 p. 
4 Op. cit. II, 144 p. 

buvo mokslininkė ir mistikė. Mistines savo vizijas ji yra sura- 
šiusi knygose, pavadintose „Liber scivias“ ir „Liber divinorum 
operum“. Manoma, kad šie veikalai yra parašyti, padedant ki- 
tiems. Vizijos apima visą kosmo struktūrą, jo eigą ir jo galą. 
Hildegarda jose pasirodo ir kaip pranašė. Savo monografijoje 
H. Liebeschutzas yra plačiai išnagrinėjęs šitas vizijas“. Pas- 
kutiniais laikais susidomėjimo sukėlė jos mediciniški raštai. 
Jie davė progos Hildegardą laikyti pirmąja medicinos rašytoja 
ir mokslinio gamtos tyrinėjimo pagrindėja“s. Apskritai, Hilde- 
garda buvo žymiausia ano meto Vakarų Europos moteris, savo 
įtaka ir asmenybe stovėjusi šalia šv. Bernardo. 


Odilienbergo mokykloje dirbo Herrada von Landsberg (vit- 
šininkė nuo 1167 m.). Ugdymo istorijon ji pateko jau anksčiau 
minėtu jos rūpesčiu pagamintu Hortus deliciarum. Jis buvo 
sukurtas tarp 1165 ir 1175 metų. Tai buvo savotiška pasauli- 
nių ir religinių mokslų enciklopedija. Jo svarba yra ta, kad 
jis duoda mums dvyliktojo šimtmečio vaizdą piešiniais. Tiesa, 
šie piešiniai, kaip pastebi Schniireris, yra gana diletantiški*“. 
Bet jų siužetai, jų apimtis ir skaičius (636) yra labai vertinga 
medžiaga ano meto kultūrai pažinti. Šio veikalo originalas 
rankraštyje sudegė Strassburge 1870 m., kai buvo bombarduo- 
jama Strassburgo tvirtovė. 


Liaudies mergaitės paprastai nebuvo mokomos. 


Liaudi ;  Pap S. 
pan ss Tiesa, Karolius Didysis buvo įsakęs, kad visi 

i 3 mokėtų Credo ir Pater noster. Bet Mainzo 
Izvinimas 


sinodas 813 metais nutarė, kad pas klebonus 
poterių mokytis turi eiti tiktai sūnūs. Apie dukteris sinodas 
nekalba. Todėl Karoliaus Didžiojo įsakymas lankyti parapines 
mokyklas buvo išaiškintas tiktai berniukų naudai. Ar vėliau 
mergaitėms buvo steigiamos parapinės mokyklos ir ar jos buvo 
jų lankomos, žinių neturime. Geriau buvo tada, kai atsirado 
miestų mokyklos. Tuomet miestelėnų luomas ir mergaites leis- 
davo mokytis. Miestų periodo metu mes randame net specialių 
mergaitėms mokyklų Briuselyje, Emmeriche, Venlo, Xanten. 


45 Das allegorische Weltbild der heiligen Hildegarda von Bingen, 
Leipzig 1930. 

46 Plg. G. Schnūrer, op. cit. II, 488 p. 

47 Op. cit. II, 511 p. 

Siuo metu Vokietijoje būta ir privatinių mokyklų, kurios buvo 
lankomos beveik tik vienų mergaičių. Be abejo, tai buvo jau 
pasaulinės mokyklos, kuriose mokė pasaulinės mokytojos ir ku- 
rių kryptis taip pat jau buvo pasaulinė. Kartais miesto mo- 
kyklos būdavo ir koedukacinės, nors apskritai šiuo metu lytys 
lavinimo darbe buvo griežtai skiriamos, nes tai buvo stipri tra- 
dicija, paveldėta iš vienuolinių ir katedrinių mokyklų, kurios 
buvo kuo griežčiausiai edukacinės. 


b. Dvasininkų lavinimas 


Jau buvo minėta, kad aukštesniųjų luomų pasaulininkai 
daugumoje mokslą palikdavo dvasininkams, o patys imdavosi 
praktiškesnių dalykų. "Todėl Gruppas ir sako, kad „dvasinin- 
kai buvo, jeigu jau ne vieninteliai, tai bent geriausiai išsilavinę 
visuomenės nariai ir joks luomas jų nepralenkė, nes tuomet dar 
nebuvo tikro juristų, medikų ir mokytojų luomo“““s. Bažnyčia 
į dvasininkų lavinimą kreipė nemaža dėmesio nuo pat pradžios. 
Patristikos metu dvasininkai buvo tikri mokslo skleidėjai. Be 
abejo, keičiantis gyvenimo sąlygoms, ateinant į Bažnyčią nau- 
joms pusiau barbariškoms tautoms, Bažnyčiai buvo sunku iš- 
laikyti aukštą dvasininkų išsilavinimo lygį. Nors visais vidur- 
amžiais buvo dedamos nemažos pastangos išlavinti dvasininkus 
kuo geriausiai, vis dėlto jos davė ne per daug gerų rezultatų, 
nes specialių lavinimo įstaigų trūkumas buvo sunkiai kuo nors 
pakeičiamas. Dvasininkų lavinimas radikaliai pasikeitė tik po 
Tridento susirinkimo, kai buvo nutarta kiekvienoje vyskupi- 
joje kurti kunigams mokyklas — seminarium. 


Viduramžiais dauguma dvasininkų buvo baigę 
tiktai kolegines arba katedrines mokyklas. Taip 
pat visais viduramžiais buvo žymus skirtumas 
išsilavinimo atžvilgiu tarp žemesniųjų ir aukštesniųjų dvasinin- 
kų. Jeigu aukštiesnieji dvasininkai būdavo mokytesni, vėliau 
baigę net universitetą, tai žemesnieji kaimų dvasininkai pasiten- 
kindavo labai menku mokslo kiekiu. Karoliaus Didžiojo laikais 
Bažnyčia iš paprasto kunigo reikalaudavo tik tiek, kad jis mo- 
kėtų lotynišką tekstą išversti į laudies kalbą, kad sugebėtų 
atlikti religines apeigas, kad šiek tiek nusimanytų kalendoriuje, 


Pasiruošimo 
menkumas 


48 Op. cit. IV, 360 p. 

mokėtų skaityti Gelasianum“, sugebėtų rašyti dokumentus ir 
laiškus*?. Toks menkas reikalavimas buvo statomas dėl to, kad 
ir patys ano meto vyskupai nepasižymėjo dideliu mokslingumu. 
Gruppas sako, kad „kai Karolius sušaukdavo vuskupus, mėg- 
davo juos sugėdinti, užduodamas jiems teologinių klausimų ir 
reikalaudamas pareikšti savo nuomonę““?.  Karolius Didysis 
kovojo su tokiu dvasininkų tamsumu. 769 metų kapituloje jis 
reikalavo, kad nemokšos dvasininkai būtų suspenduoti tol, kol 
įsigis mokslo. Kas nenorėtų šio nutarimo klausyti, turįs būti 
pašalintas nuo beneficijos, nes Karolius Didysis teisingai gal- 
vojo, kad kas nesupranta Dievo įsakymų, negali jų nė kitiems 
skelbti*:. 

Vis dėlto praktiškai šitas nuostatas nebuvo, matyt, 
plačiai realizuotas, nes jau net tryliktajame šimtmetyje 
Kolno sinodas (1260 m.) nutarė, kad paprastiems kleri- 
kams pakanka mokėti ceremonijų, skaityti ir giedoti. Kas 
norįs priimti aukštesniuosius šventimus turįs būti išėjęs 
gramatiką ir mokėti lotyniškai kalbėti“? Reikalavimai 
labai kuklūs. Vienas Norvegijos sinodas mini kunigų sto- 
ką, dėl kurios buvę įšvęsti daug visiškai nemokytų vyrų. 
Sinodas įpareigoja senesniuosius kunigus mokyti naujai 
įšvęstuosius administruoti sakramentus“. Net buvo su- 
sikūrusios satyros,  pajuokiančios kunigų nemokytumą. 
„Daugelis legendų, sako Gruppas, pasakoja apie dvasi- 
ninkus, kurie kasdien giedodavo tas pačias Mišias: reguiem 
arba officium Salve sancta parens. Vyskupai jiems gra- 
sindavę degradacija. Bet naktį pasirodydavusios vysku- 
pams maldaujančios rankos arba Šv. Mergelė ir privers- 
davusi juos pakeisti savo nutarimą““*, 


Žemesnieji dvasininkai sistemingai lavinami 
nebuvo. Jų parengimas kunigiškoms pareigoms 
būdavo dažniausiai privatinis. Nesant kunigų 
seminarijų, dvasininkai būdavo ruošiami grynai praktiškai. 


Žemesniųjų 
Žavinimas 


49 Plg. Grupp, op. cit. II, 95 p. 
50 Op. cit. II, 94 p. 

51 Plg. Schnūrer, op. cit. I, 372 p. 
52 Plg. Grupp, op. cit. IV, 368 p. 
53 Plg. ibid. 

54 Op. cit. IV, 364 p. 

„Dauguma klerikų, sako Gruppas, kurie nesiekė garbingų vie- 
tų, pasitenkindavo būtiniausiomis žiniomis, kurių jie įgydavo; 
būdami klebono mokiniai, gizeliai, tarnai Mišioms, varpininkai, 
zakristijonai““. Kas norėdavo būti kunigu, eidavo tarnauti 
pas kleboną ir ten praktiškai išmokdavo viso to, kas kunigui 
yra reikalinga. Teorinių žinių pakako minimum, nes ano meto 
liaudis tikėjo autoritetui ir gilesnių tikėjimo aiškinimų nerei« 
kalavo. 


Žymiai geriau būdavo išsilavinę tie, kurie siek- 
davo arba jau buvo pasiekę aukštesnių vietų: 
kanauninko arba prelato. Šitos vietos buvo 
surištos su turtingomis beneficijomis, todėl jau tik materialiai 
aukštesnieji dvasininkai galėdavo atsidėti studijoms. Be to, 
jie beveik visi būdavo kilę iš didikų, kas taip pat palengvindavo 
jiems prieiti prie mokslo lobynų. Todėl nemaža kanauninkų iš 
tikro stropiai atsidėdavo mokslui. Šiam reikalui Bažnyčia jiems 
mielai duodavo atostogų, atleisdama nuo pareigos reziduoti be- 
neficijos vietoje, bet palikdama beneficijos pajamas“. Toki 
kanauninkai lankydavo universitetus ir grįžę į savo gyvenamas 
vietas tęsdavo toliau mokslo darbus. 


Aukštesniųjų 
lavinimas 


Bet didelė dalis kanauninkų vesdavo pasaulietišką gy- 
venimą. Į savo studijas jie žiūrėjo, kaip į priemonę pa- 
sižymėti, pakilti hierarchijoje arba pasipelnyti. Nemaža 
kanauninkų buvo neteisėti didikų vaikai, kurie nenorėdavo 
atsilikti nuo pasaulinių savo brolių ir dėl to prisiimdavo 
visus pasaulinius papročius“". Aukštesniųjų dvasininkų 
palaidumas ypatingai didelis pasidarė viduramžių pabai- 
goje. Vienos susirinkimas 1311 m. skundžiasi, kad katedrų 
kapitulose gerų ir dorų vyrų esą taip reta, kaip lelijų tarp 
erškėčių“. Aukštesniųjų dvasininkų moterystė buvo ne- 
tvarkinga. Celibato nuostatas realizuoti buvo nepaprastai 
sunku daugiausia dėl aukštesniųjų dvasininkų pasiprieši- 
nimo. Šalia tikrųjų žmonų, aukštesnieji dvasininkai tu- 
rėdavo visą eilę konkubinų.  Gruppas cituoja  Walterio. 


55 Op. cit. IV, 361 p. 

56 Plg. Grupp, op. cit. IV, 373 p. 
57 Plg. Grupp, op. cit. ibid, 

58 Plg. Grupp, op. cit. IV, 374 p. 

Mapes aštrios satyros žodžius: ,„Mes klerikai pasiimsime 
po dvi konkubinas, vienuoliai ir kanauninkai po tiek pat 
arba po tris, dekanai ir pralotai po keturias ar po penkias 
ir taip išpildysime Dievo įsakymą“. Gruppas pastebi, kad 
jeigu kam šitie žodžiai atrodytų esąs poetiškas perdėji- 
mas, gali pasiskaityti realius kronikininko žodžius, kuriais 
sakoma, kad „kunigas turįs tik vieną žmoną, kaip pasau- 
lininkas, yra laikomas religingų ir šventu““?. Jeigu tad 
iš liaudies kilę ir liaudyje pasilikę dvasininkai buvo ne- 
mokyti, tai doresniu savo gyvenimu jie buvo Bažnyčiai 
žymiai vertingesni, negu Paryžiaus ar Bolonijos universi- 
tetus baigę ištvirkę kanauninkai arba pralotai. 


Kalbant apie dvasininkų lavinimo turinį, tenka 
pastebėti, kad teologiniai dalykai čia užimdavo 
pirmąją ir svarbiausiąją vietą. Ypatingai daug 
dėmesio būdavo kreipiama į Šv. Raštą. Gruppas pastebi, kad 
„viduramžių pamokslai rodo nepaprastą Šv. Rašto pažinimą““*. 
Taip buvo dėl to, kad ir dogmatiniai ir moraliniai klausimai 
buvo nagrinėjami visados ryšium su Šv. Raštu. Be to, kaip jau 
kuvo minėta, psalmės ir biblijiniai skaitymai prasidėdavo jau 
šeimoje. Dogmatinės ir moralinės teologijos vadovėlių tuo me- 
tu dar nebūta. Mokymuisi būdavo vartojama garsiųjų teologų 
ar Bažnyčios Tėvų tekstai. Taip pat tikros teologinės paskaitos 
prasidėjo tiktai universitetų periode. Koleginėse arba katedri- 
nėse mokyklose būdavo pasitenkinama tiktai platesniu tikėjimo 
simbolių išaiškinimu. Kandidatai į kunigus būdavo supažindi- 
nami su Bažnyčios susirinkimų nutarimais“. "Tai buvo maž- 
daug ir viskas iš teorinių disciplinų. 


Lavinimo 
objektai 


Praktiškai kandidatai būdavo mokomi giedoti chore, ben- 
drai kalbėti kanoniškas horas, atlikinėti liturgines apeigas ir 
pratintis dirbti pastoracinį darbą. Pastoraciniam reikalui bu- 
vo daugiausiai naudojamasi šv. Augustino, šv. Jeronimo, ir šv. 
Gregorijaus Nyssiečio raštais. 


58. Op. cit. IV, 374 p. 
60 Op. cit. II, 200 p. 
61 Grupp, op. cit. II, 201 p. 

<. Riterių lavinimas r 


Riterių luomas pradėjo formuotis nuo pat Karolingų laikų, 
kada žemė pateko į didikų rankas, o liaudis pasidarė tik josios 
nuomininkė. Vis dėlto aiškaus pavidalo riteriai, kaip luomas, 
pasiekė tiktai kryžiaus karų metu. Tada jie pasidarė didelė 
Europos kultūros jėga, ir jų luomas skleidė savo garsą po visą 
pasaulį. Šiuo metu išsivystė ir tasai riteriškas idealas, kurį 
mes vaizduojamės garbingo, narsaus, religingo, silpnuosius glo- 
bojančio vyro pavidalu. 


Bet pradžioje šitas idealas anaiptol nebuvo 
toksai kilnus ir pozityvus. Pradžioje riteriai 
buvo ne kas kita, kaip kariautojai. Riteriškoji 
dvasia pradžioje buvo nenumaldomos kovos dvasia. „„Riterišku- 
mo idealas, sako Gruppas, menkai tesiderino su darbu ūkininko 
ar pirklio, bet greičiau tai buvo nuotykių ieškotojo darbas““*?. 
Senieji riteriai buvo smarkiai palinkę į kovas, į muštynes, į 
žudymą ir į kitus jėgos bei prievartos veiksmus. Dėl to ne- 
nuostabu, kad kovos virė visuose kraštuose: atskiros didikų šei- 
mos kovojo viena su kita, vasalai kovojo su savo ponais, drą- 
'sesnieji užpuldavo ir apiplėšdavo net vienuolynus bei bažnyčias. 
Tai nebuvo kova už kokį nors idealą, bet tai buvo greičiau kova 
«dėl pačios kovos. 


'Senųjų rite- 
rių pobūdis 


„Riteriai, sako Schnūreris, kurie anaiptol nėra verti 
šito vardo, kaimo sąskaita tenkino brutalų savo linkimą 
kraują regėti, jį pralieti ir visur pasirodyti, kaip prievartos 
nešėjai. Kadangi kova buvo vienintelis jų užsiėmimas ir 
kadangi taikos metu ją tik menkai tegalėjo atstoti medžiok- 
lė, nes nuolatinis gyvenimas primityviose, daugumoje me- 
„dinėse, toli nuo žmonių pastatytose pilyse buvo labai nuo- 
bodus, todėl jie ir ieškojo kovos jau tik dėl to, kad nuvytų 
nuobodulį. Dvasinių interesų turėjo tik nedaugelis. Jų 
vaikai beveik be išimties lavino tiktai fizines jėgas. Jie 
žavėjosi kūno stiprumu, stebėjosi baisių aistrų išsiverži- 
mu, 0 ramų apsvarstymą, susilaikymą, apdairumą jie laikė 
bailumu. Žiaurus buvo ir jų šeimų gyvenimas. Moterys, 
kurios dalinosi su savo vyrais grubiu gyvenimu, taip pat 


82 Op. cit. II, 264 p. 

pasidarydavo grubios. Neviena jų atrodė suvyrėjusi. 

Tarp jų randame net nepaprastai žiaurių“*3, 

Net ir vėliau, kai riteriškumo idealas Bažnyčios įtakoje bu- 
wo pakeistas, anais pirmykščiais barbariškais nusiteikimais ri- 
teriai nenusikratė ligi pat savo buvimo pabaigos. „Iš riterio 
reikalaujamas narsumas, sako Gruppas, derinosi labiau su žiau- 
rumu, prievarta, akiplėšiškumu, negu su kunigų (7 p.) skel- 
biamu nusižeminimu ir švelnumu. Kai aistra pagaudavo rite- 
rius, jie pradėdavo, kaip ir pirmiau, siusti, koliotis ir muštis, 
ir tai riteriai bei didikai visų šalių be išimties““*. 

Todėl ir mūsų laikais taip idealiai vaizduojami riterių 
santykiai su moterimis pradžioje nebuvo toki gražūs ir 
nekalti. Riterių damos ir jų idealas yra gana vėlyvo am- 
žiaus padaras. Pradžioje į moterį ir į meilę žiūrėta kitaip. 
Gruppas pastebi, kad net toki moterų niekintojai, kaip 
Konradas von Niederlahngau, visuomenėje buvo įsigiję 
didelės pagarbos“. Tai buvo galima tik tokioje visuomenė- 
je, kuri moteriai pagarbos per daug nereiškė. Kitoje vie- 
toje Gruppas pastebi, kad „senasis riterių amžius meilę 
laikė migdančiu ir žmogų iškreipiančiu dalyku. Meilė bu- 
vo lengvai perkamas dalykas. Buvo reikalaujama, kad 
riterio širdis būtų kieta, kaip plienas, ir maža, kaip rie- 
šutas““. Meilės tarnyba ir meilės poezija yra atsiradu- 
sios žymiai vėliau, jau naujo riteriško idealo įtakoje. 


Naujas riteriškumo idealas buvo sukurtas 


Bažnyčios L oi S. sieks 
L Bažnyčios. Bažnyčia negalėjo toleruoti riterių 
bijo žiaurumo, kaimiečių spaudimo ir barbariškų 


papročių. Todėl ji lenkė riterių gyvenimą kita 
linkme. Ji pakilnino riterio sąvoką ir davė jai naujų bruožų. 
Be abejo, Bažnyčiai tai buvo nepaprastai sunkus darbas. Vis 
dėlto didele dalimi, bent teorijoje, jis pavyko. Bent pats riterio 
idealas pasidarė kitoks. Jeigu šiandien riteris mums atrodo 
kilnaus vyro tipas, tai šitokia pažiūra yra Bažnyčios sukurta. 
Bažnyčia nesikėsino naikinti prigimtų riterio polinkių. Bet ji 
stengėsi duoti jiems gilesnės prasmės ir kilnesnio turinio. 


6 Op. cit. II, 262 p. 
6 Op. cit. IV, T—8 p. 
65 Op. cit. II, 264 p. 
66 Op. cit. IV, 18 p. 

Riterių linkimas kovoti apsireikšdavo, kaip minėta, nuola: 
tinėmis skerdynėmis tarp savęs. Bažnyčia šitą linkimą nukrei- 
pė kitur. Ji pašaukė riterius kovoti už religiją. Ispanijoje, ji 
įtraukė visos Europos riterius į kryžiaus žygius. Riterių lin- 
kimą keliauti Bažnyčia sutvarkė tuo būdu, kad neprasmingas 
ir kenksmingas keliones ji nukreipė šventų vietų linkui. Pa- 
prastos ankstyvesnės riterių kelionės Bažnyčios įtakoje virto 
šventomis kelionėmis arba pelerinažais. Šiaurės kraštų riteriai 
keliaudavo Romon ir net Jeruzalėn, keliaudavo Ispanijon, kur 
dažnai tekdavo susiremti su maurais, todėl kelionės Ispanijon 
buvo visų riterių mėgiamos. Nemažas skaičius riterių trauk- 
davo ir į Rytus, kur, kryžiuočių ordino kviečiami, eidavo kovoti 
su stabmeldžiais šių kraštų gyventojais. Be abejo, nevisados. 
šitie žygiai buvo tikę objektyviai. Bet subjektyviai riteriai 
jautėsi atlieką šventas keliones. 


Nuolatines kovas tarp savęs Bažnyčia stengėsi tvarkyti, 
įvesdama vadinamąją Dievo taiką — treuga Dei, kuri įparei- 
godavo bekovojančius tam tikrą laiką padėti ginklus. Būdavo 
draudžiama kovoti švenčių metu, sekmadieniais, pasninko die- 
nomis ir t. t. Šalia šių Dievo taikos dėsnių (capitula de treuga) 
buvo dar draudžiama pakelti ginklą prieš visus tuos, kurie nėra. 
lydimi ginkluotų palydovų, prieš dvasininkus, prieš vienuolius, 
prieš moteris, prieš ūkininkus, piligrimus ir pirklius (capitula 
de pace). 

Bažnyčios įtakoje pasikeitė riterių pažiūros į moterį ir į 
meilę. Jeigu pirmiau moteris riterių gyvenime ne daug tereikš- 
davo, jeigu meilė buvo lengvai perkamas dalykas, tai dabar 
moteris buvo net per daug idealizuojama, o poetai lenktyniuo- 
davo apdainuodami meilės grožį ir kilnumą. Jeigu anksčiau 
meilė būdavo dažniausiai pasinaudojimas vad. „svečio teise“, 
tai dabar ji buvo visiškai atsieta nuo aistros, mes pasakytume, 
suplatoninta. Eiti toliau buvo laikoma nepadoriu dalyku. 


„Meilė ir kūno santykiai, sako Gruppas, būdavo sa- 
koma, esą du skirtingi dalykai, taip pat meilė ir moterys- 
tė. Meile būdavo suprantama, pagal pirmykščią šio žodžio 
(Minne) prasmę, kaip susikaupimas prie perkeistojo ob- 
jekto ir jo meditavimas, nuolatinis atsiminimas ir ištiki- 
mumas tolimai draugei, kuri buvo pastebėta tik praeinant, 
net pamylėta tik iš balso... Meilė turinti būti laisva nuo 


pojustinių minčių priemaišų. Tikra meilė nieko neturinti 

bendro su pojustiniais malonumais, nes kūniškumas buvo 

laikomas meilės karstu““". Net buvo teigiama, kad meilė 

esanti skaistybės palaikytoja (Wilhelm Montanhagel). 

Be abejo, praktikoje šios gražios idėjos dažnai būdavo pa- 
neigiamos. Ano meto gydytojai „meilės ligas“ ne be tam tikros 
ironijos vadindavo didikų ligomis. Vis dėlto pats meilės ir mo- 
ters idealas buvo pakilnintas ir sudvasintas. 


Šitam naujam idealui riterių paruošimas buvo 
gana ilgas, nors nesistemingas ir nenuolatinis. 
Riterių akademijų, kaip vėliau baroko metu, 
viduramžiais nebuvo. F. X. Thalhoferis teisingai pastebi, kad 
riterių lavinimas „buvo perteikiamas daugiau per šeimą ir per 
bendruomenę, negu per mokyklą““. Riteris savo pareigoms 
ruošdavosi grynai praktiškai. Čia esama tam tikro panašumo 
į dvasininkų pasiruošimą. Kaip žemesnieji dvasininkai, norė- 
dami pasiruošti savo pašaukimui, eidavo tarnauti pas klebonus, 
taip didikų jaunimas būdavo išsiunčiamas į svetimas pilis tar- 
nauti ir tuo būdu praktiškai įsigyti riteriškų manierų, žinių ir 
papročių. Čia jis turėdavo atlikti įvairiausių darbų: tarnauti 
moterims ir įsigyti mandagumo, lydėti savo sinjorą į medžiok- 
les, į turnyrus ir pratintis narsumo, tarnauti svečiams ir tuo 
būdu pažinti žmones įvairių šalių ir įvairaus charakterio. Ligi 
pakeliami į tikruosius riterius, jaunuoliai turėdavo išmokti sep- 
tynių riteriškų menų arba septynių riteriškų dorybių (septem 
probitates), kurios buvo lygiomis statomos su septyniais kny- 
giniais menais, būtent: jodinėti, plaukioti, šaudyti strėlėmis, 
fechtuoti, medžioti, lošti šachmatais ir kurti eilėraščius. 


Riterių pa- 
ruošimas 


Tikrasis priėmimas į riterius buvo susijęs su 
didelėmis ceremonijomis ir apgaubtas religiniu 
simboliškumu.  Ginklo iškilmingas įteikimas 
kandidatą padarydavo pilnateisiu riteriu ir buvo praktikuoja- 
mas visose šalyse. Šitas paprotys yra labai senas. Bažnyčia jo 
nesukūrė. Ji tik apsupo jį religiniais simboliais, kurie turėjo 
vaizduoti riterio idealą ir priminti žmogui riterio garbę bei 
pareigas. Kandidatas į riterius visų pirma būdavo mokomas 


Priėmimas 
į riterius 


“7 Op. cit. IV, 20 p. 
68 Unterrichtung und Bildung im Mittelalter, 93 p. Minchen 1928. 

religinių tiesų. Riterių klestėjimo metu pakėlimas į riterius 
būdavo daromas didžiųjų švenčių, Velykų ir Sekminių, metu. 


Iš vakaro kandidatas turėdavo atlikti išpažintį, atlikti 
tam tikras atgailos praktikas, rytą išklausyti Mišių ir pri- 
imti Komuniją. Po to būdavo puota, o vėliau tikrasis pa- 
kėlimas į riterius, kurio esmę sudarydavo kardo prijuosi- 
mas. Kardą prijuosdavo tėvas, giminė, kartais moteris, 
vėliau kunigas ir net vyskupas. Prijuosiant kardą, būda- 
vo kalbama tam tikra malda, kurioje sakoma, kad šiuo 
kardu riteris turįs ginti Bažnyčią, našlės, našlaičius ir vi- 
sus Dievo tarnus nuo pagonių žiaurumo. Kryžiaus karų 
metu šitoji religinė simbolika dar sustiprėjo. Riterių gink- 
lai būdavo padedami ant altoriaus prie relikvijų, kad jų 
būtų pašvęsti. Kandidatai turėdavo apsiplauti vandeniu 
lyg ir būtų pakrikštijami. Jie taip pat, kaip senovės kate- 
chumenai, gaudavo baltą drabužį ir turėdavo besimelsda- 
mi ištisą naktį praleisti bažnyčioje. 

Tokiu būdu buvo sukurtas naujas riterio idealas, kurio gar- 
sas riterių klestėjimo metu buvo pasklidęs po visą pasaulį. ,„Ri- 
teriai, sako Schniireris, pasidarė kitoki. Gilus religingumo ir 
kilnumo bruožas rado vietos daugelio sieloje (271 p.) ... Tuo 
būdu ir žodis riteris bei riteriškas įgijo specifišką kilnaus vyro 
prasmę, vyro, kuris visur stengėsi daryti garbės Kristaus reli- 
gijai. Savo ginklus jis turėjo naudoti Bažnyčios ir krikščioniš- 
kojo tikėjimo apsaugai... Riterio garbė taip pat įgijo kitokios 
prasmės... Išviršinę garbę tik tas išlaiko, kuris yra vertas iš- 
vidinės pagarbos; kilnus vyras yra tas, kuris yra kilnus savo 
viduje... Riterio luomo garbė tuo būdu buvo įjungta į krikš- 
čionies garbę. Kristaus ir Dievo garbė turinti būti riterio gar- 
bė. Dėl jos jis turėjo kovoti, kentėti ir mirti““?, 


3. Viduramžių ugdymo tipai 
Viduramžių ugdymas atskirais tipais realizavosi ano meto 
mokyklose. Todėl faktiškai viduramžių ugdymo tipai yra ne 
kas kita, kaip mokyklų tipai. Šitos mokyklos buvo sukurtos Baž- 
62 Op. cit. III, 271—273 p. 

nyčios. Atėjusios istorijon naujos germanų tautos mokyklinių. 
savo tradicijų neatsinešė. Senosios helenistinės mokyklos šiuo. 
metu jau buvo žlugusios. Naujoje tad kultūroje reikėjo kurti 
ir naujus mokyklų tipus. Šitas darbas pirmoje eilėje teko Baž- 
nyčiai. Bet ją stipriai parėmė ir nekartą net paskatino ir vals- 
tybė, ypač Karoliaus Didžiojo laikais. Viduramžiais buvo su- 
kurta penketas mokyklų tipų: parapinės mokyklos, vienuolinės. 
mokyklos, katedrinės ir koleginės mokyklos, miestinės mokyk- 
los ir galop universitetai. Reikia pastebėti, kad tai nebuvo pen-- 
ki lavinimo laipsniai, bet tik penki tipai, kurių aukštumas lavi-- 
nimo atžvilgiu neišlaikė gradacijos, nes, pavyzdžiui, vienuoli- 
nės, katedrinės ir miestinės mokyklos lavinimo aukščio atžvil-- 
giu buvo beveik vienodos. Vis dėlto visi šitie tipai galima su- 
skirstyti į tris laipsnius, jeigu pasigausime šių dienų sąvokų. 
Parapinės mokyklos buvo savotiškos pradžios mokyklos. Vie-- 
nuolinės, katedrinės bei koleginės ir miestinės mokyklos sudarė 
vidurines mokyklas. Universitetai galop buvo aukštosios mo- 
kyklos. Todėl jau viduramžiais mes randame maž daug tą pa-- 
čią lavinimo laipsnių sąrangą, kaip ir šiandien. Tik ji nebuvo. 
taip aiškiai išreikšta ir taip nuosekliai vykdoma, kaip mūsų lai- 
kais. 


a. Parapinės mokyklos 


Parapinės mokyklos siekia Karoliaus Didžiojo. 
laikus. Karolius Didysis buvo vispusiškas žmo- 
gus, kuris nuoširdžiai rūpinosi savo imperijos reikalais ir sten- 
gėsi pakelti savo piliečių susipratimą. „Mokslai, pasak Gruppo, 
jam turėjo paruošti tinkamų mokslininkų, menai turėjo pagra- 
žinti dieviškąjį kultą, mokyklos turėjo lavinti ne tik dvasinin- 
kus, bet tarnauti visai tautai, bent svarbiausiai josios daliai — 
laisviesiems“"?. Ano meto dvasininkai buvo susirūpinę savo luo-- 
mo lavinimu ir paruošimu. Apie pasaulininkų lavinimą galvo- 
ta anuo metu labai nedaug. Tuo tarpu Karaliui Didžiajam rū- 
pėjo turėti išsilavinusių žmonių ne tik iš dvasininkų, bet ir iš. 
pasaulininkų. Todėl jo rūpesčiu 813 m. Mainzo sinodas ir nu- 
tarė, kad visi savo sūnus siųstų į vienuolynus arba pas klebonus. 


Atsiradimas 


70 Op. cit. II, 80 p. 

„išmokti katalikiškojo tikėjimo tiesų ir Viešpaties maldos ir 
paskui namie išmokyti kitus“. Šitas nutarimas ir buvo parapinių 
mokyklų pradžia. Juo pasirėmęs, Karolius Didysis reikalavo, 
kad visi savo vaikus siųstų mokytis ir kad klebonai mokytų vi- 
sus, nes ligi šiol jie mokydavo tik tuos, kurių Krikšto tėvai ti- 
kėjimo tiesų neišmokydavo. Čia taip pat buvo ir priverstinio 
mokymo pradžia, nes neklaužados būdavo baudžiami rykštėmis 
ir sausu pasninku. Karolius Didysis taip pat norėjo, kad šito- 
kios elementarinės mokyklos būtų steigiamos kiekvienoje para- 
pijoje. 

Karoliaus pastangos pavyko tik iš dalies. Visų 
pirma išmokyti liaudį jiems nesuprantama l0- 
tynų kalba poterių buvo beveik negalima. Tiesa, kunigams bu- 
vo įsakyta garsiai ir aiškiai perskaityti tekstą lotyniškai, paskui 
išversti į žmonių kalbą, paskui vėl kelis kartus skaityti lotyniš- 
kai. Bet šitoks metodas, aišku, beveik jokių rezultatų duoti ne- 
galėjo. Taip pat daugelis klebonų savo pareigą mokyti nevykdė 
arba greitai apleido. Todėl netrukus po Karoliaus Didžiojo mir- 
ties parapinės mokyklos labai smuko. Jos pradėjo atsigauti tik- 
tai 12 šimtm., kai popiežiai Aleksandras III ir Innocentas III 
jomis ypatingai susirūpino. 


Smukimas 


Parapinės mokyklos turėjo du pagrindiniu už- 
daviniu: 1.duoti jaunimui elementarinių žinių 
iš religinių ir profaninių mokslų srities, 2. paruošti dvasininkų 
bent pačioms žemiausioms pareigoms. Pirmojo uždavinio at- 
žvilgiu parapinės mokyklos buvo pradžia liaudies mokyklų, 
nors šis uždavinys realiai buvo vykdomas gana prastai. Moki- 
nių šiose mokyklose buvo įvairių: buvo tokių, kurie rengėsi 
būti dvasininkais, bet buvo ir tokių, kurie jais būti nesirengė. 
Bet šias dvi mokinių rūšis parapinės mokyklos neperskirdavo, 
kaip tai darė vienuolinės mokyklos. "Tiesa, čia nebuvo nė rei- 
kalo skirti, nes dėstomieji objektai buvo patys elementariausi. 
Italijoje ir Prancūzijoje būta parapinių mokyklų, kuriose buvo 
mokoma skaityti ir rašyti. Bet apskritai parapinės mokyklos 
buvo ne kas kita, kaip elementariausios katekizmo mokyklos. 


Uždaviniai 


Vyskupas buvo visų savo vyskupijos mokyklų 
viršininkas, taigi ir parapinių. Bet faktinis jų 
vedėjas buvo klebonas. Jis sykiu buvo ir mokytojas. Bet daž- 

nai čia jį pavaduodavo vienas iš pas jį tarnavusių klerikų. Vė- 
liau toki klerikai buvo be išimties parapinių mokyklų mokyto- 
jais. Buvo reikalaujama, kad mokykla būtų įrengta tinkamame 
name, netoli bažnyčios, kad mokytojai būtų lengviau klebono 
prižiūrimi, o mokiniai galėtų lengviau atlikinėti religines prak- 
tikas. Visas mokymas anuo metu, kaip jau buvo sakyta, buvo 
ankštai susijęs su bažnytiniu gyvenimu. Taip pat draudžiama 
buvo imti iš tėvų mokestį už mokslą. Galima buvo imti tiktai 
dovanų, kurių aukštesnieji sluogsniai paprastai nešykštėdavo. 


tb. Vienuolinės mokyklos 


Pati pirmoji vienuolinių mokyklų pradžia siekia 
patristikos laikus, būtent, Pachomijaus cenobi- 
tus. Bet Vakaruose šios rūšies mokyklos buvo beveik nežino- 
ios. Jos Rytuose atsirado ir Rytuose išsivystė. Vakarų vie- 
nuolinėms mokykloms pagrindą yra davęs šv. Benediktas savo 
garsiąja regula, kurioje buvo reikalaujama, kad vienuoliai be- 
nediktinai savo darbo dieną praleistų besimelsdami, rankomis 
bedirbdami ir beskaitydami asketinio turinio knygas. Šis pas- 
tarasis reikalavimas padarė, kad kiekvienas šv. Benedikto ordi- 
no narys mažų mažiausia turėjo mokėti skaityti. Tuo būdu 
vienuolynai savaime pradėjo steigti mokyklas, kuriose būsimie- 
ji kandidatai turėjo būti mokomi elementarinių dalykų. Kai 
aštuntajame šimtmetyje Bonifacijus šv. Benedikto regulą įvedė 
į visus Prancūzijos vienuolynus, vienuolinėms mokykloms dirva 
buvo visiškai paruošta. 


Pradžia 


Formaliai vienuolinės mokyklos prasideda nuo 789 metų, 
kada Aacheno sinodas nutarė, kad prie kiekvieno vienuolyno 
ir prie kiekvienos katedros būtų mokyklos, kuriose vaikai būtų 
mokomi skaityti psalmes, rašyti, apskaičiuoti bažnytines šven- 
1es ir gramatikos. Nuo dabar vienuolinės mokyklos ima dygti 
labai sparčiai, nors jų būta Vakaruose jau ir žymiai anksčiau. 
Tik šios mokyklos buvo daugiausiai kilusios iš privatinės ini- 
ciatyvos. Tuo tarpu dabar privatinė iniciatyva buvo stipriai 
paremta oficialiais Bažnyčios nutarimais. 


Vienuolinės mokyklos specialiai buvo skiriamos 
kandidatams į vienuolynus. Tai buvo vienuo- 
lynų prieauglio mokyklos. Šį prieauglį sudarė vadinamieji pueri 

oblati. Iš Rytų buvo pasisavintas paprotys aukoti vaikus nuo 
7 metų amžiaus vienuolynui. Toki paaukoti vaikai būdavo -vi- 
sam amžiui priimami į vienuolyną, dėvėdavo vienuoliškus drabu- 
žius, gyvendavo pagal vienuolyno regulą, atlikinėdavo religines 
praktikas, kalbėdavo kanoniškas valandas, žodžiu, pasidaryda- 
vo tikri vienuoliai jau nuo mažens. Šiems tad vaikams kaip tik 
ir buvo skiriamos vienuolinės mokyklos. Pueri oblati daugu- 
moje buvo iš didikų šeimų. Todėl faktiškai vienuolinės mokyk- 
los pasidarė didikų vaikų mokyklomis. Kiek parapines mokyk- 
las daugiau lankydavo liaudies vaikai, tiek vienuolinės mokyk- 
los būdavo pripildomos didikų vaikais. Reikia pastebėti, kad 
šiais vaikais vienuolynai rūpindavosi nepaprastai stropiai. Jie 
žiūrėjo į juos, kaip į jiems patikėtą šventą gėrybę ir stengėsi, 
kad jų išsilavinimas būtų kuo geriausias. Spechtas pastebi, kad 
„auklėjimas princo karaliaus rūmuose nebuvo rūpestingesnis, 
kaip auklėjimas kurio nors vaiko vienuolyne“, 


Vis dėlto vienuolynai pedagoginio savo darbo 
negalėjo aprėžti tiktai savų kandidatų auklėji- 
mu ir mokymu. Ugdomojo darbo sritys anais laikais buvo ne- 
paprastai plačios, tuo tarpu pedagoginių darbininkų ir peda- 
goginių institucijų buvo labai maža. Dėl to vienuolynai noromis 
nenoromis turėjo imtis ir platesnio pedagoginio darbo. Jie tu- 
rėjo atidaryti mokyklų ne tik saviems kandidatams, bet ir tiems, 
kurie į vienuolyną stoti nesirengė. Attigny suvažiavime 822 
metais buvo nutarta šalia saviems reikalams skirtų mokyklų 
steigti ir pašaliečiams. Tokiu būdu atsirado prie vienuolynų 
vad. scholae exteriores šalia scholae interiores. Schola interior 
tarnavo vienuolynų kandidatams. Schola exterior buvo skiria- 
ma pašaliečiams. Net ir pats schola exterior namas buvo pa- 
prastai pastatytas šalia vienuolyno. Tokiu būdu vienuolinių 
mokyklų susidarė dvi rūšys. 


Rūšys 


Mokinių Pagal šias vienuolinių mokyklų rūšis ir moki- 
gyvenimas nių gyvenimas jose buvo skirtingas. Visų pir- 
ma scholae interiores buvo lankomos beveik be išimties didikų 
vaikų. Tuo tarpu scholae exteriores buvo nemaža liaudies vaikų. 
Scholae interiores mokiniai priklausė vienuolyno bendruomenei, 
buvo griežčiau prižiūrimi ir turėdavo paklusti vienuolyno 


1 Cit. R. Wickert, Geschichte der Pūdagogik, 24 p. 

drausmei.  Vidunaktį jie turėdavo keltis kalbėti arba giedoti 
matutinum. Rykštė pažadindavo snaudalius. Pamokos trauk- 
davosi nuo primos ligi tercijos. Po to visi eidavo į miegamuo- 
sius kambarius, prausdavosi, apsirengdavo dienos drabužiais, 
klausydavo Mišių, viešai išpažindavo savo nusikaltimus. Vie- 
nas kito nusikaltimų taip pat negalėdavo slėpti. | Du kartu sa- 
vaitėje jie turėdavo eiti išpažinties. Apie sekstą susirinkdavo 
valgyti sykiu su vienuoliais. Po pietų, jeigu būdavo karščiai, 
jie, kaip ir vienuoliai, guldavo popiečio. Apie noną vėl prasidė- 
davo pamokos ir trukdavo ligi mišparų. Žiemos tvarka būdavo 
kiek kitokia. 


Scholae exteriores mokiniai gyveno kiek laisviau. Vienuo- 
liai jiems rodydavo ypatingą pagarbą, užleisdami vietą praeiti 
susitikę kelyje, laukdami jų bažnyčioje arba valgomajame. Bet 
priežiūra ir čia buvo vis dėlto didelė. Kas du mokiniai turėdavo 
sargą (custos), kuris juos lydėdavo iš internato į mokyklą, ku- 
ris sykiu su jais miegojo, visur eidavo, apskritai niekur jų iš 
akių neišleisdavo. Klasėse mokiniai sėdėdavo vienas nuo kito 
skyrium, nesusisiekdami. Pasikalbėti ir pažaisti gaudavo tik 
retų pertraukų metu. Šiaip susikalbėti būdavo leidžiama pirš- 
tais. Pirštų kalbą vartojo ir patys vienuoliai. Nuo išviršinio 
pasaulio ir šie mokiniai buvo griežtai atskirti. Jokių dovanų 
iš niekeno gauti negalėjo. Laisvomis valandomis jie galėjo mė- 
tyti sviedinį, šaudyti strėlėmis, spėti misles ir spręsti galvo- 
sūkius.?2 

Prie mokyklos visados būdavo bendrabutis, kuriame mo- 
kiniai gyvendavo. Vienuolis, kuris buvo mokyklos vedėjas, va- 
dinosi magister principalis. Jam padėdavo kiti vienuoliai, ku- 
rių skaičius priklausė nuo mokinių skaičiaus. Už pragyvenimą 
bendrabutyje nereikėjo nieko mokėti. Bet buvo paprotys, kad 
turtingesnieji tėvai už jų vaikų mokymą padarydavo vienuoly- 
mui tam tikrų fundacijų. Nemaža tokių fundacijų būdavo pa- 
daroma ir neturtingiesiems mokiniams šelpti bei išlaikyti. 


Garsiausios viduramžiais vienuolinės mokyklos 
buvo Fuldoje ir St. Gallene. Fuldos vienuolynas 
buvo įsteigtas šv. Bonifacijaus. Jo mokykla 
pradėjo garsėti nuo 9 šimtmečio pradžios, kai vienuolynui va- 


Garsiosios 
mokyklos 

dovavo abatas Eigilijus. Eigilijus mokyklos vadovavimą per- 
davė Hrabanui Maurui, prie kurio Fuldos mokykla pasiekė savo 
klestėjimo . Iš šios mokyklos išėjo ištisa eilė abatų, vyskupų ir 
mokytojų. 

Devintojo šimtmečio pabaigoje visas mokyklas pralenkė 
St. Galleno mokykla. Tuo tarpu Fulda pamažu smuko. Schnii- 
reris pastebi, kad „nė viename vienuolyne mokykla nesudarė 
tokio vienuoliniam gyvenimui kūrybos centro, kaip St. Galle- 
ne“. Savo žydėjimo ši mokykla pasiekė prie vyskupo Salo- 
mo III, kuris buvo sykiu St. Galleno abatas. Šioje mokykloje 
dirbo ir poetas Notkeris. 


c. Katedrinės ir koleginės mokyklos 


šius Katedrinių mokyklų pradžia siekia to paties 

Aacheno sinodo, kaip ir vienuolinių mokyklų. 
Tas pat sinodas nutarė, kad būtų steigiamos mokyklos ne tik 
prie vienuolynų, bet ir prie katedrų, kur gyveno vyskupas ir kur 
buvo didesnis ar mažesnis skaičius kunigų. Pagrindą šioms 
mokykloms davė senieji vyskupijų konviktai, kuriuose gyvenda- 
vo kunigai, skirti patarnauti vyskupui ir atlikinėti vyskupijos 
administravimo bei valdymo reikalus. Metzo vyskupas Chrode- 
gangas apie aštuntojo šimtmečio vidurį įvedė, pagal šv. Bene- 
čikto regulą, bendrą gyvenimą tiems dvasininkams, kurie buvo 
priskirti prie episkopalinių bažnyčių. Tai buvo savotiška bend- 
ruomenė, panaši į vienuolyną, tik gal kiek laisvesnė. Tai buvo 
savotiška kolegija. Šiai kolegijai taip pat buvo aukojami vai- 
kai, kurie ten gyvendavo ir rengdavosi būti dvasininkais. Ši- 
toji kolegija ir jai paaukoti vaikai kaip tik ir sudarė katedrinių 
mokyklų užuomazgą, nes paaukotus vaikus bendruomenei rei- 
kėjo mokyti ir auklėti. Dvasininkų bendruomenės buvo ne prie 
visų katedrų. Tuo tarpu kiekvienam vyskupui buvo svarbu tu- 
rėti tam tikrą dvasininkų prieauglį. Todėl mokyklos prie ka- 
tedrų buvo steigiamos net ir ten, kur dvasininkų kolegijos ne- 
buvo. Tos mokyklos, kurios buvo susijusios su dvasininkų ko- 
legija buvo vadinamos koleginėmis mokyklomis, o tos, kurios 
buvo steigiamos tik prie katedros, be ryšio su dvasininkų kole- 
gija, buvo vadinamos tiesiog katedrinėmis mokyklomis. Toks 

yra tarp šių mokyklų skirtumas. Visais kitais atžvilgiais jos 
buvo panašios: ir savo santvarka, ir dėstomaisiais objektais, ir 
savo rūšimis bei uždaviniais. 


Pagrindinis katedrinių ir koleginių mokyklų 
uždavinys buvo parengti dvasininkų. Kaip vie- 
nuolynų mokyklos stengėsi pagausinti kandidatų į vienuolynus, 
taip katedrinės ir koleginės mokyklos rūpinosi papildyti pasau- 
linių dvasininkų eiles. Dėl to jos pirmoje eilėje ir buvo skiria- 
mos dvasininkams. Tik vėliau pradėta į jas priiminėti ir tokių 
mokinių, kurie dvasininkais būti nesirengė. Tuo būdu čia, kaip 
ir vienuolynų mokyklose, atsirado dvi rūšys: scholae interiores, 
skiriamos dvasininkams, ir scholae ezteriores, kuriose šalia dva- 
sininkų mokėsi ir šiaip pasaulinių mokinių. Scholae interiores 
buvo skiriamos daugiausiai parengti aukštesniems dvasinin- 
kams, pirmoje eilėje kanauninkams. Jas todėl lankė didikų vai- 
Kai. Iš scholae exteriores išeidavo daugiausia kaimų dvasinin- 
kai, ir jas daugiau lankė liaudies vaikai. Jose mokėsi daug 1a- 
bai neturtingų mokinių, kurie dažnai elgetaudami užsidirbdavo 
duonos arba gyveno iš gailestingų žmonių aukų bei fundacijų. 


Paskirtis 


Katedrinių ir koleginių mokyklų viršininkas 
buvo vyskupas. Bet jis paprastai tiesiog mokyk- 
lai nevadovaudavo, paskirdamas savo pavaduotoju vieną iš ka- 
nauninkų, kuris iš sykio buvo vadinamas magiste7, o vėliau 
scholasticus arba scholastes. Šitas titulas ir šiandien kapitulose 
yra pasilikęs. Tarp kapitulos pralotų ir dabar yra vienas, kuris 
vadinasi scholasticus. Jo pareigos seniau buvo parinkti ir pri- 
žiūrėti mokytojus, sudaryti mokslo planus, egzaminuoti moki- 
nius, tvarkyti bei vesti mokyklos administraciją ir prižiūrėti 
visas diecezijos parapines mokyklas. Mokykloms išsivystant 
administracinis darbas padidėjo. "Todėl nuo 11 šimtmečio ka- 
tedrinių bei koleginių mokyklų vedėjas mokymo darbe pradeda 
nebedalyvauti, mokymo darbą ir jo priežiūrą pavesdamas vad. 
magister secundus arba vector scholarum. Šis pastarasis taip 
pat turėjo pagelbininkų, vadinamų locati, kurie visi buvo kleri- 
kai. Katedrinių mokyklų mokytojais pirmoje eilėje būdavo dva- 
sininkai, žydėjimo metu net vyskupai, tik retkarčiais pasauli- 
ninkai. 


Sąranga 

Garsiosios 
mokyklos 


Garsiausios koleginės mokyklos buvo Littiche 
(dabar Liėge) ir Hildesheime. Liitticho mokyk- 
la pagarsėjo 10 ir 11 šimtm., kada joje dirbo 


labai gabus, nors keisto charakterio mokytojas Ratheris. 


Jis buvo pasisavinęs visą ano meto mokslą, jungdamas 
teologinį išsilavinimą su klasikinės senovės literatūros ži- 
nojimu. Ratheris buvo geras rašytojas ir dar geresnis kal- 
bėtojas. Kelionėje Italijon savo vyskupo nuteistas pus- 
trečių metų kalėti, kalėjime parašė Praeloguia, pagrindinį 
savo veikalą, kuriame kalbama apie luomines krikščionio 
pareigas pagal lytį, amžių ir pašaukimą. Išsilaisvinęs iš 
kalėjimo Italijoje,jis ilgai keliavo, buvo kiek laiko Lit- 
ticho vyskupu ir koleginės mokyklos vedėju bei mokytoju, 
bet ir iš čia turėjo pasitraukti. Mirė 974 m. Namure. 
Schnūreris pastebi, kad šio žmogaus gyvenimas yra pana- 
šus į romaną'*. 


Antroji garsi koleginė mokykla buvo Hildesheime, pagar- 


sėjusi į pabaigą devintojo šimtmečio,kada joje dirbo Thangma- 
7as ir vėliau saksas Bernwardas. Abu buvo dideli pedagogai ir 
sykiu rūpestingi savo vyskupijos valdytojai. 

d. Miestinės mokyklos 


Dvyliktajame ir tryliktajame šimtmetyje įvyko vidur- 
amžių gyvenime stambių pasikeitimų. Kryžiaus karai pa- 
žadino Europoje naujų jėgų. Aristotelizmo persvara pa- 
kreipė žmogaus mintį į žemę. Pinigo vis didesnis įsigalėji- 
mas padarė reikšmingą ekonominėje srityje ne tik žemę, 
bet ir judomąjį turtą. Dėl to šalia trijų pagrindinių 1uo- 
mų: kaimiečių, dvasininkų ir riterių šiuo metu ima for- 
muotis naujas buržuazijos arba miestelėnų luomas, kuris 
buvo praktiškas, judrus ir apsukrus. Miestų išaugimas 
skatino amatus ir prekybą, o šie savo ruožtu reikalavo sa- 
votiškai formuoti žmogų, pritaikant jį vis prie labiau be- 
sikeičiančio gyvenimo. Šiuo metu mes jau susiduriame su 
naujomis idėjomis, su nauju gyvenimo supratimu, net su 
naujos pasaulėžiūros pradmenimis. Mes jau stovime re- 
nesanso išvakarėse. 


74 Op. cit. II, 152 p. 


Šitas tad gyvenimo pasikeitimas ir naujo mies- 
telėnų luomo įsigalėjimas kaip tik ir davė pra- 
džią vadinamoms miestinėms mokykloms. Kaimiečiams buvo 
skiriamos parapinės mokyklos. Vienuoliai ir dvasininkai tu- 
rėjo vienuolines, katedrines ir kolegines mokyklas. Riteriai 
taip pat buvo suformavę savotišką lavinimo būdą. Vieni tik 
miestelėnai neturėjo dar jiems pritaikintų, iš miestelėniško 
gyvenimo išaugusių mokyklų. Nenuostabu todėl, kad, einant 
viduramžiams į galą, miestai labai susirūpino savų mokyklų 
steigimu. Kiek šios miestų pastangos buvo vaisingos, rodo, pa- 
vyzdžiui, faktas, kad Augsburgo vyskupijoje iš 31 miesto 25 
turėjo savas mokyklas. Vėliau šitos mokyklos - įsigalėjo taip, 
kad, kaip rašo Gruppas, „nustūmė užpakalin vienuolines ir ko- 
legines mokyklas““*, 


Atsiradimas 


Pobūdi Miestinių mokyklų pobūdis jau buvo kitoks, ne- 
obūdis š aa < š 

gu vienuolinių ar katedrinių mokyklų. Visų 
pirma miestinės mokyklos buvo žymiai labiau pasaulinės, 
negu vienuolinės arba katedrinės mokyklos. Buržuazijos luo- 
mas, tiesa, anuo metu dar buvo labai religingas. Bet jis jau ne- 
bebuvo bažnytiškas. Jo paklusimas Bažnyčiai buvo jau abejo- 
tinas. Todėl ir šio luomo sukurtos mokyklos jau nebeturėjo to- 
kio ryškaus bažnytinio bruožo. Tarp miestų valdybos ir dvasi- 
nės vyriausybės nekartą kildavo konfliktų mokyklų reikalais. 
Dvasinė vyriausybė norėjo, kad ir miestinės mokyklos būtų jos 
žinioje, kad scholasticus prižiūrėtų ne tik katedrines, kolegines, 
parapines mokyklas, bet ir miestines. Tuo tarpu miestų val- 
dyba jas norėjo turėti savo žinioje. Buvo taip pat nemaža at- 
sitikimų, kad vyskupai neleisdavo miestui steigti savų atskirų 
mokyklų. Tuo tarpu miestai kovodavo už mokyklų steigimo lais- 
vę. Miestų mokyklų istorijoje pirmą syki pasirodė tendencija 
išimti jaunimo lavinimą iš Bažnyčios globos. Šitoji tendencija 
istorijoje vis labiau stiprėjo, baigdamasi visiška jaunimo lavi- 
nimo bei auklėjimo laicizacija. Bet josios užuomazga glūdi 
miestinėse viduramžių mokyklose. 


Iš kitos pusės, miestinės mokyklos buvo labiau praktinio 
pobūdžio. Jeigu vienuolinėse ir katedrinėse mokyklose daug dė- 
"mesio buvo kreipiama į teorinius mokslus, tai miesto mokyk- 


75 Op. cit. V, 145 p. 

los juo toliau, tuo labiau formavosi praktine linkme. Tiesa, 
pradžioje jos dar buvo panašios į katedrines mokyklas. Bet vė- 
liau teoriniai dalykai, ypač lotynų kalba, vis labiau atsidurdavo 
antroje vietoje, o pirmąją užimdavo gimtoji kalba, skaičiavi- 
mas ir praktiniai amatai. Miestelėnai buvo labiau linkę savo 
gyvenimą tvarkyti amatų ir prekybos kryptimi. Todėl miesti- 
nės mokyklos buvo ne tik bendrojo, bet net ir specialiojo lavi- 
nimo įstaigos, ypač viduramžių pabaigoje. Tarp jų mes randa- 
me, pavyzdžiui, statybos mokyklų, meisterių mokyklų, prekybos 
mokyklų ir t. t. Be abejo, šitos mokyklos nebuvo specialiosios 
šiandienine prasme. Vis dėlto savo užuomazgomis jos stūmė la- 
vinimą jau kita linkme, negu jis ėjo viduriniais amžiais. 
Šitą praktinį ir sykiu naują miestinių mokyklų 
pobūdį parodo ir šių mokyklų rūšys. Miesto 
mokyklos buvo iš dalies išsivysčiusios iš parapinių mokyklų, iš 
dalies jos buvo nauji kūriniai. Todėl vienos jų ir toliau nenu- 
traukė bendros viduramžių mokyklų linijos, o kitos pasidarė 
visai savotiškos. Miestinės mokyklos pasidalino į dvi dideles 
grupes: lotyniškosios mokyklos ir vokiškosios. Lotyniškosios 
mokyklos buvo tos, kurios, tęsdamos toliau katedrinių mokyklų 
tradicijas, lotynų kalbą laikė pagrindiniu dėstomuoju objektu. 
Reikia pastebėti, kad lotynų kalba anuo metu buvo ne 
tik mokslo, bet ir susižinojimo kalba. Todėl nenuostabu, 
kad ir miestinėse mokyklose, kurios pirmoje eilėje buvo 
skiriamos prekybininkams ir amatininkams, lotynų kalba 
buvo pabrėžiama. Šiems žmonėms taip pat reikėjo mokėti 
lotyniškai, jeigu jie norėjo turėti reikalų su svetimais kraš- 
tais. Namų ūkiui (Hauswirtschaft) virstant miesto ūkiu 
(Stadtwirtschaft) ir šiam vis labiau pereinant į valstybės 
ūkį (Volkswirtschaft), ekonominėje gyvenimo srityje dir- 
bančių žmonių interesai ir santykiai žymiai praplatėjo ir 
prekybiniai ryšiai užsimezgė net su tolimomis šalimis. Lo- 
tynų kalba kaip tik ir buvo pagrindas šiems ryšiams pa- 
laikyti. Dėl to ir lotyniškosios mokyklos savo uždavinį šiuo 
atžvilgiu atlikdavo. 

Vokiškosios mokyklos, visų pirma atsiradusios Niederlan- 
duose, o paskui išplitusios visoje Vokietijoje, savo pagrindu lai- 
kė gimtosios kalbos, skaitymo, skaičiavimo ir rašymo mokymą. 
Lotynų kalba čia paprastai taip pat būdavo einama. "Tik gal 

ne tiek atsidėjus ir ne tiek plačiai, kaip lotyniškosiose mokyk- 
lose. Apskritai reikia pastebėti, kad objektų atžvilgiu lotyniš- 
kosios ir vokiškosios mokyklos nesiskyrė labai griežtai. 

Žymesnis skirtumas tarp jų buvo jų pobūdžio atžvilgiu. 
Lotyniškosios mokyklos buvo daugiau valstybinės. Miestas jas 
steigdavo ir išlaikydavo. Vokiškosios mokyklos, bent pradžioje, 
buvo daugiau privatinės. Jas steigiant reikėjo gauti miesto val- 
dybos sutikimą. Lotyniškosios mokyklos buvo daugiau bažny- 
tinės. Šalia lotynų kalbos jose būdavo kreipiama nemaža dė- 
mesio į giedojimą. Jų mokiniai dažnai dalyvaudavo bažnyti- 
nėse pamaldose, o mokytojams už dalyvavimą net būdavo atly- 
ginama. Tuo tarpu vokiškosios mokyklos buvo daugiau pasau- 
linės. Jas laikydavo dažniausiai pasaulininkai, jų mokytojai 
taip pat daugiausiai buvo pasaulininkai. Lotyniškosios mokyk- 
los buvo aukštesnio laipsnio. Einamieji jose dalykai duodavo mo- 
kiniui daugiau žinių, negu tik paprastas elementarinis kursas. 
Tuo tarpu vokiškosios mokyklos buvo žemesnio laipsnio. Jos 
paprastai pasitenkindavo tik gimtosios kalbos, skaitymo, rašy- 
mo ir skaičiavimo pradmenimis. 


Miestinių mokyklų, pirmoje eilėje lotyniškųjų, 
vedėjas buvo vadinamas recto7 scholarum arba 
magister ludi. Pradžioje juo paprastai būdavo žemesniųjų 
šventimų klerikas. Vėliau šių mokyklų vedėjais buvo ir pasau- 
lininkai. Šalia vedėjo būdavo ištisa eilė mokytojų. Mokytojai 
miestinėse mokyklose buvo žymiai geriau pasiruošę, negu ki- 
tose viduramžių mokyklose. ,,Nuo keturioliktojo šimtmečio, sako 
F. X. Thalhoferis, vienas trečdalis turėjo magistro titulą, ant- 
ras trečdalis bakalauro, vadinasi, du trečdaliai žmonių turėjo 
akademinį išsilavinimą“. Tik vienas trečdalis mokytojų buvo 
baigę paprastas katedrines ar kolegines mokyklas. Net ir at- 
lyginimo atžvilgiu miestinių mokyklų mokytojai buvo geriau ap- 
rūpinti. Miestinėse mokyklose mokymas nebuvo veltui, kaip ka- 
tedrinėse ar vienuolinėse mokyklose. Tik neturtingieji būdavo 
nuo mokesčio atleidžiami. Tuo tarpu sumokami už mokymą pi- 
nigai eidavo tiesiog mokytojui. Jis gaudavo tam tikrą atlygi- 
nimą už dalyvavimą bažnytinėse apeigose. Jis net pardavinė- 
davo mokiniams atostogas. Tuo būdu susidarydavo pakenčia- 


Santvarka 


76 Bildung und Unterricht im Mittelalter, 106 p. 

mas pragyvenimo kiekis. Todėl miestinių mokyklų mokytojai 
nebuvo skurdžiai ir visuomenėje turėjo didelę pagarbą. 


Miestinių mokyklų darbo laikas, atostogos, drausmė buvo 
dar labai artimai susiję su viduramžių pedagoginėmis tradici- 
jomis. Gal tik pats mokinių suskirstymas buvo kiek savotiškes- 
nis. Mokiniai buvo padalinti į tris skyrius: 1. tie, kurie mokėsi 
skaityti ir rašyti, 2. tie , kurie mokėsi gramatikos pagrindų ir 
3. tie, kurie mokėsi gramatikos plačiau. Pirmojo skyriaus mo- 
kiniai buvo vadinami tabulistais, nuo žodžio tabula — lentelė, 
ant kurios būdavo rašoma. Antrojo skyriaus mokiniai buvo va- 
dinami donatistais, nes savo gramatikos pradmenims jie naudo- 
josi Donato gramatika. Trečiojo skyriaus mokiniai buvo va- 
dinami aleksandristais, nes mokėsi iš gramatikos vadovėlio, ku- 
1į parašė Aleksandras de Villa Dei. Miestinių mokyklų buvo 
atskirų berniukams ir mergaitėms. Bet jų buvo ir bendrų. Šios 
koedukacinės mokyklos buvo didelė naujenybė viduramžiams. 
Tai buvo ženklas, kad senosios pedagoginės tradicijos prade- 
da irti. 


e. Universitetai 


Universitetai yra didžiausias ir charakterin- 
giausias viduramžių kūrinys mokymo srityje. 
Sios mokymo įstaigos išaugo iš viso viduramžių 
pobūdžio, iš jų dvasios ir todėl turėjo visas viduramžių žymes. 
Universitetai yra viduramžių sintetinės dvasios kūrinys. 


Prasmė ir 
reikšmė 


Viduramžiai gyveno nepaprastu sintezės ir vienijimo 
noru. Neskirdami prigimties ir antgamtės, žinojimo ir ti- 
kėjimo, Bažnyčios ir valstybės, jie ėjo vienijimo keliu, ku- 
ris juos vedė į didingus kūrinius, dažnai, tiesa, sujungtus 
tik iš viršaus, bet imponuojančius savo forma ir savo už- 
simojimais. Visuomeninėje srityje viduramžiais susikūrė 
šventoji imperija, kurioje susijungė valstybė ir Bažnyčia. 
Estetinėje srityje susikūrė gotikos katedros, kuriose ar- 
chitektūra, skulptūra ir net tapyba (vitražai) buvo su- 
jungtos vieno didingo principo. Teorinėje srityje susikūrė 
summos, kuriose specialiųjų mokslų laimėjimai jungėsi su 
filosofinėmis ir teologinėmis spekuliacijomis. 

Šalia šventosios Romos imperijos, šalia gotikos katedrų, 
šalia summų atsistojo universitetas, kaip sintezės dvasios objek- 
tyvacija mokymo srityje. Viduramžiams nepakako parapinių, 
vienuolinių, katedrinių ir miestinių mokyklų ne tik dėl to, kad 
jos nebuvo tobulos, bet ir dėl to, kad jos buvo išskaldytos, ne- 
sistemingos, nesintetiškos. Jose nebuvo aišku, kur baigėsi ben- 
drasis lavinimas ir prasidėjo specialusis. Visas šitas netobuly- 
bes viduramžiai pataisė, sukurdami naują lavinimo tipą — 
universitetus. 

Šiuo atžvilgiu universitetai buvo ne tik charakteringa vi- 
duramžių apraiška, bet ir didelė kultūros jėga. Visų pirma 
universitetai iškėlė mokslo reikšmę. Tik universitetams atsira- 
dus, mokslas atsistojo šalia valstybės ir Bažnyčios, kaip savo- 
tiška jėga. Žinijos sritis pasidarė kultūrine galybe, kaip visuo- 
meninė arba religinė sritis. Toliau, universitetai paruošė ir iš- 
leido didelius inteligentijos kadrus, kurie žymiai pastūmėjo prie- 
kin visą ano meto gyvenimą. Galop universitetai formavo pa- 
saulėžiūrinį individualizmą ir parengė sąlygas renesansui. SuU- 
telkę savyje mokymą ir iš dalies mokslo kūrimą, būdami šiuo at- 
žvilgiu nepriklausomi ir turėdami iš dalies net savotišką mo- 
nopolį, universitetai išvystė teorinėje srityje tokių jėgų, kurios 
vėliau susprogdino visą viduramžių santvarką. Dėl to univer- 
sitetus tenka laikyti ne tik viduramžių dvasios padaru, bet ir 
naujos kultūros pirmuoju šaukliu. 


Universitetai, kaip savotiškas mokymo ir moks- 
lo kūrimo tipas, kilo visai savaimingai. Jie ne- 
buvo koki dirbtiniai padarai. Jie išaugo iš viso 
viduramžių gyvenimo organiškai, net nejaučiamai ir nepastebi- 
mai. Keliaujančiųjų mokinių ir mokytojų būta visais viduram- 
žiais. Dvyliktajame šimtmetyje jų skaičius dar padidėjo, nes 
padidėjo ir pats noras mokytis. Be to, pati žinija šiuo metu pa- 
sidarė turtingesnė, nes atgimė aristotelizmas, ir filosofija gavo 
nemaža akstinų ir pozityvių pradų iš arabų. Dėl to labiau pa- 
linkę į teorines studijas mokiniai ir mokytojai susitelkdavo vie- 
noje vietoje, susiburdavo į tam tikrą sąjungą mokslo ir moky- 
mosi reikalui, gilindavosi į naujas tiesas, į naujas spekuliacijas 
ir tyrinėdavo naujus atradimus. Tai ir buvo gyvenimiška ūni- 
versitetų pradžia. Pirmykštės universitetų užuomazgos yra gry- 
nai privatinės. Jie išaugo iš mokytojų ir mokinių sambūrių, 

kuriuos draugėn suvesdavo mokslo meilė ir tiesos ieškojimas. 
Tai buvo kažkas panašu į Platono akademiją graikuose. Savo 
pradžioje universitetai ir buvo tokios privatinės akademijos. 


Žodis universitas pradžioje nereiškė mokslų visumos, bet, 
kaip pažymi Schnūreris, jis reiškė „korporaciją, kuri buvo su- 
daryta iš magistrų ir scholarų““. Kitaip sakant tai buvo ne 
universitas litterarum, bet universitas scholarium et magistro- 
rum. Tai buvo ne tiek mokslo įstaiga, kiek mokslą einančiųjų 
ir mokslą teikiančiųjų žmonių korporacija. Ši korporacija bu- 
vo visiškai panaši į visas kitas vidumamžių korporacijas, ku- 
rios taip pat susidėjo iš meisterių ir gizelių. Korporacinis po- 
būdis yra pirmutinis universitetų atsiradimo istorijoje. 


Reikalas mokiniams ir mokytojams susiburti į korporaciją 
buvo savaime aiškus, nes vienas atskiras narys viduramžiais 
nebuvo teisės saugojamas ir negalėjo nieko žymesnio padaryti. 
Viduramžių santvarka buvo tokia, kad žmogus viešumoje buvo 
traktuojamas kaip vienos arba kitos korporacijos narys. Lais- 
vų individų, kurie nepriklausytų jokiai korporacijai, viduramžių 
teisė neglobojo. Be to, tokiems individams ir išsiversti būtų bu- 
ve labai sunku, nes bet koks profesinis veikimas buvo galimas 
tiktai korporacijos ribose ir korporacijos monopolizuojamas. 
Štai kodėl Dantė priklausė vaistininkų korporacijai. Štai ko- 
dėl ir naujai išdygusieji mokytojų ir mokinių sambūriai susi- 
organizavo korporacijos pavidalu. Viduramžių universitetas 
pirmoje eilėje yra korporacija. 


Šitas korporacinis universiteto pobūdis mums išaiškina ke- 
letą universiteto žymių, kurios yra išlikusios ir ligi šių dienų 
ir kurių kilmė nėra tokia jau idealinė, kaip kai kas norėtų ma- 
nyti. Visų pirma universitetas iš pat pradžių buvo autonominė 
mokslo ir mokymo įstaiga. Universitetų autonomija šiandien 
yra stengiamasi pagrįsti mokslo kūrimo ir jo perteikimo 
laisve. Kai kas nori šitą mintį priskirti ir viduramžiams. 
Bet tai netiesa. Universitetų istorijos pradžioje mokslo kūrimas 
ir mokymas buvo griežtai palenktas Bažnyčios priežiūrai ir 
kontrolei. Mūsų laikais įsivaizduojamos mokslo laisvės anuo 
metu kaip tik būta labai nedaug. Ir vis dėlto universitetai buvo 
autonominės įstaigos. Bet šitoji autonomija buvo ne kas kita, 


77 Op. cit. II, 375 p. 

kaip korporacijos autonomija. Kiekviena korporacija viduram- 
žiais buvo autonominė savo srityje. Kadangi universitetas buvo 
korporacija, jis taip pat visai savaime pasidarė autonominis, 
vadinasi, turįs teisę valdytis, tvarkytis ir net vykdyti teismi- 
nes funkcijas savo nariams. — Iš korporacinio universitetų po- 
būdžio kilo ir universitetinio mokymo monopolis. Universitetai 
pradžioje buvo vadinami studium generale arba schola genera- 
Tis, vadinasi, visiems bendra arba centrinė mokykla. Todėl kai 
Friedrichas II įsteigė Neapolyje universitetą, jis uždraudė visoje 
šalyje bet kam mokyti tų dalykų, kurie buvo dėstomi universi- 
tete. Tai buvo savotiškas mokslo ir aukštojo mokymo monopo- 
lizavimas universiteto naudai. Šitas faktas yra visiškai supran- 
tamas, žinant, kad viduramžiais kiekviena korporacija turėjo 
monopolį savo srityje. Esant universitetui korporacija, šitas 

2onopolis buvo visiškai natūralus. — Iš korporacinio universi- 
tetų charakterio kilo ir universitetų privilegijos. Kiekviena 
nauja korporacija, norėdama įsistiprinti, stengdavosi įgyti pri- 
vilegijų iš bažnytinės ir pasaulinės vyriausybės. Universitetai, 
kaip nauja ir reikšminga korporacija, privilegijomis buvo ap- 
dovanojami labai gausiai. Jie net buvo vadinami studium pri- 
vilegiatum. — Vadinasi, universitetų autonomija, jiems suteik- 
tas monopolis ir privilegijos yra išaugę iš korporacinio univer- 
sitetų pobūdžio. 


Atsiradus universitetui, kaip mokinių ir moky- 
tojų korporacijai, buvo realizuota pati univer- 
sitetinė idėja. Reikėjo tiktai, kad ši idėja aug- 
tų ir skleistųsi. Ir ji skleidėsi labai sparčiai. Prasidėję 11 
šimtmetyje, universitetai per porą amžių apėmė beveik visą 
Europą. Jų kilmė buvo įvairi. Vieni jų kilo iš vienuolinių mo- 
kyklų, kiti iš katedrinių, dar kiti iš miestinių. Nemaža buvo 
tokių, kurie buvo naujai įsteigti jau kaip universitetai. 


Išsivystymo 
bruožai 


Denifle, geriausias viduramžių universitetų žinovas, 
teigia, kad neitališki universitetai nė vienas nėra išsivys- 
tęs iš katedrinių ar vienuolinių mokyklų. Tiktai Italijoje 
universitetai daugumoje yra kilę iš miestinių, kiti iš ka- 
tedrinių mokyklų. Bet toki viduramžių gyvenimo istori- 
kai, kaip Schnūreris ar Gruppas, pavyzdžiui, Paryžiaus 
universitetą laiko išaugusį iš mokyklos, buvusios prie 
Notre-Dame katedros. 

Nors universitetų kilmė yra labai įvairi, vis dėlto šiuo at- 
žvilgiu jų buvo du pagrindiniai tipai: išsivystę savaime (ex 
consuetudine) ir įsteigti (ex privilegio). Toki savaime išaugę 
universitetai buvo Oxforde, Orleane, Paduoje ir kitur. Jie 
neturėjo savo įsteigimo aktų. Kiti tokius aktus turėjo, vadi- 
nasi, jie buvo formaliai įkurti. 


Universitetus steigti pirmoje eilėje galėjo popiežius, o pas- 
kui imperatorius. Tai priklausė nuo universiteto charakterio. 
Universitetas, kaip minėjome, buvo studium generale — mo- 
kykla visiems. Duoti kokiai nors mokyklai dėstyti viską visiems 
galėjo tik tas, kuris iš tikro turėjo visuotinę valdžią. "Tokių 
valdovų viduramžiais buvo du: popiežiaus ir imperatoriaus. Jie 
tad ir galėjo būti tikraisiais universitetų steigėjais. Kadangi 
mokslas ir mokymas viduramžiais buvo daugiausiai Bažnyčios 
žinioje, todėl pirmaeilis universitetų steigėjas buvo popiežius. 
Iš 44 prieš 1400 m. įsteigtų universitetų 31 buvo įsteigtas po- 
piežiaus. Karaliai galėdavo universitetus steigti tik savam 
kraštui. Visuotinės reikšmės jie įgydavo tik gavę popiežiaus 
patvirtinimą arba, kaip sakoma, būdami kanoniškai įsteigti. 
Kunigaikščių ir miestų įkurtos aukštosios mokyklos nesivadino 
universitetais ir neturėjo universitetinių teisių bei privilegijų. 


Steigėjų buvo dvi pagrindinės pareigos: 1. pastatydinti 
universitetui trobėsius ir 2. patikrinti profesoriams išlaikymą. 
Pastarasis dalykas bažnytinės vyriausybės paprastai būdavo 
išsprendžiamas tuo būdu, kad profesoriams būdavo pavedamos 
bažnytinės beneficijos, iš kurių jie ir gyvendavo. Tai padaryti 
nebuvo sunku dėl to, kad beveik visi ano meto profesoriai bū- 
davo dvasininkai. Steigėjai dažnai pasirūpindavo ir studen- 
tais, įkurdami jiems vad. kolegijų, apie kurias kalbėsime vė- 
liau. 


Didžiausias universitetų atsiradimo metas buvo tryliktojo 
šimtmečio pradžia. Nors jau 11 šimtmečio viduryje randame 
universiteto užuomazgą Salernoje, kuri pagarsėjo savo medi- 
cinos mokykla, vis dėlto anuo metu universitetinė idėja dar ne- 
buvo aiški. Vad. Salerno universitetas 11 šimtmetyje buvo 
daugiau aukštoji medicinos mokykla, savotiškas medicinos in- 
stitutas, negu universitetas vėlesne prasme. Tik tryliktojo 
šimtmečio pradžioje prasideda tikras ir spartus universitetų 


284 


dygimas. Kaip greitai universitetai steigėsi, gali parodyti ir ši 
chronologinė lentelė; universitetai buvo įkurti: 


1200 metais Modenoj, Montpellier, Reggio, Cambridge, 


1204 „ Vicenzoj, 

1212 4 Palencijoj, 

1222 „ Paduoj, 

1224 Neapolyj, 

1228 > Vercellyj, 

1243 „ Salamancoj, 

1244 „ Romoj, 

1245 „ Valencijoj, 

1248 Piacenzoj, 

1250 „ Arezze, Orleane, Angers... 


Romanų kraštuose, kaip matome universitetai įsikūrė try- 
liktajame šimtmetyje. Germanų kraštuose jie pradėjo atsirasti 
žymiai vėliau: 

1348 metais Pragoje, 
1365  „ Vienoje, 
1386 ,„ Heidelberge, 
1388 „ K6ėlne.... 


Garsiausias viduramžiais universitetas buvo Paryžiuje. 
Jis, kaip jau buvo minėta, išsivystė iš katedrinės mokyklos, bu- 
vusios prie Notre-Dame. Paryžiaus universitetas buvo ypatin- 
goje popiežiaus globoje. Privilegijų jam nesigailėta. Viena iš 
svarbesniųjų privilegijų buvo ta, kad be popiežiaus sutikimo 
niekas negalėjo universiteto nario ekskomunikuoti. Pasaulinė 
valdžia taip pat šiam universitetui suteikė nemaža privilegijų, 
tarp kurių Pilypas Augustas 1200 metais studentus išėmė iš 
pasaulinio teismo kompetencijos ir pavedė dvasiniam teismui. 
Paryžiaus universiteto žydėjimo laikas buvo antroji tryliktojo 
šimtmečio pusė. Pradžioje Paryžius turėjo teologijos mokymo 
monopolį. Bet kai šią teisę įsigijo kiti universitetai, Paryžius 
pradėjo pamažu smukti. 

Šalia Paryžiaus antras reikšmingiausias Vakarų universi- 
tetas buvo Bolonijoje. Jis pagarsėjo teisių mokslu. Kaip Pa- 
ryžius turėjo teologijos mokymo monopolį, taip Bolonijos uni- 
versitetas stengėsi gauti teisių mokymo monopolį. 

Anglijoje buvo labai lankomi Ozfordo ir Cambridge'o uni- 
versitetai, susiformavę pagal Paryžiaus universiteto pavyzdį. 

Šie universitetai ir šiandien yra išlaikę vidurinių amžių kolegi- 
jas studentams ir su jomis surištas tradicijas bei papročius. 


Kalbant apie universitetų santvarką, visų pir- 
ma tenka paliesti universiteto vadovybė. Vi- 
duramžių universiteto priešakyje stovėjo kancleris, kuris buvo 
skiriamas popiežiaus arba imperatoriaus. Jo pagrindinė pa- 
reiga buvo prižiūrėti universitetą, jo darbą, jo profesorius ir 
studentus. Kancleris galėjo būti ir ne iš mokomojo personalo. 
Kur universitetai buvo išaugę iš katedrinių mokyklų, ten kanc- 
leriu paprastai būdavo vienas iš kanauninkų, kuris prieš tai 
buvo mokyklos scholastiku. Kancleris vadovaudavo egzami- 
nams ir promocijoms. Jo vaidmuo pradžioje buvo gana dide- 
lis. Todėl ne sykį istorijoje matėme, kad universitetai kovodavo 
su kancleriu dėl jiems suteiktų privilegijų varžymo. 


Santvarka 


Katalikiškieji universitetai ar fakultetai ir šiandien 
dar turi kanclerį, nors jo vaidmuo valstybinių įstatymų 
atžvilgiu yra nereikšmingas. Bet jis turi įtakos išvidiniam 
universiteto ar fakulteto gyvenimui. Mūsų Teologijos - 
Filosofijos fakulteto kancleriu yra J. E. Arkivyskupas 
Metropolitas J. Skvireckas. 


Mokomojo personalo atstovai sudarydavo savotišką senatą, 
kuris buvo vadinamas consilium. Jo priešakyje stovėjo 7ek- 
torius, paprastai renkamas iš consilium narių. Rektoriaus pa- 
reiga buvo imatrikuliuoti studentus, valdyti universiteto turtą 
ir vykdyti teismo funkcijas. Atskiri fakultetai rinkdavosi de- 
kanus paprastai pusei metų. Dekanas tvarkydavo fakultetą 
pagal paties fakulteto priimtą reguliaminą. 


Ė Studijos viduramžių universitetuose buvo tvar- 
Studijos s š 2 
komos ne semestrais, bet metais. Semestrai 
įsigalėjo tiktai nuo 15 šimtmečio. Vasaros metu būdavo kele- 
tas savaičių atostogų, bet ir jų metu pasitaikydavo atsitiktinių 
paskaitų bei disputų. Visos universiteto studijos buvo pada- 
lintos į dvi pagrindines rūšis: į paskaitas ir į disputus. Šalia 
jų dar buvo vad. pakartojimų (repetitio), kada profesorius po 
paskaitos arba josios metu dialoginiu būdu klausinėdavo stu- 
dentus. Bet šitie pakartojimai, panašūs į mūsų pakalbinimus 
(colloguia), didesnės reikšmės neturėjo. Pagrindinės studijų 
priemonės buvo paskaitos ir disputai. 

Paskaitos būdavo dvejopos: ordinarinės arba 
paprastos bei nuolatinės ir ekstraordinarinės 
arba atsitiktinės. Paprastų arba ordinarinių paskaitų pagrin- 
dan būdavo dedama knyga. Tokia paskaita susidėdavo iš teksto 
paskaitymo, filologinės teksto egzegezės ir turinio platesnio 
paaiškinimo. Aiškinimo metu būdavo duodama klausimų ir stu- 
dentams, kad svarbesni dalykai giliau įstrigtų į atmintį. Šios 
paskaitos buvo ne kas kita, kaip tiesioginis studentų ruošimas 
egzaminams. Jos buvo grynai perteikiamojo pobūdžio. Seni 
mokslo laimėjimai čia buvo perteikiami kuo ištikimiausiai. Šiuo 
atžvilgiu yra teisingi A. Messerio žodžiai, kad „anuo metu uni- 
versiteto uždavinys nebuvo savarankiškas mokslinis tyrinėji- 
mas ir mokinio skatinimas į darbą, bet perteikimas ir pasisa- 
vinimas esančios žinijos, ne sukūrimas naujų pažinčių“"3. Atsi- 
tiktinių arba ekstraordinarinių paskaitų metu būdavo pertei- 
kiami kiek naujesni laimėjimai arba savi patyrimai. Bet šios 
rūšies paskaitos nebuvo dažnos. Jas paprastai skaitydavo iš 
kitų universitetų atvykę arba keliaujantieji mokslininkai. Kad 
viduramžių paskaitos neturėjo kuriamojo pobūdžio rodo ir tas 
Taktas, jog paskaitos būdavo padalinamos tarp profesorių burtų 
keliu. Tik labai retai koks nors objektas būdavo pastoviai dės- 
tomas vieno žmogaus. Šitokia praktika vad. artistų fakultete 
pasiliko gana ilgai, nors kituose fakultetuose specializacija at- 
sirado žymiai anksčiau. 


Paskaitos 


Šalia paskaitų labai daug dėmesio buvo krei- 
piama į pratybas, kurios būdavo atliekamos 
disputų pavidalu. Jų uždavinys buvo pasisavinti per paskaitas 
išgirstą mokslinę medžiagą ir išmokti ją panaudoti konkrečiam 
atvejui. Šalia mažesnių gana dažnų disputų vieną dieną savai- 
tėje, būtent, šeštadieniais, būdavo iškilmingi ir vieši disputai. 
Jų metu susirinkdavo didelis studentų skaičius. Šitie disputai 
prasidėdavo anksti rytą ir trukdavo, kartais, ištisą dieną. Jų 
eiga būdavo tokia: vienas iš turinčių magistro laipsnį skaity- 
davo paskaitą ir išdėstydavo savo tezes, kaip medžiagą dispu- 
tui. Kiti magistrai iškeldavo įvairių tezėms priekaištų. Po to 
bakalaurai, pirmininkaujančio vadovaujami, turėdavo į šiuos 
priekaištus atsakyti. Visas disputas būdavo vedamas griežta 


Disputai 

silogistine forma. Atsakymas į priekaištus būdavo ne kas kita, 
kaip patiekto priekaištinio silogizmo išnagrinėjimas pagal pre- 
misas, jų suskirstymas pagal logišką sąryšį ir jų priėmimas 
arba atmetimas, paremtas tam tikrais argumentais.  Forma- 
liniu atžvilgiu toki disputai buvo labai naudingi. Protui prusinti 
jie buvo gera priemonė. Taip pat jie sudarė gerų progų pasi- 
rodyti aštresniems ir subtiliems protams. Bet išsilavinimui 
apskritai didesnės reikšmės jie neturėjo, o praktiškai būdavo 
nemėgiami. Studentus reikėdavo verste versti juose dalyvauti. 


Mokslo laipsniai viduramžių universitetuose 
buvo trys: bakalauro, licencijato ir magistro 
arba daktaro. Metų skaičius reikalingas kiek- 
vienam laipsniui įsigyti, būdavo nustatomas atskirų fakultetų 
ir todėl buvo nevienodas. Taip pat reikalavimai buvo skirtingi 
pagal fakultetus. Akademiniai laipsniai viduramžiais turėjo ne 
tik mokslinės, bet ir visuomeninės reikšmės. Su jais būdavo 
surištos tam tikros teisės ir privilegijos. 


Mokslo 
laipsniai 


Viduramžių universitetai savo viduje buvo su- 
siskirstę dvejopu atžvilgiu: 1. pagal studentus 
ir 2. pagal mokslo sritis. Pirmasis atžvilgis vi- 
duramžių universitetą padalino į atskiras studentų grupes pa- 
gal tautybę (universitas nationum). Toks universiteto pasi- 
skirstymas pagal studentus tautybės atžvilgiu buvo ypatingai 
žymus Italijoje ir Prancūzijoje. Vokietijoje jis nebuvo taip 
ryškiai jaučiamas. Antrasis atžvilgis sukūrė viduramžių uni- 
versitetuose tam tikrus mokslo ir mokymo vienetus, vadinamus 
fakultetais. Paprastai viduramžių universitetai turėjo keturis 
fakultetus: artistų fakultetą, teologijos fakultetą, teisės fakul- 
tetą ir medicinos fakultetą.  Nevisuose universitetuose jie bū- 
davo visi. Dažnai tas ar kitas universitetas vienu ar kitu metu 
neturėdavo to ar kito fakulteto. Bet pilnas universitetas apim- 
davo visus keturis. 


Išvidinis su- 
siskirstymas 


Artistų fakultetas taip vadinosi dėl to, kad ja- 
me buvo einami septem artes liberales. "Tai 
nebuvo paralelinis fakultetas teologijos, teisės 
ir medicinos fakultetams. Artistų fakultetas buvo savotiškas 
įvadas į akademines studijas arba savotiška parengiamoji uni- 
versiteto mokykla. Paulsenas teisingai šį fakultetą vadina į 


Artistų 
fakultetas 

universitetą inkorporuota gimnazija. Pavadinimas visiškai vy- 
kęs, nes šiame fakultete buvo einami dar tik bendrojo lavinimo 
dalykai. Jokiai profesijai savo klausytojų jis dar nerengė. 
Dėstydamas trivium ir guadrivium, jis tik teikė bendrojo 1a- 
vinimo žinių. Todėl anais laikais ir buvo reikalaujama, kad į 
kitus fakultetus stotų baigę artistų fakultetą. Artistų fakul- 
tetas sudarė lyg ir universiteto pagrindą. 


Jis turėjo du kursus: trivium ir guadrivium. Šiuos kursus 
baigusieji laikydavo egzaminus bakalauro laipsniui gauti. Kas 
studijuodavo filosofiją ir pagilindavo guadrivium dalykus, iš- 
laikydavo atitinkamus egzaminus, gaudavo laipsnį magister 
artium. Šitas laipsnis atitiko kituose fakultetuose duodamą 
daktaro laipsnį, nors magistro titulą vartodavo ir kiti fakul- 
tetai. 


Dėl tokios grindžiamosios reikšmės artistų fakultetas ir 
universiteto santvarkoje turėjo pirmaeilį vaidmenį. Artistų 
Žakultete visų pirma būdavo daugiausia studentų, nes beveik 
visi akademines savo studijas turėdavo pradėti šiuo fakultetu. 
Paryžiaus universitete artistų fakulteto studentai turėdavo po 
keturis balsus, o kitų fakultetų tik po vieną. Artistų fakulteto 
rektorius buvo sykiu ir viso universiteto rektorius. Tikrumoje 
artistų fakultetas buvo ne kas kita, kaip išvystyta vienuolinė 
arba katedrinė mokykla. 


Teologijos fakultetai viduramžių universitetuo- 
se buvo labiausiai išvystyti, nes teologija ir Ti- 
losofija anais laikais buvo ryškiausiai susifor- 
mavusios žinijos sritys. Tiesa, ligi dabartinių teologijos fakul- 
tetų ano meto fakultetams buvo dar labai toli. Vis dėlto anų 
laikų matu matuojant, jie buvo išvystyti neblogai. "Teologijos 
Takultetuose, kaip ir kituose, paskaitos buvo susijusios su tam 
tikromis knygomis. Konkrečiai teologijos mokymo pagrindan 
buvo padėtas Petro Lombardo sentencijų rinkinys, sudarytas 
iš Šv. Rašto ir Bažnyčios Tėvų veikalų. Tik 16 šimtmetyje šitos 
sentencijos buvo pakeistos šv. Tomo Akviniečio Summa Theolo- 
gica. Šv. Rašto studijoms buvo naudojamasi šv. Jeronimo ver- 
timu, vadinamu Vulgata. Retas kas mokėjo skaityti Šv. Raštą 
criginalo kalba. 


Teologijos 
fakultetas 


339 


Teisės fakultete studijos buvo paskirstytos į 
dvi pagrindines sritis: bažnytinių ir pasaulinių 
teisių. Pasaulinės teisės buvo pagrindinės. Jos 
buvo atremtos į imperatoriaus Justinijono Corpus iuris. Baž- 
nytinių teisių studijoms pagrindą sudarė Corpus iuris canonici, 
sudarytas iš bažnytinių susirinkimų nutarimų ir iš popiežiaus 
dekretų. Romos teisės studijos buvo statomos pirmoje vietoje. 
Romaniškosios ir germaniškosios teisės buvo tik įvadas į Ro- 
mos teises. Dėl to ir bažnytinės teisės, kurios anuo metu pra- 
dėjo ryškiau formuotis, buvo dėstomos Romos teisių įtakoje 
Šis faktas padarė, kad visa Vakarų Bažnyčios juridika pasidarė 
savo pagrinduose persunkta Romos teisės dvasia ir principais. 
Juridinis momentas, kuris buvo toks ryškus Romos gyvenime, 
įsiskverbė ir į Bažnyčios gyvenimą. 


Teisės fa- 
kultetas 


Medicinos fakultete daugiausiai buvo mokoma- 
si iš knygų. Kaip vadovėliai, buvo vartojami 
Hippokrato, Galeno veikalai ir savotiška Avi- 
cennos medicinos enciklopedija, vadinama canon medicinae. 
Šitie iš knygų mokęsi medikai laikydavo save pranašesniais už 
vadinamuosius chirurgus, kurie turėjo praktinio patyrimo su 
lzvonais ir su gyvais žmonėmis. Ilgą laiką universitetų durys 
šiems medikams praktikams buvo uždarytos. 


Medicinos 
fakultetas 


Studentais viduramžių universitetai skųstis ne- 
galėjo. Sakoma, kad anais laikais proporcin- 
gai studijavo net daugiau, negu dabar. Paryžiaus universitetas 
savo žydėjimo metu turėjo apie 30.000 studentų. Net nevisi 
sutilpdavo, kurie norėjo studijuoti. Iš tokių netilpusių studentų 
susidarė vadinamieji klajojantieji studentai arba vagantai bei 
goliardai, kurie sukūrė net ištisą vagantų poezijos žanrą. Stu- 
dentai viduramžių universitetuose buvo labai įvairūs ir amžiaus 
ir išsilavinimo atžvilgiu. Artistų fakultete studentai paprastai 
būdavo nuo 15 ligi 20 metų amžiaus. Išsilavinimas taip pat 
buvo įvairus, nes žmonės ateidavo į universitetą įvairiais tiks- 
Isis. Vieni ateidavo bendrai prasilavinti, kiti pagilinti turimų 
žinių, dar kiti įgyti mokslo laipsnių, vėl kiti paklausyti garsių 
profesorių ir t.t. Todėl studentų margumas buvo labai didelis. 
Pridėkime dar, kad garsesniuose universitetuose studijuodavo 
įvairių šalių ir tautų studentų, ir gausime tikrai kaleidoskopiš- 
ką viduramžių studentijos vaizdą. 


Studentai 

Kaip įvairi buvo studentų sudėtis, taip įvairus buvo ir jų 
gyvenimas. Apskritai, dauguma studentų buvo dvasininkai. 
Bet buvo ir pasaulininkų, ypač Bolonijoje, kur jie studijavo 
teisę. Vis dėlto dvasininkų persvara buvo žymi. Bet tai ne- 
trukdė jiems vesti linksmą ir net palaidą gyvenimą. Paryžiaus 
universiteto dokumentas iš 1269 metų skundžiasi, kad klerikai 
ir studentai bei jų tarnai sužeidinėja žmones, užmušinėja, gro- 
bia moteris, išniekina mergaites, privemia smukles ir pridirba 
kitokių Dievui nepatinkančių dalykų“. Be abejo, Bažnyčia ko- 
vojo su tokiais iškrypimais. Bet laukinis daugelio ano meto 
jaunų žmonių charakteris šią kovą darė labai sunkią. 


Sėkminga kovos su studentiško gyvenimo iš- 
krypimais priemonė buvo studentų kolegijos. 
Anuo metu privatinių butų buvo per maža, kad 
juose galėtų sutilpti visi studentai. Todėl noromis nenoromis 
turėjo būti steigiami tam tikri bendrabučiai, vadinami kolegi- 
jomis arba bursomis. Jose studentai gyvendavo pagal tam tik- 
rą tvarką, gaudami butą ir maistą dažnai veltui arba už menką 
atlyginimą. Tokias kolegijas steigdavo profesoriai arba šiaip 
turtingi žmonės. Ano meto studentijai jos buvo didelė parama. 
Jeigu viduramžių studentija buvo gana gausi, tai tarp kitų 
veiksnių čia didelės reikšmės turėjo ir šių kolegijų buvimas. Jos 
davė galimybės daugeliui neturtingų, bet gabių žmonių išeiti 
aukštosios mokyklos kursą. Pedagoginiu atžvilgiu šios kolegi- 
jos buvo reikšmingos tuo, kad saugojo studentus nuo palaido 
privatinio gyvenimo. Kur kolegijų būdavo pakankamai, ten 
būdavo leidžiama privačiai gyventi tik pas tėvus arba pas arti- 
mus gimines. Visi kiti turėjo gyventi kolegijose. Kolegijos bu- 
vo sykiu ir lavinimo įstaigos. Jose buvo mokoma lotynų kalbos, 
kad tie, kurie nėra pakankamai jos pramokę, kiek galėdami 
greičiau pasivytų kitus ir sugebėtų sėkmingai sekti universiteto 
paskaitas. 


Studentų 
kolegijos 


Gyvenimas kolegijose buvo gana griežtas, palenktas baž- 
nytinei drausmei. Priėmimas į kolegiją būdavo surištas su ypa- 
tingomis ceremonijomis. Pagrindinė jų mintis buvo ta, kad 
naujas studentas turi pamesti savo storžieviškumą, kaimietiš- 
kumą ir įsigyti naujų nusiteikimų. Apie naują studentą bū- 


7 Plg. G. Sechniūrer, Op. cit. II, 381 p. 

davo sakoma, kad tai esąs pecus campi, cui, ut ad publicas lec- 
tiones praeparetur, cornua deponenda essent — lauko galvijas, 
kuriam reikia nulaužti ragus ir tokiu būdu jį paruošti viešoms 
paskaitoms. Todėl kandidatas būdavo aprengiamas kailiais, su 
ragais, su ilgais dantimis, kuriuos ceremonijų metu traukdavo 
ir ragus laužydavo. Barzda būdavo nukerpama, nagai nukar- 
pomi, visa barbariška išvaizda sukultūrinama. Pabaigoje bū- 
davo puota, kurios išlaidas turėdavo apmokėti naujokas. Ap- 
skritai, gyvenimas kolegijose buvo su visomis internato ydo- 
mis, bet sykiu ir su internato geromis pusėmis, su jo poezija 
ir papročiais. 


III. Viduramžių pedagogai 


Turinys: 1. Viduramžių pedagoginės teorijos pobūdis. — 
2. Viduramžių praktinės pedagogikos atstovai: a. Beda Venerabilis, 


b. Bonifacijus, <. Aleuinas. — 3. Viduramžių teorinės pedagogikos 
atstovai: a. Hrabanas Mauras, b. Hugo a St. Victore, d. Aegidijus 
Romanas, 


Literatūra: 1. H. Ditscheid, Alkuins Leben und Bedeu- 
tung fūr den religiosen Unterricht, Koblenz 1902. — 2. W. Kammel, 
Der Begriff der Anlage bei den Paūdagogen des 12. bis 16. Jahr- 
hundert: Beitrūge zur Philosophia und Paedagogia perennis, hersg. 
v. W. Pohl, Freiburg i. Brsg. 1919. — O. Schmidt, Hugo von St. 
Victor als Pidagog, Meissen 1899. — 4. V. Tiirnau, Inwiefern kann 
Rhabanus Maurus Praeceptor Germaniae genannt werden? Miin- 
chen 1899. -— 5. K. Werner, Alcuin und sein Jahrhundert, 1881. — 
6. K. Wenner, Beda und seine Zeit, 1881. — 7. O. Willmann, Ein 
Studienbuch aus dem 12. Jahrhundert: Christlische pidagogische 
Blštter, Nr. 10—11, 1906. 


1. Viduramžių pedagoginės teorijos pobūdis 


Viduramžių pedagogai savo veikalų ir apskri- 


Ped inė R ar —— "+ 
kase tai savo veikimo pobūdžiu yra skirtingi ir nuo 
ŽŽ senovės ir nuo naujųjų laikų pedagogų. Seno- 


vės pedagogai, kaip Platonas, Aristotelis, savo 
veikaluose davė ne tik konkrečių nurodymų ugdymo praktikai, 
bet sprendė ir pačią pedagoginę problemą, kaip tokią. Dar ryš- 
kiau šitas pedagoginės problemos sprendimas iškilo naujaisiais 
laikais. Tuo tarpu viduramžiais tokios pedagoginės problemos 
anų laikų ugdymo teorijoje nerandame. Visuose viduramžių 
pedagoginių rašytojų veikaluose šitas klausimas yra neliečia- 
mas. Viduramžiams nerūpėjo ugdymas, kaip toks. Jiems rū- 
pėjo daugiau ugdymo praktika, daugiau pedagoginės idėjos 
realizavimas, bet ne pati šitoji idėja. Kaip visur, taip ir peda- 

gogikoje viduramžiai buvo sąmoningos epochos priešginybė. 
Jie ugdė intensyviai ir griežtai, rūpinosi žmogaus charakteriu 
ir jo išsilavinimu, bet jie nedarė refleksijos ir neieškojo peda- 
goginio darbo giliausios esmės bei prasmės. Gal tik vienas 
Šv. Tomas Akvinietis savo raštuose De veritate ir De magistro 
arčiau palietė ugdymo problemą, keldamas klausimą, ar žmo- 
gus gali būti kito žmogaus mokomas. Vis dėlto ir čia pedago- 
ginė problema buvo paliesta tik labai iš tolo. 


Pedagoginės problemos nebuvimą viduramžiais 
pažadino trys pagrindinės priežastys. 

Pirmoji priežastis buvo ugdymo, kaip tokio aiškumas. Vi- 
duramžiams buvo aiški ir savaime suprantama aksioma, kad 
ugdymas žmogui yra reikalingas ir kad jis turi pozityvios žmo- 
gaus prigimčiai reikšmės. Rousseau pedagoginio skepticizmo 
viduramžiai nežinojo. Jiems tad nebuvo reikalo kelti pedago- 
ginę problemą ir ją nagrinėti savyje. Jiems buvo svarbu su- 
rasti kuo geriausių būdų bei priemonių ugdyti. Jeigu kartais 
ugdymas nepasisekdavo, viduramžiai kaltino arba ugdytojus 
arba ugdomąsias priemones bei ugdomuosius metodus. Bet 
viduramžių žmogui neatėjo į galvą mintis kaltinti patį ugdy- 
mą, kad jis iškreipiąs žmogaus prigimtį, kaip darė apšvietos 
pedagogai. 

Antroji priežastis buvo aiškus ugdymo ryšys su pasaulė- 
žiūra. Viduramžiai nė kiek neabejojo, kad ugdymas yra gali- 
mas, tik atsirėmus į tam tikrą pasaulėžiūrą, kad ugdymas iš 
pasaulėžiūros išauga ir savo praktikose realizuoja šios pasau- 
lėžiūros tikslus. Viduramžiai nežinojo nepasaulėžiūrinės peda- 
gogikos ir nepasaulėžiūrinio ugdymo. "Todėl jie nežinojo nė 
pedagoginės problemos, kaip tokios, nes ši problema iškyla tik 


Priežastys 


daro neaiškūs. Tuomet žmogui reikia kreiptis savo mintimi į 
patį ugdymą ir pasiteirauti, koks yra jo santykis su žmogaus 
prigimtimi. 

Trečioji priežastis buvo ugdymo gajumas ir naujumas. 
Hegelis yra pasakęs, kad kultūra žmogui tampa problema tik 
tada, kai gražūs gyvenimo pavidalai pasensta. Kultūrinė pro- 
blema iškyla tik tada, kai kultūra tam tikru būdu pradeda senti 
ir smukti. Kol kultūra yra gaji ir gyvastinga, tol ji yra ku- 
riama, bet tol apie ją yra negalvojama ir nefilosofuojama. Šitas 

dėsnis tinka ir ugdymui, kaip vienai iš svarbesnių kultūros sri- 
čių. Ugdymas viduramžiais buvo dar labai gajus ir labai nau- 
jas. Jo pajėgumu ir jo reikšme viduramžių žmogus visiškai 
pasitikėjo. Apie jokį ugdymo smukimą ar apie ugdymo krizę 
viduramžiais negalėjo būti nė kalbos. Dėl to viduramžių žmogus 
nemąstė apie ugdymą ir dėl to jis nesprendė pedagoginės pro- 
blemos. Ugdymas jam buvo per daug artimas dalykas, ir jis 
pats buvo per daug pasinėręs į pedagoginį darbą, kad reflek- 
tyviai galėtų pasitraukti nuo viso to kiek toliau ir apie tai pa- 
galvoti. Šiam darbui jis nejautė jokio reikalo. 


Palinkimas Sitos priežastys padarė, kad viduramžių peda- 
1 praktiką gogai apie ugdymo problemą nerašė ir atskirų 

josios klausimų nesprendė. Pasitikėdami ug- 
dymu, jie tik stengėsi kuo geriausiai realizuoti jo reikalavimus 
praktikoje. "Todėl visuotinis palinkimas į praktiką yra antra 
viduramžių pedagogikos žymė, kuri eina šalia pedagoginės pro- 
blemos nebuvimo ir kuri yra lyg ir šiosios išplauka. Visi vidur- 
amžių pedagogų raštai yra konkretaus pobūdžio. Nei ugdymo 
filosofijos, nei vad. filosofinės pedagogikos, nei pedagogikos 
istorijos viduramžiais nerandame. Visuose viduramžių peda- 
goginiuose veikaluose yra keliami praktiški, konkretūs ir ak- 
tualūs klausimai. Viduramžių pedagogika yra hic et nunc pe- 
dsgogika. "Tai yra konkrečios situacijos pedagogika. Visi vi- 
duramžių pedagogai teoretikai buvo pirmoje eilėje praktiniai 
ugdytojai. Pedagoginiai jų veikalai yra išaugę iš jų darbų ir 
skiriami kitų darbams, kaip priemonės ir kaip patarimai. Todėl 
jie priklauso ne tiek pedagogikos mokslo, kiek pedagogijos me- 
no sričiai. Tai yra pedagoginės technologijos veikalai. Daugu- 
ma jų yra paprasti vadovėliai, 


Šitos tad dvi žymės: 1. pedagoginės problemos nebuvimas 
ir 2. palinkimas į praktiką sudaro bendrą viduramžių pedago- 
ginės teorijos pobūdį. 


Nagrinėdami viduramžių pedagogus, mes skirstome juos 
į grynus praktikus, kurie bendro pobūdžio veikalų, išskyrus va- 
dovėlius, nėra rašę, ir į tuos, kurie šalia praktinio veikimo ban- 
dė savo raštuose liesti ir kiek bendresnius ugdymo klausimus. 

2. Viduramžių praktinės pedagogikos atstovai 


a. Beda Venerabilis 


Jis gimė 672 ar 6783 metais Anglijoje vienuolyno 
Wearmoutho valdomoje žemėje. Sukakęs septynerius me- 
tus, buvo atiduotas tam pačiam vienuolynui, kaip puer 
oblatus. Sulaukęs 30 metų buvo įšvęstas kunigu. Gyveno 
tiktai Wearmoutho ir Jarrowo vienuolynuose. Beda buvo 
benediktinas ir visą gyvenimą veikė benediktiniškai. Jis 
buvo tylus ramus vienuolis, visiškai atsidėjęs mokslui ir 
mokymui. Niekur nekeliavo, visą amžių praleido savo gim- 
tinėje. Mirė 735 metais. 


Beda buvo pasisavinęs visų jam anuo metu prieinamų kny- 
gų žinias. "Todėl ir savo raštuose sugebėjo liesti įvairiausius 
dalykus: gramatiką ir metriką, matematiką ir gamtos mokslus, 
egzegezę ir chronologiją. Jo nuopelnas, kad Vakarai laiką pra- 
dėjo skaičiuoti nuo Kristaus gimimo. Daug jis yra rašęs ir 
istoriniais klausimais. Šiuose raštuose jis parodo sąžiningą ir 
kruopštų susipažinimą su šaltiniais. Tarp istorinių Bedos raš- 
tų pirmą vietą užima anglų tautos Bažnyčios istorija, baigta 
731 m. 

Iš pedagoginių raštų Beda yra palikęs: De ortographia — 
vadovėlis lotynų rašybai išmokti, kuriame autorius nagrinėja 
atskiras raides ir žodžius alfabetine tvarka, paaiškindamas žo- 
džius įvairiais pavyzdžiais ir posakiais; De arte metrica — 
savotiškas poetikos vadovėlis, kuriame Beda išdėsto skiemenų 
mokslą, poezijoje vartojamas ritmo rūšis ir pėdų tipus; De 


schematis et tropis Sacrae Seripturae — vadovėlis poetinei 
Šventraščio kalbai suprasti, ypač psalmėms, Giesmių Giesmei 
ir įvairioms kantikoms; De temporibus — vadovėlis laikui 


skaičiuoti; De ratione temporum — vadovėlis tam pačiam rei- 
kalui; De ratione computi — aritmetikos vadovėlis. Visi šie 
raštai yra grynai praktinio pobūdžio. Visi jie yra parašyti dia- 
loginiu būdu. "Tai yra elementarūs vienos arba kitos srities 
kursai. 

Kiek gilesnis yra Bedos veikalas De natura rerum, kuriame 
autorius, atsiremdamas į Plinijaus pažiūras, bando kurti di- 
dingą gamtos gyvenimo vaizdą. Kaip Beda žiūri į pasaulio 
sąrangą, gali pailiustruoti ir ši ištrauka iš minėto jo veikalo: 

„Pasaulis yra viso ko visuma, susidedanti iš žemės 
ir dangaus, apsupta keturių elementų: ugnies, kuria švie- 
čia žvaigždės; oro, kuriuo kvėpuoja visi gyviai; vandens, 
kuris jungia žemę, ją apjuosdamas ir perskverbdamas; 
pačios žemės, kuri yra pasaulio viduryje ir žemiausioje 
vietoje ir stovi nejudanti... Elementai skiriasi savo prigim- 
timi ir padėtimi. Žemė, kaip sunkiausia, negalint jos pa- 
kelti kitai gamtai, užima tarp kūrinių žemiausią vietą. 
Vanduo, kiek yra lengvesnis už žemę, tiek sunkesnis už 
orą. Jeigu oras kartais inde patenka po vandeniu, tuojau, 
kaip lengvesnis, iškyla į viršų. Ugnis, materialiai uždeg- 
ta, ieško natūralios savo vietos viršum oro...““. 


Apskritai, reikia pastebėti, kad Beda yra reikšmingas, kaip 
savo meto didelis kultūrininkas, mokslininkas ir pedagogas 
praktikas. Schnireris apie Bedos darbus sako: „Jeigu peržvelg- 
sime visus Bedos veikalus ir jų įtaką viduramžiams, galėsime 
jį pavadinti pirmuoju ir geriausiu viduramžių mokytoju“*, 


b. Bonifacijus 


Bedos bendraamžis buvo Winfriedas vėliau pavadin- 
tas Bonifacijumi. Jis gimė 675 metais iš saksų didikų 
šeimos anglosaksų karalystėje Wessexe. Septynerių metų, 
kaip ir Beda, buvo atiduotas benediktinų vienuolynui Exe- 
tere, kur išėjo pradinius mokslus. Norėdamas pagilinti 
savo žinias, persikėlė į Nutshallingo vienuolyną. Besimo- 
kydamas pats, jis daug dirbo ir to vienuolyno mokykloje. 
Išvęstas kunigu, jis visą laiką svajojo tapti misijonieriu- 
mi. Pasitaikius progai, 718 metais jis nuvyko į Romą. 
Popiežius Gregorijus II, jo išsilavinimo ir jo entuziazmo 
sužavėtas, pakeitė jo vardą, pavadinęs Bonifacijumi, ir 
išsiuntė į Vokietiją. Daugiausiai Bonifacijus dirbo fran- 
kuose, o vėliau, kaip vyskupas, ir Vokietijoje. Jo veikimas 
visur buvo labai sėkmingas. Jis pertvarkė frankų Bažny- 
čią, į vienuolynus įvedė šv. Benedikto regulą. Vienoje sa- 
vo kelionėje buvo stabmeldžių užpultas ir sykiu su savo 
52 palydovais nužudytas 754 metais. 


1 De natura rerum, 194—195 p. Migne, P. L. 90. 
2 Op. cit. I, 226 p. 

Savo gyvenimu Bonifacijus buvo Bedos priešginybė. Kiek 
Beda buvo tylus vienuolis, tiek Bonifacijus buvo organizato- 
rius, pamokslininkas ir keliautojas. Nors abu priklausė tam 
pačiam benediktinų ordenui, bet savo charakteriu buvo labai 
skirtingi. 

Bonifacijus buvo vienas iš didžiausių Vakarų Europos mi- 
sijonierių ir organizatorių. G. Schnūreris jo, kaip misijonie- 
riaus, veikimą šitaip charakterizuoja: „Jam rūpėjo kunigams 
ir žmonėms parodyti ganytojo idealą visame jojo grynume ir 
atpratinti juos nuo minties, kad vyskupo tarnyba susidedanti 
tik iš prievartos, pasaulinės valdžios ir žemiškų turtų. Sudva- 
sinus kunigo idealą, pakilo ir visos liaudies kultūra... Bonifa- 
cijus pirmoje eilėje sujungė Vakarų krikščionijos įvairius reli- 
ginio gyvenimo židinius vieną su kitu““. 

Daug veikdamas misijų ir bažnytinės organizacijos srityje, 
Bonifacas mažiau buvo vaisingas pedagoginiu atžvilgiu. Peda- 
goginių raštų jo yra tik du: Grammatica — gramatikos vado- 
vėlis ir Compendium artis metricae — poetikos ir metrikos va- 
dovėlis. Šitie Bonifacijaus veikalai, kaip ir Bedos, yra elemen- 
tariniai minėtų sričių kursai. Pedagoginis tiesioginis Bonifaci- 
jaus veikimas buvo nedidelis. Užtat netiesioginiu būdu Boni- 
Tacijus ugdymui buvo labai reikšmingas. Schniireris pastebi, 
kad „jis atnešė į kontinentą aukštą savo šalies išsilavinimą... 
Ypatingos reikšmės buvo tas faktas, kad Bonifacijus galėjo 
žmones mokyti vokiškai. Jis suprato, kiek religiniam mokymui 
svarbus yra vertimas į liaudies kalbą“*. 


c. Alcuinas 


Jis gimė 7830 (Schnūrer) ar 785 (Gėottler) metais Jor- 
ke didikų šeimoje. Mokėsi savo miesto katedrinėje mo- 
kykloje, paskui pats šiai mokyklai vadovavo. Keliauda- 
mas į Romą 781 m. Parmoje susitiko Karolių Didįjį, kuris 
apie Alcuiną jau buvo girdėjęs. Tarp jų užsimezgė arti- 
mesni santykiai ir 793/4 metais Alcuinas pastoviai apsi- 
gyveno Karoliaus Didžiojo dvare, pasidarydamas savotiš- 
ku imperatoriaus švietimo ministeriu. Čia jis įsteigė dva- 
ro mokyklą, kurioje mokė Karoliaus Didžiojo ir jo didikų 


S Op. cit. I, 814 p. 
4 Lexikon der Padagogik I, 566 p. 


vaikus. Patį Karolių Didįjį Alcuinas mokė retorikos, dia- 
lektikos ir astronomijos.  Alcuinas taip pat buvo pirmi- 
ninkas savotiškos Karoliaus Didžiojo mokslo akademijos, 
kurioje dalyvavo toki žmonės, kaip Petras iš Pizos, Pau- 
lus Diakonas, Theodulfas, Einhardas ir kiti. Norėdamas 
Alcuiną aprūpinti, Karolius jam pavedė tris abatijas, ypač 
turtingą šv. Martyno abatiją Tourse, kur Alcuinas ir mirė 
804 metais. — Alcuinas yra įvairiai vadinamas. Žino- 
miausias jo vardas yra Alcuinus. Bet šalia jo yra varto- 
jama dar Alchvinus, Albinus, Flaccus Albinus. Vardą 
Flaccus jis gavo dėl savo poezijos, nes minėtoje Karoliaus 
akademijoje kiekvienas narys turėjo senovinį vardą, jam 
duotą ryšium su jo dirbamu darbu ir kūryba. Pats Karo- 
lius vadinosi Dovydu, Angilbertas — Homeru, Alcuinui 
buvo duotas Flaccus vardas, paskolintas iš Horacijaus. 
Kaip Beda ar Bonifacijus, taip ir Alcuinas buvo vienas iš 
tų mokslo ir mokymo pionierių, kurie atkeliavo iš Anglijos 
salos į Europos kontinentą ir atnešė iš ten aukštai pakilusią kul- 
tūrą. 


Alcuinas buvo mokslininkas ir sykiu pedagogas 
praktikas. „Jo gyvenimas, sako Schniireris, 
buvo skirtas tiktai mokslui ir mokymui. Jis 
buvo kabinetinis mokslininkas (Stubengelehrter) ir geras ma- 
lonus mokytojas, be abejo, ne be tam tikrų šio pastarojo silp- 
nybių — pedantizmo ir užsispyrimo““. Bet nei grynas mokslas 
nei gryna pedagoginė praktika Alcuino neabsorbavo. Tas pat 
Schniireris kitoje vietoje sako, kad „jis nepaskendo moksle; jis 
kultyvavo mokslą idealine prasme ir, kaip rodo daugybė didak- 
tinių raštų ir laiškų, rodė gyvo susidomėjimo kitų mokymu ir 
lavinimu. Aukščiau už mokslą jam buvo dorinis žmogaus 
kilnumas“6. Todėl Alcuinas turi nuopelnų ir kaip mokslinin- 
kas ir kaip pedagogas praktikas. Kaip mokslininkas jis yra 
reikšmingas tuo, kad aukštai stovintį ano meto Anglijos mokslą 
jis atgabeno į Prancūziją. „Per Alcuiną, sako Schniireris, bu- 
vo atneštas į Prancūziją visas anglosaksų vienuolynų mokslin- 
gumas ir išsilavinimas“. Tiesa, Aleuinas nebuvo originalus 


Veikimo 
pobūdis 


5 Kirche und Kultur I, 872 p. 
s Op. cit. I, 878 p. 
7 Op. cit. I, 372. 


kūrėjas. Jam visų pirma rūpėjo perteikti jaunoms tautoms tai, 
ką buvo laimėjusios senosios kultūros. Mokslinį Alcuino pobū- 
dį charakterizuoja vienas jo paties posakis, kuriuo jis atsakė 
Karoliui Didžiajam, prašančiam atskleisti retorikos mokslo kil- 
mę: ,„Atskleisiu, atsakė Alcuinas, pagal senųjų autoritetą““. 
Senųjų mokslo kūrėjų autoritetas ir jų laimėjimai rodė Aleui- 
nui kelią, ir jis visą gyvenimą jiems ištikimai tarnavo. Teolo- 
ginių-mokslinių jo raštų yra net daugiau, negu pedagoginių. 


Alcuinas, kaip pedagogas, buvo grynas prak- 
tikas. Jokių bent kiek teoriško pobūdžio raštų 
jis nepaliko. Būdamas Karoliaus Didžiojo dva- 
ro mokytojas, jis rūpinosi visų pirma paruošti vadovėlių savo 
mokiniams, kurie daugumoje jau buvo suaugę arba bent paau- 
gę žmonės. Alcuinas pedagoginėje savo praktikoje turėjo dau- 
giausia reikalų su suaugusiųjų švietimu. "Todėl ir jo vartoja- 
mas metodas gali būti vertinamas tik šiuo atžvilgiu. Šitą me- 
todą jis atsigabeno iš Anglijos, ir jo esmė buvo dialoginis klau- 
simų ir atsakymų būdas. "Tik čia klausdavo ne mokytojas, bet 
mokinys, kuris norėdavo žinoti ir iš atsakymų išmokti. Moky- 
tojas atsakinėdavo ir tuo būdu mokydavo. Iš Alcuino duodamų 
atsakymų, kuriuos randame jo parašytuose vadovėliuose, mes 
patiriame jo pamėgimą atsakinėti mįslingai ir simboliškai. Ši- 
tie atsakymai dažnai neturi nieko bendro su klausiamo daikto 
tikrove, bet išreiškia tiktai simbolinį arba alegorinį bei analo- 
ginį daikto atžvilgį. Mūsų dienomis iš tokių atsakymų vargiai 
būtų ką nors galima išmokti. Štai keletas pavyzdžių. 


Pedagoginės 
praktikos 


„Ouid est aer? — Custodia vitae. 
Guid sint comes? — Vestes capitis. 
Guid sit frons? — Imago animi. 
Guid sint labia? — Valvae oris. 


Guid sint crura? — Columnae corporis, 
Guid est lux? — Facies omnium rerum. 
Guid est hiems? — Aestatis exul. 


Guid est ver? — Pictor terrae. 
Guid est autumnus? — Horreum anni“9, 
Kas yra oras? — Gyvybės saugotojas. 


8 Migne P. L. 919 p. 101. 
9 Migne P. L. 978 p. 101. 

Kas yra plaukai? — Galvos drabužiai. 
Kas yra kakta? — Dvasios veidrodis. 
Kas yra lūpos? — Burnos durys. 

Kas yra blauzdos? — Kūno kolonos. 
Kas yra šviesa? — Visų daiktų veidas. 
Kas yra žiema? — Vasaros tremtinė. 
Kas yra pavasaris? — Žemės tapytojas. 
Kas yra ruduo? — Metų kluonas. 


Be abejo, fantazijai lavinti toki atsakymai gal ir turėjo 
reikšmės. Bet realios išsilavinimui naudos vargiai iš jų galėjo 
kilti. Vis dėlto šitas metodas yra charakteringas ano meto žmo- 
gaus mąstymui pažinti. Jis parodo, kad viduramžių žmogus į 
kiekvieną daiktą žiūrėjo ne realiniu, bet simboliniu bei alego- 
riniu atžvilgiu. Alcuino atsakymai kaip tik ir stengiasi moki- 
niuose sužadinti tokį simbolinį pasaulio supratimą ir pergyve- 
nimą. Bet kur Alcuinas kalba apie elementarinius mokslo da- 
lykus, kuriuos reikia mokiniams pasisavinti, ten jis šito meta- 
Torinio metodo nevartoja. Jo nerandame, pavyzdžiui, pamoky- 
muose apie ortografiją arba apie gramatiką. 


Iš pedagoginių  Alcuino raštų reikia paminėti 
pirmoje eilėje jo veikalas Grammatica. Tai yra 
kalbos mokslo vadovėlis, parašytas dialoginiu 
būdu, kur mokinys klausinėja mokytoją ir iš atsakymų mokosi. 
Šio veikalo pradžioje yra charakteringas dialogas, kuris mums 
atskleidžia Alcuino pažiūras į mokymosi tikslą ir motyvus, į 
mokinių pažiūras mokytojo atžvilgiu, galop į mokomuosius ob- 
jektus: 


Pedagoginiai 
veikalai 


„Mokytojas: Argi išmintis nėra sielos papuošalas ir 
garbė? 

Mokiniai: "Tikrai... 

Mokytojas: Kas yra turtai be išminties? 

Mokiniai: Kas ir kūnas be sielos... 

Mokytojas: Argi ne ji išaukština nužemintąjį ir nuo 
šiukšlyno pakelia vargšą, kad pasodintų jį su kunigaikš- 
čiais ir suteiktų garbės vainiką? 

Mokiniai: Taip, bet kiek ji graži ją įgijus, tiek sun- 
ki jos siekiant. 

Mokytojas: Argi kareivis yra vainikuojamas be ko- 
vos? Argi žemdirbys be darbo skina vaisius? Ar nėra se- 

nos patarlės, kad mokslo šaknys karčios, vaisiai saldūs?... 
Kiekvienas mokslas pradžioje atrodo liūdnas ir sunkus, bet 
paskui duoda geriausių vaisių. 

Mokiniai: Vesk, sakyk, kur eiti, mes tave mielai sek- 
sime, nes atlygio viltis paprastai lengvina vargą. Juk kiek- 
vienas, kuris aria, aria tikėdamasis vaisių ... Ištiesk, mo- 
kytojau, dešinę ir pakelk mus nuo nepatyrimo žemumos, 
pakelk mus ligi tavosios išminties laipsnio. Vesk mus, iš- 
vesk iš nežinojimo lizdelio ir apgaubk mus tau Dievo duo- 
tos išminties šakomis, kad bent kiek galėtume paregėti tie- 
sos šviesos. Parodyk mums septynis teorinio mokslo laips- 
nius, kuriuos tiek sykių žadėjai. 

Mokytojas: Yra laipsniai, kuriuos būkite toki stropūs 
išmokti, kaip esate smalsūs sužinoti, būtent: gramatika, 
retorika, dialektika, aritmetika, geometrija, muzika ir 
astrologija. Tai šiems laipsniams filosofai skyrė savo po- 
ilsį ir darbą. Tai šie laipsniai juos padarė šviesesnius, 
garsesnius ir amžinai garbingus. Tai jais naudojosi mūsų 
šventi ir katalikiški tikėjimo skelbėjai ir gynėjai, visuose 
viešuose ginčuose su eretikais laimėdami. Šiais keliais, 
brangūs sūnūs, tebėga jūsų jaunystė, kol subrendęs am- 
žius ir sustiprėjusi siela prieis prie Šventraščio viršū- 
Tija L 


Kitas kiek reikšmingesnis Alcuino pedagoginis veikalas 
yra Dialogus de rhetorica et virtutibus. Jau pats pavadinimas 
parodo, kad Alcuinas retoriką supranta senąja klasikine pras- 
me, kaip tokį mokslą, kuris ne tik moko žmogų gerai kalbėti, 
bet ir daro jį geresnį. Charakteringas yra šiame veikale reto- 
zikos kilmės aiškinimas. Veikalas yra parašytas dialogu, kuris 
vyksta tarp Alcuino ir Karoliaus Didžiojo: 


10 


„Karolius: Visų pirma mokytojau, atskleisk man šio 
meno pradžią. 

Albinas: Atskleisiu pagal senųjų autoritetą. Pasako- 
jama, kad buvo laikas, kada žmonės laukuose klajojo, kaip 
gyvuliai: dauguma jų buvo valdomi ne proto, bet kūno jė- 
gos. Nebuvo nei dieviškosios religijos, nei žmoniškųjų pa- 
reigų, bet tik aklas godumas, kuris naudojosi kūno stipru- 


Grammatica, 851—854 p. Migne P. L. 101. 


mu. Tuo metu kažkoks didis ir išmintingas vyras supra- 
to, kiek medžiagos ir jėgos geriems dalykams glūdi žmo- 
nių sielose, jei tik kas galėtų ją pažadinti ir pamokymu pa- 
gerinti. Šitas tad žmogus miškuose ir laukuose išsisklai- 
džiusius žmones surinko į vieną vietą, sujungė juos, įves- 
damas naudingą ir įmanomą sėslumą ... Man rodos, ma- 
no karaliau, kad tai nebuvo įmanoma be mokėjimo kal- 
bėti...“1, 


Šalia šių dviejų veikalų dar reikia paminėti De ortographia 
— vadovėlis išmokti rašybos, De dialectica — logikos vadovėlis ; 
Pippini vegalis et nobilissimi iuvenis disputatio cum Albino 
scholastico — savotiškas etikos ir gyvenimo patyrimo vadovė- 
lis. Iš matematinių vadovėlių reikia paminėti De cursu et saltu 
lunae ac bisexto. Visi šie veikalai yra parašyti dialoginiu būdu 
ir skiriami grynai praktikos reikalui. Jie pačiam Alcuinui bu- 
vo naudingi jo pedagoginiame darbe. 


3. Viduramžių teorinės pedagogikos atstovai 
a. Hrabanas Mauras 


Jis gimė 776 metais Mainze iš didikų šeimos, kaip ir 
visi žymesnieji ano meto vyrai. Vaikystėje buvo atiduotas, 
kaip puer oblatus, Fuldos benediktinų vienuolynui. Kaip 
gabų mokinį, Fuldos abatas pasiuntė jį mokytis pas Al- 
kuiną. Grįžęs Fuldon po Abato Eigilijaus Hrabanas, ku- 
riam vienuolyne buvo duotas dar ir Mauro vardas, tapo 
Fuldos vienuolinės mokyklos vedėju, prie kurio ši mokykla 
pasiekė didžiausio klestėjimo. Hrabanas daug dėjo pa- 
stangų pakelti mokyklos lygį ir vienuolių mokslingumą. 
Šiam reikalui jis ypatingai rūpinosi vienuolyno biblioteka, 
kurią papildė krikščionių ir pagonių rašytojų veikalais. 
Šalia schola interior 817 metais jis įsteigė ir schola exte- 
rior. Iš Hrabano Mauro vedamos mokyklos, kaip jau bu- 
vo minėta, išėjo daug žymių ano meto vyrų. Tapęs abatu, 
atsisakė nuo mokyklos vedėjo pareigų ir mokė tiktai kleri- 
kus. 842 metais dėl politinio vienuolių veikimo atsisakė ir 


11 Dialogus de rhetorica et virtutibus, 919—921 p. Migne P. L. 101. 

nuo abato titulo bei pareigų. 847 metais buvo išrinktas 
gimtojo savo miesto Mainzo arkivyskupu. Eidamas šias 
aukštas pareigas, Hrabanas ypatingai rūpinosi liaudies 
kalba. Hrabanas mirė 856 metais. 


Hrabanas Mauras dėl didelio pedagoginio savo veikimo yra 
pavadintas Praeceptor Germaniae. Su juo prasideda pedagogų 
eilė pačioje Europoje, nes ligi šiol pedagogai į kontinentą at- 
vykdavo iš Anglijos. Hrabanas, kaip Alkuino mokinys, anglo- 
saksų mokslą ir jų pedagogiką sujungė su germanų mokslu ir 
išsilavinimu. 


Mokslui Hrabanas Mauras turi nemažesnių 
nuopelnų, kaip ir ano meto ugdymui. Visų pir- 
ma biblijiniais savo komentarais, kuriuos jis 
sėmė iš Bažnyčios Tėvų raštų, jis žadino susidomėjimą patristi- 
kos veikalais ir idėjomis. Savo veikalu Grammatica, kuri buvo 
ne kas kita, kaip ištrauka iš Priscijano gramatikos, jis atgai- 
vino šį pamirštą autorių. Hrabano Mauro nuopelnas, kad Pris- 
cijano gramatika įėjo į viduramžių mokyklas šalia Donato gra- 
matikos. Savo globojama biblioteka jis skatino mokslinį vie- 
nuolių veikimą ir vėlesniems amžiams išsaugojo daug brangių 
veikalų. 


Mokslinis 
veikimas 


Ugdymo istorijoje Hrabanas Mauras pasirodo, 
kaip pirmas viduramžių pedagogas teoretikas. 
Tiesa, šita jo pedagoginė teorija yra dar labai 
ankštai susieta su praktika: ji yra skiriama specialiam ugdymo 
atvejui. Vis dėlto pedagoginiai Hrabano raštai jau pralaužia 
paprastų vadovėlių šabloną ir įeina į platesnes pedagogines sri- 
tis. Čia pirmą sykį galime rasti pedagoginių idėjų. Pagrindinė 
vedamoji mintis Hrabano pedagogikoje yra aukštas auklėjimo 
vertinimas. Hrabanas auklėjimą stato pirmoje vietoje, o lavi- 
nimą antroje. Auklėjimo funkcijos viduramžiškas pabrėžimas 
čia išeina aikštėn visu ryškumu. Tik auklėjimas, pasak Hraba- 
no, įdiegiąs žmogui dorybių ir tuo pačiu jį darąs laimingą. Dėl 
to Hrabanas reikalauja, kad mokytojas mokiniui darytų įtakos 
daugiau savo pavyzdžiu, o ne žodžiu, kad jis mokinį vestų į do- 
rybę, kad pratintų klusnumo, darbo meilės ir savęs išsižadėji- 
mo. Turimos žinios ir sugebėjimai tik tada esą vertingi, kai jie 
yra atremti į žmogaus dorumą. „Reikia, sako Hrabanas, kad 


Pedagoginės 
pažiūros 

tas, kuris siekia išminties, siektų sykiu ir dorybės, kad tai, ką iš- 
mintingai supranta protu, naudingai padarytų darbu“:?, 


Iš pedagoginių Hrabano Mauro raštų, kuriuose 
reiškiasi jo idėjos, pirmoje eilėje yra pažymė- 
tinas jo veikalas De institutione clericorum, pa- 
rašytas pasekant Cassiodoro pavyzdžiu. Šitas veikalas turi tris 
knygas. Pirmosios dvi knygos yra skiriamos patiems dvasinin- 
kams ir jose kalbama apie objektyvinį dvasininkų gyvenimą: 
apie Bažnyčioje esančius tris luomus, (pasaulininkų, vienuolių 
ir kunigų), apie kunigystės laipsnius, apie kunigo drabužius, 
apie sakramentus ir jų administravimą. Tai pirmosios knygos 
turinys. Ši knyga yra daugiau dogmatinė. Antroji knyga ski- 
riama moralinei kunigo gyvenimo pusei nušviesti. Joje yra kal- 
bama apie brevijorių, apie maldą, pasninką ir išmaldą, apie 
atgailą ir atsilyginimą, apie bažnytines šventes, apie Šv. Raštą, 
apie liturgijoje vartojamas maldas ir apie įvairias erezijas. 

Tiktai trečioji knyga yra pedagoginė. Ji yra jau skiriama 
ne tiek patiems dvasininkams, kiek tiems, kurie dvasininkus 
rengia. Joje Hrabanas Mauras visų pirma nubrėžia kunigo ide- 
alą, kurio turi siekti klerikų auklėjimas. „Tie, kurie, pastatyti 
viršūnėje, turi Bažnyčios valdžią, turi turėti ir žinojimo pil- 
natvę, ir gyvenimo tiesumą, ir išsilavinimo tobulumą““*. Visa 
tai turi būti įgyta prieš pradedant pastoracinį veikimą, nes „ne- 
gražu, jei kas nori mokytis tik tada, kai jau turi pats mokyti“:*. 
Vis dėlto dorinį žmogaus tobulumą čia, kaip ir visur, Hrabanas 
Mauras stato pirmoje vietoje. Jis pastebi, kad jau ir jo lai- 
kais, „yra tokių, kurie šventoje Bažnyčioje viršūnių siekia tik- 
tai dėl garbės“ (377 p.). Toki „nebūdami Dievo pašaukti, bet 
eidami savo noru, valdžios viršūnes greičiau užgrobia, negu pa- 
siekia“ ir todėl vėliau savo „papročiais griauna tai, ką žodžiais 
skelbia“, 

Dvasininkų lavinimo turinį Hrabanas Mauras išplečia 1a- 
bai žymiai. Dvasininkų lavinimo pagrindas jam yra Šv. Raš- 
tas. Paskui eina septyni menai, apie kuriuos visus Hrabanas 
rašo ir juos visus charakterizuoja. Toliau eina filosofija ir šiaip 


Pedagoginiai 
veikalai 


12 Migne P. L. 405 p. 107. 

13 Migne P. L. 877 p. 107. 

14 Migne ibd. 

15 Migne P. L. 377—378 p. 107. 

kiti praktiški bei naudingi mokslai. Hrabanas reikalauja iš ku- 
nigų, kad jie žinotų „puram veritatem historiarum“, „modos 
tropicarum locutionum“, „differentiam medicaminum“, vadina- 
si, istoriją, literatūrą ir mediciną. Nors senovės filosofų stab- 
meldžių atžvilgiu viduramžiai nebuvo nusiteikę labai palankiai, 
vis dėlto Hrabanas ir čia buvo gana modernus. Antikinių filo- 
sofų jis pataria nebijoti, ypač platonikų, nes jų raštuose esą ne 
tik klaidų bei prietarų, bet „taip pat laisvųjų mokslų (discipli- 
nae liberales)..., labai tinkamų tiesos vartojimui, ir tam tikrų 
labai naudingų dorinių dėsnių“““. Apskritai reikia pasakyti, 
kad Hrabano veikalas De institutione clericorum gali būti nau 
dingai skaitomas ir šiandien, ypač kiek jis liečia dorinį kunigų 
paruošimą ir kunigo idealą. 

Antras charakteringas Hrabano veikalas yra Liber de 0b- 
latione puerorum. Jau viduramžiais buvo kilę balsų, kad tėvai 
neturį teisės paaukoti vaikus vienuolynui ir kad toki paaukoti 
vaikai neturį pareigos užaugę pasilikti vienuolyne. Hrabanas 
Mauras šiame veikale kaip tik ir stengiasi apginti seną paprotį 
nuo priekaištų. Pasiremdamas savotiška Šv. Rašto interpreta- 
cija, jis iškelia visą eilę argumentų už tėvų teisę. Šitas veika- 
las yra charakteringas pažinti ano meto objektyviniam žmogaus 
mąstymui, kuris beveik visiškai nekreipė dėmesio į savų sub- 
jektyvinių apsisprendimų vertę ir reikšmę net ir sąžinės sri- 
tyje. 

Iš Hrabano Mauro vadovėlių reikia paminėti Liber de com- 
puto — vadovėlis skaičiuoti ir nustatyti laiką, parašytas dialo- 
giniu būdu, kur dialogas vyksta tarp mokinio ir mokytojo, kaip 
ir Alkuino raštuose; Excerptio de grammatica Prisciani — ne- 
originalus darbas, bet tik ištrauka iš Prisciano gramatikos, 
bet reikšmingas tuo, kad, kaip jau buvo minėta, tuo būdu Pris- 
ciano gramatika buvo įvesta į viduramžių mokyklas. ,,„Jos netrū- 
ko nė viename vienuolyne“, pastebi Schniireris*“. 


Tekstai: 


Bažnytinės institucijos daugeliu nurodymų paaiškina, kaip 
reikia lavinti šventą klerikų luomą dieviškosioms pareigoms. 


16 Migne P. L. 404 p. 107. 
17 Op. cit. I, 3783 p. 

Tie, kurie, pastatyti viršūnėje, turi Bažnyčioje valdžią, turi tu- 
rėti ir žinojimo pilnatvę, ir gyvenimo tiesumą, ir išsilavinimo 
tobulumą. Jiems negalima nieko nežinoti, kuo galėtų pamokyti 
kitus arba iš ko galėtų patys pasimokyti, būtent: Šv. Raštą, 
gryną istorijos tiesą, poetinės kalbos priemones, mistinių dalykų 
reikšmę, visų mokslų naudingumą, doro gyvenimo garbingumą, 
kalbėjimo grakštumą, dogmų dėstymo kuklumą, vaistų skirtin- 
gumą kovoje su ligų įvairumu. Kas šių dalykų nežino negali 
būti naudingas ne tik kitiems, bet ir pats sau. Todėl reikalinga, 
Kad būsimas žmonių vadas, turėdamas laiko, pasigamintų gink- 
lų, kuriais lengvai nugalėtų priešus ir laimingai apgintų jam 
patikėtą kaimenę. Juk negražu, jei kas nors nori mokytis tada, 
kai jam pačiam jau reikia mokyti, ir pavojinga imtis mokytojo 
naštos tam, kuris, mokslo pagelbos padedamas, neįstengia jos 
pakelti. Menas mokyti atsiranda tik tada, kai pirmiau intensy- 
viai permąstant išmokstama. Kaip tad lengvapėdiškai neprity- 
rusių žmonių pasirenkama pastoracinis mokymas, nes sielų va- 
dovavimas yra menų menas!...“ 


De Clericorum institutione lib. 3, cap. 1. Migne P. L. 377 p. 
107. 


Dvi yra mokslų rūšys, kurios jau buvo net ir stabmeldžių 
papročiuose. Vieną iš jų sukūrė žmonės, antrą iš jų žmonės ra- 
do jau sukurtą arba Dievo įkvėptą. Pirmoji, kuri atsirado pa- 
gal žmonių nuostatus, iš dalies yra pagoniška, iš dalies ne. Pa- 
goniška ji yra tiek, kiek žmonių yra sukurta stabams arba kū- 
riniui garbinti, kaip Dievui, arba kuriai nors kūrinio daliai, arba 
sudaryti sutartims su demonais, pavyzdžiui, magijos menas, 
kurį poetai paprastai nori labiau paminėti, negu jo pamokyti. 
Šiai rūšiai priklauso spėjimai ir burtai. Taip pat čion priklau- 
so visoki raiščiai ir priemonės, kurie neigia medikų mokslą... 
Naudingi ir būtini žmonėms sukurti dalykai yra visi tie, kurie 
priklauso prie kūno apdaro ar priežiūros, prie lyčių atskyrimo, 
prie garbės ženklų. Taip pat daugybė įvairių dalykų, be kurių 
žmonija arba visai negalėtų gyventi arba sunkiau išsiverstų. .. 
Visų šių žmogaus padarų, kurie reikalingi gyvenimui pagerinti, 
krikščionis anaiptol neturi vengti. Jie visi, kiek reikalinga, turi 
būti palaikomi ir žinomi. Prie jų priklauso literatūros figūros, 

kurios yra atsiradusios žmonių susitarimu ir kitokios yra heb- 
rajų, kitokios graikų, kitokios lotynų ir kitų tautų. Taip pat 
pagal savo kalbos ypatybes žmonės susikūrė rašmenis...“ 


De clericorum institutione lib. 3, cap. 16, Migne P. L. 392— 
293 p. 107. 


Kiekvienam katalikui mokytojui reikia žinoti, kaip savo 
kalbą pritaikyti prie klausytojo. Mokėdamas panaudoti aukš- 
čiau minėtus kalbėjimo būdus, jis pasieks savo kalba gerų vai- 
sių. Kadangi kalba savimi reikalauja pasiruošimo, būtina yra, 
kad ji paisytų klausytojo ypatybių, nes, kaip jau mokė garbin- 
gos atminties Gregorijus Nazianzietis, nevisiems tinka tas pat 
paskatinimas, nes nevienodas paliečia jų ypatybes. Dažnai tas 
pat dalykas vienus įžeidžia, kitiems padeda, nes ir žolių daugy- 
bė vienus gyvulius maitina, kitus užmuša... Taigi pagal klau- 
sytojų ypatybes turi susiformuoti mokytojų kalba, kad atski- 
riems klausytojams būtų pritaikyta, nors nuo bendro būdo ir 
neatsitrauktų ...“ 


De clericorum institutione lib. 3, cap. 37, Migne P. L. 413 p. 
107. > 


Imamės rašyti prieš tuos, kurie sako, kad negalima tėvams 
atiduoti vaikų Dievo tarnybai; taip pat prieš tuos, kurie, maži 
būdami padarė Dievui įžadus, o paskui, manydami esą be kal- 
tės, juos nevertai paneigia; prieš tuos, kurie mano, kad vienuo- 
linė drausmė atsirado iš šventųjų Tėvų nurodymų, buvo išgal- 
vota žmogaus, o ne dieviškojo autoriteto įsteigta. Visų pirma 
Šv. Rašto liudijimais ir šventųjų Tėvų pavyzdžiais parodysime, 
kad žmogui krikščioniui galima savo kūdikius pavesti Dievui, 
kad Dievui padarytus įžadus negalima nevykdyti be didelės kal- 
tės, kad vienuolinis gyvenimas yra kilęs ne iš žmogiškojo, bet 
iš dieviškojo autoriteto ...“ 


Liber de oblatione puerorum, Migne P. L. 421 p. 107. 

Mokytojas: Gerai, mielas brolau, darai, prašydamas, kad 
parodyčiau šio mokslo esmę, kuris, kaip žinoma, yra visų moks- 
lų mokytojas. Skaičių nereikia niekinti, nes daugelyje Šv. Raš- 
to vietų jais yra išreikštos paslaptys. Neveltui apie Dievą pa- 
sakyta: Visa padarei pagal matą, skaičių ir svorį. Skaičiumi 
esame mokomi, kad išsilaikytume. Panaikink skaičių ir visa 
pražus. Atimk iš laiko skaičiavimą, ir visa apgaubs akla ne- 
žinia. Žmogus nesiskirs nuo gyvulių, kurie nemoka skaičiuo- 
Ll ae 

Mokinys: Iš kur pirmiausiai atsirado skaičius? 

Mokytojas: Iš Dievo, nes iš jo yra visokia išmintis. 

Mokinys: Pasakyk, kada, būtent, išrastas yra skaičiavi- 
mas? 

Mokytojas: "Tuo metu, kai buvo sutverti visi padarai, vadi- 
nasi, nuo pat pradžios laiko. Tuomet paaiškėjo pirmas daiktų 
skaičiavimas, kaip pasakyta Genezėje: „Ir pasidarė vakaras ir 
rytas pirmosios dienos... Skaičiavimą Dievas parodė, sakyda- 
mas: pirmoji diena, antroji diena, trečioji diena ir taip ligi sep- 
tintosios ...“ 


Liber de computo, Migne P. L. 671 p. 107. 


b. Hugo a St. Victore 


Hugo gimė 1097 metais. Gimimo vieta nėra tikrai ži- 
noma, bet spėjama, kad ji buvusi rytinėje Flandrijoje ne- 
toli Ypro. Iš pat mažens, kaip pats pasisako, jis mėgo 
mokslą. Pirmąjį išsilavinimą jis gavo Hamerslebeno diece- 
zijos vyskupo Reinhardo von Halberstadto įsteigtoje au- 
gustiniečių vienuolyno mokykloje. Turėdamas apie aštuo- 
niolika metų pasiryžo toliau lavintis ir kurį laiką mokėsi 
šv. Viktoro abatijoje Marseille. Paskui persikėlė į šv. Vik- 
toro mokyklą Paryžiuje. Patrauktas malonaus ir išsilavi- 
nusio abato Guildino, Hugo ir pats įstojo į vienuolyną. Mi- 
rus Thomui a St. Victore, Hugo turėjo imtis mokymo dar- 
bo. Čia jis dėstė filosofiją ir teologiją. Pasisekimą tu- 
rėjo gana didelį. Savo paskaitose jis kreipė nemaža dėme- 
sio į praktinį-etinį mokslo momentą. Būdamas silpnos 
sveikatos, mirė gana jaunas 1141 metais. 

Su Hugo mes visi labiau artinamės prie tikrųjų 
pedagogų teoretikų ir vis labiau paliekame 
grynų pedagogų praktikų eiles. Hugo, kaip 
mokslininkas, yra ryški dvyliktojo šimtmečio figūra. Jo moki- 
nys buvo vienas iš didžiausių viduramžio teologų — Petras Lom- 
bardas. Iš jo mokyklos išėjo ir škotas Richardas a St. Victore. 
Net ir pats šv. Tomas Akvinietis prisipažįsta daug gavęs iš Hu- 
go raštų. Savo išsilavinimu Hugo buvo mokyčiausias ano meto 
žmogus. „Mokslinio žinojimo apimtimi, sako G. Meieris, dvasios. 
subtilumu, ėjimu ligi pagrindų, savo raštų daugiašališkumu ir 
dėstymo lengvumu jis pralenkė visus savo amžininkus... Jis 
buvo vadinamas savo meto Augustinu (152). Jeigu jo žinoji- 
me ir yra kokių plyšių, tai juos reikia priskirti ne jam, bet jo 
laikams“. Hugo gerai pažino gamtos mokslus, parašė pasau- 
lio istoriją nuo Adomo ligi savo amžiaus, mokėjo graikiškai ir 
kiek hebraiškai. Ypač jis buvo garsus savo dialektika: painiau- 
sius klausimus išspręsdavo aiškiai ir lengvai. Jo nuopelnas, kad 
jis pradėjo kovą su ano meto įpratimu žaisti sąvokomis, o ne 
rimtai klausimą nagrinėti. Hugo buvo sykiu mokslininkas teo- 
logas ir mistikas religininkas. Abi šios linkmės jame organiškai 
susiderino ir viena antrą papildė. „Mistika, sako Meieris, apsau- 
gojo jį nuo vėlesnių scholastikų sausumo ir nevaisingumo, o 
scholastika sulaikė jį nuo ištirpimo bendruose ir neaprėžtuose 
dalykuose“*?, 


Mokslinė 
reikšmė 


'Pedagoginiai Veikalai išėję ir po Hugo plunksnos, buvo labai 
veikalai paplitę ir mėgiami. „Joks filosofas ir teologas, 
sako Meieris, viduramžiais nebuvo tiek perrašinėjamas. Net ir 
mažiausiose vienuolynų bibliotekose buvo galima rasti vieną 
kitą jo veikalą, dažniausiai Didascalicon““?. Šitas veikalas, ku- 
ris yra dar vadinamas Eruditio didascalica arba Eruditio docta, 
kaip tik ir yra pagrindinis Hugo pedagoginis veikalas. Savo 
turiniu jis yra savotiška mokslinio darbo metodika. Pirmosios 
jo trys knygos kalba apie studijavimą pasaulinių mokslų, o 
pastarosios trys apie Šv. Rašto studijas. Šaltiniais šiam veika- 


18 Bibliothek der katholischen Piadagogik III, 152—153 p. Freiburg 
1. Brsg. 1890. 


19 Op. cit. 154 p. 
20 Op. cit. ibd. 

lui yra panaudoti šv. Jeronimo, Boetijaus, Cassiodoro, Izidoriaus 
Seviliečio ir kitų veikalai. Bet daug dalykų Hugo yra pridėjęs 
ir iš savo paties patyrimo. Didascalicon yra ištisai didaktinis 
veikalas. Dorinio auklėjimo klausimų jis nenagrinėja, bet do- 
rinį momentą ankštai sieja su lavinamuoju momentu. Didasca- 
con yra reikšmingas tuo, kad jis buvo pirmas viduramžiais 
įvadas į mokslą. Jis duoda ano meto mokslo apžvalgą ir yra 
vertingas praktinėmis savo pastabomis. 


Šalia Didascalicon reikia paminėti trumpą, bet mintingą 
pedagoginį Hugo raštą De modo dicendi et meditandi. Tai taip 
pat savotiškas metodikos vadovėlis, kuris nurodo, kaip reikia 
studijuoti ir kaip mąstyti. Jame Hugo nurodo, kas reikalinga 
studijuojančiam, kokios yra mąstymo rūšys ir mąstymo laips- 
niai. Hugo labai vertina atmintį, sakydamas, kad „atmintis 
yra visų dalykų iždas“**. 

Šie minėti du veikalai daugiausia liečia proto lavinimą. 
Trečias Hugo veikalas De institutione novitiorum specialiai na- 
grinėja dorinio auklėjimosi klausimus. Hugo jį yra parašęs, 
norėdamas duoti nurodymų, kaip turi būti auklėjami vienuoly- 
no naujokai. Todėl suprantama, kad dorinio auklėjimo pabrė- 
žimas čia buvo savaime reikalingas. Šiame veikale Hugo nagri- 
nėja dorinio gyvenimo meną: žmogaus veiksmus vietos, laiko 
ir asmenų atžvilgiu, mokslo pagalbą doriniam išsivystymui, 
šventųjų pavyzdžių reikšmę, Šv. Rašto įtaką, drausmės proble- 
mą, kiek ji reiškiasi drabužiais, gestais, žodžiais, prie stalo ir 
darbe. Tai yra savotiškas vienuolinio gyvenimo vadovėlis. 


Kaip rodo pedagoginių veikalų apžvalga, Hugo 
nemaža dėmesio yra kreipęs į mokymosi meto- 
diką. Jis yra pirmas viduramžių metodikas. 
Pačioje Didascalicon pradžioje jis sako, kad „yra ypatingai du 
dalykai, kurie kiekvieną veda į mokslą, būtent: skaitymas ir 
mąstymas“'??. Pirmoji vieta priklausanti skaitymui. Todėl šiai 
priemonei Hugo ir skiria daugiausia vietos. Spręsdamas skai- 
tybos problemą, Hugo nagrinėja tris klausimus: 1. kas reikia 
skaityti, 2. kokia tvarka skaityti ir 3. kaip reikia skaityti. At- 
sakydamas į pirmąjį klausimą, Hugo gauna progos panagrinėti 


Metodinės 
pažiūros 


21 Migne P. L. 880 p. 176. 
22 Eruditio didascalica, 741 p. Migne P. L. 176. 

anų laikų objektus, prie kurių jis skiria ne tik tradicinius tri- 
vium ir guadrivium, bet taip pat pridėdamas jūrininkystę, me- 
diciną ir kitus praktinius dalykus. Čia taip pat Hugo išdėsto 
savo pažiūras į mokslą. Mokslas, pasak Hugo, nėra vertas savo 
vardo, jeigu jis yra suteptas nedoru gyvenimu. Todėl tas, kuris 
siekia mokslo, negali apleisti ir charakterio lavinimo. 


Kalbėdamas, kokia tvarka reikia skaityti, Hugo formuluo- 
ja tokį dėsnį: „Pirmiausia raidė, paskui prasmė, galop min- 
tis“. Vadinasi, reikia visų pirma tekstą ištirti filologiškai, 
paskui suvokti atskirų žodžių prasmę ir galop suprasti auto- 
riaus mintį. Taip pat Hugo nurodo, kas yra reikalinga studi- 
juojančiam žmogui, kad jis vaisingai studijuotų. Šių reikalin- 
gų dalykų Hugo suranda trejetą: prigimtus polinkius (natura), 
lavinimąsi (exercitium) ir drausmę (disciplina). Prigimti ga- 
bumai padaro, kad „girdėti dalykai yra suprantami, o suprasti 
atsimenami“*?*. Lavinimasis padaro, kad „darbu ir uolumu yra 
išlavinami prigimti gabumai“ (ibd). Drausmė padaro, kad „ge- 
ri papročiai yra susiejami su mokslu“ (ibd.). Hugo patardavo 
studijuojantiems būti kukliems, nesididžiuoti, įsigijus truputį 
žinių, nes toki žmonės tik norį atrodyti išmintingais, bet tikru- 
nioje toki nesą. Hugo pats pasisako, kad jis mielai sutiktų būti 
niekeno nežinomas, bet pats viską žinoti. Taip pat pajuokda- 
mas jis pastebi: „Jūs giriatės Platoną matę, bet ne jį supratę“. 


Duodamas nurodymų, kaip reikia skaityti, Hugo nurodo 
tris taisykles, kurios galėtų tikti ir mūsų dienų studijozams: 
„Pirmiausia nereikia niekinti jokio mokslo ir jokio veikalo. 
Antra, nesigėdyti iš bet ko pasimokyti. Trečia, turint mokslo 
neniekinti kitų““>. Be abejo, šitie patarimai yra daugiau mora- 
linio pobūdžio. Bet Hugo gerai žinojo, kad vaisingos studijos 
nėra galimos be tinkamo dorinio nusiteikimo. Liesdamas skai- 
tymo techninį sutvarkymą, Hugo pataria eiti analitiniu keliu: 
per suskaldytus pradus suvokti visumą. ,,Bet kokia bendrybė, 
sako Hugo, yra arčiau apibrėžiama savo ypatybėmis. Todėl mo- 
kydamiesi mes turime pradėti tuo, kas yra labiau žinoma, 1a- 
biau apibrėžta ir labiau suprantama. Mes turime pamažu leis- 


23 Migne P. L. 772 p. 176. 
24 De modo dicendi et meditandi, 877 p. Migne P. L. 176. 
25 Migne P. L. 877 p. 

tis pirmyn, dalindami atskirti atskirus dalykus ir pažinti tuo 
būdu jų prigimtį“, 


Tekstai: 


Iš visų aukščiau išskaičiuotų mokslų senovės žmones sep- 
tynis ypatingai laikė naudingais studijuojantiems. Juose jie 
matė tokios naudos, kad kas juos gerai pažino, kitus galėjo stu- 
dijuoti daugiau tyrinėjimu ir pratybomis, negu mokymusi. Jie 
yra lyg koki geriausi instrumentai, kurie paruošia sielą pažinti 
pilną filosofinę tiesą. Jie vadinasi trivium ir guadrivium dėl 
to, kad jais, lyg kokiais keliais, siela eina prie išminties paslap- 
čių. Šiuo metu niekas negali būti vertas mokytojo vardo, kuris 
nėra išėjęs šių septynių mokslų. Skaitome, kad Pythagoras tu- 
rėjo paprotį, kad nė vienas jo mokinių per septynetą metų, va- 
dinasi, pagal laisvųjų septynių menų skaičių, negalėjo klausti 
priežasčių ir pagrindų to, kas jo buvo mokoma. Jie turėjo pa- 
sitikėti mokytojo žodžiais tol, kol viską jis išdėstydavo, o pas- 
kui jau jie patys galėjo suprasti girdėtų dalykų. pagrindus. 
Šiuos septynis dalykus, sakoma, mokiniai taip būdavo išmokę, 
kad viską atsimindavo. Kokį tik paimdavo veikalą į rankas, 
koks tik iškildavo klausimas, jie neieškodavo atsakymo knygų 
ritinėliuose, bet tuojau viską surasdavo parengta savo širdyje. 
Štai kodėl anais laikais buvo tiek daug išmintingų žmonių, ku- 
rie tiek prirašė, kad mes vos spėjame perskaityti. Mūsų scho- 
lastikai arba nenori arba nemoka tinkamu būdu mokyti. Todėl 
mes turime daug mokytų, bet maža išmintingų... (768 p.). 

Skaitymo būdo esmė glūdi skirstyme. Kiekvienas skirsty- 
mas prasideda aprėžtais dalykais ir žengia prie neaprėžtų. Kiek- 
vienas aprėžtas dalykas yra geriau pažįstamas ir mokslui pri- 
einamesnis. Mokslas kaip tik prasideda tais dalykais, kurie yrs 
labiau žinomi. Juos pažinus, einama prie tų, kurie yra netoki 
aiškūs. Protas skirstydamas eina nuo bendrųjų prie atskirų 
dalykų ir šių atskirų dalykų tyrinėja prigimtį. Bet kokia bend- 
rybė arčiau yra apibrėžiama savo ypatybėmis. Todėl mokyda- 
miesi mes turime pradėti tuo, kas yra labiau žinoma, labiau 


26 Migne P. L. 772 p. 176. 

apibrėžta, labiau aišku. Mes turime pamažu leistis žemyn, da- 
lindami atskirti atskirus dalykus ir pažinti tuo būdu jų pri- 
gimtį. 

Mąstymas yra nuolatinis proto įtempimas, kuris bet kokio 
dalyko ieško priežasties ir kilmės, reiškimosi ir naudos. Mąsty- 
mas savo pradžią gauna iš skaitymo. Bet jis jokiomis skaity- 
mo taisyklėmis nėra varžomas... "Todėl mokslo pradžia yra 
skaitymas, o jo atbaiga — mąstymas... (772 p.). 

Mokslo pagrindas yra nusižeminimas, kurio trys dalykai 
reikalingi skaitančiajam. Pirmas, neniekinti jokio mokslo ir 
jokio veikalo. Antras, nesigėdyti iš bet ko pasimokyti. Trečias, 
įgijus kiek mokslo neniekinti kitų. Daugelis apsigauna, norėda- 
mi dar prieš laiką pasirodyti esą išmintingi. Pasididžiavimas 
juos priverčia girtis tuo, kuo jie nėra, ir gėdytis to, kas jie yra. 
Ir tuo labiau jie atitrūksta nuo išminties, kuo labiau nori pasi- 
rodyti esą išmintingi. Tokių žmonių pažinau nemaža. Pramo- 
kę pačių elementarinių dalykų, jie jau mano esą pasiekę pačių 
viršūnių. Jie manosi esą patys dideli, jei didelių žmonių skaitė 
raštus arba girdėjo žodžius. Jie sako: mes matėme tą ir tą, 
mes skaitėme tą ir tą. Mes su jais kalbėjomės. Mes pažinome 
tokius ir tokius garsius vyrus. Bet geriau tegul manęs niekas 
nepažintų, kad tik aš viską žinočiau. Jūs giriatės Platoną matę, 
bet nesupratę. Todėl manau, nesu vertas, kad manęs klausy- 
tumėt“... (773 p. ). + 


Eruditio didascalica, lib. 8, 768, 722, 773 p. Migne P. L. 
176. 


Kas rūpinasi mokslu, turi naudotis protu ir atmintimi. Juo- 
du abu studijose taip vienas su antru yra susiję, kad jei vieno 
trūksta, antrasis žmogaus ligi tobulumo privesti nepajėgia, kaip 
nieko nepadeda pelnas, jei stinga taupumo... Protas yra tam 
tikra jėga, iš prigimties glūdinti sieloje ir savimi reikšminga. 
Atmintis yra žodžių, daiktų ir posakių tvirtas dvasinis pažini- 
mas. Protas randa, atmintis saugo. Protas išeina iš prigim- 
ties, naudojamas gerėja, nesaikingo darbo nuvarginamas, o 
saikingo tobulinamas. Atmintis geriausiai yra lavinama atsi- 
minimo ir mąstymo pratybomis. Du dalykai lavina protą: skai- 
tymas ir mąstymas... (877 p.). 

Atmintis surenka ir saugo tai, ko protas ieško ir suranda. 
Keikia, kad tai, ką besimokydami suskirstėme, patikėtume at- 
minčiai... Atmintis yra aprėžta žmogaus siaurumu. Išblašky- 
ta daugeliui dalykų, ji silpnėja atskiriems dalykams. Todėl 
kiekviename moksle ir studijose turime parinkti tai, kas yra 
trumpa ir tikra, ir tai paslėpti atminties arkoje, kad vėliau, kai 
reikės, galima būtų iškelti. Šiuos dalykus reikia dažnai išimti 
iš atminties vidurių ir padėti ant liežuvio, kad per ilgą laiką 
neužsimestų““. 


De modo dicendi et meditandi, 877—878 p. Migne P. L. 176. 


Žinokite, broliai, kad įsakome sekti gyvenimu ir mintimis 
gerų žmonių dėl to, kad jų pavyzdžiu suformuotume savyje nau- 
jo gyvenimo paveikslą. Anuose žmonėse yra išreikšta Dievo 
forma. Todėl jais sekdami, mes daromės į juos panašūs ir tuo 
pačiu save formuojame pagal Dievo paveikslą. Bet reikia ži- 
noti, kad vaškas priima formą tik suminkštėjęs (932 p.). Taip 
ir žmogus svetimos rankos yra formuojamas dorybei tik tada, 
kai nusižeminimas jį išvaduoja iš pasididžiavimo ir prieštara- 
vimo kietumo. Joks pavyzdys negali gero padaryti to, kuris, 
pasididžiavimo ydos vedamas, svetimas gėrybes neigia, 0 savas 
blogybes gina. "Todėl yra būtina, kad, jei tikrai norime sekti 
gerais žmonėmis, visų pirma suminkštintume savo širdis tikru 
nusižeminimu ir klusnumu...“ 


De institutione novitiorum cap. 7, 982—938 p. Migne P. 
L. 176. 


c. Aegidijus Romanas 


Jis gimė apie 1247 metus Romoje, sakoma iš senos aris- 
tokratų Colonnų giminės, todėl dažnai vadinamas Aegi- 
dius Romanus de Colonna, nors šis dalykas kai kurių isto- 
rikų, kaip Schniirerio, yra neigiamas. Dar jaunystėje jam 
kilo noras įstoti į augustinijonų eremitų vienuolyną. Kada 
jis šitą norą įvykdė, tikrų žinių nėra. Jau 1265/66 metais 
mes jį randame Paryžiaus universitete, kaip vienuolį. Jo 
mokytojas net ištisą trejetą metų (1269—1271) buvo šv. 
Tomas Akvinietis, kuris mylėjo savo gabų ir stropų mo- 

kinį, o mokinys taip pat jautė nemažos simpatijos genija- 
liam mokytojui. 1272 m. Aegidijus gavo bakalauro laips- 
nį ir pradėjo paskaitas Paryžiaus universitete. 1281 m. 
jam buvo suteiktas magistro laipsnis. Aegidijus buvo pir- 
mutinis augustinijonas gavęs šį titulą. 1282 m. Pily- 
pas III pasikvietė ji savo sūnaus, sosto įpėdinio, mokyto- 
ju ir auklėtoju. Čia Aegidijus ir parašė svarbiausią pe- 
dagoginį savo veikalą De regimine principum. 1287 m. 
generalinė jo vienuolyno kapitula nutarė Aegidijaus moks- 
14 paskelbti oficialiu augustinijonų vienuolijos mokslu. 
1292 m. jis buvo išrinktas savo ordeno generolu. Popie- 
žius Bonifacas VIII, geras Aegidijaus draugas, paskyrė 
ji Bourges arkivyskupu. Jis mirė 1316 Avignone, kur bu- 
vo nuvykęs pastoracijos reikalais. 


Paryžiaus universitetas už nuopelnus mokslui 
Nuopelnai suteikė jam titulą doctor fundatissimus*“. Šio 
mokslui titulo Aegidijus buvo vertas. Jo biografas An- 

gelo Rocca sako, kad Aegidijus „turėjo nepa- 
prastą gabumą apvaldyti medžiagą. Jis buvo uolus tyrinėto- 
jas, iškeltam klausimui visados rasdavo atsakymą ir nepalikda- 
vo neaiškumų. Savo paskaitose ir dėstyme jis buvo toks aiškus, 
kad atrodė, jog dieviškosios ir žmogiškosios išminties visų scho- 
lastikos mokytų žmonių paslaptis jis iškeldavo į šviesą'?*. Aegi- 
dijus yra parašęs labai daug. M. Kaufmannas yra suskaitęs 
spausdintų jo raštų: 28 filosofinius ir 29 teologinius. Nespaus- 
dintų yra dar 12 raštų. 


Pedagogines savo pažiūras Aegidijus yra iš- 
dėstęs savo veikale De regimine principum. 
Šitas veikalas buvo daugiausiai skaitomas iš vi- 
sų Aegidijaus raštų. Jis yra išverstas į prancūzų, italų, ispanų, 
katalonų, portugalų, anglų, vokiečių ir hebrajų kalbas. Pats 
savyje ir visumoje jis nėra pedagoginis. Tai daugiau sociali- 
nio-politinio pobūdžio veikalas, kuriame nagrinėjama, kaip ka- 
raliai ar kunigaikščiai turi valdyti savo kraštus. Bet šalia prak- 


Pedagoginės 
pažiūros 


27 Toki titulai viduramžiais buvo gana mėgiami, pav. šv. Bonaven- 
tūra buvo vadinamas doctor seraphicus, šv. Tomas Akvinietis — doctor 
cngelicus, Duns Scotas — doctor subtilis. 

28 Bibliothek der katholischen Padagogik XV, 7 p. 

tinių visuomeninių ir politinių nurodymų Aegidijus duoda pa- 
tarimų, kaip karaliai, kunigaikščiai ir net visi piliečiai turi 
auklėti savo vaikus, kad paskui jie tiktų valdyti arba vykdyti 
kurią nors kitą visuomeninę funkciją. Šitie nurodymai kaip tik 
ir sudaro Aegidijaus pedagogiką. Pedagoginės jo pažiūros yra 
išdėstytos minėto veikalo antros knygos antroje dalyje, kuri 
turi 21 skyrių. Nors mūsų laikais šie nurodymai jau yra pase- 
nę, bet Aegidijus davė visa, kas anuo metu buvo galima. „Joks 
punktas, sako M. Kaufmannas, nebuvo praleistas, jokia reikš- 
mingesnė sritis nebuvo palikta“. Formos atžvilgiu čia yra 
nauja tai, kad „„Aegidijus, pasak Kaufmanno, remiasi ne Šv. 
Raštu ir krikščioniškais autoriais, kas anuo metu raštuose buvo 
įprasta, norint pagrįsti ir įrodyti savo tezes, bet visas jo mokslo 
statinys yra pagrįstas proto principais ir grynai filosofinėmis 
dedukcijomis. Jis žino ir mini tik vieną autoritetą, būtent, 
Aristotelį“*?, 


Turinio atžvilgiu Aegidijaus pedagogika apima tėvų ir 
vaikų santykius, objektus ir sritis, kuriose vaikai turi būti 1a- 
vinami, mokytojo pareigas ir mergaičių mokymą bei auklėjimą. 
Kalbėdamas apie tėvų ir vaikų santykius, Aegidijus nustato 
tris principus: 1. tėvas yra vaiko kūrėjas ir todėl turi juo rū- 
pintis, 2. tėvas stovi aukščiau už vaiką ir todėl vaikas turi jo 
klausyti, 83. tarp tėvų ir vaikų yra natūralus draugiškumas 
(24—25 p.). Nurodydamas, ko vaikai turi būti mokomi, Aegi- 
dijus pastebi, kad jie jau nuo pat jaunystės turi būti mokomi 
tikėjimo tiesų, įpratinami į dorybes ir išmokomi mokslų. Iš 
mokytojo Aegidijus reikalauja, kad jis būtų išsilavinęs, praktiš- 
kas ir doras. Išsilavinimą sudaro kūrybiškumas, įžvalgumas ir 
teisingas sprendimas. Praktiškumą sudaro gera atmintis, at- 
eities pramatymas ir atsargumas. 


Mergaičių auklėjime Aegidijus pabrėžia, kad visų pirma 
reikia mergaites saugoti nuo laisvų santykių. Mat, Aegidijaus 
įsitikinimu, moteriškoje lytyje esama daugiau blogio, negu vy- 
riškojoje. Todėl saugojant mergaites nuo laisvų santykių, pa- 
šalinama proga blogiui pasireikšti. Tuo būdu mergaitė apsau- 
gojama nuo bėdos ir nuo puolimo. Aegidijus reikalauja, kad 


30 Op. cit. ibd. 
29 Bibliothek der katholischen Pždagogik, 8 p. 

mergaitės būtų pratinamos darbštumo, nes darbštumas teikia 
garbingo džiaugsmo, naikina pikto akstinus ir duoda naudos. 
Taip pat Aegidijus nori, kad mergaitės įprastų tylėti. Tylėjimas 
padaro moterį garbingą, apsaugo nuo neatsargių kalbų ir nuo 
barnių. 


Reikia pastebėti, kad savo aiškiomis sąvokomis, savo siste- 
mingumu ir tikslumu minėtas Aegidijaus veikalas yra savo rū- 
šies pavyzdys. Metodine savo puse jis ir šiandien dar nėra pa- 
senęs. Jo turinys parodo, kad kiek Hugo buvo didaktikas, tiek 
Aegidijus buvo dorinio auklėjimo atstovas. Jam rūpėjo duoti 
patarimų ne kaip lavinti protą, bet kaip paruošti žmogų dorinic 
gyvenimo uždaviniams. 


Tekstai: 


„Nagrinėdami vaikų auklėjimą, visų pirma turime įrodyti, 
kad visi tėvai turi rūpintis savo vaikais. "Tėvai tik tada bus 
uoliai savo vaikų auklėjimu susirūpinę, kai vaikams skiriamas 
rūpestis bus jų pergyvenamas, kaip pareiga. Šitas tėviškas rū- 
pinimasis galima pagrįsti trejopai: 

1. Tėvai yra vaikų kūrėjai ir iš jų vaikai gauna savo bu- 
vimą... (24 p.). 

Kadangi tėvai yra savo vaikų kūrėjai ir vaikai savaime 
tėvams yra dėkingi už savo buvimą, tuo būdu tėvams tenka 
rūpintis savo vaikais ir žiūrėti, kad šie išsilaikytų ir išsivys- 
tytų. 

2. Tėvai yra viršesni už savo vaikus ir todėl turi jiems 
vadovauti. 


Pačia prigimtimi aukštesnis dalykas valdo žemesnį, jam 
vadovauja ir jį palaiko... Dievas, kuriam visi daiktai yra pa- 
lenkti, savo Apvaizda laiko visą pasaulį. Kadangi tėvai yra pri- 
gimti savo vaikų viršininkai, tuo pačiu jie turi jais rūpintis ir 
jiems vadovauti. 

8. Tarp tėvų ir vaikų yra prigimtas draugiškumas. Meilės 
esmėje glūdi linkimas rūpintis mylimu objektu. Kadangi tarp 

tėvo ir vaiko yra prigimta meilė, tuo pačiu tėvai dėl šios meilės 
yra verčiami rūpintis savo vaikais“. 


Cit. Bibliothek der katholischen Pūdagogik XV, 21—25 p. 
Freiburg i. Brsg. 1904. 


Kadangi tikėjimas stovi aukščiau už protą, ir tikėjimo da- 
lykas negali būti protu suvoktas, todėl naudinga tikėjimui pri- 
klausančius dalykus perteikti tokiame amžiuje, kada dar ne- 
ieškoma perteikiamo dalyko pagrindų, bet jis priimamas be 
atodairos. Toks amžius kaip tik ir yra vaikystė. Jei tėvas ar 
motina vaikui liepia į ką nors tikėti, šis neklausinėja girdėto 
dalyko priežasčių, nes jis dar nėra priaugęs naudotis protu, 
bet paprastai tiki tam, kas sakoma... (32 p.). 

Bet kadangi giliau pažinti tikėjimo dalykus ir pagrindin- 
giau išdėstyti tikėjimo tiesas yra dvasininko reikalas, ne pa- 
saulininko ir ne vaikų, todėl pakanka minėtas tiesas išaiškinti 
tik trumpai ir tik esmines. Pavyzdžiui, reikia vaikams pasa- 
kyti, kad Dievas yra, kad Jis yra visų daiktų Kūrėjas, kad Jis 
yra Tėvas, Sūnus ir šv. Dvasia. Toliau, kad, nusidėjus pirma- 
jam giminės tėvui Adomui ir žmonijai susitepus nuodėme, Die- 
vo Sūnus mums atpirkti priėmė iš Marijos Kūną ir iš jos gimė... 
(eina toliau maždaug visi tikėjimo išpažinimo artikulai, A. M.). 
Visi piliečiai todėl turi rūpintis, kad jų vaikai iš pat jaunystės 
būtų mokomi religijos. Karaliai ir kunigaikščiai tai daryti turi 
tuo labiau, nes jų tikėjimo uolumas krikščioniškai religijai yra 
labai naudingas, o jų atšalimas yra, priešingai, labai pavo- 
jingas“. 


Cit. Bibliothek der kath. Pūdagogik XV, 32, 33 vp. 


„Visi žmonės turi būti lavinami moksluose, kad, apsigink- 
Javę didesne išmintimi, lengviau galėtų išvengti pikto... (35 p.). 
Mokslinės studijas reikia pradėti gana anksti, kad būtų pasiek- 
tas: visų pirma pakankamas sugebėjimas kalbėti, toliau susi- 
domėjimas mokslu, galop vispusiškas išsilavinimas... (63 p.). 

Septyni mokslai, pasak tradicijos, senųjų buvo labai ger- 
biami, būtent: gramatika, dialektika, retorika, muzika, aritme- 

tika, geometrija ir astronomija. Jie buvo vadinami laisvaisiais 
mokslais, nes jų mokėsi tiktai laisvųjų ir kilmingųjų žmonių 
sūnūs. 

1. Visų pirma žymiųjų žmonių sūnūs mokėsi grariatikos, 
kuri, pasak Alpharabijaus (arabų filosofas, mokes Bagdade, 
miręs 954 m. A. M.) buvo tam išrasta, kad neleistų daryti klai- 
dų tarime ir sakinyje. Gramatikos padedami mes išmokstame 
lotynų kalbos, kuri yra filosofų kalba, nes ja yra perteikta fi- 
losofų išmintis... 


2. „Antras laisvasis mokslas yra dialektika, kuri rodo, kaip 
reikia ką nors įrodyti arba kam nors padaryti priekaištų... 
Dažnai mums atrodo, kad mūsų išvados teisingos, o pasirodo 
jose klaidų dėl to, kad mes nemokėjome išvadoms daryti būdo. 
Todėl kaip gramatika yra kalbos vadovė, kad taisyklingai kal- 
bėtume, taip dialektika, pasak Alpharabijaus, yra mąstymo va- 
dovė, kad taisyklingai darytume išvadas. 


8. Trečias laisvasis mokslas yra retorika. Filosofas ją 
vadina populiaria dialektika... Kaip dialektika yra būtina iš- 
mokyti subtilesniam ir gilesniam įrodinėjimui, taip iš kitos pu- 
sės retorika yra (38 p.) būtina supažindinti su populiariu ir 
vaizdingu įrodinėjimu... 


4. Ketvirtas laisvasis mokslas yra muzika (čia Aegidijus 
beveik žodis žodin atpasakoja Aristotelio pažiūras į muzikos 
mokymąsi, įrodinėdamas, kad muzika esanti naudinga poilsiui, 
A. M.)... Todėl naudinga poilsio metu užsiimti muzika, nes ji 
teikia leistino ir nekalto smagumo. Tai ypač tinka aukštesnių 
luomų sūnums, nes šie, nedirbdami rankų darbo, pradėtų tin- 
giniauti, jei nesimokytų ir tarpais nesismagintų muzika, kas 
yra leistina ir nekalta... 


5. Penktas iš laisvųjų mokslų yra aritmetika, kuri kalba 
apie skaičių santykius ir kurios laisvųjų sūnūs jau tik dėl to 
turi mokytis, kad be jos negalima išmokti muzikos. | 


6. Šeštas laisvasis mokslas yra geometrija, kuri moko 
pažinti daiktų saiką ir daugi. Jos žymiųjų žmonių sūnūs turi 
mokytis dėl to, kad be jos negalima tobulai išmokti astronomi- 
jos, kuri kalba apie dangaus kūnų dydį, apie žvaigždžių substan- 
cijas ir jų kelius. 

"T. Septintas laisvasis mokslas yra astronomija, kurią iš 
seno žymiųjų žmonių sūnūs uoliai studijavo dėl to, kad stabmel- 
džiai žvaigždėms skyrė didelės reikšmės... 

Taip senieji vertino laisvuosius mokslus ir minėtus septy- 
nis statė aukščiausiai. Bet yra dar ir kitų, daug pranašesnių 
už juos. Gamtos filosofija, kuri atskleidžia daiktų prigimtį... 
(39 p.). „Vėl metafizika, kuri žmogišku būdu ir žmogaus su- 
-galvotomis priemonėmis kalba apie Dievą ir apie atskiras sub- 
stancijas... Už visus nepalyginamai aukščiau stovi teologija, 
kuri kalba apie Dievą ir apie angelus jau ne žmogišku būdu ir 
ne pagal žmogaus išradimus, bet pagal dieviškus nurodymus. 
Be to, dar yra keletas moralinių mokslų, kaip etika..., ekonomi- 
jū..., politika... Dar yra minėtiems palenktų mokslų, kaip 7e7- 
spektyva, kuri nagrinėja matymą ir priklauso prie geometrijos ; 
medicina, kuri yra palenkta gamtos filosofijai...“ 


Cit. Bibliothek der kath. Pūdagogik XV, 36, 38—40 p. 


Įžymiųjų žmonių, ypač karalių ir kunigaikščių vaikų mo- 
kytojas mūsų laikais turi būti: moksliškai išsilavinęs, praktiš- 
kas ir doras. 

Moksliškai išsilavinęs jis bus tada, kai pats bus kūrybiš- 
kas, kai galės suprasti svetimą darbą ir sugebės spręsti apie 
savo ir kitų darbo rezultatus. Jis turi būti pats kūrybiškas, 
nes kas pats nieko nesukuria, o moka tik svetimą išdėstyti, yra 
daugiau dėstytojas, o ne mokytojas...“ 


Cit. Bibliothek der kath. Pūdagogik XV, 41 p. 


Kadangi iš moterystės gema ne tik vyriškosios, bet ir mo- 
teriškosios atžalos, todėl, pakalbėjus apie sūnų auklėjimą, rei- 
kia kalbėti ir apie dukterų auklėjimą... 

Visų pirma čia tenka kalbėti apie tai, kad dukteris reikia 
laikyti tinkamose ribose apsiėjimo atžvilgiu dėl trijų dalykų : 


1. Tuo būdu dukterims atimama proga blogiui padaryti. 
Apskritai moteriškoji lytis yra labiau linkusi į blogį, negu vy- 
ziškoji, dėl menkesnės sprendimo galios... Todėl geriausia prie- 

monė apsaugoti skaistybei ir nekaltybei yra vengti progų 
(59 D.)... 


2. Tuo būdu jos apsaugojamos nuo gėdos. Bet kokių ne- 
įprastų dalykų tam tikru būdu bijoma; ir kas neįpratęs santy- 
kiauti su žmonėmis, jų bijo. Todėl priemonė palaikyti dukte- 
ryse tam tikrą vyrų baimę kaip tik ir yra neleisti joms per 
Gaug laisvai santykiauti su žmonėmis... Kas panaikina mergai- 
tėje baimę, tas nuima nuo jos žąslus, kurie ją sulaiko nuo blo- 
gio, nes mergaites nuo jo laiko ne protas, bet drovumas... 

8. Tuo būdu jos saugojamos nuo ištvirkimo ir išjuoki- 
mo... 


Cit. Bibliothek der kath. Pūdagogik XV, 59—60 p. 

Realinis teksto žodinėlis 


„Achejai — Homero epuose yra garbės pavadinimas visiems 
tiems, kurie kovojo prieš Troją. Bet šiuo vardu vadinosi 
ir tauta, gyvenusi 2 tūkst. metų prieš Kristų Mažosios 
Azijos Vakaruose. Romėnai achejais vadino visus grai- 
kus. 


„Akademija — visų pirma buvo pavadinta Platono mokykla, 
įkurta Heros Akademos kalnelyje priešais Atėnų vartus. 
Vėliau, Justinijonui šią akademiją uždarius 529 m. po 
Kristaus, šis vardas iš istorijos išnyksta ir pasirodo tik 
renesanso metu, kada Cosimo di Medici įkūrė Florencijoje 
Platono Akademiją. Nuo šio laiko akademija reiškia moks- 
lo ar tyrinėjimo įstaigą, kartais sujungtą ir su mokymu. 


„Amžiaus klasės — yra pirmykštės visuomenės padalinimas pa- 
gal amžių. Jos yra ypatingai išvystytos totemistinėje kul- 
tūroje, kurioje yra mechanistinė gyvenimo struktūra. Šios 
amžiaus klasės totemistinėje kultūroje turi didelės reikš- 
mės. 

„Andamaneziečiai — yra Andamanezijos salų gyventojai (ca. 
6000). Dauguma jų yra mažaūgiai, turi savą kalbą, pri- 
klauso pigmejų giminei. Jų gyvenimas yra pagrindo kul- 
tūros tipo, vadinasi, jie yra medžiotojai ir augmenų ran- 
kiotojai, monoteistai, moterystė monogaminė, lyčių teisės 
beveik lygios. 


„Animizmas — visų pirma yra supratimas ir pergyvenimas gam- 
tos, kaip turinčios sielą. Kita prasme animizmas yra vė- 
lių garbinimas. Šia pastarąja prasme ir yra kalbama apie 
animizmą matriarchatinėje kultūroje. Pirmąja prasme 
animizmas tinka visai kamieno kultūrai. Animizmas yra 
gana vėlyva apraiška žmonijos išsivystyme, nes pagrindo 

kultūroje jo nėra. Jis atsiranda tik žmogaus, kaip gamtos: 
brolio, epochoje. 

Anomejus — kitaip Eunomijus, yra Arijaus šalininkas ir atsto-- 
vas arijanistinės erezijos, kuri neigė Kristaus Dievybę. Ši 
erezija kilo 4 šimtm. Logos, pasak Arijaus, yra ne amži-- 
nas, bet atsiradęs laike, vadinasi, sukurtas, taigi ne Die- 
vas. Dievas susikūrė Logą dėl to, kad kitaip jis negalėjo 
sukurti pasaulio, nes pasaulio kūrimas vyksta tik per tar- 
pininkus. 

EBanausiškumas — yra socialinė graikų gyvenimo sąvoka. Ba- 
nausos graikams pradžioje reiškė pečkurį. Nuo Sofoklio. 
šis žodis jau reiškia nepadorų dalyką, kuris atsiranda ta-- 
da, kai žmogus gyvena iš darbo, bet ne iš kapitalo. 

Basilidiečiai — yra Basilido šalininkai. Basilidas yra buvęs vie- 
nas iš žymesnių 2 šimtm. po Kristaus gnostikų. Basilidie-- 
čiai sudarė savotišką kosmologinių-gnostinių-manichejinių. 
spekuliacijų sektą. 

Eergdama — yra pirmykštė negrų giminė Pietų Afrikoje, ki-- 
lusi iš senųjų Afrikos gyventojų mišinio su dar senesniais. 
pigmejais. Savo gyvenimu ji iš dalies priklauso pagrindo, 
iš dalies kamieno kultūrai. Tai yra savotiška tarpininkė: 
tarp šių skirtingų žmonijos istorijos periodų. 


Budizmas — yra askezos sistema, kurios pagrinduose glūdi se-- 
nosios Indijos filosofinės koncepcijos: mistinis panteizmas. 
ir asmeninio gyvenimo neigimas. Tai yra negatyvi askeza 
ir pasaulėžiūra iš esmės. Askezos tikslas yra Nirvana arba. 
neasmeninis buvimas, besireiškiąs visišku neturėjimu: 
skausmų ir norų. 


Bušmėnai — yra Pietų Afrikos mažaūgiai gyventojai. Mano- 
ma, jie esą pirmykščiai Afrikos gyventojai arba bent vie-- 
nas iš seniausių šio kontinento sluogsnių. Etnologams yra. 
įdomus jų menas, kuris nuostabiai yra panašus į Europos. 
paleolitinį meną. 


Choregos — žodiškai reiškia choro vedėjas arba dirigentas. Bet. 
realiai tai buvo turtingi atėniečiai, kurių pareiga buvo: 
rūpintis tragedijų vaidinimais, kreipiant ypatingo dėme-- 
sio į judėsių ir šokių darnumą. Tolimesne prasme chore- 
gos yra orchestikos mokytojas. 

Choreografija — visų pirma yra būdas užrašyti šokiui reika- 
lingus judėsius tam tikrais ženklais. Toliau šis žodis reiš- 
kia ir patį šokio meną. 


Cinikai — yra graikų filosofo Antistheno šalininkai. Tai buvo 
savotiški senovės filosofai proletarai, kurie nenorėjo turėti 
jokios profesijos ir jokio turto, kuriems skurdas buvo na- 
tūrali žmogaus būsena. Jie dėvėdavo skarmalais, gyven- 
davo dėžėse (Diogenas) ir olose. Dėl savo nešvarumo jie 
ir buvo pavadinti cinikais. Ši filosofiškai praktinė srovė 
išsilaikė ligi 4 šimt. po Kristaus. 2 

Daimonion — graikuose turėjo įvairios prasmės. Sokrato moks- 
le daimonion reiškė dieviškumą (daimon — dievas). Kse- 
nofonas jį suprato, kaip savotišką gabumą pramatyti atei- 
tį. Platonas jį daugiau laikė sąžinės balsu. 


Demagogas — buvo demokratinės Atėnų partijos vadas. Ofi- 
cialių funkcijų jis nėjo, bet jo įtaka politiniam gyvenimui 
paprastai būdavo gana didelė. Demagogo sąvoka pradžio- 
je neturėjo peikiamojo charakterio. Ji įsigijo jį tik vėliau, 
kai demagogai savo įtaką pradėjo panaudoti asmeninei 
savo naudai. 


Dorinė tonacija — psichologiškai buvo laikoma kilninančia ir 
charakterį stiprinančia. Techniškai ji buvo charakteringa 
tuo, kad joje intervalai buvo toki: kas du tonai ėjo pus- 
tonis. 


Efebas — žodiškai reiškė stovįs prie jaunystės žydėjimo. Rea- 
liai reiškė vyrą nuo 18 metų ir mergaitę nuo 14 metų. 
Šiuo metu jaunuoliai Spartoje būdavo įvedami į suaugu- 
siųjų klasę. 

Eskimai — yra Lediniuotojo Vandenyno pakrančių gyventojai. 
Tai yra pirmoji šiaurės tauta, kurią europiečiai pažino. 
Šiandien eskimų yra tik apie 37.000. Senieji eskimai pri- 
klauso pagrindo kultūros eskimoidų grupei, iš kurios išsi- 
vystė nomadinė kultūra. Paleontologiniu atžvilgiu eski- 
mai priklauso kaulinės kultūros tipui (Knochenkultur — 
O. Menghin). 


Fryginė tonacija — psichologiškai buvo laikoma erzlia ir ve- 
dančia ligi savotiško šėlstančio apsvaigimo. "Techniškai ji 

buvo charakteringa tuo, kad joje pustoniai buvo tetrachor- 
dų viduryje, nes graikai turėjo ne oktavą, bet keturis to- 
nus, kuriuos sujungdavo ir tuo būdu gaudavo aštuonis. 


Gėdos prijuostės — paprastai gaminamos iš lapų arba iš me- 
džio žievės. Kartais jos yra pakeičiamos trumpu sijonė- 
liu. Daugelyje tautų jos uždedamos abiem lytim. Tik to- 
temistinėse tautose vyriškajai lyčiai jas pakeičia pennis- 
futeralai. 


Gelasianum — apeigų ir maldų, reikalingų teikti sakramentams 
(liber sakramentorum) rinkinys, sakoma, pagamintas, po- 
piežiaus Gelasijaus I (mirė 496), vartotas viduriniais am- 
žiais. ' 

Gnosis — pirmųjų krikščionių supratimu buvo pagilintas ir 
sustiprintas tikėjimo objektų pažinimas. Šita prasme 
gnosis yra vartojamas ir šv. Povilo ( Kor. 1, 5; 2, 6). 
Eretiška prasme gnosis reiškė išganymą per pažinimą. 
Šita prasmė pagimdė gnosticizmą. 


Gnostikas — krikščioniškąja prasme yra žmogus, kuris giliai 
pažįsta tikėjimo objektus. Šitaip gnostiką supranta Kle- 
mensas Aleksandrietis. Šiaip gnostikas reiškia gnosticiz- 
mo šalininką. 


Helotai — buvo Spartos gyventojai vergai, neturį nei teisių nei 
laisvės. Jie turėjo žemės, bet pusę pajamų turėjo atiduoti 
savo ponams, gyvenantiems miestuose. Teisiškai jie pri- 
klausė valstybei. Kariuomenėje jie lydėdavo savo ponus 
ir būdavo lengvai apsiginklavę. Jų gyvenimas buvo labai 
sunkus, nes spartiečiai, bijodami greito jų prieauglio, 1la- 
bai juos spaudė. Net buvo rengiamos helotų medžioklės. 
Todėl helotų sukilimai būdavo gana dažni. 


Hoplitai — sudarė graikų kariuomenės branduolį ir buvo sun- 
kiai ginkluoti, skiriami susiremti iš arti vyras su vyru. 
Perkelta prasme hoplitas reiškia žmogų, besirūpinantį vi- 
suomenės gerove. Šioji paskutinė prasmė turima galvoje, 
kai sakoma, kad graikas visų pirma buvo hoplitas. 


Invitatorium — įžanginė kviečiamoji brevijoriaus maldelė, pa- 
imta paprastai iš psalmių, kalbama arba giedama, kintanti 
pagal šventės prasmę. 

„Joninė tonacija — buvo fryginės tonacijos atspalvis. 


„Kafrai — Pietų Rytų Afrikos bantu giminės negrai. Savo gy- 
venimu jie priklauso jau prie mišriųjų kultūrų : viena da- 
lis jų yra gyvulių augintojai, kita — žemdirbiai. Bet jų 
pagrinde glūdi totemistinė kultūra, ką rodo apvalios tro- 
belės, linkimas kariauti ir gausūs burtai. 


/Kalokagathija — visų pirma reiškia graikų ugdymo idealą, kurį 
sudarė gražus gerumas. Kita prasme ši sąvoka reiškia 
aristokratinio luomo ugdymo idealą, kurį sudarė gražios 
manieros bei turtas ir ištikimumas esančiam režimui. Mū- 
siškai ši sąvoka atitinka anglišką gentleman. 


„Kybėlės kultas — savo esme buvo pirmykštis Magna Mater 
kultas. Magna Mater sąvoka yra susijusi su pirmykšte 
pleištine kultūra (Faustkelkultur). Pradžioje ši sąvoka 
slėpė savyje moters vaisingumo idėją. Įvairiose tautose 
Magna Mater įgijo įvairių pavidalų. Mažojoje Azijoje ji 
išsivystė Kybėlės kulto forma. Šis kultas buvo dažnai 
surištas su nepadoriomis ceremonijomis. 


Lydinė tonacija — psichologiškai buvo laikoma skundų ir skaus- 
mo reiškėja. "Techniškai pustonis joje buvo tetrachordo 
pradžioje. 

„Manichejai — buvo atstovai manichejizmo, kurį sukūrė Manes 
arba Manichejus. Manichejizmo pagrindas yra dualistinis 
būties supratimas, atremtas į blogio ir gėrio ontologinius 
principus. Šalia gerojo principo (Dievo) manichejai stato 
nepriklausomą blogio principą (demoną). Medžiaga, taigi 
kūnas ir visos jos funkcijos, esanti blogojo prado kilmės. 
Todėl Kristus turėjęs tik iliuzorinį kūną, ne tikrą. Prak-- 
tikoje manichejai buvo linkę į griežtą asketizmą, norėda- 
mi suardyti blogą kūno veikimą. 


Marcijonistai — šalininkai Marcijono, gyvenusio 2 šimt. po 
Kristaus, kuris skelbė absoliutinį Senojo Testamento ne- 
suderinamumą su Naujuoju Testamentu, kūno ne prikėli- 
mą, bet sunaikinimą, kuris neigė moterystę. Jo paties 
moksle gnostinių priemaišų buvo nedaug. Bet po jo mir- 
ties marcijonistų sekta pasidarė viena iš stipriausių gnos- 
tiškų sektų. 

Mixolydinė tonacija — buvo dorinės tonacijos atspalvis. 


Mystai — antikinėje senovėje buvo misterijų dalyviai, kuriems. 
būdavo atskleidžiama misterijų paslaptys ir kurie būdavo 
į šias misterijas įvedami. Krikščionys, specialiai Klemen- 
sas Aleksandrietis, šiuo žodžiu vadino tuos žmones, kurie: 
dieviškosios malonės buvo įvedami į tikėjimo paslaptis. 


Negritai — mažaūgiai Malajų salų gyventojai, negroidų, pasak 
E. Fischerio australoidų, giminės. Jų gyvenimas panašus. 
į Afrikos pigmėjų gyvenimą. Dažniausiai negritais va- 
dinami Filipinų salos Luzano gyventojai ačtai, kurie yra. 
perėmę iš malajiečių kalbą ir kultūrą. Jie visi yra mo- 
noteistai. 


Odibwajai — Šiaurės Amerikos indėnų giminė, priklausanti 
Algonkinams, gyvenanti vakariniuose Dakotos ežero kran-- 
tuose. Savo gyvenimu priklauso totemistinei kultūrai. Bet. 
religijoje jie garbina vieną Aukščiausią Būtybę. 


Pedagogas — Klemenso Aleksandriečio raštuose reiškia Kristų,. 
kuris vykdo dieviškąją paideią. 


Penatai — buvo romėnų dievai, saugoją namus ir jų apyvoką. 
Tai nebuvo tam tikri iš anksto nustatyti dievai. Namų. 
šeimininkas galėjo savo penatais pasikviesti bet kokius: 
dievus. Šalia židinio kiekvienuose namuose buvo pena- 
tams altorius, ant kurio būdavo padedama nonų, idų ir“ 
kalendų metu gėlių, vyno ir kiaušinių. 


Peplos — apatinis doriečių moterų drabužis, savotiški marški- 

niai, pravirais šonais, kuriuos susegdavo sagutėmis, bet: 

kurie greitai leisdavo pamatyti nuogą kūną. Peplos bū-- 
davo išsiuvinėtas ir gaminamas iš vilnos. 


Periokai — buvo Spartos gyventojai, turį laisvę, bet neturį. 
teisių. Juos sudarė mažažemiai, amatininkai ir pirkliai.. 
Jų atsiradimas Spartos valstybėje nėra aiškus. Greičiau-- 
siai jie bus buvę pirmykščiai Spartos gyventojai. 

Pigmejai — pirmykščių mažaūgių (ca 150 cm.) tautų pavadi-- 
nimas. Jų yra Centrinėje Afrikoje, Andamanezijoje, Ma-- 
lakoj, Filipinuose, Naujoje Gvinejoje. Nors jie labai iš-- 
blaškyti po visą pasaulį, bet savo kultūra yra. labai vienin- 

gi. Visi jie priklauso pagrindo kultūrai ir sudaro vieną. 
iš seniausių žmonijos sluogsnių. i 

Pirmonių aukos — yra aukos nuo pirmųjų savo darbo vaisių, 
teikiamos Aukščiausiajai Būtybei. Tokių aukų randama. 
daugelyje pirmykščių tautų. Alpių kalnuose rasti ilgi gy- 
vulių kaulai, matyti, padėti su mėsa, taip pat priklauso 
pirmonių aukoms, nes toki kaulai su mėsa ir šiandien yra. 
aukojami eskimų. 

Pistis — žodiškai reiškia tikėjimą. Šiuo žodžiu pirmaisiais 
Krikščionybės amžiais buvo išreiškiamas visas religinis. 
pažinimas, įgytas iš Apreiškimo ir iš dieviškosios malo- 
nės, kaip savotiška priešginybė gnosis. 

Pontus — graikai ir vėliau romėnai vadino šiuo vardu Juodą-- 
sias Jūras. 


Sabellijus — antitrinarinės erezijos kūrėjas, gyvenęs 3 šimt.. 
po Kristaus. Pasak jo Trejybės asmenys yra ne kas kita, 
kaip to paties Dievo reiškimosi būdai (modalizmas). 


Sankhya — Indijos filosofija, kurios esmę sudaro dualistinis. 
ateizmas. Visa būtis susidedanti iš dviejų pradų: gamtos. 
ir sielos. Aktyvusis principas yra gamta. Siela yra pasyvi 
ir be gamtos veikti negali. Tai yra sena forma naujo 
principo, kad „die Kraft kommt von unten“. Išvaduoti 
sielą iš gamtos ir suteikti jai aktyvumo yra pagrindinis gy- 
venimo uždavinys. 


Semangiečiai — pirmykštė maža (ca 2000) tautelė, gyvenanti. 
Malakos saloje. Savo gyvenimu ji priklauso pagrindo. 
kultūrai, vadinasi, yra viena iš seniausių žemės tautų. 
Semangiečiai yra medžiotojai ir augmenų rankiotojai. 


Syntonolydinė tonacija — yra lydinės tonacijos atspalvis. 


Syrina — žodiškai yra vamzdelis. Graikijoje taip buvo vadina-- 
ma piemenų arba Pano fleita, susidedanti iš 7 ar 9 įvai-- 
raus ilgumo vamzdelių, surikiuotų pagal dydį ir per vidurį. 
surištų. Šios rūšies grojimo instrumentas randamas ne 
tik graikuose, bet ir germanuose, ir kinuose, ir Meksikos. 
bei Peru senosiose tautose. 

Šintoizmas — tautinė japonų religija, pradžioje reiškusis gam- 
tos garbinimu, kurio centre stovėjo saulės kultas. Išsi- 

vystant japonų valstybei, šintoizmas virto valstybės ir. jos 
reiškėjo — imperatoriaus kultu. 


/gnai — paties Pietų Amerikos smaigalio, vad. Ugnies Žemės 
gyventojai. Jie priklauso prie pigmoidų giminės, yra ma- 
žaūgiai, tamsių plaukų ir šviesios odos. Darvinas apie 
juos rašė, kad jie nemoką net kalbėti, tik leidžią kaž ko- 
kius gyvuliškus garsus. Bet keturios M. Gusindės ekspe- 
dicijos parodė, kad ši tauta turi aukštą dvasinę kultūrą: 
iniciacijas, monoteizmą, monogamiją, aukštą dorovę, lygų 
lyčių vertinimą. 


Wagantai — keliaujantieji mokiniai, kuriuos sudarė neturtingi 
jaunuoliai ir be vietų klerikai. Jie eidavo iš krašto į kraš- 
tą, užsidirbdami duonos dainomis ir giesmėmis vienuoly- 
nuose ir pilyse. Jų dainos turėjo didelės įtakos Minnesan- 
gui išsivystyti. 13 šimtmetyje vagantai virto plėšikais 
ir buvo Bažnyčios pasmerkti. 


Valentiniečiai — šalininkai gnostiko Valentino, gyvenusio 2 
šimt., kurį Irenejus pavadino gnostikų tėvu. 


"Vandens vargonai — pirmą sykį buvo aprašyti Herono iš Alek- 
sandrijos. Jie buvo įtaisyti narų varpo principu, kur 
dumplėmis varomas oras buvo reguliuojamas priešingo 
vandens spaudimo. 


Vedanta — Indijos filosofija, kurios esmę sudaro mistiškai 
idealistinis panteizmas: „Visa, kas yra, yra Brahma; kas 
nėra jis, to visai nėra“. Gyvenimo uždavinys esą išsinerti 
iš kūno ir susijungti su Brahma, iš kurio siela ir yra ki- 
lusi. Išsinėrimas yra pasiekiamas askeze. Neapsivaliusios 
ligi galo sielos vėl turinčios grįžti atgal į kūnus (reinkar- 
nacija). 


"Watauneiwa — ugnų Aukščiausios Dievybės pavadinimas. 


Wedda — mažaūgiai (ca 157 cm.) pirmykščiai Ceylono gyven- 
tojai (apie 2000 žmonių), rudos odos, juodų garbanotų 
plaukų. Savo gyvenimo būdu priklauso prie pagrindo kul- 
tūros. Jie nedėvi jokių papuošalų, nešioja drabužius, 
gyvena palapinėse ir olose. Savo pasaulėžiūra yra mono- 
teistai, moterystė jų monogaminė. 

